
JURGIS LEBEDYS 


Jurgis Lebedys — talentingas literatūros mokslininkas, žymus aukš- 
tosios mokyklos pedagogas — gimė 1913 m. sausio 12 d. Gudžiūnų 
valsčiaus Devynduonių kaime (dab. Kėdainių raj.) Mokėsi gimtojo 
kaimo pradžios mokykloje, Krekenavos progimnazijoje ir Panevėžio 
mokytojų seminarijoje, kurią baigė 1931 m. Jau seminarijoj, kaip sakosi 
tuomet rašytame „Curriculum vitae“, gerai išmokęs vokiečių, esperanto 
kalbas ir pamėgęs mokslo darbą. Tų pat metų rudenį jis įstojo į Kauno 
universiteto Humanitarinių mokslų fakulteto Filologijos skyrių studijuoti 
vokiečių kalbos ir literatūros, bet nuo antro kurso specialybę pakeitė. 
Pagrindiniu studijų dalyku pasirinko lietuvių kalbą ir literatūrą, o šalu- 
tiniais — prancūzų kalbą ir literatūrą, filosofijos istoriją ir pedagogiką. 
Pas vokiečius, jo žodžiais tariant, nebuvę kas veikti — jų sena ir aukš- 
ta kultūra, jie turį daug įvairių sričių mokslininkų, o mūsų laukai near- 
ti. Tas sąmoningas, gerai apgalvotas žingsnis nulėmė J. Lebedžio ateitį, 
pasuko jo talentą į lietuvių kultūros dirvonus. 

Išlaikęs 1936 m. valstybinius egzaminus, o 1937 m. apgynęs diplominį 
darbą „Vienuolio kūrybos raida“, J. Lebedys baigė universitetą, gauda- 
mas diplomuoto lituanisto vardą. Iš universiteto jis išėjo, atkakliu darbų 
įsigijęs [platų filologinį išsilavinimą, mokėdamas lotynų, vokiečių, 
prancūzų, rusų, lenkų, latvių kalbas, taip pat pramokęs graikų, italų 
ir kitų kalbų, tvirtai pasiryžęs dirbti mokslinį darbą ir išsinešdamas ne- 
blėstančią pagarbą vienam savo profesorių — V. Mykolaičiui-Putinui, 
Tais pat metais atvykęs mokytojauti į Utenos gimnaziją, jis paruošė 
pirmąsias mokslines publikacijas — „Literatūrinės įtakos A. Vienuolio 
kūryboj“ (1938) ir ,,„Kraševskio lietuviškoji trilogija šimto metų perspek- 
tyvoj“ (1940). 1939 m. ėmėsi rašyti disertaciją „Meninės lietuvių prozos 
cvoliucija“ (iki 1918 m.). Stengėsi persikelti į Kauną, kad galėtų rinktį 
darbui reikalingą medžiagą bibliotekose ir archyvuose, bet ten nesusira- 
do laisvos mokytojo vietos, o vėliau visus planus sužlugdė karas. 


Nuo 1940 m. rudens J. Lebedys buvo paskirtas Skuodo gimnazijos 
direktoriumi, o hitlerininkams okupavus Lietuvą, 1941 m. vasarą buvo 
atleistas iš direktoriaus pareigų ir kelis mėnesius kalintas. Paleistas kurį 
laiką gyveno Skiemonyse, paskui vėl mokytojavo Utenos gimnazijoje. 
Okupacijos metai pozityviam, juo labiau moksliniam darbui buvo labai 
nepalankūs, tačiau J. Lebedys ir dabar tęsė lituanistines studijas, dau- 
giausia gilindamasis į S. Daukanto veikalus. 

Nuo 1944 m. rudens J. Lebedys dirbo Panevėžio mokytojų semina- 
rijoje. Karui pasibaigus, jam iškart parūpo keltis į Vilnių — arčiau 
bibliotekų, archyvų bei rankraštynų, ir 1946 m. vasarą jis pradėjo dirbti 
Vilniaus universiteto Lietuvių literatūros katedroje ir kartu Lietuvos 
TSR Mokslų Akademijos Lietuvių literatūros institute. Čia jis galutinai 
subrendo kaip mokslininkas ir aukštosios mokyklos pedagogas, parašė 
ir paskelbė svarbiausius savo tyrinėjimus. Čia jis tapo filologijos mokslų 
daktaras ir profesorius, autoritetingas senosios lietuvių raštijos ir kul- 
tūros žinovas. 

Dirbdamas Lietuvių literatūros institute, J. Lebedys pirmiausia sten- 
gėsi realizuoti senuosius savo sumanymus. Jis tęsė darbą „Meninės lie- 
tuvių prozos evoliucija“ (dabar pavadindamas jį „Lietuvių grožinės 
prozos raida“), paskelbė studiją apie S. Daukanto biblioteką, sudarė pilno 
jo raštų leidimo projektą. Kartu ėmė gilintis į K. Donelaičio kūrybą: 
parašė straipsnių apie jo kūrybos raidą, leidimus ir vertimus, jo raštų 
redagavimą, drauge su kitais instituto darbuotojais paruošė mokslinį 
K. Donelaičio raštų leidimą. 

Nuo 1948 m. balandžio mėnesio 3. Lebedys dirbo vien universitete, 
dėstydamas senosios lietuvių literatūros istoriją ir vesdamas jos semina- 
rą, skaitydamas speckursą apie K. Donelaitį ir toliau tęsdamas ltuanis- 
tinius tyrinėjimus. Iki 1953 m. jis užbaigė dar institute pradėtus darbus 
apie S. Stanevičių — išleido jo „Dainas Žemaičių“ ir pasakėčias, paskel- 
bė apie jį straipsnių, parašė monografiją, už kurią jam buvo suteiktas 
filologijos mokslų kandidato laipsnis. Ištyręs pagrindines XIX a. pir- 
mųjų dešimtmečių literatūrinio gyvenimo problemas, jis atsigrįžo į 
lietuvių raštijos aušrą ir pasinėrė į kitą laikotarpi — XVI amžių. Rink- 
damas medžiagą monografijai apie M. Daukšą, kartu skelbė naujas stu- 
dijas ir straipsnius (apie K. Sirvydą, S. Valiūną, D. Pošką, seniausią 
lietuvišką tekstą ir kt.), paruošė XVII —- XVIII a. smulkiosios lietuvių 
tautosakos ir S.M. Slavočinskio giesmyno mokslinius leidinius. Išleidęs 

knygą „Mikalojus Daukša“ (1966) ir apgynęs ją kaip daktaro diserta- 
ciją, J. Lebedys tuoj pat ėmėsi naujo uždavinio — detaliai išūrti XVII 
ir ypač XVIII amžių, kuris iki šiol lietuvių literatūros istoriografijoje 
buvo laikomas savotiška dykviete. Kruopščios ir visapusiškos archyvinės 
studijos davė daug naujos vertingos medžiagos monografijai „Lietuvių 
kalbos vartojimas viešajame gyvenime XVII - XVIII a.“, kurios iki 
mirties, 1970 m. liepos 12 d., tebuvo sudarytas smulkus planas ir parašy- 
ta pratarmė. 

Tyrinėdamas lietuvių literatūrą, kuri yra viena ryškiausių humani- 
tarinės bei dvasinės mūsų tautos kultūros apraiškų, ir savo tyrinėjimais tą 
kultūrą kurdamas pats, J. Lebedys išvarė gilią vagą. Jo tyrinėjimų baras 
buvo senoji lietuvių literatūra, apimanti kone keturių šimtmečių laiko- 
tarpį, kurį pradeda ankstyviausi raštijos paminklai bei M. Mažvydas 
ir baigia S. Daukantas. Mokslinės J. Lebedžio veiklos kryptingumą, 
nusakant jį pačiais bendriausiais bruožais, lėmė dvi tendencijos: pirma — 
siekimas sukurti pilną ir detalų istoriografinį kalbamojo laikotarpio 
literatūros ir jos raidos vaizdą, antra — pastangos iškelti svarbiausius 
tos raidos mazgus, kuriais laikėsi lietaratūrinio perimamumo tradicija 
bei pati raštijos gyvybė, tiek daug reiškusi lietuvių tautos savivokai ir 
egzistencijai. Senosios mūsų literatūros vaizdą J. Lebedys plėtė ir gilino 
visais savo moksliniais darbais ir šios literatūros paskaitų kursu, o ker- 
tinius jos raidos momentus išryškino straipsniais apie J. Bretkūną, 
D. Kleiną, S. M. Slavočinskį, K. Donelaitį ir ypač monografijomis apie 
M. Daukšą ir S. Stanevičių. Prie pastarųjų, be abejo, būtų prisišliejusi 
ir prieš mirtį pradėtoji rašyti studija. 

Chronologinis ir tematinis J. Lebedžio darbų diapazonas, kaip maty- 
ti iš paskelbtos jų bibliografijos!, platus ir įvairus, jis apima visą feoda- 
lizmo epochos lietuvių raštiją, visas svarbiausias tos raštijos atšakas ir 
pagrindines problemas. Be M. Daukšos ir S. Stanevičiaus, kuriems 
paskirtos atskiros monografijos, J. Lebedžio tyrinėtųjų rašytojų gre< 
toje stovi M. Mažvydas, J. Zablockis, B.Vilentas, J. Bretkūnas, 
S. M. Slavočinskis, D. Kleinas, K. Sirvydas, K. Donelaitis, D. Poška, 
S. Valiūnas, S. Daukantas, A. Vienuolis. Šalia to, J. Lebedys paskel- 
bė didelę istorinę vertę turinčių lietuviškų tekstų: XVI a. pirmojo ketvir- 
čio rankraštinius poterius — seniausią žinomą tekstą lietuvių kalba (kartu 

su J. Palioniu), reikalinius XVIII a. laiškus (kartusu V. Urbučiu), iš- 
spausdino recenzijų, sudarė S. Stanevičiaus ir M. Daukšos bibliografijas. 
Svarbus jo veiklos baras buvo mūsų kultūrinio bei literatūrinio pali- 
kimo publikavimas. J. Lebedys paruošė S. Stanevičiaus „Pasakėčias“, 
„Dainas Žemaičių“ ir pilnus jo „Raštus“, S. M. Slavočinskio giesmyną, 
iš XVII —- XVIII a. rankraščių bei leidinių surankiojo smulkiąją lietuvių 
tautosaką, kartu su K. Korsaku suredagavo „Lietuvių literatūros isto- 
rijos chrestomatiją“. Perspausdinamuosius dalykus jis pateikė pačiu 
autentiškiausiu pavidalu — fotografuotus arba transliteruotus, į skaity- 
toją ir mokslo pasaulį juos palydėjo studijoms prilygstančiais įvadais 
bei kruopščiais dalykiniais, lingvistiniais, tekstologiniais ir bibliogra- 
finiais komentarais. 

Senoji lietuvių, kaip, beje, ir daugelio tautų ankstyvųjų laikotarpių, 
literatūra yra sinkretiško pobūdžio. Imdamasis jos studijų, tyrinėtojas 
atsiduria prieš objektą, kurį sudaro įvairių ir nevienodo lygio vertybių 
kompleksas. Tos vertybės dažniausiai sąlygoja viena kitą ir sunkiai atski- 
riamos aiškesne linija. Bendresnių filosofinių ar moralinių minčių čia 
reikia ieškoti po utilitarinių, dažniausiai konfesinių svarstymų kiautu, 
grožinio žodžio — tarp žodžių, indiferentiškų vaizdingumui. Per visą 
feodalizmo laikotarpį, ypač iki XIX a. pradžios, mūsų literatūroje vy- 
ko žanrų ir stilių kūrimosi bei diferenciacijos procesas, daugelis šio lai- 
kotarpio reiškinių, patenkančių į istoriografo akiratį, turi ne literatūrinę, 
o filologinę-lingvistinę, folklorinę ar faktologinę vertę. Tuo pat metu, 
šalia gausių kultūrinio-istorinio lygio faktų, feodalizmo epochos lie- 
tuvių literatūrą reprezentuoja didelės meninės bei estetinės vertybės, 
kurioms ryškiausiai atstovauja K. Donelaičio kūryba. 

Sinkretiškas senosios lietuvių literatūros pobūdis ir jos reiškinių 
įvairumas reikalauja iš tyrinėtojo daugiapusiško pasiruošimo. Imli Ji- 
teratūros istoriko sąvoka šiam pasiruošimui nusakyti per siaura. Be poli- 
tinės bei socialinės Lietuvos, Rytų Prūsijos ir kaimyninių šalių istorijos, 
tos literatūros tyrinėtojui reikia gerai pažinti šių kraštų feodalinę ir 
bažnytinę teisę, švietimo būklę; be estetinės nuovokos ir literatūros 
teorijos žinojimo, jam būtinos žinios iš literatūrinės kalbos istorijos, 
dialektologijos, istorinės gramatikos, leksikologijos, tekstologijos, biblio- 
grafijos, knygotyros, folkloristikos, mitologijos disciplinų. Senosios 
literatūros tyrinėjimai susiję su archyvinės medžiagos paieškomis ir stu- 
dijomis, kurios reikalauja geros pažinties su paleografija, diplomatika, 

o taip pat ir patyrimo bei intuicijos. Apie elementarią sąlygą — lotynų, 
lenkų, vokiečių, senosios rusų kalbos mokėjimą jau nebėra ko kalbėti, 
J. Lebedys turėjo visas šias kvalifikacijas, būtinas senosios mūsų litera- 
tūros istoriografui. 

J. Lebedys vienas pirmųjų ėmėsi fundamentalių feodalizmo epochos 
lietuvių literatūros tyrinėjimų, vadovaudamasis marksistine metodo- 
logija. Materialistinė dialektika davė naujų impulsų J. Lebedžio mąsty- 
mui, pagilino jo estetines pažiūras, leido visapusiškiau aprėpti patį 
tyrinėjimo objektą — senąją lietuvių literatūrą. 

Kertinis postulatas, kuriuo J. Lebedys grindė savo mokslinį metodą, 
yra griežtas ir visapusiškas determinizmas. Prie literatūros reiškinių 
jis nėjo su išankstiniu nusistatymu; greičiau atvirkščiai — metodinę 
jo nuožiūrą diktavo patys reiškiniai ir jų pobūdis. Senosios lietuvių 
literatūros istoriją, iš pirmo žvilgsnio, atrodytų, turinčią apsčiai sporadiš- 
kų, vienas nuo kito nutolusių reiškinių, J. Lebedys traktavo kaip nuo- 
latinį, tolydžio platėjantį ir gilėjantį procesą. Literatūros istorija jam 
buvo nenutrūkstanti priežasčių ir pasekmių grandinė. Tyrinėdamas jos 
grandis — atskirus literatūros reiškinius, J. Lebedys stengėsi išaiškinti 
visus faktorius, lėmusius tų reiškinių genezę bei pobūdį, atskleisti kiek+ 
vieną poveikio giją, siejančią juos su vėlesniais literatūros faktais. Toksai 
determinizmas apsprendė ir jo darbų struktūrą, kurią sudaro savotišką 
triada: 1) prielaidos tyrinėjamam reiškiniui atsirasti bei susiformuoti, 
2) paties reiškinio analizė, 3) genetinis jo poveikis vėlesniems reiškiniams 
ir istorinė reikšmė. Šitokios struktūros J. Lebedys laikėsi visuose stam- 
besniuose savo darbuose, ja grindė ir darbų visumą, ir atskiras jų dalis, 

Su determinizmu susijęs kitas svarbus J. Lebedžio mokslinio meto- 
do bruožas — pilnumo ir objektyvumo siekimas. J. Lebedys visada 
išsamiai susipažindavo su tyrinėjamąjį dalyką liečiančia literatūra. Iš 
jo akiračio neišsprūdo nė vienas šaltinis, liečiantis to dalyko fakto+ 
logiją ar interpretavimą. Tai, kas padaryta kitų, jam buvo, sakytum, 
išeities taškas išbandytoms tyrinėjimo linkmėms tęsti ir gilinti arba, jas 
atmetus, kelių naujiems sprendimams ieškoti. Mokslinį objekto tyrimą 
jis paprastai pradėdavo paruošiamuoju bibliografiniu darbu, pilnos 
to objekto bibliografijos sukaupimu. Tai buvo aksioma. Taip atsirado 
S. Stanevičiaus ir M. Daukšos bibliografijos, be kurių, tur būt, nebūtų 
parašytos nė šių rašytojų monografijos. 

Kita, bene dar svarbesnė J. Lebedžio darbų prielaida buvo archyvinės 

paieškos. Dauguma jo veikalų parašyti, remiantis šių paieškų ir atradi- 
mų rezultatais. Sistemingas darbas archyvuose jam buvo būtiniausia 
literatūros istoriko veiklos sąlyga, netgi jo profesinės etikos norma. J. Le- 
bedys pervertė daugybę foliantų, kurie paprastai būna dosnūs istorikui ir 
dažniausiai šykštūs literatui, ir, kruopščiai iššifravęs nelengvai paskai- 
tomus XVI ar XVII a. rankraščius, į savo kartoteką perkėlė kiekvieną 
kruopelę, turinčią vertės mūsų dvasinės kuliūros istorijai. 

Senosios lietuvių literatūros istorikui tenka savotiško archeologo 
dalia. Rašytojo gyvenimo, asmenybės, veiklos arba ilgesnio literatūros 
proceso vaizdą jis dažnai turi atkurti iš atskirų faktų, kaip kad archeo- 
iogui rekonstruoti indą dažnai reikia iš jo šukės ar pastatą — išjo pamatų. 
Sukaupti maksimumą faktinių duomenų buvo vienas svarbiausių J. Lebe- 
džio uždavinių, ypač nuosekliai realizuojamų jo monografijose. Deja, 
dažnai ir po atkaklių archyvinių ieškojimų tų duomenų stigdavo, ir 
J. Lebedžiui ne kartą teko pasikliauti rekonstravimo menu, — imtis 
literatūros archeologo darbo. 

Faktus J. Lebedys mokėjo rekonsiruoti su tiksliesiems mokslams 
būdingu preciziškumu. Kaip rekonstruktorius J. Lebedys buvo blaivus 
ir atsargus, iš prielaidos jis niekada nedarė fakto, kol neįsitikindavo vi- 
sišku jos realumu. Hipotetiški dalykai jo darbuose paliekami atviromis 
problemomis, laukiančiomis būsimų tyrinėtojų; spragų, kurioms už- 
pildyti neturima jokios medžiagos, nebandoma kamšyti spėjimais ir 
tesitenkinama viltimi, kad tokios medžiagos atsiras ateityje. Stokoda- 
mas duomenų tiksliam reiškinio restauravimui, J. Lebedys paprastai ai- 
kurdavo to reiškinio istorinį interjerą, jo atsiradimą ir egzistavimą 1ė- 
musią aplinką bei aimosferą, duodavo tipologinių jo paralelių. Jungti 
jis mokėjo ne blogiau, negu skaidyti. Analitinei jo darbų jėgai nenusi- 
leidžia sintetinis stiprumas, apibendrinimų įžvalgumas. Apibūdindamas 
istorines epochas, jų socialinį, visuomeninį bei kultūrinį gyvenimą, 
iš gausybės faktų jis visada atrinkdavo pačius esmingiausiųus — tuos 
faktus, kurie epochos vaizdą daro objektyvų, pilną ir gyvą. 

Sunku detaliau apibūdinti estetines J. Lebedžio pažiūras. Pats jis 
niekur jų nėra išdėstęs nei deklaravęs. Vis dėlto, sprendžiant iš esteti- 
nių pozicijų, kurias užėmė savo darbuose, jis labiausiai respektavo realiz- 
mo estetiką, laikydamasis plačios, daugiau tipologiškos, negu istoriškos 
jo sampratos. Pagrindiniai realizmo estetikos postulatai (tikrovės atkū- 
rimo nuostatas, socialumas, stiliaus lankstumas, orientacija į šnekamąją 

kalbą) atitiko mokslinį J. Lebedžio metodą, deterministinį literatūros 
proceso ir atskiro kūrinio interpretavimą, o antra vertus, lėmė pačių 
jo darbų stilių. 

J. Lebedys tęsė V. Mykolaičio-Putino mokslinio stiliaus tradiciją. 
Jau pirmaisiais, dar prieš karą paskelbtais straipsniais jis pasirodė 
kaip subrendęs mokslininkas, turįs savo metodiką ir originalų žodį. 
Gerą trisdešimtmetį trukusi jo kūrybinė biografija šiuo atžvilgiu nepa- 
tyrė didelių posūkių ir lūžių. Marksistinė metodologija, pokario metais 
tapusi J. Lebedžio mokslinės veiklos pamatu, tik ryškiau sukristali- 
zavo jo darbo principus, sustiprino Gėmesi kultūros reiškinių sociali- 
nei problematikai. Mokslininko evoliucijai, žinoma, nemaža reiškė ir 
didėjanti patirtis. 

Griežtą, loginį sprendimą J. Lebedys mokėjo sujungti su gyvu ar net 
vaizdingų žodžiu, išraiškos paprastumą derino su minties gilumu, sub- 
jektvvų tyrinėtojo nusiteikimą visada pajungė analizės objektyvumui. 
J. Lebedžio darbuose kalba blaivus ir kritiškas, bet ne skeptiškas mąsty- 
tojas. Tiksliai suformuluotos, aiškios jo mintys natūraliai rikiuojasi sklan- 
džiais sakiniais. Žodį J. Lebedys vartoja taupiai, aiškiai žinodamas 
prasminį ir estetinį jo svorį. Jis puikiai jautė lietuvių kalbos dvasią. 
Rašydamas vadovavosi tuo pačiu reikalavimu, kurį kėlė savo studentams: 
parašęs kiekvieną sakinį, pagalvok, ką pasakytų, ji perskaitęs, profeso- 
rius Balčikonis. J. Lebedys visada išlaiko, tur būt, tik jam būdingą 
tonaciją, ramų ir fundamentalų minčių dėstymo ritmą, šakotos minties 
periodus kaitalioja su trumpais konstatavimais, kartais nevengdamas 
ir retoriško sakinio. Metaforinis nusakymas, kurį suponuoja įspūdžių 
grindžiamas reiškinio suvokimas, J. Lebedžiui svetimas. Analizuojamą 
bei vertinamą dalyką jis kvalifikuoja griežtai apibrėžtais terminais, ge- 
rą savo meninę nuovoką, nepriekaištingą estetinę klausą (literatūros ty- 
rinėtoją neretai nukreipiančią eseisto keliais) pajungia proto disciplinai. 
Vertindamas literatūros reiškinius, J. Lebedys nesivadovauja distanci- 
nio įspūdžio padiktuotais sprendimais, o braunasi į tų reiškinių vidų 
ir išgvildena smulkiausią jų stiliaus detalę. Čia jis, sakytum, pasveria 
kiekvieną žodį, pastebi mažiausią jo niuansą, nustato prasminį bei sti- 
listinį jo vaidmenį. Žodžio meninės reikšmės analizė jo darbuose, visų 
pirma monografijose apie S. Stanevičių ir M. Daukšą, straipsniuose apie 
S. M. Slavočinskį ir K. Donelaitį, yra, galima sakyti, chrestomatinis 
logizuotos stiliaus analizės pavyzdys. J. Lebedžio rankose ši analizė virto 

universaliu instrumentu, įgalinusiu atskleisti formos ir turinio dialekti- 
ką, žvilgterti į rašytojo darbo laboratoriją, net į kūrybinės psichologijos 
sritį, spręsti atribucinius tekstologijos klausimus ir bene svarbiausia — 
parodyti gyvą lietuviško meninio žodžio, grožinio stiliaus atsiradimo bei 
formavimosi procesą. 

Objektyvus ir racionalus, J. Lebedžio darbų stilius anaiptol nėra 
beasmenis. Priešingai — už kiekvienos jo eilutės jaučiamas gyvas žmogus, 
autoriaus asmenybė, kurioje jungėsi blaivus mokslininkas ir didelis savo 
kultūros patriotas. Meilė gimtajai kalbai, nuolatinis rūpestis dėl litera- 
tūros, humanitarinės bei filologinės kultūros likimo buvo vienas svar- 
biausių J. Lebedžio veiklos stimulų. 

Monografijomis, studijomis bei straipsniais J. Lebedys plėtė istorio- 
grafinį senosios lietuvių literatūros vaizdą, turtino jį naujais faktais ir 
naujais sprendimais. Pagrindinį jo įnašo į lietuvių literatūros istoriogra- 
fiją bei mokslą svorį neabejotinai sudaro monografijos apie M. Daukšą 
ir S. Stanevičių. Šių monografijų reikšmė bei vertė keleriopa. Pirmiausia, 
J. Lebedys, panaudojęs visą žinomą ir prieinamą medžiagą, jose atkūrė 
tų dviejų mūsų rašytojų portretus. M. Daukša ir S. Stanevičius — ne 
eiliniai literatūros istorijos kūrėjai. M. Daukšos ir S. Stanevičiaus darbus 
jis laikė dviem itin svarbiais lietuvių literatūros bei dvasinės kultūros 
raidos faktoriais, dviem viršukalnėm, per kurias ėjo pagrindinė linija, 
žymėjusi tos raidos kryptį. Tur būt, todėl šių mūsų rašytojų istorinis 
kontekstas monografijose atkurtas labai ryškiai ir visapusiškai. 

Iš laiko dulkių prikeldamas M. Daukšą, J. Lebedys ypač pabrė- 
žė du momentus. Pirmiausia, iškėlė jį kaip ryškiausią humanistą, tipišką 
renesanso epochos žmogų, šios epochos idėjų Lietuvoje reprezentantą. 
Plati ,„Postilės“ prakalbos — jos ideologijos, argumentacijos, stiliaus — 
analizė parodė glaudžiausią M. Daukšos ryšį su Žymiausiais Vakarų 
Europos humanistais, tuo pačiu lietuviškajam humanizmui suteikė pil- 
navertiškumo, įvedė jį į europinį kontekstą. Antra, J. Lebedys laiko ir 
vadina M. Daukšą rašytoju, nepaisydamas, kad jo palikimas tėra versti- 
niai raštai. Tą savo tezę jis pagrindė daugybe pavyzdžių. Kruopšti 
M. Daukšos vertimų kalbos bei stiliaus analizė, palyginimas su origi- 
nalų tekstais iš tiesų parodė jį turėjus literato-kūrėjo sugebėjimų ir 
užmojų. Gausūs grožiniai jo raštų elementai, gebėjimas nugalėti vidur- 
amžiais viešpatavusius pažodinio vertimo reikalavimus J. Lebedžiui 
davė pagrindo laikyti M. Daukšą „vertėju menininku, mėginusiu lietuvių 

raštiją pakelti į aukštesnę pakopą, perteikti jai aukštą žodžio kultūrą, 
paremtą antikine retorika“. 

Remdamasis stiliaus analize, monografijos autorius priėjo prie kelių 
kitų svarbių išvadų: nustatė M. Daukšos vertimų chronologiją, atsekė 
jo ryšį su ankstesniais lietuviškais raštais (visų pirma B. Vilento „„Evan- 
gelijomis bei epistolomis“), konstatavo realų jo poveikį lietuvių litera- 
tūrinės kalbos raidai bei grožinio stiliaus formavimuisi vėlesniais am- 
žiais. 

J. Lebedžio knyga „Mikalojus Daukša“ yra reikšmingas mūsų kultū- 
ros istorijos veikalas. Atkurdamas M. Daukšą iškėlusią, suformavusią 
bei jo veiklos pobūdį lėmusią aplinką, J. Lebedys davė ryškų XVI a. 
Lietuvos socialinio, visuomeninio, kultūrinio ir dvasinio gyvenimo 
vaizdą. M. Daukšos biografija, asmenybė bei veikla čia autorių ne kartą 
vedė į istorinius ekskursus. Tų ekskursų rezultatai yra gausiai monogra- 
fijoje pateiktos žinios apie bajorų ir liaudies gyvenimą, buitį bei papro- 
čius, bažnyčią, dvasininkiją ir tikėjimo padėtį, mokyklas, bibliotekas, 
lietuvių kalbos visuomeninę būklę, religines kovas, — toji gyva huma- 
nistinio amžiaus Lietuvoje atmosfera, kurioje atsirado lietuviška knyga. 

Panašaus pobūdžio bei prasmės yra ir antroji, anksčiau parašytoji 
J. Lebedžio monografija „Simonas Stanevičius“. Šioje monografijoje 
S. Stanevičius iškyla kaip M. Daukšos paralelė ir jo tradicijos tęsėjas, 
„Šlovės Žemaičių“ — XIX a. pradžios tautinio lietuvių manifesto — 
autorius, kaip universalus humanitaras ir filologas, respektavęs geriausią 
lietuvių raštijos palikimą ir matęs perspektyvas literatūros bei kultūros 
ateičiai, kaip talentingas poetas, lietuviškos pasakėčios klasikas. Paga- 
liau monografijoje išryškinama tauri S. Stanevičiaus — Žmogaus ir 
patrioto — asmenybė, romantikų šūkį — vienas idealas gyvenime ir 
kūryboje! — vykdžiusi su blaivaus švietėjo nuoseklumu. Ne vienu atveju 
J. Lebedys laiko S. Stanevičių pionierium ir iniciatorium — kritiškos 
krypties mūsų istoriografijoje ir folkloristikoje pradininku, lietuvių stu- 
dentų sambūrio Vilniaus universitete centrine figūra. 

Kaip ir apie M. Daukšą, monografijoje apie S. Stanevičių daug vie- 
tos paskirta istoriniam fonui bei rašytojo gyvenimo ir veiklos aplinkai 
atkurti. Be XIX a. pradžios Lietuvos socialinio ir visuomeninio gyveni- 
mo charakteristikos, čia duodama išsamių žinių apie Kražių — anuo 
metu geriausią Lietuvoje — vidurinę mokyklą ir Vilniaus universitetą. 

J. Lebedys plačiai nušvietė lietuvių studentų kultūrinę bei literatūrinę 
veiklą Vilniuje XIX a. trečiajame dešimtmetyje. Jis pagrįstai spėja tuos 
studentus sudarius būrelį, neturėjusį, tur būt, griežtesnių organizacinių 
kontūrų, bet vienijamą bendrų idealų ir tikslų. Studentų veikla, kurios 
spiritus movens buvo S. Stanevičius, monografijoje laikoma tuo metu 
pirmą kartą taip intensyviai pasireiškusio lietuvių literatūrinio gyvenimo 
branduoliu, apie kurį telkėsi ir visi periferijoje gyvenę rašytojai (D. Poš- 
ka, A. Strazdas, R. Aleknavičius). Atkurdamas to gyvenimo vaizdą, 
J. Lebedys neišleido iš akių nė vieno kiek svarbesnio fakto, reikšminges- 
nio ryšio. Šia prasme jo monografija apie S. Stanevičių mūsų litera- 
tūros istorikui turi labai didelę vertę. 

Senosios lietuvių raštijos bei kultūros istorijai įvairiopą reikšmę turi 
ir kiti J. Lebedžio darbai — studijos ir straipsniai, surinkti šiame leidiny- 
je. Jo studija (rašyta kartu su J. Palioniu), palydinti seniausių šiuo metu. 
žinomų lietuviškų tekstų publikaciją, daugeliu atvejų tarsi prisišlieja 
prie monografijos ,, Mikalojus Daukša“, — prie tų jos puslapių, kuūriuo- 
se nušviečiama lietuvių kalbos vieta XVI a. visuomenės gyvenime ir 
lietuviškosios knygos atsiradimo stimulai. Detali tų tekstų analizė ir jų 
palyginimas su analogiškais spausdiniais tekstais leido padaryti reikš- 
mingą išvadą, kad rašytinių Kietuviškų tekstų būta gerokai prieš M. Maž- 
vydo katekizmą, taigi kad ir pirmosios lietuviškos knygos tiek Rytų 
Prūsijoje, tiek Lietuvoje atsirado jau papurentoje dirvoje. 

J. Lebedys nupūtė dulkes nuo S. M. Slavočinskio giesmyno ir suteikė 
jam priderančią vietą lietuvių istoriografijoje: parodė didelę jo reikšmę lie- 
tuvių literatūrinės kalbos, poetikos, grožinio stiliaus, eilėdaros, vertimo 
meno raidai, Po šios J. Lebedžio studijos istoriografinis XVII a. lietuvių 
literatūros vaizdas pasidarė žymiai pilnesnis, turtingesnis. Kita savo 
studija „Pirmieji smulkiosios lietuvių tautosakos rinkiniai“ J. Lebedys 
įsibrovė toli į folkloristų valdas. Lietuvių tautosakos istoriografijai 
šis darbas svarbus detalia XVII- XVIII a. smulkiosios tautosakos 
rinkinių bei užrašymų faktografija, ryškiomis ano meto kultūros darbuo- 
tojų charakteristikomis, įžvalgiomis mintimis apie domėjimosi tauto- 
saka genezę, motyvus, požiūrio į tautosaką evoliuciją, užrašytųjų ir ypač 
paskelbtųjų smulkiosios tautosakos kūrinių (mįslių, patarlių, priežodžių) 
reikšmę humanitarinės bei filologinės lietuvių kultūros raidai. 

Pokario metais J. Lebedys vienas pirmųjų ėmėsi plačių mūsų groži- 
nės literatūros pradininko K. Donelaičio kūrybos tyrinėjimų, paliko 

jam skirtų studijų ir straipsnių (dauguma jų pirmąkart publikuojami šia- 
me leidinyje). Jis bene labiausiai argumentuotai yra išryškinęs K. Do- 
nelaičio kūrybos raidos bruožus ir pagrindęs šiandieną priimtą jos chro- 
nologiją. Analizuodamas pasakėčių, „„Pričkaus pasakos“ ir „Metų“ stilių, 
atkūrė poeto evoliucijos, jo meninio brendimo kelią, parodė, kaip, susi- 

ertant moralistui ir menininkui, vis labiau nugalėjo pastarasis, o literatū- 
rinį konvencionalumą įveikė tikrovės medžiaga. J. Lebedžio plunksnai 
priklauso pirma išsami kritinė K. Donelaičio kūrybos leidimų ir verti- 
mų (iki 1948 metų) apžvalga, jis yra detaliai išdėstęs, kokių principų 
turėtų būti laikomasi, ruošiant pilną mokslinį poeto raštų leidimą, pa- 
reiškęs savo nuomonę dėl išlikusių autografų kirčių autentiškumo, 
taręs lemiamą žodį dėl K. Donelaičiui priskirtos 1769 m. brošiūros 
autorystės. . 

J. Lebedžio inašą į lietuvių literatūros istoriografinius tyrinėjiraus 
reikšmingai papildo mažesnio masto jo darbai — straipsniai, apžval- 
gos, recenzijos, publikacijos. Straipsniuose apie J. Bretkūną, kurie iki 
šiol buvo likę rankraščiuose, J. Lebedys iškėlė pirmojo biblijos vertėjo 
į lietuvių kalbą nuopelnus mūsų raštijai ir atskleidė jo raštų stiliaus bei 
kalbos savitumą. J. Bretkūną jis traktavo kaip vieną didžiausių lietuvių 
literatūrinės kalbos kūrėjų, užtikrinusių šios kalbos egzistenciją, sulai- 
kiusių germanizacijos procesą, ir darė toli siekiančią, tačiau pagrįstą 
išvadą: „Jei ne Bretkūnas, kažin ar būtume sulaukę Donelaičio“. J. Bret- 
kūno asmenyje J. Lebedys matė didelių gabumų rašytoją, kuris dėjo 
pagrindus mūsų literatūriniam stiliui, 'grindžiamam žodžio vaizdingu- 
mu bei sakinio retorika, ir kuris kalbinės medžiagos turtų sėmė iš gyvosios 
kalbos lobyno, lygiai vertindamas tiek švelnų, tiek šiurkštų žodį. Šia 
prasme J. Bretkūnas jam buvo tipologinė M. Valančiaus paralelė, 
savotiškas pastarojo pirmtakas. J. Lebedys yra pabandęs susumuoti 
Vilniaus universiteto nuopelnus lietuvių literatūrai per visą jo gyvavimą, 
prieidamas prie išvados, jog tie nuopelnai, išskyrus laikotarpį po 1940 
m., yra pernelyg menki. Iškomentavęs M. Mažvydo laiškus, jis mums 
davė žymiai reliefingesnį lietuvių raštijos pradininko asmenybės paveiks- 
lą, pirmasis nužymėjo gaires A. Vienuolio literatūrinės mokyklos tyrinė- 
jimui, jam priklauso pastabūs sprendimai apie K. Sirvydą, D. Kleiną, 
D. Pošką, S. Valiūną, jų veiklos bei darbų pobūdį ir vertę. Archyvinės 
J. Lebedžio publikacijos atskleidė J. Zablockio kilmę, jo gimimo vietą, 
žymiai papildė B. Vilento biografiją, iškėlė uždavinį reviduoti įsisenėjusią 

pažiūrą į S. Daukanto istorinius darbus, esą rašytus vien liaudžiai 
ir atsiliekančius nuo ano meto istorinių veikalų, praplėtė rašytinės lietuvių 
kalbos chronologiją ir jos vartojimo sferą. 

Nuo visų šių J. Lebedžio darbų lietuvių literatūros istoriografijos 
bare neįmanoma atriboti jo sunkiai pasveriamos veiklos, kurią jis varė 
mūsų filologinės bei humanitarinės minties kultūroje kaip profesorius, 
išleidęs šimtus lituanistų — tos minties saugotojų, puoselėtojų ir sklei- 
dėjų. Šie J. Lebedžio nuopelnai siejasi su kitu jo veiklos baru — pedago- 
giniu darbu. 

Pedagogo kelią, kaip matėme iš biografijos, J. Lebedys pradėjo Skuo- 
do ir Utenos gimnazijose bei Panevėžio mokytojų seminarijoje, tačiau 
čia praleisti keleri metai tėra nedidelė gerą trisdešimtmetį trukusio kelio 
atkarpa. Visas dėstytojo ir didakto jėgas jis atidavė Vilniaus universi- 
tetui, kur nuo pirmųjų pokario metų iki mirties, taigi kone ketvirtį 
šimtmečio, pastoviai skaitė senosios lietuvių literatūros (iki XIX a.) 
kursą. 

Pagrindinis J. Lebedžio, kaip pedagogo, tikslas buvo paruošti kva- 
lifikuotų lituanistų, gerų savo specialybės žinovų. Auklėjamoji nuo- 
žiūra ar, kitaip tariant, etinė didaktika jam buvo natūrali, specialaus 
demonstravimo nereikalaujanti, dalykinio, mokslinio lituanistų ruošimo 
dalis. Ugdyti gerą lituanistą — mokslininką ar kito kultūrinio baro darbi- 
ninką — jam kartu reiškė ugdyti asmenybę, patį žmogų. 

J. Lebedys turėjo nusistatęs griežtą pedagoginę veiklos programą. 
Toji programa, detaliai išdėstyta įvadinių bei metodinių jo paskaitų 
konspektuose?, yra didelės mokslinio ir didaktmio darbo patirties api- 
bendrinimas. J. Lebedžio programoje surašytas kiekvienas smulkiausias 
metodinis bei pedagoginis aspektas, liečiantis tiek studijuojančio, tiek 
dėstančio darbą. Studentui čia nurodoma, kaip klausytis paskaitų ir jas 
konspektuoti, kaip tikslingiausiai sunaudoti laiką, kaip dirbti su knyga 
ir mokėti atsirinkti lėktūrai, kas reikalingiausia, kaip ruoštis ir rašyti 
referatus, seminarinius, kursinius bei diplominius darbus; dėstytojui, 
ypač pradedančiam, — kaip paruošti paskaitas ir jas skaityti, kaip pa- 
rinkti studentams duodamų darbų temas ir kaip vadovauti jų rašymui, 
kaip derinti mokslinį ir pedagoginį darbą. J. Lebedžio programos esmę, 
jo metodinį ir etinį credo sudaro tokie pagrindiniai reikalavimai: 1) są- 


i Žr. Lebedys J. Kaip studijuoti (Lituanisto mokslinio darbo metodika). Vil- 
nius, 1971. 

moningas ir aktyvus nusiteikimas specialybės ar studijų dalyko atžvil- 
giu, 2) sistemingas, metodiškas ir disciplinuotas darbas, 3) minties kri- 
ticizmas, savarankiškos, motyvuotos nuomonės išsiugdymas, 4) maksi- 
malios pastangos realizuoti savo sugebėjimus. 

Visišką atsidavimą studijoms J. Lebedys laikė būtiniausia sąlyga, be 
kurios dalyko specialistas, o juo labiau jo tyrinėtojas bei mokslininkas 
negali išaugti. Skiepydamas meilę lituanisto profesijai, sąmoningą pažiū- 
rą į senąją literatūrą ir jos reikšmės dabarčiai supratimą, jis kurstė stu- 
dentuose kūrybiškumo ugnį, ugdė filologus, kuriems mokslinis darbas 
būtų dvasinis poreikis. J. Lebedys itin vertino ir visokeriopai skatino kri- 
tišką mintį — svarbiausią mokslo ir apskritai bet kokios pažangos lai- 
dą. Savarankiškumą ir kriticizmą jis ugdė, skaitydamas paskaitas ir 
ypač vadovaudamas pratyboms bei moksliniams darbams. Jo parinktos 
temos vedė ne į platumą, o į gilumą, neduodamos progos kompiliacijai, 
versdamos pasakyti ką nors savo, originalaus. J. Lebedys buvo reiklus 
kitiems, lygiai kaip ir sau. Jis mokėjo pasiekti, kad būtų padaryta viskas, 
ką žmogus gali padaryti pagal objektyvius sugebėjimus. Etinę mokslinio 
darbo normą jis išreiškė Cicerono pasakymu: feci, guod potui. Pasirody- 
ti jo akyse su broku, atsiradusiu dėl nuolaidos sau ar tuo labiau nesą- 
žiningumo, buvo neįmanoma. 

Pedagoginė J. Lebedžio programa nuosekli, griežta ir netgi rigoris- 
tiška. Joje nubrėžtas kelias, kuriuo einant galima sukurti pastovių kul- 
tūrinių vertybių, vedė per planingą, disciplinuotą ir įtemptą darbą. Tų 
vertybių sukūrimo vardan čia reikalaujama aukotis, atsisakyti viso to, 
kas gal dažnam sudarytų gyvenimo grožį ir prasmę. Tačiau puritoniz- 
mas J. Lebedžiui buvo svetimas. Priešingai, kaip mokslininką ir pedago- 
ga jį charakterizuoja intensyvūs dvasiniai poreikiai, estetinė tolerancija, 
domėjimasis meno ir kultūros dalykais, meilė savo krašto gamtai. Tik- 
tai jo santykis su estetinėmis vertybėmis ir net poilsis gamtoje turėjo tiks- 
lą — savo vidinį pasaulį jis turtino ir sveikatą kaupė pirmiausia tam, 
kad padarytų dar aštresnę ir dosnesnę savo plunksną. J. Lebedys visada 
vadovavosi tikslingumo kriterijum ir to paties mokė kitus. Nuolatinį 
darbo bei ieškojimų poreikį, gyvenimo saiką, mokėjimą atsisakyti jis 
ugdė kaip vidinę etinę būtinybę, be kurios negalimas joks mokslinis ar 
visuomeninis rezultatas. 

Su nuolaidų nepripažįstančiu reiklumu J. Lebedys sujungė gerą psi- 
chologinę nuovoką ir pedagoginį taktą. Vienas kertinių jo, kaip dėstytojo 

ir mokslinių darbų vadovo, nuostatų buvo diferencijuotas priėjimas 
prie studentų, atsižvelgiant į kiekvieno būdą bei charakterį. Žmoguje 
J. Lebedys ieškojo asmenybės, stengėsi ją atskleisti ir ugdyti. Su.aky- 
laus ieškotojo įžvalgumu jis mokėjo pamatyti potencialius savo studentų 
sugebėjimus, mokėjo juos aktyvizuoti ir puoselėti, patardamas, paragin- 
damas ar net sukeldamas sveiką ambiciją. Mokslines lituanistikos pa- 
įėgas jis augino, neturėdamas profesinių paslapčių, be mažiausios kruo- 
pelės pavydo, nes žinojo, jog tik visų bendras darbas kuria humanita- 
rinę tautos kultūrą. Vadovaudamas pratyboms, moksliniams darbaras, 
J. Lebedys laikėsi savotiškos pedagoginio kompromiso taktikos. Jo anali- 
zė ir kritika buvo gili, išsami ir neretai griežta, bet tuo pat metu taktiš- 
ka, pozityvi, skatinanti. Darbo trūkumus jis galėjo kiek sušvelninti, o pri- 
valumus šiek tiek pervertinti, pakelti — jam svarbiausia buvo rašančio- 
jo sugebėjimų perspektyvumas, jo parodytas savarankiškumas, noras 
dirbti ir ieškoti. 

Kas yra klausęs J. Lebedžio paskaitų, žino jį nebuvus oratorium. 
Klausytojus jis patraukdavo ne iškalbos menu, o temos nagrinėjimo 
gilumu, aiškia minties logika, Turtinga faktų informacija jo paskaitose 
jungėsi su pastabia tų faktų interpretacija, o minties nuoseklumą atiti- 
ko griežta ir pastovi paskaitos struktūra. Šiuo atžvilgiu kiekviena J. Le- 
bedžio paskaita, nenustodama buvusi didelės visumos dalis, buvo, saky- 
tum, savarankiškas darbas, sukonstruotas pagal visiems jo darbams 
būdingą deterministinį modelį. Tuo galima įsitikinti ir iš spausdinamų šia- 

i me leidinyje kai kurių jo paskaitų konspektų. Savo paskaitomis J. Lebe- 

dys siekė trijų svarbiausių tikslų: informacinio, metodinio ir auklėja- 
mojo, ir visų jų siekė turiningu ir aiškiu dalyko išdėstymu. Tai buvo 

t pagrindinis jo, kaip dėstytojo, darbo principas. Antra vertus, J. Lebe- 
džio paskaitų įtaigumą bei poveikį ne mažiau lėmė pati jo asmenybė, 
kėlusi pagarbą, turėjusi daug patraukiančių bruožų. Geras specialistas, 
bepriekaištingai išmanąs savo dalyką bei mokąs aiškiai jį išdėstyti, ir 
asmenybė, įkūnijanti sektiną žmogaus ir mokslininko pavyzdį, — šitai 
nulėmė jo pedagoginio darbo sėkmę. 

Literatūros tyrinėtojui skirta nelengva dalia. Sukurti nesenstančių 
vertybių, palyginus su daugelio kitų kūrybinių sferų žmonėmis, jam sūn- 
kiau. Kad literatūros istoriko darbo rezultatas būtų ilgalaikė ir univer- 
sali vertybė, o ne vien bibliografinis faktas, kaip ir kiekvienam kūrėjui, 
jam reikalingos dvi dovanos: talentas ir darbštumas. J. Lebedys turėjo 


16 


abi šias dovanas. Jo darbai yra pastovus lietuvių humanitarinės kultū- 
ros turtas, svarbus dviem pagrindiniais aspektais. Pirma, savo darbais 
J. Lebedys mums paliko įžvalgių sprendimų ir dulkėtuose archyvų folian- 
tuose išskaitytų faktų, be kurių negalės išsiversti nė vienas senosios 
lietuvių literatūros bei kultūros tyrinėtojas. Jis pirmasis taip vaizdžiai 
parodė, kaip kūrėsi mūsų literatūra — kaip tolydžio realizavosi meniniai 
lietuvių kalbos galimumai, formavosi prozinių ir eiliuotų raštų stilius, 
radosi grožinis žodis. Jo darbuose turime atskleistus zyvybingiausius 
senosios lietuvių literatūros taškus ir išryškintą pagrindinę jos raidos, 
idėjinių bei meninių tradicijų ir perimamumo liniją, kuri išvedama per 
Bretkūną, Daukšą, Sirvydą, Kleiną, Donelaitį, Stanevičių, Daukan- 
tą. Antra, savo darbais ir pedagogine veikla J. Lebedys sukūrė 
savitą lietuvių filologijos mokyklą. Šią mokyklą kurdamas, jis Tė- 
mėsi geriausiomis lietuvių humanistikos tradicijomis ir pasitikėjo 
pats savimi. J. Lebedys šventai gerbė lietuvių literatūros istoriografi- 
jos bet apskritai kultūros pasiekimus ir, kaip ir kiekvienas, turėjo 
mokytojų ir sekti vertų pavyzdžių. J. Lebedžio vardas tvirtai įėjo į filo- 
loginės bei humanitarinės mūsų kultūros istoriją. Jo monografijos, stu- 
dijos, straipsniai, publikacijos yra pastovi tos kultūros vertybė. Gra- 
žių vaisių davė taip pat jo pedagoginė veikla — studentų protuose ir 
širdyse įdiegta meilė lituanistikai ir darbui. 

Juozas Girdzijauskas 

Vytautas Vanagas 


STUDIJOS TIR STRAIPSNIAI 





SENIAUSIAS LiIETUVIŠKAS RANKRAŠTINIS TEKSTAS 





Spaudoje buvo paskelbta, kad 1962 m. Vilniaus Valstybinio V. Kap- 
suko universiteto Mokslinės bibliotekos darbuotoja O. Matusevičiūtė, 
tvarkydama senuosius Rankraščių skyriaus fondus, aptiko lietuvišką 
tekstą (poterius), ranka įrašytą 1503 m. išleistos knygos „Tractatus sa- 
cerdotalis“ paskutiniame puslapyje!. Archaiška rašysena, rašyba ir kalba 
davė pagrindo spėti, kad šis įrašas gali būti senesnis už pirmąją lietuviš- 
ką knygą — 1547 m. M. Mažvydo „Katekizmo prastus žodžius“. 

Radinys sukėlė nemažą susidomėjimą ir pasirodė vertas nuodug- 
nesnio tyrinėjimo. Jis padeda nušviesti raštijos lietuvių kalba klausimą 
seniausiu laikotarpiu, prieš spausdintos knygos pasirodymą. 

Kadangi įrašas vertingas ir įdomus daugeliu atžvilgių, čia pirmiausia 
siekta, jį iššifravus, paskelbti ir padaryti prieinamą lietuvių kalbos, li- 
teratūros ir kultūros tyrinėtojams. Drauge norėta mėginti bent apytik- 
riai nustatyti ir įrašo amžių, kartu paliečiant klausimą, ar tai naujas 
vertimas, ar senesnio nuorašas. Tam reikalinga išanalizuoti publikuo- 
jamaji įrašą, jo leksiką, rašybą, rašyseną, tarmę, apžvelgti turimus duo- 
menis apie lietuviškus tekstus prieš spausdintos knygos pasirodymą, 
pažiūrėti, ar pačioje knygoje, teisingiau konvoliute su surastuoju įrašu, 
nėra kokių žinių ar duomenų apie jo savininką ir įrašo laiką. Be to, 
reikalinga lietuviškąjį tekstą palyginti su atitinkamais senaisiais lenkiš- 
kais tekstais, nes tik įvairiapusiškas tyrinėjimas gali duoti patikimesnių 
rezultatų. 


Duomenys apie rankraštinius lietuviškus tekstus 
prieš spausdintos knygos pasiročymą 
Lenkų istorikas J. Dlugošas pasakoja, kad 1387 m. Vilniuje, įvedant 
krikščionybę, lenkų kunigai ir ypač karalius Vladislovas (Jogaila) mokė 


! Matusevičiūtė O. Seniausi lietuviški rankraščiai. — „Švyturys“, 1962, 
Nr. 13, p. 25; Danilevičius E. Vertingas radinys. — „Tiesa“, 1963. I. 25, Nr. 21. 


21 


lietuvius „tikėjimo artikulų, kuriuos reikia tikėti, viešpaties maldos ir 
tikėjimo išpažinimo“? Krikštijant Žemaičius 1413 m., nė vienas iš dva- 
sininkų, kurie su Jogaila drauge atvyko, nemokėjo lietuviškai, tad pats 
karalius „mokė juos viešpaties maldos, paskui tikėjimo išpažinimo ir 
visų dvylikos tikėjimo artikulų, esančių tikėjimo išpažinime“?. Panašiai 
apie Žemaičių krikštijimą atsiliepia ir M. Strijkovskis, tik greta Jogai- 
los pastato Vytautą: ,„O kadangi lenkų kunigai su jais kalbėti nemokėjo, 
pats Jogaila su Vytautu dideliu atsidėjimu ir triūsu, kaip du apaštalai, 
pirmiausia išmokė juos viešpaties maldos, paskui krikščionių tikėjimo 
išpažinimo“*. Įvykių amžininkas magistras Mikalojus Kozlovskis, 
Krokuvos akademijos profesorius ir rektorius (1410), netrukus po Jo- 
gailos mirties pasakytame 1434 m. pamoksle Bazelyje (kur vyko bažny- 
tinis susirinkimas) taip kėlė jo nuopelnus, platinant krikščionybę Lietu- 
voje: „Taip buvo susirūpinęs jų išganymu, kad pats vienas mokė juos 
tikėjimo išpažinimo ir viešpaties maldos (simbolum et oracionem domi- 
nicam) ir vienas išvertė iš mūsų vietinės kalbos į jų kalbą, kad tuo leng- 
viau jie galėtų įsiminti“. Suprantama, J. Dlugošas ir M. Kozlovskis 
norėjo išaukštinti Jogailą, o M. Strijkovskis — Vytautą. Tačiau visai 
galimas daiktas, kad Jogaila su Vytautu drauge arba vienas iš jų išvertė 
į lietuvių kalbą poterius, jeigu to anksčiau nebuvo atlikę pranciškonai. 
Vertimas, reikėtų manyti, buvo užfiksuotas krikščionybės įvedimo metu. 

Įsteigus Vilniaus ir Žemaičių vyskupijas, Lietuvoje tolydžio gausėjo 
daugiau ar mažiau mokytų žmonių. Čia turėtina prieš akis ir Jogailos 
naujai įsteigto Krokuvos universiteto (1400) paskirtis. Fundaciniame 
rašte kaip vienas svarbiausių tikslų pažymėta — krikščionybės pla- 
tinimas Lietuvoje: ,,<...> kad mūsų Lietuvos žemių gyventojus ir valdi- 
nius <...> šviesos sūnumis paverstume““. Prierašuose minėto M. Koz- 
lovskio pamokslo paraštėje pabrėžiamas Jogailos rūpinimasis tautiečių 
mokymusi: „Tame pačiame universitete [t.y. Krokuvos] savo lėšomis 
išlaikydavo lietuvių ir rusų sūnus, ir dėl to yra daug gavusių laipsnius 
bakalaurų, daug magistrų, keletas daktarų, kurie, tapę kunigais, aiškina 


* Dlugosz J. Opera omnia. Cura A. Przezdziecki. Cracoviae, 1876, XII, 
p. 466—467, 

3 Ten pat, XIII, p. 161. 

* Stryjkowski M. Kronika. Warszawa, 1846, II, str. 149. 

* Monumenta Medii aevi historica xes gestas Polonorum illustrantia. Cracoviae, 
1891, XII, p. 327. 

“ Polska i Litwa w dziejowym siosunku. Warszawa — Krakow, 1914, str. 124, 


ir skleidžia tikėjimą savo tautiečių tarpe jų kalba (in ydiomate proprio)“". 
Ten sakoma, kad Jogaila kasmet lankydavęsis tėvynėje ir teiraudavęsis 
apie tikėjimo dalykų mokymąsi. Pramokusius dosniai apdovanodavęs, 
tuo patraukdamas ir kitus mokytis tikėjimo išpažinimo ir viešpaties 
maldos. Dar galima paminėti ir antrąjį Vilniaus vyskupą Jokūbą Plich- 
tą, prieš tai buvusį Lietuvos pranciškonų vikaru. Vilniaus kapitula, Vy- 
tauto pageidavimu jį išrinkusi vyskupu, rašte popiežiui (1398) vadino 
lietuviu (vicarium Lythuaniae eiusdemgue nacionis et linguae)“. 

Visa tai duoda pagrindo manyti, kad XIV a. pabaigoje ar bent XV a. 
pradžioje jau būta elementariausių lietuviškų tikybinių tekstų. Jų, Ži- 
noma, buvo nedaug, nes krikščionybės skleidimui tuomet iš tikrųjų skir- 
ta labai maža dėmesio. 

XV a. lietuviškų tikybinių tekstų turėjo pagausėti. Nors daugumas 
dvasininkų, ypač aukštesniųjų, buvo nelietuviai ir visai abejingai žiūrė- 
jo į savo ganytojiškas pareigas, rūpinosi tik pajamomis, bet jų tarpe 
nuolat pasitaikydavo ir vietinės kilmės asmenų, išėjusių mokslus, baigu- 
sių Krokuvos universitetą ar net kitus, tolesnius. Pavyzdžiui, Vilniaus 
kapitulos sudėtis 1502 m. buvo tokia. Iš 4 prelatų — vietinių buvo 2: 
archidiakonas, drauge ir Žemaičių vyskupas, Martynas Lintfaras (vokie- 
tis), 30 metų studijavęs Italijoje, ir kustošas magistras Stanislovas iš 
Vilniaus. Iš 9 kanauninkų 2 buvo vilniečiai — daktaras (Bolonijos 
universitete gavęs laipsnį) Jonas Filipavičius, turtingo miestiečio sūnus, 
ir magistras Bernardas iš Vilniaus, o trečiasis nuo Svyrių ežero — ma- 
gistras Andrius Svirskis, kunigaikščių kilmės?. Vienas ar kitas iš jų galė- 
jo parūpinti ir reikiamų lietuviškų tekstų ir juos paskleisti. Tie tekstai buvo 
būtini mažamoksliams ar visai bemoksliams vikarams, kurie tiesiog 
susidurdavo su liaudimi, atlikdavo bent minimalias bažnytines ceremo- 
nijas, o patys vargu ar būtų sugebėję ką nors į lietuvių kalbą išversti. 

Lietuviškais tekstais galėjo rūpintis ir Vilniaus vyskupas Taboras, 
1501 m. gavęs privilegiją iš Aleksandro skirti kunigus į 28 bažnyčias ir 
4 kanonijas, priklausančias didžiojo kunigaikščio patronatui. Vyskupas 
turėjo skirti tinkamus dvasininkus — mokančius lietuvių kalbą ir ati- 
tinkamai teologiškai pasiruošusius (idoneos et Lythuanici idiomatis 


? Monumenta Medii aevi historica <...> XII, p. 327. 

š Kurczewski J. Košciot zamkowy czyli katedra wilenska. Wilno, 1908, 1, 
str. 8; 1910, II, str. 307. 

? Polska i Litwa w dziejowym stosunku <...> str. 275—276. 

et divinarum litterarum presbiteros, bene institutos)*?. Įžanginėje privi- 
legijos dalyje pažymėta ir jos suteikimo priežastis — klebonai nemoką 
lietuviškai ir dėl to netinką pamokslams sakyti, išpažinčių klausyti ir 
sakramentams teikti. Dėl šios privilegijos Taboras ilgai kovojo. Jei tad 
lietuvių kalbos mokėjimas ir vartojimas bažnyčioje iškeltas į pirmą 
vietą, parenkant 17 skiriant klebonus, reiktų manyti, kad iniciatorius 
rūpinosi bent kiek ir lietuviškų religinių tekstų paskleidimu. 

Iš XVI a. pirmosios pusės turime kiek konkretesnių žinių. Vilniaus 
vyskupijos sinodo 1528 m. statute įsakoma bažnyčių rektoriams „,pa- 
statyti pas save ir aprūpinti tinkamas bei patogias mokyklas ir namus besi- 
mokančiai jaunuomenei gyventi“, laikyti mokytojus, kurie, be kitų daly- 
kų, „savo mokiniams teisingai aiškintų šventąsias evangelijas bei Povi- 
lo laiškus lygiai abiem, lietuvių ir lenkų, kalbomis“. Jeigu evangelijos 
ir Povilo laiškai nebūtų buvę anksčiau išversti į lietuvių kalbą arba bent, 
statutą išleidus, parūpintas jų vertimas, kaip galima įpareigoti jas lie- 
tuviškai aiškinti? Tuo sinodo statutu remdamasis, J. Kurčevskis rašė: 
„<...> reikia daryti išvadą, kad lietuviškai rašytų evangelijų buvo dar 
prieš sinodą“!*. Panašių nuomonių yra pareikšta ir daugiau. 

Plačiau savo pažiūrą čia liečiamu klausimu išdėstė K. Jablonskis. 
Jis mano, kad XVI a. pirmojoje pusėje turėjo Žymiai padaugėti lietuviškų 
tekstų: ,„Vienuolynų lietuviški pamokslininkai, parapijų bažnyčių vika- 
rai ir mokytojai, vartoję bažnyčioje ir mokykloje lietuvių kalbą, negalė- 
jo kiekvieną kartą žodžiu versti į lietuvių kalbą tekstus, turėjo turėti ar 
pačių paruoštus, ar nusirašytus iš kitų reikalingiausius evangelijų tekstus, 
katekizmą, žymesnius pamokslus ir t.t.“8. Tuos lietuviškus tekstus „jie 
atsigabendavo iš tų centrų, kuriuose mokėsi, nusirašydavo įuos, vieną 
antrą žodį ar posakį pakeisdavo, bet neversdavo jų iš naujo savo gimtąja 
tarme“/4. "Tais samprotavimais remiamasi ir lietuvių literatūros istori- 
joje??, 





“ Fijaiek J. i Semkowicz W. Codex diplomaticus ecclesiae cathedralis nec- 
non dioeceseos Vilnensis. Krakow, 1948, I, p. 616—617. 

"Sawicki J. Concilia Poloniae. II Synody diecezji wileūskiej i ich statuty. 
Warszawa, 1948, str. 130; Lietuvos TSR istorijos šaltiniai. V., 1955, I, p. 165. 

2 Kurczewski J. Opowiadania o dziejach chrzešcijaūstwa na Litwie i Rusi. 
Wilno, 1914, T, str. 157. 

5 Senoji lietuviška knyga. K., 1947, p. 105. 

14 Ten pat, p. 106. 

25 Lietuvių literatūros istorija. Red. Prof. K. Korsakas. V., 1957, I, p. 93. 


Prasidėjęs reformacinis judėjimas antrajame XVI a. ketvirtyje taip 
pat teigiamai atsiliepė lietuviškiems tekstams. Žymesni jo pradininkai — 
A. Kulvietis ir S. Rapolionis, mirę 1545 m., paliko savo rašytų tekstų, 
kurių dalis pasiekė mus per pirmąsias spausdintas knygas. 

Pažymėtina, kad kai kurių duomenų apie senuosius rankraštinius 
lietuviškus tekstus duoda ir pirmosios spausdintos knygos. Ch. S. Stan- 
gas, tyrinėdamas M. Mažvydo katekizmo kalbą, priėjo išvadą, kad joje 
yra „įvairaus senumo kalbinės medžiagos. Senose bažnytinėse formu- 
lėse pasitaiko formų, kurios šiaip katekizme nėra vartojamos... ). 
Šios formos kyla iš archaizuojančios bažnytinės kalbos“!8, Jo nuomone, 
tiek M. Mažvydo, tiek kitų senųjų spausdintų „Tėve mūsų“ versijų 
pagrindas yra „viena bendra, iš lenkų kalbos išversta „Tėve mūsų“ 
forma“!7, 

Visos tos žinios, netiesioginiai duomenys ir samprotavimai verčia 
neabejoti, kad bent nuo XV a. pradžios būta trumpų religinių tekstų — 
poterių ir kitų formulių lietuvių kalba. Jų tolydžio gausėjo, ir XVI a. 
pirmojoje pusėje turėjo būti ne taip jau mažai, netir stambesnių. Rankraš- 
tiniai tekstai iš karto neišnyko ir pasirodžius pirmosioms spausdintoms 
knygoms. Bet ilgainiui knygos juos išstūmė. Niekas jų nerinko, nesau- 
gojo, ir tik visai atsitiktinai vienas kitas galėjo išlikti, jei buvo įrašy- 
tas į knygą ar pateko į saugomų dokumentų tarpą. Lig šiol nė vienas toks 
rankraštis nebuvo žinomas. Todėl O. Matusevičiūtės surastasis įrašas 
labiausiai ir domina neabejotinu savo senumu. 


Konvoliutas su įrašytu lietuvišku tekstu 


Lietuviškasis poterių tekstas įrašytas knygoje, kuri labai seniai įriš- 
ta drauge su kitomis trimis. Kadangi poteriai gali būti įrašyti, jau knygas 
drauge įrišus, ir jos duoda šiokių tokių duomenų apie savininką ir įra- 
šo amžių, visą konvoliutą reikia bent labai trumpai apibūdinti. Konvo- 
liuto sudėtis tokia. 

1. Stella clericorum cuilibef clerico fumme neceffaria. žmpreffum Lip- 
tak per melchiorem Lotter Anno Milefimo guingertefimo guarto [1504118, 


* Stang Ch. S. Die Sprache des litauischen Katechismus von Mažvydas. 
Oslo, 1929, S. 179. 

*“ Ten pat, p. 178. 

28 Čia ir toliau kursyvu žymimos santrumpomis rašytuose žodžiuose praleistos 
raidės. 

2. Secreta facerdotum magiftri Heinrici De Haffia. Impreffum Liptgk 
pes Melchior Lotter M. guingentefimot er toi [sic!= 1503. 

3. REfolutorium dubiorum circa celebrationem mijfarum  occurren- 
tium. per venerabilem dominum Ioannem de lapide doctorem Theologum 
parijienfem. ordinis Cartufienfis. ex [acrorum canonum probatorumgue 
doctorum fententijs diligenter collectum. Impreffum Colonie In domo 
Ouentell. Anno domini M CCCCCiiij [1504]. 

4. Tractatus facerdotalis de facramentis degue diuis officiis: et eorum? 
adminijtrationibus. Imprelfus Argentine per Marti.iu. [= Martinumį flach. 
Anno domini MCCCCCiij [1503]. 

Pirmosios konvoliuto knygos Stella clericorum (Klierikų žvaigždė) 
autorius nepažymėtas. Jis ir yra nežinomas. Šioje nedidelėje, vos 20 
puslapių knygelėje, remiantis biblija ir vadinamaisiais bažnyčios tėvais 
ir juos gausiai cituojant, paminint kartais ir vieną kitą antikinį autorių, 
pakiliu tonu stengiamasi įteigti dvasininkams ir besiruošiantiems į juos 
luomo pareigų supratimą, atsidavimą joms, bodėjimąsi žŽmogiškomis 
silpnybėmis. Knygelė buvo populiari dvasininkų tarpe, ir XV a. pas- 
kutiniais dešimtmečiais beveik kasmet pasirodydavo jos naujas leidi- 
mas. 

Secreta sacerdotum (Kunigų paslaptys) autorius Heinrichas iš Lan- 
genšteino (Heinrich von Langenstein, 1325 — 1397), knygoje vadinamas 
Heinricus de Hassia (Heinrichas iš Heseno), Paryžiaus , o paskui Vienos 
universiteto profesorius ir kurį laiką rektorius, nusipelnęs kaip vienas 
jo kūrėjų, žinomas savo laiku kaip kovotojas su įsišaknijusiais prieta- 
rais, kad kosminiai reiškiniai, pavyzdžiui, kometų pasirodymas, prana- 
šaują nelaimes — karą, marą ir t.t. Kai kuriuose savo teologinio po- 
būdžio raštuose kėlė katalikų bažnyčios ydas, piešdamas niūrų įos pa- 
veikslą (kai kuriuos vienuolynus apibūdino kaip paleistuvystės namus, 
o katedrų bažnyčias — kaip vagių ir plėšikų landynes), reikalavo refor- 
mų. Secrefa sacerdotum — siauro profesinio pobūdžio knygelė (24 
p.), skirta mišioms. Joje smulkmeniškai nurodinėjama, kaip kunigas 
turi laikyti rankas vienu ar kitu momentu, galvą, kaip daryti kryžiaus 
ženklą, ostiją pakelti ir t. t. Pabaigoje pridėta malda ir meditacija. Kny- 
gelės daug leidimų išėjo XV a., pavyzdžiui, 1497 m. net 3, 1498 — 29, 

Trečiąją konvoliuto knygelę parašė Joannes de (arba a) Lapide 
(Heynlin), gimęs apie 1430 m. Bazelyje ir ten apie 1510 m. miręs. Teolo- 


*9 Hain L. Repertorium Bibliographicum, in guo libri omnes ab arte typogra- 
phica inventa usgue ad annum MD <...> enumerantur <...> Stuttgartiae et <...> 
Lutetiae Parisiorum MDCCCXXXI, vo!. II, pars II, p. 359— 361. 

gas ir humanistas, Paryžiaus universiteto profesorius ir rektorius, 
įsteigęs pirmąją Prancūzijoje spaustuvę Paryžiuje, Sorbonos rūmuose, 
kurį laiką profesoriavo Tiubingene, paskui grįžo į Bazelį ir gyvenimo 
dienas pabaigė kartūzų vienuolyne. Žinomiausias jo darbas ir yra Reso- 
lutorium dubiorum (Abejonių išaiškinimas). Tai 48 puslapių smulkaus 
šrifto kazuistinis traktatas apie mišias. Jame sukaupti visokie nepa- 
prasti atvejai, dėl kurių galėtų kilti abejonių, kaip elgtis. Pavyzdžiui, 
ar epileptikas gali laikyti mišias; ką daryti, jei dvasininkas pradės lai- 
Kyti mišias užsimiršęs, kad yra ekskomunikuotas, o paskui prisimins; ar 
galima laikyti mišias upėje ar jūroje ir t. t. Pradėta leisti paskutiniame 
XV a. dešimtmetyje, knygelė susilaukė labai daug leidimų, pavyzdžiui, 
1493 m.—3, 1495 m.-—2, 1497—3 (2 iš jų Leipcige, 1 — Bazelyje)??, 
XVI a. pradžioje ji buvo perspausdinama ir Krokuvoje (1519). 
Svarbiausia mums paskutinė knyga su lietuviškuoju tekstų — Trac- 
tatus sacerdotalis (Traktatas kunigams). Autorius 1503 m. leidime ne- 
pažymėtas, bet jis yra žinomas iš kitų leidimų. Tai Mikalojus iš Blonės 
(Nicolaus de Blonie), apskrities miesto Varšuvos vaivadijoje, Krokuvos 
akademijos auklėtinis, kanonų teisės daktaras, žymus XV a. pirmosios 
pusės pamokslininkas, dalyvavęs Bazelio bažnytiniame susirinkime su 
Jogailos siųstu Poznanės vyskupu kaipjo kapelionas. Yra parašęs nemaža 
pamokslų (lotynų kalba), kurie XV a. pabaigoje ir dar XVI a. buvo ne 
kartą išleisti. Tractatus sacerdotalis, kaip sakoma 1512 m. leidimo 
(Štrasburge) pratarmėje, parašytas Poznanės vyskupo Stanislovo pave- 
dimu, norint parūpinti dvasininkams reikalingą knygą apie sakramentus 
ir jų teikimą*!, Kapitula traktatą aprobavo ir rekomendavo dvasinin- 
kams jo laikytis, o archidiakonui pavedė prižiūrėti, kad tai būtų vykdoma. 
Tractatus sacerdotalis — didžiausia knyga (252 puslapių, kiekviename 
po 2 skiltis) visame konvoliute. Joje rašoma apie sakramentus apskritai 
ir kiekvieną atskirai, mišias, brevijoriaus maldas, ekskomunikavimą, 
suspendavimą, interdiktą ir t. t. Pradėta leisti priešpaskutiniame XV a. 
dešimtmetyje, ji nuolat, beveik kasmet, ne vieną sykį ir po du kartus 
per metus, buvo spausdinama dar ir XVI a. antrojoje pusėje. Dau- 
giausia leidimų išėjo Štrasburge (Argentinoje), ypač XV a. ir XVI a. 


Ten pat, t. II, d. I, p. 237-— 240. 
*1 Estreicher K. Bibliografia polska. Krakow, 1894, XIII, str. 173. 

pradžioje, vėliau Paryžiuje, Venecijoje, Lijone. Porą kartų išleista ir 
Krokuvoje (1519, 1529)22, 

Visos keturios konvoliuto knygos panašaus pobūdžio, specifinės, 
skirtos dvasininkams ar besiruošiantiems į juos. Visos jos išleistos 
1503 —1504 m. Leipcige (Lipizk), Kelne (Colonia), Štrasburge (Argen- 
tina). Tad reiktų manyti, kad tik dvasininkas ar besirengiąs juo būti 
asmuo galėjo tas knygas įsigyti. Kadangi jos buvo nuolat leidžiamos ir 
turėjo paklausą, neužsigulėdavo, greičiausiai, visos jos ir įsigytos ne vė- 
liau, kaip 1504— 1505 m. Kitu atveju būtų didesni skirtumai tarp lei- 
dimo metų. 

Klausimas, kur galėjo būti tos knygos pirktos. Neabejotina, kad Lie- 
tuvoje XVI a. pradžioje tikrai nebuvo kur jų gauti. Nors čia knygos pa- 
lengva plito, gausėjo, bet tik atskirų suinteresuotų asmenų iniciatyva. 
Jas reikėjo atsigabenti iš svetur, bent Lenkijos, pačiam ar surasti tarpi- 
ninką. Išlikusiuose iš 1510 m. Albrechto Goštauto, Vilniaus vaivados ir 
Lietuvos kanclerio, turėtų rankraštinių ir spausdintų knygų rinkinio 
(71 vienetas) sąrašuose pažymėta, kad kai kurias lotyniškas knygas 
„ponas“ pirkęs Petrikavežs. Lenkijoje jau XV a, antrojoje pusėje daugiau 
kaip 30 asmenų vertėsi knygų prekyba**. Knygos patekdavo įprastais 
prekybos keliais su kitomis prekėmis į centrus, daugiausia iš Vokie- 
tijos, Niurnbergo ar Leipcigo. Krokuvos akademijai reikalingi vado- 
vėliai, taip pat bažnytinei administracijai liturginės knygos dažniausiai 
irgi buvo spausdinamos užsienyje, ypač Vokietijoje. Tarpininkaudavo 
pirkliai-bibliopolos*š, Tačiau toli gražu ne viską Lenkijoje buvo galima 
gauti. Komplektuodamas savo biblioteką XVI a. viduryje, Žygimantas 
Augustas siųsdavo specialius agentus į užsienį knygų pirkti. 

Konvoliuto knygos, kaip atrodo, galėjo būti įsigytos Lenkijoje ar 
tolesniame užsienyje — Vokietijoje studijuojančio asmens. Visas tas 
knygas įsigyti lengviau buvo dėl to, kad jos išleistos ne taip tolimose 
viena nuo kitos vietose, susijusiose prekybiniais ryšiais. Knygos tada 
buvo brangios ir ne kiekvienam prieinamos. Gal būt, konvoliuto savi- 





22 Ten pat, p. 171—175. 

3 Jablonskis K. 1510 m. Albrechto Goštauto biblioteka. — „Vilniaus Vals- 
tybinio V. Kapsuko vardo universiteto Mokslinės bibliotekos metraštis 1958— 
1959“. V., 1961, p. 21—25. 

2* Kawecka-Gryczowa A. Rola drukarstwa polskiego w dobie Odrodze- 
nia. — „„Odrodzenie w Polsce“. Warszawa, 1956, IV, str. 505. 

5 Ten pat, p. 471, 504. 

ninkas buvo pasituris, neblogai aprūpintas, o gal užėmė kokią bažny- 
tinę vietą, turėjo beneficiją. 

Konvoliute, be lietuviško teksto, yra daug įrašų lotynų kalba. Jų 
pasitaiko paraštėse, o ypač daug tuščiuose knygų puslapiuose. Abso- 
liuti įrašų dauguma, atrodo, yra vieno laiko — nebent metų kitų skir- 
tumas galėtų būti. Knygose tie įrašai atsirado, matyt, jau konvoliutą 
sudarius, įrišus. O jo įrišimas senas — greičiausiai XVI a. pradžios: me- 
džio lentelės, aptrauktos oda, kuri lig šiol apysveikė išliko tik nugarė- 
lėje, kitur nuplyšo, pergamento, prirašyto lotyniškai, atrodo, XIV a. 
ranka, juostelė, nedidelis, gana dailus segtuvas. Visos konvoliuto kny- 
gos gerai ir išsilaikė todėl, kad iš karto buvo įrištos. Tik kiek nuken- 
tėjo nuo drėgmės, ypač viršutinė jų dalis, joje esantieji įrašai. 

Kad įrašai daryti, knygas drauge aptaisius, akivaizdžiai galima 
įsitikinti iš Resolutorium dubiorum paskutinio puslapio ir Tractatus 
sacerdotalis pirmo (titulinio) puslapio. Per abu šiuos puslapius nusitęsia 
vienas, neabejotinai ta pačia ranka ir tuo pačiu metu įrašytas tekstas — 
REGVLE IVRIS (Teisės nuostatai). Be to, jeigu įrašai būtų ankstesni, 
įrišant kai kur būtų nupiautos raidės, o konvoliute tokių atvejų nepa- 
sitaiko. 

įrašai konvoliute yra trejopo pobūdžio. 

1. Knygų paraštėse dažnai trumpai pažymimi svarbesni dalykai, 
esą atitinkamose teksto vietose, lyg pabrėžiama, ką reikia įsiminti. 
Tai rodytų, kad knygos naudotos lyg koks vadovėlis. Tokių įrašų daž- 
nai pasitaiko inkunabuluose ir XVI a. pradžios leidiniuose. 

2. Užsirašyti daugiau lyg ir profesinio pobūdžio dalykai, kurių šiaip 
konvoliute nėra, pavyzdžiui, sutuoktuvių apeigų atlikimas — klausi- 
mai jaunavedžiams, kunigo sakomi žodžiai (Secreta sacerdotum pasku- 
tiniame puslapyje), klebono įvesdinimas į bažnyčią (Resolutorium dubio- 
rum pirmame puslapyje), valgių palaiminimas ir t. t. Kai kur pridėta ir 
gaidų. 

3. Pasižymėtos iš biblijos 17 kitų šaltinių sentencijos. Pavyzdžiui, 
net kelis kartus įrašyta —,„Vluf et ar| docuit guod fapit omzis homo“, 
du kartu įtraukta — „Deficit ambobus gui wlt feruire duobus“. Vie- 
noję minima Sapfo (Lefbia guid docuit Saphof niji amare puellaj 
<...) kitoje Seneka, dar vienoje Katonas. Taip atsispindi humanizmo 
poveikis ir scholastinėje aplinkoje. 

Sentencijos įrašytos pirmame ir ypač antrame (tuščiame) „5/ella 
clericorum puslapyje, pačioje konvoliuto pradžioje, tur būt, kad būtų 
lengviausiai surandamos. Lietuviškas poterių tekstas įtrauktas į pas- 
kutinį Tractatus sacerdotalis puslapį, pačią konvoliuto pabaigą, tur būt, 
irgi siekiant to paties. Tuo būdu įrašai, ypač sentencijos ir lietuviški 
poteriai, padaro iš konvoliuto lyg ir vieną knygą. 

Lietuviškas tekstas atsirado konvoliute ne atsitiktinai, bet kaip 
vienas reikalingiausių dvasininkui dalykų. Čia šį tą pasako ir analo- 
giškas atvejis Lenkijoje. Prie inkunabulo Tractatus sacerdotalis (1487) 
egzemplioriaus buvo drauge įrištas pergamentinis lapas su įrašytais 
lenkiškais poteriais?“. 

Tarp lietuviško teksto ir lotyniškų įrašų ryškesnio skirtumo rašy- 
senos atžvilgiu nėra. Jų ir rašyboje daug bendrumo. Lietuviškieji po- 
teriai įrašyti kiek stambesnėmis raidėmis, kaligrafiškiau. Atidžiau įsi- 
žiūrėjus, įsitikinama, kad ir lietuviškasis tekstas, ir lotyniškieji įrašyti 
tos pačios rankos (ypač tai matyti iš a, 0, e, C, v, w, /, d, D ir kitų raidžių 
rašymo). Dėl rašysenos panašumo į lotyniškų jų įrašų rašyseną lietuviškas 
tekstas taip ilgai ir buvo nepastebėtas. Iš visko atrodo, kad jis buvo 
įtrauktas į konvoliutą maždaug tuo pačiu laiku, kaip ir lotyniškieji 
užrašai. 

Būtų galima tikėtis, kad tokiuose palyginti gausiuose įrašuose turėtų 
būti duomenų jų įrašymo laikui nustatyti. Bet dėl specifinio profesinio 
savo pobūdžio jie tiesiogiai nesusiję nei su laiku, nei sL. vieta. Jokie 
įvykiai, biografiniai momentai, pavardės, datos, tai, kas sietų įrašus 
su konkrečia tikrove, čia neminima. Tik vienoje vietoje, po įrašo 
Regulae juris, pažymėta: „„Dathum rome apud Janctum Petrum“. 
"Taip būdavo rašoma popiežiaus ar jo vardu rašomuose raštuose. Todėl 
ir šiuo atveju Roma, tur būt, pažymi ne vietą, kurioje būdamas konvo- 
liuto savininkas teisės nuostatus užsirašė, bet tų nuostatų išleidimo 
vietą. Tačiau kai kurių duomenų laikui nustatyti įrašai vis dėlto duoda. 

1. Resolutorium dubiorum antrajame tuščiame puslapyje yra ilgokas 
įrašas —,„Doctrina fufcipiendj fcifmaticos ad obedienciam fancte Roma- 
ne ecelesie redeunte[“, kur išdėstyta, kaip schizmatikai (taip būdavo va- 
dinami graikai ir rusai) priimami Romos katalikų bažnyčion. Kyla klau- 


26 Bystron J. Rozbior porownawczy znanych dotąd najdawniejszych (Z w. 
XIV i XV) tekst6ėw modlitwy panskiej, pozdrowienia anielskiego, skladu apostols- 
kiego i dziesigciorga przykazania. — „Prace Filologiczne“, 1885, I, str. 348. 

simas, kodėl nei toje vietoje, nei kitur visai nekalbama apie „heretikų“ — 
įvairių reformacijos krypčių ir sektų atstovų priėmimą. Jeigu konvoliuto 
savininkas būtų daręs įrašus XVI a. viduryje ar vėliau, apie reformatus 
jis tikriausiai būtų užsiminęs. Tuo atveju įrašuose vienu ar kitu būdu 
reformacinis judėjimas būtų atsispindėjęs, nes katalikų dvasininkams 
„heretikai“ buvo daug pavojingesni už pravoslavus. Sakysim, 1528 m. 
Vilniaus vyskupijos sinodo statute jau ne vieną kartą minima Liuterio 
herezija. Tuo remiantis, įrašų laiką galima būtų kelti į pirmąjį XVI a. 
ketvirtį. 

2. Kad įrašai seni, rodytų ir juose vartojamos santrumpos, jų gau- 
sumas ir pobūdis. Pasitaiko vietų, kur visi žodžiai įrašyti santrumpomis. 
Įrašų santrumpos atitinka spausdinto teksto santrumpas, kurių taip 
pat labai apstu. Šis atitikimas negali būti atsitiktinis. Nors santrumpos 
buvo vartojamos ne tik ankstesniais amžiais, bet ir XVII — XVIII a., 
tačiau jų palaipsniui mažėjo, ir jos pačios kito. Konvoliuto savininkas 
buvo įpratęs į XV a. pabaigoje ir XVI a. pradžioje vartojamas santrum- 
pas, patį jų rašymo būdą. Lietuviškasis poterių tekstas irgi tai rodo. 
Tiesa, lietuviški žodžiai rašomi ištisai, netrumpinami, bet ir čia Žodis 
Kristus, kuris panašiai skamba ir lotyniškai (konvoliuto spausdintuose 
tekstuose rašoma Čhri/ius), parašytas gana įprasta konvoliuto lotyniš- 
kuose įrašuose santrumpa (žr. toliau, p. 36, lietuviško teksto 10 eil.). 

3. Konvoliute nėra nė vieno lenkiško įrašo ar žodžio. Jo savininkas 
turėjo gyventi ir rašyti tada, kai dar absoliučiai viešpatavo lotynų kalba. 
Jeigu įrašai konvoliute būtų atsiradę XVI a. viduryje ar vėliau, aišku, 
lietuviškame tekste nebūtų minėtos santrumpos, taip pat ir antrosios 
(liet. teksto 24 eil). Labai galimas dalykas, kad pastarosios vietoje 
būtų lenkiški žodžiai. Palyginę konvoliuto įrašus su XV a. inkunabu- 
luose esančiaisiais, matome daug bendrumo ir panašumo rašysenos ir 
santrumpų atžvilgiu, o ryškesnių skirtumų nepastebime. 

Visi šie dalykai rodytų, kad lietuviškasis tekstas konvoliute buvo 
įrašytas jau XVI a. pradžioje, gal net pirmajame dešimtmetyje. Galima 
būtų tikėtis kai kurių duomenų ir iš konvoliuto proveniencijos įrašų, 
bet jie yra tik iš vėlesnio laikotarpio ir maža ką tepasako. Provenien- 
cinių įrašų tėra vien pirmojoje knygoje — Stella clericorum tituliniame 
puslapyje. Seniausias jų — XVI a. antrosios pusės ar XVII a. — įra- 
šytas apačioje ,„Pro libraria Vilnensi Frairum Minorum“. Taigi mums 
nežinomas asmuo ją padovanojo ar paskyrė Vilniaus pranciškonų bib- 

liotekai. Iš vienuolyno knyga pateko į Vilniaus viešąją biblioteką, iš 
jos perėjo į Stepono Batoro universitetą, vėliau— į Vilniaus Valstybi- 
nį V. Kapsuko universitetą. Proveniencija rodo, kad konvoliutas visą 
laiką buvo Lietuvoje, Vilniuje. Tur būt, ne kur kitur, o Vilniuje į ji buvo 
įrašytas ir lietuviškasis poterių tekstas. 


Lietuviškasis tekstas 


Paskutiniame konvoliuto puslapyje, žemiau dabar jau išblukusio, 
drėgmės apnaikinto 4 eilučių lotyniško įrašo (nesusijusio su tolesniu) 
be jokios antraštės įrašyti lietuviški poteriai: Teve my/u, Swjeyka maria 
ir Caiikjv jingi daewa thjjawa. Žemiau jų likusioje tuščioje vietoje, pra- 
ėjus ne vienam amžiui, matyt, kokio vienuolio pridėta dar lotyniška 
maldos „Sveika Marija“ pradžia: „Aue Maria gratia plena Dominus 
tecum benedicta tu“. 

Įrašytame lietuviškame tekste nėra dekalogo ir „Sveika Marija“ 
daug trumpesnė, negu M. Daukšos verstame J. Ledesmos katekizme 
(1595) ir vėlesniuose katalikiškuose raštuose. Tai, atrodo, nėra atsitik- 
tinis dalykas. 

Dekalogas vėliau, kaip „Tėve mūsų“ ir „Tikiu“, pasidarė sudėtinė 
poterių dalis. Tiesą sakant, jis nebuvo užmirštas ar ignoruojamas, 
o nuo IX a. įeidavo ir į katekizmo programą. Bet vis atsirasdavo tokių, 
kurie neigdavo, kad jis būtų privalomas krikščionims. Tik M. Liuteris 
savo mažajame katekizme (1529) skyrė jam pirmąją vietą. Tridento baž- 
nytinis susirinkimas (1545 — 1563) pasmerkė tuos, kurie dekalogą n0- 
rėtų atmesti, ir suteikė jam vėliau įprastą, pastovią formą: kai kas buvo 
patrumpinta, praleista, o kai kas praplėsta, pakeistaž". 

Lenkijoje dekalogas mažiau tebuvo paplitęs už „Tėve mūsų“ ir 
„Tikiu“. Daugelyje seniausių rankraštinių poterių tekstų jo nėra. Bū- 
dinga, kad jo nėra ir pirmajame spausdintame lenkiškame poterių teks- 
te — 1475 m. išleistuose Vroclavo vyskupo Konrado sinodo statutuose 
(Statuta synodalia episcopi Conradi)?š, 


*7 Enciclopedia Italiana, 1931, XII, p. 452. 

2 Krynski A. A.i Krynski M. Zabytki języka staropolskiego Zz wieku XIV-go, 
XV-go i początku XVI-g0. Wyd. II. Warszawa, 1925, str. 331 —332. Taip pat deka- 
logo nėra ir lenkiškų poterių tekste prie 1487 m. inkunabulo „Tractatus sacerdo- 
talis“. 

Matyt, ir Lietuvoje į dekalogą nebuvo žiūrima kaip į vieną pagrin- 
dinių katalikybės dalykų. Cituotuose šaltiniuose apie krikščionybės įve- 
dimą jis visai neminimas. Tikriausiai, dekalogas irgi buvo išverstas į 
lietuvių kalbą, gal kiek vėliau, kaip „Tėve mūsų“ ir „Tikiu“, bet, tur 
būt, mažiau tepaplito. Gal tik po 1528 m. Vilniaus sinodo į jį daugiau 
buvo kreipiama dėmesio. Šiaip ar taip, tas faktas, kad dekalogas ne- 
itrauktas į konvolintą, verčia manyti, kad lietuviškasis tekstas įrašytas 
jokiu būdu ne XVI a. antrojoje pusėje, bet anksčiau, greičiausiai, am- 
žiaus pradžioje. 

Dar daugiau pasako „Sveika Marija“ tekstas, įo trumpumas. „Svei- 
ka Marija“ susideda iš 3 dalių: 1) angelo pasveikinimo (Luk. 1,28), 
2) Elžbietos žodžių (Luk. 1,42) ir 3) maldos. Senaisiais laikais buvo 
plačiau žinoma tik pirmoji dalis. XI — XIV a. prie jos pridėtas Elž- 
bietos pasveikinimas ir dar žodžiai Jėzus, arba Jėzus Kristus, o dažnai 
dar ir Amen. Trečioji dalis (malda) atsirado XV a. pabaigoje ar XVI a. 
pradžioje kameldulių ir kai kurių kitų ordinų vienuolių brevijoriuose. 
Kamelduliais pasekė trinitoriai ir pranciškonai. Tik Tridento bažny- 
tinio susirinkimo nutarimu reformuojant brevijorių (1568), visos trys 
dalys buvo oficialiai pripažintos, ir „Sveika Marija“ įgavo vėliau vi- 
suotinai vartojamą katalikų bažnyčioje formą??. 

Seniausiuose lenkiškų poterių rankraštiniuose tekstuose, taip pat ir 
spausdintame 1475 m. tekste, „Sveika Marija“ teturi I-II dalį. Pirmą 
kartą III dalis pasirodė prie 1487 m. inkunabulo „Tractatus sacerdo- 
talis“ įrištame pergamentiniame lape su lenkišku poterių tekstu. To 
teksto įrašymo data nėra tiksliau nustatyta. Spėjama, kad tai padaryta 
pirmaisiais XVI a. metaisš?, 

Lietuviškajame „Sveika Marija“ tekste tėra I-II dalis. Tai rodo 
viso įrašo senumą ir verčia taip pat galvoti apie XVI a. pradžią. , 

Svarbus klausimas, ar poterių tekstas iš naujo verstas, ar tai yra 
senesnio vertimo nuorašas. Prielaidą, kad tas tekstas ne iš naujo vers- 
tas, bet nurašytas iš senesnio vertimo, patvirtina nemaža faktų. Pirmiau- 
sia — tai bendras konvoliute randamų lotyniškų įrašų neoriginalumas: 
visi tie įrašai, kaip anksčiau minėta, yra iš kur nors nusirašyti. Taigi 
ir lietuviškas poterių tekstas galėjo būti iš kito, senesnio teksto nura- 


2 Encyklopedja Košcielna, 1894, XX, str. 560—562; Enciclopedia Italiana, 
1930, V, p. 615. 
* Bystron J. Rozbior porownawczy <...> str. 354. 

šytas. Antra, poterių tekste randami taisymai yra tokio pobūdžio, kad 
taip pat verčia manyti tą tekstą buvus nusirašytą: pavyzdžiui, 12 ei- 
lutėje išbraukta /vnv ja vyenothuri, be abejo, tik dėl to, kad nusirašant, 
matyt, buvo „peršokta“ į kitą eilutę ar tolimesnius žodžius toje pačioje 
eilutėje ir paskui, tai pastebėjus, grįžta prie „normalios“ žodžių tvarkos. 
Trašyti poterių tekste atskirų žodžių bei žodžių formų sinoniminiai 
variantai: v/3cgjefthaf virš y/apjalataf (45 eil.) ir anta Dyngu virš Dan- 
gvafnv (18 eil.) taip pat, atrodo, atsiradę todėl, kad, nusirašius tekstą, 
imta abejoti dėl atskirų senesniame poterių vertime pavartotų žodžių bei 
žodžių formų tikslumo ar aiškumo. Tokių abejonių galėjo kilti, ypač 
turint gaivoje lenkiškų poterių formules, kurių tarpe buvo ir „wstąpil 
na nebiosa“*1: pastarosios „tikslesnį“ lietuvišką atitikmenį ania Dyngu 
nurašytojas ir įsirašė savo tekste. Apie tai, kad poterių tekstas buvęs 
nurašytas iš senesniojo, byloja iš dalies dar ir nedidelis įvairių taisymų 
kiekis: pirmąkart versdamas Žmogus, ypač ano meto sąlygomis, galėjo 
dažniau suklysti ir daugiau palikti įvairių redakcinio pobūdžio taisymų. 
Tuo tarpu aprašomajame tekste tokių taisymų beveik nėra (minėti 
sinoniminiai variantai įrašyti, neišbraukus jų atitikmenų pagrindiniame 
tekste). Pagaliau raidžių a ir o neaiškus rašymas, kur-ne-kur pasitai- 
kančios klaidos (pvz., giwa vietoj giwu 20, am/ąjv vietoj am/3jnv 23) 
taip pat, veikiausiai, atsiradusios, nusirašant tekstą (gerai neįskaičius 
ankstesnio rankraščio). 

"Tai, kad nusirašytasis lietuviškas poterių tekstas verstas ne iš 10- 
tynų, bet iš lenkų kalbos, rodo įo palyginimas su lotyniškuoju ir ati- 
tinkamais lenkiškais XV — XVI a. poterių tekstais. Antai lotyniškoii 
konjunktyvo forma sanctificetuv MHetuviškame „Tėve mūsų“ tekste, 
panašiai kaip ir žinomuose ano meto lenkiškuose šios maldos tekstuose, 
išversta liepiamąja nuosaka: /avy/ki/i 1 (plg. 1475 m. spausdinto len- 
kiško teksto oswyentcze, rankraštūinio M; — szwyaczy szye, rankraš- 
tinio M, — szvyaczsya)“*. Lotyniškas „Tikiu“ maldos posakis con- 


s 1 Daugelyje žinomų lenkiškų tekstų sutinkama konstrukcija xa nebiosa, žr. 
Bystroū J. Rozbiėr porownawozy <...> str. 353; Taszycki W. Najdawniejsze 
zabytki języka polskiego. Wroclaw, 1951,str. 142— 144. Tiktai viename XIV a. pabai- 
gai priskiriamame tekste yra w nebiosa, žr. Krynski A. A. i Krynski M. Zabytki 
<...> str. 35. 

32 Čia ir kitur remiamasi 1475 m. lenkišku spausdintu tekstu ir M,, Mą ir M+ 
pažymėtais rankraštiniais tekstais, paskelbtais J. Bistronio straipsnyje (žr. Bys- 
tron J. Rozbiėr porėwnawezy <...) str. 352—353 ir 389 —390); M, pažymėto rank- 
raščio pavyzdžiai paimti iš Krynski A. A. i Kryūski M. Zabytki <...> str. 34—35. 

ceptus esi de spiritu sancio lietuviškame tekste, panašiai kaip ir kai ku- 
riuose lenkiškuose tekstuose, išverstas ne prielinksnine, bet įnaginin- 
kinę konstrukcija: pra/idijaš/ efegi fzwenihv dwafyv 14 (plg. 1475 m. 
spausd. lenkiškojo teksto se poczul duchem swyentim, rankraštinio 
Mą — szą poczal duchem szwathjim, rankraštinio M; — poczol sz60 yesth 
sz ducha szwanthego). Lenkiškojo originalo įtaką lietuviškam tekstui 
rodo taip pat ir lytis pan/kvajvy = panskuoju 15 (plg. Mą: pod ponszkym, 
M.,: pot ponskym), nes, jeigu tas tekstas būtų verstas iš lotynų kalbos, 
lauktume jame lyties Pontium ar Pontiu (plg. lot. sub Pontio Pilato). 
Galimas daiktas, vertimu iš lenkiškojo originalo aiškintinas ir lietuviš- 
kojo teksto posakyje gyjalbjaki nvagi vi/a piktha 6— 7 vartojamas žodis 
piktas, nes lotynų malum čia, reikia manyti, būtų buvęs išverstas žodžiu 
blogas (piktas šiame posakyje atsirado kaip lenkų z/y vertinys, plg. 
1475 m. spausd. lenkiško teksto: zbaw nas od zleho, Mę: nasz szbaw 
odeszlego, Ms: nas zbaw ote fsego zlego). Pagaliau tai, kad poterių teks- 
tas verstas iš lenkiškojo originalo, rodo ir jame sutinkami poloniz- 
mai: alba ir kt. 


Dešifruotas tekstas 


Teve mvlfu kurij efi Dangwafu favyfkiji vardaf tavass 
athayki tava karaliftya buki thava vala kayjp dvn- 
gvy the$jp įgamyjaj. Dvanv mvju vifu dzenv dvaki 
mvmvį nv $r athlaj fki mymvį mvju kalihej 

5 kajp yr me| athlyajdgame** mvju kalcgįjemvį 
nšjevijafki mvju Įgalanv ale mv gjalbjaki *š nvagi 
vila piktha amen. 
Swije$ka maria mylyjtaf pylna dgevaj įvthavimy 

- pagixtha thv tha rpu matherv $r pagirthaj 


33 Ar šio žodžio gale, kaip ir kai kuriais kitais atvejais, yra parašyta raidė a ar o, 
sunku tikrai pasakyti, nes rankraštyje šių raidžių grafinis vaizdas dažnai yra labai 
panašus, o kartais net ir visai identiškas. Todėl, dešifruojant rankraščio teksią, ly- 
ginta tų raidžių rašysena su jų rašysena lotyniškuose šio teksto autoriaus įrašuose, 
randamuose „Tractatus sacerdotalis <...>“ ir kt. knygose. Tačiau ir toks palygini- 
mas ne ką čia galėjo padėti: lotyniškuose įrašuose taip pat nematyti didesnio skir- 
tumo a ir o rašysenoje. 

34 Po dz yra neaiški (sulieta) raidė. 

35 Galūnės ; neaiški — sulieta su k. 

10 gimiį f3yvatha thava yelfus chri/žus 
Caykyv $ngi daewa thyjawa vijagalinczi darythayv 
Dangawf ir Įgamyjaf/ ir ingi [išbr.: fvynv $a vyenothurij 
yefu kriftu fvnv a vyenathuri panv mvju kurįj 
prafidyay | elcgi fgwenthv dwafyv. gimi| yfgi mariaj 
15 mergaf / kinthif pa panfkvayv pilatu /yfąpijalataf [viršųj: 
Vfacgjeftha f]? 
alba vįąmufathaf anth kryfaaw| nvmiri| $r pakajfthai 
nvfašngi [išbr.: pįį peklvafnv, trjacąv daenv kyalyji Yjągi nV- 
mirvfijv / viaąfajngi Dangvafnv [viršuj: anta Dvngul jadzy antha 
Defsinija] 
d3ewa thijava vilagalincza / nvagi thi athay] [išbr.: Įvdj3] 
20 fvdgythv giwaš? šr nvmirujyv. cajkyv yngi dvajyv 
Įawenthv / fawenthv bafanijozgv kryklacganyv — |gwen- 
thvyv Drawgifti athleydąjmv grechv / kvnv $ gi 
nvmirvfyv kyalymv / pa fmerczi amfaš'vės įągvathv 
ter Dicitur 
25 dgeve byki myla[3$rdaf mani gref;namv amen 


Transponuotas į literatūrinę kalbą tekstas 


Tėve mūsų, kuris esi danguosu, švęskisi vardas tavo, 
ateiki tavo karalystė, būki tavo valia kaip dan- 
guj teip žemėj. Duoną mūsų visų dienų duoki 
mumus nū ir aileiski mumus mūsų kaltes, 

5 kaip ir mes atleidžiame mūsų kaltiemus, 
neveski mūsų žalonu“?, ale mus gelbėki nuogi 
viso pikto. Amen. 
Sveika Marija, mylistos*? pilna, dievas su tavimi, 
pagirta tu tarpų moterų, ir pagirtas 








35 Viršuj žodžio y/3pj'alataf rankraštyje yra neaiškiai užrašytas kitas žodis, 
kuris čia dešifruojamas kaip vžegye/iha/ < užciestas „,užtiestas“ (plg. K. Sirvydo 
PS II 58: vnt krišiaus ižpelotu ir ižtieftu). 

37 Čia galūninis a, veikiausiai, yra klaida. 

38 Šiame žodyje po J. galimas daiktas, yra praleista raidė n: sprendžiant iš len- 
kiško teksto, o taip pat iš žinomų XVI- XVII a. lietuviškų tekstų, čia turėtų būti 
am/zjnv > amžinų. 

38 į žalą? į pagundą? į pragaištį? 

40 malonės (mylista — aplietuvintas skolinys iš sen. baltarusių Muaocmo ar 
lenkų mižošė). 

10 


15 


20 


gymis*! žyvato?? tavo Jėzus Kristus. 
Tikiu ingi dievą tėvą, visagalintį darytoją 
dangaus ir žemės, ir ingi [išbr.: sūnų jo vienotūrį] 
Jėzų Kristų, sūnų jo vienatūrį“? poną mūsų, kuris 
prasidėjęs esti šventa dvasia, gimęs išgi Marijos 
mergos, kentęs po panskuoju“* Pilotu, išpėlotas [viršuj: 
užtiestas|1? 

alba užmuštas*9 ant kryžiaus, numiręs ir pakastas*?, 
mirusių, užžengė danguosnu [viršuj: anta dangu], sėdi anta dešinės 
dievo tėvo visagalinčio, nuogi tę ateis [išbr.: sudz| 
sūdytų*š gyvų ir numirusių. Tikiu ingi dvasią 
šventą, šventą bažnyčią krikščionių, šven- 
tųjų draugystę, atleidimą griechų, kūnų 1šgi 
numirusių kėlimą, po smerti amžiną žyvatą“?. 

Ter dicitur?? 
Dieve, būki mielaširdas mani griešnamu. Amen. 


Rankraštinis tekstas ir atitinkami spausdintieji 
XVI-XVII a. lietuviški tekstai 


Anksčiau iškeltoms prielaidoms dėl rankraštinio lietuviško jo po- 


terių teksto įrašymo laiko neprieštarauja ir to teksto palyginimas su 
žinomais spausdintais XVI-— XVII a. lietuviškais poterių tekstais. Pa- 
lyginus jį su M. Mažvydo, M. Daukšos ir kitų ano meto autorių kny- 
gose užfiksuotais poterių tekstais, visų pirma krinta į akis tai, kad 
jame dar nėra kai kurių trafaretinių formulių, būdingų spausdintiems 
tekstams. Pavyzdžiui, vietoje spausdintų „Tėve mūsų“ tekstų formulės 


plg. 


*: gemalas, vaisius. 

2 įsčių, vidurių (žyvatas — skolinys iš sen. baltarusių x4u60m ar lenkų žywot). 
*3 vienintelį, visiškai vieną. 

*1 Pontijum (biblinis vardas; būdvardis panskas čia atsiradęs iš lenkų pontski, 
pod. Pontskim Pitatem). 

* išpėlotas — išplėtotas ant kryžiaus, nukryžiuotas; užtiestas — uždėtas. 

*6 primuštas, prikaltas. 

*7 palaidotas. 

*8 teistų (sūdyti — skolinys iš sen. baltarusių cy0umo). 

*9 gyvenimą (plg. 42 pastabą). 

* triskart sa koma. 


i 


37 


! 


„nevesk mūsų ing pagundymą (pagundyman)“** rankraštiniame pote- 
rių tekste randame: „neveski mūsų žalonu“; vietoje spausdintų ,„Svei- 
ka Marija“ tekstų formulės „pagirtas vaisius“?? rankraštiniame teks- 
te — „pagirtas gymis; vietoje spausdintų ; „Tikiu“ tekstų formulių 
„sūnų jo vienatijį“, „prasidėjo iš (nuog) dvasios šventos“, „(buvo) nu- 
kryžiavotas“*? vankraštiniame tekste — „sūnų jo vienatūrį“, „prasidė- 
jes esti švenia dvasia“, „išpėlotas (užtiestas) alba užmuštas ant kryžiaus“. 

Čia nurodytos rankraštinio teksto formulės skiriasi nuo atitinkamų 
formulių, randamų spausdintuose XVI- XVII a. poterių tekstuose, 
tiek atskirais žodžiais bei žodžių formomis, tiek ir sintaksinėmis kon- 
strukcijomis. Antai lenkiško originalo žodžių junginys 12 pokuszenie 
(lot. in tentationem) rankraštiniame tekste išverstas žodžio žala iliatyvu, 
o spausdintuose tekstuose — pagundymu su prielinksniais ing (i) ar 
ant, taigi prielinksnine konstrukcija, išskyrus AK, kur yra iliatyvas 
pagundyman it GK bei BIK, kur, kaip minėta, vietoje ing(i) yra unt. 
Lenkiško originalo žodis owoc ar piėd (lot. fructus) rankraštiniame 
tekste išverstas gymiu“*, o spausdintuose — vaisium; lenk. jedyny (lot. 
unicus) rankraštiniame tekste išverstas vienaiūriu, 'o spausdintuose — 
vienatiju; lenk. ukrzyžowan (lot. crucifixus) rankraštiniame tekste iš- 
verstas perifrastiniu junginiu išpėlotas alba užmuštas ant kryžiaus, ku- 
riame prie žodžio išpėlotas yra dar įrašytas kaip sinonimas užtiestas, 





5 Plg.: Newed mus izgi pagimidima MK 23, 25, newcd mus ip asundų 
VEch 29,9, ne wed mus ing pagundima BK 27, 3—4, nė wŠd mūs[jų ing pagūndimą DK 
46, 10— 1, Ne wefk mufu ing pagundima PK 10, 5, ne wefk' mūfu pagiūndiman AK. 
37, 4, Newelk mufu ing pagundima PP 12, 3 (čia kiek išsiskiria tik GK ir BIK, kur 
yra vad pdgundimo SLS 198, vat pagundimo BIK 4, 7). Prie pavyzdžio esanti raidinė 
santrumpa čią ir kitur žymi knygos pavadinimą (žr. straipsnio pabaigoje pridėtą 
santrumpų sąrašą), po santrumpos einantis pirmas skaitmuo — knygos puslapį, 
o tolimesnis — eilutę. 

32 Plg.: pagirtas wdi/ius DK 58, 14, pagirtas wai/ius AK 48, 4—5, pagirtas way- 
fius BIK 4, 12 (čia pateikti pavyzdžiai tik iš katalikiškų leidinių, nes reformatų lei- 
diniuose dėl jų skirtingo požiūrio į Marijos kultą „Sveika Marija“ maldos nėra). 

33 Plg.: funu ia wienatigi MK 21, 6, Sunu jo wienatigky VEch 15, 7—8, fūnų io 
wienatiii DK 23, 8, funu io wienatigi PK 7, 5—6, (unu io wienatii AK 15, 18— 19, 
Sunu io wiendtii BIK 4, 19—20, Sunu jo wienatij PP 10, 1; prafideiafe i/ch dwafes 
fehwintafes MK 21, 9—10, praffideia nūg Dwa/fes fchwentofes VEch. 15, 22—16, 
1, prafidčio iž Duwafios Jawetos DK 23, 9—10, pralfideio iz Dwafios fžwetos PK 7. 
1-— 8, prafideio ižgi Dwofios f2wintos, AK 15, 20—21, prafideio ižg dwafios fžwin: 
tos BiK 4, 21, prafideio i/3 Dwafios S. PP 10, 2; nokrifžawatas MK 2i, 12—13, 20- 
krį (awotas VEch 16, 3, Nukrij ėwštas DK 23, 13, nukriziawotas PK 7, 9—10, "buo 
nukryžawotas AK. 16, 3, "buwo nukrižiūwotas BIK 4, 23—24, nukrižiawotūs | PP 10, 4. 

54 Žodžiu gymis čia, tur būt, išverstas lenkų plėd (užfiksuotas šis žodis spaus- 
dintame 1475 m. lenkiškų poterių tekste: ,,boguslaweny owocz plod brzuchat tuego 
suantego“), nes pagrindinė žodžio owoc reikšmė yra „augalo ar medžio vaisius“. 

o spausdintuose — žodžiu nukryžiavotas arba predikatyviniu žodžių 
junginiu buvo nukryžiavotas. Pagaliau minėtas lenkiško originalo po- 
sakis sie począi duchem šwietym (užfiksuotas 1475 m. išspausdintuose 
lenkiškuose poteriuose) rankraštiniame tekste išverstas originalui to- 
lygia įnagininkine konstrukcija prasidėjęs esti šventa dvasia, o spausdin- 
tuose tekstuose — prielinksninėmis konsirukcijomis: prasidėjo iš(gi) 
dvasios šventos(ios) aba prasidėjo nuog dvasios šventesios (plg. rankraš- 
tinių XV a. ir spausdintų XVI a. lenkiškų tekstų formulę sie począ/ 
z ducha swietego, lot. conceptus est de spiritu sancto). 

Visa tai rodo, kad rankraštinis tekstas buvo nurašytas ne nuo kokio 
nors spausdinto lietuviško teksto, be to, kad jo įrašymo metu dar ne- 
buvo tvirčiau nusistovėjiusios atskiros lietuviškos poterių formulės. 
Atskirų formulių nenusistovėjmas ypač akivaizdžiai matyti iš rankraš- 
tinio „Tikiu“ maldos teksto, kur randame netik spausdintuose teks- 
tuose nesutinkamą perifrastinį posakį (išpėloias alba užmuštas ani kry- 
žiaus), bet ir sinoniminio pobūdžio leksinių bei sintaksinių variantų: 
be anksčiau minėto užtiestas (vfacgjjefthas), įrašyto prie išpėlotas 
(yfapijalatas), čia prie daugiskaitos iliatyvo lyties danguosnu (Dan- 
gvafnv) dar įrašyta prielinksninė konstrukcija anta dangų (anta Dyngu). 

Kad būtų galima susidaryti aiškesnį vaizdą apie rankraštinio ir 
spausdintųjų XVI -— XVII a. lietuviškų poterių tekstų skirtybes, toliau 
čia (p. 40) pateikiamas visas rankraštinis „Tėve mūsų“ maldos tekstas 
pagrečiui su atitinkamais spausdintais M. Mažvydo“*, M. Daukšos?“ 
ir 1605 m. anoniminio katekizmo*? tekstais. Lyginimui parinkti pa- 
starieji spausdinti tekstai tokiais sumetimais: 1) M. Mažvydo 1547 m. 
katekizme, ligi šiol turimais duomenimis, pirmąkart buvo išspausdinti 
lietuviški poteriai, kurių forma, apskritai imant, maža kuo tesiskiria 
nuo vėlesnių Rytų Prūsijos liuteronų raštų (B. Vilento, J. Bretkūno ir 
kt.); 2) M. Daukšos 1595 m. katekizme — pirmą kartą Lietuvos Di- 
džiojoje kunigaikštystėje išspausdinti lietuviški poteriai, skirti katali- 
kams, kurių forma, apskritai kalbant, taip pat buvo perimta vėlesniųjų 


55 M. Mažvydo tekstas čia pateikiamas iš jo 1547 m. katekizmo originalo, esan- 
čio Vilniaus Valstybinio V. Kapsuko universiteto Mokslinės bibliotekcs Rankraš- 
čių skyriuje (toliau VVUR). 

56 M. Daukšos tekstas pateikiamas iš jo 1595 m. katekizmo originalo, esančio 
VVUR. 

57 Anoniminio 1605 m. katekizmo tekstas pateikiamas iš šio katekizmo foto- 
kopijos, esančios VVUR. 

Rankraštinis tekstas (RT) 


M. Mažvydo tekstas (MT) 


M. Daukšos tekstas (DT) 


1605 m. katekizmo tekstas (AT) 





Teve myju 

kurij efi Dangwalu 
Javyfkiji varda| tava 
athayki tava karalijtya 
buki thava vala 

kap dyngvy 

theyp (gamyaj“ 

Dvanv mvju 

vijų dgenv 

dvaki mymvį nv 

Sr athlay [ki mviavį 

mvju kalihe| 

kayp yr mej athlyaydgame 
mv(u kalcgyemvį 
nyevyajki mvju (zalanv 
ale mvį gyalbyaki 
nvagi vila piktha 


amen. 





Tewe muju 

kuris efji danguju. 
Schwęjkieje wardas tawa. 
Ateik karalijte tawa 
Buki tawa walia 
kaip dagui 

taip ir |gemeie. 
Dona muju 
wyj|udienu 

dodi mumus nu. 

Jr atleid mumus 
mujuų kaltibes, 

kaip mes atleidėm 


mulų kaltimus. 


Newed mus ingi pagundima. 


Bet gielbek mus 
nogi wyla pikta. 


Amen, 





Tėwė mūjų 

kuris ejsi dągūje 
Sąwęjkis wardas tawo 
At4ik karalilte tawo 
Buk wal4 tawo 

kaip' dągūi 

teip' ir žėmei 

Dūną mūjjų 

wijfų dienų 

dūd' mumus f3ią dieną 
Ir adaid' mūmus 
mūfjų kaltės 

kaip' ir mės atlaidgėmė 
Įėwiėmus kaltiemus 

Ir nė wėd mūfjų ing pagindimą 
Bat" gėlb mus 

nūg pikto 

Amen. 





Tėwe mūju 

kuris ejji dungūju 
S3wijkis wardas tawo. 
Atayk karalifte tawo, 
Būk wal4 taw4 

kayp' dunguy 

tep ir žėmey 

Dūnu mūju 

wiffu diėnų 

dūk mūmus nu, 

Jr attayd mūmus 

kaltės mtūju 

kayp' ir mes atžaydgiame 
kaltiėmus |awiėmus. 

Jr ne wefk' mūju pagūndiman. 
Bet! gėtbek' mūs 

nūg pikto, 

Amen. 


katalikiškų raštų autorių; 3) 1605 m. anoniminiame katekizme paskelb- 
tas poterių lietuviškas tekstas tarmės atžvilgiu yra artimiausias aprašo- 
majam rankraštiniam tekstui. 

Palyginus visus šiuos tekstus, nesunku pastebėti, kad rankraštinis 
tekstas daugiausia bendrų kalbinių (ypač fonetikos) lyčių tūri su 1605 m. 
anoniminio katekizmo tekstu, plg.: Dangwa/fu RT ir dungūfu AT, 
Javyfkifi RT ir Sąwi/fkis AT, athajki RT ir Atayk AT, Dvanv RT ir 
Dūnu AT, dvaki ir dūk AT, njevjafki RT it ne wefk' AT ir kt. Tai 
paaiškinama tų dviejų tekstų tarminio pagrindo artimumu: 1605 m. ano- 
niminiame katekizme labiau prisilaikyta rytų aukštaičių (puntininkų) 
tarmės, o rankraštiniame tekste, kaip vėliau matysime, — pastarajai 
artimos rytinių dzūkų tarmės. Tačiau atskiromis poterių formulėmis 
rankraštinis tekstas vis dėlto glaudžiau susisieja su M. Mažvydo tekstu, 
o ne su 1605 m. anoniminio katekizmo ar M. Daukšos tekstais, plg., 
iš vienos pusės, buki thava vala RT, Buki tawa walia MT, o iš kitos — 
Būk wald tawd AT, Buk wald tūwo DT; mvfu kalcijemv/ RT, mujfu 
kaltimus MY ir kaltiėmus fawiėmus AT, fūwiėmus kaltiemus DT; nvagi 
vifa piktha RT, nogi wyfa pikta MT ir nūg pikto AT, nūg pikto DT. 
Šių formulių sutapimas rankraštiniame ir M. Mažvydo tekste rodo, kad 
M. Mažvydas rėmėsi ankstesniu, negu vėlesnieji lietuviškų religinių 
raštų autoriai, poterių variantu ir kad tas variantas buvęs artimesnis 
užfiksuotam rankraštiniame tekste. Antra vertus, tokių rankraštinio 
teksto formulių, kaip tėve mūsų, šveskisi vardas tavo, ateiki tavo kara- 
lystė, būki tavo valia, visų dienų, pagirta tu tarpu moterų, tikiu ingi dievą 
tėvą, tikiu ingi dvasią šventą 1 kt., visiškas ar bemaž visiškas sutapimas 
su atitinkamomis spausdintų lietuviškų poterių tekstų formulėmis rodo 
anksčiau buvusį vieną bendrą, iš lenkų kalbos išverstą lietuviškų po- 
terių variantą“s. 


Rankraštinio teksto rašyba 


Kaip matyti iš fotokopijos, lietuviškas rankraštinis poterių tekstas 
įrašytas lotyniškaisiais gotinio stiliaus rašmenimis, kurie, A. Briukne- 
rio tvirtinimu“?, lenkiškuose rankraščiuose laikėsi ligi XVI a. trečiojo 


„ > Plg. Stang Ch. S. Die Sprache <...> S. 178. 
> Brūckner A. Grafika i ortografia.— Encyklopedya polska Akademii umie- 
jętnošci, t. II, cz. 1, w Krakowie, 1915, str. 275. 

dešimtmečio. Tokio pat stiliaus rašmenimis XV a.— XVI a. pradžio- 
je buvo rašoma ir lotyniškai tiek Lenkijoje, tiek ir Lietuvoje“. Tačiau 
nuo XV a. pabaigos dėl humanizmo sąjūdžio kaskart vis labiau ėmė 
gausėti lenkiškų, o ypač lotyniškų, raštų, rašytų apvalios formos raš- 
menimis (vad. lotyniškąja antikva). Taigi rašmenų stiliaus atžvilgiu 
lietuviškas poterių tekstas nesiskiria nuo daugelio XV a.- XVI a. 
pradžios lenkiškų bei lotyniškų rankraščių. 

Rankraštiniame poterių tekste lietuvių kalbos garsams žymėti 
vartojami 26 rašmenys: a(=a, a), b, cs (=c, 67), ch, d, d3 (=dz), e (=e, 
ė, ie), 8: i(=i, ' y, i+j), y- (=i, i y, j), k, l, m, An, 0, D, V, S, f (=s, Šš), 
t, th (=1), u (=u, ų, Ū), V (=, U, ų, ū), w (=v, uU), /3 (=š, Ž)9L. 

Pasirenkant šitokius rašmenis, be abejo, buvo nusižiūrėta ir į loty- 
niškus, ir į lenkiškus raštus. Kad nemaža čia galėjo sverti lenkiški XV a. — 
XVI a. pradžios raštai, rodytų dviženklių c34, d3 įsivedimas, be to, 
dažnas dviženklio +A4 vartojimas vietoje vienženklio +. Mat, dviženkliai 
c3, dą lenkų raidyne atsirado dar XIV a. pirmojoje pusėje *ž ir vėliau 
visą laiką buvo vartojami, o dviženklis £4 taip pat buvo labai būdingas 
ypač XV a. lenkiškiems raštams“3. 

Kalbant apie rašmenų vartoseną rankraštiniame poterių tekste, 
reikia pasakyti, kad ji yra labai nenusistovėjusi, įvairuojanti. Neretai 
čia vienas kuris nors garsas žymimas keliais rašmenimis ir atvirkščiai — 
keli garsai vienu rašmeniu. Pavyzdžiui, sprogstamasis priebalsis f Žy- 
mimas ir vienženkliu + (11 atvejų), ir dviženkliu 74 (35 atv.); pučia- 
masis priebalsis y — ir viengubiniu v (22 atv.), ir dvigubiniu w (10 atv.); 
pučiamasis s — ir gotiniu, į abi linijos puses pratįsusiu f (bemaž visais 
atvejais), ir paprastuoju s (tiktai žodyje je/us 10) ir t. t. Polifonetinę 
reikšmę poterių tekste turi rašmenys e, i, y, ji, u, v, J3 ir kt. Pavyzdžiui, 
rašmuo j čia žymi ir trumpą balsį i (jr =ir 4, 5, 16, 20, thavimj = tavi- 
mi 8...), ir ilgą balsi y (krj/3aw/-— kryžiaus 16, /3jvathv = žyvatą 23...), 
60 Kad gotinio stiliaus rašmenimis neretai buvo rašomi XV a. Lenkijoje ir 10- 
tyniški raštai, matyti ir iš Z. Klemensevičiaus (Klemensiewicz) knygoje „,„His- 
toria języka polskiego“ (cz. I, Warszawa, 1961) įdėtų to meto lotyniškų rankraščių 
fototipinių reprodukcijų, o apie tokio stiliaus rašmenų vartojimą XVI a. pradžioje 
Lietuvoje rašytuose lotyniškuose raštuose galima spręsti iš išlikusių 1527 ir 1531 m. 
lotynų klalba rašytų Pasvalio klebono Erazmo Eustachijaus žemės perleidimo aktų 


(aktai VVUR, F093). 
51 Skliausteliuose nurodomi dabartiniai grafiniai rankraštinio teksto rašmenų 


atitikmenys. 

2 Jiep-CnxannuncKKKH T. Ilonbckui >361K. MockBa, 1954 (vert. iš lenkų 
k.), cTp. 96. 

3 Brūckner A. Grafika i ortografia <...> str. 273, 

ir priebalsių minkštumą (c3jikj'v tikiu 11, 20, dva/yv = dvasią 20...), 
ir priebalsį j (dyngvy— danguj 2—3, /3amjiay = žemėj 3...); rašmuo vy 
ir pučiamąjį priebalsį v (tava —tavo 2, vala valia 2...), ir trumpą balsį 
 (umwf-- mus 6, fv=su 8...) ir ilgą 2 (mv/u— mūsų 1, 3, 4,6, fyny= 
sūnų 13...); rašmuo /3 — ir pučiamąjį priebalsį š (/gwenthv = šventą 
21, gre/3namv - griešnamu 25...), ir pučiamąji Žž (/3amjia/-- žemės 
12, bafgnjicgv = bažnyčią 21...) ir t. t. 

Šitoks rašmenų vartosenos įvairavimas atsirado tiek dėl to, kad 
teksto įrašymo metu nebuvo dar tvirtesnių lietuvių rašto tradicijų, tiek 
dėl teksto įrašytojo svyravimo, neišvengiamo ypač raštijos kūrimosi pra- 
džioje, tiek, gal būt, atskirais atvejais ir dėl neapsižiūrėjimo ar dėl kitų 
priežasčių. Nemaža čia, be abejo, prisidėjo ir XV a.— XVI a. pradžioje 
lenkų rašyboje vyravęs chaosas, kurį yra konstatavę daugelis to meto 
lenkiškų raštų tyrinėtojų“*. Tačiau, nesileidžiant į smulkesnį visų rank- 
raštiniame poterių tekste randamų rašmenų vartojimo, kaip ir apskritai 
rašybos nenuoseklumų, aprašymą (juos kiekvienas, skaitydamas tekstą, 
lengvai gali pastebėti), pravartu dar kiek žvilgterėti į a) spausdintus 
XVI a. lietuviškus raštus, b) išlikusius to meto Rytų Prūsijos lietuviš- 
kus rankraščius ir c) XV — XVI a. pirmosios pusės lenkiškus bei loty- 
niškus raštus ir pažiūrėti, kuo išsiskiria tas poterių tekstas rašybos at- 
žvilgiu nuo visų čia suminėtų raštų, nes iš to taip pat galima šiek tiek 
spręsti apie poterių įrašymo laiką. 

Palyginus rankraštinių poterių teksto rašybą su žinomų spausdintų 
XVI a. vidurio bei antrosios pusės lietuviškų raštų (M. Mažvydo, B. Vi- 
lento, M. Daukšos ir kt.), taip pat su išlikusių to meto Rytų Prūsijos 
lietuviškų rankraščių (J. Bretkūno biblijos vertimo ir kt.) rašyba, paste- 
bima nemaža skirtybių, ypač atskirų rašmenų vartosenoje. Antai ir 
spausdintuose ano meto lietuviškuose raštuose, ir rankraščiuose prie- 
balsis v paprastai žymimas dvigubiniu w, priebalsis s žodžio gale — pa- 
prastuoju (lotyniškuoju) s, nosiniai balsiai, ypač 4, £— rašmenimis su 
tam tikrais diakritiniais ženklais (ikypais brūkšneliais, „„nosinaitėmis“, 
taškais raidės apačioje ir pan.), priebalsių minkštumas — rašmeniu i, 
dvibalsis uo — iš pradžios o, o vėliau diakritiniu 4; be to, Rytų Prūsijos 
raštams buvo būdingas priebalsio š žymėjimas triženkliu (vokiš- 


“1 Žr. Brūckner A. Grafika i ortografia <...> str. 273; Rospond S. Studia 
nad językiem polskim XIV w. Wroclaw, 1949, str. 61; plg. Klemensiewicz Z. 
Historia języka polskiego. Warszawa, 1961, I, str. 88— 89. 

kuoju) /ch, priebalsio j — dviženkliu gh, o Lietuvos raštams — kietojo / 
žymėjimas diakritiniu (Ienkiškuoju) 7, įvairių diakritinių ženklų dėlio- 
jimas ant rašmenų <, s, 3 ir kt. Retai, ypač Lietuvos raštuose, buvo var- 
tojamas ir dviženklis :A ir jj. Visai kas kita matyti rankraštiniame poterių 
tekste: čia, kaip minėta, priebalsis v dar labai dažnai žymimas viengu- 
biniu v, priebalsis s ne tik žodžio pradžioje bei viduryje, bet ir žodžio 
gale beveik ištisai žymimas gotiniu /, priebalsis £ dažnai rašomas su A, 
t. y. th, o j be kokio didesnio nuoseklumo vartojamas ir i trumpajam bei 
ilgajam, ir j(otui), ir priebalsių minkštumui žymėti. Be to, daugelio 
XVI a. vidurio bei antrosios pusės lietuviškiems raštams būdingų raš- 
menų (4, €, a, e, t, į, 1, feh, č, $, 4, į ir kt.) poterių tekste visiškai neran- 
dame. Todėl jau vien šios rankraštinio poterių teksto rašmenų varto- 
jimo skirtybės leidžia manyti tą tekstą buvus įrašytą dar prieš pirmųjų 
spausdintų lietuviškų raštų pasirodymą. 

Lyg dar tvirtesnį pagrindą nukelti rankraštinio poterių teksto įra- 
šymo laiką ne tik į artimą mažvydiniam, bet ir į ankstesnį laikotarpį, 
duoda taip pat to teksto rašmenų vartosenos, kaip ir apskritai rašybos 
bei rašysenos, palyginimas su XV a. — XVI a. pirmosios pusės lenkiškų 
bei lotyniškų raštų (ypač rankraščių) rašyba bei rašysena. Sakysim, vos 
tiktai metus žvilgsnį į rankraštinį poterių tekstą ir kai kuriuos XV a. 
vidurio — XVI a. pradžios lenkiškus bei lotyniškus rankraščius (pvz., 
į XV a. vidurio lotynų-lenkų kalbų žodynėlį, 1514 m. lotynišką agendą 
ir kt.)“?, tuoj pat pastebimas tarp jų didelis rašybos bei rašysenos pa- 
našumas (vartojami tokie pat rašmenys, labai panaši atskirų rašmenų, 
ypač A, j, r, t, v, w, forma ir kt.). Todėl, spręsdamas vien tik iš rašybos 
bei rašysenos panašumo ir nežinodamas, kad „Tractatus sacerdotalis“ 
buvęs išspausdintas 1503 m., tūlas tekstų lygintojas lietuviškojo poterių 
teksto įrašymo laiką galėtų nukelti net į XV a. vidurį ar antrąją pusę. 
Tačiau atskirų rašmenų vartosenos, kaip ir jų stiliaus bei formos lygi- 
nimas, vis dėlto daugiau duomenų suteikia poterių tekstui datuoti pir- 
maisiais XVI a. dešimtmečiais. Iš tokių duomenų galima nurodyti: 
a) XVI a. ketvirtojo-penktojo dešimtmečio lenkiškiems bei lotyniškiems 
raštams nebūdingą, bet poterių tekste bemaž ištisai sutinkamą gotinio / 


95 Lotynų-lenkų kalbų žodynėlio fototipinę reprodukciją žr. minėtoje Z. Kle- 
mensevičiaus knygoje, o 1514 m. agendos (Agenda latino et vulgari fermone Polo- 
nico <...>) — P. Chmieliovskio knygoje ,„Historya literatury polskiej“ (Warsza- 
wa, 1899, str. 154). 

rašymą žodžio gale (pvz., iš visų peržiūrėtų lenkiškų bei lotyniškų rank- 
raščių tiktai lotyniškai rašytame 1531 m. Pasvalio klebono Erazmo Eus- 
tachijaus žemės perleidimo akte““ teaptiktas vienintelis tokios rūšies 
atvejis žodyje donamu/); b) minėto laikotarpio lenkiškuose raštuoss 
gana dažnai vartojamą, bet poterių tekste nesutinkamą priebalsių minkš- 
tinamąjį ženklą i (pvz., gana nuosekliai jis vartojamas 1545 m. J. Sekliu- 
cjano katekizme“?, 1541 m. rankraštiniame Elžbietos Andriejovos Pasva- 
lyje rašytame žemės pardavimo akte““ ir kituose rankraščiuose); c) mi- 
nėto laikotarpio lenkiškuose raštuose tolydžio vis dažniau pasitaikantį, 
bet poterių tekste visai nesutinkamą, diakritinį 7 (toks rašmuo neretai 
vartojamas 1545 m. J. Sekliucjano katekizme“? ir kituose, ypač spaus- 
dintuose, raštuose) ir kt. 

Į XVI a. pirmuosius dešimtmečius labiau gravituoja poterių tekstą 
taip pat tikrinių vardų (pvz., maria 8, jiefus 10, pilatu 15...) rašymas 
mažąja raide, sakinio pradėjimas mažąja raide (pvz., 25 eil.) ir šiaip 
įvairūs grafikos bei ortografijos nenuoseklumai, neretai primenantieji 
chaotišką XV a. lenkų rašybą. 


Rankraštinio teksto tarmė 


Paskaičius lietuviškąjį rankraštinį tekstą, tuoj pat krinta į akis to- 
kios jame užfiksuotos lytys, kaip athlejidyjmv = atleidimą 22, cgjkjjv 
tikiu 11, 20, dgenv = dienų, g. pl. 3, dzeny = dieną 17, daewa-- dievą 11, 
dgewa = dievo 19, dzeva/-- dievas 8, dgeve = dieve, v. sg. 25, efcgi-= esti 
14, kalegjiemvf- kaltiemus 5, fadaj— sėdi, praes. 18, /mercgi- smerti, 
d. są. 23, /vdojithy — sūdytų, „teistų“ sup. 20, vi/agalincgi = visagalin- 
ti 11, v/acgje/thaf-- užtiestas 15 (iš viso 16), kuriose aiškiai atsispindi 
pagrindinė dzūkų tarmės ypatybė — afrikatų c, dz vartojimas vietoje 
literatūrinės kalbos dantinių d, t prieš i, ie. Reikia manyti, kad dzūkiškos 
afrikatos c, dz slypi ir poterių lytyse athlyajidzame -- atleidžiame 5, trjja- 
cgv= trečią 17, vi/agalincga = visagalinčio 19. Abejonę čia gali kelti 
tiktai lytis kryk/3cganj'v -- krikščionių 21, kuri dėl asimiliacijos dzūkuose 
kartais ištariama su č (krikščionių arba krikščianių) ir, gal būt, ba/3- 


96 Aktas VVUR, F. 993, 
“7 Rospond S. Studia <...> str. 66. 
“8 Aktas VVUR, F 993. 
“9 Rospond S. Studia <...> str. 70. 

njiegv = bažnyčią 21, nes šį slavišką skolinį dzūkai taip pat dažniausiai 
taria su č (bažnyčia). 

Be afrikatų c, dz, poterių tekste atsispindi ir kita visiems dzūkams 
būdinga ypatybė — literatūrinės kalbos balsių 4 (<an), g (<en), 
e( < *ėn.) vertimas į u, i tokiose lytyse, kaip darpthajv = darytoją 11, 
Drawgifti draugystę 22, Dvanv=— duoną 3, dwa/jv-- dvasia, i. sg. 14, 
gimif = gimęs 14, nymiri/--numiręs 16, /3wernthv šventa, i. sg. 14, 
favyfkifi -Švęskisi 1 ir kt. Išimtį čia sudaro tiktai dvi lytys (iš 22) su 
neišverstais minėtais balsiais, būtent: dzewa = dievą 11 ir tHhjawa tėvą 
11. 

Su dzūkų, ypač rytinių, tarme poterių teksto kalbą sieja taip pai 
tytys Dyngu = dangų, g.pl. 18, dyngyj = danguj, I. sg. 2—3, kinthi/=— 
kentęs 15, nu/3jngi = nužengė 17, v/3/3j/ngi = užžengė 18, kuriose vietoj 
literatūrinės kalbos dvibalsių an, en randame ux, in. Tačiau šalia šitokių 
lyčių tekste vis dėlto yra daugiau (11 iš 16) su išlaikytais am, an, en: 
anth = ant 16, anta, antha = ant 18, amf/3jv = amžiną (?) 23, Dangawf- 
dangaus 12, Dangva/fhv = danguosna 18, Dangwafu— danguose 1, /3wen- 
thv =Ššventa, i. sg. 14, /awenthv — šventą 21, 21, /awenthyjv = šventųjų 
21—22, kuriomis teksto kalba jau atsiskiria nuo rytinių dzūkų. 

Rankraštiniame poterių tekste bemaž visais atvejais (išskyrus, rodos, 
tik vyenothurivienatūrį 12, kur grafiškai aiškiai išreikštas 079) tiek 
kirčiuotoje, tiek ir nekirčiuotoje pozicijoje išlaikytas ir senasis 4 vietoj 
literatūrinės kalbos 0: ja=jo 12, 13, y/3pjialatas —išpėlotas 15, ma- 
riaf + Marijos, g. sg. 14, mathery = moterų 9, mergaf-- mergos, g. 58. 
15, pa=—po 15, 23, pany poną 13, /3alany = žalonu, il. sg. 6..., myly/f- 
taf--mylistos, g. sg. 8, piktha=— pikto 7, tava, thava-tavo 2, vifa— 
viso 7, fajvatha —=žyvato 10... Dabartiniu metu geriausiai išlaikytas 
senasis 4 tiktai rytinių dzūkų šnektose, ypač Adutiškio ir Dūkšto apy- 
linkėse, be to, kiek modifikuotas (su o atspalviu) ir Ignalinos, Švenčio- 
nių bei Švenčionėlių apylinkėse. Nekirčiuoto d izofona užgriebia jau 
didesnį rytinių dzūkų plotą, nors kai kur (pvz., atskirose Švenčionių 
rajono gyvenamosiose vietose) jis yra išvirtęs į 071. Visa tai turint gal- 
voje, daugiau pagrindo yra manyti poterių teksto kalbą esant paremtą 
rytinių dzūkų šnektomis. 

"0 Kategoriškai tvirtinti, kad visais atvejais išlaikytas a, neleidžia tekste kartais 


labai panaši a ir o rašysena. 
"i Žr. Morkūnas K. ir Vidugiris A. Kai kurie šiaurės rytų Lietuvos tarmių. 
bruožai. — ,„LTSR MA Darbai, ser. A“. V., 1957, 2, p. 178. 

Su rytinių dzūkų, ypač Adutiškio ir Melagėnų apylinkių, šnekiomis 
poterių teksto kalbą suartina dar ir tokios šio teksto lytys, kaip De/35- 
nžaf-- dešinės, g. sg. 18, gjjalbjjaki — selbėki 6, karali/tjia = karalystė 2, 
kyaliimy =kėlimą 24, prafidjjajf- prasidėjęs 14, thjjawa = tėvą 11, 
thjjava = tėvo 19 (šalia Teve v. sg. 1) irpan., kuriose vietoje literatūrinės 
kalbos ė randamas rašmenų junginys ja žymi, veikiausiai, minėtų šnektų 
platų (su a atspalviu) e, t. y. 2. Pastarąją prielaidą ypač remia tekste 
randama lytis /adzj=—sėdi 18 (plg. iš Adutiškio užfiksuotą sddzi sė- 
dėk)"“*, kurioje platus e po depalatalizuoto priebalsio s išvirtęs į a. 
Lytyse /aamjiaj = žemėj, 1. sg. 3, /aamjjaf-— žemės, g. sg. 12, gal būt, 
atsispindi dar ir priebalsio ž depalatalizacija. 

Nors pastarosios fonetikos lytys poterių teksto kalbą lyg ir leistų 
lokalizuoti Adutiškio-Melagėnų apylinkių bei šioms apylinkėms artima 
teritorija, tačiau negalima užmiršti, kad XVI a. tokios lytys galėjo 
būti ir plačiau paplitusios. Antra vertus, poterių tekste esama nemaža ir 
tokių lyčių, kurių, remiantis dabartinių lietuvių kalbos tarmių duomeni- 
mis, nebegalima susieti nei su Adutiškio-Melagėnų apylinkių, nei apskri- 
tai su rytinių dzūkų šnektomis. Antai, be jau minėtų dažnesnių lyčių su 
neišverstais dvibalsiais am, an, en, su kur-ne-kur neišverstu -4 (<-an), 
tekste sutinkama dar lytis athlejidgjmvy — atleidimą 22 (šalia athlajifki = 
atleiski 4 ir, gal būt, athlyajidžame = atleidžiame 5, jeigu pastarojoje y 
po / nėra minkštinamasis ženkias), kurios grafika nerodo net visiems 
dzūkams ir apskritai rytų bei vidurio aukštaičiams būdingo / kietinimo. 
Be io, tekste randamos ir tokios lytys, kaip kjialy fi = kėlėsi 17, nv /gjn- 
gi--nužengė 17, v/3/3jngi = užžengė 18, kuriose visiškai nesuprantamas 
i ir v rašymas vietoje literatūrinės kalbos ė, nes iš plataus e rytiniuose 
dzūkuose fonetiškai nieku būdu negalėjo atsirasti i. 

Taigi rankraštiniame poterių tekste nuosekliau neišlaikytos nei 
rytinių, nei pietinių dzūkų patarmių fonetikos lytys. Todėl tiksliau 
lokalizuoti šio teksto kalbą sunku. Remiantis čia iškeltais faktais bei 
samprotavimais, tuo tarpu tegalima be didesnės abejonės tvirtinti tik 
tai, kad rankraštinio poterių teksto kalba yra paremta dzūkų tarme, be 
to, kad to teksto įrašytojas vienaip ar kitaip buvo susijęs su rytiniais 


"* Meldziukaitė E. Adutiškio tarmė (rankraštis, 1959), p. 123 (rankraštis 
VVU Lietuvių kalbos katedroje). 

dzūkais. Galimas daiktas, kad daugelis tų anksčiau suminėtų rytinių 
dzūkų tarmių ypatybių atsirado poterių tekste, jį nusirašant iš senesnio 
teksto. ' 


Kitos rankraštinio teksto kalbos ypatybės 


Būdingesnės lietuviškojo rankraštinio teksto kalbos fonetikos ypa- 
tybės jau buvo iškeltos aikštėn, kalbant apie to teksto tarmę. Dabar 
dar lieka pasakyti keletą žodžių apie teksto kalbos morfologiją, sintaksę 
ir leksiką. 

Morfologijos srityje visų pirma atkreipia akis archainės bei archainio 
pobūdžio lytys. Iš tokių lyčių, kurios dabar plačiau nevartojamos nei 
lietuvių literatūrinėje kalboje, nei tarmėse, galima suminėti asmeninio 
įvardžio vnsk. naudininką mani „man“ 25, vnsk. iliatyvą /3alanv „į 
žalą? į pagundą? į pragaištį?“ 6, dgsk. naudininkus kalcgjjemu/ ,„kal- 
tiems“ 5, mymyf „mums“ 4, 4, dgsk. iliatyvus Dangva/fnv „danguosna, 
į dangus“ 18, peklva/fkv „peklosna, į peklas“ 17 ir kt. 

Vnsk. naudininko lytis man: težinoma tiktai iš senųjų raštų, tauto- 
sakos?š ir Zietelos šnektos“4. Ji užfiksuota 1570 m. M. Mažvydo gies- 
myne, 1598 m. M. Petkevičiaus katekizme, 1600 m. postilėje, 1653 m. 
„Knygoje nobažnystės“, 1653 m. „„Sumoje evangelijų“, taigi daugiausia 
Lietuvos reformatų-kalvinų leidiniuose. Pastaruosiuose šalia mani 
dažnai sutinkamos ir savi, tavi. Tai senos lietuvių kalbos įvardžių for- 
mos, tur būt, neatsietinos nuo tokių daiktavardžių vnsk. naudininko 
lyčių, kaip akmeni, šuni (plg. dzūkų bei viduriečių prieg ūkmeni, duok 
šūni). 

Tiktai iš senųjų raštų težinomos ir dgsk. naudininko lytys su ga- 
lūne «mus. Tokios lytys dažnai vartojamos M. Mažvydo, B. Vilento, 
J. Bretkūno, M. 'Daukšos, K. Sirvydo ir kt. XVI-— XVII a. lietuviš- 
kuose raštuose. Tačiau poterių tekste sutinkama vnsk. naudininko ly- 
tis grefgnamo „griešnam“ 25 rodo įau sutrumpėjusią senovinę galūnę 
-mui (plg. Mažvydo amf/žinamui MK 74, 19—20, B. Vilento /chwenta- 
mui VEch 19, 21 ir kt.). 

Taip pat tik iš senųjų raštų, daugiausia iš 1605 m. anoniminio ka- 
tekizmo, težinomos ir dgsk. liliatyvo lytys su postpozicija -1u (plg. 


"8 Žr. Lietuvių kalbos žodynas. Red. J. Balčikonis. V., I, p. 268. : 
"2 Žr. Vidugiris A. Zietelos tarmės įvardis. — „Lietuvių kalbotyros klausi- 
mai“. V., 1960, III, p. 115. 

šio katekizmo lytis Dungi/nu 16, 7, kuriuo fnu 56, 7 —8, namūfnu 88, 22, 
pašemefhi 28, 7—8...). Šitokių lyčių postpozicijoje atsirado u, veikiau- 
siai, iš analogijos pagal dgsk. vietininko (lokatyvo) lytis su -su. Bet vnsk. 
iliatyvo lyčių su postpozicija -14 tuo tarpu dar neaptikta nei senuo- 
siuose raštuose, nei tarmėse. Todėl, jeigu poterių teksto lytyje /aalanv 
prieš n neišleista raidė / arba galūnės -v ne rašybos klaida, šią lytį galima 
laikyti, gal būt, ir savotiška vnsk. iliatyvo forma. 

Jau ne vien iš senųjų raštų, bet ir iš rytinių dzūkų šnektų žinomos 
dgsk. vietininko lytys su galūne -su. Tokių lyčių užfiksuota M. Mažvydo, 
B. Vilento, J. Bretkūno, S. Vaišnoro, L. Zengštoko raštuose, 1573 m. 
Volfenbiutelio postilėje ir 1605 m. anoniminiame katekizme. Be to, 
jų dar ir mūsų laikais sutinkama Adutiškio, Daugėliškio, Gervėčių, Kal- 
"tinėnų, Kirdeikių, Lazūnų, Linkmenų, Melagėnų, Palūšės, Švenčionių, 
Tverečiaus ir kai kuriose kitose rytinių dzūkų vietovėse“?. Kad dgsk. 
vietininko galūnė -s4 sena, tai rodo kitos indoeuropiečių kalbos (plg. 
s. SL. rokaxo, kur x iš analogijos atsiradęs vietoje s, skr. dsvūsu)"“. 

Šiaip iš kitų dabartinėje lietuvių literatūrinėje kalboje nevartojamų, 
bet iš senųjų raštų ir tarmių pažįstamų archainio pobūdžio morfologi- 
jos lyčių minėtinas nesutrumpėjęs prielinksnis anta, antha „ant“ 18 
(šalia anth 16) ir vienaskaitos naudininkas /mercgi „smerčiai“ 23 su 
galūne -i77. Šitokių lyčių dar neretai sutinkama pietų-rytų Lietuvoje. 
Rankraštiniame tekste užfiksuotos taip pat senesnės (nesutrumpėju- 
sios) liepiamosios nuosakos formos su -ki: athajki 2, athlaj/ki 4, 
buki 2, 25, dvaki 3, gjalbjjaki 6, njievjafki 6, favyfkifi 1. Dabartinėse 
dzūkų šnektose tokios formos jau retos: dažniau sutinkamos sutrum- 
pėjusios (ataik, būk...). Retai pasitaiko pilnesnės formos ir kapsų bei 
zanavykų šnektose“?, tiktai literatūrinėje kalboje iš rašytinės tradicijos 
jos geriau išlaikytos. 

Taigi rankraštiniame poterių tekste atsispindi nemaža senesniam 
lietuvių kalbos raidos periodui būdingų morfologijos lyčių. Tačiau tokių, 


7“ Duomenų apie šių ir kitų lyčių paplitimą yra suteikę doc. J. Kazlauskas 
ir doc. Z. Zinkevičius. 

"“ Endzelins J. Baltu valodu skanas un formas. Riga, 1948, Ipp. 125. 

"7 Plačiau apie tokias vnsk. naudininko lytis žr. Kaanayckac H Cokpaue- 
HHe VIOTPEGJEHHA HMEH  CYIECTBHTEJIBHBIX C OCHOBOH Ha -ž B JIHTOBCKOM A3bI- 
ke. — „„Boripochi CJIaBAHCKOTO g3hiKo3WanKa““. Bbin. 5, MocxBa, 1961, cTp. 94— 
101. 

*“ Senkus J. Kai kurios kapsų ir zanavykų tarmių veiksmažodžio ypatybės. — 
„LTSR MA Darbai, ser. A“. V., 1958, 265), p. 134. 

kurios nebūtų užfiksuotos XVI-XVII a. lietuviškuose raštuose ar 
nežinomos iš dabartinių tarmių, beveik nėra (išskyrus minėtą ne visai 
aiškią vnsk. iliatyvo lyti /3alanv). 

Rankraštinio teksto sintaksei būdingas, iš vienos pusės, verstinių 
konstrukcijų gausumas, o iš antros — kai kurių senesnių lietuviškų kon- 
strukcijų atsispindėjimas. Be jau anksčiau minėtų konstrukcijų švyskisi 
vardas tavo, ateiki tavo karalystė, būki tavo valia, kuriose lenkiško origi- 
nalo įtakoje neįprastai vartojamos Hepiamosios nuosakos lytys, arba 
konstrukcijų prasidėjęs esti šventa dvasia, kentęs po panskuoju Pilotu, 
kuriose iškyla aikštėn nelietuviška linksnių bei prielinksnių vartosena, 
galima dar nurodyti tokias verstines konstrukcijas, kaip tikiu ingi dievą 
tėvą 11 (plg. 1. wierzę w boga ojca, lot. credo in deum patrem), sėdi ania 
dešinės 18 (plg. 1. siedzi na prawicy) ir kt. Iš archainio pobūdžio sintak- 
sės reiškinių, užfiksuotų poterių tekste, minėtinas siekinio vartojimas 
po slankos veiksmažodžių (ateis sūdytų gyvų ir numirusių 19— 20) ir 
iliatyvų vartojimas vietoje prielinksninių konstrukcijų (danguosnu 18, 
pekluosnu 17 vietoje į dangus, į peklas). Siekinys dabar sutinkamas tik 
rytų aukštaičiuose (apie Dusetas, Vyžuonas, Vilučius, Minkūnus, Svy- 
džius ir kitur)", bet literatūrinėje kalboje plačiau nevartojamas. Tas 
pat iš dalies pasakytina ir apie iliatyvus: jie gyvi linksniai tėra tik rytų 
aukštaičių ir dzūkų tarmėse, o literatūrinėje kalboje juos paprastai 
atstoja įvairios prielinksninės konstrukcijos. 

Kalbant apie rankraštinio teksto leksiką, pažymėtina, kad didžiąja 
jos dalį sudaro lietuviški žodžiai. Jų tarpe yra ir tokių, kurie dabar te- 
žinomi tik iš senųjų raštų ir tarmių, o literatūrinėje kalboje plačiau jau 
nevartojami arba vartojami kitokiomis reikšmėmis. Prie pastarųjų visų 
pirma priklauso anksčiau ne kartą minėtas veiksmažodis išpėloti. Šis veiks- 
mažodis poterių tekste reiškia „išplėtoti, ištempti ant kryžiaus“. Tokia 
reikšme jis užfiksuotas taip pat M. Mažvydo 1570 m. giesmyne (plg. 
Tarp laitu i/chpelūtas MG 443, 11), M. Daukšos 1599 m. postilėje 
(plg. ir nūgą, ąnt križeus i/3pež6io DP 145, 15), K. Sirvydo 1644 m. 
„Punktuose sakymų“ (plg. tureio vnt križiaus but ižpelotas PS II, 34, 2), 
X. Sirvydo žodyne (plg. Kryžuię... Križiawoiu, unt križiaus prikaiu, 
ižpeloiu SDi5 119), 1653 m. „Knygoje nobažnystės“ (plg. Begam križiaufp 


"9? Morkūnas K. ir Vidugiris A. Kai kurie šiaurės rytų Lietuvos tar- 
mių bruožai <...> p. 185. 

kur rankomis, Matom fant i/3pelotomis KN 260, 12) 17 kt. XVI —- XVII a. 
raštuose. „Išplėtoti, išskėsti“ reikšme tas veiksmažodis sutinkamas taip 
pat pietų dzūkuose (apie Miroslavą, Seirijus, Leipalingį, Liškiavą 17 
kitur), plg.: „„Išsipėlojo terpu durų, nė praeiti negalima“ (Šlavantai), 
„Ko tep sėdzi isipėlojįs“ (Seirijai) ir pan. Taigi poterių tekste pavartotas 
gyvas liaudies kalbos žodis vietoje visuose vėlesniuose spausdintuose 
poterių tekstuose vartoto skolinio nukryžiavoti. Galimas daiktas, kad 
pastarasis skolinys poterių įrašymo metu dar iš viso nebuvo vartojamas 
lietuvių kalboje. | 

Retai, ypač „gemalo, vaisiaus“ reikšme, dabar vartojamas ir žodis 
gymis. Tokia reikšme Didžiajame lietuvių kalbos žodyne (V, 331) jis 
užfiksuotas tik iš Bartninkų (Vilkaviškio raj.), Liškiavos, Vidiškių (1g- 
nalinos raj.) ir 1600:m. „Žemčiūgos teologiškos“. Iš žodyne prie šio žo- 
džio įdėtų frazeologijos pavyzdžių matyti, kad tarmėse minėta reikšme 
gymis tevartojamas, kalbant tiktai apie gyvulius, augalus ar šiaip daiktus 
(karvės gymis, kiaušinio gymis...). Bet gymio vartojimą „žmogaus ge- 
malo, žmogaus vaisiaus“ reikšme terodo vienintelis žodyno pavyzdys iš 
„Žemčiūgos teologiškos“. Tad rankraštinio poterių teksto gymis taip pat 
yra vienas iš tų retų pavyzdžių, rodančių, kad senovėje šis žodis turėjęs 
ir „Žmogaus gemalo, vaisiaus, Leibesfrucht, brzemię“ reikšmę. 

Išsiskiria savo reikšme ir rankraštinio poterių teksto žodis žala. 
Čia jis žymi „pagunda(?), pragaištį (?), pokuszenie, tentatio“. Tokia 
reikšme šis žodis nevartojamas (bent nežinoma, kad jis būtų vartoja- 
mas) nei senuosiuose raštuose, nei tarmėse. Tiesa, M. Mažvydo gies- 
myne žala kartais turi „nelaimės“ (7) reikšmę (plg. Negal mus pakru- 
tinti /3ala MG 1, 216, 3), o jo katekizme daugiskaitinė lytis, žalai — 
„pinklių“ (?) reikšmę (plg. S5alais velns mus uf3flagina MK 53, 10980, 
Pastaroji būtų jau kiek artimesnė poterių teksto reikšmei, tačiau ji dar 
tiksliau neapibrėžta, be to, galimas daiktas, priklauso skirtingos darybos 
žodžiui. Todėl žala nusipelno specialaus tyrinėjimo, kurio metu turėtų 
paaiškėti ir minėtoji poterių teksto reikšmė. 

Kiek kitokiomis reikšmėmis, negu dabar, rankraštiniame tekste 
vartojamos ir neveikiamosios rūšies būtojo laiko dalyvių lytys pakastas 
16, užmuštas 16. Pakastas čia reiškia „palaidotas“, 0 vužmuštūs — 
„prikaltas“. Veiksmažodis pakasti „palaidoti“ reikšme labai dažnai su- 


8 Plg. Būga K. Rinktiniai raštai. V., 1959, II, p. 677. 

tinkamas XVI-— XVII a. raštuose. Šitokios reikšmės atsiradimas yra 
visiškai suprantamas: laidojant numirėlis ,,„pakasamas, užkasamas po 
žeme“. Ilgainiui laidojimas, matyt, imtas labiau sieti su „leidimu“ (į 
kapus), ir todėl susidarytas iš leisti išvestinis veiksmažodis /aidotiš!, 
kuris įsigalėjo ir lietuvių literatūrinėje kalboje. Turint galvoje tai, kad 
viena iš pagrindinių veiksmažodžio priešdėlio už- reikšmių yra „ant 
viršaus“ ir kad liaudies kalboje mušti reiškia ne tik „plakti“, „tvoti“, 
bet ir „kalti“ (plg. Primušk lantą prie tvoros, Punia), nesunkiai paaiški- 
nama taip pat ir minėtojo dalyvio užmuštas reikšmė. 

Be lietuviškųjų, nemažą rankraštinio teksto leksikos sluoksnį su- 
daro skolintiniai žodžiai: iš 89 tekste užfiksuotų žodžių skolinių (drauge 
su tikriniais vardais) yra 20 (t. y. 22, 47 94). Bemaž visi jie yra slavizmai 
arba per slavų kalbas (lenkų, sen. baltarusių) atėję kitų kalbų kilmės 
žodžiai, pvz.: bažnyčia 21, griechas 22, griešnas 25, Jėzus 10, 13, krikš- 
čionis 21, kryžius 16, pekla 17, smertis 23, žyvatas 10, 23 ir kt. Daugelis 
šių skolinių, kaip matyti ir iš čia pateiktų pavyzdžių, žymi įvairias 
religines sąvokas bei biblinius tikrinius vardus ir yra susiję su krikščio- 
nybės skleidimu. Kai kurie jų (pvz., griechas) labiau dar nepritaikyti 
prie lietuvių kalbos fonetikos (plg. 1. grzech, sen. baltarusių grėc/ro) 
arba vartojami ne viena reikšme (pvz., žyvatas, taip kaip ir lenkiškuose 
tekstuose, vartojamas ir „įsčių, vidurių“, ir, „gyvenimo“ reikšmėmis). 

Rankraštiniame tekste yra šiek tiek ir vertinių tipo naujadarų. Tai 
visagalintis 11, 19 (plg. 1. wszechmogący, lot. omnipotens) ir mielaširdas 
25 (plg. s. L. mitosierny, rus. miloserdyj), susidaryti, verčiant į Hietuvių 
kalbą 'atitinkamus originalo žodžius. Šiedu naujadarai, ypač visagalin- 
tis, yra dažnai sutinkami ir spausdintuose XVI -—- XVII a. lietuviškuose 
raštuose. 

Tuo būdu, rankraštinis poterių tekstas teikia įdomios medžiagos 
ne tik lietuvių kalbos istorinės fonetikos, įmorfologij os, Įsintaksės, bet ir 
istorinės leksikologijos studijoms. 


* * * 
Įvairiapusiškai patyrinėjus lietuviškąjį įrašą „Tractatus sacerdotalis“ 
(1503) knygoje, dėl jo senumo galima padaryti, atrodo, tokias išvadas: 
1) lietuviškasis poterių tekstas įrašytas XVI a. pradžioje, pirmajame 
ketvirtyje, bet ne amžiaus viduryje ar antrojoje pusėje; 
*1 Pig. ten pat, p. 127, 297. 

2) pats tekstas yra dar senesnio teksto, versto iš lenkų kalbos, nuo- 
rašas, gal būt, su kai kuriais, kad ir nežymiais, pakeitimais. 

Tad čia turime seniausią iš lig šiol žinomų lietuviškų tekstų, pri- 
klausantį laikotarpiui prieš spausdintų lietuviškų knygų pasirodymą. 
Dėl savo senumo jis labai reikšmingas lietuvių kalbos, raštijos ir apskri- 
tai lietuvių tautos kultūros istorijai. Iš ankstesnių amžių (prieš 1547 m.) 
tebuvo žinomi lietuviški asmenvardžiai ir vietovardžiai, taip pat atskiri 
lietuviški žodžiai įvairiomis kalbomis rašytuose dokumentuose ir ki- 
tuose istoriniuose šaltiniuose, bet nebuvo aptiktas joks ištisinis lietu- 
viškas tekstas. Nors surastasis įrašas dėl savo tikybinio turinio ir mažos 
apimties palyginti nedaug teikia duomenų apie to meto kalbą, bet jo 
istorinė vertė daugeliu atžvilgių yra didelė. 

Visų pirma, rankraštinis poterių tekstas yra konkretus, daiktinis 
įrodymas, patvirtinąs istorines žinias ir spėjimus bei prielaidas, kad 
XV a. ir XVI a. pirmojoje pusėje būta lietuviškų rankraštinių tikybinių 
tekstų. Tai įgalina nukelti raštijos lietuvių kalba pradžią i ankstesnį 
laikotarpį — į XV a. 

Antra, rankraštiniu tekstu patvirtinama hipotezė (tai dabar lai- 
kytina įrodytu faktu), kad pirmieji žinomi rašytojai (A. Kulvietis, S. Ra- 
polionis, M. Mažvydas, M. Daukša ir kt.) galėjo naudotis ir naudojosi 
ankstesniais lietuviškais rankraštiniais tikybinių formulių tekstais, 
o tuo pačiu rėmėsi ir šiokia tokia rašto tradicija. 

Trečia, rankraštinis poterių tekstas, kaip seniausias vientisinis 
kalbos paminklas, svarbus tiek lietuvių kalbos istorijai apskritai, tiek 
ypač literatūrinės kalbos istorijai: jame atsispindi pirmieji mėginimai 
taikyti lietuvių kalbą rašto praktikoje, rašybos formavimasis, nauja- 
darų kūrimas, skolinių vartojimas ir t. t. ' 

Ketvirta, didelę vertę rankraštinis tekstas turi ir lietuvių istorinei 
dialektologijai: tai seniausias tekstas, parašytas dzūkų tarmės pagrindu. 
Šios tarmės senųjų rašto paminklų beveik visai neturėjome (tik 1605 m. 
katekizme kiek atsispindi atskiros dzūkų tarmės ypatybės). 

Reikia tikėtis, kad rankraštinio teksto publikacija paskatins ir kitus 
ji tyrinėti, o taip pat ieškoti ir daugiau senų lietuviškų įrašų ne tik res- 
publikoje, bet ir kituose kraštuose, kur yra patekę iš Lietuvos senųjų 
knygų. 

AK 


BK 


BIK 


DK 


DP 


GK 


KN 


MG 


MK 


PK. 


PP 


PS 


SDi 


SLS 
VEch 


SANTRUMPOS 


Katechismas aba pamčkimas wienam kvriamgi kriksczoniuy reykia- 
mas <...> Wilnivį <...> 1605 (cituojama iš fotokopijos, esančios VVUR). 
Kollectas alba paspalitas maldas<...> isch Wokischko lieszuwio ing Lie- 
tuwischka pergulditas per Jana Bretkuna. M. D. LXXXIX. į (cituojama iš 
fotokopijos, esančios LTSR Knygų rūmų bibliotekoje). 

Trumpas moksto krikscioniszko surinkimas, nuog Roberto Bellarmino 
kardynoto parašitas. Wilnae <...> 1677. 

Kathechismas arba mokslas kiekwienam krikszczioni priwalvs <...> Wil- 
niuie <...> 1595, 

Postilla catholicka <...> Per kūniga MIKALOIV DAVKSZA Kanoni- 
ką Mėdniku iž tėkiszko pergūldita <...> Wilniui <...> 1599 (cituojama iš 
1926 m. fotografuotinio leid.). 

Kronika Sarmšcyey Europskiey <...> Przez ALEXANDRA GWAGNT- 
NA Zz Werony <...> Pierwey roku 1578 po Lačinie wydana <...> A przez 
MARCINA PASZKOWSKIEGO za starūniem Authorowym z Lačiūs- 
kiego na Polskie przetožona. W Krakowie <...> 1611 (cituojama iš 1927 m. 
„Senųjų lietuvių skaitymų“). 

Kniga nobaznistes krikščioniszkos <...> antra karta perdrukawota <...> 
Kiedaynise <...> 1653. š 
Giesmes chriksczioniskas <...> ischspaustas  Karalauczui <...>. MD“ 
LXVI. ir M.D. LXX (cituojama iš 1922 m. fotografuotinio leidimo). 
Catechismvsa prasty Szadei <...> Karaliavezvi <...> M.D. XLVII. 
Polski z Litewskim Katechism <...> Naklidem <...> Malchera Piet- 
kiewicža, pisarza ziemskiego Wileūskiego. W Wilnie <...> 1598 (cituojama 
iš 1939 m. fotografuotinio leidimo). 

Pradzia Pamoksla del mazu weykialu <...> Katechizmas maziasnis <...> 
Karalauciuy <...> M. DC.LXXX (cituojama iš J. Balčikonio turimos fo0- 
tokopijos). 

Punkty Kazan <...) przez W. X. Constantego Szyrwida <...> w Wilnie <...) 
1644 (cituojama iš fotografuotinio 1929 m. leidimo). 

Dictionarium trium linguarum <...> auctore R. P. MConstantino Szyr- 
wid <...>) MDCCXIII. 

Senicii lietuvių skaitymai. I d. <...> Kaunas <...> 1927. 

Enchiridion Catechismas maszas <...> isch Wokischka lieszuwia ant Lie- 
tuwischka pilnai ir wiernai pergulditas per Baltramieju Willentha <...> 
Karalauczui <...>) M.D.LXXIX. 


DU UNIKUMAI 


Vilniaus Valstybinio V. Kapsuko universiteto Mokslinės bibliotekos 
Rankraščių skyrius neseniai praturtėjo dviem nepaprastai brangiais ir 
nepaprastai retais leidiniais: pirmąja lietuviška knyga — M. Mažvydo 
„„Katekizmu“ (1547) ir pirmąja Vilniuje išleista lietuviška knyga — 
M. Daukšos „Katekizmu“ (1595). 

M. Mažvydo „Katekizmo“ egzempliorius gautas iš Odesos moks- 
linės M. Gorkio vardo bibliotekos. Jis bibliografams iki šiol, atrodo, 
visai nebuvo žinomas. Pirmąją informaciją apie jį suteikė prof. S. J. Bo- 
rovojus, 1956 m. rudenį atsilankęs Vilniuje ir universiteto mokslinės 
bibliotekos rankraščių skyriuje susipažinęs su gausiu seniausių lie- 
tuviškų knygų rinkiniu. Tikslesnių žinių parūpinti apsiėmė dėstytoja 
S. Feigenbergaitė. Odesos mokslinės bibliotekos senųjų spaudinių 
kataloguose ji surado M. Mažvydo ,,„Katekizmo“ signatūrą, bet pačios 
knygos jai skirtoje vietoje tuo metu nebuvo. Pasirodė, kad M. Mažvydas 
buvo išduotas vienam skaitytojui, kuris iš jo norėjo mokytis lietuvių kal- 
bos! Gavus pagaliau knygą ir jos bibliografinius duomenis pateikus 
Vilniaus universiteto mokslinės bibliotekos vadovybei, buvo užmegzti 
ryšiai su Odesos mokslinės bibliotekos administracija. Ši mielai| su- 
tiko, pritarus Ukrainos TSR Kultūros ministerijai, perduoti M. Maž- 
vydo „Katekizmą“, gaudama už tai senų vertingų leidinių iš Vilniaus 
universiteto bibliotekos dubletų. Tuo būdu įsigytas pirmosios lietuviš- 
kos knygos originalas — lietuvių nacionalinė brangenybė — puošia 
dabar seniausio mūsų respublikoje ir visoje Tarybų Sąjungoje universi- 
teto retųjų knygų rinkinį. 

Pažymėtina, kad įsigytasis M. Mažvydo „Katekizmo“ egzemplio- 
rius yra labai gerai išsilaikęs, ne blogesnis, jeigu ne geresnis už vienintelį 
lig šiol žinomą tos reten ybės egzempliorių, buvusį ligi Antrojo pasaulinio 
karo pradžios Karaliaučiuje (dabar jo likimas neaiškus). Iš įrašo „Kate- 
kizme“ matyti, kad jis buvo pirktas 1869 m. Berlyne, Ašerio antikvariate, 
už 45 talerius, palyginti stambią sumą. 

Antrojo unikumo — M. Daukšos „Katekizmo“ istorija visai skir- 
tinga. Pats leidinys labai ilgą laiką buvo niekam iš lituanistikos tyrinė- 
tojų nežinomas. Remiantis Petrapilio viešosios bibliotekos egzemplio- 
riumi, pirmoji žinia apie šį leidinį ir drauge jo bibliografiniai duomenys 
buvo paskelbti 1861 m. „„Kuryer Wilenski“ (Nr. 56, p. 558). 1884 m. 
antrąjį šios knygos egzempliorių surado E. Volteris Vilniaus viešojoje 
(dabar universiteto) bibliotekoje ir perspausdino 1886 m. Rusijos Moks- 
lų akademijos leidinyje (3anncka Hmnepar. Akan. Hayk, LII). Ligi 
Pirmojo pasaulinio karo šis egzempliorius ir buvo saugomas Vilniuje. 
Artėjant karo veiksmams, 1915 m. jis buvo drauge su kitomis retomis 
knygomis išvežtas į Rusijos gilumą. Nuo tada apie jį neturėta jokių 
žinių. Tik prieš kurį laiką, Vilniaus universiteto bibliotekos vadovybei 
rūpinantis susigrąžinti kadaise universitetui priklausiusias knygas, 
paaiškėjo, padedant TSRS valstybinės V. 1. Lenino vardo bibliotekos 
mokslinei bendradarbei A. S. Ziornovai, kad vilniškis M. Daukšos 
„Katekizmo“ egzempliorius yra gražiai išsilaikęs ir saugomas TSRS 
valstybinėje V. I. Lenino vardo bibliotekoje Maskvoje. RTFSR Kul- 
tūros ministerijai tarpininkaujant, jis ir buvo drauge su kitomis se- 
nomis knygomis sugrąžintas Vilniaus universitetui. Tai yra vienintelis 
šiuo metu žinomas M. Daukšos „Katekizmo“ egzempliorius. 

Abu unikumai yra didžiai reikšmingi ir brangūs daugeliu atžvilgių. 
Kai kam galėtų atrodyti, kad, perspausdinus (o jie abu yra jau ne vieną 
kartą perspausdinti), jų reikšmė sumažėja iki minimumo. Tačiau taip 
nėra. Pavyzdžiu galima paimti M. Mažvydą. Jo „Katekizmas“ ištisai 
pirmiausia buvo perspausdintas žinomo lingvisto A. Becenbergerio 
1874 m., paskum išėjo fotografuotiniu būdu 1922 m. (drauge su kitais 
M. Mažvydo leidiniais) ir pagaliau puošniai buvo išleistas 1947 m., 
minint lietuviškos knygos 400 metų sukaktį. 1947 m. leidimas paruoštas, 
remiantis fotografuotiniu 1922 m. leidimu, nes Odesos egzemplioriaus 
tada dar nežinota. Ar bent vienas iš šių leidimų atstoja originalą? A. Be- 
cenbergeris stengėsi M. Mažvydą tiksliai perspausdinti, kad jo leidimu 
galėtų naudotis kalbininkai. Jeigu žymesnių klaidų jo leidime ir ne- 
pastebėta, tai daugeliu atvejų kyla abejonė, ar leidėjas teisingai įskaitė 
originalą, ypač turint galvoje raides su ženklais, kurie vietomis yra visai 
neaiškūs. Be to, perspausdindamas jis pakeitė gotiškas originalo raides 
lotyniškomis, suprastino rašybą (pavyzdžiui, dvejopą s perduodamas 
viena), neišlaikė grafinio pavidalo. Fotografuotinis 1922 m. leidimas, 


56 


žinoma, apskritai imant, tiksliau, autentiškiau perdavė originalo savybes, 
grafinį jo pavidalą, rašybą. Bet absoliučiai juo pasitikėti jokiu būdu ne- 
galima. Ir jame yra klaidų ir iškraipymų, net gana stambių. Sakysime, 
prie „Katekizmo“ pridėtame elementoriuje yra žodis syllabisakuins 
(fotografuotinio leidimo p. 16, 1947 m. leidimo p. 32 ir 103). Nei atski- 
rai paimtas, nei kontekste jis nesuprantamas. Aišku, kad tai klaida. 
A. Becenbergerio leidime vietoj jo yra syllabisaturas. O originale, kaip 
į tai yra atkreipęs dėmesį A. Augstkalnis!, visai aiškiai parašyta syl/a- 
bisaturas (=silabizavimo). Turint galvoje, kad senuosiuose raštuose 
pasitaiko nemaža neaiškių žodžių (net po kelis iš eilės), kuriuos tyri- 
nėtojas dar ir dar kartą norės patikrinti, kaip jie parašyti originale, o 
taip pat iškilusį uždavinį giliau ir visapusiškiau ištirti pirmuosius spau- 
dinius, tie pirmieji leidimai-unikumai bus visuomet patikimesni už fo- 
tografuotinius leidimus ir perspausdinimus. Prie jų nuolat bus grįžtama, 
ypač iškilus naujoms problemoms. 

Dar labiau pabrėžtina M. Daukšos „Katekizmo“ originalo reikšmė. 
E. Volteris jį perspausdino, net iliustracijų nepridėdamas. Vėliau, tie- 
sa, savo chrestomatijon (I 1901, II 1904) jis įdėjo 4 puslapių fotokopi- 
jas, iš kurių galima susidaryti spaudinio vaizdą, bet jų tarpe nėra net ti- 
tulinio puslapio. Paties teksto perspausdinimas turi labai rimtų trūkumų. 
Nors E. Volteris pažymėjo, kad jo leidimas „tikslus, t. y. išlaikąs visas 
klaidas ir spaudos riktus“ (p. XVI), tačiau jis ne tik jokiu atžvilgiu ne- 
gali atstoti originalo, bet dažnai vien klaidina skaitytoją. Pavyzdžiui, 
net tituliniame puslapyje matome keletą netikslumų: pakeistos dvie- 
jose vietose raidės (u— vietoj originalo v), žodyje Ižspdustas praleista 5 
prieš 7, neišlaikytas didžiųjų raidžių rašymas (visame žodyje ištisai), 
gotiškas šriftas pakeistas lotyniškuoju, panaikintas kursyvas ir t. t. 
E. Zitigas (Sittig), leisdamas 1929 m. iš naujo M. Daukšos „„Katekizmą“ 
drauge su lenkiškuoju tekstu, iš kurio jis buvo verstas, ir 1605 m. naujo 
lietuviško vertimo tekstu, — kadangi jam, nepaisant visų pastangų, ne- 
pavyko gauti M. Daukšos 1595 m. originalo, — perspausdino jį iš 
E. Volterio leidimo, keisdamas dar kartą raides dėl techninių priežasčių. 
E. Zitigas stengėsi pataisyti klaidas (pačiame tekste!), bet, negalėdamas at- 
skirti, kurios buvo M. Daukšos ir kurios atsirado E. Volterio leidime, visas 





1 Augstkalns A. Smulkūs pastebėjimai. — „Archivum Philologicum“. K., 
1935, V, p. 153, 

priskyrė originalui. Dėl to j0 leidimu, nors šiaip ir gana kruopščiai pa- 
ruošiu, taip pat pasitikėti negalima. 

Turint galvoje, kad M. Daukša, stambiausias greta J. Bretkūno 
XVI a. rašytojas, dėjo tvirtus pagrindus literatūrinei kalbai, išsi- 
skirdamas iš visų kitų XV1— XVII a. rašytojų savo leksikos turtingumu, 
sinonimų gausumu, ir kad jo veikalai reikšmingi net tik kalbiniu, bet ir 
literatūrinių stilistinių atžvilgiu, o esami „Katekizmo“ leidimai negali 
patenkinti dabartinių reikalavimų ir yra labai jau reti, būtinas šio pir- 
mojo lietuviško spaudinio Vilniuje naujas fotografuotinis leidimas. 

Reikia tikėtis, kad Vilniaus universiteto mokslinės bibliotekos 
darbuotojams ir ypač jos direktoriui L. Vladimirovui nenuilstamai rū- 
pinantis bibliotekos praturtinimu ne tik naujomis knygomis, bet ir 
didžiausiomis retenybėmis, unikumais, bus jų ir daugiau surasta ir 
įsigyta ir tuo vis labiau stiprinama bazė lituanistikos studijoms. 


"M. MAŽVYYDO LAIŠKAI 





Apie pirmosios lietuviškos knygos (1547) autoriaus Martyno Maž- 
vydo gyvenimą nedaug teišliko duomenų. Nežinomi nei jo gimimo 
metai, nei vieta. Spėjimas, kad Mažvydas gimė 1520 m., nėra pakan- 
kamai pagrįstas. Pirmas patikimas jo biografijos faktas, kad 1539— 
1542 m. jis buvo mokytojas Vilniuje, A. Kulviečio vadovaujamoje mo- 
kykloje. Tik vėlesnis Mažvydo gyvenimas pažįstamas geriau, negu 
daugelio XVI- XVIII a. rašytojų. Pagrindinis šaltinis — 13 jo laiškų, 
saugomų šiuo metu Getingene. Juos iš mikrofilmo ištisai paskelbė 
M. Ročka su vertimu į lietuvių kalbą (,„Literatūra“, t. 9, 1966), bet pla- 
tesnės visuomenės tie laiškai liko lyg ir nepastebėti. 

Mažvydo laiškai rašyti 1548—1561 m. lotynų kalba. Jie padeda 
pasekti rašytojo gyvenimą nuo studijų baigimo Karaliaučiaus univer- 
sitete beveik iki mirties. Pirmasis jų rašytas Karaliaučiaus universiteto 
rektoriui, o visi kiti — Prūsijos hercogui Albrechtui, nuo kūrio malo- 
nės taip daug priklausė (Mažvydas, kaip protestantų kunigas Ragainėje, 
buvo hercogo valdinys). Laiškuose daugiausia liečiami asmeniniai bui- 
tiniai ir ūkiniai Mažvydo reikalai, taip pat religinė liaudies būklė. Juose 
visapusiškiau neatsispindi rašytojo asmenybė, vidinis pasaulis, dva- 
siniai interesai, literatūrinis darbas. Vis dėlto laiškuose matome Maž- 
vydą gyvą Žmogų, iš jų pažįstame konkrečias jo darbo sąlygas, kasdie- 
ninę buitį, aplinką, sužinome daug įdomių detalių, biografinių faktų. 
Laiškuose naujai, lyg iš kitos pusės, atsiskleidžia ir Mažvydas rašytojas, 
išryškėja ne vienas jo asmens bruožas. 

Jau pirmajame laiške skaitytoją kiek nustebina humanistišku iškal- 
bingumu išdėstytas Mažvydo prašymas, kad rektorius tarpininkautų 
gauti iš hercogo tinkamų drabužių besiartinančiai Žiemai. Jo drabu- 
žiai esą suplyšę ir sudėvėti. Negavęs jų, būsiąs priverstas šalti, 17 nuken- 
tėsianti jo sveikata. 

Antrajame laiške Mažvydas kreipiasi jau tiesiog į hercogą, kad jį 
skirtų į vieną iš vakuojančių parapijų — Labguvos ar Ragainės, taip 

motyvuodamas savo prašymą: <...> negaliu čia [t. y. Karaliaučiuje] 
ilgiau pasilikti tiek dėl sveikatos būklės, tiek ir dėl oro nepastovumo bei 
kitų priežasčių. Bet gal tai vietai [t. y. Labguvai] galiu pasirodyti ne visai 
tinkamas tik dėl tos vienintelės priežasties, kad nekalbu nė kiek vokiškai. 
Vis dėlto, nors ir nemoku vokiškai, kadangi savo gimiąją lietuvių kalbą 
moku, sakau, kuo puikiausiai, nereikėtų man tos vietos atsakyti <...) . 
Tuo atveju, jeigu nė į vieną iš tų vietų neskirtų, prašo padidinti stipen- 
diją, kad nereikėtų <...> stokoti reikalingų dalykų savo pašaukimo stu- 
dijoms ir tinkamo maisto. Juk jei jų neturi mokslo trokštąs žmogus, labai 
greitai palūžia jo dvasia. Pastaruosiuose žodžiuose juntama kiek kar- 
tėlio, vidinės nuoskaudos. Kviesdamas Mažvydą iš Lietuvos į Kara- 
liaučių, hercogas nešykštėjo pažadų, bet jie ne visai tebuvo ištesėti. 
Todėl laiške apie tuos pažadus ir užsimenama: Juk kadaise tavo aukštybė 
buvote prižadėjes visada teiktis atsižvelgti į mano reikalus. 

Paskirtas į Ragainę (1549) ir rengdamasis jon vykti, Mažvydas dė- 
koja hercogui ir vėl prašo pinigų atlyginti skolai, kurią užsitraukęs, 
įsigydamas naudingų ir reikalingų dalykų savo studijoms, ir apmokėti 
būsimos kelionės išlaidoms, taip pat gabalo kokios nors gelumbės dva- 
sininko drabužiams. 

Ragainėje Mažvydo laukė ne tik dvasininko pareigos, įsikūrimo ir 
ūkio rūpesčiai, bet ir dar viena sunki našta. Jaunas protestantų kunigas 
toli gražu ne visuomet galėdavo vesti pagal savo pasirinkimą. Parapija 
ir valdžia būdavo suinteresuotos gauti tokį naują kunigą, kuris aprū- 
pintų mirusiojo ankstesnio klebono šeimą, vesdamas likusią našlę arba 
bent dukterį. Taip atsitiko ir su Mažvydu. Jo laukė gausi, visai svetima 
1546 m. mirusio klebono vokiečio Ambrozijaus Lauteršterno šeima 
(vaikai mokėjo lietuviškai). Mažvydui nebuvo pasirinkimo. Praėjus 
keleriems metams, jis apie tai pats rašė hercogui santūriai ir glaustai: 
Ambrozijus Lauteršternas, šviesaus atminimo Ragainės bažnyčios kle- 
bonas, po savo mirties paliko vargti aklą žmoną su penkiomis dukterimis 
ir keturiais sūnumis. Ilgainiui, po sunkių vargų ir nelaimių, ją pakirto 
maras, pasigailėjęs trijų sūnų ir tiek pat dukterų. Kiek vargų turėjo 
pakelti ir nelaimių iškentėti tie našlaičiai su seserimis, netekę tėvų ir pasku- 
tiniu amžiaus metu gyvendami iš šalto gailestingumo, dievui geriau yra 
žinoma. Paskui dangiškojo tėvo valia, garbingajam vyrui Jurgiui Reichui 
[Tilžės klebonui] skatinant ir patariant, paėmiau žmona vyresniąją tos 
našlės dukterį; drauge su žmona iš savo išteklių, kiek leido mano menkas 

turtas, šelpiau jos brolius ir likusias seseris būtinais reikmenimis, iki šiol 
jais rūpinausi bei daviau jiems, kiek turėjau ir kiek galėjau. Taigi Maž- 
vydas susitaikė su „dangiškojo tėvo valia“. Nei tame, nei kituose laiš- 
kuose negirdime jokios tragiškos gaidos dėl to. Matyt, stoiškai priėmė 
savo dalią. Savo vaikų neturėjo. Su žmona Benigna, atrodo, sugyveno 
gerai. Rūpinosi jos ateitimi. Stengėsi pastatydinti jai namus ir gauti 
sklypą žemės, kad, ko gero, likusi našle, neturėtų vargo. Žmonos se- 
serį išleido už savo draugo ir literatūrinio bendradarbio Augustino Jo- 
manto, Kraupiško kunigo, vėliau, po Mažvydo mirties, užėmusio jo 
vietą Ragainėje. 

Reikalas aprūpinti tokią didelę šeimą labai apsunkino Mažvydo 
gyvenimą. Daug laiko ir energijos reikėjo skirti ūkiui, materialinėms 
sąlygoms pagerinti, pajamoms padidinti. Nenuostabu, kad laiškuose 
nuolat ir nuolat kalbama apie skurdą, sunkumus, nesėkmes, vis ko 
nors prašoma. 

Tau 1550 m. Mažvydas kreipiasi į hercogą, kad duotų kitoje vietoje 
pievą, nes Ragainės viršininkas įrengė didžiulį tvenkinį, ir parapijos 
pieva buvo apsemta. O 1551 m. taip aprašė savo ūkininkavimo ne- 
sėkmes per trejus metus: <...> pirmaisiais metais čia atvykęs, negalė- 
damas nusipirkti sėklos, po didelių maldavimų gavau jos pasiskolinti iš 
mūsų Ragainės pilies <...>. Tačiau <...> atgavau vos ketvirtąją dalį 
sėklos ir tokiu būdu iš viso darbo neturėjau jokios naudos. Toliau, antrai- 
siais metais — 0 tada buvo labai brangūs javai — įsigijau sėklos savais pi- 
nigais <...) Bet ir antraisiais metais blogai užderėjo: mat, dėl didelės 
sausros viskas, ką pasėjau, išdegė, ir tuo būdu žuvo sėkla, darbas ir įdėtos 
lėšos. Pagaliau, susipirkęs sėklą, ir trečią vasarą, kai dar brangiau kaš- 
tavo javai, pasėjau. Bet naudą ir šiais trečiaisiais metais gavau panašią, 
kaip ir anksčiau. Svarbiausia nesėkmių priežastis, kad Žemė toli nuo 
Ragainės, nederlinga ir neimanoma jon nuvežti mėšlo. Todėl Mažvydas 
prašo ją pakeisti į artimesnę. 

Prašymas buvo patenkintas. Mažvydas (kaip pats rašė 1552 m.) 
gavo geros ir arčiau esančios žemės ir tikėjosi su savo šeimyna gana 
gerai pragyventi. Tačiau 1555 m. išleisdamas svainę už A. Jomanto ir 
kreipdamasis į hercogą pašalpos kukliai vestuvių puotai, nurodo pasi- 
gailėjimo vertą savo vargą, o dar po trejų metų taip apibūdina savo ūki- 
ninkavimą: <...> pragyvenu iš ūkininkavimo, kuris man, silpnos svei- 
katos ir įvairių ligų nukankintam žmogui, dėl šeimynos ir darbininkų <...) 

neištikimumo taip nelaimingai sekasi, <...> kad aš kartais pritrūkstu 
būtiniausio maisto <...>. Iš tos pačios 70 markių algos esu priverstas 
įsigyti ne knygų ar kitų dalykų, derančių mano asmeniui ir pareigoms, 0 
tekinių, vežimų, piūklų, piautuvų ir kitokių ūkio padargų. Be to, papras- 
tai iš Žemaitijos ir Lietuvos atvykę bernai, <...) pridarę nuostolių, pri- 
sirinkę drabužių ir kitokių apyvokos daiktų, pabėga. Iš tos pačios algos 
kiekvienais metais tveriu ilgiausias tvoras apie laukus arba jas taisau <...) 
praėjusiais metais buvau pirkes tris arklius ir vieną kumelę, bet tų pačių 
metų pavasarį trys arkliai padvėsė nuo nepagydomos ligos, o kumelei 
bernas nulaužė koją ir pabėgo <...5. Tuo būdu neišsikapstau iš sunku- 
mų, vergų, neturto ir širdies nerimo. Baigdamas laišką, Mažvydas nusi- 
žeminęs maldauja hercogą, kad jį, labai silpnos sveikatos ir nemokantį 
ūkininkauti Žmogų, teiktųsi išvaduoti — paimtų žemę, o duotų metinį 
išlaikymą iš pilies, tada jis galėtų labiau atsidėti studijoms. 

Hercogas prašymo nepatenkino. Liko Mažvydui ūkis ir drauge vi- 
sokios bėdos, nemalonumai, rūpesčiai. Jų, pašlijus sveikatai, tur būt, 
dar padaugėjo. Būta ir smulkių kivirčų dėl žemės ribų (kartą vienas 
valstietis net praskėlė Mažvydui galvą dėl pievos sklypelio), dėl avilių 
bei medaus parapijos medžiuose ir t. t. Ir vis reikėjo rašyti naujus pra- 
šymus. 

Galėtų kilti klausimas, ar iš tikrųjų toks sunkus ir vargingas buvo 
Mažvydo gyvenimas. Gal jis laiškuose perdėjo? O jei nedaug teperdėjo, 
gal pagrindinė nesėkmių priežastis buvo jo neūkiška prigimtis, nesu- 
gebėjimas tvarkytis, silpna sveikata? Tai, žinoma, reiktų turėti prieš 
akis. Bet labai sunkiai gyveno ir kiti lietuvių rašytojai Prūsijoje. Pavyz- 
džiui, Mažvydo pusbrolis B. Vilentas, jo paruošto giesmyno leidėjas 
ir darbų tęsėjas, net viešai, knygos pratarmėje, prašė hercogą pašalpos 
dėl savo neturto. Didžiausias XVI a. prūsų lietuvių rašytojas J. Bret- 
kūnas, negalėdamas iš ūkio pragyventi, klimpo į skolas. Taip jau buvo 
viskas sutvarkyta, centralizuota, kad padėti galėjo tik hercogas. Nemaža 
tiesos, tur būt, yra Mažvydo apibendrinamo pobūdžio žodžiuose, skam- 
bančiuose kaip tylus skundas paskutiniame laiške (1561): Ir jeigu mes, 
vargšai ir nelaimingi lietuvių pastoriai, neturėtume tavo šviesiosios aukš- 
tybės lyg kokios gailestingumo dievybės šioje garsiojoje Prūsijos kunigaikš- 
tystėje, jokiu būdu negalėtume išsilaikyti savo pareigosė dėl sunkiausios 

vargų naštos <... ). 

O vis dėlto galutinę išvadą padaryti sunkoka. Laiškai rašy6 ne 
šeimos nariui ar geram draugui, norint painformuoti, pasiguosti, at- 
verti širdį, bet valdovui, kurį reikia paveikti ir įtikinti, kad būtų šis tas 
gauta, laimėta. Todėl kiekvienas žodis čia pasvertas, apgalvotas. Daž- 
nai naudojamasi konvencionaliomis, tradicinėmis, galima sakyti, pri- 
valomomis formomis bei formulėmis. Žinotina dar, kad laiškas — 
mėgstamiausias, išpuoselėtas humanistų ir humanistinio išsilavinimo 
žmonių literatūrinis Žanras su nusistovėjusiais komponavimo princi- 
pais bei stiliaus bruožais. Ypač tai pasakytina apie laišką — prašymą. 

Mažvydo laiškuose matome išsamų prašymo pagrindimą bei moty- 
vavimą, apeliavimą į tėvišką valdovo globą ir dosnumą, primenant jo 
geradarybes bei pažadus, atitinkamą nusižeminimo laipsnį (dažnai 
aukščiausią, ypač pasirašant pabaigoje), savo nelaimingumo pabrė- 
žimą, begalinio dėkingumo užtikrinimą, nuolatinį adresato titulavimą 
giliausios pagarbos žodžiais ir t. t. Tai vis bendri su amžininkais da- 
lykai. Skirtumas tik toks, kad vienų laiškai dalykiškesni, santūresni, 
kitų literatūriškesni. Mažvydui kaip tik būdingas humanistinis iškal- 
bingumas, žodžio negailėjimas, perdėjimas. 

Tuo galima įsitikinti, paėmus, pavyzdžiui, laiškų vietas, kur kal- 
bama apie dėkingumą hercogui. Reformacijos Prūsijoje tyrinėtojas 
J. Bertoleitis pabrėžia, kad laiškai kalba apie gilią Mažvydo pagarbą ir 
nuoširdų pasitikėjimą hercogu. Be abejo, Mažvydas norėjo sudaryti tokį 
įspūdį ir, matyt, jam pasisekė. Bet iš tikrųjų čia daugiau diplomatijos, 
negu nuoširdaus jausmo. Sakysim, paskirtas į Ragainę, Mažvydas taip 
nusako savo dėkingumą hercogui: Juk tokių didelių tavo šviesiosios 
aukštybės geradarybių man suteikta, kad nė vienas iš žmonių, nors ir 
plauktų jo kalba lyg plati upė, negalėtų tinkamai atsidėkoti. Ir iarae pat 
laiške tuoj prašo kelionpinigių, gelumbės drabužiams. Nuvykęs į Ra- 
gainę ir hercogo sušelptas 15 saikų kviečių, sako, kad už tokį dosnumą 
turėtų taip didžiai dėkoti, kad ir visos Cicerono iškalbos nepakaktų, ir 
tuoj prašo apsemtą pievą pakeisti kita ir t. t. Gavęs geresnę ir patogesnė- 
je vietoje parapijos žemę, Mažvydas užtikrina savo amžiną dėkingumą, 
bet tame pačiame sakinyje prideda, kad iš tos žemės nei šieno, nei javų 
vasarą negavęs! Susidaro įspūdis, kad tas dėkingumas labai išpūstas, 
nenatūralus. Juo čia diplomatiškai operuojama, tiesiog žaidžiama. To- 
kią pat diplomatiją matome ir Mažvydo draugo T. Gedkanto laiškuose. 
Matyt, be jos sunku buvo iš hercogo ką nors gauti. 

Iš laiškų buitiniais reikalais peršasi išvada, kad Mažvydas gana 
atkakliai kovojo dėl savo materialinės gerovės, žmoniško aprūpinimo, 
įmanomesnių literatūrinio darbo sąlygų, stengėsi, kiek įmanydamas, 
bent ilgainiui jas susidaryti. 

Laiškai duoda medžiagos ir Mažvydui-dvasininkui pažinti. Ir skelb- 
damas naująjį tikėjimą, jis susidūrė su dideliais sunkumais, patyrė daug 
nesėkmių.Ypač įdomus ir vertingas vienas ilgas laiškas, kuriame plačiai 
apibūdinamas neigiamas valstiečių santykis su protestantų bažnyčia, 
visiškas neišmanymas tikėjimo dalykų, abejingumas jiems, bažnytinių 
ceremonijų vengimas. Mažvydas su kartėlių rašo, kad pamaldų metu 
visai mažai būna bažnyčioje žmonių. Sekmadieniais jie dirba įvairius 
ūkio darbus arba tūno šiaip sau namuose. Vengia sakramentų ir net pa- 
juokia tuos, kurie sakramentus priima. Kūmai, atvežę vaiką krikštyti, 
arba jaunieji prieš sutuoktuves, klausinėjami tikėjimo tiesų ar poterių, 
nesugeba nė vieno skiemens ištarti, teisindamiesi vieni jaunumu, kiti 
senatve, ūkio darbais ir t. t. Kadangi neleidžiama jiems būti krikšto tė- 
vais ir tuoktis, kol neišmoks paprasčiausių tikėjimo dalykų, jie dėl to 
pyksta, keliauja į kitas parapijas, leidžia krikštyti ar net sutuokti kokiam 
seniui, gyvena be jungtuvių. Be to, keliauja į atlaidus žemaičių mieste- 
liuose, nes jiems patinkančios popiežininkų ceremonijos. 

Mažvydas čia kalba be diplomatijos, su įtūžiu, kiek perdėdamas, 
neišvengdamas fanatizmo. Pabrėžia hercogui savo uolumą, kuris esąs 
toks, koks tik įmanomas. Susidūręs su pasyviu liaudies pasipriešinimu, 
kietasprandiškumu, nepalaužiamu užsispyrimu, Mažvydas išbando 
įvairias priemones: privačiai ir viešai įspėjinėja, maldaute maldauja, 
gąsdina atskyrimu nuo bažnyčios ir t. t. Pagaliau kreipiasi į hercogą, 
siūlydamas versti visus lankyti pamokslus, įvesti kasmetinę parapijos 
vizitaciją su tikėjimo dalykų egzaminavimu, uždrausti keliauti į Lietuvą. 

Pažymėtina, kad tas Mažvydo kovingumas, visas laiško tonas, kaip 
teisingai pastebėjo M. Ročka, neišsiskiria iš bendro propagandinio 
reformacijos stiliaus. Tai, ką siūlo Mažvydas, dar griežtesnė forma 
buvo valdžios nustatyta ir vykdoma. 

Greta kovingumo ir veiklumo, tiek rūpinantis ūkiniais-buitiniais 
reikalais, tiek propaguojant protestantizmą, laiškuose išryškėja dar 
vienas svarbus Mažvydo bruožas — orumas, susijęs su humanistinę 
autoriaus kultūra, rodąs jo dvasinę pusiausvyrą, savigarbą. Ne kartą, 
baigdamas laišką, Mažvydas prideda, kad tuo atveju, jeigu jo prašymas 

nebus išpildytas, viską ramiai arba kantriai iškęsiąs, tuo lyg ir pabrėž- 
damas savo stoiškumą. O 1558 m., prašydamas paimti ūkį, pradeda 
tokia užuomina: Kad mane taip slegia nepraeinami vargų labirintai, 
aš savo širdyje dažnokai imu svarstyti, ar garbingai nepakeisti vietos ir 
savo pareigų, jei iš tavo šviesiosios aukštybės, maloningasis kunigaikšti, 
negalėčiau sulaukti kokio nors tų visų vargų palengvinimo. Šioje ramiai 
skambančioje užuominoje juntamas susitvardymas, subtiliai išreikštas 
nepasitenkinimas su protesto ar net grasinimo atspalviu. 

Gražiausiai ir ryškiausiai orumas matyti Mažvydo atsakyme (1560) 
į Ambrozijaus Zetės, nemokšos pretendento į mokytojo vietą Ragai- 
nėje, skundą ir į kaltinimą erezija (osiandrizmu). Mažvydas atsakinėja į 
priekaištus labai ramiai, kaip daug pranašesnis už skundiką žmogus, 
plačiai pasakoja visą istoriją, pavartodamas net tiesioginę kalbą. Pabrė- 
žia vengiąs vaidų ir vaidingų žmonių ir nenorįs turėti su jais reikalų. 
Daug reikalauja iš mokytojo (pirmiausia — lotynų kalbos mokėjimo). 

Šie bruožai padeda mums geriau suprasti ir pažinti Mažvydą rašy- 
toją, kaip veiklią ir energingą, užsigrūdinusią asmenybę. Laiškuose 
tik iš dalies teatsispindi literatūriniai Mažvydo interesai. Neabejotinai 
buvo laiškų ir specialiai lietuviškų knygų rengimo ir spausdinimo rei- 
kalais, tik jie neišliko. Mažvydas ne tik pats rašė, bet įtraukė į lietuviš- 
kos literatūros rengimą visą būrį emigravusios inteligentijos. Čia labai 
pravertė jo veiklumas, kovingumas, sugebėjimas organizuoti. Savo at- 
kakliu darbu, nepaisydamas nepalankių sąlygų, jis atvėrė lietuviškai 
knygai kelią, pradėjo naują erą lietuvių tautos kultūros istorijoje. 




















JURGIO ZABLOCKIO KILMĖ 
(Iš akademiko K. Jablonskio palikimo) 





Pirmųjų lietuvių rašytojų kilmės išaiškinimas reikšmingas ne vienu 
atžvilgiu. Ypač jis svarbus ir net būtinas, norint nušviesti pačią litera- 
tūrinės kalbos formavimosi pradžią, pirmąjį jos etapą. Tik žinant visų 
lietuvių raštijos pradininkų kilimo vietą bei tarmę, galima tiksliau api- 
būdinti pirmųjų knygų tarminių elementų derinį, nenuoseklumus bei 
svyravimus, redaktoriaus-leidėjo siekimus bei tendencijas, jo atliktą 
darbą. 

Jurgis Zablockis, A. Kulviečio ir M. Mažvydo draugas ir bendra- 
darbis, kurio viena giesmė išspausdinta pirmojoje lietuviškoje knygoje, 
įdomus ne tik kaip raštijos pradininkas. Būdamas mokytojas iš profe- 
sijos, dirbęs pirmojoje aukštesnio tipo mokykloje Vilniuje, daug asmenų 
ruošęs universitetinėms studijoms ir juos globojęs aukštosiose užsienio 
mokyklose, jis iš dalies suvaidino tarpininko vaidmenį tarp Prūsijoje 
gyvenusių lietuvių rašytojų ir Lietuvos Didžiosios kunigaikštystės. 
Kaip M. Giedraičio mokytojas ir globėjas, J. Zablockis supažindino jį 
su pirmosiomis lietuviškomis knygomis ir tuo būdu bent netiesiogiai pa- 
skatino rūpintis jų leidimu Lietuvoje. 

J. Zablockio gyvenimas nuo 1539 m. palyginti žinomas iš T. Voiš- 
kės (Wotschke) ir kitų paskelbtos archyvinės medžiagos. Bet apie jo 
kilmę ligi pastarųjų metų nieko tikra nežinota. 

V. Biržiška paskutiniuose savo darbuose buvo linkęs J. Zab- 
lockį kildinti (ypač atsižvelgdamas į įo draugystę su A. Kulviečiu, kurią 
suponavo buvus nuo mažens) iš Užbalių kaimo, 12 kilometrų nuo Jo- 
navos. Bet tas kildinimas neturėjo tvirtesnio pagrindo. Tik 1960 m. 
balandžio mėnesį buvo išaiškinta šio rašytojo kilmė. Akademikas K.. Jab- 
lonskis surado Lietuvos TSR Mokslų akademijos Centrinės bibliotekos 
Rankraščių skyriuje J. Zablockio dovanojamąjį raštą brotėnams (su jo 
paties autografu), kuris ir padėjo išaiškinti ne tik jo kilimo vietą, bet ir 
giminę. Tuo raštu remdamasis, akademikas ieškojo kitų dokumentų. 
Porą jų, nors mažesnės vertės, surado dar Lietuvos metrikoje ir, jau sirg- 

damas, juos iššifravo ir nurašė iš mikrofilmų. Paaiškėjo, kad keletas 
jau seniai paskelbtų dokumentų taip pat susiję su J. Zablockiu ir drauge 
su naujai surastaisiais padeda ne vieną dalyką nušviesti. Ankstyva 
mirtis neleido akad. K.. Jablonskiui apie šį savo atradimą nei parašyti, 
nei rastųjų dokumentų paskelbti. 

Remiantis naujai surastaisiais ir seniau paskelbtaisiais dokumentais, 
taip pat kai kuriais akademiko nurodymais, čia ir bandoma platėliau 
nušviesti J. Zablockio kilmę, gimimo vietą ir kitus su juo susijusius 
klausimus, nepretenduojant į išsamumą. Drauge skelbiami ir svarbiau- 
siejį dokumentai. 


* k k 


Lig šiol seniausia Jurgį Zablockį tiesiog Hečianti žinia yra įrašas 
Krokuvos universiteto matrikulų knygoje 1528 m. rugpiūčio 3 dieną: 
Georgius Luce de Zablocz dioc. Vylnensis 4 gr. s! Iš jo aišku tik tiek, 
kad būsimasis mokytojas ir rašytojas — Jurgis, Luko (Lukošiaus) sū- 
nus, kilęs iš vietovės, vadinamos Zablocz (Vilniaus vyskupijoje), sumo- 
kėjo 4 grašius imatrikuliacijos mokesčio. Tada jis, kaip ir daugumas 
kitų studentų, pavardės dar neturėjo ir nevartojo, o buvo vadinamas tik 
vardu ir tėvavardžiu. 

Įrašai kituose universitetuose ir kitokia archyvinė medžiaga rodo, 
kad po kurio laiko jis, sekdamas kolegų pavyzdžiu, iš kilimo vietos pa- 
sidarė pavardę. Vitenbergo universitete 1540 m. lapkričio 23 jis imatri- 
kuluotas taip: Georgius Sablocius Lituanus nobilis*. Hercogo Albrechto 
rekomendaciniuose raštuose jis vadinamas Georgius Lithuanus Zab- 
locius (154298, Sablocius (15453, Karaliaučiaus universiteto matriku- 
lose — Zablocius (15469, Tiubingeno universitete irgi — Zablotius 
(156099. Taigi palyginti vienodai, bent tarimo atžvilgių. Tik E. Valavi- 
čiaus rekomendaciniame rašte Viurtembergo hercogui Kristupui ma- 
tome skirtingą pavardės formą — Zaboloczki (156097. 

o ž žo miel A. Album studiosorum universitatis Cracoviensis. Cracoviae, 1892, 
' B Wotschke T. Abraham Culvensis. Urkunden zur Reformations-geschich- 
te Lithauens. — ,„Altpreussische Monatsschrift“, 1905, XLII, S. 157. 

* Ten pat, p. 171. 

* Ten pat, p. 182. 

s Erler G. Die Matrikei der Albertus-Universitūt za Kėnigsberg i. Pr. Leip- 
zig, 1910, I, S. 6. 


S Wotschke T. Abraham Culvensis <...> S. 213. 
? Ten pat, p. 211. 

Matyt, lotynizuota vardo ir pavardės forma buvo visuotinai varto- 
jama ir įsigalėjusi, prie jos buvo pripratę ir draugai. Tai rodytų ir 
M. Mažvydo giesmyno antroji dalis (1570), kurioje prie vienos giesmės 
pažymėta: i/chguldita nūg Miftra Georgiufa Sablociufaš, o prie kitos — 
Litania Nauiey fuguldita nūg M. Georgiufa Zablotiufa“. 

Taigi kilmės vietos nurodymas Krokuvos universiteto matrikulose 
ir pavardė neabzjotinai rodo, kad J. Zablockio tėviškė buvo Zablocz 
ar Zabolocz. Tačiau tokio ar panašaus pavadinimo vietovių daug žinoma 
rytinėje Lietuvos dalyje, Baltarusijoje ir Lenkijoje!?. Tik žinios apie 
gimines ir jų nuosavybę padeda išaiškinti rašytojo kilmės vietą. 

Kaip išskelbiamo J. Zablockio dovanojamojo rašto (1555) ir 1507 m. 
Žygimanto Senojo sprendimo?! matyti, rašytojo senelis buvo Norkus 
Trečiaitis (Tpeuenna), kuris turėjo Zobalatyje (3a604107'€), Vosyliškių 
valsčiuje (dabar Baltarusijos TSR), ūkį ar dvarelį. 

J. Zablockio senelės vardas ir tėvavardis nėra žinomuose doktmen- 
tuose įsakmiai nurodytas. Iš 1507 m. Žygimanto Senojo sprendimo 
aiškų, kad ji buvo labai artima giminė Vaitiekaus Norbutaičio (Norbu- 
tavičiaus) žmonai — Jokūbo Čižaičio dukteriai. Jokūbas Čižaitis tu- 
rėjo dvi seseris — Sviatochną ir Mariną!2. Marina Čižaitė buvo ištekėjusi 
už Andriaus Nekroševičiaus ir vėliau įsūnijo savo dukterėčios sūnų 
Vaitiekų Vaitiekaiti Norbutaitį?. Sviatochna Čižaitė greičiausiai ir bus 
J. Zablockio senelė. Ji paveldėjo iš savo tėvo, taip pat ir brolio dalį 
dvarelio Zobalatyje. 

Dėl brolio palikimo Sviatochna ir Marina Čižaitės 1496 m. turėjo 
bylą su minėtuoju Vaitiekumi Norbutaičiu, didžiojo Lietuvos kuni- 
gaikščio Aleksandro dvarioniu, kaltinusiu jas, kad pasisavinusios j0 
žmonos tėvoniją — Zobalatį. Jos pateikė savo mirusio brolio Jokūbo 
Čižaičio, Vaitiekaus Norbutaičio uošvio, raštą, kuriuo šis joms buvo 


* Mažvydas. Seniausieji lietuvių kalbos paminklai iki 1570 metams. K., 1922, 
p. 263, 

? Ten pat, p. 567. 

10 Stownik geograficzny krolestwa polskiego <...> Warszawa, 1895, XIV, str. 
184—188 (Zabioč, Zabtocie), 189—190 (Zabtoto, Zabloty), 193—195 (Zabotocie, 
Zabototce, Zabototja, Zaboltotje). 

11 Jigrosckaa MerTpuka. IleTep6ypre, 1903, I, cTp. 528—530. 

22 AkThi JiurosckoOii MeTpuku. Co6pansri O. HK. JleonTrosnueme.  Bapiiasa, 
1896, I, Bain. 1 (1413—1498), cTp. 112 (Nė 287). 

3 IlenTpazbHBLA FocyxapcTEeRHBIĖ apxwB ApeBHAx  akTOB (MockBa), D. 389, 
kH. 12, A. 266a—267a (cr. 162a—163a), No 348 (K. Jablonskio nuorašas). 

užrašęs trečdalį dvarelio Zobalatyje. Vaitiekui Norbutaičiui tvirtinant, 
kad toji trečioji dalis esanti didesnė už abi likusias, Aleksandro spren- 
dimu visas Jokūbo Čižaičio palikimas turėjo būti iš naujo padalytas į 
tris lygias dalis: vieną turėjo paimti Sviatochna su Marina iki savo 
gyvos galvos, o dvi likusias — Vaitiekus Norbutaitis“. Ši byla, matyt, 
nė kiek nepakenkė geriems giminių santykiams. 

Rašytojo senelis Norkus Trečiaitis turėjo tris sūnus — Lukošių, 
Mockų ir Andrių Norkaičius — ir dukterį Sviatochną Norkaitę. Se- 
nelis XVI a. pradžioje (prieš 1506 m.) jau buvo miręs. Senelė su sūnumis 
ir Vaitiekumi Norbutaičiu Aleksandro valdymo pabaigoje bylinėjosi 
su kunigaikščiu Vosyliumi Lvovičiu Glinskiu, buvusiu Vosyliškių vie- 
tininkų (1501 — 1503), dėl Zobalačio girios ir ežero. Bylą pakartoti- 
nai sprendė Žygimantas Senasis 1507 m. sausio 6 dieną. Senelė tada jau 
buvo mirusi. Ieškovais buvo Vaitiekus Norbutaitis, Žygimanto Senojo 
maršalka ir Josvainių vietininkas, ir Norkaičiai — Lukošius, Mockus 
ir Andrius. Jie skundėsi, kad V. L. Glinskis smurtu atėmė jų iš tėvų ir 
senelių paveldėtą girią, medžioklės vietas tarp Pelesos ir Zobalačio ir 
ežerą. Jie tvirtino ir, kaip matyti išsprendimo, įrodė, kad jų protėviai dar 
Vytauto laikais savo žemę Zobalatyje pasidalijo į tris dalis, o girią, 
medžioklės vietas ir ežerą paliko bendram naudojimuisi. Žygimantas 
Senasis atmetė V. L. Glinskio pretenzijas ir liepė ieškovams girią ir 
medžioklės vietas pasidalyti į tris dalis taip, kaip žemė buvo padalyta, 
o ežerą naudoti bendrai?5, 

1540 m. ponų taryba vėl sprendė bylą dėl Zobalačio girios padali- 
jimo tarp Lukošiaus, Andriaus bei Sviatochnos Norkaičių, Vosyliškių 
pavieto bajorų, iš vienos pusės, ir Šimkaus Mackevičiaus, Vilniaus 
tijūno ir horodničiaus, Užpalių, Penionių ir Rodūnios laikytojo, bei 
Mikalojaus Vaitiekaičio Norbuto, Krevo ir Mozyriaus laikytojo, iš ki- 
tos pusės. Š. Mackevičius ir M. V. Norbutas skundėsi, kad Lukošius 
Norkaitis su savo broliu ir seseria jų visų (tiek ieškovų, tiek atsakovų) 
bendrą girią ir medžioklės vietas naikiną, sau iš to daugiau naudos 
turėdami, o pasidalyti tos girios nenorį. Lukošius ir Andrius Norkai- 
čiai, neatsisakydami dalytis, priminė, kad nenorėtų atsisakyti savo ten 


“4 AkTEr JinroBckoh MeTpuku <...> cTp. 112 (Ne 287). 
5 Jurosckaa Merpuka, IleTep6yprb, 1903, I, crp. 528—530. 

įdirbtos žemės (npopo6KK). [Ponų tarybos sprendimu jie turėjo girią ir 
medžioklės vietas pasidalyti po keturių savaičių??, 

Be nuosavybės Zobalačio apylinkėje, Jurgio Zablockio senelis tu- 
rėjo dar dvarelį ir Klevyčioje (Kaesua), Ašmenos valsčiuje. Iš skel- 
biamo J. Zablockio dovanojamojo rašto ir 1528 m. kariuomenės su- 
rašymo atrodo, kad Mockaus ir Andriaus Norkaičių pagrindinė nuosa- 
vybė, atitekusi jiems po tėvo Norkaus Trečiaičio mirties, ir buvo Kle- 
vyčioje, o Lukošiaus Norkaičio — Zobalatyje. 

Andrius ir Mockus Norkaičiai, matyt, mirė bevaikiai. Lukošius 
Norkaitis turėjo tris sūnus: Jurgį (mokytoją ir rašytoją), Joną ir Mika- 
lojų Lukošaičius. Jonas Lukošaitis turėjo du sūnus — Stanislovą ir Jurgį 
Jonaičius, o Mikalojus Lukošaitis — Joną Mikalojaitį. 

Skelbiamame rašte pasakyta, kad Andrius Norkaitis užrašė Jur- 
giui Lukošaičiui- Zablockiui savo nuosavybės Klevyčioje trečdalį am- 
žinai, o du kitus trečdalius už 100 kapų grašių!". Jis taip pat užrašė 
J. Zablockiui iš savo brolio Mockaus Norkaičio paveldėtąją Klevyčios 
dalį (pusę Mockaus Norkaičio palikimo, o antroji pusė atiteko Luko- 
šiui Norkaičiui ar jo vaikams). Kadangi Lukošius Norkaitis, kaip mi- 
nėta, turėjo tris sūnus, tai J. Zablockiui atiteko dar vienas trečdalis 
ir antrosios Mockaus Norkaičio palikimo dalies Klevyčioje. 

Apie J. Zablockio tėvo ir dėdžių turto dydį galima spręsti iš 1528 m. 
Lietuvos kariuomenės surašymo. Ašmenos dvaro bajorų sąraše tarp kitų 
pažymėti abu J. Zablockio dėdės — Mockus Norkaitis (Manko Hap- 
KOBHUL) ir Andrius Norkaitis (Aupnpeti HapkoBhuo). Abu jie turėjo ne 
tik patys stoti kariuomenėn, bet pristatyti dar po raitelį!ė. J. Zablockio 
tėvas tame sąraše nefigūruoja. Matyt, jis Klevyčioje nuosavybės ne- 
turėjo arba, jei ir turėjo, tai labai maža. Bet jį randame Vosyliškių ba- 
jorų sąraše (į kurį įtraukti Zobalačio bajorai). Prie Lukošiaus Nor- 
kaičio (Jlykaus HapbkoBuYb) ten pažymėta, kad turi pristatyti arklį, 
t. y. gerai ginkluotą raitelį. Tai rodo, kad dėdės buvo žymiai turtin- 
gesni už rašytojo tėvą. Pagal nuostatus iš kiekvienų 8 valstiečių tar- 


16 IenTpacuLIii TocyxapcTBeHHBIH apxHB ApeBHMx aKTOB (MockBa), 6. 389, 
KK. 229 (II A/10), x. 32/a (cr. 33/a) (K. Jablonskio nuorašas). 
17 Tai reiškia, kad giminės, sumokėję J. Zablockiui 100 kapų grašių, galėjo 


iš jo tuos du trečdalius paimti. 
8 JinTrosckaa Merpuka <...> Ylepenuca Božcka JluTomckKaro. Tlerporpans, 


1915, Pycck. Her. Buon. — XXXIII, crp. 23. 
28 Ten pat, p. 87. 

nybų reikėjo į kariuomenę pristatyti gerai ginkluotą ir tinkamai ap- 
rengtą raitelį??. Vadinasi, dėdės turėjo daugiau kaip po 8 valstiečius 
(gal po 16), o tėvas galir 8 neturėjo. Apie dėdės Andriaus turtą galima 
spręsti ir iš užrašo J. Zablockiui, Jeigu du trečdalius savo dvarelio (su 
žmonėmis) užrašė jam už 100 kapų grašių, tai visa jo palikimo vertė buvo 
apie 150 kapų grašių, gal net kiek daugiau. 

Šia proga pažiūrėtina, kuriam bajorijos sluoksniui priklausė ra- 
šytojo giminė, ar ji ryškiau išsiskyrė iš pilkosios bajorijos masės. Tą 
klausimą nušviesti padeda Vosyliškių ir Ašmenos kariuomenės surašymo 
duomenys 1528 m. 

Kariuomenės sąraše iš Vosyliškių figūruoja iš viso 100 bajorų. Iš jų 
46 turi pristatyti vieną arklį (=raitelį), 22 — du arklius, 16 — nuo 3 
iki 6 arklių, 3 — nuo 7 iki 13 arklių, o 13, kadangi visai neturėjo val- 
dinių, turėjo stoti kariuomenėn vien patys 2. Tad J. Zablockio tėvas 
neišsiskyrė iš kitų, buvo visai smulkus bajoras, kaip ir dauguma. 

Ašmenos dvaro sąraše sužymėti 265 bajorai. Iš jų 165 turėjo pri- 
statyti po vieną arklį, 34 — po 2 arklius, 10 — nuo 3 iki 5 arklių, 5— 
nuo 6 iki 18 arklių, o 51 visai neturėjo valdinių ir turėjo stoti kariuo- 
menėn vien patys?ž. Taigi J. Zablockio dėdės (turėdami pristatyti po 
2 arklius) buvo turtingesni už daugumą, bet jiems dar buvo toli iki 
turtingiausių apylinkės ir valsčiaus bajorų. 

Lig šiol nenustatyta J. Zablockio gimimo data. Jokių tikslesnių 
žinių ir duomenų apie tai nesurasta. V. Biržiška, remdamasis tuo, kad 
J. Zablockis 1528 m. stojo Krokuvos universitetan, spėjo, jog jis tada 
turėjo ne daugiau kaip 20 ir ne mažiau kaip 15 metų ir bus gimęs apie 
1510 m. Surastiejį dokumentai šiai prielaidai neprieštarauja, bet jos 
stipriau ir neparemia. Atrodo beveik tikra, kad J. Zablockis buvo jau- 
niausias šeimoje. Tokia mintis peršasi, turint prieš akis mirties datas: 
Jonas ir Mikalojus Lukošaičiai mirė prieš 1555 m., o J. Zablockis, kaip 
iš visko sprendžiama, 1563 m. Deja, nežinoma, nei kada Lukošius Nor- 
kaitis vedė, nei ką vedė. 1507 m. jis tikrai jau buvo pilnametis, nes da- 
lyvavo teisme. Bet greičiausiai jis buvo pilnametis jau anksčiau, Alek- 
sandro valdymo laiku, pirmą kartą bylinėjantis su V. L. Glinskiu. Tad 
rašytojas galėjo gimti ir 1510 m., ir kiek ankstėliau ar vėlėliau. 

* Ten pat, p. 7. 


2! Ten pat, p. 86— 87. 
22 Ten pat, p. 21— 27. 

Neturtingam palyginti tėvui turėjo būti sunku leisti sūnų į mokslus, 
į Krokuvos universitetą, ypač kad augino ir daugiau vaikų. Prisime- 
nant, kad dėdė Andrius Norkaitis užrašė J. Zablockiui savo palikimą, 
bent didžiąją jo dalį, aiškiai išskirdamas jį iš kitų tokio pat artumo gzi- 
minių, reiktų manyti, jog dėdės ryšiai su rašytoju buvo labai artimi. 
Matyt, Andrius Norkaitis šį savo brolėną labai mylėjo ir vertino. Tie 
artimi ryšiai negalėjo užsimegzti dėdės senatvėje, nes J. Zablockis, kaip 
žinoma, tada tėviškėje negyveno, o dirbo kaip mokytojas įvairiose 
vietose ir nemaža laiko praleido užsienyje. Ar nebus tik dėdė pamėgęs 
J. Zablockio dar vaiko ir padėjęs jam išeiti mokslus? Iš kitos pusės, su- 
rasti kelius į mokslą ir mokyklas, tur būt, padėjo artima giminystė 
su Norbutaičiais, susijusiais su didžiojo Lietuvos kunigaikščio dvaru. 

Rašytojas, kaip minėta, pirmasis iš visos giminės pradėjo vartoti pa- 
vardę. Matyt, vėliau kiti giminės bus juo pasekę. 1567 m. kariuomenės 
surašyme iš Ašmenos pavieto minimas Jurgis Zabolockis (HOptu 
3a6o0n015K88), pristatęs vieną arklį (= raitelį) iš savo valdų — Klenicos 
(Klevyčios?) ir Zobalačio*s, greičiausiai yra rašytojo brolio Jono sū- 
nus. Čia negali būti pats rašytojas, nes jis prieš keletą metų buvo mi- 
ręs. Galimas daiktas, kad 1598 m. vieno Klevyčios dvarelio pardavimo 
rašte-inventoriuje minimas kaip liudininkas Motiejus Zablockis (Ma- 
ThICb 3a610ukiū) iš Ašmenos pavieto?! irgi yra rašytojo giminaitis, 
vieno ar kito brolio vaikaitis. 

Iškeltinas dar vienas neaiškus dalykas. Keliuose XVI a. antrosios 
pusės dokumentuose minimi, atrodo, lyg ir J. Zablockio giminės, gal 
net jis pats, bet pridedant dar kitą pavardę ar pravardę. Pavyzdžiui, 
1568 m. išraše iš Ašmenos žemės teismo knygų Ona Jurgaitė, ištekė- 
jusi už Vaclovo Kresickio, pirmojo savo vyro Jono Mikalojaičio pa- 
veldėjimo keliu (mirus Mockui ir Andriui Norkaičiams) gautą Klevy- 
čios dalelę ir jai užrašytą už 80 kapų lietuviškų grašių parduoda už 
tokią pat sumą savo dieveriui Jurgiui Jonaičiui Bulhakui (Byn'rakyj?s. 
Galima tad pagalvoti, kad J. Zablockio brolėnas Jurgis buvo vadinamas 
Bulhaku. 


23 Ten pat, p. 590. 

2 ĄkTSI H3jaBAeMBIe BunencKoro Apxeorpabuueckojo Kommuccieio, BunbHa, 
1887, XVI, c7p. 622. 

25 Lietuvos TSR Mokslų akademijos Centrinės bibliotekos Rankraščių skyrius 
(toliau žymimas MA CB), B, 72, 1. 71—72. 

Dar komplikuočiau viskas atrodo iš dviejų — 1586 ir 1588 m. ana- 
logiškų pardavimo dokumentų (išrašų iš Ašmenos pavieto žemės 
teismo knygų). Juose sakoma, kad velionis Jurgis Lukošaitis Zablioc- 
kis Bulhakas savo iš tėvo paveldėtą ir iš Andriaus Norkaičio (vadi- 
namo Kypouku) įgytą dvarelį Klevyčią dovanojo giminėms: 1) Sofijai 
Jonaitei Ščukaitei Bulhakaitei ir jos vyrui Vosyliui Motiejaičiui Koš- 
čičui, 2) Liucijai Jonaitei Ščukaitei Bulhakaitei ir 3) Jurgiui Jonaičiui 
Ščukai Bulhakui“. Jeigu tai kita giminė, nieko bendra neturinti su 
J. Zablockio gimine, tai kaip išaiškinti vardų sutapimą net per tris ge- 
neracijas? O jeigu ta pati, tai kodėl J. Zablockis pats nesivadino Bul- 
haku? Gal reiktų manyti, kad rašytojo tėvas buvo pravardžiuojamas 
Bulhaku (=triukšmadariu) ir ta pravardė atiteko vaikams? Paliekant 
šį klausimą spręsti būsimiems J. Zablockio biografams, dar pravartu 
pažiūrėti, kokia buvo rašytojo tėviškės aplinka etnografiniu-tautiniu 
atžvilgiu. 

Šiuo metu J. Zablockio gimtinė Zobalatis yra Baltarusijos TSR 
teritorijoje, visai netoli, apie 6 kilometrus nuo Lietuvos TSR sienos ir 
nuo lietuviškų apylinkių. Sakysim, nuo vien lietuvių gyvenamų Dubičių 
iki Zobalačio yra arti 12 kilometrų. Ir Baltarusijos TSR teritorijoje 
į šiaurę ir į šiaurės rytus nuo Zobalačio senimas ne tik moka, bet ir 
gražiausiai kalba lietuviškai (pavyzdžiui, Pelesa, Kargaudai). Tad XVI a. 
pradžioje ir viduryje Zobalačio apylinkėse lietuvių kalba, reikia ma- 
nyti, dar buvo dominuojanti (bent plačiai vartojama) kalba. Tai pa- 
tvirtina ir J. Safarevičiaus vietovardžių su priesaga -išk- paplitimo slavų — 
lietuvių pasieniais tyrinėjimas, jo nustatyta gausesnio tų vietovardžių 
paplitimo riba??, einanti į rytus nuo J. Zablockio tėviškės, apimanti 
dar ir Vosyliškės (maždaug už 20 kilometrų į pietus nuo Zobalačio). 
Antra vertus, Vosyliškių bažnyčios 1623 m. inventorius rodo, kad 
jos valdiniai, bent jų dalis, buvo nelietuviai?š. Taigi J. Zablockio tėviš- 
kės tolesnėse (o gai ir artimose?) apylinkėse, matyti, jau XVI a. būta 
vietų, kur mišriai gyveno lietuviai ir baltarusiai, bent buvo prasiskver- 
busi baltarusių kalba. Pats Zobalatis XVI a. pirmojoje pusėje, ypač 


26 MA CB B.,77, 1. 149—150; B, 78, 1. 43—44. 

* Safarewicz J. Rozmieszczenie nazw na -iszki na pograniczu slowiansko- 
litewskim (z mapką). — ,„Sprawozdania Polskiej Akademii Umiejetnošci“, XLVIII, 
1947, Nr. 2, str. 45. 

28 Vilniaus Valstybinio V. Kapsuko universiteto Mokslinės bibliotekos Rank- 
raščių skyrius (toliau žymimas VVU), B 53, Nr. 230. 

J. Zablockio vaikystės laiku, dar nebuvo stambesnė vietovė. Tik 1536 m. 
Žygimantas Senasis jame leido ir nustatė turgus. Pirmoji bažnyčia 
Zobalatyje buvo pastatyta tik 1601 m.2?, 

Maždaug tas pat pasakytina etnografiniu-tautiniu atžvilgiu ir apie 
antrąją rašytojo giminės gyvenamą vietovę — Klevyčia, esančią ant Klevos 
upės prie pat dabartinės Lietuvos TSR sienos, bet jau Baltarusijos TSR 
teritorijoje, maždaug už 13 kilometrų į šiaurės rytus nuo Dieveniškių. 
Kad XVI a. Klevyčioje gyveno lietuviai, nors, tur būt, irgi mišriai su 
baltarusiais, rodo minėtasis vieno jos dvarelio inventorius, kuriame 
valdinių tarpe matome tokių lietuviškų vardų, pavardžių ir tėvavardžių 
formų, kaip Keyonumuco, menuo, Aneneduuo, Tomeno greta V puuuKo 
Casuuwuo ir kt.30 

Dar paliestinas klausimas, ar J. Zablockio tėviškė turėjo lietuvišką 
vardą ir ar jis pats lietuviškai galėjo būti kitaip vadinamas. Istoriniuose 
šaltiniuose žinių apie tai nerasta. Kadaise J. Gerulis rašė: „Jeigu Zab- 
lockis gimęs lietuvis buvo, gal būti ,,Ūžpurvis“ arba Ūžbalis į poniškes- 
ni „„Zablocki“ persikrikštijo“*!. Šis spėjimas, žinoma, neparemtas 
konkrečiais istoriniais duomenimis. Pažymėtina dar, kad ir K. Jab- 
lonskis buvo linkęs J. Zablockį vadinti Užubališkiu??, 

1960 m. pavasarį akademikas J. Balčikonis su šių eilučių autoriumi 
buvo nuvykę susipažinti su J. Zablockio tėviškės apylinkėmis. Teirau- 
jantis Dubičiuose, Kargauduose ir kitose vietose, kaip lietuviškai va- 
dinama rašytojo gimtinė, kai kurie senyvi vietiniai gyventojai tvirtino, 
jog esąs gyvas iš senų laikų pavadinimas Ūžbalis (Žūbalis). Bet kitų tei- 
gimu, Užbaliu pradėta vadinti, „kai užėjo Lietuva“, taigi po 1939 m.33 
Šiaipjau J. Zablockio tėviškė paprastai vadinama — Zobalacis, Zuobala- 
cis (= Zobalatis). Jeigu tad Užbalis tik po 1939 m. plačiau paplito, tai 
dar nereiškia, kad ši vietovė ir žiloje senovėje neturėjo savo lietuviško 
vardo. Būdinga, kad ir dabar tose vietose, kūr tautiniu atžvilgiu gyven- 
tojų sudėtis yra mišri (vienas kaimas lietuviškas, o greta jo kitas nelie- 


29 VVU B 53, Nr. 439, 1337. 

3 AKTBI H3xABAeMBe Banenckoro Apxeorpadbuueckoro KomMuccieio <...> XVI, 
cTp. 621. 

3) Mažvydas. Seniausieji lietuvių kalbos paminklai iki 1570 metams. K., 
1922, p. XXX. 

32 Jablonskis K. Duomenys M. Mažvydo biografijai. — „Literatūra ir kal- 
ba“, 1956, I, p. 400—401. 

33 Pažymėtina, kad 1906 m. leidinyje ,„Apie lenkų kalbą Lietuvos bažnyčiose“ 
(Kaunas, 1906, p. 49, 55, 56) ši vietovė irgi vadinama Užbaliu. 

tuviškas), ta pati vietovė dažnai dvejaip vadinama, pavyzdžiui Pau- 
žolė ir Poddębie (netoli Dubičių). 

Remiantis tuo, kad pats rašytojas savo pavardę pasidarė iš vietovės 
pavadinimo lenkiškos formos (Zabtoč) ir, ją lotynizavęs, vadinosi 
Zablotius arba Zablocius, taip buvo vadinamas savo draugų lietuvių ir 
tokia pavardės forma yra prie jo lietuviškų raštų, — tur būt, derėtų jos 
ir laikytis. Antra vertus, jau seniai istoriografijoje įsigalėjo tradicija 
rašytoją vadinti ne Zablocijumi, bet Zablockiu. Šią tradiciją sunku 
būtu pakeisti, o ir pakeitus maža kas tebūtų laimėta. 


Dokumentai 


Skelbiami du akad. K. Jablonskio surasti ir nurašyti dokumentai 
su jo pridėtu pirmojo turinio apibūdinimu (antrojo dokumento turinio 
jis nepridėjo), nieko nekeičiant. Antrasis dokumentas dar palygintas su 
originalu. ' 

1540 m. lapkričio mėn. 19 d. Ponų tarybos teismo sprendimas dėl 
Užubalių girios padalinimo tarp Šimkaus Mackevičiaus ir Mikalojaus 
Norbuto su Vosyliškių pavieto bajoru Lukošiumi Norkaičiu ir jo 
seserimi ir broliu. 

Ilanx Ilsim'ko Mam'kesAu, THBYH BAJIEHC'KHĖ, 
3 JlykaiuoM» HapkoBKuuoMs. 
B narHMuy, Hoz6pa 19 AeHp. 


JKanoBaH TABY HE H TOPOA HHUBIK BHJIEHBCKHA, JĮep'2KABIA YUINOJID- 
CKHHū, NengHuckuK H paxynbcKHi nano IlbiMko Mai(/keBuu a Aep'- 
ZKaBIla KpeB'CKHH a Ha TOTB UAC H MO3BIpD'CKKHĖ naus Mukojai BoliTe- 
xoBHuB Hap'6yTE Ha GogpriHa noBeTy Bacnsumckoro Jiykama Hap'- 
KOBHUA A cecTpy ero CESTOX'HY: KOTOpYIO AEK NYIY H JIOBBI CeSpa- 
HBIH MaeMb BCH CYMECT'HO B bIHMėHbH HAamIOMB B 3a60JIOTbM, OHH 
NYIY TYIO, NOJKBIT'KK TAM CO6€ GOJIPIIBIM UBIHAYBI HHKJIH MBI, IYCTO- 
IATb A NOJEJHTH 3 HaMH ee He XOUYTb. Jiykalb 35 CeCTPOIO CBOeIO 
CEaTOX'HOrO MOBHIB: MbI O TO OT'Ka3biBATH He NOBHHHH 6e36 GpaTa 
KamoTro Angpes, KoTOpbIĖ NOCNOJY 3 HAMH POBHYIO UACTb Y NYIŲBI TOH 
MAeTb, AKOKB H B IO3'B6 TENepeIIHeM+ HANMCAH+ OHb NOCNOJY 3 
Hama. Ilanb UlBimko NONORBUIB AKCTG TOro GpaTa ux AnnpeeBe, 


75 


B KOTOPOME IHINeT+ AO HHX ĄeNy NY TO6 BačoxO0TCKOe Ce6paroe 
3 HHMH He OT'MOBJIAIOYBI, HHXXJIH HPBINOMHHAIOWI! O HPOPOGKH TAMB 
CBOH, M2Xb ONYCTHTH HX He XOWeTb. A noTOME Wu Jlykaure o Npopo6'ku 
TaAMb CBOH TAKMXe CA NPBINOMHHAJIG A NPBIMBIHB! HHINO6 2KA/J/HO€, 
AIA UOTO Gb JE b TOTb He MEJIb ME5KBI HHMH ObITK, He JaBaJlb. A 
TAKb NAKHOBe HX MUJIOC'Tb, BBICJIYXABINIBI HX B TOMB 3 O0yY CTOpOHS, 
Ka3aJIH HMb, AGbI OKH NYULY TYIO H JIOBBI NPOMEXK'KY Ce0e NOJENUJIN, 
H POKb J6JJY TOMY IOJOXXBUIHA HX MUJIOC'Tb OT CEFO AH 32 UOTBIDBI 
HeJĮeJIH, A TAMb XK6 Ha TOTB POKB MAIOT ONM K O UpOpO6'KH MOBHTM 
NepeX, ALJIBUBIMŲ, 
Iš Ponų tarybos teismo sprendimų knygos, 
nurašytos <...>, esančios Lietuvos metriko- 
je — Nenrpanbnoi) TocyAapcTEeHKBIA apxHB 
ApeBHHx aKTOB (MockBa), F. 389, kn. 229 
(II A/10), 1. 32/a (sen. 33/a). 


2 


1555 m. vasario mėn. 22 d. Jurgio Zablockio dovanojamasis raštas 
brolėnams. 

8 IOp'u JlykamesBnu B»I3'HaBaIO CAM Ha (Ce6€ TBIM MOHM JIKC'TOM, 
KOMY GyAeT noTpe6a Toro Aba BbAaTK a60 uTy9A ero (cnbiuaTH), 
LTOK KOTOpOe HMu'e KneBKų'KOe sanncaJji MHB HeGolmuK au £dh'- 
Ap ka Hap'kosnu, AaT'KO MOK, CBOE OT'UH3HOe TPET'IO UACT TOTO MM bH'a 
Ha BĖuKOCTB, A AB UaC'TH B CyM6 ubHa3eH V CTY KONAaxX TDONNEU, 
KY TOMY TEXK IUTO CHAA/KOM NpHUT'JIO Ha AaT'Ka MoeTo naua On'Ap ba 
Hap'koBKua No(jo)BKa hMeH'a TOTO 3x KneBsuų'koro GpaTa ero naHa 
Man'ka Hap'koBwua, Ha MeHe NpHNU'Ja 3ANHCOM AAT'KA MOTO Mana 
Ou'npba Hap'keBuua, KyY TOMY TK ApyToe nojoBK Maiu/'KoB'- 
HHB TOTO >< HMBB'a KaeBui/Koro npKur"ja Ha MeHe TPeT'A UACT OT 
GpaTanHuoB MOKxX, «6T CraHKcJIaBa a oT IOp'a AluoBuuos a oT Ana 
Mukojaemuua, a TAK Gpa(Ta)HhuH MOŽ 2Ka724/1H MEHe 00 TO, a6bI A HM 
HOC'TYNHJI HOJOBHILY Toro HMeH'a KaeBac'KOTO, MuTO HeGONKK Man 
Many'ko Hap'kosKu na ce6e Aep'xxaJ. A Tak a* IOp'a BBNUeK IMHCaK»IA 
Ha IV'p03b6y H xKalaH'e ThHIX BBIIeK NMHCAaKHbIx GpaTaHHUOB MOHX TYIO 
Bcio Mal 'KoB'IH3"HY HMb NOCTYNNHJI CO B'CHMB Ha B'Ce, TO €CTb H 3 


a ac 

CeJIHGAMH JĮBOp'HBIMH H 3 OTOPOJbI, 3 JIOJMH TAU IBIMHA, 35 36M'JIIMH 
NaurHbBIMH H 35 38MI4MH NYC'TOBC'KHMH, 36 FaH, 36 JECbI, Cb CEHO- 
2KaT'MH, 35 GOJIOThI, 36 DOHCTEI, 36 AYGPOBAMH, AK CA TO6 HMBH'e 
3AAB'Ha B TPAaHHI(Ax H B Me:KAX CBOHX CAMO CA Y CO65 MaeTE, HHUOroO 
Ha Ce6€ He OC'TABYIOWH AHH Ha IOTOM'KH MOK BBUHBIMK Uacbt. A IITO 
Ca JOTBIU6ST 36MJIb, JIeCOB, TaeB H CcaHaxKaTeH HE bJEeHBIX, TOT“ABi 
MaeM 3 6paTaHHuH CBOHMH TO BCe HaNoJ NOJ6JIHTA MeKK COG010. A A 
IOp'x BeImež nHcaKBIA He Malo CA Y TO6 HM'BHbe IOJ 6paTAHHŲH MOHMH 
B Ty10 Mal/'koB'LHHY, KOTOpAA eCTb B OJŲŲ 5JIe 34 MexKAMH OT HeGO- 
maka Nana Og'(x)pba Hap'komHua, AAT'KAa MOeTo, C HEGOI(HKOM 
nanoM Mai(koM Hap'koBHuoM BbuHBIMA Uacbt. A ecTbJ1H Gbt a IOp'K 
BbiIeK NKCAHBIĖ MB NOX 6GpaTanKHuK cBOHMH y TYIO Mar/KOBBIJMHY 
BCTYHOBATHCA KOTOPBIM KOJ'BEK (06BIUAEMb, TOT“ PI A Malo BANiaTHTA 
BHHbI TOC NOJGPIO KOpOJIO ETO MUJNOCINU CTO KOM TPONNPe4, a NABY 
BO6BOJe BHJIEH“CKOMY NAT'AECAT KON Tpom'eu, a GpaATAHHUOM MOHM 
BBINeH IHCAHBIM TPHT'ŲAT KON TpONNeU, a, 3AIIaTHB'IIH TbIC BHHBI, 
TNp6JŲ/ CA TOT MOH GGNHC IpH MOIBI MaeTE GbITH 3AXO0BAH B bUHBIMH UACBi. 
A npu TOM GbL1M 36M9He TO0C'n0japbckue Man IlaBen Ipokonosnu, 
XOpPY3KHH CyYJOp'2xbckKĖ, a nan MaBenr Onex'nosuų, a nau CTannčiaB 
Kra6'puaoBnų bByp'6a. A Ana nen'uoe TBeP'AOCTH TOTO MOTO JHCTY 
Ha TO JaJ eCMH TOT MOKH JIHC'Tb 6GpaTAHHUOM CBOHM IIOJĘ MOEIO IEeUAT'IO 
H K TOMY €CMH IpOCHJI TbIX BBIIeH NMHCAHBIX IMaHOB (0 IEUATH, HX 
MUJIOCIN TO Ha MOIO IIpO3'6y YUKHHHJIM H NEUATH CBOH NpHJIOXKHIH K 
TOMY MO€eMY BBI3'HAKOMY JKC'TY. Mucan NOX JIeTb! GO3x'e20 HApozK“- 
ena 1555 mec'ena bes'panx 22 AeN, 


4 antspaudėliai 
Parašas: Georgius Lucae Zablocius, manu sua. 


Lietuvos TSR Mokslų akademijos Centrinės 
bibliotekos Rankraščių skyrius, B, 202, dok. 
38 (originalas). 


NAUJI DUOMENYS APIE B. VILENTO LITERATŪRINĘ 
VEIKLĄ 


Ligi šiol žinomi tik du stambesni B. Vilento vertimai: „Evangelijos 
bei epistolos“ i++ M. Liuterio „„Enchiridionas“, kurio tėra išlikęs antra- 
sis leidimas (1579). Apie kitus originalius jo darbus ar vertimus, išskyrus 
porą giesmių, išspausdintų M. Mažvydo giesmyne, tikslesnių duomenų 
neturėta. Yra tik pareikšta V. Falkenhano nuomonė, kad ne visi B. Vi- 
lento, kaip ir M. Mažvydo, darbai išlikę!, 

Pasirodo, kad B. Vilentas buvo užsimojęs išversti daug didesnį da- 
lyką, negu ,,Evangelijos bei epistolos“ ir „Enchiridionas“. Apie tai 
randame žinių jo žmonos laiške, kuris kadaise buvo saugomas Kara- 
liaučiaus valstybiniame archyve (Staatsarchiv, E. M. 72 f.). 1939 m. 
buvo padaryta laiško fotokopija. Ją gavo J. Kabelka ir išlaikė ligi šiol. 
Dabar fotokopija perduota Vilniaus Valstybinio V. Kapsuko universi- 
teto Mokslinės bibliotekos Rankraščių skyriui. Laiško originalas šiuo 
metu turėtų būti Getingene (Gėottingen, Staatliches Archivlager, E. M. 
72 £). 

B. Vilento antrosios žmonos Onos laiškas Prūsijos hercogui rašy- 
tas ne jos pačios ranka (priešingu atveju tai būtų gale prie parašo pa- 
žymėta), bet kito asmens. Tačiau laiško turinys bei stilius leidžia manyti, 
kad ji diktavo rašančiajam arba bent tiksliai nurodė, ką ir kaip reikėjo 
išdėstyti. Galimas daiktas, kad laiške kartais kiek perdedama (jo tonas 
sielvartingas ir itin dievotas), ypač nusakant šeimos padėtį. Bet kad 
mirus evangelikų-liuteronų kunigui, jo žmonos ir vaikų gyvenimas 
būdavo labai vargingas ir sunkus, rodo daugelis J. Bertoleičio ir V. FVal- 
kenhano paskelbtų archyvinių duomenų ir dokumentų. Ir patys dvasi- 
ninkai gana sunkiai versdavosi, dažnai turėdavo prašyti pašalpos. B. Vi- 
lentas net „Evangelijų bei epistolų“ dedikacijoje hercogui pabrėžė 
savo skurdą, matyt, tikėdamasis, kad toks viešas nusiskundimas bus 
greičiau išklausytas. 

1 Falkenhahn V. Der Ubersetzer der litauischen Bibel Johannes Bretke und 
seine Helfer. Kėnigsberg (Pr.) und Berlin, 1941, S, 192. 

Svarbiausias dalykas laiške — žinia, kad B. Vilentas keletą metų 
vertė į lietuvių kalbą V. Ditricho (Dietrich) postilę. 

Veitas Ditrichas (1506 — 1549) ilgą laiką buvo M. Liuterio patikėtinis, 
asmeninis sekretorius (amanuensis), paskui leido jo paskaitas ir pa- 
mokslus. Turėjo magistro laipsnį. Trumpą laiką (1533) buvo Vitenberge 
menų fakulteto dekanas, o paskui kunigas Niurnberge. Visą savo 
gyvenimą nuo studijų pradžios arti draugavo su F. Melanchtonu, leido 
ir jo raštus. V. Ditrichas 1546 m. išspausdino dviem tomais savo pa- 
mokslus vaikams (Kinderpredigten)*. Vėliau sujungė juos į vieną tomą ir 
pavadino vaikų postile (Kinder Postilla). Tie jo pamokslai (laiške va- 
dinami postile) laikomi vienais iš garsiausių protestantų XVI a. postilių?. 

Lietuvių rašytojų tarpe V. Ditricho pamokslai, atrodo, nebuvo labai 
populiarūs. Jais greičiausiai nesinaudojo Volfenbiutelio postilės auto- 
rius. Bent toks įspūdis susidaro iš antraštės, kurioje suminėta 10 panau- 
dotų postilių, bei nefigūruoja V. Ditricho pavardė*. Nežinia, ar jais 
kiek naudojosi J. Bretkūnas, rengdamas savąja postilę, kuri iš dalies 
buvo kompiliacija („iš žymiausių teologų komentarų“), bet šiaip jis, 
matyt, labiausiai vertino A. Korviną, nes išvertė jo postilę?. 

Galimas daiktas, kad B. Vilentas pasirinko V. Ditricho pamokslus 
dėl jų aiškumo, paprastumo, suprantamumo plačiausiems sluoksniams, 
turėdamas prieš akis labai menką lietuvių liaudies krikščionybės paži- 
nimą. Jis nespėjo užbaigti darbo. Laiške nurodyta, kad išvertė postilę 
(skirtą visiems metams) nuo advento iki penktojo sekmadienio po 
trejybės, vadinasi, nuo bažnytinių metų pradžios (lapkričio mėn. pabai- 
ga ar gruodžio pradžia) iki šeštojo sekmadienio po sekminių (priklau- 
somai nuo velykų jis būna tarp birželio pabaigos — liepos antrosios 
pusės). Taigi išverstoji dalis apėmė 7—8 mėnesius, maždaug du treč- 
dalius metų su didžiosiomis šventėmis. Apie įos dydį galima spręsti tik 
lyginant su kitomis postilėmis, kadangi V. Ditricho originalas, rašant 
šias eilutes, nebuvo prieinamas. 

Paprastai postilės skirstomos į dvi dalis: pirmoji apima laiką nuo 
advento iki velykų, antroji — nuo velykų iki advento. Volfenbiutelio 

* Realencyklopidie fūr protestantische Theologie und Kirche. III verbesserte 
und vermehrte Auflage. Leipzig, 1898, IV, S. 653 — 658. 

š Ten pat. Leipzig, 1904, XV, S. 578. 

* Gaigalat W. Die Wolfenbiūtteler litauische postillenhandschrift aus dem jah- 


re 1573. — „Mitteilungen der Litauischen litterarischen Gesellschaft“, 1368, V, S. 4. 
> Falkenhahn V. Der Ubersetzer <...> Johannes Bretke <...> S. 110. 

postilėje abi dalys beveik visai lygios, J. Bretkūno — antroji didesnė, 
bet tekstas iki penktojo sekmadienio po trejybės sudaro per 700 puslapių, 
žymiai daugiau kaip du trečdalius viso veikalo. Jeigu V. Ditricho posti- 
lės sandara panaši į Volfenbiutelio ir J. Bretkūno postilių sandarą, vargu 
abejotina, kad panašus santykis buvo ir tarp B. Vilento išversto ir Ji- 
kusio teksto“. 

Laiške nenurodyta vertimo pradžios data. Greičiausiai B. Vilentas 
ėmėsi šio darbo, išleidęs „„Evangelijas bei epistolas“ (1579), prie kurių, 
kaip pats sakosi dedikacijoje, dirbo beveik 10 metų. Kadangi tais pa- 
čiais metais išleido ir pataisytąų M. Liuterio ,„Enchiridiono“ vertimą, 
anksčiausia V. Ditricho postilės vertimo pradžios data galėtų būti 
1579 m. pabaiga ar 1580 m. pradžia. Galima spėti, kad B. Vilentas ją 
vertė 6—7 metus. 

O. Vilentienė prašė hercogą įpareigoti sugebančiuosius vertimą 
užbaigti. Nežinia, ar kas tuo reikalu buvo daroma. B. Vilento įpėdinis 
J. Bretkūnas tuomet (1587) jau, tur būt, turėjo savosios postilės rank- 
raštį, kuri baigė rengti 1589 m. Jo postilė, pusiau savarankiškai rašyta, 
kilusi iš pastoracinės praktikos, buvo pritaikyta vietos sąlygoms. Be to, 
jis jau buvo išvertęs ar vertė A. Korvino postilę, kuri taip ir liko neiš- 
leista. Turėjo ir kitų, svarbesnių literatūrinių darbų (biblijos vertimas), 
intensyviai ruošė spaudai lietuviškas knygas. Tikriausiai jis nenorėjo 
tęsti B. Vilento darbo, nebūdamas tikras dėl jo išleidimo, tuo labiau, 
kad tai būtų užkirtę kelią jo paties postilei. Vargu ar kas kitas būtų su- 
tikęs vertimą užbaigti, nes, pradedant B. Vilentu, susidarė tradicija, 
kad Karaliaučiaus lietuvių kunigas yra svarbiausias lietuviškų knygų 
rengėjas ir leidėjas. Tačiau tai tik spėjimas. 

Šia proga atkreiptinas dėmesys į vieną seniai jau paskelbtą tarėjų 
raštą hercogui (1592. XI. 3) dėl J. Bretkūno biblijos vertimo patikri- 
nimo bei koregavimo". Jame užsimenama apie esamas lietuvių kalba 
knygas, jų tarpe apie pamokslus (Predigten) ir J. Bretkūno postilę. A. Be- 
cenbergeris tuos pamokslus siejo su B. Vilento „„Evangelijomis bei episto- 
lomis“. Dabar galima ir kitaip pagalvoti. Ar kartais tie tarėjų rašte 

“ Iš H. Herfurto licenciato disertacijoje (Herrfurth H. Veit Dietrichs Pre- 
digt. Friedberg (Hessen), 1935) pateikiamų V. Ditricho postilės (1566) citatų atrodo, 
kad visa postilė apėmė maždaug 700 puslapių, o B. Vilentas išvertė apie 400 pus- 
ES Bezzenberger A. Zur litauischen Litteraturgeschichte. — „„Mitteilungen 


der Litauischen Litterarischen Gesellschaft“, 1893, III, S. 121—129. Plg. Falken- 
hahn V. Der Ubersetzer <...> Johannes Bretke <...> S. 116. 

minimi pamokslai nebus tik kieno nors užbaigtas ir išleistas V. Ditricho 
pamokslų vertimas? Šiaip ar taip būtų, jis nėra išlikęs, kaip neišliko 
dalis J. Bretkūno ir kitų spaudai paruoštų rankraščių, taip pat ir lei- 
dinių. 

Kadangi B. Vilentas vertė V. Ditricho pamokslus, turėdamas jau 
nemaža patyrimo bei įgudimo, reiktų manyti, kad šio paskutinio jo dar- 
bo vertė kalbiniu bei literatūriniu atžvilgiu buvo ne mažesnė už ,,„Evan- 
gelijų bei epistolų“ vertimą, juo labiau, kad dirbo labai atsidėjęs, be- 
veik dieną ir naktį, kaip sakoma žmonos laiške. Toks buvo jo darbo sti- 
lius, apie kurį užsimenama ir „Evangelijų bei epistolų“ dedikacijoje. Jis 
stengėsi padaryti, ką gali, išversti kiek įmanoma geriau, negailėjo savo 
pastangų, jėgų ir laiko. 

Laiškas viena kita detale papildo ar padeda patikslinti B. Vilento 
biografiją. Anksčiau jau buvo žinoma, kad jis turėjo gausią šeimą iš 
pirmosios ir antrosios žmonos, ir spėjama, jog jo sūnus Baltramiejus 
buvo vyriausias, gimęs 1551 m. (V. Biržiška). Laiško rašymo metu Baltra- 
miejus turėjo beveik 25 metus. Nors laiškas be datos, bet iš tarėjų re- 
zoliucijos (1587. V. 14) atrodo, kad jis rašytas gegužės mėn. pradžioje 
ar balandžio pabaigoje. Tad išeitų, kad Baltramiejus gimė 1561 m. gale 
ar 1562 m. pradžioje. Jis su broliu Kasparu 1578 m. stojo Karaliaučiaus 
universitetan (imatrikuliuotas 1578. III. 179. O. Vilentienės prašymas 
posūnį Baltramiejų skirti lietuvių kunigu Karaliaučiuje nebuvo paten- 
kintas. Jis buvo paskirtas kunigu, atrodo, tik po ketverių metų (1591) į 
Trempus, iš kurių 1594 m. išsikėlė į Kraupišką, buvo iš pareigų atleis- 
tas, o paskui vėl gavo vietą Žydkiemyje, kur ir mirė 1605 m.?. 

Iš laiško sužinome, kad už lietuviškų knygų parengimą B. Vilentui 
buvo padidintas atlyginimas, pridėta apie 450 kg javų (rugių). Jis anks- 
čiau gaudavo 70 markių, o nuo 1563 m. — 90 markių“. 

Ligi šiol nežinoma tiksli B. Vilento mirties data. Laiškas, be abejo, 
rašytas praėjus šiek tiek laiko po jo mirties. Greičiausiai jis mirė ba- 
landžio mėnesį. 1587 m. gegužės 9 d. jau buvo kviečiamas J. Bretkū- 
nas į Karaliaučių!! ir gegužės mėnesį užėmė B. Vilento vietą!č. 

* Erler G. Die Matrikel der Alberius— Universitat zu Konigsberg i. Pr. Leip- 
zig, 1910, I, S. 65. 

* Arnoldt D. H. KurzgefaBte Nachrichten von allen <...> Predigern. Ko- 
nigsberg, 1777, S. 249, 97, 124. 

* Falkenhahn V. Der Ubersetzer <...> Johannes Bretke <...> S. 59, 89, 


11 Ten pat, p. 86, 431. 
'* Arnoldt D. H. Kurzgefašte Nachrichten <...> S. 22. 


81 


Laiškas rašytas viena ranka keturiuose puslapiuose (ketvirtajam 
tėra 6 eilutės teksto ir apačioje pažymėta prašytoja). Prierašai prie laiško 
rašyti atskirame lape kita ranka (atrodo, dviejų asmenų). 

Nors laiško rašysena įgudusios rankos, bet jame maišomos gotiš- 
kos ir lotyniškos raidės. Dažnai sunku atskirti, kur parašyta didžioji 
raidė, kur mažoji (jų vartojimas nenuoseklus), ypač d. 

Iš fotokopijos tekstas transliteruotas lotyniškomis raidėmis. Kur 
abejojama išskaitymo teisingumu, laužtiniuose skliausteliuose pride- 
damas klaustukas. Braukymai ir taisymai (jų nedaug) aptariami išnašose. 

Kadangi laiško tekstas ne kiekvienam ir mokančiam vokiečių kalbą 
bus lengvai suprantamas, dedamas drauge ir jo lietuviškas vertimas. 
Versta, laikantis kiek galint arčiau originalo. Kad būtų aiškiau, įterp- 
tas vienas kitas žodis (laužtiniuose skliausteliuose). 


B. Vilento žmonos Onos laiškas Prūsijos hercogui* 


Durchleuchtiger Hochgeborner ynd gnediger furst vnd Herr Efd! seyn 
meyne betribte wittfrewliche engstliche dienste vnd gebett zu Ieder 
zeyt zu vorn. Gnediger Herr Efd haben gehoret von dem vnuersehn- 
lichen, vad mir leyder Gott erbarms alzu vnzeytigen abganges mejines 
Christichen fromen Mannes Littauischen predigers alhier su Konigs- 
berg. ach Gott vom himmel was soll Tch mit menen kleįinen vnerzo- 
genen Kinderlejn hinterlassenen vad recht verlasscnen Wešislejn an- 
fangen. Von Menschen habsz Ich schlechten kleynen oder fast keynen 
trost zu gewarten. Doch troste Ich Mich da der Almechtige hoheste 
Gott efn vater der wittwen vad weysen ist. Vnd das auch Efd die Elen- 
den vnd armen wittwen vad weysen nicht verlassen: Sondern wie en 
hausher gegen dieselbigen sich erzeygen, wie danž albereyt gantz mil- 
diglich vnd veterlich sich gegen mir erze$jget. Darumb auch der hoheste 
Efd lieber haben wirdt, den eyne Mutter Iren Son wic Sįrach am 4 zai- 
getė. Darumbso komime Ich abermal8 mit wešinen vnd threnen In dieser 
Supplcation vnd bitte durch Gottes Barmhertzigkeyjt Efd wolle mešiner 
vad mejner armen Kinderlen patron erretter vnd beschitzer sen vad 
bleiiben. Den solches nicht allejn dem vatter aller wittwen vynd weysen 
wolgefelict vad zu vergelten verheysset: Sondern auch meyn seliger 
herr solches nicht aileYn vmb die Littauische KonigeBbbergische Kirche, 





* Išnašas žr. publikacijos pabaigoje, p. 84. 


Sondern auch vmb des gantzes* Landes verdienei, nicht allein mit verrich- 
tung des h?. predigtampts, vnd was dar zu gehoret mit hohen“ vnablessi- 
gen vleys vnd arbe$'t, Sondern auch mit Dolmetschung nūtzlicher noti- 
ger deutschen Bucher in die littauischen sprache. Vnd Er auch etlich 
iar vber der gejstrejchen Postilla Veit Ditrichts mit hindenansetzung 
vnd verlierung seyner gesundheyt fast tag vnd nach" gearbe$tet. Die 
weyl die arme Littawen Kejine postilla in Irer sprach haben, vnd got- 
tlob vom aduent biB zum 5 Trinitatis solche postilla mit Dolmetschung 
gebracht. Welche sawre schwere vnd doch hochn6tige arbeyt Efd Ich 
wil In vntterthenigkeyt offeriret vnd zugestellet haben, wo es Efd ge- 
bietten. Damit der tewre schatz nicht vmbkomme auch wollend Efd an 
deren, die der Littauischen sprache recht kiindig, den es nicht Idermans 
ding ist zu dolmetschen vnd sonderlichen die Littawische sprache, was 
hinderstellig ist zuuerfertigen, befehlen, welches en recht Gottlich vnd 
Turstlich werck ist. Ferner wey1 men Stiffson Bartholomeus der Litta- 
wischen sprach erfaren, vnd wie Ich werde berichtett, In dem verledig- 
ten Littawischen predigtampt wol zu gebrauchen, Ist derowegen an 
Efd meyne demuttige vnd vntterthenige bitte, das Efd solches zwejjg, 
das bejm vatern Meynem lieben Manne auff gewachsen, vnd mit tre- 
wen erzogen vnd vntterwiesen, dessen Ich vnd die anderen arme wey's- 
lin vns durch Gottes hūlffe ejn wenig trosten mochten, gnediglichen 
vnd veterlichenš zu solchem ampt, doch wo er tuchtig? befunden wird, 
befordern. Ich hoffe das er mit vleysigem studieren vnd beten in mej- 
nes lieben Mannes seįnes vaters fusstapfen treten wird. Vnd er auch so 
Iung nicht ist, wie er an zusehen, den er schier 25 Iar alt ist. Es ist ia 
recht vnd?? billich vad Christlich, das mejn Stiffson alien andern vor- 
gezogen werde. Wie Ich wiederumb Efd dan demittiglichen bitte, vnd 
durch Christum vnsern hern flehe, das Efd Mich vad meyne arme 
Weyslin dišfals vnd der gleįchen, vnd sonderlichen mit dem Korn, 
welches 12 scheffel ist das Iar vad meyįnem Seligen hern fūr seyne gro- 
sse arbey't vnd vnkosten von wegen der Dolmetschung der Euangelien 
vnd Episteln zugesaget, gnediglich veterlich, vnd trostlich erfrewen 
wollen. Welches der almechtige hoheste Gott, wie schon berūret, fūr 
war Efd bezalen wird, Ich auch mit meynen armen wešislin mit vnablessi- 
gen Gebett vnd threnen tag vnd nacht an halten wil, welches gebett 
nicht vnerhoret bleyben wird Sįrach 35. 

Efd 
Anna hern Bartholomei 
Wilandi seligen arme 
hochbekūmmerte wittfraw. 


[Prierašai] 
Anna des Littauschenn Predigers nachgelassene betrubete 
[frlawt, 
R 
Abschiedt 


Ihr sollen 12 schi Korn gegeb[en] 
werdenn, actu [m] 14. May ao! 87. 
Burggraff Marschalch 
D!š Prantner [7] Warinn 
DS Fabricius 
Giesle[?] 
Canzler 
Ist [?] den 13 May ao! 87. 


Vertimas* 


Šviesiausias, prakilniausias ir maloningiausias valdove ir pone! 
Jūsų šviesybei tebus mano sielvartingas, kraupus našlės atsidavimas ir 
malda visuomet skirti. Maloningiausias pone, jūsų šviesybė girdėjote 
apie neatgailimą ir, žėlėk dieve, taip netikėtą mirtį mano krikščioniš- 
kojo, dievobaimingojo vyro, lietuvių kunigo čia, Karaliaučiuje. Ak 
dangaus dieve, ką aš darysiu su savo mažais, nepramokytais vaikeliais, 
paliktais ir visai apleistais našlaitėliais! Iš žmonių tesulauksiu mažos, 





* Ewre fūrstliche Durchlaucht. * Po šio žodžio buvo parašyta, atrodo, ass (klai- 
dingai pradėtas žodis), bet išbraukta. * Pradžioje buvo parašytas zey get, bet paskui 
pataisyta. * Paskutinė žodžio raidė ne visai aiški, sulieta; gal pirma buvo parašyta 2, 
o paskui pataisyta į s? 5 heiligen. * Toliau eina užteptas ar išbrauktas žodis, atrodo, 
vad. * Turėtų būti Nachi. 5 Toliau eina išbrauktas trumpas žodelis ar žodžio pra- 
džia. * Buvo parašyta /ichtig, paskui pataisyta. '* Šis žodis suteptas ar išbrauktas. 
*! Zodis labai suteptas, aiškios tik paskutinės raidės aw; greičiausiai buvo parašyta 
wižtfraw. 1* anno. * Doctor. 

* Įšnašas žr. vertimo pabaigoje, p. 86. 

menkos arba beveik jokios paguodos. Tačiau guodžiuosi tuo, kad visa- 
galis aukščiausias viešpats yra našlių ir našlaičių tėvas ir kad taip pat 
jūsų šviesybė vargšių bedalių našlių ir našlaičių neapleidžiate, bet 
jiems esate tartum šeimininkas, kaip kad palankus, didžiai maloningas 
ir tėviškas man buvote. Todėl ir aukščiausias jūsų šviesybę labiau my- 
lės, negu motina savo sūnų, kaip sako Sirachas 4 perskyrime!. Dėl to 
kreipiuosi aš vėl verkdama bei raudodama su šiuo prašymu ir meldžiu 
dėl dievo meilės jūsų šviesybę, kad būtumėt ir liktumėt mano ir mano 
vargšų vaikelių globėjas, gelbėtojas ir užtarėjas. Tai ne tik labai patinka 
visų našlių ir našlaičių tėvui, ir [jis už tai] žada atlyginti, bet to yra nu- 
sipelnęs ir mano velionis vyras, [daug padaręs] ne vien Karaliaučiaus 
lietuvių bažnyčiai, bet ir visam kraštui — ne tik stropiu nenuilstamu 
triūsu ir atsidėjimu atlikdamas šventas kunigo pareigas ir tai, kas su jo- 
mis susiję, bet ir versdamas naudingas [bei] reikalingas vokiškas knygas 
į lietuvių kalbą. Taip pat jis prie Veito Ditricho išganingos postilės triū- 
sė keletą metų beveik dieną ir naktį, nesigailėdamas sveikatos ir ją pra- 
rasdamas, kadangi vargšai lietuviai savo kalba neturi jokios postilės, ir, 
dėkui dievui, išvertė tą postilę nuo advento iki penkto [sekmadienio 
po] trejybės. Šį sunkų, vargingą, o tačiau taip reikalingą darbą noriu 
jūsų šviesybei nuolankiausiai pasiūlyti ir pristatyti ten, kur jūsų švie- 
sybė liepsite, idant brangus lobis nežūtų, taip pat norėdama, [kad] 
jūsų šviesybė tiems, kurie lietuvių kalbą gerai moka, — nes ne kiekvie- 
nas sugeba versti ir ypač [į] lietuvių kalbą, -įsakytų likusią dalį (už- 
baigti. Tai tikrai dieviškas ir valdovo vertas dalykas. Toliau, kadangi 
mano posūnis Baltramiejus moka lietuvių kalbą ir, kaip man tvirti- 
nama, visai tiktų užimti vakuojančią lietuvių kunigo vietą, todėl jūsų 
šviesybę nužemintai ir nuolankiai prašau, kad jūsų šviesybė šią atžalą, 
kuri prie tėvo, mano mielo vyro, išaugo, rūpestingai išauklėta ir išmo- 
kyta, maloningai ir tėviškai į šią tarnybą, jei pasirodys tinkama, pa- 
skirtų. Tai mane ir vargšus našlaitėlius, dievui padedant, kiek paguostų. 
Aš tikiuosi, kad jis stropiu atsidėjimuų ir pamaldumu eis mano mielo 
vyro, savo tėvo, pėdomis. Be to, jis nėra toks jaunas, kaip atrodo, nes 
jam jau beveik 25 metai. Todėl visai teisinga ir krikščioniška, kad mano 
posūniui būtų teikiama pirmenybė prieš visūs kitus. Dar jūsų šviesybę 
nužemintai prašau ir per Kristų, mūsų viešpatį, maldauju, kad jūsų 
šviesybė mane ir mano vargšus našlaitėlius šiuo atveju ir kitais, malo- 

ningai ir tėviškai paguosdama, teiktųsi palinksminti, ypač javais, kurių 
12 ščpelių* per metus buvo pažadėta mano velioniui vyrui už jo didžiulį 
darbą ir išlaidas, verčiant ,,Evangelijas bei epistolas“. Už tai visagalis 
aukščiausias viešpats, kaip jau sakyta, tikrai jūsų šviesybei atlygins. 
O aš su savo vargšais našlaitėliais dieną ir naktį be paliovos su ašaromis 
melsiuosi, ir tos maldos neliks neišklausytos (Siracho352). 


Jūsų šviesybės 
Cna, velionio pono Baltramiejaus Vilento 
vargšė labai sielvartaujanti našlė 
[Prierašai] 

Ona, lietuvių kunigo sielvartaujanti našlė. 


R 
Sprendimas 
Jai turi būti išduota 12 ščpelių javų 
1587 m. gegužės mėn. 14 d. 
Burggrafas Maršalka 
Dr. Prantneris (?) Varinas 
Dr. Fabricijus 
Gyslė (7) 
Kancleris 
Įvykdyta 1587 m. gegužės mėn. 13 d.2 


1 Čia nurodyta biblijos vieta — Ekleziastiko, arba Siracho, knyga 4“. * Apie 
450 kilogramų (žr. Falkenhahn V. Der Ubersetzer <...> Johannes Bretke <...> S. 
60, 61). * Nurodytoje biblijos vietoje (Ekleziastiko, arba Siracho, knyga 3577) pasa- 
kyta, kad dievas nepaniekina našlaičio maldos nei dejuojančios našlės. + Išeitų, 
kad O. Vilentienė gavo javus dar prieš oficialų tarėjų sprendimą (gavimo data įra- 
šyta, matyt, vėliau kita ranka). 


JONAS BRETKŪNAS 


Lygiai prieš 355 metus mirė Karaliaučiuje (dabartiniame Kalinin- 
grade) Jonas Bretkūnas, žymiausias XVI a. Prūsų Lietuvos rašytojas. 
Nors jis nebuvo grožinės literatūros kūrėjas, bet dėjo jai pagrindus: 
kūrė literatūrinę kalbą, literatūrinį stilių ir paliko stambiausią, greta 
M. Daukšos, XVI a. lietuvių kalbos paminklą. Bretkūnas ne tik 
tęsė pirmųjų rašytojų — Mažvydo, Vilento ir kt. — pradėtą darbą, 
bet pakėlė jį į aukštesnę: pakopą, sustiprino ir išplėtė lietuvių raštiją. 
Bretkūnas išsiskyrė iš kitų ir kaip kovotojas dėl lietuvių kalbos. Jo po- 
veikis buvo svarus ir ilgas. Jei ne Bretkūnas, kažin ar būiume sulaukę ir 
Donelaičio. 

Tai, kad Bretkūnas buvo tikybinis rašytojas, nepaneigia jo reikšmės, 
ypač jei turėsime prieš akis lietuvių literatūros ir kultūros vystymosi 
sąlygas. Dėl istoriškai susiklosčiusių aplinkybių — Didžiosios Lietuvos 
kunigaikštystės daugiatautiškumo, žymios lietuvių dalies atskyrimo nuo 
tautos kamieno ir pavergimo Prūsijoje, unijinių ryšių su Lenkija, vieš- 
pataujančių klasių nutautimo — kelis amžius lietuvių kalba buvo iš- 
stumta iš viešojo gyvenimo. Valstybiniai raštai, moksliniai veikalai ir 
grožiniai kūriniai buvo rašomi vien kitomis kalbomis. Todėl gana ilgas 
Žietuvių literatūros, ypač literatūrinės kalbos formavimosi laikotarpis 
yra susijęs beveik išimtinai su religine raštija. Tai yra specifinis lietuvių 
literatūrinės kalbos formavimosi bruožas, kurio negalima ignoruoti. 
Dėl to išauga senųjų religinių raštų reikšmė, nors juose, suprantama, 
literatūrinė kalba negalėjo būti taip visapusiškai išplėtota, kaip pasau- 
lietinio turinio raštuose. Draugę pažymėtina, kad religinė raštija ir 
atskiri tikybiniai rašytojai yra suvaidinę žymų vaidmenį ir kituose kraš- 
tuose, kur sąlygos literatūrinei kalbai vystytis buvo daug palankesnės 
negu Lietuvoje. Pavyzdžiu čia gali būti Liuteris, kuris, F. Engelso žo- 
džiais, „sukūrė šiuolaikinę vokiečių prozą“. Visa tai turėdami galvoje, 
galime teisingai apibūdinti ir įvertinti Bretkūno vaidmenį ir reikšmę. 

Bretkūno gyvenimas ir veikla susijusi su reformacijos įtvirtinimu Prū- 
sijoje, neseniai supasaulietintoje kryžiuočių ordino valstybėje. Refor- 
macijos įsigalėjimu labai buvo suinteresuotas hercogas Albrechtas, 
pirmasis pasaulietinis Prūsijos valdovas. Todėl pirmaisiais reformaci- 
jos dešimtmečiais buvo sušvelninta kolonizacinė germanizacinė poli- 
tika, visų tautų, jų tarpe prūsų ir lietuvių kalbai buvo pripažintos tei- 
sės, kurį laiką globojami, žinoma, reformacijos tikslams, įvairių tautų 
rašytojai, sudaromos sąlygos kilti švietimui, spausdinti knygoms įvai- 
riomis kalbomis. Karaliaučius pasidarė pirmųjų lietuviškų knygų ruo- 
šimo ir leidimo centras. Tokiomis kultūrinio pakilimo sąlygomis, atsi- 
vėrus plačioms perspektyvoms lietuviškai knygai, augo ir brendo Bret- 
kūnas. Tos sąlygos, tokia aplinka padeda mums suprasti plačius jo užmo- 
jus, darbo entuziazmą, padeda suprasti ir jo kovą dėl lietuvių kalbos, 
dėl lietuviškos knygos, kai susidūrė su vėliau pakitusia valdžios politika. 

Apie Bretkūno kilmę ir vaikystę trūksta tikslesnių žinių. Gimė jis 
1536 m. Bamboliuose, netoli Fridlando, į pietų rytus nuo Karaliau- 
čiaus, kur baigėsi lietuvių gyvenamos sritys. Remiantis archyviniais 
duomenimis, manoma, kad jo motina buvo laisva prūsė. Neabejotinai 
Bretkūnas iš mažens kalbėjo lietuviškai. Studijavo jis Karaliaučiaus 
ir Vitenbergo universitetuose. Buvo atsidėjęs studijoms. Savo žinias 
gilino ir toliau, kai, baigęs mokslus, buvo paskirtas 1563 m. protestantų 
kunigu į Labguvą, o vėliau į Karaliaučių, kuriame ir mirė maru 1602 
metais. 

Sunkus ir vargingas buvo Bretkūno gyvenimas. Studijuodamas jis 
jau turėjo skolintis pinigų. Stipendijos negavo, nors stojant į universi- 
tetą, imatrikuliacijos mokestis jam buvo sumažintas pusiau ir kaip pa- 
grindas pažymėta, kad jis buvo „neturtingas, našlaitis“ (manoma, kad 
tada motina buvo mirusi). Skurdas lydėjo jį ir visą tolimesnį gyvenimą. 
Net vestuvių negalėjo tinkamai atšvęsti. Jis norėjo atsidėti literatūri- 
niam darbui, skirti jam visą atliekamą nuo tiesioginių pareigų baž- 
nyčioje laiką, bet vis turėjo rūpintis duonos kąsniu. Iš algos negalėjo 
su šeima pragyventi. Bažnytinė žemė, kurią turėjo pats dirbti, buvo labai 
prasta, pelkėta. Jis daug kartų prašė ją paimti ir skirti vietoj jos grūdų. 
Negalėdamas pragyventi, turėjo vis skolintis ir prašyti pašalpos. 1587 m. 
buvo priverstas priminti hercogui savo „neišbrendamą skurdą ir vargą“. 
Ne vienas Bretkūnas taip sunkiai gyveno. Jo pirmatakas Karaliaučiuje 

Vilentas viešai knygos prakalboje prašė hercogą dėl savo neturto pagal- 
bos. 

Tačiau skurdas ir nuolatiniai rūpesčiai Bretkūno nepalaužė. Jis 
įtemptai dirbo visą gyvenimą. Pažymėtina, kad jam rūpėjo ne vien tiky- 
binė literatūra. Jis rašė ir savojo krašto istorija, kuri, deja, neišliko, nes 
nebuvo išspausdinta. Teišliko kelios jos nuotrupos, kurias panaudojo 
istorikas Henenbergeris ir didžiausias XVII a. etnografas Matas Pre- 
torijus, Bretkūno vaikaitis, iš savo senelio paveldėjęs gimtojo krašto 
meilę ir praeities pamėgimą. Kaip iš tų nuotrupų aiškėja, Bretkūnas 
rinko medžiagą savo veikalui ir iš gyvojo šaltinio — liaudies, domėjosi 
papročiais, senovės liekanomis. Jeigu šis istorinis veikalas būtų išlikęs, 
Bretkūnas pasirodytų mums ne vienu atžvilgiu naujoj šviesoj. Paaiškėtų 
jo pažiūros į daugelį dalykų, apie kurias dabar neturime iš ko spręsti, 
o iš tikybinių veikalų galime kartais susidaryti ir klaidingą nuomonę. 

Tačiau tikybinių raštų ruošimas buvo pagrindinė Bretkūno literatū- 
rinės veiklos sritis. Čia jis ir pasireiškė kaip kovotojas dėl lietuvių kal- 
bos, raštijos, lygiateisiškumo kultūrinių gėrybių atžvilgiu. Atrodo, kad 
Prūsijos sąlygomis ta kova tada ir tegalėjo reikštis tikybine literatūra. 
Bretkūnas norėjo, kad lietuvių kalba būtų paruoštos ir išleistos visos 
reikalingos tikybinės knygos. Pats su dideliu atsidėjimu ir uolumu ėmė 
jas ruošti, imdamasis net ir sunkiausio tuo metu darbo — biblijos 
vertimo. Jei dėl pirmosios lietuviškos knygos — Mažvydo „Katekiz- 
mo“— ir dėl kai kurių kitų galima abejoti, kas buvo jų iniciatorius, 
ir yra pagrindo manyti, kad iniciatyva galėjo eiti tiek iš autoriaus, tiek 
iš hercogo, tai bent dėl pagrindinių Bretkūno darbų — „„Postilės“ ir 
biblijos vertimo— įokių abejonių nėra. Korespondencija „„Postilės“ 
ir biblijos leidimo reikalu aiškiausiai rodo, kad jų abiejų paruošimu 
ir išleidimu rūpinosi Bretkūnas, kad iš jo ėjo iniciatyva. Laiške hercogui 
1590 m. jis rašė: „Su skausmu ir nuoširdžiu dūsavimu <...> pamačiau 
ir įsitikinau, kad lietuviškoji bažnyčia lig šiol savąja kalba toli gražu 
ne taip teaptarnaujama, kaip būtinai reikalinga“. Paminėjęs toliau spaus- 
dintų knygų lietuvių kalba trūkumą tiek' Prūsijoje, tiek Didžiojoje Lie- 
tuvos kunigaikštystėje, prašo išspausdinti savo paruoštą „Postilę“. 

Dar daugiau pasako kitas jo laiškas hercogui. Nusiuntęs su hebrajų 
kalbos žinovais peržiūrėto biblijos vertimo dalį ir pasiūlęs ją visą išleisti, 
Bretkūnas per dvejus metus nesulaukė atsakymo. Tada 1595 m. jis rašė 
kitą laišką, kuriame priminė veikalo reikalingumą ne tik Prūsijai, bet 

ir visai Lietuvai, paminėjo, kaip stropiai, su kokiu nuoširdžiu atsidėji- 
mu ir triūsu vertęs bibliją ir vėl siūlė ją išleisti. Priešingu atveju prašė 
nusiųstą dalį grąžinti, žadėdamas ieškoti kito mecenato. Tai jau buvo 
grasinimas. Tas grasinimas ir parodo mums tikrąjį Bretkūną, Breikūną 
kovotoją, kuris žino savo darbo vertę ir reikšmę ir anaiptol nėra toks 
nuolankus ir nusižeminęs dvasininkas, kaip galėtų atrodyti iš pasivadini- 
mo laiškuose menkiausių iš pamokslininkų, vargšų bažnyčios tarnu. 
Šitą grasinimą hercogui reikia tuo labiau akcentuoti, prisimenant sunkų 
Bretkūno gyvenimą: jis nuolat turėjo prašyti tą patį hercogą subsidijos. 
Bretkūnas yra parašęs, išvertęs, paruošęs spaudai ir išleidęs dau- 
giau darbų, negu kas kitas prieš jį ar po j0 Prūsų Lietuvoje. Dalis jo darbų 
nėra išlikusi, kai kurių net antraštės tiksliai nežinomos. Neišlikę ir 
kai kurie spaudiniai, išėję mažu tiražu. Bet ne jais ir remiasi Bretkūno 
garbė. Vietą lietuvių literatūros ir literatūrinės kalbos istorijoje jam 
užtikrina stambus pamokslų rinkinys „Postilė“ ir biblijos vertimas. 
Bretkūnui, atrodo, brangiausias buvo biblijos vertimas. Pradėjo 
ją versti 1579 m. ir baigė 1590 m., taigi dirbo beveik 12 metų, įskaitant 
pertraukas, kūrių metu ruošė kitus savo leidinius. Jeigu atmesim per- 
traukas, liks 5 metai, palyginti labai nedaug. Prisimintina, kad Vilentas 
vien ištraukas iš biblijos dalies —,,Naujojo testamento“ — vertė 10 metų. 
Tam, ką atliko Bretkūnas per 5 metus, kitas, L. Rėzos žodžiais betariant, 
būtų turėjęs skirti dvidešimt metų, o gal ir visą amžių. Būdinga, kad bib- 
lijos vertimui peržiūrėti sudarytoji komisija savo darbo nebaigė per 10 
metų! Koks sunkus uždavinys buvo išversti tada bibliją į lietuvių kalbą, 
galima suprasti, turint galvoje biblijos apimtį, jos teksto senumą, sudėtin- 
gumą, daugelio vietų meniškumą, o iš kitos pusės, menką lietuvių kalbos 
išraiškos laipsnį. Vertėjo laukiančius sunkumus gerai nusakė L. Rėza, 
Bretkūno biblijos vertimą lyginęs su originalu ir vėlesniu vertimu: „kas 
išdrįstų imtis darbo, kuriam nėra jokių pagalbinių priemonių, jokių 
paruošiamųjų darbų, net jokio žodyno ir gramatikos ir pačiam reikia 
kurtis kalbą ir visur darytis kelią?“ Žinomasis biblijos vertėjas Liuteris 
jau turėjo porą ankstesnių vertimų, nors ir nepakankamai kalbiniu atžvil- 
giu tobulų. Tai buvo vis dėlto šiokie tokie paruošiamieji darbai ir parama. 
„O čia buvo visiška dykuma, ir reikėjo tuščius plotus įdirbti.“ Bretkū- 
nas šiam sunkiam uždaviniui buvo pakankamai pasiruošęs ir pribrendęs. 
Biblijos vertimas geriausiai parodo mums Bretkūną kaip vertėją. 
Jis išsiskiria iš kitų XVI a. vertėjų ir užima vietą šalia: Daukšos. XVIa. 
vyravo pažodinio vertimo principas, ir jo visi dažniausiai aklai lai- 

kėsi. Daukšos ir Bretkūno pavyzdys rodo, kad, labai gerai mokant 
kalbą, pažįstant jos neišsemiamus turtus, turint gerą kalbos jausmą 
ir nuovoką, galima pasiekti neblogų rezuliatų, net ir šio principo laikantis 
(žinoma, neaklai). L. Rėza taip apibūdina Bretkūno vertimą, apibendrin- 
damas savo tyrinėjimo rezultatus: 1) Bretkūnas pavyzdingai laikosi origi- 
nalo, sąžiningiausiai perduoda kiekvieną vaizdą, orientalinę išraišką, 
išlaiko kiekvieną originalo bruožą, bet drauge leidžia ir lietuvių kalbos 
dvasiai pasireikšti. 2) Vertimas pasižymi lietuviškos išraiškos grynumu; 
jame nėra tų gausių germanizmų, kurie įsibrovė vėliau į lietuvių kalba ir 
kurių pilna XVIII a. vertimuose. 3) Būdinga vertimo savybė — trum- 
pumas ir aiškumas: Bretkūnas, nerasdamas atitikmens, nesigelbsti 
nusakymu kitais žodžiais, bet dirba tol, kol suranda ar susikuria žodį, 
atitinkanti originalą. Šis Rėzos apibūdinimas yra bendrais bruožais 
teisingas. Teigiamai Bretkūno vertimą vertina ir kiti tyrinėtojai. Pavyz- 
džiui, stambios monografijos apie Bretkūną autorius Falkenhanas pa- 
brėžia, kad jis kartais tokią puikią išraišką randa, jog reikia stebėtis. 
Veltiui ko nors panašaus ieškotum kitų darbuose. 

Tačiau nepaisant pavyzdingo ano meto sąlygomis vertimo ir Bret- 
kūno pastangų bibliją išleisti, ji taip ir liko neišspausdinta. Hercogas, 
įsitvirtinus reformacijai, nebenorėjo duoti lėšų, o ir Bretkūno konfratrai, 
gal būt, pavydėdami jam lietuviško Liuterio garbės, vilkino tikrinimą. 
Tuo buvo padarytas didelis nuostolis lietuvių literatūrai, literatūrinei 
kalbai. Kūrybinės Bretkūno pastangos negalėjo duoti vaisių — būti pa- 
naudotos kitų. Jeigu būtų buvusi išleista XVI a., Bretkūno biblija 
būtų galėjusi suvaidinti teigiamą vaidmenį ir socialinėje kovoje, panašiai 
kaip Liuterio biblija, kurios reikšmę šiuo atžvilgiu Engelsas taip nusakė: 
„Savo biblijos vertimu Liuteris davė į rankas plebėjiniam sąjūdžiui galin- 
są ginklą <...>. Valstiečiai visapusiškai panaudojo tą ginklą prieš kuni- 
gaikščius, dvarininkus ir kunigus“. 

Geriau Bretkūnui sekėsi su pamokslų rinkiniu — ,„„Postile“. Baigęs 
ruošti 1589 m., išleido ją 1591 m. „„Postileai“ Bretkūnas panaudojo 
savo pamokslus ir žymiausių protestantų teologų darbus. Tai buvo pir- 
mas ne verstinis, bet originalus veikalas lietuvių literatūroje. 

Tiesą sakant, turinio atžvilgiu Bretkūnas didesnio originalumo 
„Postilėje“ neparodė, apsiribodamas daugiausia biblijos aiškinimų, 
moralizavimu. Platesnio tikrovės atspindėjimo veltui joje ieškotum. 
Bet negalima neigti ,„Postilės“, bent ribotos, pažintinės reikšmės. Pro 

teologinius samprotavimus aiškiai matyti sunki liaudies buitis. Kai kur 
Bretkūnas tiesiog rašo: „Šitai spaudž svietą brangūs metai <...>. Ba- 
duoj taskat [=štai] visas žmones [=visi žmonės]. Liaudyje tada būta 
dar nemaža senojo tikėjimo liekanų, kurių vieną kitą autorius sumini, 
graudendamas skaitytojus, kad jų atsikratytų: ,,Pameskigi, miela Lietuva, 
melstisi kaukus, aitvarą, žŽemėpačius alba kitas deives ir numirusius šven- 
tuosius“. Liaudis, kaip žinome iš daugelio XVI a. liudijimų, buvo labai 
abejinga krikščionybei, vengė bažnytinių pamaldų. Tai patvirtina ir 
„Postilė“: „Kuo metu reik bažnyčion eiti, eit [=eina] žmones karčia- 
mona; kuo metu pareitisi |=reikia] imti dievo kūną bei kraujį, žmones 
prisiger. Kuo metu reiktų atleidimą griekų spaviedyje ieškoti, žmones 
juo giliaus ing griekus isiklampin. Kada reik melstisi dievą, tad Žmones 
durnieji keik ir pakalb patį dievą“. 

Pažymėtina, kad Bretkūną labai stipriai buvo paveikusi viešpataujan- 
čių klasių ideologija, ir jis ,,Postilėje“ palaikė luominę feodalinę santvar- 
ką, mokė liaudį paklusti ponams. Konstatuodamas ne vienoje vietoje 
socialinio skurdo baisumą, be egzistencijos žmonių nesuskaičiuojamą 
daugybę, Bretkūnas to skurdo priežasčių neieškojo ir, tenkindamasis 
užuojauta, liepė melstis. Tačiau „„Postilėje“ rasime ir aiškių socialinės 
skriaudos konstatavimų, priminimų, kad ponai kartais be saiko „plėšia 
nuog Žmonių danį“, ir socialinio protesto užuomazgų — grasinimų 
aukštesniu teisingumu, laukiančia ataskaita tiems, kurie vargšą „applėš, 
lup, jo prakaitą ir kraujį išsiurbia “. 

Drauge pabrėžtina, kad Bretkūnas visą gyvenimą su liaudimi buvo 
susijęs ir ją mylėjo. Liaudis jam buvo artimesnė už tuos ponus ir galin- 
guosius, kuriems jis taip dažnai turėjo lenktis, prašydamas paramos. 
Tas artumas, šiltas žmogiškas ryšys su liaudimi, kuri feodalinėje santvar- 
koje buvo taip niekinama viešpataujančių klasių, nuolat jaučiamas ,„Pos- 
tilėje“. Tai yra gyvas Bretkūno asmenybės atspindys, kuris ir dabar, 
pračjus keliems amžiams, atgaivina pageltusius, dūlančius jo knygos 
lapus ir padaro ją mielą. 

Bretkūnas liaudies žmogui pavadinti vartoja maloninius mažybinius 
žodžius, tokius, kap žmugutelis, žmonelės (=žmoneliai), išreiškiančius 
skurdų beteisį to Žmogaus gyvenimą ir jo, pamokslininko, užuojautą. 
Bretkūnas paprastai ir kreipiasi į klausytojus bei skaitytojus daugiskai- 
tos pirmuoju asmeniu, lyg kalbėtų drauge jų ir savo vardu: „mums ne- 
bagėliams, <... > mus nebagėlius“. 

Artumas liaudžiai ir glaudūs ryšiai su ja daug padėjo Bretkūnui kuriant 
literatūrinę kalbą. Vienintelis j0 šaltinis čia ir tegalėjo būti gyvoji kalba. 
Keliasdešimt metų dirbdamas liaudies tarpe, Bretkūnas įprato kalbėti 
ir rašyti taip, kad būtų jos suprastas. Jis panaudojo daug gyvosios kalbos 
elementų — žodžių, posakių, pavyzdžiui: prakaitą braukdami, dvasios 
negalėjo atgauti, žabangas spendž, netur galvos savo kur pakišt ir kt. Jis 
nedalijo žodžių į kastas, vartojo ir gražius, švelnius, ir ne taip jau gražius, 
net tokius, kurie paprastai viešai nevartojami. 

Bretkūnas yra vienas pirmųjų literatūrinio stiliaus kūrėjų. Jis pirmasis 
panaudojo prozoje vaizdines ir emocines priemones, nors, tiesa, nelabai 
gausiai. Mėgstamiausia jo priemonė yra palyginimas, paimtas iš gyvosios 
kalbos ar valstietiškos aplinkos, pavyzdžiui: kaip sapnyje gyven, pikčiaus 
limp nei smala, netupėkit <...> kaip žąsys, nei stovėkit šičia kaip kelmas. 
Dažnai Bretkūnas panaudoja vaizdinius veiksmažodžius, kurių tokia 
turtinga lietuvių kalba ir kurie suteikia jai tiek spalvingumo, vaizdumo 
ir emocingumo. 

Vaizdinės priemonės Bretkūno panaudojamos įtaigumui sustiprinti 
ir turi kiek retorinį atspalvį. Bretkūną ir reikia laikyti retorinio stiliaus 
pradininku, nors tas stilius nėra dar jo išplėtotas. Jis panaudoja tik papras- 
čiausias, didelio meistriškumo nereikalaujančias retorines priemones, 
Retorinė nuožiūra matyti ir Bretkūno leksikoje: atrenkami patraukian- 
čiaiir palankiai kalbamam dalykui nuteikią žodžiai, o iš kitos pusės, tokie, 
kurie suniekintų, autoriaus nuomone, neigiamą dalyką, atgrasintų nuo 
jo. Retorinis atspalvis pastebimas taip pat žodžių ir sakinių jungime, 
srupavime, pačioj sakinio sandaroj. Iš retoriniam stiliui būdingų figūrų 
Bretkūnas gana dažnai panaudoja kreipimąsi, kartais retorinį klausimą, 
bet labiausiai mėgsta pakartojimą. Pakartojimą jis naudoja kaip pabrė- 
žimo, įieigimo priemonę ir drauge kaip sakinio lygiomis dalimis suskal- 
dymo, sugrupavimo ir jungimo būdą. Pakartojimas rodo ir autoriaus ne- 
skubantį, ramų, platų mostą. Pavyzdžiui, apie paklydusią avį pasakyta: 
„Kada yra piemenes savo gaudoma, ana duostisi [= duodasi] sugauti, 
duostisi ant pečių jo uždėti, duostisi namo prie kitump aviump parnešti“. 
Bretkūnas taip pat mėgsta sinonimų sugretinimą, kūrį gana dažnai jungia 
su pakartojimu: „ir girdim žmones vaitojančias, girdim Žmones ver- 
kiančias ir raudojančias bei visur pagelbėjimo ieškančias“. 

Bretkūno „Postilė“, jos kalba, stilius yra susilaukę palankių vertini- 
mų ne tik amžininkų, kurie pripažino autoriui talentą, bet ir vėlesnių 

tyrinėtojų. Pažymėtina, kad XIX a. pabaigoje ji buvo perspausdi- 
nama vieno Prūsų Lietuvos laikraščio skiltyse. Tuo būdu Bretkūno 
poveikis siekia iki pat XX a. pradžios. 

Dabar Bretkūno darbai turi didžiulę istorinę vertę, kaip nepakeičia- 
mas šaltinis XVI a. lietuvių kalbai, literatūrinės kalbos istorijai, literatūri- 
nio stiliaus užuomazgoms tirti. Bet nė apie vieną iš jų, išskyrus biblijos 
vertimą, kol kas nėra parašytos jokios studijos, net atskiro reikšmin- 
gesnio straipsnio. Nė vienas jų nėra pakartotinai išleistas. Taip ir liko 
neišspausdintas jo biblijos vertimas: 8 rankraščio tomai iki antrojo 
pasaulinio karo pradžios išgulėjo Karaliaučiuje. Dabar jų likimas ne- 
žinomas. Galimas dalykas, kad jie yra žuvę. Tėra išlikusi jų fotokopija, 
dabar saugoma Vilniaus Valstybinio V. Kapsuko universiteto Rankraš- 
čių skyriuje. Prieš keletą metų Lietuvių kalbos ir literatūros institutas 
yra pradėjęs ją nurašinėti mašinėle. Bet nurašinėjimo tempas yra žymiai 
lėtesnis už Bretkūno vertimo tempą. O fotokopija metai iš metų po 
truputį blunka. Praeis dar dešimtmetis, kitas, ir jos bus nebeįmanoma 
įskaityti. Reikia džiaugtis, kad Valstybinė Politinės ir mokslinės įlitera- 
tūros leidykla įtraukė Bretkūno biblijos vertimą ir ,„Postilę“ į perspekty- 
vinį leidimo planą, ir pradedami paruošiamieji darbai tiems veikalams 
išleisti. Išleidus jie bus išgelbėti nuo žuvimo ir padaryti visiems prieinami. 
Tada tik bus atlyginta Bretkūnui padaryta skriauda, ir jis galės užimti 
deramą vietą lietuvių literatūros ir kultūros istorijoje. 


J. BRETKŪNAS — MAŽOSIOS LiETUVOS PROZOS 
PAGRINDĖJAS 


Tikrovės atgarsiai ir socialinės J. Bretkūno pažiūros 
„Postilėj“! 


„Postilė“ skirta ne tik kunigams, bet ir eiliniams klausytojams, 
tik prie jų taikantis rašyta, todėl galėtum tikėtis ryškesnio gyvenamojo 
laikotarpio, jo aktualiųjų klausimų ir svarbesniųjų įvykių atsispindėji- 
mo, kad ir perėjusių per pamokslininko iškreipiančią moralizuojančią 
prizmę. Peržiūrėjus visą „„Postilę“, tenka konstatuoti, kad konkrečių 
įvykių, tikrovės atgarsių beveik nėra. Retkarčiais paminimi įvykiai 
dažniausiai nėra kuo nors būdingi laikotarpiui ar vietai. Jie plačiau ir 
nenušviečiami. Pvz., kalbėdamas apie mirtį ir nusižudymą, J. Breikū- 
nas primena, ga! būt, ir klausytojams žinomą įvyki: 

604. 5 kaip ir fehi rudeni | antai moterifchke | numirus 
waiku ir wiru Jawa | fchullinije pa/fifkandinna“ ( WI 518). 
Bet toks konkretus įvykis nėra J. Bretkūnui įdomus, kaip toks, ir jis il- 
giau ties juo nesustoja. Jam terūpi moralinis atžvilgis, moralinė tiesa, 
todėl ir tos tikrovės užuominos tereikalingos kaip išeities taškas, kaip 
sąlyčio su klausytojais užmezgimas, kad būtų galima pradėti morali- 
nius išvedžiojimus ar graudenimus: 
„<...> Binnat iau nu fchū cgiefu iawus ifch lauko fuwoktus. 
Schicze Godings dumoj / tatai efch daug nu gawau iawu / 
tūgi galefiu daugi ifch tu gauti pinnigu ir artima |awa lupti 
/ kaip tiktai pats norefiu <...>“ (II 395). 
Arba kitas pavyzdys. Paliečiami opūs, visus jaudiną dalykai: 
„<...> fehitai Įpaudą fwieta brangus metai | firatia wos newos gal 
paffipenneti | Badūij tafkat wi ffas Bmones | Jei nu norim milti / iei 
nenorim baddu numirti / alba numarinti fawa mielus waikelius / 








1 Dėl straipsnio pilnaties žr. šio tomo paaiškinimus. 

tadda milekem Diewo įchwenta Szodi <...>. Diewo baimeie giwen- 

kem.Tadda atwirs geros gadinnes/wi| fi daikta atpigs <...>“ (1315). 
Būdinga, kad kaip pastorius, krikščionybės skelbėjas, kovodamas su se- 
nojo lietuvių tikėjimo liekanomis ir papročiais, irgi tenkinasi tokiu 
pat trumpučiu užsiminimu ar stačiai pabarimu, perspėjimų, paragi- 
nimų: 

<...>) netikekite Bolininkems | netikekite burtinikams |ne- 
tikekite Piniams Įneja thie ifchtiefos nieko gera Bmogui negal 
dariti <...>)“ (H 390); 

„Pamefkigi miela Lietuwa melfii/fi | Kaukus | Aitwara | S3e- 
mepacgius alba kitas Deiwes ir numirufius fchwentūfius <...)“ 
(II 101). | 

"Tuo nuostabiau, kad ir apie įvairias religines sektas, apie katalikus, su 
kuriais, suprantama, jis kovoja, taip pat trumpai ir retai tepasisako, 
pasitenkindamas vienu kitu kandesniu žodžiu, suniekinančiu apibūdi- 
nimu-— pvz., ,„„PopieBnikai pilwo delei uffigin Įchwentos Euangelios“ 
(II 212) —ar sugretinimu — pvz., „,<...>Pagonis /weidmainei/ ir popie- 
Bnikai <...>“ (II 90). Kiti XVI a. mūsų rašytojai — S. Vaišnoras, 
Volfenbiutelio postilės autoriusš — aštriai polemizuoja su katalikais, 
kalvinais, arionais, sakramentarijais ir t. t. Ir apskritai XVI a. tikybi- 
nėj literatūroj „rabies theologorum“ be nebus vienas būdingiausių reiš- 
kinių*. Kiek plačiau paliečia J. Bretkūnas savo ganomųjų nesilankymą 
bažnyčion (II 97—98)? ir jų laikymąsi jon atėjus (1 95), retoriniu anti- 
tetiniu periodu tokio elgesio netinkamumą pabrėždamas: 

„Kumetu reik BaBniczon eiti / eit Bmones Karcgamona / 
kūmetu pareiti|i imti Diewo kuna bei kraughi /Gmones priliger. 
Kūmetu reiktu atleidima grieku Įpawiedije ifchkoti / Bmones 
iū gilliaus ing griekus ifiklampin. Kadda reik melftufji Diewa 
/tad Bmones durnieghi / keik / ir pakalb pati Diewa <...>)“ 
(I 311). 

2 Witte W. Der Uebersetzer Simon Waischnoras d. Ac. Braunschweig, 1931, 
o ašiai [W.]. Die Wolfenbūtteler litauische poslillenhandschrift aus dem 
jahre 1573. — „Mitteilungen der Litauischen litterarischen Gesellschaft“, 1900, 
H. 25 (V. 1), S. 7. 

* Witte W. Der Uebersetzer Simon Waischnoras <...> S. 28. 

5 Jau 1525 m. buvo įsakyta sekmadieniais ir šventėmis bažnyčią lankyti, 
0 1540 m. įsakymas pakartotas, 1543 pagriežtintas, už nesilankymą nustatytos pi- 


niginės ir fizinės bausmės (Tschackert P. Urkundenbuch zur Reformations- 
geschichte des Herzogthums PreuBen <...> S. 128, 209, 213). 

Mažą tikrovės atgarsių skaičių galima aiškinti keleriopai. J. Bret- 
kūnas buvo daugiausia kompiliatorius. Naudojamuose veikaluose lietu- 
viškos tikrovės negalėjo būti, o kitokią plačiau liesti nebuvo tikslinga. 
Be to, kaip iš biblijos vertimo apibūdinimo matyti, labai rūpinosi tiks- 
liu originalo perdavimu. Pamoksluose jam irgi rūpėjo pirmiausia evan- 
gelijų aiškinimas, jų moralė, nes į jas žiūri kaip į absoliučios, nekvestio- 
nuojamos tiesos šaltinį. Į originalius rašytojus nepretendavo, nenorė- 
jo ką nors sava pasakyti. Jam pilnai užteko to, kas kitų buvo pasakyta. 
Taigi ir čia, atrodo, reiktų konstatuoti tą patį originalo laikymąsi ir 
i pamokslus žiūrėti kaip į išplėstus biblijos komentarus. Tokią nuomo- 
nę paremia ir pirmosios „„Postilės“ dalies priedas — „PASSIO Tatai 
elti Muka POno mufu Jefaus Chriftaus / ifch keturu Euangeliftu. 
Lietuwifchkai ifchra fchita Per Jana Bretkuna Anno 1591“. Šis priedas 
yra evangelijų kompiliacija — atitinkamų vietų atrinkimas ir sujungįi- 
mas, išlaikant ir pasakojimo būdą, ir stilių, nė kiek nekeičiant evange- 
lijų teksto. 

Kartu konstatuotina ir tai, kad J. Bretkūnas nebuvo kovotojas, 
reformatorius, vadas ir veikėjas įprastąja prasme, nebuvo ir tikrai akty- 
vus „šio pasaulio“ pilietis, susirūpinęs jo kasdieniniais aktualiaisiais 
reikalais. Jam daugiau rūpėjo vadinami amžinieji dalykai. Taip pat jis 
nebuvo svajotojas ar pranašas, apdovanotas galingu jausmu, lakia vaiz- 
duote, nebuvo Žmogus, neišsitenkąs savojo meto kultūrinio dvasinio 
gyvenimo rėmuose. Todėl ir netiesiog — kovodamas su savojo am- 
žiaus ydomis ar svajodamas apie kitokį, geresnį gyvenimą — savojo 
amžiaus konkrečių bruožų taip maža tėra davęs. 

Toks nutolimas įvairiais atžvilgiais nuo konkrečiosios tikrovės ne- 
reiškia, kad J. Bretkūnas neužimtų aiškios pozicijos savojo meto poli- 
tinės socialinės santvarkos atžvilgiu. Jis pasirodo kaip luominės feoda- 
linės santvarkos gynėjas, stiprintojas, įrodinėdamas „wijjus fwieto Po- 
nus Diewo pramanitus“ esant (IT 499) ir įtikinėdamas, kad be įų būtų 
neįmanomas gyvenimas, nors tam tikslui turi griebtis vargu ir anų lai- 
kų žmonėms pakankamai įtikinamų argumentų: 

„Nefa iei ne butu Wiriaufibiu tatai efti Ponu /<...> tada 
Bmones durniaus ant kits kito eitu nei wilkaj / kits kitam fila atim- 
tu / ne tiktai io lobi / bet ir Moteri fu waikais /iei ne butu Ponu 
negaletu mogus pūda prikaifta ifchlaikiti alba ftrowa faw ifch- 
wirti / kits iam tatai pawerfchtu. Ifch to tada raftunje / barne /, 

kowa ir uBmufchimas tarp moniu kofna diena / bei ifchpuj- 
tighimas Į[wieto<...5“ (II 500). 
"Tuo remdamasis, išdėsto ir pareigas ponams, stengdamasis jas vėl pa- 
gristi aukštesniu autoritetu: 
„<...> koBnas padonis Ponui fawam kaltas ira /keturius 
daiktus pagalei (chwento rafchto /alba paties Diewo infakimo 
Ant Pirmo <...> Garbinti fawa Ponus <...) 
Ant Antro <...) attadūti dani / tatai eft / ciefe alba ir kar- 
tais renkant meflewa<...> 
Ant trecgio <...> ta darba nudirpti / kuri iumus Ponai prisaka 
alba kaip mufu fchic3e kalbama ira / baudgewa / nefa taip pri- 
saka Diewas per Schwenta Powila <...) 

Ant Ketwirto <...> melftiffi uBu fawa Ponus <...>“ (II 503 — 504). 
Vis dėlto galima abejoti, ar tokie išvedžiojimai išreiškia paties J. Bretkū- 
no įsitikinimus. Ar nebuvo jis priverstas taip kalbėti? Nuo hercogo, jo pa- 
tarėjų ir kitų galingųjų priklausė jo likimas. Jis nuolat turėjo juos visko, 
lyg išmaldos, prašyti. Be jų paramos negalėjo ir savo paruoštų veikalų 
išspausdinti. Kad čia bent žymia dalimi kaltos beviltiškai sunkios jo 
gyvenimo sąlygos, kad jis pats nesijautė vienu iš tų galingųjų ir jam daug 
artimesni buvo vargšai baudžiauninkai, matyti iš paties jo kreipimosi į 
klausytojus, kalbėjimo visų vardu, pačių tam reikalui naudojamų žodžių: 

„mumus nebagelems“ (II 85), „mus nebagelius“ (I 75). 

Ir apskritai J. Bretkūnas savo ganomiesiems apibūdinti vartoja ma- 
loninius mažybinius žodžius, išreiškiančius ir jų sunkų, skurdų gyveni- 
mą, ir jo, pamokslininko, užuojautą: 

Bmugutelis (I 9, II 86, 87, 122, 478 ir kitur); Bmoneles (IT 500). 
Vargšų atjautimą jis parodo ir kitais būdais ne vienoj ,„„Postilės“ vie- 
toj. Jis pabrėžia socialinio skurdo baisumą, be egzistencijos Žmonių 
neapskaičiuojamą daugybę („daug ir be skaitliaus / negalincziu / rai- 
fchu / Iūfchu / apiaekujfiu / alba faenu pawargufiu Bmoniu po fawa 
akim regim waikfchegoiencgiu<...>“ II 455), bet to skurdo priežasčių 
neieško, o iš priemonių jam pagelbėti težino užuojautą ir išmaldą. Pa- 
likdamas žmonių likimą dievo ir ponų valioj, vis dėlto išdrįsta priminti, 
kad „kartais Ponai per nereda plefcha nūg Bmoniu dani“ (II 497), ir 
pagrasinti aukštesniu teisingumu, laukiančia ataskaita tiems, kurie ne 
tik nenori skurstantiems padėti, bet dar juos skriaudžia: 

„A iei ghis [didžturtis] delei nedavimo ubagui prapūlens ira 
/ kas bus thiemus kurie ubaga applefch / lup /io prakaita ir krau- 
ghi iffurbia“ (II 197). 
Šiaip ponams ir turtingiesiems J. Breikūnas ypatingų privilegijų nelin- 
kęs pripažinti, nes griežtai pasisako prieš tinginiaujančius, tiek didžius 
ponus, turtinguosius, tiek ir neturtinguosius (II 275 — 276), nurodydamas, 
kad tinginiavimas yra įvairių ligų ir ydų priežastis, o darbas visų parei- 
ga: „Jei kas nedirb / tas tene walga“ (Ii 277). 

Šitokie atsargūs J. Bretkūno pasisakymai nedaug paguodos ir para- 
mos skriaudžiamiems lietuviams teteikė. Skatindamas nusižeminti, pa- 
klusti, migdė jų sąmonę, ugdė juose pasitikėjimą ponais, atsidavimą jų 
ir valdovų valiai. Taip pat neigiamai tenka vertinti jo prietaringumą, 
tikėjimą, kad 

„Wiffe kampai pilni ira Welinu alba piktu Dwajiu tikancgzuiu 
Bmoniu / idant ghiemus ifkada padaritu <...>“ (II 437), kad 
„grieku delei <...> liggos ir wargai <...> randali“ (II 38694 

Tad tiesioginei lietuvių kovai su vis labiau slegiančia baudžiava, 
su juos visokeriopai išnaudojančiais vokiečiais J. Bretkūnas ne ką pa- 
dėjo. Bet jis labai reikšmingas buvo tai kovai netiesiog. Kultūriniam ir 
tautiniam Mažosios Lietuvos lietuvių gyvenimui jo raštai yra pirmaei- 
lės reikšmės, nes, sukurdamas literatūrinę kalbą, užtikrino lietuvių kal- 
bai egzistenciją, sulaikė germanizacijos procesą, ir Mažoji Lietuva ga- 
lėjo susilaukti K. Donelaičio. 

J. Bretkūno parodyta nemaža kūrybinių pastangų surandant, pri- 
taikant ir sukuriant lietuviškų atitikmenų tokios didžios apimties ir įvai- 
raus turinio veikalui, kokia yra biblija, ir parašant didžiulę postilę. 
Pagrindinis ir vienintelis jo šaltinis buvo liaudies kalba, kurią jis taip 
gerai mokėjo, kad net J. Gerulis, visaip stengęsis įrodyti J. Bretkūno 
vokišką kilmę, turėjo pripažinti: „savo vertimuose<...> neretai taip 
gražiai kalbos dvasią nujaučia, kaip tiktai žmogus, kurs iš mažens lie- 
tuviškai moka“". Tad pirmiausia jo darbai dabar įdomūs liaudies kal- 
bos panaudojimu, o iš dalies ir užfiksavimu. Šalia to, jis pirmas ryškes- 
nio, apvaldyto retorinio stiliaus, bent jo pradų kūrėjas. 

S Kitoj „„Postilės“ vietoj, kalbėdamas apie vaikus ir jų ligas, apie tai užmirštą 
ir sako: „ifch geros walios randa/i daug indiwnu liggu /kartais nieBai ios wargin kar- 
tais fkaudulai/ pagend pilweleis /kakleliu ir pripūla kartais iemus liggas nepaskai- 


tamas <...>“ (II 509). 
" Gerullis J. Senieji lietuvių skaitymai. K., 1927, I, p. 88. 

Kalbos ir stiliaus liaudiškumas 


Dėl apžvalginio šios darbo dalies pobūdžio negalint įsileisti į išsa- 
mesnį J. Bretkūno kalbos ir stiliaus apibūdinimą ir duoti pilno jo vaiz- 
do, teks apsiriboti keleto jo bruožų paryškinimu ir kai kurių problemų 
daliniu nušvietimu. 

Reikšmingiausi J. Bretkūno kalbos ir stiliaus formavimosi fakto- 
riai buvo jaunystės, studijų ir darbo aplinka, profesija, klausytojai ir 
veikalų skaitytojai, asmeniniai polinkiai ir siekimai. Visa kartu imant, 
pagrindinis vaidmuo tenka liaudžiai, gyvajai Jos kalbai, bet nemažos 
reikšmės turėjo ir kitos kalbos, kurias studijavo ir su kuriomis praktiš- 
kai tekdavo susidurti. Veikė svetimi pavyzdžiai, seniai naudojamos re- 
torinės priemonės geriau klausytojams — skaitytojams paveikti. Svetimų 
įtakų išvengti negalėjo ypač dėlto, kad lietuviai neturėjo dar savosios 
literatūros, literatūrinės kalbos. Keliasdešimt metų dirbdamas lietuvių 
liaudies tarpe, įprato kalbėti ir rašyti taip, kad jos būtų suprastas. Savo 
asmenybės, individualumo parodyti, originalumu pasižymėti nenorėjo. 
Todėl visai natūralu, kad J. Bretkūno stiliuj nėra ryškaus, kiekvieno 
lengvai pastebimo individualaus atspalvio, nejaučiama jame slypinčios 
formuojančios jėgos, kuri kaip galinga srovė visa apimtų. Tuo nenori- 
ma pasakyti, kad jo stilius būtų nevieningas ar visai bespalvis. 

Lig šiol, berods, viena J. Bretkūno stiliaus savybė tėra pabrėžta. 
A. Becenbergeris, ieškodamas ,„Postilėj“ autoriaus asmenybės atspin- 
džių, pasigenda gilesnio jausmo, kilnesnio daiktų suvokimo: „visa nuo- 
bodu, kasdieniška. Kartais Bretkūnas stengėsi liaudiškai kalbėti, tačiau 
tai jam dažniausiai nesisekė ir dažnai neskoningai išėjo“. J. Bretkū- 
no pamokslų trivialumo iliustracijai A. Becenbergeris duoda pamokslo 
apie ligas ir stebuklingą išgydymą planą. Ta proga prisimintini L. Rė- 
zos, ne mažiau už A. Becenbergerį jautraus grožiui, atsiliepimai apie 
kai kurias J. Bretkūno biblijos vertimo vietas. L. Rėza, lygindamas įvai- 
rius biblijos vertimus ir leidimus, kaip tik keliose vietose konstatuoja, 
kad J. Bretkūnas daug kilniau už kitus, pavyzdžiui, už 1735 m. bibii- 
jos vertėjus, yra išsireiškęs: 

„18 mėBlū<...>hat schon Bretke anstandiger 18 purwo ūber- 

S Bezzenberger A. Beitrūge zur Geschichte der litauischen Sprache auf 
Si litauischer Texte des XVI. und des XVII. Jahrhunderts. Gėttingen, 1877, 

setzt <...>“, „unsers Bretke Uebersetzung: piktos žwerys, viel 
edler und richtiger lautet“.?9 


Reikia manyti, kad J. Bretkūnas, bibliją versdamas ir „Postilę“ ruoš- 
damas, nesistengė vienai panaudoti aukšiąjį, kitai žemąjį stilių, o ka- 
dangi „Postilę“ paruošė, baigdamas versti bibliją, jo skonis negalėjo 
pasikeisti. Todėl, paminėjus abi lyg ir prieštaraujančias nuomones, ten- 
ka liaudiškumo klausimą plačiau paliesti. 

Liaudiškumo sąvoka nėra vienareikšmė. A. Becenbergeris, atrodo, 
juo suprato paprastumą, populiarų aiškinimą, nusileidimą ligi neišla- 
vintos klausytojo sąmonės ir nukrypimą į šiurkščią tikrovę. Bet liaudžiai 
būdingas ne tik šiurkštumas — stačiokiškumas, realybės jausmas, — 
bruožai, susiformavę dėl sunkių gyvenimo sąlygų, — taip pat ir švelnumas, 
jautrumas, aukštesni polėkiai jai nesvetimi. Tai rodo lyrinės dainos ir 
pasakojamoji tautosaka. Jei taip, tai ar J. Bretkūnas būtų tik vieną liau- 
dinio stiliaus ypatybę tepasisavinęs? 

Pirmiausia paryškintinas pats jo linkimas liaudiškuman, aplinkos 
jutimas ir net nesąmoningas prie jos taikymasis, biblinių vaizdų tegu 
17 nežymus transformavimas. Tai aiškiai galima pastebėti iš dviejų ,„Pos- 
tilės“ vietų. Duodamoj evangelijos ištraukoj pasakyta: 

„Ir ftoioji umai ijch Dangaus vAimas | kaip didžio wejo | 
ir papilde wif|us namus / kur ghie |edeia“ (II 132). 
O toliau — pamoksle aiškinime tas pats dalykas jau taip nupasa- 
kojamas: 
„Stoias ufimas kaip kokio weielio ir papilde wijfa Oki“ (II 
143). 


Antroj vietoj jaučiama lietuviška aplinka, intymesnė nuotaika. Panašus 
kiek sulietuvinimas, suliaudinimas (dabartinę liaudies kalbą imant 
palyginimui) matyti iš kitos vietos — pasakojimo apie didžturtį, besigė- 
rintį lobiais, būsimu jų sunaudojimu, ir besikalbantį su savim: 
„<... >)Miela dufchele | tafkat<...>5walgik / gerk / ir lebauk / A 
Diewas teip iam kalbeia / Tu durniau Įchatai fche nakti turefi ifch- 
dwelti<...5“ (L 377). 


„*Rhesa L. Philologisch-kritische Anmerkungen zur litthauischen Bibel <...> 
K.Onigsberg, 1816, S. 17. 
10 Ten pat, p. 72. 

Palyginus šią vietą su autoriaus nurodomu šaltiniu (Luk. 12), tuoj 
krinta į akis, kad J. Bretkūnas iš dalies sušvelnina (anima, (uxĄ — 
Miela du fchele), o iš dalies sustiprina, šiurkščiau pasako (stulte, 'dop0ov — 
Tu durniau). „„Pasijoj“, kuri tėra evangelijų santrauka — kompiliacija, 
pasipiktinimo išraiška taip pat sustiprinta: vietoj lot. Vah, gr. oda 
(Mork. 15, 29) įdėtas „Tfui | ar taip iĮchardai baBnicze <...>“ (I 389). 
"Ir iš visos eilės „,Postilės“ vietų jaučiam ne vergišką sekimą šaltiniais 
ar vertimą, o lietuviškos tikrovės jutimą, laisvą lietuviškais žodžiais 
ir posakiais operavimą ir kiek sustiprintą, kaip liaudies mėgstama, iš- 
raišką: 

„<... >piktieghi / geriemus Pabangus /pendą | kur tiktai prima- 
na“ (II 445); „<...> ne tur galwos fawa kur pakifchti“ (I 9); „Jeib 
niekas negaletu fakiti / Meffiofchus ufkampeis tiktai flapes“ 
(II 114); apaštalai „net kaip ir Įlapidamies pa kampeis fuffieida- 
wa“ (II 143); „„Dwafes |awa negelia atgauti“ (V 112); „Sąmones ba- 
goti<...> kitius po koiu fawa min“ (UN 488); „„Muitininkai <...> 
kitu Gmoniu prakaito ir lobio trokfchdami / kū tiktai primani- 
dawa / /uppa ir iu kraughi iffurbe“ (U 356); „Prakaita braukdami 
koBnas turrim pennetiffi wiffu amBu fawa“ (II 104). 


Vietomis J. Bretkūno stilius įgauna žemojo stiliaus bruožų, kiek 
vūlgarumo. Jis nedalina žodžių į kastas, nedaro rūpestingos atrankos 
tarp kilnių ir negražių žodžių, tų negražiųjų nevengia, o kartais juos gal 
ir tyčia panaudoja, norėdamas labiau paveikti klausytojus — suniekinti, 
atgrasinti. 

„Judofchius<...> paffikore / ir perpli/fcha pufiau | ir widurius 
Jawa padrebe“ (I 375); „<...>widdurius Jawa ifchkrete“ (I 414); 
sūnus palaidūnas ,,<... >5wif fa fawa lobi / /u kek fchemis ir fmirdais 
praranda | girtūdams / fchokinedams ir piktai lebaudams“ (Il 
223); „<...Jius kurie paiunkot fu kurwomis elkfti/fi | pamefket 
toki pikta giwenima / da welkites moteres“ (I 179); „Kriftus<...> 
ir mus<...> ifch numirujiu (kacgei /upuwufius) prikels“ (II 12); 
„<... >kunas tur numirti / pagefti / puti | fmirdeti <...>“ (I 407). 

Šia proga pastebėtina, kad kol J. Bretkūno kalba plačiau neištirta 
ir jos žodynas neparašytas, spręsdami pagal dabartinę vartoseną ir norė- 
dami estetinį stiliaus poveikį apibūdinti, ne kartą galim suklysti, nes per 
trejetą šimtų metų daugelio žodžių reikšmė pakito. Pavyzdžiui, nasrai, 

dažnai vartojami J. Bretkūno („<...> kalbeia per nafrus Dawido<...>“ 
£414; iI 22, 64) ir kitų XVI a. rašytojų“, tada buvo visai kilnus žodis ir 
tereiškė burną; taip pat ir išdvėsti („<...> kurfai Brolis regedams 
ifchdwejufe fejferi fawa neraudotu?“ II 518) tada tereiškė numirti, 
neturėjo dar jokios peikiamosios, niekinamosios reikšmės, o prašokti 
(<... >prafchokulioie nedelioie<...5“ I 17; II 12), laiko prasme ir 
M. Daukšos vartotas, atrodo, neturėjo to dinaminio atspalvio, kurį 
dabar jaučiame“, ir reiškė praeiti. 

J. Bretkūno stilius taip pat pasižymi ir kita liaudinės kalbos savy- 
be — švelnumu. Jis gana dažnai, kaip ir liaudis, panaudoja mažybinius= 
maloninius daiktavardžius, išreikšdamas jais artimumą, brangumą, 
meilę, užuojautą: 

“<... >tu Jaunikait / tau bus palikti miela Jawa Tiewuti | 
miela Mamuti | miela broluti | fe/eraite | Smertis bailoia Gmonių 
paaeda / wiffus pa fmaugs <...>“ (II 409); 

„<... >gimditoiems labai Įkaudu ira / kadda iu waikai pa- 
warglta / kada iu /weikas kunelis | ira liggų ifchpuftiams / ka- 
da iu grafus Sanarelei kuno / ira pagadinami / kada iu gi/leles 
ira liggos ifchtanfamos / kada iu akeles mielas pagend <...>“ (I 
477). 

Kitur tie žodžiai panaudojami kontrasto dėlei: 

Delei mafo kanfnelio dūnos tankei gerefnieghi prietelius 
kapoiofi ir badeji / Waikai gimditoiems fawa tankei iftrowa 
ifch nafru ifchtrauke“ (II 343). 

Kartais mažybinis daiktavardis, vienas būdamas sakinyje, gali sudaryti 
jaukumo įspūdį, kaip pirma cituotoj vietoj vėjelis, gali nusakyti ne 
tik daikto menkumą, bet ir brangumą jį turinčiam ir beviltiškumą, 
jo netekus: 


Kaimynai „<...>regeia ghi ant barbieriu ir liekariu wiffa 
Jawa turteli iį ftrowiufi <...>“ (II 455). 
Be to, J. Bretkūnas mėgsta ir kitus artumą, pasigėrėjimą, jautrumą 
reiškiančius žodžius, iš kurių, berods, dažniausiai pasitaiko mielas 
(„dirba ikki<... >nufileidimo faules mielos <...>“ I 233). 
"UM. Daukša: „na/frdys ir Birdimi fakikimės“ (Postilla, p. 24); Z. Blotno; 
„ifch na/run Diewa ifcheit“ (Zemcžuga Theologifchka, 1600, p. XVII; persp.: Ge- 


rullis J., Senieji lietuvių skaitymai. K., 1927, I, p. 173). 
22 „Naktis praBėoko“ (M. Daukšos ,„Postilė“, p. 5)= ,„Noc przeminęltė“. 

Šalia šių ypatybių, rodančių J. Bretkūno stiliaus liaudiškumą, nors 
ne taip ryškiai, pastebimi ir gyvosios šnekamosios kalbos atgarsiai. 
Nors pats pamokslų turinys, dėstymo būdas, naudojami teologinių 
raštų šaltiniai ir pavyzdžiai ,„Postilei“ suteikia knyginio, rašytinio sti- 
liaus atspalvį, bet ir atskiri žodeliai, būdingi tik gyvajai kalbai, ir ištisi 
sakiniai, žodžių samplaikos, jų jungimas leidžia pajusti bent tarpais 
prasiveržiančią ir apvaldančią tą knyginį stilių gyvosios kalbos srovę, 
ypač tose vietose, kur J. Bretkūnas kalba žmonėms apie nežinomus ir 
sunkiai įsivaizduojamus dalykus: 

„A Raupjai toke ligga budawa. I|fiwerte ant weido ir ant 
wijfo kuno Bmogaus / kaip nieBai balti / kaip fchafchai kokie 
pikti. Tiegi fchafchai ifchpuftidawa kaip walgiti ifchwalgidawa 
wiffa kuna 8mogaus ikki giflu ir pacžiu kaulū. Bei buwa ligga 
limpanti / fchiteipo iog ana netiktai Bmogus nūg Bmogaus io 
daffilitedams gaudawa / Bet ir fūlas / ant kuro Bmogus ta ligga 
fergas fedeia / pagefdawa <...>“ (I 188), 

Žmogaus, kaulų liga sergančio, „<...>wiffas gijleles buwa 
teipo ifchtanfitas / kaip iau nieka negaleia / kaip iau niekam 
nebedereia daugefni. Ghis iau nebepaacia / nei ka nudirpti galeia/ 
tiktai kilnoiams ir pennams buwa <... >“ (11 455). 

Gyvosios kalbos įspūdį sustiprina nereti autoriaus kreipimaisi į 
klausytojus-skaitytojus, bendravimas su jais, kalbėjimasis, tiesioginis 
jų paraginimas, atkreipimas jų dėmesio. Nors tai iš dalies įprastinis, tra- 
dicinis pamokslininkų pagraudenimas, parodymas savo susirūpinimo ir 
meilės klausytojams, bet dažnai susidaro įspūdis, kad J. Bretkūnas tikrai 
jaučia savo klausytojus, nori būti jų suprastas, įdomiai klausomas, 
įsitraukia į pasakojimą: 

„<... 5mana mieli brolei ir fe/feres graudenu ius<...5“ (Ū 
329); „Dabar girdeiom ape Summa pirmos dalies<...> nu klau- 
fikite teipaieg ir ape antra dali<...>“ (Il 448); „„Schitta malone 
Diewo buwa Szidams priimti / Bet wei/dek ka anis weik | kitti ne- 
nor ateiti / kitti tatai papeike<...>“ (Il 469); „„Dabokimes kur 
fchiedwi | Maria bei Elfbeta giwena <...5. Nu wei/dekim ir dabo- 
kimefi prieBaftu | kodelei Maria toke dide kelione padare<...>“ 
(II 262 — 263). 

Konstatavus šias liaudiškąsias J. Bretkūno stiliaus savybes, teikian- 
šias pagrindus, tenka apibūdinti jo naudojamas vaizdines emocines 

priemones, kaip ryškiausius dalykus, labiausiai iš visų sudedamųjų sti- 
liaus elementų krintančius į akis ir rodančius kūrybinę rašytojo galią, 
originalumą. Vaizdinės priemonės turėtų leisti galutinai nustatyti, ar 
liaudiškumas yra esminė, neatskiriama J. Bretkūno stiliaus savybė, 
ar tai gal daugiau taikymosi prie klausytojų stilistinė apraiška. 

Vaizdinių priemonių „„Postilėj“ labai negausu. Kiek dažniau pasitaiko 
palyginimų, o kitų poetinių priemonių beveik visai nepastebima. Tik 
keliolika palyginimų tėra ryškėlesni. Jų ne vienas ir dabar liaudies tebe- 
vartojami, taigi iš jos ir pasisavinti, o kiti irgi iš kasdieninio aplinkinio 
pasaulio paimti: 

„<...>pikta pamokfla pikcgiaus limp nei fmala“ (I 62); 
„„Pirmieghi<...>kaip fapnije gewen<...Y“ (I 123); „<...> netupek 
BaBniczoie ant fūlo kaip Sganfis koke ant lifda“ (II 359); „<...) 
netupekit baBniczoij kaip Panfis | nei ftoweket fchicze kaip kel- 
mas“ (I 89); velnias ,,<...>Bmogu teipo walioj kaip raitas kokfai 
arkli uffedens<...Y“ (I 281); „,<...>fchikfchtūklei kurie nedren- 
Ja kacgei turedami / tikrai priwalgiti / ligus ira fchunims | ant 
schaudu alba fchieno gulintiemus<...9“ (I 3279; „<...> kaip 
bittie weng aulio fmirdincgio | teip ir Angelai nerimfta /nei ftow 
pas 8mogu ant piktu darbu paffileidufio <...>“ (II 441). 


Reikšmingesni už palyginimus J. Bretkūno stiliaus vaizdingumui yra 
vaizdiniai veiksmažodžiai, kurių palyginti „Postilėj“ ne taip maža. 
Retai jis vartoja bespalvius bendros veiksminės reikšmės žodžius, o ima 
konkrečiuosius, nusakančius ne tik patį veiksmą, bet ir specifinį jo po- 
būdį, atlikimo būdą, dažnai ir moralinį to veiksmo vertinimą. Tie 
veiksmažodžiai sukelia klausytojui ar skaitytojui vaizdą ir kartu jį ati- 
tinkamai nuteikia: 

»(...> tufkenket tada bus iumus atwerta“ (II 358); „Jei tawe 
kibbin Welinas alba fanBine piktoia /tada nenuf|fiminkes <... >“ (I 
84); Kristus ,,<...>ifch ranku įchitu netikufu fmirdu i//pruda 
<...>“ (1 327); <...> Bodei fchirdifa iu kaip /fmegte buwa 
ifmege<...5“ (27); „<...>ghis<...>fchi patinufi Bmogu ta- 
tai efti wmandenimi patulpfufi ifchgide<...5“ (II 426); „Bet buwa 
wiens ich Apafchtalu<...> tam mirk/tereia Simonas Petras“ (I 
362); „,<...>Elfbeta <...> fu wiru fawa newieno waiko netureia / 
ikki abudu nukarfcha<...5“ (II 235); „<...> ghis <...> knata 

Pwaelanti neufchgefis“ (I 35); „<...> Bmogus wiena karta ing 
Grieka koki Welino inbraidintas io tolin io gilin<...> infiklam- 
pin<...5“ (II 221); „Weifdekem idant<...> Diewui<...> kiek 
inkabindami | wiernai įluBitumbim <...>“ (I 429). 


Dalis šios rūšies žodžių pavartoti tokiais pat atvejais, kaip ir dabar 
liaudies tebevartojama, o dalis J. Bretkūno pritaikyta naujiems“ atve- 
jams, kitų sričių dalykams ir gali kartais sukelti kitokį įspūdį, negu auto- 
riaus norėta, kai kam gal ir ne visai skanų, kaip A. Becenbergerio tvir- 
tinama. Nors jie ir ne visuomet pakankamai apdailinti, bet yra gyvi, 
turi savyje netarpinio tikrovės suvokimo atspalvį. Panašiai elgėsi ir 
M. Valančius po pustrečio šimto metų: 

J. Bretkūnas: „Laurins. Kepams |aka / Werfk antra (fchale 
(II 87). 

M. Valančius: „„Žalnierej <...) kiepi giwą muczelniką [Lau- 
rynąl. Wienoj pusej jau iszkiepus, tare Szwętas, apsukiet atrą 
pusę<...>“,B 

Taigi J. Bretkūno stiliaus liaudiškumu abejoti netenka. Bet kartu 
peršasi išvada, kad jis ne originalus žodžio kūrėjas, ne žodžio meistras. 
Tačiau jo pastangos kurti literatūrinę kalbą liaudies kalbos pagrindu 
ne mažiau vertintinos už žymiųjų rašytojų naujų žodžių ir išraiškos prie- 
monių susikūrimą, nes M. Mažvydo pradėtoji kurti rašomoji kalba dar 
labai maža literatūrinių išraiškos priemonių teturėjo, ir J. Bretkūnui 
jas reikėjo surasti ir susikurti. J. Bretkūnas kūrėsi ir naujų žodžių, dau- 
giausia techninių, abstraktinių, naujiems ar lig 10 laiko lietuviams neži- 
nomiems dalykams: 

„Kleidunai“ (I 142)=eretikai; ,„Pawaifdai“ (II 86) = pavyzdžiai; 
„Prarako alba sapniniko““ (1 310)= pranašo; ,„Traices / alba 
Triwenibes“ (M 175); „<...>wienos<...»wieros (alba wierben- 
drus)“ (IL 326); Kristus „„Pharifeufehus<...> wadin Samdini- 
kais | tatai elt naudinikais <... 5“ (11 57) ir t.t. 

Kiek J. Bretkūnas yra susikūręs vaizdinių veiksmažodžių ir šiaip vaiz- 
dingų žodžių, kiek jo susidaryta reikšminių naujadarų, specialiai reiktų 
ištirti. 

35 [Valančius MJ. Žiwataj szwetuju tu kuriu wardajs žemajczej už wis geb 
wadinties. Wilniuj, 1858, p. 180. 


14 L. Rėzos liudijimu, biblijos vertime (bent paraštėse) vietoj prarako yra pra- 
nefas (Philologisch-kritische Anmerkungen <...> S. 17, 28). 

Retoriniai elementai 


Pabrėžus ,,„Postilės“ stiliaus liaudiškumą, kaip pagrindinį jo elemen- 
tą, atrodo, kad be jo J. Bretkūno stilius liktų visai bespalvis ir bevertis. 
Bet nereikia manyti, kad „„Postilės“ stiliu) nėra nieko individualaus, 
išskiriančio ją iš kitų liaudišku stilium rašytų veikalų. Liaudies kalba buvo 
pagrindas, versmė, vienas iš formuojančių veiksnių, bet medžiaga, jos 
traktavimas nebuvo liaudies kalbą ir stilių atitinkąs dalykas. Todėl 
autorius galėjo viską stengtis suliaudinti (taip elgėsi M. Valančius) 
arba liaudiškumą pajungti kitam principui. J. Bretkūnas nenuėjo taip 
toli, kaip M. Valančius. Dominuojanti liko sausa tikybinė moralinė 
medžiaga, scholastiškai loginis jos dėstymas. Autoriui rūpėjo įtaigiai 
kalbėti — pamokyti ir sudrausti. Todėl ir J. Bretkūno liaudiškumą 
individualizuoja, iš kitų išskiria retorinis nuspalvinimas. 

Retorika turi įvairių priemonių, ir oratoriai vienas nuo kito gali labai 
skirtis. J. Bretkūnas, būdamas daugiau kompiliatorius, perduodamąją 
medžiagą maža palyginti individualizavęs, aplinkai pritaikęs, ir retori- 
niam jos apipavidalinimui maža savęs tepridėjo. Todėl „„Postilėj“ tėra 
dažniausiai pasitaikančių, populiariausių ir didelio meistriškumo nerei- 
kalaujančių retorinių priemonių. 

Jei šiuo atžvilgiu imam „,„Postilės“ žodyną, ypač įdomesnėse retoriniu 
požiūriu vietose, tai, kaip ir iš cituotų pavyzdžių matyti, pastebim dve- 
jopus oratoriams svarbius žodžius: 1) kalbančius klausytojo širdin, vei- 
kiančius jo jausmą, vaizduotę, patraukiančius ir palankiai nuteikiančius 
kalbamajam dalykui, 2) klausytoją atgrasančius, suniekinančius ar įbau- 
ginančius, parodančius neigiamus, oratoriaus nuomone, dalykus visoj jų 
šlykštybėj. Abiejų rūšių žodžiai J. Bretkūno paimti iš liaudies kalbos, 
nors specialaus jų atrinkimo ir būsimo efekto apskaičiavimo ,„Postilėj“ 
nematyti. Kur drėbtelta, tai drėbtelta dėl to, kad autoriui dalykas atrodė 
to vertas, o ne dėl to, kad taip reikia klausytojams paveikti. Todėl ir 
retoriūės priemonės jo daugiau nesąmoningai vartojamos, retoriniai 
įgūdžiai natūraliai susidarę. 

Retorinis stiliaus atspalvis geriau matyti žodžių ir sakinių jūngime, 
grupavime, nors tokių vietų, kur vienu požiūriu būtų apvaldytas ilgesnis 
gabalas, beveik nepasitaiko. Retoriniam stiliui paprastai ypač būdingos 
figūros — klausimas, kreipimasis, sušukimas, pakartojimas, antitezės, 
perifrazės. Jų „„Postilėj“ negausu. Be kreipimosi, kurio pavyzdžių buvo 

duota, ir vieno kito retorinio klausimo (dažniausiai moraliniam svars- 
tymui, pvz., I 71), mėgstamiausia J. Bretkūno figūra yra pakartojimas, 
naudojamas kaip pabrėžimo, įteigimo priemonė su emociniu atspalviu 
ir kaip anaforinio sakinių vienodom dalim suskaldymo ir sugrupavimo 
bei jungimo būdas, kartu parodanti autoriaus neskubantį, ramų, plates- 
nį mostą: " ' 
Paklydusi avis „<...>Kada ira Piemenes fawa gaudama / 
ana dėfiifi fugauti dū/ti/i ant paecgu io uBdeti / Zė/tifi namo | 
pri kitump awiumpi parnefchti <...>“ (11 224); 
„<... )nei io [Lozoriausį kuna nūga denge / nei io wotis gide / 
nei io pilwa ifchalkuji penneia <...>“ (11 195). 
Kartais tas pakartojimas yra dirbtinai ištęstas iki įkyrumo, nebegali daryti 
įspūdžio, nebepadeda sakinio apvaldyti, tik slegia savo nepabaigiamumų 
(pvz., I 64 lygūs 6 sakinio gabalai, jungiami kiekviename anaforiniu būdu 
pasikartojančio žodžio). 

Su pakartojimu susijusi, dažnai kartu panaudojama, tos pat estetinės 
emocinės vertės priemonė yra sinonimų sugretinimas, akumuliavimas iki 
įkyrumo, pereinąs į ištisas tiradas: 

„ir girdim Bmones waitoienczes | girdim Rmones werkencges | 
ir raudoiencgzes | bei wif fur pagelbeghima iefchkancgas“ (II 459); 

„Pone tu nutildik weia | tu nuramdik wilnis mariu / tu laiwa 
muju i/chlaikik | tu Begli nedūk wirfii | tu inkara ftiprink<...5“ 
(I 203); 

„<...> Karaliste io netur Jugai/fchti | prapulti | ifchnikti | 
bet aminai iffilaikiti“ (I 10); 

„<... dwirefnieghi<...> ta buwa i/fchmufche |ifchpefche | 
ifchplake | apiūke | ap/piaude | ant fmertes nufudighe< ...5“ (Ii 
25); 

„Tu wagie | tu kek/chinike | godinike | mellagis | Burtinike | 
Į rjūkle | Kaudama|ji griefjchiti / link fmibe padarai pacziam Die- 
wui<...>“ (II 229). 

Kartais toks pleonastinis sinonimų sugretinimas galėtų būti aiškina- 
mas autoriaus noru būt geriau suprastam, nes dažnai antrasis žodis nieko 
naujo nepasako ir yra daug blankesnis už pirmąjį: 

„loioi ir peik“ (I 323); „ifchloioju fi ir apbaru fi“ (II 57); „grum- 
fti alba rugoti“ (I 44); „ing ligga kake inpūle / apfirge<...>“ 
(II 388). 

Kai kuriose vietose ta akumuliacija, atitikdama pasakojamojo dalyko 
įvairumą, sudėtingumą ar turtingumą, yra visai natūrali ir padeda geriau 
ji įsivaizduoti (pvz., pasakojimas apie žydų žemę II 320). 

Apskritai imant, J. Bretkūnui trūksta platesnio vaizdinio emocinio 
apinetimo, nes jam terūpi scholastinis loginis išdėstymas. Ix susidaro 
įspūdis ne laisvai tekančios, kiek apvaldytos srovės, o lipdymo, iner- 
cinio krovimo, ypač į paskutiniuosius pavyzdžius kreipiant daugiau 
dėmesio. Taigi mums atrodytų, kad retorinio stiliaus pradai J. Bretkūno 
„Postilėj“ tėra užuomazgoj, ir kitieras jis šiuo atžvilgiu maža vertingo 
tepaliko. Tačiau toks įvertinimas yra per griežtas, atsimenant, kad jis 
žengė nepramintais keliais. Senesniųjų laikų liudijimai kaip tik ir šiuo at- 
žvilgiu J. Bretkūnui palankūs. L. Rėza, cituodamas palankiai J. Bretkūno 
„Postilę“ apibūdinančius T. Lepnerio 1690 m. parašytus žodžius!“, 
pareiškia ir savo nuomonę, kad pamokslai yra trumpi, turiningi ir laisvu 
stilium (in einem flieBendem Stil) parašyti“. J. Bretkūno sintaksė yra 
susilaukusi ne vieno pagyrimo!“", 


J. Bretkūno padarytas milžiniškas darbas, ir jis neabejotinai didžiau- 
sias Mažojoj Lietuvoj rašytojas ligi K. Donelaičio. Gaila tik, kad ne visi 
jo darbai išliko ir ne visi buvo išspausdinti. Tuo padarytas didelis nuosto- 
lis lietuvių literatūros, ypač Mažojoj Lietuvoj, plėtojimuisi ir rašomosios 
kalbos ugdymui. Jo biblijos vertimas, L. Rėzos nuomone, daugeliu at- 
žvilgių labiau vykęs už 1735 m. vertimą, likęs rankraštyje, mažo skaičiaus 
rašytojų tegalėjo būti panaudotas. Bandymai jį išspausdinti nepasisekė 
(teišspausdintos J. Rėzos perredaguotos J. Bretkūno vertimo psalmės). 
Ir tik L. Rėza savo redaguotam 1816 m. biblijos leidime ne vienoj vietoj, 
pasinaudodamas J. Bretkūno rankraščiu“, galėjo daugelį germanizmų 
pakeisti lietuviškais žodžiais??. 

Norint J. Bretkūno nuopelnus įvertinti, prisimintina A. Becenberge- 
rio nuomonė, kad „Postilės“ autorius nebuvo didelių gabumų žmogus 


25 „<...> der ruhmwerthe Mann hat darinnen sich doch einer recht eigentlichen 
Redensart in der litthauischen Sprache gebraucbet“. 

** Rhesa L. Geschichte der litthauischen Bibel <...> S, 9. 

17 Zajančkauskas V. Lietuvių literatūros vadovėlis. V., 1928, p. 34 (,„Bret- 
kūno raštų kalba ypač daili sintaksės atžvilgiu“). 

1 Jo fotokopija yra išlikusi Kauno Valstybinio Vytauto Didžiojo Universiteto 
Rankraščių skyriuje [dabar saugoma Vilniaus universiteto bibliotekoje, sig. D 519 
—526]. 

15 Rhesa L. Geschichte der litthauischen Bibel <...> S. 50. 

(„„Bretken war kein Mann von grossen Fihigkeiten“)??. Su ja ir kiti lin- 
kę sutikti?! Neatrodo, kad ji visai teisinga. J. Bretkūnas buvo didelių 
gabumų žmogus, lyginant su M. Mažvydu, su B. Vilentu, J. Rėza. Su tuo, 
tur būt, visi sutiks. Antra vertus, ar didžiulės apimties darbai, verti di- 
delių gabumų Žmogaus, jo kruopščiu atsidėjimu ir nuolatiniu tobulinimų 
pavyzdingai atlikti, savaime nerodo jo gabumų ? 

Lietuvių literatūros, literatūrinės kalbos istorijoj J. Bretkūnui tenka 
labai reikšminga vieta. Jis pirmasis taip plačiai panaudojo liaudies kalbos 
turtus literatūrinei kalbai kurti. Jo kelias pasirodė vienintelis teisingas 
kelias. Liaudies kalba ligi paskutinių laikų buvo ir tebėr pagrindinė 
versmė literatūrinei kalbai turtinti. Tuo būdu jis yra pradininkas senos 
sveikos tradicijos, nuo kurios nutolimas tiek žalos padarė XVII —- XVIII 
a. mūsų raštams. Visą savo amžių praleidęs su lietuvių liaudimi, visomis 
išgalėmis stengęsis jai duoti tas kultūrines vertybes, kurias jau turėjo kitos 
tautos— suprantama, kad tuo metu tai tegalėjo būti religinio turinio 
veikalai — J. Bretkūnas yra taip pat pirmasis liaudies rašytojas, M. Va- 
lančiaus pirmtakas. 


20 Bezzenberger A. Beitrūge zur Geschichte der litauischen Sprache <...> 
S. XV. 

2! Falkenhahn V. Der Ubersetzer <...> Johannes Bretke <...> S. 226; Ge- 
rullis G. Bretke als Geschichtsschreiber. — ,„Archiv fūr slavische Philologie“, 
1925, XL, S. 127. 


KONSTANTINAS SIRVYDAS 


Vienas iš žymiausių senosios lietuvių literatūros iki K. Donelaičio 
atstovų, greta M. Daukšos ir J. Bretkūno, yra K. Sirvydas. Nors jis ir 
nebuvo grožinės literatūros kūrėjas, bet, kaip pirmasis kalbininkas-žody- 
nininkas, vienas iš stambesnių literatūrinės kalbos ir literatūrinio stiliaus 
pradininkų, — dėjo jai pagrindus. Tai, kad K. Sirvydas buvo tikybinis 
rašytojas, nepaneigia jo reikšmės, ypač jei atsižvelgsime į lietuvių lite- 
ratūros vystymosi sąlygas. 

Lietuvos Didžiojoje kunigaikštystėje kelis amžius lietuvių kalba buvo 
išstumta iš viešojo gyvenimo. Valstybiniai raštai, moksliniai veikalai ir 
grožiniai kūriniai buvo rašomi vien kitomis kalbomis. Todėl gana ilgas 
lietuvių literatūros, o ypač literatūrinės kalbos formavimosi laikotarpis 
yra susijęs beveik išimtinai su religine raštija. Tai yra specifinis, istorinių 
sąlygų apspręstas lietuvių literatūrinės kalbos formavimosi bruožas, 
kurio negalima ignoruoti. Dėl to išauga senųjų religinių raštų reikšmė, 
nors juose, suprantama, literatūrinė kalba negalėjo būti taip visapusiškai 
išplėtota, kaip pasaulietinio turinio raštuose. Drauge pažymėtina, kad 
religinė raštija ir atskiri tikybiniai rašytojai yra suvaidinę žymų vaidmenį 
ir kituose kraštuose, kur sąlygos literatūrinei kalbai vystytis buvo daug 
palankesnės, negu Lietuvos Didžiojoje kunigaikštystėje. Pavyzdžiu 
čia gali būti Liuteris, kuris, F. Engelso žodžiais, „sukūrė šiuolaikinę 
vokiečių prozą“. Visa tai turėdami galvoje, galime teisingai apibūdinti 
ir įvertinti XVI-— XVII amžiaus lietuvių religinių rašytojų, jų tarpe ir 
K. Sirvydo, vaidmenį ir reikšmę. 

K. Sirvydas (1580 — 1631) gimė ir brendo kultūrinio pakilimo, dar neiš- 
blėsusios kovos dėl valstybinio Lietuvos savarankiškumo ir religinių 
kovų laiku. Jo gimimo metais buvo atidaryta Vilniuje jėzuitų akademija — 
pirmoji aukštoji mokykla Lietuvoje. Reformatai, nors nesėkmingai, 
stengėsi paversti aukštąja ir savo mokyklą Vilniuje. Pradėtos leisti Vil- 
niuje lietuviškos knygos (nuo 1585 m.). Pasirodė pirmoji Lietuvos istori- 
ja (M. Strijkovskio „Kronika“, 1582). 1599 m. išėjo M. Daukšos postilė 

su garsiąja prakalba, iškeliančia gimtosios kalbos reikšmę, skatinančia 
ją ugdyti, įvesti lietuvių kalbą į valstybinį gyvenimą, padaryti literatū- 
rine kalba. 

K. Sirvydas mokėsi Vilniuje ir kitose jėzuitų mokyklose, stojo į jų 
ordiną, porą metų mokytojavo Nesvyžiuje, o paskui profesoriavo ViI- 
niaus akademijoje. Jis, kaip atrodo, vadovavo 1620 m. įsteigtai akademijo- 
je lietuvių kalbos katedrai ir 10 metų sakė lietuviškus pamokslus šv. Jono 
bažnyčioje. Suprantama, kad priklausymas jėzuitų ordinuine vienu atžvil- 
giu atsiliepė K. Sirvydo veiklos krypčiai ir pobūdžiui. Bet, antra vertus, 
jam darė žymios įtakos ir tuo metu lietuvių literatūros ir kultūros darbuo- 
tojų tarpe dar aiškiai apčiuopiamos patriotinės tendencijos, ypač M. 
Daukšos veikla. Dėl to K. Sirvydas, išsiskirdamas iš visų kitų jėzuitų, 
atsidėjo vien lietuviškiems raštams. O iš kitų tikybinių rašytojų jis iš- 
siskyrė tuo, kad pirmasis ėmė ruošti kalbinius darbus — žodyną ir gra- 
matiką. Tie kalbiniai darbai greičiausiai susiję su jo darbu lietuvių kal- 
bos katedroje. K. Sirvydas norėjo padėti studijuojančiai jaunuomenei. 

Amžininkų liudijimu, K. Sirvydas buvęs labai darbštus. Gal dė! to, 
kad dirbo savęs nežiūrėdamas, susirgo džiova ir mirė 1631 m. rugpiū- 
čio 23 d. — pačiame pajėgume, neišbaigęs visų savo veikalų. 

Nemaža jėgų K. Sirvydas skyrė savo pamokslams, teisingiau sakant, 
pamokslų santraukoms — „„Punktams sakymų“, kurių pirmoji dalis iš- 
ėjo 1629 m., o antroji — 1644 m., jau po autoriaus mirties. Jie buvo išleisti 
dviem paraleliais tekstais — lietuviškai ir lenkiškai. Pažymėtina, kad 
lenkiškasis tekstas yra lietuviškojo vertimas. Tai pirmas toks atvejis 
lietuvių kultūros istorijoje. 

Savo turiniu „Punktai sakymų“ mažai skiriasi nuo kitų tikybinių 
katalikiškų knygų. K. Sirvydas nori sustiprinti katalikų bažnyčios 
pozicijas, kovoja su reformatais. Daugiausia remiasi biblija, scholastiš- 
kai ją traktuodamas, visur ieškodamas paslėptos prasmės; propaguoja 
asketinį idealą. Jis, tiesa, mato socialinę neteisybę, stovi skriaudžiamųjų 
pusėje. Jo pamokslai nukreipti daugiausia prieš viešpataujančias klases, 
feodalus. Juose pabrėžiama, kad „žmonės, labiausiai didžios giminės ir ant 
aukštų sostų pasodinti, tiesos nemyli“ (Il 137), vaizdžiu palyginimu 
atskleidžiama feodalinės santvarkos esmė: kaip mariose „viena žuvis 
didė mažesnę praryja, taip žmonės didžiūnai svieto lėtus [= prastuolius] 
ir pavargusius išgaišina, kramto, praryja“ (1 269). K. Sirvydas puola 
feodalus dėl „puotų, gėrimų ir pilvo apsunkinimo“, dėl prabangos 

pamėgimo, tesirūpinimo savimi: jie net ir bažnyčioj tik savim gėrisi, 
žiūri, kad jų drabužiai nenukentėtų, nesusiteptų, ar po puotos neišsimie- 
goję žiovauja (II 176). Panaudodamas liaudišką palyginimą, jis parodo 
nepakenčiamą buitį valstiečių — „„varguolių kiemionių, kurie, kaip 
kurmiai žemę rausdami, dienomis ir naktimis pasipenėjimo ieško“ 
(II 176). Tačiau jokių radikalesnių išvadų iš to K. Sirvydas nedaro. 

„Punktai sakymų“ reikšmingiausi kalbos, literatūrinės išraiškos 
ir stiliaus atžvilgiu. Lotyniškoj prakalboį K. Sirvydas pabrėžia norėjęs 
paskatinti kitus lietuvių kalbą studijuoti ir, suprantama, stengėsi duoti 
gražios kalbos pavyzdį. Dėl trumpo, glausto dėstymo būdo „Punktuose 
sakymų“ nedaug tėra plačiau apmestų vaizdų. Bet jų kalba, apskritai 
imant, yra turtinga, vaizdi ir emocinga, nes autorius norėjo paveikti 
ne tik skaitytojo protą, bet ir jausmą bei vaizduotę. 

Pats rašydamas pamokslus, bet ne versdamas, K. Sirvydas galėjo 
visai laisvai išreikšti norimą mintį. Dėl to jo sakinys sklandus, gerai ap- 
valdytas, aiškus, lietuviškos konstrukcijos. Dažniausiai jis nėra ilgas, 
bet išbaigtas, turi retorinį atspalvį. K. Sirvydas panaudoja, kaip konstra- 
vimo priemones, pakartojimą, išskaičiavimą, sintaksinį paralelizmą, 
anaforinį jungimo būdą, sinonimų sugretinimą, dvinarius (pavyzdžiui, 
išteka ir išplūsta; geidė ir troško; žibančias ir tvaskančias). į 

Norėdamas būti trumpas, bet įtaigus, K. Sirvydas ieško tikslaus, 
tinkamo, su reikiamu emociniu ir vaizdiniu atspalviu žodžio. Dažniausiai 
jis panaudoja vaizdinį veiksmažodį, taiklų epitetą ir palyginimą, kartais 
išvirstantį ilgu paralelizmu. Ypač pažymėtini jo natūralūs, liaudiški, 
iš gamtos ir kasdieninės buities imti palyginimai (pavyzdžiui, nerimsta 
klausydami, kaip badomi akstinais; krutinasi, kaip ant skruzdėlyno sė- 
dėdami; stovite, kaip sušalę; kaip mėšlas, sniegais apipiltas), Kaudiški pa- 
sakymai (pavyzdžiui, ant nugaros užkorę). 

Pabrėžtini K. Sirvydo nuopelnai kuriant naujus žodžius, jis vengė 
svetimybių, ieškojo joms lietuviškų atitikmenų. Tai ypač krinta į akis 
jo paruoštame žodyne. 

K. Sirvydo lenkų — lotynų — lietuvių kalbų žodynas — „Dictiona- 
riam trium linguarum“ — išėjo 1629 metais. Jo tėra išlikęs vienas de- 
fektuotas egzempliorius, kurį surado Maskvoje prof. K. Jablonskis ir 
kurio fotokopija dabar yra Vilniaus Valstybinio V. Kapsuko univer- 
siteto Mokslinės bibliotekos Rankraščių skyriuje. Šiame pirmajame 
lietuvių kalbos žodyne buvo apie 440 puslapių, apie 9500 antraštinių 

žodžių. Ne visiems jiems K. Sirvydas surado lietuviškus atitikmenis, 
bet kadangi kai kur įdėjo sinonimų, tai lietuviškų žodžių susidarė apie 
10000. 

Šiuo savo žodynu K. Sirvydas įvedė į literatūrinę kalbą nemaža savo 
ir jau anksčiau sukurtų žodžių, kurie ir dabar mūsų tebevartojami, pa- 
vyzdžiui: mokytojas (pirmą kartą pasirodė Mažvydo „Katekizme“ 
1547 m.), gydytojas, skaitytojas, raštininkas, taisyklė, iškalba, įkvėpi- 
mas (bene M. Daukšos pirmiausia panaudotas), atžvilgis, sargyba, ap- 
kasas ir t. t. 

Išleidęs žodyną, K. Sirvydas toliau jį papildinėjo, tobulino. 1631 m. 
išėjo antras jo leidimas. K. Sirvydui mirus, toliau prie žodyno dirbo 
kiti, ir 1642 m. išėjo naujas, reikšmingiausias jo leidimas, žymiai pra- 
plėstas ir perredaguotas. Jame buvo jau apie 14000 antraštinių žodžių, 
o lietuviškų skaičius dar labiau padidėjo, nes buvo pridėta daugiau si- 
nonimų. 

1642 m. žodyno leidimo ruošėjas, gal būt, J. Jaknavičius, Sirvydo 
mokinys, ėjo savo mokytojo pėdomis. Jame daugeliu atvejų, kur K. Sir- 
vydas neįstengė surasti tinkamo lietuviško atitikmens ar tenkinosi nu- 
sakymu keliais žodžiais, buvo sukurti ir įvesti į literatūrinę kalbą žo- 
džiai, ir dabar tebevartojami, pavyzdžiui: auklėtinis (1629 m. leidime 
buvo išlaikytas), aplinkybė (1629 m. — aplinkumas, aplinkustovis, 
priegstovis), ausikaras (1629 m. — ausinė grandelė), kupranugaris 
(1629 m. — visai neturėjo lietuviško atitikmens), priegalvis (1629 m. 
neįtrauktas žodis), virtuvė (1629 m. — kuknia), virėjas (1629 m. — ku- 
karius) ir t. t. 

Remiantis šiuo 1642 m. leidimu, K. Sirvydo žodynas buvo perspaus- 
dintas dar 1677 m. ir 1713 m. Tai buvo vienintelis lietuvių kalbos spaus- 
dintas žodynas Lietuvoje iki XIX a. pabaigos. Jis suvaidino didelį 
vaidmenį kovoje su literatūrinės kalbos užteršimu ir degradavimu XVIII 
amžiuje. Juo naudojosi ir Prūsų Lietuvos žodynininkai. XIX a. 
pradžioje, susirūpinus literatūrinės kalbos ugdymu, visi nepaprastai ver- 
tino K. Sirvydo žodyną, kurio reikšmingumą geriausiai rodo A. Kle- 
mento žodžiai: 

Aš pats, idant knygelės ano neturėčiau, 
Nėmaž parašydinti dabar negalėčiau. 

Taip pat labai buvo vertinami dėl kalbos gražumo ir „Punktai saky- 

my“. 1845 m. jų I dalis (be lenkiško teksto) buvo perspausdinta L. Mont- 

vido lėšomis „kaip atminimas kalbos senolių mūsų“, o 1884 m. R. Gar- 
bė su A. Becenbergeriu ją perspausdino mokslo reikalui. 1929 m. buvo 
išleistas Getingene fotografuotinis visų „„Punktų sakymų“ leidimas, 
paruoštas F. Špechto. 

K. Sirvydo žodynas, suvaidinęs didžiausią vaidmenį, lig šiol tebėra 
iš naujo neišleistas. Reikia džiaugtis, kad Lietuvių kalbos ir literatūros 
institutas užsiplanavo tai padaryti. 





DANIELIUS KLEINAS 





Danielius Kleinas — žymiausias XVII a. lietuvių raštijos atsto- 
vas Prūsijoje, padėjęs tvirtus pagrindus literatūrinei kalbai, savo pa- 
vyzdžių, atkakliu darbu patraukęs ir skatinamai veikęs kitus. Svarbiau- 
si jo darbai — kalbiniai, bet ne vienu atžvilgiu reikšmingi ir religiniai 
raštai, ypač jei turėsime prieš akis sunkias ano meto sąlygas. 

Sparčiais tempais augusi XVI a. antroje pusėje, lietuvių raštija 
Prūsijoje susidūrė su nenugalimomis kliūtimis. Net to, kas seniai buvo 
paruošia, neįmanoma pasidarė išleisti. Įsigalėjus protestantizmui, val- 
džia lietuviškai knygai skyrė vis mažiau dėmesio ir lėšų. Prisidėjo čia ir 
trisdešimties metų karas (1618— 1648), Prūsijos atitekimas Brandenbur- 
go elektoriams, valstiečių socialinės ir ekonominės būklės blogėjimas 
ir su iuo susijusi lietuvių inteligentijos stoka. Leidinių skaičius tolydžio 
mažėjo, o antrame XVII a. ketvirtyje prasidėjo visiška stagnacija: 
nuo 1625 m. iki 1653 m. neišėjo nė viena lietuviška knyga Prūsijoje. 
Tik pačiame XVII a. viduryje pasirodė naujų reiškinių. Prasidėjo 
intensyvus kalbinis darbas, susijęs su pastangomis pakelti lietuvių raš- 
tiją. Lemiamas vaidmuo čia priklausė D. Kleinui, visą savo gyvenimą 
ir gabumus skyrusiam lietuvių literatūrinei kalbai ir raštijai. 

D. Kleinas gimė 1609 m. gegužės 30 d. Tilžėje (dabar Sovietskas), 
lankė joje provincinę mokyklą, kurią baigęs, 1627 m. stojo Karaliau- 
čiaus (dabar Kaliningradas) universitetan. 1636 m. gavo filosofijos ma- 
gistro laipsnį. Nuo 1637 m. iki mirties — 1666 m. lapkričio 28 d. buvo 
Tilžėje lietuvių kunigas. 

Nuo pat savo darbo Tilžėje pradžios (reikia manyti, ir anksčiau) 
D. Kleinas buvo veikiamas lietuvių liaudies kovos dėl savo gimtosios 
kalbos teisių. 1637 m. lietuviškoji Tilžės parapija, vaikai ir jų tėvai, pra- 
dėjo bruzdėti prieš mokytoją — svetimšalį, nemokėjusį pakankamai gerai 
lietuvių kalbos. Vietos valdžia buvo priversta kreiptis į elektorių, kad 
duotų kitą mokytoją, gerai mokantį kalbą, o tą iškeltų į kitą vietą. Pa- 

naši padėtis buvo ir kitur. Daug kur buvo kunigai ir mokytojai ne tik 
nelietuviai, bet ir pakankamai nemoką kalbos. Lietuvių prisirišimas 
prie savo kalbos, jos laikymasis, reikalavimas, kad su jais būtų kalba- 
ma lietuviškai, veikė ne tik D. Kleiną ir kitus arčiau su liaudimi su- 
sijusius dvasininkus. Į tai turėjo atsižvelgti ir valdžia. Bijodama, kad 
visai nesusilpnėtų ideologinis protestantų bažnyčios poveikis liaudies 
masėms, ji turėjo rūpintis lietuviškai mokančių dvasininkų paruošimu, 
lietuviška religine knyga. Tam reikėjo pagalbinio pobūdžio kalbinių 
veikalų. Juos paruošti pirmiausia ir skatino valdžia. 

1639m. buvo išleistas ,„Visuotinis potvarkis“, įpareigojęs gerai lie- 
tuvių kalbą mokančius kunigus paruošti „trumpą gramatiką, be to, daž- 
niausiai pasitaikančių ir sunkiausių lietuviškų žodžių žodyną“. Taip 
valdžia norėjo padėti vokiečiams, „net iš Šventosios Romos Imperijos 
Vokietijos“, greit ir lengvai lietuvių kalbos pramokti, kad jie galėtų bū- 
ti lietuvių kunigais. Vien tai jai ir rūpėjo. Šis potvarkis vis dėlto turėjo 
teigiamos reikšmės: ne vienas asmuo buvo jo paskatintas rašyti lietuvių 
kalbos žodyną ar gramatiką, o svarbiausia — jis buvo šiokia tokia at- 
rama kovojant dėl lietuvių kalbos teisių. Potvarkiu rėmėsi ir D. Klei- 
nas. Bet D. Kleinui rūpėjo ne elementarūs praktiniai kalbos vadovė- 
Tiai. Jis į lietuvių kalbą žiūrėjo kaip į lygią kitoms kalboms, gynė įos sa- 
varankiškumą, stengėsi ją norminti, ugdyti, savo gramatika norėjo pa- 
dėti tvirtus pagrindus literatūrinei kalbai. Atrėmęs lietuvių kalbai daromų 
priekaištų nepagrįstumą, D. Kleinas iškėlė didelį patriotinį uždavinį, 
tuo lyg prisijungdamas prie M. Daukšos tradicijos: „Kodėl ir mums 
neišdailinti šios kalbos, kurią daugelis laiko barbariška ir netvarkinga, 
išradingomis taisyklėmis, kad nuvalytume tą purvą, kuriuo taip ilgai ji 
buvo aptaškyta, ir ji džiugintų mus visu savo blizgėjimu.“ 

Šis kilnus užmojis suteikė D. Kleinui jėgų, palaikė jo ištvermingu- 
mą sunkiame, kaip mitinio Sizifo, su kuriuo save lygino, darbe. D. Klei- 
nas dirbo metodiškai, panaudodamas, kur buvo galima, kitų kalbų — 
senųjų ir naujųjų — gramatikas, studijuodamas senuosius raštus ir 
stebėdamas gyvąją kalbą, o savo nustatytuosius dėsnius bei taisykles 
patikrindamas praktikoje. Jo gramatika (lotynų kalba) ir lietuvių kal- 
bos vadovėlis (vokiečių kalba) buvo aprobuoti komisijos, sudarytos iš 
geriausių lietuvių kalbos žinovų, ir greit išspausdinti (gramatika 1653, 
vadovėlis 1654). Tai buvo nemažas laimėjimas kovoje su germanizaci- 
ja. D. Kleinas išgarsėjo, patraukė geriausius savo kultūrinės aplinkos 

žmones, pasidarė autoritetu ir pavyzdžiu vėlesniems lietuvių kalbos 
tyrinėtojams, gramatikų rašytojams. Bet tais savo darbais jis sukėlė ir 
germanizatorių nepasitenkinimą, piktą murmėjimą. Todėl daug sun- 
kiau pasidarė išspausdinti kitus leidinius. 

Sukūręs gramatiką, D. Kleinas norėjo išleisti rūpestingai pareng- 
tas kitas knygas. Jam, kaip dvasininkui, pirmiausia rūpėjo religinė raš- 
tija. Apie pasaulietinio turinio literatūrą lietuvių kalba tuo metu Prū- 
sijoje ir galvoti nebuvo ko — trūko minimalių sąlygų. D. Kleinas pra- 
dėjo nuo giesmyno. 

Senasis L. Zengštoko giesmynas (1612) seniai buvo išsibaigęs, iš- 
likę egzemplioriai sudėvėti, daromi jų nuorašai. D. Kleino, kaip aukš- 
tos literatūrinės kultūros žmogaus, nepatenkino L. Zengštoko giesmės 
žemu savo lygiu, ir jis užsibrėžė uždavinį — reformuoti giesmyną kal- 
bos, išraiškos, eilėdaros atžvilgiu. Pats atkakliai dirbo ir pritraukė į 
pagalbą kitus gabesnius dvasininkus. Jis stengėsi ištaisyti didelius trū- 
kumus L. Zengštoko giesmyne, jo klaidas ir riktus „atskiruose žodžiuo- 
se, pasakymuose ir posakiuose, kaip ir pačiame minties perdavime“. 
Taip pat jis norėjo pakelti į aukštesnę pakopą primityvią, viduram- 
žišką L. Zengštoko eilėdarą. L. Zengštokas nesilaikė silabinės eilėda- 
ros normos — vienodo skiemenų skaičiaus eilutėse (arba taisyklingo 
skirtingo ilgumo eilučių kaitaliojimosi vienos giesmės strofose), tenki- 
nosi menkais, vos pastebimais rimais (pavyzdžiui, paskutinės raidės 
atliepimu dviejose eilutėse). D. Kleinas buvo muzikalus, labai jautrus 
ritmui ir rimui. Jo nepatenkino silabinė eilėdara, ir jis pirmasis pasuko 
silabinės-toninės eilėdaros link. Ypač tai ryšku paties D. Kleino ir jo 
bendradarbių paruoštose naujose giesmėse (38 giesmės pažymėtos j0 
pavarde, 70 — jo kolegų pavardėmis iš bendro 234 giesmių ir liturginių 
tekstų skaičiaus). D. Kleinas labai rūpinosi skambumu, dažniausiai ra- 
šė trumpomis eilutėmis (6, 7, 8, 9 skiemenų), įvairiai jas kombinuoda- 
mas ir tuo praturtindamas strofiką, įvedė vyriškus rimus (greta naudo- 
damas ir moteriškus). Labiausiai mėgo jambą ir chorėją ir daugiausia 
giesmių jais parašė. Silabinės- toninės eilėdaros atžvilgių D. Kleino 
giesmynui priklauso išskirtinė vieta. Giesmynas įdomus ir pasautieti- 
niais elementais, kurių daugiausia yra M. Švobos, gabiausio XVII a. 
ciliuotojo, originaliose giesmėse. M. Švoba atspindi sunkią valstiečių 
baudžiauninkų buitį, jų skurdą, gamtinę aplinką, parodydamas įiems 
savo meilę ir užuojautą. 

Lengviausia D. Kleinui buvo parengti naujas giesmes. Imdamas 
taisyti senąsias iš L. Zengštoko giesmyno, jis susidūrė su žymios dvasi- 
ninkų dalies pasipriešinimu. Kaip sako giesmynųistorikas G. Ostermeje- 
ris, to priežastis buvusi „neapykanta ir pavydas, lydimi grubaus neiš- 
manymo ir piktos valios“. Kad nebūtų „klaidinamas“ paprastas liau- 
dies žmogus, senosios giesmės turėjo būti ko mažiausiai taisomos. Jos 
turėjusios likti kaip buvę, nė raidės nepakeičiant. Buvo puolamos ir nau- 
jos giesmės, kad jos esančios „per aukštos“ liaudžiai. 

Pažymėtina, kad savo turiniu ir ideologija D. Kleino giesmynas iš 
esmės niekuo nesiskyrė nuo senojo. Jame taip pat buvo palaikoma fe0- 
dalinė santvarka, skelbiamas konservatyvumas, nuolankumas, nusi- 
žeminimas, susitaikymas su likimu, atsidavimas dievo valiai, šlovinamas 
„ercikis“ (o prie giesmyno pridėtose „„Maldų knygelėse“ ir „ercikienė“ 
su „ercikaičiais“). Bet reakcingoji dvasininkija stojo prieš bet kurią nau- 
jovę, pažangą net ir formos, kalbos atžvilgiu. Lietuvių liaudžiai turėjo 
būti visiems laikams gera, kas vieną kartą buvo parašyta. D. Kleino! pa- 
rengtas giesmynas daugiau kaip dešimtmetį buvo puolamas, niekinamas 
ir koneveikiamas. Dėl to jo spausdinimas buvo vis atidėliojamas, su- 
laikomas, nepaisant visokeriopų D. Kleino ir jo artimųjų draugų bei 
bendradarbių pastangų. Tik įsitikinimas savo darbo prasmingumu ir 
reikalo teisingumu, atkakli kova padėjo D. Kleinui laimėti (nors ir ne 
visa galėjo pataisyti, ką norėjo). ,„Naujos giesmių knygos“ buvo išspaus- 
dintos 1666 m. Prie giesmyno pridėtose prakalbose ir D. Kleinui skir- 
tuose eilėraščiuose buvo apibūdintas atliktas darbas, jo reikšmė, sun- 
kumai, su kuriais susidurta, ateities uždaviniai, pasakyti kartūs tiesos 
žodžiai priešams. 

D. Kleinas turėjo daug tolesnių planų. Galvojo ir apie biblijos iš- 
leidimą. Bet įtemptas darbas ir sunki kova palaužė jo sveikatą, ir tais pa- 
čiais metais, kuriais išėjo giesmynas, jis mirė. D. Kleino mirtį pagerbė 
Karaliaučiaus universitetas, išleisdamas jo atminimui skirtą laidotuvių 
pamokslą. 

D. Kleino siekimai, taurios pastangos ir atlikti darbai turėjo didelės 
reikšmės amžininkams ir vėlesniems rašytojams. Susidarė lyg ir D. Klei- 
no mokykla. Tiesioginis jo poveikis reiškėsi per visą XVII a. ant- 
rąją pusę. Su juo susijęs tolydžio intensyvėjąs kalbinis darbas, ypač žo- 
dynų (paties D. Kleino žodynas nebuvo spausdintas) rašymas. D. Klei- 
no gramatika rėmėsi vėlesni gramatikų autoriai XVIII amžiuje, o jos 

santrauka buvo naudojama ir Lietuvos Didžiojoje kunigaikštystėje. 
Jo giesmynas buvo dar porą kartų išleistas su papildymais (1685, 1705). 
Vėliau giesmynų lygiui vėl smukus ir XVIII a. antroje pusėje prasi- 
dėjus naujai kovai dėl reformos, D. Kleinas buvo panaudotas kaip at- 
rama. 

Dideli nuopelnai priklauso Lietuvos TSR Mokslų akademijos Lie- 
tuvių kalbos ir literatūros institutui, išleidusiam nauju, kruopščiai pa- 
ruoštu ir puošniu fotografuotiniu leidimu Kleino gramatiką su lietuvių 
kalbos vadovėliu. Tuo jie buvo padaryti prieinami mokslininkams, mo- 
kytojams, studentams ir visiems besidomintiems lituanistika. Pageidau- 
tina, kad fotografuotiniu būdu būtų išleistas ir „D. Kleino giesmynas, 
kurio nė vieno egzemplioriaus nėra mūsų respublikos bibliotekose. 


1646 METŲ GIESMYNAS 


„Giesmės, tikėjimui katalickam priderančios“ ligi šiol tebėra beveik 
visai netyrinėtos. Išskyrus vieną nedidelį, daugiau informacinio pobū- 
džio straipsnį!, trumpą apibūdinimą tarybinėje lietuvių literatūros is- 
torijojež ir dar trumpesnę anotaciją chrestomatijoješ, apie šį giesmyną 
niekur kitur, atrodo, nebuvo pasakyta nė vieno vertinančio žodžio, 
Kaip reikšmingas ir įdomus daugeliu atžvilgių XVII a. vidurio lietuvių 
raštijos paminklas, jis, reikia tikėtis, ilgainiui susilauks specialių studi- 
jų. Kai kurie su giesmynu susiję klausimai šiuo metu, kol nesurasta rei- 
kiama archyvinė medžiaga, dalis XVII a. vidurio leidinių ir neatlik- 
ti paruošiamieji darbai, dar sunkiai tegali būti sprendžiami. Todėl 
čia bus apsiribota trumpu jo apibūdinimu svarbiausiais atžvilgiais — 
kalbos, vertimo meno, literatūrinės išraiškos, eilėdaros. Tuo apibūdi- 
nimu remiantis, bus paliestas ir autorystės klausimas, taip pat bandoma 
nušviesti giesmyno reikšmė ir vieta lietuvių raštijos ir literatūrinės 
kalbos istorijoje. Kadangi tėra išlikęs defektinis „Giesmių“ egzemplio- 
rius, atrodo, tikslinga pirmiausia aptarti jo bibliografinius duomenis, 
išsiaiškinti, ar tai tikrai S. M. Slavočinskio 1646 m. giesmynas, o pas- 
kui apibūdinti jo pasirodymo aplinkybes, pobūdį ir kitus dalykus. 


1. Bibliografiniai duomenys 


Pirmoji, kaip atrodo, žinia apie 1646 m. giesmyną pasirodė paly- 
ginti labai neseniai — prieš šimtą metų: A. Jocheris savo bibliografi- 
joje 1857 m. pateikė, kiek sutrumpindamas, šios knygos antraštę ir ki- 


! Lebedys J. Žinoma ir nežinoma knyga. S. M. Slavočinskio „Giesmės <...>“ 
(1646). — „Literatūra ir menas“, 1956, Nr. 41. 

* Lietuvių literatūros istorija. Red. Prof. K. Korsakas. V., 1957, I, p. 150— 
151. 

? Lietuvių literatūros istorijos chrestomatija. Feodalizmo epocha. Red. K. Kor- 
sakasirJ. Lebedys. V., 1957, p. 76. Chrestomatijoje pirmą kartą pateikti šio gies- 
myno giesmių pavyzdžiai. 

* Jocher A. Obraz Bibliograficzno-Historyczny Literatury I Nauk W Pols- 
ce <...> Wilno, 1857, III, str. 150. 

tus duomenis. Jam buvo žinomas šio nepaprastai reto leidinio egzemp- 
Horius. Vėlesni bibliografai — M. Stankevičius, S. Baltramaitis, V. Bir- 
žiška — giesmyno savo rankose nebuvo turėję. Jie tik kartojo A. Jocherį, 
pabrėždami, kad „nieko daugiau apie tą knygą nežinome“?, „Knyga 
dabar nežinoma““. Tik K. Estreicherio „Lenkų bibliografijoje“7 1930 m. 
buvo pažymėta, kad vienas šio leidinio egzempliorius yra Dzikove 
(netoli Sandomiežo, grafų Tarnovskių bibliotekoje). Po antrojo pasau- 
linio karo šis egzempliorius pateko į Nacionalinę biblioteką (Bibliote- 
ka Narodowa) Varšuvoje. Daugiau tos knygos egzempliorių visame pa- 
saulyje šiuo metu nėra žinoma. 

Dzikovo — Varšuvos egzemplioriui trūksta titulinio puslapio, pra- 
džios ir pabaigos. Titulinio puslapio duomenys jame ranka įrašyti. Šis 
įrašas ir A. Jocherio pateiktos žinios yra vieninteliai šaltiniai giezmyno 
antraštei nustatyti. 

A. Jocherio bibliografijoje antraštė duodama tokia: Giesmes Tikieimuy 
Katholickam pridiarancias etc. Defektiniame egzemplioriuje ji įrašyta 
kiek ilgesnė: Giesmes tikieimuy Katholickam pridiarancias, |toliau ei- 
na du aptrupėję ar išplyšę trumpi žodeliai, greičiausiai etc. ir per] metu 
szwičtes Ackc“. Todėl galima daryti išvadą, kad antraštė defektiniame eg- 
zemplioriuje įrašyta ne iš A. Jocherio, bet iš sveiko egzemplioriaus“. 
Du Ac reiškia, kad originalo antraštė buvo labai ilga, užėmė visą. pus- 
lapi (tai būdinga to amžiaus ir vėlesniems leidiniams). Tuo būdu pir- 
mieji 4 antraštės žodžiai yra neabejotini. Neaišku tik, ar jie buvo išti- 
sai rašyti didžiosiomis raidėmis, ar ne. A. Jocheris savo bibliografijoje 
niekur knygų antraštėse, išskyrus autoriaus pavardę, nerašo žodžių iš- 
tisai didžiosiomis raidėmis. Defektinio egzemplioriaus įraše net ir tie žo- 
džiai rašomi mažąja raide, kuriuos A. Jocheris pradeda didžiąja, grei- 
čiausiai tad nesistengta tiksliai nurašyti originalo. Kadangi pačiame 
giesmyne reikšmingesnės antraštės rašomos ištisai didžiosiomis (pa- 
prastai lotyniškomis) raidėmis, reiktų manyti, kad ir tituliniame pus- 


5 Stankiewicz M. Bibliografia Litewska od 1547 do 1701 1. Krakow, 1889, 
str. 42. 

5 Biržiška V. Lietuvių bibliografija. K., 1924, I, p. 24. 

* Estreicher K. Bibliografia Polska. Krakow, 1930, XXVIII, str. 228. 
vykusi į Dzikovą ir nusirašė giesmyną, savo straipsnyje (,„Kelionė po Lenkiją beieš- 
kant Slavočinskio giesmyno“. — „Naujoji Vaidilutė“, 1939, Nr. 11, 12) duoda visai 
klaidingą jo antraštę: ,„Gesmes krikščioniszkas <...>“ (Nr. 12, p. 606). 

? Defektinio egzemplioriaus įrašas, atrodo, yra žymiai ankstesnis — XVII a. 

lapyje pirmasis žodis ir du sekantieji buvo rašyti didžiosiomis lotyniško- 
mis raidėmis. 

Kiti titulinio puslapio duomenys abiejuose šaltiniuose pateikiami 
vienodi, tik kiek skiriasi rašyba, kai kurių žodžių sutrumpinimas??, 
Iš jų aiškėja, kad giesmyno autorius yra Saliamonas Mozerka Slavo- 
činskis 17 kad „Giesmės“ išleistos Vilniuje, Jėzuitų spaustuvėje, 1646 m." 

A. Jocheris nurodo dar, kad knyga susidėjo iš dviejų dalių, kurios 
prasidėjo atskira paginacija (I—156 p., II—112 p.), ir kad pradžio- 
je 1/, lanko, o pabaigoje visas lankas (16 p.) buvo nenumeruoti. Gies- 
myne buvo įdėta dedikacija lotynų kalba Žemaičių vyskupui Jurgiui 
Tiškevičiui. A. Jocheris nukreipė skaitytoją į bibliografijos priedus, 
kuriuose plačiau apibūdindavo leidinius, duodavo iš jų ištraukų, — ma- 
tyt, buvo užsibrėžęs tą dedikaciją ir gal dar kai ką iš giesmyno pateikti, 
— bet, deja, nieko iš 1646 m. giesmyno ten neįdėjo. 

Tie duomenys įgalina identifikuoti defektinį Dzikovo — Varšuvos 
giesmyno egzempliorių su A. Jocherio aprašytąja knyga. Defektinis 
egzempliorius taip pat susideda iš dviejų dalių tokio pat puslapių skai- 
čiaus (I —- 156, II-IN — 112). Gale, tiesa, tėra 12 nenumeruotų puslapių, 
bet aišku, kad jų buvo daugiau — 16 (vieną užėmė I dalies rodyklės 
pabaiga, o tris — II-III dalies rodyklė, kurių egzemplioriuje kaip tik 
ir trūksta). Tuo pačiu atpuola abejonė, kad Dzikovo — Varšuvos 
egzempliorius galėtų būti kokia kita knyga, bet ne 1646 m. giesmynas. 
Drauge pažymėtina, kad „Giesmių“ paginacijoje yra klaidų: I dalies 
39, 74 ir 76 puslapiai figūruoja po 2 kartus. Todėl giesmyno I dalyje 
buvo ne 156 numeruoti, bet 159 numeruoti puslapiai, o visoje knygoje 
271 numeruotų ir 24 nenumeruoti (= 295 p.). Defektiniame egzemp- 
lioriuje trūksta iš pradžių 8 nenumeruotų (dedikacijos) ir 5 numeruotų 
(giesmių pradžios), o iš galo 4 nenumeruotų. 

Kalbant apie paginaciją, atkreiptinas dėmesys į nenumeruotuosius 
puslapius, nes dėl jų gali kilti neaiškumų. Kad dedikacija knygos pra- 
džioję buvo nenumeruota, tai visai natūralus ir įprastas anais laikais 
datykas. Ji tikriausiai buvo ir išspausdinta skirtingu šriftu. Jei tik turi- 


20 A. Jocheris rašo: Auctore Salomone Mozerka Slawoczynski, Surmmi Pon- 
tificis Alumno. Vilnae Typis Academicis Soc. Jesu. A. D. 1646; defektiniame egzemp- 
lioriuje įrašyta: auctore Salomone Mozerka Slawoczynfki Summi Pontificis alumno. 
Vilne Typ. Academicis. S. I. 1646. 


(„Naujoji Vaidilatė“, 1939, Nr. 12, p. 606). 

nys—rodyklė knygos pabaigoje būtų nenumeruota, tai irgi reiktų Jai- 
kyti visai natūraliu ir įprastu dalyku. Bet II dalies pabaigoje yra nenume- 
ruoti 8 puslapiai giesmių ir 8 puslapiai rodyklės. Be to, krinta į akis ir 
nenuoseklus lankų žymėjimas. Pagal II dalies lankų (po 16 puslapių) 
numeraciją raidėmis pirmasis nenumeruotas puslapis turėtų būti pažy- 
mėtas raide H, o jis pažymėtas X, ir lankas čia apima tik 8 puslapius, 
kaip ir I dalyje. Galėtų tad kilti mintis, kad tie nenumeruotieji pus- 
lapiai II dalies pabaigoje yra ne vietoje įrišti ir turi priklausyti I daliai 
(tada ir lankų numeracija būtų natūralesnė, nes I dalis baigiasi V). Bet 
tokiu atveju giesmės, esančios toje nenumeruotoje pabaigoje, turėtų bū- 
ti įtrauktos į I dalies giesmių rodyklę, o jų ten nėra. Antra, tik po pasku- 
tinės giesmės nenumeruotoje: pabaigoje (17 niekur kitur) parašyta GA- 
ŽAS. Tuo pačiu pasakoma, kad tai knygos, bet ne vienos kurios dalies 
pabaiga. Trečia, nukėlus nenumeruotuosius puslapius prie T dalies, 
giesmės apie šventuosius būtų perskirtos į dvi dalis ir atsidurtų skirtin- 
gose vietose, o tai prieštarautų išdėstymo nuoseklumui. Tuo remiantis, 
galima padaryti išvada, kad defektinis giesmyno egzempliorius yra taip 
įrištas, kaip buvo išleistas. 

1646 m. giesmynas išsiskiria iš kitų senųjų lietuviškų knygų tuo, 
kad jame, atrodo, pirmą kartą taip gausiai panaudotas lotyniškas šrif- 
tas. Pirmoji giesmyno dalis beveik ištisai išspausdinta lotyniškaisiais 
rašmenimis, tik ten, kur eilutės buvo ilgesnės, — gotišku smulkesniu šrif- 
tu. Be to, tiek pirmojoje, tiek antrojoje dalyje panaudojami įvairaus 
dydžio šriftai, kursyvas. Pažymėtina tačiau, kad šriftų parinkimas pri- 
klausė ne vien nuo noro išskirti stambesnes antraštes, reikšmingesnius 
dalykus, bet ir nuo giesmių eilučių ilgio. Knygos formatas (in octavo) 
neleido naudoti stambesnio šrifto ten, kur eilutės buvo ilgos (būtų reikėję 
kiekvienos eilutės dalį kelti į sekančią). Parenkant šriftą, dažnai nusvėrė 
ir popieriaus taupymo sumetimai. Tai akivaizdžiai matyti iš paskutinio 
„Dies irae“ puslapio (I 156). 

Pažymėtina, kad giesmės (su labai retomis išimtimis) spausdintos 
eilėmis, išryškinant grafinėmis priemonėmis strofikos įvairumą. Beveik 
kiekviena giesmė pradedama inicialais. Kai kur antraštėms panaudotos 
ir puošnios raidės. Stambesnių skyrių pabaigoje, jei leido vieta, įdėtos 
vinjetės — užsklandos. Tačiau, apskritai imant, giesmynas išleistas gana 
kukliai, nepuošniai. 

2. Pasirodymo aplinkybės ir pobūdis 


Kol kas apie 1646 m. giesmyno išleidimą nėra surasta nei spausdin- 
tuose šaltiniuose, nei archyvuose jokios žinutės, todėl ir jo pasirodymo 
aplinkybės, akstinai ir priežastys negali būti visai tiksliai ir konkrečiai 
nušviestos. Bet kai kas paaiškėja ir iš žinomų faktų, jų sugretinimo. 

Giesmyno išleidimas susijęs su jėzuitų veikla. Nors kosmopolitiniam 
jėzuitų ordinui „terūpėjo katalikybės viešpatavimas, o tautiniai dalykai 
buvo visai svetimi, jėzuitų Vilniaus akademija dėl objektyviai susidėjusių 
sąlygų prisidėjo prie lietuvių raštijos kėlimo ir lietuvių rašomosios kal- 
bos ugdymo“!*. Ypač tai ryškų XVII a. antrajame ketvirtyje, kai niekas 
kitas nei Lietuvos Didžiojoje kunigaikštystėje, nei Prūsijoje lietuviškų 
knygų neišleido. Tada kaip tik išėjo reikšmingiausi įėzuitų leidiniai lie- 
tuvių kalba, jų tarpe ir 1646 m. giesmynas. Kuo aiškintinas toks jėzuitų 
rūpinimasis lietuviška knyga tuo laikotarpiu? 

Jėzuitams labiausiai rūpėjo katalikybės propaganda, kova su refor- 
macija. Kad ji būtų sėkmingesnė, jie turėjo ruošti pamokslininkus, 
gerai mokančius lietuvių kalbą, ir parūpinti atitinkamų kalbinių ir tiky- 
binių raštų, kurių taip trūko. Ypač tuo susirūpinta XVII a. pradžioje, 
įvairiais būdais stiprinant propagandinę veiklą. Ne be reikšmės čia buvo 
ir lietuvių kalbos katedros Vilniaus akademijoje įsteigimas (apie 1620 m.), 
ir lietuvių pagausėjimas ne tik studentų, bet ir profesorių tarpe, vado- 
vaujamų vietų užėmimas. Būdingu pavyzdžiu gali būti Jonas Gruževskis, 
kilęs iš Žemaičių, — pirmasis lietuvis Vilniaus akademijos rektorius 
(1615—1619), vėliau Lietuvos jėzuitų provincijolas (1644— 1646). Jis, 
dar studijuodamas Romoje, 1601 m. iškilmingo priėmimo metu aiški- 
no lietuviškai pranašą Izają, paskui buvo žinomas savo lietuviškais 
pamokslais ir viena giesme. Jonas Gruževskis, kaip provincijolas, yra 
pasirašęs aprobatą K. Sirvydo „„Punktų sakymų“ II d. (1644). Tokia 
vadovybė galėjo būti kiek jautresnė ir lietuviškai knygai, juo labiau, 
kad tada pačių jėzuitų tarpe atsirado pakankamai tokių, kurie galėjo 
ir norėjo ją paruošti. Prisidėjo čia ir bendras kultūrinis krašto kilimas. 
Tada dar nebuvo prasidėjęs Vilniaus akademijos smukimas. Bendras 
kultūrinis kilimas teigiamai atsiliepė ir lietuviškos knygos kokybei. 


1ž Vladimirovas L., Jablonskis K., Jurginis J., Bulavas J. Vilniaus 
universitetas. V., 1956, p. 24, 

XVII a. pirmojoje pusėje pagausėjusius mokytus lietuvius, bent kai 
kuriuos iš jų, nors ir stipriai paveiktus jėzuitinės kosmopolitinės ideologi- 
jos, dar veikė ir kovos dėl valstybinio Lietuvos savarankiškumo tradi- 
cijos, veikė ir M. Daukšos „Postilė“, jos garsioji prakalba, iškelianti 
gimtosios kalbos reikšmę, skatinanti ją mylėti, ugdyti, įvesti į viešąjį 
valstybinį gyvenimą. Tas poveikis aiškiai apčiuopiamas. Juo, atrodo, 
žymia dalimi reikia aiškinti ir A. Kojelavičiaus „Lietuvos istorijos“ 
(E 1650, II 1669), kurioje su pagarba ir meile pavaizduojama praeitis, 
pasirodymą, ir lietuvių literatūrinės kalbos ugdymą bei knygų ja leidimą. 

Tiesioginis akstinas lietuviškoms knygoms pasirodyti XVII a. antra- 
jame ketvirtyje buvo dvasininkijos, ypač jėzuitų veiklos katalikybei įtvir- 
tinti ir reformacijai pribaigti sustiprėjimas. Buvo veikiama keliais frontais, 
panaudojamos įvairios priemonės. Steigiamos ir plečiamos vidurinės 
(Kražių, Kauno) bei parapinės mokyklos, organizuojamos misijos, 
atiminėjamos iš reformatų bažnyčios, statomos naujos, didinamas para- 
pijų skaičius, jos aprūpinamos nuolatiniais kunigais, steigiamos broli- 
jos, įsteigiama Žemaičių Kalvarija. Stiprinant katalikybės propagandą 
įvairiuose visuomenės sluoksniuose, ypač liaudies tarpe, buvo būtinos 
ir lietuviškos tikybinės knygos. Be jų ir kitų priemonių efektyvumas 
negalėjo būti pakankamas. Lietuviškos knygos buvo imtos ruošti pla- 
ningai. 

Pirmiausia dėmesys buvo sutelktas į kalbinius veikalus: lietuvių kal- 
bos žodyną ir gramatiką. Jie buvo reikalingi ir ruošiant pamokslininkus, 
ir tikybines knygas. Abu tuos veikalus parašė K. Sirvydas. Lygiagrečiai 
su kalbiniais darbais ir kiek vėliau buvo ruošiamos tikybinės knygos: 
pamokslai (K. Sirvydas, J. Jaknavičius), pamaldoms reikalingos evangeli- 
jos (J. Jaknavičius), katekizminiai pamokslai (J. Jaknavičius), brolijoms 
knygelės (J. Jaknavičius). Viena iš reikalingiausių tikybinei propagandai 
knygų buvo giesmynas. Katalikai čia buvo labai atsilikę ne tik nuo pro- 
testantų, išleidusių, pradedant M. Mažvydu, jau kelis giesmynus, bet ir 
nuo Lietuvos Didžiosios kunigaikštystės reformatų, nemaža vietos savo 
pirmojoje knygoje (1598 m. M. Petkevičiaus katekizme) skyrusių gies- 
mėms, nors šiaip jų leidiniai savo kokybe žymiai prašoko reformatų 
leidinius. Katalikai ligi XVII a. antrojo ketvirčio, kiek žinoma, tebuvo 
išspausdinę tik dvi giesmes (M. Daukšos verstame Ledesmos katekiz- 
me 1595 m.; viena iš jų pakartota naujame to katekizmo leidime 1605 
m.). Atsilikimas šioje srityje buvo likviduotas tik penktajame XVII a. 

dešimtmetyje. Giesmyno paruošimas buvo sunkesnis kaip kitų knygų 
ir ilgiau truko. 

Antrajame XVII a. ketvirtyje buvo nemaža padaryta, kuriant litera- 
tūrinę kalbą. Darbo šioje srityje intensyvumas ir pasiekti laimėjimai ma- 
tyti, palyginus K. Sirvydo žodyno pirmąjį leidimą (1629) su trečiuoju 
(1642): pirmajame lietuviškų žodžių buvo apie 10000, o trečiajame — 
apie 15000. Buvo įdėta daug naujų žodžių, sinonimų, sukurta nemaža 
vykusių naujadarų, išmesta svetimybių. Tuo buvo pasinaudota, ruošiant 
1646 metų giesmyną. 

Kyla klausimas, kiek 1646 m. giesmynas yra originalus, savarankiš- 
kas darbas, koks jo santykis, ryšys su ankstesniais giesmynais, anksčiau 
išverstomis ar parašytomis giesmėmis. Nebūtų nieko nuostabaus, jeigu 
jame būtų panaudotos M. Mažvydo ir kitų išverstos giesmės, nes dalis 
giesmių yra bendros katalikaris ir reformatams, o kitos dažnai irgi 
tik mažmožiais skiriasi. Iš tikrųjų ir 1646 m. giesmyne dalis giesmių ir 
psalmių yra bendros su M. Mažvydo giesmyno ir M. Petkevičiaus 
katekizmo giesmėmis ir psalmėmis. Bet, palyginus jas, nėra, atrodo, 
pagrindo manyti, kad 1646 m. giesmyno vertėjas būtų naudojęsis vienu 
ar kitu tų leidinių, net ir tada, kai originalas neabejotiniai buvo visai tas 
pats (pavyzdžiui, giesmės CHri/tus po kielima I 119, — PKS 167 CHrif- 
tufas Diewas mufu). Labai retais atvejais pasitaiką beveik ištisų eilučių, 
net rimų sutapimai (pavyzdžiui, PEr tawa /žwėta mirus kielima I 115, — 
M. Mažvydo fotograf. leidimo (1922) p. 90ir 244 PEr tawa fchwenta 
priekelima) aiškintini greičiau originalo įtaka, jo artimo laikymosi pasek- 
me. Galėjo M. Mažvydas ir M. Petkevičius vertėjui būti nežinomi ar 
neprieinami, bet galėjo jais nesinaudoti ir dėl žemo jų giesmių lygio — 
kalbos, išraiškos, eilėdaros atžvilgiu. 

Sunkiau atsakyti į klausimą, kiek 1646 m. giesmyne panaudotos 
anksčiau išverstos ar parašytos katalikiškos giesmės. Apie jas stinga 
tikslesnių žinių. Katalikų dvasininkai mažiau negu reformatai rūpinosi 
giesmėmis lietuvių kalba. Bet jų neabejotinai buvo bent XVI a. pabaigoje 
ir tuo labiau XVII a. pradžioje. Yra surinkta kiek duomenų apie atski- 
rus kunigus, kurie jų buvo parašę ir mokę liaudį*. Pavyzdžiui, lenkas 
įėzuitas Jokūbas Lavinskis, ilgą laiką Vilniuje sakęs lietuviškus pamokslus, 


= Santrumpų paaiškinimus žr. straipsnio pabaigoje (p. 154). 
*4 Ivinskis Z. Kirchengesang in Litauen im XVI.—- XVII. Jahrhundert. — 
„„Commentationes Balticae“. Bonn, 1954, I, S. 98, 101—104. 


127 


1583 m. nuvykęs su misijomis į Žemaitkiemį, mokęs kaimiečius giedoti. 
Minėtasis jėzuitas Jonas Gruževskis, mokydamas vaikus katekizmo 
ir norėdamas, kad jie viską lengviau įsimintų, „parašė giesmę, tikėjimo 
artikulus ir dogmas apimančią“?5, ir rūpinosi, kad ji būtų gatvėse ir 
turgaus aikštėse giedama. Lietuvis jėzuitas Jokūbas Paškevičius (miręs 
1657), daugelį metų veikęs Žemaičiuose ir Kurše kaip misionierius, 
giedodavęs liaudžiai savo lietuviškai parašytas giesmes „apie viešpaties 
Kristaus gyvenimo paslaptis, apie šventąją mergelę“!9. Yra duomenų, kad 
XVII a. pirmojoje pusėje visose Vilniaus vyskupijos bažnyčiose buvo 
giedamos suplikacijos. M. Valančiaus žiniomis, Žemaičių vyskupas Jur- 
gis Tiškevičius, įsteigęs 1639 m. Žemaičių Kalvariją, „liepė wienam 
kuneguj parasziti matdas ir giesmes, katras lig pat sziolej tebgied žmones 
Kalworijes kalnus wajksztiodamis“!". Bet lieka neaišku, kiek tos giesmės 
buvo paplitusios. Minėtos žinios, o jų, reikia tikėtis, bus surasta daugiau, 
kalba apie ribotą giesmių platinimą. Be M. Daukšos verstame katekizme 
išspausdintų giesmių, kitos greičiausiai ne visiems buvo prieinamos. Gali- 
ma dar manyti, kad buvo išspausdintos ir Žemaičių Kalvarijai parašytos 
giesmės?š, 

Būtų ne tik natūralus, bet ir savaime suprantamas dalykas, jei 1646 m. 
giesmyne būtų panaudotos anksčiau parašytos, bent išspausdintosios, į 
bažnytines ceremonijas įvestosios katalikiškos lietuviškos giesmės. (Ga- 
lėtų susidaryti įspūdis, kad vienoje giesmyno vietoje apie tai ir užsimena- 
ma: Giefme 5. Ape garbingiaufi Warda IESVS. Kuri but giedota fuegoy 
Brolu, ir Seferu, irašitu, Broctwon warda IESVS (II 80). Bet tas pat prie 
šios giesmės parašyta ir lenkiškame giesmyne (Jag. 121). Todėl ta užuo- 
mina remtis negalima, nors viena ar kita brolijų giedama giesmė ir galė- 
jo patekti į giesmyną. 

Minėtos žinios apie įėzuitų parašytas ar platintas giesmes yra per- 
daug nekonkrečios, kad galima būtų kalbėti apie tų giesmių panaudojimą. 
Greičiausiai jos nepateko į giesmyną, nes, pavyzdžiui, jame nėra panašios 


5 Rostowski S. Litvanicarum Societatis Jesu Historiarum <...> Pars Prima. 
Vilne, MDCCLXIIX, p. 366. 

6 Kleijntjenss J. Latvijas vėstures avoti jezuitu ordena archivos. Riga, 1940, 
I, Ipp. 469. . 

17 Wolonczewskis M. Žemajtiu Wiskupiste. Wilniuj, 1848, II, p. 113. 

18 Tai rodytų išlikęs vėlesnis leidinys (saugomas LTSR Mokslų akademijos 
Lk-18 
23 
tuso, Arba Maldos, kurios atfiprowinieie, prie Kopliciu Ziamayčiu Kaiwarijos <...>“, 

išleistas, atrodo, 1726 m. drauge su ,„Balsu širdies“. 


Centr. bibl. Retų spaudinių skyriuje, sign. ) „Kieley Kruwini Jezuso Chrys- 

savo turiniu įminėtąją Jono Gruževskio giesmę. Palyginus abi M. Dauk- 
šos katekizmo giesmes su 1646 m. giesmyno atitinkamomis giesmėmis 
(SWeyka dangaus wiefBpati 1 21,- Daukšos katek. p. 62 Swčika kara- 
Ticgė; Garbe duodut Diewe 1 144, — Daukšos katek. p. 175 Klonioiūs 
šemdi), paaiškėja, kad tai du visai skirtingi, nepriklausomi vertimai, 
iš dalies net iš kiek skirtingų originalų. Iš ankstesnių giesmių tik viena, 
atrodo, pateko į giesmyną, būtent Glme mumus Bernelis iį P. Marios 
142, nes jos originalo pirmoji eilutė nenurodyta nei prie pačios giesmės, 
nei turinyje-rodyklėje, o prie sekančios giesmės (I 43) pažymėta, kad ji 
giedama tuogi baifu. Greičiausiai ta giesmė —laisvas Dies est laetitiae 
(I 43) vertimas ar sekimas, pritaikytas tai pačiai melodijai, jau seniai 
paplitęs. Galimas daiktas, kad į giesmyną pateko, buvo panaudotos kai 
kurios giesmės, parašytas Žemaičių Kalvarijai. 

"Tuo remiantis, galima padaryti išvadą, kad 1646 m. giesmynas yra 
visai savarankiškas darbas. Jis ir daro įspūdį vienu metu paruoštos kny- 
gos. 

1646 m. giesmynas yra didesnis už visus ankstesnius giesmynus, 
išleistus Prūsijoje — M. Mažvydo, J. Bretkūno, L. Zengštoko, kiek di- 
desnis ir už vėlesnį ,„Balsą širdies“ (1726). Giesmių skaičius jame siekia 
arti 190(jų tarpe yra 48 psalmės). Visos giesmės, išskyrus nebent minėtąją 
Glme mumus Bernelis, verstos iš lotynų ir lenkų kalbų, o ne kartą panau- 
doti ir abu, lotyniškasis ir lenkiškasis, tekstai. Giesmyno, iš kurio vers- 
tos giesmės, dar nepavyko išaiškinti. Bet didžiosios dalies giesmių loty- 
niškieji ir lenkiškieji originalai randami XVII - XVIII a. lenkiškuose 
giesmynuose (žr. santrumpas šio leidinio p. 154— 155). 

Giesmynas — ištisai religinė knyga, skirta katalikybei propaguoti, 
įtvirtinti. Jis turėjo būti panaudotas kaip priemonė įtraukti liaudį akty- 
viau dalyvauti bažnytinėse ceremonijose, turėjo veikti ją ir už bažnyčios 
sienų kasdieninėje buityje. Turinio atžvilgiu jis iš esmės nesiskiria nuo kitų 
religinių knygų, giesmynų. Pagrindinis dalykas jame yra katalikybės, 
dogmų, biblinių pasakojimų, religinių pažiūrų ir nuotaikų skiepijimas, 
dievo ir šventųjų garbinimas. Čia nerasime konkrečios tikrovės atgarsių, 
tiesioginio ryšio su ja. Giesmynas kiek skiriasi nuo kitų nebent tuo, 
kad jame nėra atvirai palaikoma feodalinė santvarka, nėra skelbiamas 
paklusnumas viešpataujančioms klasėms, kaip daugelyje kitų anks- 
tesnių ir ypač vėlesnių religinių knygų. Bet giesmyne nėra ir protesto 


5. Lituanistikos baruose, I 129 


prieš socialinę neteisybę, net jo užuomazgų, kad ir religiškai nuspalvintų. 
Taigi savo turiniu giesmynas nenusipelno specialaus dėmesio. 

Tačiau 1646 m. giesmynas reikšmingas ir įdomus kitu atžvilgiu. Apis 
jį reikia pasakyti tai, ką ir apie kai kurias kitas religines to laikotarpio 
knygas: „Svarbiausia yra tai, kad šie, nors ir verstiniai, raštai turėjo 
esminę reikšmę lietuvių literatūrinės kalbos, stiliaus formavimuisi“??, 
Dėlistoriškai susiklosčiusių aplinkybių — Lietuvos Didžiosios kunigaikš- 
tystės daugiatautiškumo, žymios lietuvių dalies atskyrimo nuo tautos 
kamieno ir pavergimo Prūsijoje, unijinių ryšių su Lenkija, viešpatau- 
jančių klasių nutautimo, — kelis -amžius lietuvių kalba buvo išstumta 
iš viešojo gyvenimo. Valstybiniai raštai, moksliniai veikalai ir grožiniai 
kūriniai buvo rašomi vien kitomis kalbomis. Todėl gana ilgas lietuvių 
literatūrinės kalbos, išraiškos priemonių, eilėdaros formavimosi iaiko- 
tarpis yra susijęs beveik išimtinai su religine raštija. Tai yra specifinis 
lietuvių literatūrinės kalbos formavimosi bruožas, kurį reikia turėti prieš 
akis. Dėl to išauga senųjų religinių raštų, jų tarpe ir 1646 m. giesmyno, 
reikšmė. 

1646 m. giesmynas, kaip tai pabrėžta tarybinėje lietuvių literatūros 
istorijoje, „yra gana aukšto literatūrinio lygio“?9. Jame pasiekta naujų 
laimėjimų kalbos, vertimo meno, eilėdaros atžvilgiu. 


3. Kalba 


Apibūdinant giesmyno kalbą, pirmiausia paliestinas jo tarmės, tar- 
minio pagrindo, santykio su kitomis tarmėmis klausimas. Ligi tol ir ilgą 
laiką po giesmyno pasirodymo nebuvo dar įsigalėjusi viena tarmė, kaip 
literatūrinės rašomosios kalbos pagrindas. Kiekvienas rašytojas rėmėsi 
savo tarme, daugiau ar mažiau derindamasis prie kitų tarmių. 1646 m. 
giesmyno tarminis pagrindas nėra labai ryškus, nekrinta iš karto įakis, 
bet vis dėlto nesunkiai apčiuopiamas. Daugelis fonetinių, morfologinių, iš 
dalies ir žodyninių, sintaksinių ypatybių sieja giesmyną su Žemaičių 
tarme. 

Pagrindiniai požymiai, skirią žemaičius nuo aukštaičių, yra senovinio 
tja, dja ir dabartinės literatūrinės kalbos dvibalsių ie, uo tarimas. Gies- 
mynui labiau būdingas žemaitiškas šių junginių tarimas. Dažnai jame 





28 Lietuvių literatūros istorija <...> V., 1957, I, p. 1 38. 
20 Ten pat, p. 150. 

rašoma /, d, kur aukštaičių tarmėse ir literatūrinėje kalboje yra č, dž, 
pavyzdžiui: 5odey II 29,, = žodžiai, medey II 109,, — medžiai; /kay/tey 
II 5,4 — skaisčiai, Kartey I 52,, — karčiai; Gieydenčias II 110,5 — 
geidžiančias, neturinte H 10,4 = neturinčią; meldenčiu/fe X 140, = mel- 
Gžiančiųsi (maldaujančiųjų). Būdingi šiuo atžvilgiu ir dalyviai, sudaryti 
iš sutrumpintų žemaitiškų esamojo laiko lyčių: kiantanti I 87, = ken- 
čiantį, iautančius II 102,4 > jaučiančius. Bet kai kur rašoma aukštai- 
tiškai: iaučiay II 8,4 jaučiai, werčia II 12,5, > verčia. Kartais tas pats 
žodis vienur žemaitiškos formos, kitur aukštaitiškos. Pavyzdžiui, paprastai 
rašoma Erfkieteys II 755, — erškėčiais, bet pasitaiko ir ErĄkiečieys II 
7214 

Panašiai yra su dvibalsiais ie, wo. Daugeliu atvejų susidaro įspūdis, 
kad giesmyno vertėjas buvo žemaitis dūnininkas, bet jis svyruodavo, 
arba jo darbas buvo kitų taisomas. Kai kuriuose žodžiuose ir kai ku- 
riose linksnių bei asmenų galūnėse beveik visai nuosekliai laikomasi 
dūnininkų tarimo. Pavyzdžiui, iš 17 žodžio ieškoti pavartojimo atvejų 
15-oje rašoma i: i/3koti 1131, — ieškoti, i/zkau I 144,, — ieškau irt.t., 
o tik 2 kartus ie: ieška II 1754 — ieško, ieszkosiu I 140,,. Dūnininkiškai 
rašoma: /niga II 23, — sniegą, pitu I 148,4, — pietų, Ti/ey I 10045 
tiesiai, ti II 485 — tie, kuri II 15, — kurie, ims I 79, — jiems; /žiuto- 
mis I 78,, — šluotomis, kudeli I 66,, — kuodelį, f/uftey II 76,5 = šluo- 
stei, ku 1 15445 — kuo, artinfiufe II 25,, = artinsiuosi, iaučius II 554 — 
jaučiuosi tr t.t. Kituose žodžiuose svyravimas labai ryškus. Būdingu pa- 
vyzdžiu gali būti liepsna. Vienoje giesmėje (II 115,, — 120,,) ji pavartota 
24 kartus, iš jų 15 su į (Lip/hoy, lip/fnofe), o 9 su ie (Liep/fnoy, liep fnas). 
Kai kurie žodžiai rašomi tik aukštaitiškai: Gie/me I 8, — giesmė, diena 
I 1165 — diena, žiedas II 90,, = žiedas; duona I 151,, Nuogum I 65, — 
nuogu ir t.t. 

Žemaičiams būdinga literatūrinės kalbos ė, o vertimas į ie, uo. Bet 
dėl giesmyno rašybos nenuoseklumo dažnai neaišku, kaip jo ie reikia 
tarti — ė, e ar ie; o su uo irgi kartais maišoma. Todėl šiuo atžvilgiu 
giesmyno kalbos neliesime. 

Su žemaičių tarme giesmyną sieja ir kitos fonetinės ypatybės, nors 
kai kurios jų bendros su kitomis tarmėmis. Pavyzdžiui, daliai dūnininkų 
būdingas galūninio ė vertimas į i?! (tai būdinga ir vakarų aukštaičiams 


2! Jonikas P. Pagramančio tarmė. K., 1939, p. 19. 


52 131 


viduriečiams). 1646 m. giesmyne ši ypatybė labai ryški: Sauli MH 6, — sau- 
lė, rikPti II 98, — rykštė, šoleli I 22,5 = žolelė; Gieydi II 83,, = geidė, 
iemi WI 4, — ėmė, Bauki II 16, — šaukė ir t.t. Bet greta pasitaiko ir 
kitokių formų: galibe II 12,4 — galybė, fukie I 9, — Šukė; gieyde 
I 25,4 — geidė, ieme H 14,5 — ėmė ir t.t. 

Žemaičių tarmėse labai įprastas i-, ia- (iš dalies ir kitų) kamienų daik- 
tavardžių perėjimas vienaskaitos vietininke į ė- kamieną, — giesmyne 
taip pat: darjieley U 85, — darželyje (pagarsiui išvertus būtų darželė- 
je), liežuwiey KI 115 = liežuvyje, širdiey UI 59, = širdyje ir t.t. Žemaitiš- 
ka morfologinė ypatybė, labai dažnai pasitaikanti giesmyne, yra ir lie- 
piamosios nuosakos formų perėjimas į ia- kamieną: artinkias 1 65 >> 
artinkis, dekiam 1 81, = dėkime, Duokiat II 154 — duokit, džiaukiase 
II 104,, = džiaukis, giedokiam I 33, = giedokim, teykies T 11244 = tei- 
kis ir t.t. Tačiau greta vartojamos ir i- kamieno formos: eykime II 834 
eikim, giedokite II 15,4 — giedokit. 

Neabejotinai žemaitiška ypatybe reikia laikyti ir esamojo laiko trečio- 
jo asmens galūnių trumpinimą: ap/wiet II 6; — apšviečia, apwey3d II 1145 
= apveizdi, Gieyd11 8155 — geidžia, kient 192, = kenčia, weyk II 4845 — 
veikia; atio I 10354 — atjoja, dt/fto II 44,, = atstoja, nešio T 35, = ne- 
šioja, wie/3patau 1 13054 > viešpatauja ir t.t. 

Su žemaičių tarme giesmyną sieja ir žodžio gale vartojama sangrą- 
žinė dalelytė -se (retai kada tepasitaiko -si): artinafe II 18 „— arti- 
nasi, b4ydaufe W 19, — baidausi, daliiofe UI 9, — dalijosi, kielayje 
II 25,, = kėleisi, /edo/fe II 15 — sėdosi ir t.t. Jei veiksmažodis turi prieš- 
dėlį, sangrąžinė dalelytė paprastai vis tiek būna gale: parodefe I 122, — 
parodėsi (pasirodė), pradedase I 57,4 — pradedasi (prasideda) ir t.t. 
Bet ji pasitaiko ir po priešdėlio: vė/iwere I 129,; — užsiveria. Tačiau 
tokiais atvejais giesmynui būdingos, kaip ir žemaičiams, dvigubos 
sangrąžinės formos — viena dalelytė yra po priešdėlio, o kita žodžio 
gale: atfirandafe 1 48,4 — atsirandasi (atsiranda), at/inauiinfius W 
20, — atsinaujinsiuos (atsinaujinsiu). 

Žemaitybių matyti ir sintaksėje — prielinksnių vartojime, pavyz- 
džiui, pas (su kilmininku): pas fawes II 16, — pas savęs (prie savęs), 
Pas tūwęs II 46,4 > pas tavęs (prie tavęs), pas vpes II 1,5; — pas upės 
(prie upės). Giesmyne yra ir žemaičių tevartojamų žodžių, jų formų, 
pavyzdžiui: bengti (baigti), 3 (pabaiga), barza (barzda), klėbe- 
lis (glėbelis) ir t.t. 


132 


Bet 1646 m. giesmyne aiškiau pastebimos ne vien žemaičių tarmės 
ypatybės (jos čia suminėtos toli gražu ne visos). Jame yra ir kitų tarmių 
žymių. Pažymėtina vidurio aukštaičių ir rytiečių ypatybė — / kietini- 
mas prieš ė, e: apteyda II 18,5 = apleido, a/ižela 1 103, — asilėlio, kara- 
želay II 20, — karalėliai, kirmele II 84 — kirmėlė, sžepes I 145, = slė- 
pėsi ir t.t. Bet tokių žodžių yra maža, o ir jie dažnai rašomi nekietinant 
I: karalelis 162, — karalėlis, Ne slepkies I 65,5, = neslėpkis (nesislėpk). 

Rytiečių ypatybė yra viename kitame žodyje an, ein, 4, ę vertimas 
įun,in, u,i: aptunkima II 85, = aplankymo, nekintie/ite HN 16,4 = neken- 
tėsite, Nindre WI 75,5 = nendrę, pu/i I 875 — pusę, /imarius I 917 = 
sąnarius. Taip pat greičiausiai rytietybė yra dalyvių galūnių -ęs, -ę 
vertimas į -is, -i: netikis II 21,5, = netikęs, paiautis T 62,4 = pajautęs, 
palikis I 21,4 — palikęs. Bet tai sporadiniai reiškiniai. Juos visus galima 
aiškinti ir K. Sirvydo poveikių. 

Panašiai yra ir su priešdėlio ažu- vartojimu: ne ajukietinkite M 50,5 = 
neužkietinkite, ažumirsimė TE 39,5 — užmiršimo, djutur WI 18,4 = uUžtu- 
ri (sulaiko), ajuwilkies II 49, — užsivilkęs. Beveik visi žodžiai su šiuo 
priešdėliu yra 1642 m. K. Sirvydo žodyne. Galimas daiktas, kad giesmyno 
vertėjas, naudodamasis K. Sirvydo žodynu, kartais nesugebėdavo at- 
skirti tarminės fonetikos ar nesąmoningai pasiduodavo sugestijai ir 
žodį iš žodyno imdavo tokia forma, kokia ten buvo. Už tai ypač kalbėtų 
žodžiai: mustis, mustymas. Gal būt, K. Sirvydo poveikiu reiktų aiš- 
kinti ir / kietinimą prieš ė, e. 

Nemaža fonetinių ir iš dalies morfologinių giesmyno ypatybių yra 
būdingos pereiginėms tarmėms. Pavyzdžiui, literatūrinės katbos galūni- 
niai -0, -0s dažnai rašomi taip, kaip vakarų aukštaičių pietiečių (-0, -0s), 
bet dažnai ir svyruojama — rašoma -a, -as, kaip vakarų aukštaičių 
žiemiečių ir kitų tarmių: /fgirda HU 165 — išgirdo, amjinoia II 16, = am- 
žinojo, motinas I 52,4, — motinos (dg. var.) ir t.t. 

Apskritai imant, linksniuojamųjų ir asmenuojamųjų kalbos dalių 
galūnės yra artimos literatūrinei kalbai. Giesmyną ruošiant, stengtasi 
taikytis prie kiek galint didesnio gyventojų skaičiaus. Pats vertėjas, 
nekalbant jau apie galimus jo taisytojus, tikriausiai pažino ne vien savąją 
tarmę. Reiktų manyti, kad kitų tarmių bent paviršutiniškas pažinimas, 
noras būti plačiau skaitomam, be to, ankstesnių rašytojų pavyzdys ir 
padėjo aplyginti tarmybes. Nenuoseklumus ir svyravimus galima aiš- 

kinti ir tuo, kad neturėta tvirto kriterijaus, nustatytos literatūrinės 
kalbos normos. 

Giesmyno, kaip seno leidinio, kalba, mūsų akimis žiūrint, turi kiek 
archainio atspalvio. Bet archaizmų, archainių formų kiekis joje paly- 
ginti nėra didelis. Atrodo, kad, ruošiant giesmyną, vengta to, kas rečiau 
vartojama, o remtasi daugiau tuo, kas darosi labiau įprasta, įsigali. 
Bet ir čia galima kalbėti tik apie bendrą polinkį. Dėl eiliuotinės formos 
reikalavimų, siekiant išlaikyti reikiamą skiemenų skaičių eilutėje, parinkti 
pilnus rimus, lygiagrečiai vartojamos ir senesnės, ir naujesnės formos, 
ilgesnės ir trumpesnės galūnės, žiūrint, kuri kada buvo parankesnė. Ver- 
tėjas plačiai naudojosi vadinamąja poetine laisve. 

Archainį atspalvį giesmyno kalbai teikia kelios dabar jau beveik 
visai nebevartojamos formos, kurios XVII amžiuje dar buvo gana įpras- 
tos ir kurios dažnai pasitaiko giesmyne. Jame dažnai vartojami pašalio 
vietininkai (aliatyvas ir adesyvas): manę/p II 744, tump II 104, Aufiump 
II 55, Kurimp UI 14,5, Tamimp I 28,4, Mdloningamimp 1 20, ir t.t. 
Gana dažnos ir nesutrumpintos naudininko galūnės: /awdmuy WI 135— 
savamui, didžiamuy II 51; = didžiamui, mumus 1 254, funumus I 1415 > 
sūnumus ir t.t. Kai kurių žodžių naudininkas tebeturi galūnę -i: sirdij 
I 137,, = širdi (širdžiai), Wie/zpatii II 11544 = viešpati (viešpačiui). 
Plačiai vartojama ir esamojo vidaus vietininko galūnė -sa: aki/a 1 1485 >> 
akysa (akyse), didefa <...> meylefa II 59,4 55 > didėse meilėse ir t.t. 

Čia paminėtinos ir gausios atematinio veiksmažodžių asmenavimo 
formos: Eymi I 74*,, — eimi (einu), Praeyti I 139,, = pracina, fe prieyt 
II 55, — teprieit (teprieina), Paduo/fi UI 38, — paduoda, prdfidefi 
II 204, — prasideda ir t.t. Labai dažnos giesmyne veiksmažodžių lytys 
su enklitiniais įvardžiais m(i), £(i), reiškiančiais man, mane, tau, tave: 
apeiom II 83, > apėjo (apsupo) mane, apleydaym 1 82,4 — apleidai mane, 
duokiem X 147, = duok man, Gierb/fim I 21, = gerbs mane, kalbeiom 
I 88,, kalbėjo man, dūwet II 283, — davė tau, garbinai I 106; = gar- 
bina tave, Te gierbet I 99,„ — tegerbia tave, Jiunčiut I 77,5 — siunčiu 
tau, šižduot I 59, = šildo tave ir t.t. 

Archainį atspalvį teikia ir aukštesnio laipsnio prieveiksmiai, jų galūnė 
-s (tai būdinga beveik visiems seniesiems raštams): arčiaus II 8344 — 
arčiau, pirmiaus II 82, = pirmiau, /kayščiaus II 34, — skaisčiau ir t.t. 
Dar pažymėtinas labai dažnas dalelytės g(i) vartojimas. Ši dalelytė 
sustiprinimui reikšti senovėje buvo labai plačiai vartojama. Ji enklitiškai 

prisišliedavo prie žodžio, suaugdavo ne tik su prielinksniu (nuog, prieg, 
ing), bet ir su kitomis kalbos dalimis: Bukig I 66,, = būki gi, Wayk- 
sčiokig I 6654 — vaikščioki gi ir t.t. Kai kur šios dalelytės vieta mums dabar 
atrodo labai neįprasta: Tegigul II 56,; — tegul gi, Tegi gidžb TI 8 j>— 
tegelbi (tegelbėja) gi ir t.t. 

Giesmyne vartojama nemaža žodžių, vėliau išėjusių iš apyvartos arba 
pakeitusių reikšmę, pavyzdžiui: bernelis (kūdikis, vaikelis), grynas (be- 
turtis, vargšas), paduksė (viltis), tieg (sako) ir t.t. Visa tai teikia kalbai 
archaiškumo atspalvį. 

Bet svarbiausia yra ne tai, ką giesmynas išlaikė sena, o tai, ką jis davė 
nauja, kuo praturtino literatūrinę kalbą, kokį vaidmenį suvaidino jos 
formavimesi. 

Iki 1646 m. giesmyno pasirodymo pasiekti laimėjimai, kuriant 
literatūrinę kalbą, buvo lyg susumuoti ir padaryti visiems lengvai priei- 
nami K. Sirvydo žodyno 1642 m. leidime. Tas žodynas buvo pagrindinė 
parankinė giesmyno vertėjo knyga, o jo autorius — didžiausias autori- 
tetas. Iš jo vertėjas mokėsi vengti svetimybių, gryninti literatūrinę kalbą, 
kurtis naujadarus, išvestinius žodžius, iš jo ėmė tai, kas jau buvo sukurta. 
Be abejo, vertėjui buvo žinomos ir kitos knygos. Kol nesudarytas senųjų 
raštų kalbos žodynas, dažnai sunku nustatyti, kieno kuris žodis buvo 
įvestas į literatūrinę kalbą. Bet kad giesmyno vertėjui pagrindinis šalti- 
nis ir pavyzdys buvo K. Sirvydo žodynas, akivaizdžiai rodo šio giesmy- 
no 1958 m. leidime įdėtas aiškintinų žodžių žodynėlis, kuriame sugre- 
tinama apie 300 giesmyno ir 1642 m. žodyno žodžių. Ypač tai matyti iš 
naujadarų ir kitų žodžių, kurie pirmą kartą pasirodė K.. Sirvydo žodyne 
(Gr iš dalies ,„Punktuose sakymų“) ir kurie panaudojami giesmyne: girk- 
las (gėrimas, gėralas), miestakelis (gatvė), priegalvis (giesmyne priegal- 
vėlis), rodyklė (registras), šaudyklė (strėlė), šveistybė (skaistybė, ne- 
kaltybė), tiesadaris (teisėjas), valgyklas (valgis) ir t.t. 

Naudodamasis K. Sirvydo žodynu, giesmyno vertėjas nebuvo aklas 
sekėjas. Imdamas žodžius iš žodyno, jis paprastai pakeisdavo tarminę 
fonetiką, o iš dalies ir morfologiją. Ne visi K. Sirvydo žodžiai jį paten- 
kindavo. Tokiu atveju jis ieškodavo naujo gyvojoj kalboj ar kurdavosi 
pats. Pavyzdžiui, 1642 m. žodyne (SzD) yra žodžiai: Atgawimas (kerštas) 
324, Pa/awintine (sužadėtinė) 232, wienatis /wieni/fte (vienybė) 87, o gies- 
myne vietoj jų ta pačia prasme vartojama: kerštas (kierBtu II 25), sužie- 
duotinė (fužiedotine I 1345), vienybė. 

Tuo būdu, giesmyną ruošiant, buvo dirbamas toliau kūrybinis darbas, 
ugdoma, turtinama literatūrinė kalba. Tiksliai nustatyti giesmyno įnašą 
šiuo atžvilgiu be specialaus tyrinėjimo kol kas neįmanoma, bet neabejoti- 
na, kad jis buvo nemažas. Kaip pavyzdį, dar galima paminėti porą 
žodžių: amžinybę (amžinibe 1 139, 4) ir išversti (I(zwersta I 1299). 
Pirmasis iš jų senuosiuose raštuose, neišskiriant nė K. Sirvydo, kaip 
matyti iš akademinio žodyno, dar visai nebuvo vartojamas, — jį at- 
stojo amžybė, amžius. Vietoje antrojo — išversti — buvo sakoma 
(Mažvydo, Bretkūno, Vaišnoro, Daukšos, Sirvydo) — išguldyti, pergul- 
dyti. 
Apskritai imant, giesmyno vertėjas, tęsdamas M. Daukšos — K. Sir- 
vydo pradėtą darbą, padėjo įtvirtinti jų pasiektus laimėjimus, juos pla- 
čiau paskleisti ir pažengė dar į priekį. 1646 m. giesmynas yra gana žodin- 
gas, ir jo leksika, išskyrus nedidelį skaičių religinių terminų, liečia įvairias 
sritis. Jų tarpe rasime ir abstrakčių, ir kultūrinio gyvenimo, ir kasdieni- 
nės buities žodžių. Iliustracijai keliasdešimt pavyzdžių: 
apkalba (apkalbėjimas), aukštybė, būtis, esybė, daržininkas, didybė, 
dvasia, gydytojas, įsčios, indas, įstatymas, kalavijas, kalinys, kaltė, 
kančia, kankliai, kareivis, keltuva, laisvė, liudytojas, lobis, mažybė, 
medžiotojas, minia, mokytojas, mokytas, mokytinis (mokinys), nak- 
vynė, nauda, naujybė, naujiena, nuodai, nuodėmė, nuovoka, pagal- 
ba, pamatas, pasaulis, pergalėtojas, persekiotojas, pranašas, prana- 
šystė, priešininkas, prisakymas, puikybė, sargyba, senybė, slapta 
(paslaptis), stebuklas, sunkybė, sueiga, sukčius, taisytojas, tarnas, 
tarnaitė, taurė, taurelė, tobulybė, tuštybė, valanda, valdytojas, vers- 
mė, vidus, vylius, viltis, vinis, vyresnybė, žaislas ir t.t. 

Ne vienas iš tų žodžių vėliau, religiniams raštams degraduojant literatū- 

rinę kalbą, buvo užmirštas, svetimybių išstumtas ir tik XIX a. pabaigoje 

ir XX a. pradžioje vėl grąžintas. 

Akcentuojant teigiamas giesmyno ypatybes kalbos atžvilgiu, drauge 
pažymėtina, kad jame pasitaiko ir svetimybių — nereikalingų sko- 
linių: afiera, aniolas, dūšia, kielikas, lenciugas, liuosas, neprietelis, 
pagrabas (rūsys), rubežius, smertis ir t.t. Didžioji jų dalis yra religiniai- 
bažnytiniai žodžiai, vartojami M. Daukšos ir K. Sirvydo (tuo galima įsiti- 
kinti ir iš žodynėlyje įdėtų sugretinimų). Kai kurios svetimybės vartoja- 
mos lygiagrečiai su lietuviškais žodžiais (taip elgėsi ir Daukša su Sirvy- 
du): pekla ir pragaras, mostis ir tepalas, svietas ir pasaulis. Giesmyne taip 

pat yra netaisyklingų darinių ir nevykusių vertinių (pavystyti — suvysty- 
ti, pagimdyti; persistoti — atsiskirti ir t.t.). 

Giesmyne, kaip ir visuose senuosiuose raštuose, daugiau dėmesio 
kreipiama į leksiką, o sintaksės mažiau paisoma, pasiduodama lenkų 
ir lotynų kalbų įtakai. Dėl to gana dažnai pasitaiko Hetuvių kalbai nebū- 
dingas daiktavardinis nusakymo būdas, pavyzdžiui: duok mdn padeima 
II 9,, — padėk man, Pdrodik dabar tawa mūn fufimilima W 24 — sūsi- 
milk dabar ant manęs. 

Eiliuotinės formos sunkumais ir lotynų kalbos įtaka aiškintinas daž- 
nas įprastinės žodžių tvarkos nesilaikymas, priklausomų žodžių nukėli- 
mas už kelių kitų: Weyzdekig <...) mufu ant nuludufiu 1 13855 = <...) 
ant mūsų (į mus) <...> nuliūdusių; Dieno/e pikto ne išwifi fawa 1 415 = 
savo dienose neišvysi pikto. Ypač neįprasta kartais jungtuko nes vieta: 
Tenay minksztay ne gulefi, Seras, vgnis, nęs kientefi U 11845-15 = tenai 
minkštai negulėsi, nes sieras, ugnis kentėsi. 

Pažymėtinas taip pat netaisyklingas prielinksnių anž, nuo, per ir kt. 
vartojimas: dnt fdwęs weygefiu II 154, — į tave veizdėsiu; ant tdwęs 
<...> dtmindūmi U 603 — tave <...> atmindami; nu dangaus<...) 
pamatitū I 23, = dangaus <...> pamatyta; Per kaiawiia, Kunus daliia 
I 52, „— kalaviju kūnus dalija; per Tewd <...>) gimditas IU 13244 = 
tėvo <...> gimdytas ir t.t. 

Keletas žodžių pasakytina ir apie giesmyno rašybą. Ji, kaip atrodo, 
bendrais bruožais panaši į K. Sirvydo, iš jo nusižiūrėta. Nė vienas anks- 
tesnis rašytojas nebuvo rašyboje nuoseklus, ir giesmyno vertėjas nėra 
šiuo atžvilgiu už kitus pranašesnis. 

Iš svarbesnių dalykų pažymėtina keletas. Giesmyne visai nevarto- 
jama J (didžioji), o į, jei ir vartojama, reiškia i, pavyzdžiui: ij = jį. Šiaip 
dažniausiai viena raidė atitinka kelias dabartines. 

E, e reiškia dabartinę e, ė (Tewu — tėvu), ia; ė — visai nevarto- 
jama; ia, ie dažnai reiškia e (jidmid = žemė, Wargie = vargė). 

E, e, e kartais reikia skaityti en (SwietG — šventą), bet dažniausiai e 
(/awęes = savęs) ar e (Ten = ten, nes — nes); 

I, i reiškia i, y (r = ir, ir = yr(a)), taip pat į(io — jo), ji (ims = jims 
— jiems), ij (Marios = Marijos); dvi i greta (ii) reiškia arba i (traukii = 
trauki — traukė), arba ij (biio/is — bijosis); kitur i tėra priebalsio minkš- 
tumo ženklas. 

Y, y reiškia i, ypač dvibalsiuose ay, ey = ai, ei ir į (widuy — viduj). 

O, oir uo vertėjas kartais painioja: kartais o reikia skaityti uo (n0g — 
nuog, žr. žod. nuog), o uo — skaityti o (upuo/e = Tūpose); bet dažnai 
rašoma taisyklingai. 

C labai retais atvejais reiškia k (fectu — sektų). Ph=f. C, č=č. 
S, s, J=s. V, v= U, u. 

Dabartinės rašybos š giesmyne atitinka $, 8, /3, /z, Jž, JŽ, $į, Są, 
sž, $3, o kartais ir s. Š, kaip ir visos didžiosios, paprastai rašoma be jokio 
ženklelio viršuje. 

Dabartinę Ž, ž atitinka Z, 3, 4, 4, Ž, Ž. 

Pažymėtina dar, kad a dažnai rašoma a, kartais, atrodo, ir d (bet tas 
taškas ant a gali būti aptrupėjęs '). Nei tas taškas, nei ' jokios reikšmės, 
rodos, neturi. Labai retai pasitaiko raidė su * viršuje (pavyzdžiui, šiuo 
šiuo), bet tas > jokio vaidmens nevaidina. 

Labiausiai išsiskiria giesmynas iš kitų senų leidinių graide. Labai daž- 
nai ši raidė neabejotiniai reiškia vu, ž, ų: 14 džiaukiase 1| 10445 — tu džiau- 
kis(i); iąs žmones werkfmingi I 26,5 = jūs, žmonės <...>); dangą dukšč- 
iaufiu II 102,, = dangų aukščiausių. Kartais tas pats Žodis (kartojant 
eilutę) rašomas su 4 ir su v, pavyzdžiui: 1 32, nv — nū(n), I 3245 14 = 
nū(n). Bet 4 ne visur reiškia u. Kai kur neabejotinai ją reikia tarti 4: 
Kokią lowd apiureidy II 1175 = kokią lovą <...>. Ne vienu atveju sunkų 
tiksliai pasakyti, kaip ji tartina — u ar a. 


4. Vertimo menas 


Giesmių vertėjai ir giesmynų leidėjai prieš 1646 m. giesmyno pasiro- 
dymą stengėsi tiksliai perduoti originalo turinį ir išlaikyti eiliuotinę 
formą, mažiau tesirūpindami žodžio vaizdingumu ir emocingumu. Eilė- 
dara ir meninė išraiška dar tebebuvo užuomazginėje stadijoje. ,,Vergiš- 
kas laikymasis originalo iš vienos pusės ir formos reikalavimai iš kitos 
taip suvaržė vertėjus, kad jų kalboj ir stiliuj jaučiamas dirbtinumas, 
sustingimas ir minties neaiškumas“??, 

1646 m. giesmyne pasiekta aukštesnė pakopa vertimo meno at- 
žvilgiu. Tai priklausė ne tik nuo didesnių vertėjo gabumų, padidė- 
jusios literatūrinės kalbos išraiškos galios (prozoje), bet ir nuo naujo 





22 Mykolaitis V. Literatūriniai elementai Mažvydo ir jo amžininkų raštuo- 
se. — „Senoji lietuviška knyga“. K., 1947, p. 141. 


138 


vertimo principo pasirinkimo, o iš dalies ir nuo verčiamų dalykų aukš- 
tesnio meninio lygio. Giesmyno vertėjas turėjo platesnių užsimojimų, 
poetinio polėkio, kurio dažniausiai stigo ankstesniems giesmių vertė- 
jams. Tai matyti iš psalmių, kurios užima beveik ketvirtą knygos 
dalį. 

Psalmės dėl savo poetiškumo, lyrizmo daugelį amžių buvo mėgsta- 
miausia biblijos dalis ir yra susilaukusios daugybės vertimų, atkūrimų, 
sekimų įvairių tautų literatūroje. Kaip rodo giesmyne įdėtos pirmosios 
originalo eilutės, turinio ir formos palyginimas, visos psalmės, išskyrus 
vieną, imtos ne iš biblijos, bet iš žymiojo XVI a. lenkų poeto J. Kocha- 
novskio „Dovydo psalmyno“ (Psalterz Dawidow, 1578). J. Kochanovs- 
kis atkūrė psalmes, suteikdamas joms visai naują formą ir pasiekdamas 
aukštą meninį lygį. Jo psalmės ne tik eiliuotos, bet ir rimuotos, labai 
įvairios strofikos. Psalmių atkūrimu J. Kochanovskis ir pagarsėjo pir- 
miausia kaip poetas, labai praturtino lenkų eilėdarą, o kalbą padarė 
poezijos kalba. Jo psalmynas ateinančioms kartoms virto „praktiniu 
poetikos vadovėliu, puikių vaizdų ir gatavų kalbinių-stilistinių formulių 
rinkiniu“28, 

Pažymėtina, kad J. Kochanovskio psalmės buvo labai populiarios?*, 
dedamos į giesmynus ir reformatų, ir katalikų. T lietuvių kalbą jos buvo 
pradėtos versti XVI a. pabaigoje. Šešias jų išspausdino savo katekizme 
M. Petkevičius (1598). Bet ten jos užėmė nežymią vietą kitų psalmių 
tarpe. 1646 m. giesmynas yra vienintelis (turint galvoje ir vėlesnius), 
kuriame taip daug — beveik trečdalis (47 iš 150) — J. Kochanovskio 
psalmių išversta. 

Be psalmių, giesmyne yra ir kitų meniniu atžvilgiu vertingų ir įdomių 
kūrinių vertimų, pavyzdžiui, populiariojo viduramžių himno „Dies 
irae“, kuriam tiek įžymių kompozitorių yra sukūrę muziką. 

Jeigu giesmyno vertėjas būtų laikęsis pažodinio vertimo principo, 
kaip ankstesnieji, jam būtų buvę labai sunku, gal ir visai neįmanoma 
pasiekti reikšmingesnių rezultatų, Jis lietuviškų vertimų istorijoje pasi- 
rodė novatorius — pirmasis pradėjo versti giesmes kūrybiškai, suteikė 


2 Krzyžanowski J. Historia Literatury Polskiej od šredniowiecza do XIX w. 
Warszawa, 1953, str. 187. 

24 Jos buvo populiarios ne tik Lenkijoje, bet ir Baltarusijoje, Ukrainoje, Mask- 
voje. Jomis sekė ir Simeonas Polockis, 1680 m. išspausdinęs eiliuotąji psalmyną, 
kuris taip pat labai išpopuliarėjo (Ty x3uk H. K. Heropua nxpesneti pycckol JH- 
TepaTypbi. MockBa, 1950, cTp. 471—472), 

sau reikiamą laisvę, žiūrėjo visumos, bet nesistengė perduoti kiekvienos 
detalės. Kūrybinio vertimo principas buvo jau Cicerono suformuluotas, 
ir jo daugelį amžių buvo laikomasi. Bet tai lietė klasikus, pasaulietinę 
poeziją. Religinėje literatūroje, ypač biblinių ir kitų kanonizuotų tekstų 
vertime, visuose kraštuose dominavo pažodinio vertimo principas. Jo 
atsisakymas 1646 m. giesmyne, kur yra nemaža senų kanonizuotų gies- 
mių, reikia laikyti itin reikšmingu dalyku. 

Giesmynų vertėjui labiausiai rūpėjo išlaikyti verčiamos giesmės virši- 
nę formą (kokia sudėtinga ji bebūtų) — skiemenų skaičių eilutėse, posmų 
struktūrą, rimų schemą — ir lygiavertėmis vaizdinėmis emocinėmis 
priemonėmis perduoti turinį. Jis, atrodo, gerai suprato, kad vaizdus pasa- 
kymas, pažodžiui išverstas į lietuvių kalbą, gali ne tik vaizdingumo nu- 
stoti, bet ir bet kokios prasmės netekti ir kad todėl reikia ieškoti lygia- 
verčio atitikmens ne tik atskiram žodžiui, bet ir visam vaizdui ar jo de- 
talei. Turint galvoje formos varžtus, tai buvo sunkus, didelių kūrybinių 
sugebėjimų ir pastangų reikalaująs darbas. 

Lyginant 1646 m. giesmyno giesmes su originalais, krinta įakis verti- 
mo laisvumas. Jei nebūtų pridėtos pirmos originalo eilutės, kartais: būtų 
sunku nustatyti, iš ko giesmė tikrai versta, nes visai atitinka tik viršinė 
forma, o žodžiai skirtingi. Pavyzdžiu gali būti dviejų giesmių pradžia: 
Link/mibe pafaulis gawa I 365 — Coelum gaude, terra plaude; BRoley 
Jefers paklaufikiet I 46,; — Ouem pastores laudaverė. Tokio laisvumo 
pavyzdys vertėjui galėjo būti lenkiškos giesmės, kuriose kartais būdavo 
žymiai nutolstama nuo lotyniškojo originalo ne tik turinio, bet ir for- 
mos atžvilgiu. Tačiau giesmyno vertėjo laisvumo nereikia suprasti taip, 
tarsi jis nesiskaitęs su originalo tekstu. Jam visuomet rūpėjo perduoti 
originalo visumą, pagrindinę mintį. Detales jis keisdavo panašiomis 
sąvo prasme, estetine verte. Versdamas J. Kochanovskio psalmes, atski- 
rose vietose panaudodavo ir lotyniškąjį biblinį jų tekstą, iš ten paimdavo 
kokią detalę ar įvaizdį. Be to, pažymėtina, kad giesmyne nebuvo vengia- 
ma ir pažodinio vertimo, jeigu leido forma ir buvo tinkami lietuviški 
atitikmenys, pavyzdžiui: Link/minkimes ir džiūukimes V 32, (Exultemus 
et laetemur): jidinti iauni/fte II 66;, (kwitnąca mlodošci); atwerk Tupas 
mana II 2354 (Otworz <...> nieme usta moje). Kai kur dėl pažodiškumo 
susidarė net nelietuviškos konstrukcijos. 

Laikantis naujo vertimo principo, vertėjui dažnai sekėsi perduoti 
idiominius originalo pasakymus, žodžių samplaikas, nesumenkinant 

išraiškos: Kolay ant žiames wūykščio fiu UI 12,3, (Poki mię na šwiecie zsta- 
nie — kol gyvensiu); ant kialu pulkime I 1464, (Uderzmy wszyscy czotem); 
Ney liežuwis ifžfakiti Gal, ney plunk fna aprašiti 1140, „(Nec lingua valet 
dicere, nec littera exprimere). Kai kur vertėjui pavyko surasti net išraiš- 
kingesnį žodį, nusakymą, negu buvo originale: Akia tūwd naudos ne re- 
giefi TI 58,5 (Nie zarobisz ani požywienia); Sirdžia ne akia ieszkosiu 
I 140,, (mente guaeram, non oculo; duszą, a nie okiem szukač). 

Ypač pažymėtini, kad ir kuklūs, laimėjimai, verčiant vaizdinius emo- 
cinius žodžius. Giesmyne stengiamasi juos ne tik perduoti, bet dar sustip- 
rinti, pavyzdžiui, epitetus: kar Ptanti feni/te IT 66,4 (dojrzalta starošci); 
akis iruftintas (dg. gal.) II 5, (oczy odwr6cone); Žwayzde mdriu 
šwiefiaufioia II 88, (clara stella maris); /kay/ftey jibantiemis 
£..L5 žwaygdemis W S 4 (Ziotymi <...>) gwiazdami). Pasitaiko 
atvejų, kai dėl formos varžtų, vietos stokos eilutėje originalo epitetai lie- 
ka neišversti, praleidžiami. Užtat gana dažnai jie ir pridedami, kur nebu- 
vo originale: Ney klaydžiays kielays žmoniu waykščioia kattąiu 
Ii 14 (Ani stop swoich torem grzesznych ludzi ktadzie); gaylingos 
ši/dies dumoimas 1 7,, (serca mego rozmyšlanie). Dar ryškiau tai matyti 
iš ilgesnio pavyzdžio: 

Kiek lapu medey didžiaufi / 


Ir žwaygdjiu dangus aukščiaufi 

Tur <...> (II 109, 49). 

Iie lišcia drzewa dają 

t gwiazd jasnych nieba mają (Jag. 138). 
Tie epitetai nėra taip jau gausūs. Be to, nemaža jų yra tradiciniai religi- 
nėje poezijoje. Tas pat pasakytina ir apie kitas vaizdines priemones, iš 
kurių dažniau pasitaiko apozicijos ir palyginimai: Iegau <...) kwdpus 
rožiu šiedeli I 5845 45; Sweyka fkayfii lilia 14254; Kdypo rožie ir Ielia UI 
884; Kayp fkdyščiaufi roželi 1 424; Kayp gražiaufis žiedelis augūčios 
lelios I 42, ir t.t. 

Vertėjas turėjo meninę nuovoką ir sugebėdavo, pridėdamas vieną 
išraiškingesnį žodį, visam proziniam kontekstui suteikti kiek poetinio 
atspalvio: 

Ė Saule, menuo, žibedami, 
Tarnau iam ne palaudami (I 374115). 


Guem laudai sol atgue luna, 
Universa creatura. 


Jemu sužy stonce, miesiąc 
We dnie w nocy nie przestając (Jag. 27). 

Ta nuovoka pastebima ir pakeičiant plačiau piešiamo vaizdo detales. 
Pavyzdžiu gali būti posmas, nusakąs motinų skausmą, matant nužudytus 
kūdikius: 

Tad motinas rankas lauži, 

Plaukus plefzdamas, 

Ir apmirdamas: 
Pirfztus iž fopulo grauži, 
Kartey werkdamas (I 52 ,, 45). 


Rece matki zalamują, wlosy targają i omdlewają. Niebo gzlosem przebijają, 
serdecznie Ikają (Rot. XI g.; PN (1822) 35). 

Lenkiškame tekste motinos alpsta, šaukia balsu, kurs dangun pra- 
siveržia. Daug natūralesnis čia (po alpimo) tylus skausmo pasireiškimas, 
kuris vertime ir pavaizduotas, panaudojant liaudišką posakį (Pirfztus 
<...> grauži). Be to, ir epitetas Kartey (karčiai) čia labiau tinka, ir 
pusdalyviai, kurie padeda visas skausmo apraiškas sujungti į glaudžiai 
susijusių veiksmų kompleksą. 

Reikšminga ir tai, kad vertėjas panaudoja taip mėgstamus gyvojoje 
kalboje ir liaudies dainose mažybinius maloninius žodžius, kur jie tinka 
kontekstui, — suteikia mielumo, šilumos, švelnumo atspalvį: 

Kodel ta yp guli ar ne turi priegalwelu / 
Kodelay ne apwilkay baltu marBkinelu / (15351 — 29). 


Cur tak ubogo ležysz incilte parvule? Cur non habes pulvinar nec bialej 
koszuli? (Jag. 44; PN (1822) 63). 

Mažybiniai maloniniai žodžiai panaudojami ir kitais atvejais. 

Gyvoji kalba vertėjui buvo vienas iš pagrindinių šaltinių. Iš jos paimta 
nemaža žodžių, posakių, palyginimų, praturtinant jais literatūrinę kalbą, 
pavyzdžiui: Reyk [akmeniui] airi/t ftipraus wira V 11754; Tuoiaus kayp 
Jžunis apnika I 7541; Akis io krauiays vžgruwa V 93,4; šiamen blokfdamas 
iBtikay II 56, (Z gory dal o ziemię); ragus aplaugi/iu WI 3844; kuž kum/- 
tiemis I 76254; Wifi riekawa I 844; Tuoiausgi krutinkiefe V 6544; Skobi 
obulus I 65,; Taureles pilnas auk fztin kieldami 1 735; giere kaušielu I 7244; 
tworas fudaujitas UI 2754; drktop priftoias UI 32,4, 11 t.t. 

» Kūrybinis vertimo principas, meninė nuovoka, gyvosios kalbos pa- 
naudojimas leido vertėjui pasiekti neblogų rezultatų, pažengti nemažą 
žingsnį į priekį. Geriau jam sekėsi, kai originale nebuvo sudėtingų, 
sunkiai išverčiamų vaizdų. Tokias vietas jis dažnai visai vykusiai perdavė. 
Iiustracijai galima paimti vieną J. Kochanovskio psalmės posmą: 

Tawe dienoy ne palauiu malditi / 

O tu ne nori manęs išktaufiti / 

Ir nakti tawefp ne per/toiu Baukti / 

Tačiau paBalpos negalu fulaukti (II 75555). 


Caly dzieth wolam, Bože mėj, do Ciebie, 

A Ty prošb nie chcesz przyjąč mych do siebie. 
Calą noc wolamn, lecz wolanie moje 
Nieprzejednane mija ucho Twoje (Koch. II 50). 


Čia vertimas yra adekvatus. Pakeistos kiek detalės, nusakymo būdas yra 
tolygus savo verte. Bet, imant visumą, krinta į akis stilistinis skirtumas. 
J. Kochanovskis maldavimų nuolatinumą ir bergždumą paryškina pakar- 
tojimu (Cažy dzief wolam <...> Calą noc wolam <...>) ir asindetine pe- 
riodo sandara, pirmojo dvieilio nesujungdamas jungtuku su antruoju. 
"Tuo sustiprinamas nenutrūkstamo šaukimo ir, kadangi į jį neatsiliepia- 
ma, beviltiškumo įspūdis. Vertime pakartojimo atsisakyta (pasikartoją 
žodžiai pakeisti sinonimais) ir dvieiliai sujungti jungtuku Zr. Tolydus 
šaukimas (originale) virto maldymu (maldavimu) ir šaukimu. Pirmasis 
žodis yra silpnesnis, antrasis — stipresnis, ypač kontekste (naktį, kai 
visur tylu, šaukti). Susidaro laipsniavimas, kuriuo parodomas maldavi- 
mo intensyvėjimas, ir tuo dar sustiprinamas beviltiškumo įspūdis. Malda- 
vimo tolydumas pabrėžiamas žodžiais nepaliaujuir neperstoju (taip pat ir 
jungtuku /r), kurie atstoja originalo visą dieną, visą naktį. Tuo būdu 
vertėjas skirtingomis kiek priemonėmis pasiekia to paties efekto. 

Tokių vykusių vietų galima būtų pacituoti daug daugiau. Bet, pa- 
brėžiant teigiamas vertimo ypatybes, reikia neužmiršti ir trūkumų. Ver- 
tėjas, lengvai eiliuodamas, ne visuomet buvo pakankamai reiklus sau. 
Kartais giesmyne jaučiamas šablonas: kartojami lengvai sueiliuojami 
žodžiai (ypač padėjimas ir prajėvas), maža paisant originalo turinio 
ir stengiantis išlaikyti vien viršinę eiliuotą formą. Čia paminėtinas ir 
nereikalingų skolinių, vertinių vartojimas lygiagrečiai su savais, lietuviš- 
kais žodžiais. 

Dar daugiau trūkumų yra meniniu atžvilgiu stipriausių originalo 
vietų vertime. Platesnės apimties vaizdas dažnai čia suprastinamas, su- 
menkinamas (pavyzdžiui, II 5244-94, II 6655), kai kur net suprimityvi- 
namas (II 40,-,). Vertėjui dažnai nepavyko pasiekti tūrinio ir formos 
harmonijos, paprastumo, gilaus, nuoširdaus lyrizmo, kurio kupina 
beveik kiekviena J. Kochanovskio eilutė. Bet ne vienu atveju 1r sunkes- 

nėse vietose jis yra priartėjęs prie originalo. Pasiektus laimėjimus gali 
pailiusiruoti J. Kochanovskio 102 psalmės vertimas: 

Praeia kšyp dumas manė wifas dienas / 

Kayp pagalis kaulas iBdžiuwa kiekwienas. 

Duonos 4žumirBau / o širdis dip/tanti 

Kayp pakirfta žole ftoiofe džiuwanti (IE 55 4 44). 


Jako dym, tak lata moje ulecialy, 

Košci jako gtownia moje wygorzaly ; 

Na chleb nie pomyšlę, a tež serce moje 

Uschlo jako trawa w srogie letne znoje (Koch. II 226). 


Aklai nesilaikydamas originalo teksto, bet nuo jo ir nenutoldamas, 
vertėjas ieškojo atitikmenų vaizdinėms detalėms, keitė kiek palygini- 
mus, įvaizdžius, pridėjo porą epitetų ir išraiškingumu bei nuotaikingumų 
prilygo J. Kochanovskiui. 

Lemiamos reikšmės čia, kaip ir kitur, turėjo taip pat viršinės formos 
išlaikymas, eilėdara, kuri yra organiškai susijusi su išraiška. 


5. Eilėdara 


1646 m. giesmyne eilėdaros atžvilgiu pažengtas labai didelis žings- 
nis į priekį. Visuose ankstesniuose giesmynuose labai dažnai jaučiami 
eiliuotinės formos varžtai, forsavimas, dirbtinumas, nesklandumas. 
Čia dažniausiai žodžiai teka laisvai, lengvai, be vargo rikiuojasi į eilu- 
tes. Versdamas aukšto poetinio lygio ir sudėtingos meninės struktūros 
eiliuotus kūrinius, vertėjas jautėsi daug laisviau, negu M. Mažvydas, 
J. Bretkūnas, L. Zengštokas ir kiti, versdami ritminę prozą. Tai krin- 
ta iš karto į akis. Bet 1646 m. giesmynas skiriasi nuo ankstesnių ne tik 
geresniu eilėdaros apvaldymu, sklandumu. Yra ir esminių — struktū- 
rinių skirtumų. 

1646 m. giesmyno eilėdara — silabinė. Tai priklausė daugiausia nuo 
verčiamų originalų eilėdaros, kurią vertėjas stengėsi išlaikyti iki deta- 
lių. Reikia manyti, kad čia turėjo reikšmės ir literatūrinė tradicija, 
susidariusi jau nuo M. Mažvydo laikų. 

Silabinė eilėdara 1646 m. giesmyne pasiekė aukštesnį etapą, — pa- 
sidarė išbaigta, turtinga ir gana sudėtinga sistema. Prieš giesmyno pa- 
sirodymą dar sunku ir kalbėti apie silabinę eilėdarą tikrąja to žodžio 
prasme lietuvių literatūroje. Jai trūko aiškios normos. Tai matyti iš pa- 


144 


grindinio dalyko, įeinančio į silabinės eilėdaros definiciją, — vienodo 
skiemenų skaičiaus eilutėse nesilaikymo. M. Mažvydo, J. Bretkūno 
L. Zengštoko ir kitų verstose giesmėse skiemenų skaičius eilutėse (kur 
jis turėtų būti lygus) svyruoja vienu, dviem, o kartais net trimis skieme- 
nimis. Tai būdinga ir lenkų eilėdarai iki J. Kochanovskio*s. 

1646 m. giesmyne tokio svyravimo nebėra. Vienodo skiemenų skai- 
čiaus išlaikymas eilutėse (arba taisyklingas skirtingo ilgumo eilučių kai- 
taliojimasis vienos giesmės strofose) yra pagrindinis dėsnis, norma, nuo 
kurios nukrypstama labai retai, ir tai tik remiantis originalu. Yra ir to- 
kių atvejų, kai išlyginami originalo nenuoseklumai, svyravimai (pavyz- 
džiui, giesmėje Puer nobis nascitur I 36—37). Kaip rigoristiškai vertė- 
jas laikėsi šio dėsnio, rodo labai jau neįprasti žodžių trumpinimai, kai 
eilutėje susidarydavo per daug skiemenų: Stansžow I 113, (Stanislo- 
vai), Kalnis I 77,4 (kalinys). 

Iš esmės skiriasi ir rimas. Ankstesniuose giesmynuose rimas tebebu- 
vo užuomazginėje stadijoje — vos vos juntamas, forsuotas. Buvo pasi“ 
tenkinama net vieno nekirčiuoto balsio atliepimu, nors greta buvo ir 
pilnų dviskiemenių rimų, sudarytų iš panašių gramatinių formų*“. Vie- 
ni ir kiti buvo pilnateisiai. Tai vadinamasis viduramžiškas rimas. Pana- 
ši padėtis šiuo atžvilgiu buvo ir lenkų eilėdaroje iki J. Kochanovskio, 
kuris įvedė pilną moterišką rimą?". Tokį vaidmenį lietuvių eilėdaroje 
atliko 1646 m. giesmyno vertėjas. Jam pilnas moteriškas rimas ne ma- 
žiau rūpėjo, kaip reikiamo skiemenų skaičiaus eilutėje išlaikymas. Pil- 
ną dviskiemenį (ar pusantro skiemens) sąskambį jis pavertė dėsniu, 
norma, kurios laikėsi griežtai ir visuotinai. Būdinga, kad dviskieme- 
nis rimas giesmyne yra ir ten, kur originalas beveik ištisai nerimuo- 
tas (pavyzdžiui, I 85,, — 90,) arba rimuotas viduramžiškuoju 7imu 
(i 904, — 92,,). Netikslūs ar ne visai tikslūs rimai giesmyne tepasitaiko 
kaip labai reta išimtis, pavyzdžiui: ano — Kanoy I 705 14, kaltibes — 
swiefibe II 89,, — 904. 

Rūpindamasis rimo ryškumu ir tikslumu, vertėjas maža palyginti 
dėmesio kreipė į jo įvairumą. Dažniausiai rimavo panašias gramatines 
formas: iawa — fawa, tankibe — piktibe, linkfmibes — faldibes, Ie- 

25 Sylabizm. Praca zbiorowa pod red. Z. Kopczynskiej i M. R. Mayenowej. 
Wroclaw, 1956, str. 7—8, 28. 

2 Plg. Mykolaitis V. Literatūriniai elementai Mažvydo ir jo amžininkų raš- 


tuose. — „Senoji lietuviška knyga“. K., 1947, p. 149—151. 
27 Sylabizm <...> str. 29. 

pumuofe — warguose, igifiu — darifiu, atminti — meginti, žadedamas- 
taridamas, meylingay — teyfingay iv t. t. Tačiau būtų neteisinga daryti 
dėl to vertėjui priekaištą. Jis šiuo atžvilgiu neatsilieka nuo originalo, 
neišskiriant nei J. Kochanovskio psalmių. J. Kochanovskiui rūpėjo 
tik viena, — kad nuosekliai būtų išlaikytas pusantro skiemens rimas. 
Kokie gramatiniai ar žodyniniai elementai sudarys sąskambį, tuo jis 
nesirūpino. Viduramžiško rimavimo fone jo rimai savo ilgumu ir pilnu- 
mu buvo nepaprasta naujovė ir didelis meninis laimėjimas*ė. Tas pat 
pasakytina ir apie 1646 m. giesmyna. Tik vėliau pasireiškė tendencija 
įvairinti rimą, ieškoti nepaprastų sąskambių. 

Drauge pažymėtina, kad giesmyno rimai nėra taip jau monotoniški. 
Nemaža jų dalis (kiekvienoj ilgesnėj giesmėj bent keletas) yra ne tik pil- 
ni, tikslūs, dviskiemeniai, bet ir įvairūs, įdomūs, nelaukti: duris (du- 
ris) — žuris (turįs), aki (akį) — i/aki (įsakė), dides (dg. gal.) — ifwi- 
des (išvydęs), grind (gryną) — fodina (sodina), jina (Žino) — amgina 
(amžina) ir t. t. 

Rimai dažniausiai gretiminiai, rečiau pasitaiko kryžminių (1 1335,— 
134,,, 137,4 — 1385). Tai priklausė nuo originalo. Paprastai rimuo- 
jamos tik dvi eilutės, bet yra ir trigubais (I 13, — 155, 57,5 — 5845 If 
kt.), ir keturgubais (I 99,, — 100,,) rimais parašytų giesmių, o vienoje 
ištisai išlaikytas vienas rimas (I 147, 4). Bet rimavimas artimai susi- 
jęs su strofika. 

Ankstesniuose giesmynuose strofika buvo nesudėtinga. Ji rėmėsi 
daugiausia eilučių skaičiumi posme. Posmui trūko įvairumo, ir jo įvairi- 
nimo galimybės buvo ribotos dėl vienodo skiemenų skaičiaus neiš- 
laikymo pagrindinėje eilutėje. Posmui paįvairinti galima buvo panau- 
doti tik eilutes, besiskiriančias ne mažiau kaip 4 skiemenimis. Griež- 
tai išlaikant vienodą skiemenų skaičių eilutėse, 1646 m. giesmyne atsi- 
vėrė plačios galimybės žymiai paįvairinti ir praturtinti strofiką. Čia jau 
galėjo būti panaudotos ir eilutės, besiskiriančios 1-2 skiemenimis. Stro- 
fos įgavo sudėtingą ir darnų pavidalą. 

1646 m. giesmyne naudojami šie posmai: dvieiliai, trieiliai, ketur- 
eiliai, penkiaciliai, šešiaeiliai, septyneiliai, aštuoneiliai. Iš dalies gali- 
ma kalbėti ir apie dvylikaeilius, nes pasitaiko dviejų skirtingų šešiaei- 
lių posmų derinys per visą giesmę. Vyrauja ketureiliai posmai, kaip ir 
originale. Dažnai ištisi posmai (ir giesmės) rašyti vienodo skiemenų skai- 

28 Sylabizm <...> str. 47. 

čiaus eilutėmis: 13, 12, 11, 10, 9, 8, 7, 6, bet taip pat dažnai juose panau- 
dojamos skirtingo ilgio eilutės, ir tuo būdu susidaro nepaprastas stro- 
fikos įvairumas. Pavyzdžiui, turime tokius trieilius posmus (skaičius žymi 
eilutės skiemenų skaičių, raidė rimą): 
10a 102 10a; 
8a 10a 12b (rimuojama su sekančio pos- 
mo trečia eilute); 
82 6a 6a. 


Daug įvairesni ketureiliai posmai: 


1la 1la 1ib 5b (sapfiškoji strofa); 
10a 10a 6b 7b; 
10a 8a 10b Sb; 

8a 7b 8a 7b; 

6a 8a 9b 6b; 

6a 6a 7b 7b. 


Juo daugiau posme eilučių, tuo jis gali būti sudėtingesnis. Pavyzdžių 
dar galima paimti aštuoneilį posmą: 
132 134 7b 7b 6c 7d 7d 6c. 
Pažymėtina, kad kai kur panaudojami ir vidiniai rimai (pavyz- 
džiui, II 95 — 104), kurie taip pat paįvairina strofiką. Vertėjas ne vienu 
atveju parodo nemaža meistriškumo. 

„ Nesileidžiant į detalesnį strofikos ir kitų eilėdaros klausimų nagri- 
nėjimą, paliestinas dar vienas svarbus dalykas. Nors giesmynas rašytas 
silabine eilėdara, bet jame aiškiai apčiuopiama ir silabinės — toninės eilė- 
daros pradų, užuomazgų. Jų pasirodymas, kaip ir M. Mažvydo giesmė- 
se??, susijęs su verčiamais originalais, tiek lotyniškais, tiek bent iš 
dalies ir lenkiškais, jų tarpe J. Kochanovskio psalmėmis. J. Kochanovs- 
kis, kaip tvirtinama kai kurių lenkų eilėdaros tyrinėtojų, ne tik ištobu- 
lino silabinę eilėdarą, bet padėjo pagrindus ir lenkų silabinei-— toni- 
nei eilėdarai“. Jo poezijoje ir psalmėse aiškiai apčiuopiamos silabinės — 
toninės tendencijos, akcentų reikšmės supratimas ir mokėjimas juos 
panaudoti ištisose strofose ir kūriniuose“!, 

2? Mykolaitis V. Literatūriniai elementai Mažvydo ir jo amžininkų raštuose 
<...> p. 145— 147 (vadinama ronine eilėdara). 
3 Dluska M. Studia z histori i teorii wersyfikacji polskiej. Krakow, 1950, 


II, str. 7, 33. 
31 Ten pat, p. 8—17. 

Sunku pasakyti, kiek giesmyno vertėjas sąmoningai artėjo į sila- 
binę —toninę eilėdarą. Jos užuomazgų daugiausia pastebima 6—8 skie- 
menų eilutėmis rašytose giesmėse. Pavyzdžiui galima paimti „Dies 
irae“ posmą: 

Ką nuludes tad darifiu, 
Ant pafzalpos ką maldijiu, 
Teylu drebant kad iįfzwifiu (I 15545—14). 


Kiekviena eilutė čia prašyte prašosi skanduojama chorėjinėmis pėdo- 
mis LI 0 Abejonę galėtų kelti nebent pa/zaipos kirčia- 
vimas. Jeigu eilutė būtų parašyta chorėjais, reiktų kirčiuoti pašalpos, 
kaip dabartinėje literatūrinėje kalboje neįprasta. Bet toks šio žodžio 
kirčiavimas yra ir dabar pažįstamas tarmėse ir M. Daukšos raštuose“? 
Giesmės originalas rašytas chorėju. Chorėjas neabejotinai dominuoja 
ir lietuviškame visos giesmės vertime. 

Chorėjas dažnai pasitaiko ir kitosę 8 skiemenų eilučių giesmėse 
ir psalmėse, kurių giesmyne yra gana daug. Ypač jis ryškus ten, kur 
panaudojamas vidinis rimas, suskaldąs eilutę į dvi lygias dalis po 4 skie- 
menis: 

Lupos mana kayp primana (II 9559). 
Duok romibe / draujk biauribe (II 10345). 


Kitur panašų vaidmenį atlieka cezūra. Atrodo, kad 8 skiemenų eilutė 
silabinės eilėdaros sistemoje ir yra svarbiausia, ieškant silabinės — toni- 
nės eilėdaros užuomazgų, ir tai ne tik 1646 m. giesmyne, bet ir kitur, pa- 
vyzdžiui, ,,Knygoje nobažnystės“. Tai jau anksčiau konstatuota M. Maž- 
vydo giesmėse33. 

Silabinės —toninės eilėdaros užuomazgos pasireiškia daug pla- 
čiau, ne vien chorėjinėmis pėdomis. Nors rečiau, bet ne vienoje vieto- 
ie pastebimas ir jambas, ir daktilis. Bet tiek silabinės — toninės eilėda- 
ros užuomazgoms, tiek kitiems čia paliestiems ir nepaliestiems daly- 
kams (cezūrai, rimo ir kirčio santykiui ir apskritai kirčio vaidmeniui) 
išryškinti ir tiksliau apibūdinti reikia specialaus giesmyno tyrinėjimo. 
Eilėdara yra sudėtingas dalykas, o pas mus ji dar vos pradėia tyrinėti. 

Tačiau ir iš paminėtų dalykų aiškėja, kad 1646 m. giesmynui 
priklauso itin reikšminga vieta lietuvių eilėdaros istorijoje. Jame sila- 

32 Skardžius P. Daukšos akcentologija. K., 1935, p. 92, 96. 


3 Mykolaitis V. Literatūriniai elementai Mažvydo ir jo amžininkų raštuose 
<... p. 145. 

binė eilėdara pasiekė aukštesnį išsivystymo laipsnį, virto sudėtinga, dar- 
nia, išbaigia sistema. Griežtas skiemenų skaičiaus eilutėje laikymasis, 
pilnas moteriškas rimas, sudėtinga ir įvairi strofika pasidarė visiems 
privaloma norma. Po 1646 m. giesmyno pasirodymo jau nebegalima 
buvo taip eiliuoti, kaip anksčiau. Su juo prasidėjo naujas lietuvių eilė- 
daros vystymosi etapas. 

Giesmyno reikšmingumas eilėdaros ir kitais platėliau liestais 
atžvilgiais daro itin svarbų ir jo autorystės klausimą. 


6. Autorystės problema 


Linkstama abejoti, ar tituliniame giesmyno puslapyje autorium 
pažymėtas Saliamonas Mozerka Slavočinskis tikrai yra jį paruošęs ir 
išleidęs. Tokia abejonė ne vienu požiūriu, atrodo, pagrįsta. 

Giesmyno pasirodymo metu S. M. Slavočinskis mokėsi Vilniu- 
je, seminarijoje, — vadinamajame popiežiaus aliumnate (tai pažymėta 
tituliniame giesmyno puslapyje). Kitame tais pačiais 1646 m. išėjusiame 
leidinyje — sveikinime Žemaičių vyskupui Jurgiui Tiškevičiui gimimo 
dienos proga“! — jis vadina save Žemaičių vyskupystės auklėtiniu 
(aliumnu), racionalinės filosofijos klausytoju Vilniaus akademijoje. 
Ar galėjo jis tad paruošti giesmyną? 

Ano meto sąlygomis parengti „„Giesmes, tikėjimui katalickam 
priderančias“ buvo labai sunkus dalykas, žymiai sunkesnis negu kitus 
tada išėjusius leidinius. Ar S. M. Slavočinskis nebuvo per jaunas to- 
kiam darbui? Reiktų manyti, kad taip (nors jo gimimo data ir nežino- 
ma). Tiesa, tada jaunimą mokė eiles rašyti (lotynų k.). Retkarčiais tik- 
riausiai jis buvo skatinamas parašyti ir vieną kitą lietuvišką proginį 
eilėraštį. Taip bent leidžia spėti išlikę spausdinti lietuviški sveikinimai. 
Bet giesmyno paruošimas — tai ne proginio eilėraščio parašymas. 
Čia reikėjo ir didesnio įgudimo, ilgesnio darbo lietuviškų raštų srityje, 
ir daug laiko, įtemptų pastangų. Vargu ar vienas žmogus per metus ki- 
tus būtų galėjęs tai padaryti, nebent vien tam darbui atsidėjęs. Argi 
studentas seminaristas, apkrautas įvairiomis pareigomis, būtų turėjęs 
tiek laiko giesmynui ruošti? Be to, ar jėzuitai tokį svarbų darbą būtų 





34 Illvstrissimo Ac Reverendissimo Domino, D. Georgio "Tyszkiewicz <...> 
Episcopo Samogitiae <...> Elogium Nataie Pro die XXIII. Aprilis Anno 
MDCXLVI (Estreicher K. Bibliografia Polska. Krakow, 1930, XXVIII, str. 228). 

pavedę jaunuoliui, dar nepasireiškusiam lietuviškais raštais? Giesmyno 
paruošimas ir išleidimas, aišku, negalėjo būti vieno žmogaus reikalas. 

Tos abejonės atpultų, jeigu tartume, kad S. M. Slavočinskis pasižy- 
mėjo nepaprastais eiliuotojo gabumais. Tuo atveju jam galėjo būti, at- 
rodo, pavestas uždavinys parengti giesmyną. Bet tada ir vėlesniame 
gyvenime jis turėjo tuos gabumus parodyti, pasireikšti literatūriniais dar- 
bais. Deja, prof. K. Jablonskio surinkta archyvinė medžiaga tokios prie- 
laidos neparemia. Šiuo atžvilgiu šį tą pasako ir minėtasis 1646 m. svei- 
kinimas vyskupui J. Tiškevičiui. Kaip autorius jame pasirašė S. M. Sla- 
vočinskis, bet nežinomas mums amžininkas to leidinio egzemplioriuje 
ranka pridėjo prierašą: „Jėzuito Kazimiero Kojelavičiaus darbas“ (Labor 
Casim. Kojatowicz S. J.)35. Sveikinimą, suprantama, buvo daug leng- 
viau parašyti, negu išversti giesmyną. Jeigu sveikinimas ne S. M. Sla- 
vočinskio rašytas, tad tuo labiau, atrodo, jis negalėtų būti giesmyno 
autorium — vertėju. 

Kai kieno bandoma giesmyną sieti su J. Jaknavičium: „galima 
būtų prileisti, kad vadinamąjį Slavočinskio giesmyną paruošė ne pats 
Slavočinskis, bet Jaknavičius Slavočinskio vardu, nes atrodo tikra, 
kad Slavočinskis 1646 m. buvo dar per jaunas, kad galėtų pats sava- 
rankiškai ką lietuviškai parašyti“*“. Spėjimas remiamas tuo, kad J. Jak- 
navičius, istorikų žiniomis, yra išleidęs giesmyną (1660 ar 1668 m.)37, 
Bet 1646 m. giesmyno priskirti J. Jaknavičiui neleidžia ne tik datų 
skirtumas, bet ir tarmė. Nors ligi šiol neišaiškinta J. Jaknavičiaus kili- 
mo vieta, bet jis laikomas rytiečiu aukštaičių. Jam visai pagrįstai pri- 
skiriamos 1647 m. evangelijos (Ewangelie polskie y litewskie) yra 
rašytos rytiečių tarme“, o 1646 m. giesmynas, kaip matėme, turi ryš- 
kių žemaičių tarmės ypatybių. Tiesa, J. Jaknavičius kurį laiką vado- 
vavo Kražių kolegijai, ir žemaičių tarmė jam buvo pažįstama, — galė- 
jo iš jos kai ką paimti, prie į0s derintis. Bet neįtikima, kad vieną 
knygą būtų rašęs viena tarme, o kitą — kita. Be to, sprendžiant iš 


35 Estreicher K. Bibliografia Polska. Krakow, 1930, XXVIII, str. 228, 

Vienintelis žinomas šio leidinio egzempliorius iki antrojo pasaulinio karo buvo 
Poznanėje, mokslo bičiulių draugijos bibliotekoje. Dabar jis yra dingęs (E. Otrembs- 
kienės informacija). 

3 Biržiška V. Senųjų lietuviškų knygų istorija. Chicago, 1953, I, p. 190. 

37 Ten pat, p. 185, 190. 

38 Kabelka J. 1647 metų evangelijos. — ,„Archivum Philologicum“. K., 
1938, VII, p. 74. 

tarmės, giesmyno vertėjas turėjo būti žemaitis, kuris taikėsi prie aukš- 
taičių, o ne priešingai. 

Iš kitų žinomų lietuviškų giesmių autorių ir vertėjų su 1646 m. gies- 
mynu dar galima būtų mėginti sieti jėzuitą P. Šrubauskį (16167 — 
1680). Bet šiam spėjimui pagrįsti dar trūksta duomenų. Atrodo, kad jis 
tada ėjo mokslus. 

Reiktų čia paminėti ir Zigmantą Liauksminą (1597? — 1670), 
žemaitį, vėlesnį Vilniaus akademijos profesorių, graikų ir lotynų kal- 
bų specialistą, parašiusi garsų retorikos vadovėlį. Jis daug rūpinosi 
bažnytine muzika ir gregorioniškuoju choralu (išleido jo vadovėlį). 
Nors jokių lietuviškų jo raštų nežinome, bet, kaip „garsus Vilniuje 
ir apylinkėse lietuvių Haudies apaštalas““?, giedojimo specialistas, jis, 
atrodo, galėjo daugiau ar mažiau prie giesmyno ruošimo prisidėti. 
Bet tai tik spėjimas. 

Tuo būdu trūksta duomenų ne tik išspręsti autorystės proble- 
mai, bet ir patikimesnei hipotezei susidaryti. Klausimas lieka atviras. 
Kol bus surasta naujų Žinių, negalima atmesti ir S. M. Slavočinskio 
autorystės. Už ją kalba bent tarmė. S. M. Slavočinskio tėviškės — Lip- 
kiškės (Liupkiškės), netoli Nemakščių, šnekta, kaip atrodo, turi nemaža 
bendrų bruožų su žemaitiškais giesmyno elementais. Tai, žinoma, reiktų 
specialiai plačiau patyrinėti. 

Liečiant autorystės klausimą, atkreiptinas dėmesys į tai, kad gies- 
mynas buvo dedikuotas Žemaičių vyskupui Jurgiui Tiškevičiui. Kaip 
minėta, J. Tiškevičius, įsteigęs Žemaičių Kalvariją, pasirūpino, kad 
būtų parašytos atitinkamos maldos ir giesmės. Tad jis galėjo rūpintis, 
kad būtų paruoštas ir giesmynas, galėjo duoti reikiamų lėšų jam išleis- 
ti. Už tai atsidėkodami jėzuitai galėjo J. Tiškevičiui dedikuoti giesmyną 
ir jo autorium pažymėti S. M. Slavočinskį, kurį vyskupas globojo, kaip 
matyti iš minėto sveikinimo, nes ten S. M. Slavočinskis pasivadina 
vyskupo klientų (Celsitudinis Tuae Deuotissimus cliens). Jeigu bū- 
tų išlikusi dedikacija ir tas sveikinimas, bent giesmyno ryšys su J. Tiš- 
kevičium būtų gal aiškesnis. 


3 Bednarski S. Upadek i odrodzenie szkė! jezuickich w Polsce. Krakow, 
1933, str. 192. 

7. Giesmyno reikšmė 


Susumuojant trumpos analizės ir apibūdinimo rezultatus, pa- 
brėžtina, kad 1646 m. giesmyne pažengta į priekį literatūrinės kalbos, 
vertimo meno, poetinės išraiškos ir eilėdaros atžvilgiu. Čia buvo tęsia- 
mas M. Daukšos ir K. Sirvydo pradėtas darbas, laikomasi jų tradici- 
jų. Tai, kas buvo pasiekta prozoje, sėkmingai panaudota, kuriant poezi- 
jos kalbą. Ypač pažymėtini istoriniai nuopelnai eilėdaros srityje. Po 
giesmyno pasirodymo pasidarė lengviau eiliuoti. 

Dėl savo teigiamų savybių 1646 m. giesmynas buvo gana reikš- 
mingas tolesniam lietuvių raštijos vystymuisi. Jo įtaka palyginti pla- 
čiai ir ilgai reiškėsi, nors tolydžio silpnėjo. Pirmiausia giesmyno povei- 
kis aiškiai apčiuopiamas svarbiausiame reformatų leidinyje — „Kny- 
ga nobažnystės“ (1653). 

Pats „Knygos nobažnystės“ pasirodymo faktas sietinas su ka- 
talikiškų knygų pagausėjimu XVII a. antrame ketvirtyje. Kaip XVI a. 
pabaigoj reformatų leidiniai buvo atsakymas į atitinkamas katalikiš- 
kas lietuviškas knygas, taip ir XVII a. viduryje. Norėdami atsispirti 
prieš sustiprėjusią katalikybės propagandą, reformatai, per 50 metų 
neišleidę nė vienos lietuviškos knygos, dabar turėjo rimtai įa susirūpin- 
ti. Sutelkę jėgas, jie išleido „Knygą nobažnystės“, kurios pirmoji da- 
lis— giesmynas ir yra atsakymas į 1646 m. giesmyną, o antroji-— „Su- 
ma“ (postilė) — į K. Sirvydo „Punktus sakymų“. Vertingiausias yra 
giesmynas, parengtas S. Jaugelio-Telegos. 

Ruošdamas reformatų giesmyną, S. Jaugelis-Telega turėjo prieš 
akis S. M. Slavočinskio „(Giesmes“ ir jas panaudojo. Tuo lengva įsiti- 
kinti, palyginus abu giesmynus, ypač psalmių vertimus. Reformatų 
giesmyne, kuris rėmėsi M. Petkevičiaus katekizmo (1598) giesmėmis, 
buvo išversta jau keliolika J. Kochanovskio psalmių. Apie 10 ių yra 
bendros su S. M. Slavočinskio giesmyno psalmėmis. Palyginus, pavyz- 
džiui, 51 psalmės (1646 m. giesmyne 50 psalmė) vertimą, labai aiškiai 
matyti, kad S. Jaugelis-Telega sekė, vietomis tiesiog nurašė S. M. Sla- 
vočinskį. Kad būtų akivaizdžiau, paimkime 6 eilutes iš ,„Knygos no- 
bažnystės“: 

S3lek manę Izopu / obujiu cžiftefnis / 
Nu m4ggok o ftofiuos užfniega baltefnis / 

C 26 iB priepuola tokia išluofutas / 
Bulfiu newierniemus ant pdwdižda duotas / 
Idant meyles tiwo nieks neabeiotu / 
Bat 3/a/ti pametes tiwefp wel prifiotu (p. 56). 


Štai ta pati vieta iš 1646 m. giesmyno: 
S3lek mane Izdpu / o bujiu čiftefnis / 
Num4zgok / oftofius vė fniga baltefns / 


O aBiB priepuolo tokio iBluofuotas / 
Bufiu netey/fiemus ant paweyk/fio duotas / 
Kad gieribiey tawA nieks ne abeiotu / 
Bet tawefp pimete piktibe priftotu (II 23 s 9, 23 029). 


Čia ištisai atitinka trys eilutės, o kitose pakeisti tik atskiri žodžiai (pažy- 
mėti kursyvu). Kitose psalmėse irgi abiejų giesmynų ryšys pastebimas — 
kartais sutampa arba labai mažai skiriasi atskiros eilutės, puseiliai. 

S. Jaugelis-Telega stengėsi ne tik prilygti 1646 m. giesmynui, bet ir jį 
pralenkti. Eilėdaroje jis remiasi S. M. Slavočinskiu, nuo jo nė kiek neatsi- 
lieka, nors žymios pažangos ir nepadaro. Tik silabinės-toninės eilėdaros 
užuomazgos, polinkis į ją S. Jaugelio-Telegos giesmyne ryškesnis. Tačiau 
čia pasiekta didesnio vaizdingumo, išraiškingumo, praturtinta poezijos 
kalba. Šiuo atžvilgiu ,,Knygos nobažnystės“ įnašas nemažas. Bet, kaip 
matyti ir iš cituotos vietos, S. Jaugelis-Telega daug mažiau už S. M. Sla- 
vočinskį rūpinasi kalbos grynumu. Šalia gražių, vaizdžių, iš gyvos kalbos 
paimtų žodžių jis vartoja ir visai nereikalingas svetimybes, net įveda jas 
vietoj lietuviškų žodžių. 

Trečiasis XVII a. vidurio giesmynas buvo išleistas D. Kleino (1666). 
Jo giesmyno vaidmuo Prūsijoje yra maždaug toks, kaip 1646 m. giesmy- 
no Lietuvos Didžiojoje kunigaikštystėje. Nors kalbėti apie tiesioginį 
abiejų giesmynų ryšį gal ir nėra pakankamo pagrindo, bet pabrėžtinos 
bent panašios tendencijos. D. Kleinas bandė įvykdyti reformą kalbos ir 
eilėdaros atžvilgiu. Eilėdaros srityje jis pažengė dar tolesnį žingsnį, visai 
pasukdamas silabinės-toninės eilėdaros link, dažnai panaudodamas vy- 
riškus rimus, įvairindamas strofiką. Tiek S. Jaugelio-Telegos, tiek D. 
Kleino giesmynuose naujas dalykas buvo pasaulietiniai elementai, kurie 
vėliau iš giesmynų jau nebeišnyko. Tai prisidėjo prie pasaulietinio tu- 
rinio poezijos formavimosi. 

Didžiausią reikšmę 1646 m. giesmynas turėjo vėlesniems katalikiškiems 
giesmynams. Apie tai galima spręsti ir iš 1726 m. giesmyno — „Balso 
širdies“. XVII a. antrosios pusės katalikiški giesmynai, deja, nėra išlikę, 
bent ligi šiol nesurasti. Palyginus 1646 m. ir 1726 m. giesmynus, paaiškė- 
ja, kad S. M. Slavočinskio ,„Giesmės“ buvo „Balso širdies“, svarbiausio 
katalikų giesmyno, pagrindas. 

1726 m. „Balsas širdies“ yra kiek mažesnis už 1646 m. giesmyną 
tiek puslapių (260 412), tiek giesmių (apie 150) skaičiumi. Didžioji 
jų dalis imta iš S. M. Slavočinskio, bet daugiau ar mažiau paredaguo- 
jant atskiras eilutes, posmus ir ištisas giesmes. Dalis esančių 1646 m. 
giesmyne giesmių verstos iš naujo. Pridėta ir naujų giesmių, jų tarpe pora 
pasaulietino turinio. Būdinga, kad psalmių (kurių skaičius sumažintas 
iki 39) vertimai dažnai imami iš reformatų „Knygos nobažnystės“, irgi 
paredaguojant. Deja, tas redagavimas retai kada išėjo į gera. „„Balse 
širdies“ ne tik nebepastebima literatūrinės kalbos gryninimo tendenci- 
jos, bet žymiai padaugėja svetimybių, ypač naujų giesmių vertimuose. 
O vėlesniuose jo leidimuose jau labai ryškus literatūrinės kalbos degra- 
davimas, užteršimas. Jei ne senasis S. M. Slavočinskio giesmyno pagrin- 
das, ,„Balsas širdies“ būtų tikriausiai nieku nesiskyręs savo kalba nuo 
M. Olševskio ,,Bromos“. 

Palietus keliais atžvilgiais 1646 m. giesmyną, išryškėjo jo reikšmin- 
gumas, naujoje šviesoje pasirodė kai kurie literatūrinio gyvenimo reiš- 
kiniai, atsiskleidė anksčiau nesuponuoti ryšiai. Remdamasis M. Daukšos 
tradicija, K. Sirvydo ir jo darbo tęsėjų pasiektais laimėjimais, giesmyno 
vertėjas pradėjo naują etapą vertimo meno, poezijos kalbos ir ypač eilė- 
daros vystymesi, pats turėdamas žymios įtakos kitiems. 1646 m. giesmy- 
no ryšiai su ankstesniais leidiniais, jo įnašas į lietuvių literatūrą ir poveikis 
vėlesniems rašytojams, kaip ir daugelis kitų paliestų ir' nepaliestų klausi- 
mų, reikalingi platesnių ir gilesnių tyrinėjimų. 


SANTRUMPOS 
AŽ Lietuvių kalbos žodynas. I-IV. Vilnius— Kaunas, 1941— 1957. 
BgKS Būga K. Kalba ir senovė. Kaunas, 1922. 
Bob. Bobowski M. Polskie piešni katolickie od najdawniejszych cza- 


sow do koūca XVI wieku. Krakow, 1893. 
Brev. Rom. Breviarium Romanum. Ratisbonae, 1897. 


BS Balsas Sirdies Pas Wiefzpati Diewa <...> naujey <...> Izduotas 
<...> Metuofe <...> 1726. W Wilnie. 

Def. I 


Def. II 


DP 
Groch. II 


Jag. 


KN 
Koch. 


KŽ 

PK 

PN (1822) 
PN (1851) 
Rot. 

SkSL 


SkZD 
SzD 


Thesaur. 


Vox 


bev. g. 
bibl. 
dal. 
dg. 


| 


XVIII a. vidurio (7?) lenkų katalikų giesmyno defektinis egz. be 
titulinio puslapio, pradžios ir pabaigos (saugomas LTSR MA Cent- 
P-i8 ) 
177 
XVIII a. pabaigos (?) lenkų katalikų giesmyno (Piesni Na- 
bozne?) defektinis egz. be titulinio puslapio (saugomas LTSR MA 
P-18 ) 
176 
Poftilla Catnolicka <...>) Per Kūniga Mikaloiv Davksza <...> Wil- 
niui <...> 1599. ' 
Poezye ks. Stanistawa Grochowskiego. Tom II. Wydanie K. J. Tu- 
rowskiego. Krakow, 1859. 
[Jagodynūski S. S.] Piesni Katholickie nowo reformowane. y Z 
Polskich n4 Lačiūskie, 4 z Lačiūskich n4 Polfkie przeložone, 
niektore tež nowo zložone. [XVII a. pirmosios pusės giesmyno 
(su pusiau nuplėštu tituliniu puslapiu), saugomo Varšuvoje, Biblio- 
teka Narodowa, fotokopija]. 
Kniga Nobagniftes KrikščioniBkos <...> Kiedaynise <...> 1653. 
Kochanowski J. Dziela Polskie. Wyd. trzecie. Tom II. Warszawa, 
1955, (Iš šio leidinio cituojamas ,„Psalterz Dawidow“). 
Kurschat F. Wėrterbuch der Littauischen Sprache. Zweiter Theil: 
Littauisch-Deutsches Worterbuch. Halle, 1883. 
1598 metų Merkelio Petkevičiaus katekizmas. II leidimas (fotogra- 
fuotinis). Kaunas, 1939, 
Piesni Nabozne Na Swieta Uroczyste <...> w Wilnie <...> 1822. 
(Giesmyno tekstas puslapis į puslapį, eilutė į eilutę atitinka Def. II, 
tik kiek skiriasi rašyba — nebevartojamas f.) 
Piesni Nabožne W Košciele Katolickim Užywane. Wilno <...> 1851. 
Rotuly, Abo Piesni O Narodzeniu Bozym Wydane z Przydatkiem. 
W Wilnie <...> 1727. 
Skardžius P. Die slavischen Lehnwėrter im Altlitauischen. — 
„Tauta ir žodis“ VII, Kaunas, 1931. 
Skardžius P. Lietuvių kalbos žodžių daryba. Vilnius, 1943. 
Dictionarivm Trivm Lingvarvm <...> Auctore Constantino Szyrwid 
<...> Vilnae <...> MDCXLII. 
Daniel H. A. Thesaurus Hymnologicus Sive Hymnorum Cantico- 
rum Seguentiarum <...> Collectio Amplissima. Tomus I. Halis 
1841. 
Vox Clamantis Animae In Deserto Mvndi <...> Vilnae <...> 1766. 

* * * 


rinės bibliotekos Retų spaudinių skyriuje, sign. 








Centrinės bibliotekos Retų spaudinių skyriuje, sign* 


bevardė giminė. 
biblinis, biblijos. 
dalyvis. 
daugiskaita. 

gal. 
germ. 
hibr. 
ir kt. 
įn. 
kil. 


kor. kl. 


lenk. 
lot. 
naud. 
orig. 
plg. 
priev. 
ps. 
santr. 
sl. 
šauk. 
var. 
vn. 
vert. 
žod, 
žr. 


giesmė. 

galininkas. 
germanizmas. 
hibridas. 

ir kitur, ir kiti. 
įnagininkas. 
kilmininkas. 
korektūros klaida. 
lenkiškas, lenkų kalba. 


lotyniškas, lotynų kalba. 


naudininkas. 
originalas, originalo. 
palygink. 
prieveiksmis. 
psalmė. 
santrumpa. 
slavybė. 
šauksmininkas. 
vardininkas. 
vienaskaita. 
vertinys. 
žodynėlis. 
žiūrėk. 


PIRMIEJI SMULKIOSIOS LIETUVIŲ TAUTOSAKOS 
RINKINIAI 





Pirmieji smulkiosios lietuvių tautosakos rinkinėliai ir rinkiniai, suda- 
ryti XVII - XVIII amžiuje, turi neprilygsiamą vertę tautosakos mokslui, 
jos istorijai ir raidai nušviesti, periodizacijai nustatyti. Jie nepaprastai 
reikšmingi ir kultūros bei literatūros istorijai kaip pirmosios ryšių su 
tautosaka, dvasine liaudies kultūra užuomazgos. Kaip seniausi gyvosios 
kalbos paminklai, labai svarbūs tie rinkiniai ir kalbos mokslui, lietuvių 
kalbos istorijai. Būdami gyvas kūrybinis liaudies žodis, jie yra nepake:- 
čiamas šaltinis liaudies buičiai, ideologijai, klasiniams santykiams prač- 
jusiais amžiais pažinti. 

Tie rinkiniai, daugiausia išlikę rankraščiuose arba spaudiniuose, 
kurie jau virto bibliografinėmis retenybėmis, lig šiol buvo mažai Žinomi, 
sunkiai prieinami ir tebėra niekieno specialiai netyrinėti. Išsamus jų 
tyrinėjimas — atskirų studijų dalykas. Jų leidimu siekiama, svarbiau- 
sia, padaryti juos prieinamus įvairių sričių specialisiams ir platesnei visuo- 
menei. Daugiausia dėmesio čia kreipiama į tautosakinių tekstų pateikimą, 
jų paruošimą studijoms. Dėl to apsiribojama daugiau biobibliografinio 
pobūdžio žiniomis apie rinkinius ir jų sudarytojus. Kiek plačiau susto- 
jama tik ties trimis rankraščiais ir jų autoriais: anoniminių Žodynų 
„„Clavis Germanico-Lithvana“ (bandoma nustatyti jo parašymo laikas 
ir autorius), anoniminiu smulkiosios tautosakos rinkiniu ir J. Brodovskio 
žodynu — pagrindiniais leidinio šaltiniais. Kad susidarytų ryškesnis 
tautosakos rinkimo ir panaudojimo vaizdas, šiek tiek paliečiami ir bend- 
resnio. pobūdžio klausimai: domėjimosi tautosaka pradžia ir įo prie- 
žastys, motyvai, jį skatinusieji veiksniai, rinkinių sudarytojų ryšiai, 
vienų poveikis kitiems, XVII —- XVIII a. užrašytos tautosakos panaudo- 
jimas vėlesniuose darbuose ir rinkiniuose, jos pažintinė reikšmė, krašto 
(Prūsijos) specifikos, klasinių santykių, sunkios valstiečių būklės, jų 
gyvenimo ir ideologijos atsispindėjimas ir tos tautosakos bendrumas su 
visos Lietuvos tautosaka. 


157 


* k X 


Žiūrint į pirmuosius smulkiosios tautosakos užrašymus, jos panaudo- 
jimo pradžią, gali atrodyti, kad tai sporadiniai, daugiau ar mažiau atsi- 
tiktiniai reiškiniai. Tokia mintis gali kilti dėl to, kad tautosaka iš pradžių 
niekam nebuvo tiesioginio domėjimosi ar tyrinėjimo objektas, niekas jai 
neskyrė pirmaeilės vietos kitų dalykų tarpe. Tačiau taip galvoti būtų 
klaidinga. Tautosakos rinkimas ir panaudojimas buvo naujas dėsningas 
reiškinys, pasirodęs XVII a. viduryje, o į amžiaus pabaigą sudaręs jau es- 
minį kai kurių kultūrinio darbo sričių bruožą. Tiesą sakant, pirmuosius 
smulkiosios tautosakos panaudojimo atvejus randame jau religiniuose 
XVI a. raštuose (pavyzdžiui, J. Bretkūno). Bet, kadangi neišaugo origi- 
nali religinė lietuvių literatūra, kurioje tautosaka būtų galėjusi užimti 
kiek reikšmingesnę vietą, kaip, pavyzdžiui, matome Liuterio raštuose, 
o verstinėje, suprantama, jos panaudojimo galimybės buvo labai ribotos, 
lietuvių religinėje raštijoje ir nesusidarė tautosakos panaudojimo tra- 
dicijos. 

Nuo pat XVII a. vidurio iki XVIII a. pabaigos domėjimasis tautosa- 
ka, jos vertinimas ir panaudojimas susijęs su kalbiniais ir etnografiniais 
darbais, kova dėl lietuvių literatūrinės kalbos, jos ugdymo, turtinimo. 
Intensyvėjant darbui šiose srityse, aštrėjant kovai dėl lietuvių literatū- 
rinės kalbos, vis daugiau domimasi tautosaka, ja remiamasi. Čia skirtini 
3etapai: 1) XVII a. vidurio, 2) XVII a. pabaigos — XVIII a. pirmosios 
pusės ir 3) XVIII a. pabaigos. 

XVII a. viduryje Prūsijoje prasidėjo gana intensyvus kalbinis darbas, 
kurio tiesioginė išdava buvo dvi lietuvių kalbos gramatikos: D. Kleino 
(1653) ir K. Sapūno — T. Šulco (1673), ir keletas žodynų, kurie nebuvo 
išspausdinti. Kalbinio darbo pagyvėjimas susijęs su pastangomis pakelti 
lietuvių raštiją, visai sumenkėjusią XVII a. pirmoje pusėje (nuo 1625 
iki 1653 m. neiščėio nė viena lietuviška knyga Prūsijoje). Bijodama nustoti 
tokios svarbios ideologinio poveikio priemonės, kokia buvo religinė kny- 
ga, valdžia, įsigalėjus protestantizmui, vis mažiau dėmesio ir lėšų skyru- 
si lietuviškai knygai, vėl ėmė rūpintis lietuviškų religinių raštų ruošimu. 
Trūkstant lietuvių kunigų, tai bent iš dalies turėjo atlikti vokiečiai. Kad jie 
galėtų greičiau lietuvių kalbos pramokti ir versti knygas, reikėjo žodyno ir 
gramatikos, kurių, kaip svarbiausių pagalbinių priemonių, paruošimą 
pirmiausia ir skatino valdžia. Suprantama, valdžios pageidavimai buvo 

minimalūs — ji tenorėjo elementarios gramatikos ir žodyno — ir ne- 
galėjo turėti didesnės reikšmės. Daug svarbesnis veiksnys, skatinęs kal- 
binio darbo intensyvėjimą ir literatūrinio gyvenimo pakilimą, buvo kova 
dėl lietuvių kalbos, literatūrinės kalbos. Toje kovoje dalyvavo kunigų 
dalis, arčiausiai susijusi su liaudimi. Prieš juos stojo reakciniai konserva- 
tyvūs sluoksniai, daugumas vokiečių kunigų, palaikiusių kolonizacinę- 
germanizacinę valdžios politiką, niekinusių lietuvių kalbą, nepripa- 
žinusių jai jokių teisių, juo labiau literatūrinės kalbos teisių. Pagrindinį 
vaidmenį toje kovoje XVII a. viduryje suvaidino D. Kleinas. Jis gynė 
lietuvių kalbos savarankiškumą, jos, kaip literatūrinės kalbos, teises, 
stengėsi ją norminti, ugdyti, pakelti religinių raštų kultūrą, pravesti gies- 
myno reformą, tobulinti eiliavimą. D. Kleino darbus ruošiant spaudai, 
dalyvavo visas būrys geriausių lietuvių kalbos žinovų. Su Kleinu buvo 
susiję ir religinės literatūros ruošėjai, giesmių vertėjai, rašytojai. 
Taigi D. Kleinas buvo centrinis asmuo XVII a. viduryje. Jo išsimokslini- 
mas, gabumai, atsidėjimas kalbiniam-literatūriniam darbui, taurus bū- 
das, pažangūs siekimai ir atkakli kova dėl jų įgyvendinimo buvo kitiems 
patraukiantis pavyzdys ir darė didelę įtaką, kuri reiškėsi ilgą laiką ir po 
jo mirties (1666). 

Ugdyti literatūrinę kalbą galima buvo, remiantis geresniais raštų pa- 
vyzdžiais ir gyvąja kalba. D. Kleino skatinimas apvalyti ją nuo purvo, 
kuriuo taip ilgai buvo aptekusi, ir padaryti gražią, rodo,kad jis daugiau- 
sia rėmėsi gyvąja kalba. Turint tai galvoje, suprantamas ir tautosakos 
panaudojimas. Ji pateko į D. Kleino gramatiką ir kitus kalbinius darbus 
kaip gyvosios kalbos pavyzdys. D. Kleinas jos specialiai nerinko. Jeigu 
jis į savo gramatiką nebūtų įdėjęs sintaksės skyriaus, tikriausiai joje visai 
nebūtų tautosakos, kaip jos nėra 1737 m. išleistoje gramatikoje ,„Univer- 
sitas Hinguarum Litvaniae“, nes tik žodžių derinimui pailiustruoti smul- 
kiosios tautosakos pavyzdžiai geriausiai tiko. Visai panašų smulkiosios 
tautosakos panaudojimo atvejį matome ir K. Sapūno —T. Šulco gramati- 
kojet. 

Nors D. Kleino žodyno originalas ir K. Sapūno ,,Nomenklatorius“ 
nėra išlikę, bet greičiausiai tautosakos juose dar nebuvo. Juose, kaip 


i Apie D. Kleiną, K. Sapūną, T. Šulcą ir kitus kalbinių ir etnografinių veikalų 
autorius, panaudojusius tautosaką, žiūrėk platėliau: Smulkioji lietuvių tautosaka 
XVII-—- XVIII a. Priežodžiai, patarlės, mįslės. Paruošė Jurgis Lebedys. V., 1956, 
p. 505—517. 

rodo spėjamas D. Kleino žodyno nuorašas*, tenkintasi suradus vokiš- 
kieras žodžiams lietuviškų atitikmenų, o vartosenos pavyzdžių, frazeolo- 
gijos dar nedėta. Tautosaka pirmuosiuose žodynuose pasirodė, kaip 
gaHma spręsti iš vadinamojo Krauzės žodyno, lyg nežymus priedas 
paskutiniame ar paskutiniuose puslapiuose. Kadangi liaudis labai mėgo 
priežodžius ir patarles, tai dvasininkai, nuolat įuos girdėdami ir norėdami 
atsiminti, turėjo užsirašinėti, 

Tautosakai kelias į žodynus atsivėrė, tik plečiantis leksikografi- 
niam darbui. Kai žodynai ėmė išaugti iš žodžių rinkinių su kitos kalbos 
atitikmenimis į plačios apimiies frazeologinius žodynus, smulkioji tauto- 
saka galėjo pasidaryti jų sudedamąja dalimi. XVII a. leksikografai, bū- 
dami dvasininkai, turėjo prieš akis religinės literatūros reikalus. Svarbiau- 
sias jiems iškilęs uždavinys buvo visos biblijos žodyno sudarymas. Daug 
buvo kalbama apie naują biblijos vertimą arba senojo — J. Bretkūno 
vertimo redagavimą. Tam tikslui ir turėjo būti paruoštas stambus žody- 
nas. Apie tokį žodyną svajojo T. Šulcas, tokio norėjo T. Lepneris, 
tokį rašė F. Pretorijus. Kaip spėjama, laimingai išlikęs didžiulis „„Vo- 
kiečių-lietuvių kalbų žodynas“ (Clavis Germanico-Lithvana) ir yra F. 
Pretorijaus žodynas, rašytas apie 1675 m. Nors jame dominuoja religinė 
frazeologija, bet autorius, rinkdamas sinonimus, klausosi gyvosios kalbos 
balso, duoda ir iš įos pavyzdžių — priežodžių ir mįsbų. Jie sudaro dar 
nežymią žodyno frazeologijos dalį, bet užtat jo gale pridedamas ištisas jų 
rinkinėlis — apie 90. Šis žodynas — stambiausias D. Kleino mokyklos 
leksikografinis darbas. Jis rodo jau padidėjusį domėjimąsi smulkiąja 
tautosaka, jos rinkinėlių sudarinėjimą. 

Pažymėtinas reikšmingas šio laikotarpio kalbinių darbų bruožas —jų 
platesnis užmojis, nesiribojimas siaurais religiniais interesais. Pavyzdžiui, 
D. Kleino bendradarbis J. Hurtelijus (miręs 1666 m.), Ragainės kunigas, 
bandė įrodinėti tariamą lietuvių kalbos giminystę su hebrajų kalba ir savo 
žodyne dalį lietuviškų žodžių kildino iš hebrajų kalbos“. J. Partacijus, 
Laukiškos kunigas (miręs 1646 m.) , įrodinėjo lietuvių kalbos giminystę 
su graikų kalba ir daugiau kaip 400 lietuviškų žodžių buvęs iš jos išvedęs*. 

Taip pat pažymėtinas kalbinių darbų autorių domėjimasis etnogra- 
finiais dalykais, senojo tikėjimo liekanomis, glaudus jų ryšys su eino- 





* Saugomas LTSR MA Centrinės bibliotekos Rankraščių skyriuje. 
š Lepner Th. Der Preusche Littauer. Danzig, 1744, S. 105. 
* Ten pat, p. 106. 

grafais. Sakysim, D: Kleino gramatikoje pavyzdžių tarpe figūruoja 
Deiwe, 5emyne (p. 61), o K. Sapūno—T. Šulco gramatikoje — Kaukas, 
Gabwartas, Gabjaujis (p. 24). D. Kleinas „savo. giesmyne (1666) įdeda 
Verdainės kunigo V. Martinijaus kreipimąsi į lietuvių liaudį, iš kurio 
matyti domėjimasis ne tik senaja mitologija, bet ir Liaudies buitimi, pa- 
pročiais, dainomis. Žymiausi šio laikotarpio etnografai — T. Lepne- 
ris ir M. Pretorijus — buvo artimai susiję su kalbininkais. T. Lepneris 
buvo vedęs vieno.iš artimiausių D. Kleino bendradarbių — M. Švobos 
seserį, naudojos J. Hurtelijaus žodynu. Žinomi bičiuliški M. Pretori- 
jaus-santykiai su T. Šulcu. Savo lietuviškame eilėraštyje, pridėtame prie 
K. Sapūno — T. Šulco gramatikos, M. Pretorijus pastarąjį vadina kūmu. 
Tie ryšiai stiprino kalbininkų įtaką etnografams ir etnografų kalbininkams. 

Domėjimasis etnografiniais dalykais Prūsijoje prasidėjo gana se- 
niai. Jo užuomazgų randame istoriniuose veikaluose, kronikose. Jį sustip- 
rino humanizmas ir reformacija. Reformacijos skeibėjai susidūrė su dau- 
gybe senojo tikėjimo liekanų, kurios patraukė jų dėmesį ne tik kaip kuo 
greičiausiai išnaikintinas dalykas, bet ir kaip savotiška įdomybė, su kuria 
reikėjo supažindinti ir kitus. Nemažą pasisekimą XVI a. turėjo knygelė 
apie sūduvius — jų dievus, aukojimo ceremonijas, pagoniškus papro- 
čius, taip pat J. Maleckio „Laiškas apie senųjų prūsų aukojimą ir stab- 
meldystę“. Istorikai naudodavo medžiagą iš gyvo šaltinio, liaudies pa- 
pročių. Tokiu keliu ėjo ir J. Bretkūnas savo istoriniame veikale.. XVII a. 
pradžioje (1621) pasirodė E. Vagnerio „Lietuvių gyvenimas ir papročiai 
Prūsijoje“, kur dabartis buvo jau tiesioginio dėmesio objektas. 

XVIl a. viduryje ir antroje pusėje, ryšium su kalbinio darbo intensy- 
vėjimu ir pastangomis pakelti religinę literatūrą, žymiai padidėja domė- 
jimasis etnografiniais dalykais, liaudies buitimi, papročiais, o tuo pačiu 
ir tautosaka. Smulkioji tautosaka imama naudoti kaip priemonė nacio- 
nalinėms liaudies savybėms apibūdinti. 

Pirmasis plačiau aprašė lietuvių gyvenimą, buitį ir papročius T. Lep- 
neris „Prūsų lietuvyje“ (1690). Stengdamasis duoti išbaigtą lietuvio 
paveikslą, ryškiau apibūdinti jo dvasines savybes, sąmojingumą ir išmintį, 
T. Lepneris įdeda smulkiosios tautosakos — priežodžių ir mįslių. Tau- 
tosaką etnografinei lietuvių charakteristikai panaudoja ir J.-A. Brandas 
(„Kelionė <...>“ 1674). Nemokėdamas lietuvių kalbos ir palyginti 
trumpą laiką Lietuvoje tebuvęs, pats J. A. Brandas jokiu būdu negalėjo 
jos užrašyti. Ji pateko į jo kelionės aprašymą greičiausiai iš kurio kunigo 

rankų. Tai rodo, kad domėjimasis tautosaka XVII a. antroje pusėje 
nebuvo retas reiškinys. 

Didžiai reikšminga etnografinės medžiagos rinkimo istorijoje buvo 
M. Pretorijaus, J. Bretkūno vaikaičio, veikla. Savo senelio pavyzdžiu 
jis iš pat jaunystės su užsidegimu rinko istorinę etnografinę medžiagą. 
Jį daugiausia domino senojo tikėjimo liekanos, jų atgarsiai liaudies 
papročiuose, pasakojimuose. Savo darbu patraukė kitus, ir apie jį su- 
sidarė būrelis senybių mėgėjų ir tyrinėtojų. M. Pretorijus su meile žiūrė- 
jo į liaudį, su užuojauta stebėjo jos vergišką gyvenimą, apgailestavo 
senųjų prūsų palikuonių — lietuvių likimą. Savo surinktą medžiagą įis 
sukaupė „Prūsijos įdomybėse“ (Deliciae Prussicae). M. Pretorijus pirma- 
sis ėmė idealizuoti lietuvių kalbą, keldamas jos žodingumą, skambumą, 
grakštumą, lietuvių sąmojingumą. Jis pirmasis bandė atskleisti smulkiojo- 
jelietuvių tautosakoje slypinčią kūrybinę liaudies galią, grožio pajautimą, 
išmoningumą. Parodė konkretų priežodžių ryšį su gyvenimu, jų pritai- 
kymą įvairiais atvejais, skirtingą prasmę. 

Taigi XVII a. viduryje prasidėjęs domėjimasis tautosaka tolydžio 
plėtėsi, stiprėjo. Smulkioji tautosaka XVII a. antroje pusėje jau įėjo 
į kalbinius ir etnografinius darbus. Etnografiniuose veikaluose jai ski- 
riama viena iš pagrindinių vietų, bet kalbiniuose ji dar nepasidarė esminė 
naudojamos medžiagos dalis. Kitokį vaizdą matome XVII a. pabaigoje 
ir XVIII a. pirmoje pusėje. 


XVII a. pabaigoje prasideda naujas etapas tautosakos rinkimo ir 
panaudojimo istorijoje. Šiuo metu žymiai padidėja domėjimasis tauto- 
saka, ypač kalbos reikalui. Akstinas vis daugiau leistis į tautosaką buvo 
paaštrėjęs literatūrinės kalbos klausimas, stiprėjąs nepasitenkinimas 
nutolusia nuo gyvosios, užteršta svetimybėmis bažnytinių raštų kalba. 

Tas nepasitenkinimas ryškiausiai pasireiškė pirmu kalbiniu ginču, 
įsiliepsnojusiu XVIII a. pradžioje. Ginčo mastą rodo tai, kad buvo iš- 
spausdintos bent trys poleminės brošiūros — traktatai: viena M. Mer- 
lino, dvi jo priešininkų — Jokūbo Perkūno ir Jono Keimelio, o kitos 
leidžiamos per rankas“. Kadangi iš tų brošiūrų lig šiol tėra surasta viena 
— M. Merlino „Pirmasis lietuvių kalbos principas“ (Principium prima- 


3 Pisanski G. Ch. Commentatio historico-critica de Tribus linguis Regno 
Prussiae vernaculis. Regiomonti, 1767, p. 22— 23. 

rium in lingua Lithvanica)“, — o apie kitas tėra maža žinių, ne visi to 
ginčo klausimai yra paaiškėję. 

Kadangi ginčas jau ėjo 1702 m.“, galima manyti, jog tiesioginis aks- 
tinas jam kilti greičiausiai buvo „Naujo testamento“ pasirodymas 1701 
m. Nors D. Kleino pastangos ugdyti literatūrinę kalbą, pakelti religinių 
raštų kultūrą ir turėjo teigiamą įtaką, bet toliau jo nurodytu kelių nebuvo 
pažengta, ir ,,Naujas testamentas“ toli gražu nepatenkino pažangesniųjų 
dvasininkų reikalavimų. Pagrindinis ginčo klausimas buvo, kaip kalbėti 
ir rašyti liaudžiai: ar paprasta, kasdieniška kalba, ar „išdailinta ir paiai- 
syta“š (mums dabar neaišku kaip). M. Merlinas reikalavo imti literatū- 
rinės kalbos pagrindu gyvąją liaudies kalbą, ypač tautosaką, pašalinti 
svetimybes. Jo priešininkų pozicija, — kaip jie suprato kalbos dailinimą 
ir taisymą, — nėra dar paaiškėjusi. 

Nepervertinant šio ginčo reikšmės, kadangi jo dalyviai turėjo prieš 
akis religinės literatūros reikalus, vis dėlto pabrėžtinas jo progresyvus 
pobūdis. Jame atsispindėjo nepasitenkinimas ir protestas prieš primeta- 
mą liaudžiai žargoninę kalbą ir reikalavimas grynos, gražios literatūrinės 
kalbos. Ginčas iškėlė kalbos klausimus, padarė juos viešų ir privačių 
svarstymų, polemikos objektu. „Tada tai pradėta iš tikrųjų ginčytis dėl 
lietuviškų žodžių ir nusakymo būdų, kadangi Tilžė, Ragainė, Įsrutis, 
Gumbinė ir beveik kiekviena vieta norėjo geriausiai lietuviškai kalbėti, 
mokėti ir kitiems nurodinėti“, — rašė, apibūdindamas šį ginčą ir M. Mer- 
lino reikšmę, Įsruties kunigas J. F. Fokas 1716 m.? Tiesioginė konkreti 
šio ginčo išdava buvo pirmoji lietuvių kalba pasaulietinio turinio knyga — 
Ezopo pasakėčių vertimas (1706) ir P. Ruigio „Lietuvių kalbos tyrinėji- 
mas“. Ne be reikšmės jis buvo ir J. Brodovskiui, didžiausiam lietuvių 
XVIII a. leksikografui. 

Ginčo dalyviai ir jų šalininkai sudarinėjo tautosakos, ypač smulkio- 
sios, rinkinius. M. Merlinas (1641 — 1708), nuo 1670 m. dirbęs lietuviškoje 
srityje (Įsrutyje, Gumbinėje) ir kalbos išmokęs iš liaudies, kuri, jo pasa- 
kymu, buvusi jo žodynas ir gramatika, ragino rinkti liaudies dainas, 
priežodžius, posakius, idiomatiką. Žadėjo pats išleisti, jei dar gyvensias, 


* Jonikas P. Maž. Lietuvos bažnytinės kalbos reformos projektas 18 a. pra- 
džioje. — „Archivum Philologicum“. K., 1937, VI, p. 74— 83. 

" Ruhig Ph. Betrachtung der Littauischen Sprache <...> Koenigsberg, 1745, 
5. 3, 

š Pisanski G. Ch. Commentatio historico-critica <...) p. 22. 

“ Ten pat, p. 23. 

mažą rinkinėlį lietuvių kalbos idiomatinių posakių, kurių nėra gramati- 
koje ir kurių negalima išversti į vokiečių kalbą pažodžiui, neiškreipus 
lietuvių kalbos??. M. Merlinas mini ir savo priešininko Jokūbo Perkūno 
(1665--1711), Valtarkiemio kunigo, priežodžių rinkinį, pabrėždamas 
jo vertingumą!!. Rinko tautosaką ir Ezopo pasakėčių vertėjas J. Šulcas. 
Bet nė vienas tų rinkinių nebuvo išleistas. 

iš to laikotarpio yra išlikęs tik vienas nepilnas anoniminis smuikio- 
sios tautosakos rinkinys'*. Rankraštis (iš viso 40 lapų) blogai išsilaikęs: 
be pradžios ir pabaigos; sudūlėjęs, aptrintas, suteptas, nutrupėjusiais 
kampais, ir todėl buvo konservuotas. Tai rinkinys priežodžių, patarlių, 
posakių ir mįslių, surašytų alfabeto tvarka pagal pirmąjį žodį dviem skil- 
tim, paliekant tarpus naujiems įrašyti. Jame trūksta — priežodžių A— D 
(pradžios), K—R, mįslių R-Ž. į a 

Kada ir kieno rinkinys sudarytas, jokių tiesioginių žinių nėra. Dėl 
rankraščio parašymo laiko yra pareikšta tokia nuomonė! „Sprendžiant 
iš popieriaus filigrano ir iš lietuviškojo rašto braižo, spėjama, kad rankraš- 
čio data svyruoja tarp XVII a. pabaigos ir XVIIia. pirmojo ketvirčio “23, 
Kai kurių, kad ir netiesioginių, duomėnų rinkinio sudarymo laikui 
nustatyti duoda pats rankraštis. 

Išlikusioje rankraščio dalyjė yra 573 įrašai; kurių keli kartojasi po du 
kartus. Jų tarpe yra keliolika biblinių sentencijų ir pasakymų (vienur 
nurodyta atitinkama biblijos vieta, kitur ne). Šie tekstai, aišku, yra imti 
išleidinių, kuriuose jie buvo išversti. Jie iš naujo galėtų būti versti tik nesu- 
tinkant su senuoju vertimu. Bet tuo atveju būtų tai vienu,ar kitu būdu pa- 
žymima, atsispindėtų. Palyginus rinkinio biblines sentencijas ir pasa- 
kymus su biblijos ir jos:dalių leidimais lietuvių kalba, paaiškėja, kad 
rankraščio autorius nesinaudojo nei 1701, nei 1727 m. „Naujo testa- 
mento“ leidimu, nei 1735 m. biblija: Jis nesinaudojo taip pat B. Vilento 
(1579) ir L. Zengštoko (1612) „„Evangelijomis bei epistolomis“, J. Rė- 
zos „Psalteriu“ (1625), o ėmė šiuos tekstus iš D. Kleino „Lietuvių kalbos 
gramatikos“ (1653) ir jo lietuvių kalbos vadovėlio (Compendium Litva- 
nico-Germanicum <...> 1654). Kai kurie iš tų tekstų įvairiuose minėtuose 
0 Jonikas P. Maž. Lietuvos bažnytinės kalbos reformos projektas 18 a. pra- 
džioje. — „Archivum Philologicum“. K., 1937, VI, p. 81—82. 

" Ten pat, p. 82. 
ks LTSR MA Centrinės bibliotekos Rankraščių sin (sign. 1. 


3 Abramavičius V. Restauruotas lietuviškosios raštijos paminklas. —,,Li- 
teratūra ir menas“, 1953, Nr. 6. 

leidiniuose skiriasi tik rašyba, bet ir tokiais atvejais aišku, kad jie imti iš 
D. Kleino, nes paprastai atitinka raidė į raidę (pavyzdžiui, Gėras Mėdis 
gėrą Waifu atnep Mat. 7, p. 4b, Compendium p. 107; taip pat ištraukos 
iš 11-tos ir 147-tos psalmės p. 29b, Compendium p. 108, 109). Tad išeitų, 
kad anoniminis rinkinys sudarytas po 1654 m. ir prieš 1701 metus. Tti- 
kimiau būtų manyti, kad jis sudarytas XVII a. pabaigoje, nes jokių duo- 
menų nėra, kad kas anksčiau būtų stambesnį smulkiosios tautosakos rin- 
kinį turėjęs. Tačiau drauge pabrėžtina, kad šie religiniai tekstai parašymo 
laiko nepadeda galutinai nustatyti, nes rinkinio sudarytojas galėjo būti 
didetis D. Kleino gerbėjas ir jo koreguotus religinių tekstų vertimus 
laikyti geriausiais. 

Pažymėtina dar, kad rinkinys sudarinėtas per ilgesnį laiką. Didžioji 
jo dalis surašyta vienu metu — vienodu rašalu ir plunksna, matyt, perke- 
liant iš ankstesnio rinkinėlio, o paskui papildinėta. Papildymų yra ra- 
šyta ir žymiai vėliau — kita ranka. Visi tekstai, imti iš D. Klemo gra- 
matikos ir vadovėlio, įtraukti ne pačiu pirmuoju įrašymu, bet vėliau 
tamsėlesniu rašalu ir kiek ryškėlesne rašysena. Taigi įrašymo atžvilgiu 
jie nėra seniausi. Iš D. Kleino paimti ne tik religiniai tekstai, bet ir kai 
kurie labai paprasti pasakymai, pavyzdžiui: Zem pabėgus (p. 8a, Com- 
pendium p. 110), Wandenimi pawirs (p. 28a, Compendium p. 109), 
Wadinte wadinnau (p. 27a, Compendium p. 110). Panašių yra ir rinki- 
nio sudarytojo paties užrašytų, nesančių D. Kleino gramatikoje ir vado- 
vėlyje, pavyzdžiui: Serga Iedromis (p. 17 b), Stogą Sudailyt“ (p. 18b), 
Sąunnes Soloja (p. 22a). Jie rodytų, kad rinkinio sudarytojui rūpėjo ne 
tik smulkioji tautosaka, bet ir paprasta frazeologija, gal būt, kaip medžia- 
ga žodynui. Todėl galima būtų spėti, kad čia yra minėtasis Jokūbo Per- 
kūno, kuris rašė ir žodyną, priežodžių rinkinys. Bet šiam spėjimui tvir- 
čiau pagrįsti trūksta duomenų. 

Kai kas linkęs manyti, kad šis rinkinys sudarytas J. Brodovskio!“, 
kuris iį sunaudojo savo žodynui. Bet šią galimybę, atrodo, bus tikslin- 
giau aptarti, susipažinus su duomenimis apie J. Brodovskį ir jo žodynu, 
kuriame išliko didžiausias smulkiosios tautosakos rinkinys XVIII am- 
žiuje. 

Apie Jokūbą Brodovskį tėra labai maža žinių. Vienas svarbiausių 
šaltinių j0 biografijai yra įrašas Karaliaučiaus universiteto matrikulų 








*4 Jonynas A. Kai kurie aktualūs tarybinio tautosakos mokslo klausimai. — 
„Pergalė“, 1955, Nr. 7, p. 100. 

knygose 1710 m. balandžio mėn. 24 d. (Nr. 51): ,„Brodowski Jac., Goldap. 
Pruss., iur., gratis“ (Brodovskis Jokūbas, iš Geldapės, prūsas, prisiekė, 
nemokamai)!?. Iš jo paaiškėja, kad J. Brodovskis buvo kilęs iš Geida- 
pės (Geldupės)!“ miesto ar jo apylinkių, kad tada turėjo ne mažiau kaip 
15 metų (jaunesniems nebuvo leidžiama prisiekti), vadinasi, buvo gimęs 
prieš 1695 metus, ir kad buvo visai neturtingas, nes priešingu atveju 
nebūtų jo priėmę be imatrikuliacijos mokesčio. Nuo mokesčio kar- 
tais įsimatrikuliuojantieji būdavo atleidžiami ir dėl tėvų nuopelnų, 
bet apie tai paprastai būdavo pažymima. Matrikulų knygose yra dar 
vienas reikšmingas įrašas prie J. Brodovskio ir drauge su juo imatri- 
kuliuotųjų (NN 51—57): „ex schola Palaeopolitana“ (iš Senamiesčio!" 
mokyklos). Taigi J. Brodovskis stojo Karaliaučiaus universitetan, baigęs 
Senamiesčio mokyklą, vieną iš trijų lotyniškųjų Karaliaučiaus gimnazijų, 
ruošiančių universitetan. 

Matrikuluose J. Brodovskis pavadintas prūsu. Bet apie jo tautybę 
tai nieko aiškaus nepasako: prūsu buvo vadinamas kiekvienas, kilęs 
iš Prūsijos. Pavyzdžiui, ir Kristijonas Donelaitis imatrikuliuojant pava- 
dintas prūsu (Boruss.)!?*. Nėra jokių duomenų, kad jis būtų nelietuvis. 
Geldapė, ypač jos apylinkės, XVII ir XVIII amžiuje buvo dar lietuvių 
gyvenamos, bet jau mišriai. Iki XVIII a. pabaigos pamaldos joje buvo 
laikomos lietuvių, vokiečių, ir lenkų kalbomis*?. Maro metu 1709 — 
1710 m. miestas labai ištuštėjo? 1732 m. į jį buvo atkelta 117 zalcbur- 
giečių. Tada jame buvo 1484 gyventojai. J. Brodovskis buvo valstietis 
ar miestietis, bet ne kunigo ar mokytojo (precentoriaus) sūnus. 

J. Brodovskiui mokantis Senamiesčio mokykloje, ėjo kalbinis ginčas, 
buvo leidžiamos poleminės brošiūros, išėjo pirmoji pasaulietinė lietuvių 
kalba knyga. Tai greičiausiai ir paskatino jį giliau susidomėti lietuvių 
kalba, tautosaka, atsidėti vėliau kalbiniam darbui. Dėl maro epidemijos 
vien 1709 m. išmirė Karaliaučiuje 183000 gyventojų ir susidarė nepalankios 
sąlygos studijoms. Gal tai neigiamai atsiliepė ir J. Brodovskio išsimoks- 





5 Erler G. Die Matrikel der Albertus-Universitūt zu Konigsberg i. Pr. Leip- 
zig, 1911— 1912, II, S. 264. 

15 J. Brodovskio žodyne rašoma Galdūpe (p. 593). 

17 Senamiestis — Altstadt (graikiškai Palaeopolis) — vienas iš trijų Karaliau- 


čiaus miestų. 
1 Erler G. Die Matrikel <...> II, S. 368. 
2 Schroeder Beschreibung der Stadt Goldap. — ,„Preussisches archiv“, 


1791, S. 97, 98. 
2 Schroeder Chronik der Stadt Goldapp. — „Preussische Provinzial-Blaet- 

linimui, kurį G. Ostermeieris vadina vidutinišku?!. Atrodo, kad jis stu- 
dijavo iki 1713 m., nes nuo tada iki mirties (1744) buvo Trempuose 
precentorium — mokytojužž, 

Trempai — bažnytkaimis buvusiame Darkiemio apskrityje. Parapija 
labai nukentėjo maro epidemijos metu — išmirė daugiau kaip pusė 
gyventojų. Bet ji ir XVIII a. pabaigoje dar buvo lietuviška. Bažnytkai- 
myje buvo tolimos praeities paminklų. Bažnyčia stovėjo ant kalnelio, 
kur kadaise buvo senovinis kapinynas. Kasant bokštui pamatus XVII 
a. pabaigoje, buvo rastos kelios urnos ir žalvarinis vainikas?š, kuris vė- 
liau saugotas bažnyčioje. Būdinga, kad Trempų parapijoje apie pusę 
gyventojų buvo ne baudžiauninkai, bet laisvi, ir kad kai kuriuose dva- 
ruose visai jų nebebuvo, o naudotasi samdomuoju darbužė, 

Trempų kunigų tarpe buvo Baltramiejus Vilentas, rašytojo Baltra- 
miejaus Vilento, Mažvydo bendradarbio, sūnus, Jonas Partacijus, tyri- 
nėjęs lietuvių kalbos giminystę su graikų kalba. Tai irgi galėjo turėti 
tam tikro poveikio J. Brodovskiui. 

J. Brodovskiui teko 15 metų gyventi ir dirbti prie klebono O. F. Fid- 
lerio, tilžėno, studijavusio Karaliaučiuje. Klebonas išplėtė ūkį, išnaudo- 
damas situaciją po maro: arė ne tik bažnyčiai priklausančią Žemę, 
bet ir tuščias bažnytkaimio ir gretimų kaimų (kai kurie jų buvo ištisai 
išmirę) žemes, šienavo pievas, augino ir penėjo gyvulius, varė degtinę. 
Taip atsidėjęs ūkiui, jis mažiau laiko skirdavo savo, kaip dvasininko, 
pareigoms ir net krikšto knygose palikdavo daug tuščių vietų, atidė- 
damas gimusiųjų įrašymą vėlesniam laikui, o paskui užmiršdamas. Rei- 
kia manyti, kad jis ir J. Brodovskiui užkraudavo daugiau pareigų, ypač 
nepelningų. Po O. F. Fidlerio mirties (1729) vienerius metus Trem- 
puose nebuvo kunigo, ir, suprantama, J. Brodovskiui teko daugiau 
įvairių pareigų atlikinėti. Antrasis jo klebonas buvo J. S. Hasenšteinas, 
o trečiasis G. L. Miulenkampfas (nuo 1736 m.), studijavęs Halėje, mo- 
kęsis ten lietuvių kalbos ir susidraugavęs su V. Haku, lietuvių kalbos 
docentu. 


2 Ostermeyer G. Gedanken von den alten Bewohnern des Landes Preus- 
sen <...> Koenigsberg und Leipzig, 1780, S. XXXVI. 

2 Nesselmann G. H. F. Wėrterbuch der Littauischen Sprache. Kėnigsberg, 
1851, S. VI. . 

3 Ostermeyer [G.]. Historische Nachrichten vom Trempenschen Kirchspiel. — 
„„Preussisches Archiv“, 1793, II, S. 521. 

2* Ten pat, p. 523— 524. Ir toliau žinios apie Trempus imtos iš to paties G. 
Ostermejerio straipsnio. 

J. Brodovskis Trempuose, būdamas precentorium — vaikų mo- 
kytoju mokykloje prie bažnyčios, turėjo neblogą butą su ūkiniais 
trobesiais, 4 margus (apie 1 ha) žemės ir gaudavo 112 florėnų 
(klebonas gaudavo 200 fl.) pinigais, trupučiuką iš bažnyčioje surenka- 
mų pinigų, pusę klebono kalėdos dydžio, dar kiek javų ir šieno. Be to, 
gaudavo dar kiek už pasitaikančias sutuoktuves, palaidojimus, krikš- 
to ir konfirmacijos ceremonijas. 1 

Visą laisvą nuo tiesioginių pareigų laiką J. Brodovskis, gyven- 
damas Trempuose, skyrė lietuvių kalbai, 'kurią jis labai mylėjo, kaip 
liudija G. Ostermejeris, buvęs po jo mirties precentorium, o paskui 
kunigu Trempuose?“. „Jis anksti pradėjo sudarinėti šios [lietuvių] kal- 
bos žodyną ir dirbo prie jo apie trisdešimt metų. Kadangi lietuviai, su 
kuriais jis-nuolat bendravo, be jo paties kalbos mokėjimo, buvo vienin- 
teliai jo mokytojai, tai jis visuomet turėdavo su savim rašomąją lente- 
lę, kad, išgirdęs ką nors sau nežinoma, tuojau galėtų užsirašyti ir pas- 
kui namuose įtraukti“2. G. Ostermejeris pabrėžia jo nepailstamą uolu- 
mą ir pasiaukojamą atsidėjimą šiam darbui. Nesigailėdamas vargo, 
jis kartais dėl vieno žodžio ar posakio keliaudavo kelias mylias. 

Tokio įtempto darbo rezultatas buvo stambus dviejų dalių žody- 
nas: lietuvių —vokiečių ir vokiečių — lietuvių kalbų. Spėjama, kad pir- 
ma buvo parašyta vokiškai lietuviškoji jo dalis*", laimingai išlikusi, 
nors ir neištisa, ligi mūsų dienų ir dabar saugoma Lietuvos TSR MA 
Centrinės bibliotekos Rankraščių skyriuje (signat. 15. LR —IV). Jos yra 
išlikęs titulinis puslapis, bet trūksta pirmųjų 38 autoriaus numeracijos 
puslapių — pratarmės ir A raidės dalies (prasideda žodžiu Abtilgen 
die Gesetze <... Y) ir pabaigos (baigiasi 1050 puslapiu, žodžiu Scharwer- 
cker Baudziauninkas, kė. Baudgiawifkis Antrinink's). Kaip matyti iš 
G. H. F. Neselmano apgailestavimo““, jų trūksta jau seniai. Anų lai- 
kų papročiu, žodynas turi ilgoką antraštę, trumpai nusakančią j0 po- 
būdį ir paskirtį: * 

Vokiečių — lietuvių ir lietuvių — vokiečių kalbų žodynas, kuriame 
yra tiek biblijos Senojo ir Naujojo testamento žodžiai, tiek namų 





> Ostermeyer G. Gedanken von den alten Bewobnern des Landes Preussen 
<...> 1780, S. XXXVI. 

25 Ten pat. 

27 Schleicher [A.]. Lituanica. — „Sitzungsberichte der Kaiserlichen Aka- 
demie der Wissenschaften. Philosophisch-historische Classe“. Wien, 1853, XI, S. 87. 

2 Nesselmann G. H. F. Worterbuch der Littauischen Sprache. Kėnigsberg, 
1851, S. VI. 

apyvokos žodžiai, taip pat daugiau kaip du tūkstančiai lietuviš- 
kų priežodžių ir daugiau kaip šimtas mįslių ir kuris tuo būdu 
yra jei ne visiškai pilnas, tai bent gana išsamus. Visa tai vien die- 
vo garbei ir lietuvių kalbos mylėtojų labui dideliu vargu ir atsidė- 
jimu sulasė. 

Jokūbas Brodovskis, Trempų precentorius. 


Antroji žodyno dalis (lietuviškai vokiškoji) neišliko. Ji buvo žymiai 
mažesnė už pirmąją — iš viso 461 puslapio, — bet neabejotinai dides- 
nė už spausdintų XVIII a. žodynų (V. Hako, P. Ruigio, K. G. Milkaus) 
lietuviškai vokiškąsias dalis. Antrosios dalies antraštė panaši, kaip ir 
pirmosios, tik joje dar buvo pažymėta, kad žodynas skiriamas norin- 
tiems lietuvių kalbos pramokti, ir paminėtos nemažos autoriaus išlai- 
dos jį ruošiant??, 

Tiek išlikusioji, tiek neišlikusioji žodyno dalis buvo nebe pir- 
moji jo redakcija, nors ir joje yra dar gana daug papildymų. J. Brodovys- 
kis čia gausiai panaudojo 1735 m. biblijos leidimą lietuvių kalba, tur 
būt, turėdamas po ranka biblijos vertimo į vokiečių kalbą konkordan- 
cus kaip pagalbinę priemonę, nes kitaip, atrodo, jam būtų buvę stačiai 
neįmanoma sužymėti, kaip kuris vokiškas žodis įvairiose biblijos vie- 
tose lietuviškai išverstas. Todėl reiktų manyti, kad išlikusioji žodyno 
dalis (vokiškai lietuviška) yra rašyta apie 1740 m. Antroji dalis (lietu- 
viškai vokiška), kaip spėja A. Šleicheris, buvo rašyta vėliau už pirmąją, 
ne taip rūpestingai, turėjo daugiau papildymų, priežodžiai ir mįslės 
joje buvę cituojami labai dažnai tik pagal pirmuosius žodžius*", 
J. Brodovskis norėjo toliau savo darbą tobulinti. Jis buvo pradėjęs 
vokiškai lietuviškąją dalį iš naujo švariai perrašinėti, bet mirtis sutruk- 
dė jam tai iki galo atlikti3!. Ta paskutinė nebaigta redakcija nėra iš- 
likusi, niekas, be G. Ostermejerio, jos daugiau net nepaminėjo. 

Savo žodynu J. Brodovskis baigia senąją leksikografiją ir pade- 
da pagrindus naujajai. Su senaisiais žodynininkais jį sieja pirmenybės 
suteikimas biblinei leksikai ir frazeologijai. Išsamiai panaudodamas 
1735 m. biblijos vertimą, jis tęsia senąją leksikografiją ir ją baigia. Bet 
biblija J. Brodovskis anaiptol neapsiribojo. Savo žodyną jis skyrė lie- 

** Schleicher [A.]. Lituanica. — „Sitzungsberichte <...>“ 1853, XI, S. 86. 

30 "Ten pat, p. 86— 87. : 


31 Ostermeyer G. Gedanken von den alten Bewohnern des Landes Preussen 
<..:5 1780, S. XXXVI, 

tuvių kalbos mylėtojams, norėjo, kad jis būtų pilnas, išsamus, apimių 
žiaudies gyvenimą ir buitį. Dėl to jis su tokiu atsidėjimu ir rinko me- 
džiagą iš gyvojo šaltinio — liaudies kalbos. Tuo savo domėjimusi gy- 
vąja šnekamąja kalba ir gausiu jos panaudojimu J. Brodovskis ir yra 
naujos leksikografijos pradininkas. Itin reikšmingas jo vaidmuo ir tau- 
tosakos panaudojimo atžvilgiu. 

J. Brodovskis pirmasis tiek gausiai panaudojo smulkiąją tauto- 
saką kaip geriausią frazeologinę medžiagą. Pažymėdamas žodyne pa- 
naudotą jos kiekį antraštėje, tuo pačiu pabrėžė savo skirtą jai dėmesį, 
laikė gausų jos panaudojimą viena iš pagrindinių savo žodyno verty- 
bių. J. Brodovskį turime pagrindo laikyti vienu iš pirmųjų tikrųjų tau- 
tosakos rinkėjų ir mėgėjų. Jis užrašinėjo smulkiąją tautosaką visą, ku- 
rią girdėjo, neatrinko „geros“. Panaudojo, atrodo, visą, kurią turėjo. 
Bet pažymėtina, kad išlikusioje žodyno dalyje jos yra žymiai mažiau, 
negu pažymėta antraštėje. Atrodo, kad jos mažiau tebuvo ir visame žo- 
dyne. 

Kyla klausimas, ar J. Brodovskis pats surinko visą panaudotą 
žodyne medžiagą, ar jis naudojosi ir kitų darbais. G. Ostermejeris, kal- 
bėdamas apie mitologinių vardų J. Brodovskio žodyne autentiškumą, 
pabrėžė, kad jis viską yra užrašęs, kaip girdėjo, nežiūrėdamas į jokį se- 
nesnį rašytoją, kurių jam visiškai trūkę?*. Tačiau V. Manhartas yra 
pareiškęs pagrįstą nuomonę, kad tie mitologiniai vardai imti iš M. Pre- 
torijaus ankstesnės „Prūsijos įdomybių“ redakcijos3?. G. Ostermejeris 
taip pat tvirtina, kad J. Brodovskis neturėjęs ryšių su Pil. Ruigiu, kad 
jie nežinoję vienas apie kito darbą (žodyną). Tai, atrodo, teisinga. Bet 
J. Brodovskis yra naudojęs kai kuriuos senesnius žodynus, pavyzdžiui, 
XVII a. „Vokiečių — lietuvių kalbų žodyną“ (Clavis Germanico — Lith- 
vana). Tuo lengva įsitikinti, palyginus žodžio Heller aiškinimą abiejuo- 
se žodynuose (J. Brodovskio p. 660 —661, CGL I 889). Dalį šio aiškinimo 
J. Brodovskis ištisai nurašė, dalį parafrazavo, atitinkamai pakeisda- 
mas senesnius cituojamus leidinius (,„Evangelijas bei epistolas“) nau- 
jais („Nauju testamentu“).Tačiau pažymėtina, kad J. Brodovskis šiuo 
žodynu naudojosi tik kaip pagalbine priemone. Jeigu kai kurių žodžių 
aiškinimas ir frazeologiniai pavyzdžiai yra panašūs ar net labai artimi, 


32 Ostermeyer G. Gedanken von den alten Bewohnern des Landes Preus- 
sen <...> 1780, S. XI. 
3 Mannhardt W. Letto-Preussische Gėtterlehre. Riga, 1936, S. 610—611. 

tai daugelio visai skirtingi. G. H. F. Neselmanas teigia, kad J. Brodovs- 
kis lietuviškai vokiškajai savo žodyno daliai naudojęs V. Hako žodyną“. 
Tai visai galimas dalykas. Atrodo, kad jis naudojo ir D. Kleino grama- 
tiką, gal ir K. Sirvydo žodyną. 

Kaip jau minėta, J. Brodovskis "panaudojo savo žodynui ir ano- 
niminį priežodžių ir mįslių rinkinį. Kadangi jo panaudojimas gali padė- 
ti nušviesti klausimą, ar J. Brodovskis buvo rinkinio sudarytojas, ties 
juo sustotina kiek plačiau. 

Rinkinio tekstus 'T. Brodovskis dažniausiai įdeda į žodyną be jo- 
kių pakeitimų ar tik nežymiai keisdamas rašybą. Tai rodytų, kad rin- 
kinys jam buvo labai patikimas šaltinis. Vienoje vietoje (p. 304), sutrauk- 
tai paminėjęs mįslių pasakos pradžią (,,Jaunas lietuvis vaikinas, kuris 
nori vesti“) ir jos ištisai neįtraukdamas, jis tiesiog nurodo į rinkinį: 
„„Vide hievon in Proverbiis ganz zu letzt“ (žiūrėk apie tai Priežodžiuo- 
se pačioje pabaigoje)*?. Iš to galima spręsti, kad rinkinys buvo jo nuo- 
savybė — vienas iš pagrindinių šaltinių žodynui. 

Bet ne visuomet atitinkami rinkinio ir žodyno tekstai yra tapa- 
tūs, pasitaiko ir žymesnių skirtumų. Kai kurie priežodžiai rinkinyje yra 
be paaiškinimo, o žodyne su paaiškinimu. Pavyzdžiui, rinkinyje yra prie- 
žodis S3illais bafa Trakais nūoga (p. 21a). Žodyne pradžioje buvo irgi 
taip pat parašyta, bet vėliau sukeista žodžių tvarka, pridėti dar du žo- 
džiai wadgios tawe ir vokiškas paaiškinimas. Žodyne ištaisomos rinki- 
nio klaidos, pavyzdžiui, ant Liemėos Galwa (p. 33b) = ant Liemens Gal- 
wa (p. 908). Pasitaiko atvejų, kai žodyne pridedamas kaip paaiškinimas 
antras žodis — sinonimas ar gretiminė lytis, kurios nebuvo rinkinyje, 
pavyzdžiui: <...> Sgi Kėpeni pagaus (p. 8b) = Si Kepeni (Kep/fhi) 
pagūus (p. 424).Vienu atveju pakeista ir priežodžio forma: rinkinyje — 
Gul Wilkas, dgūfta, tėka Wilkas tunka (p. Ta),žodyne — Gul Wilkas 
dgiufia Wilkas, tėka Wilkas, tunka Wilkas (p. 213). Tačiau, apskritai 
imant, tie visi pakeitimai yra nežymūs. Jais remiantis, negalima daryti 
išvados, kad J. Brodovskis nebuvo rinkinio sudarytojas. Jie tik rodo 
kruopštų, sąžiningą žodyno autoriaus darbą, pastangas išaiškinti ne- 
aiškius dalykus, patikslinti netikslumus ir greičiau kalbėtų už tai, kad 
jis ir yra rinkinio sudarytojas. 


34 Nesselmann G. H. F. Wėrterbuch der Littauischen Sprache. Koėnigs- 
berg, 1851, S. VI. 

35 Si mįslių pasaka kaip tik ir yra įdėta rinkinyje pačioje priežodžių pabaigoje, 
prieš mįsles (p. 32b — 33a). Žr. BM VIII. 

Nors ir negalima nustatyti, kiek smulkiosios tautosakos J. Bro- 
dovskis paėmė iš kitur, nes ne visas priežodžių ir mįslių rinkinys yra iš- 
likęs, vis dėlto galima teigti, kad žodyno autorius tuo rinkiniu nesiribo- 
jo. Norint tuo įsitikinti, užtenka palyginti rinkinio tautosaką, praside- 
dančią, pavyzdžiui, raide E, kuri visa yra išlikusi, su žodyno tautosaka, 
prasidedančia raide E. Rinkinyje nėra priežodžių apie edelmoną, apie 
dvaro gyvenimą (iš D). Iš to būtų galima daryti išvadą, kad aštriausi 
socialiniu atžvilgiu priežodžiai žodyne įrašyti ne papildymuose paraš- 
tėje, bet pačiame tekste. Vadinasi, juos autorius turėjo prieš rašydamas 
žodyną. Galima todėl teigti, kad J. Brodovskis yra turėjęs dar ir kitą. 
smulkiosios tautosakos rinkinį. 

Taigi klausimas, kas yra anoniminio priežodžių ir mįslių rinki- 
nio sudarytojas, kol kas lieka neišspręstas. Rašyba čia nieko aiškaus 
nepasako. Ji iš esmės nesiskiria — tiek rinkinyje, tiek žodyne yra nenu- 
sistovėjusi, bet panaši. Rašysena taip pat nieko aiškaus nepasako. Ji 
yra panaši, bet neatrodo visai tokia pat. Visus skirtumus būtų galima. 
bandyti ir taip aiškinti, kad tarp rinkinio sudarymo ir žodyno išlikusios 
redakcijos parašymo yra praėję nemaža laiko (gal koks 20 me- 
tų). Bet tai klausimo, kada sudarytas rinkinys ir kas jo sudarytojas, 
neišsprendžia. Jis laukia specialaus tyrinėjimo. Jeigu būtų išlikusi ir ki- 
ta J. Brodovskio žodyno paruošiamoji medžiaga, kurios turėjo būti 
labai daug, šį klausimą būtų žymiai lengviau išaiškinti. 

J. Brodovskis turėjo plačių užsimojimų. Jis nesitenkino papras- 
to frazeologinio dvikalbio žodyno rėmais, o norėjo apimti visa, kas, jo 
nuomone, buvo svarbiausia. Jo galvoje, atrodo, būta enciklopedinio 
žodyno idėjos, bet labai dar neaiškios, miglotos. Labai stipriai veikia- 
mas mokykloje — gimnazijoje ir universitete — įdiegtos religinės pa- 
saulėžiūros, įpratintas į viską žiūrėti pro biblinius akinius, J. Brodovs- 
kis ir savo žodyne pirmą vietą buvo linkęs skirti biblijai. Todėl jis įiraukė 
į savo žodyną ir biblinius asmenvardžius, ir vietovardžius, kurie, lietu- 
vių kalba taip pat skambėdami, kaip ir kitose kalbose, čia yra visai ne- 
reikalingas balastas. 

Bet J. Brodovskio pasaulėžiūra nebuvo jau nuosekli vientisa re- 
liginė pasaulėžiūra. Joje aiškiai apčiuopiami prieštaravimai ir svyravi- 
mai. Jie kilo todėl, kad J. Brodovskį stipriai veikė nuolatinis ryšys su 
liaudimi. Bendraudamas su liaudimi, ją mylėdamas, jis norėjo surink- 
ti visą jos leksiką, apimti visą gyvenimą, įvairias sritis. Dėl to jis įtrau- 

kia į žodyną lietuviškus asmenvardžius ir vietovardžius, pažymėdamas 
nuotolį nuo stambesnių centrų. Dėl to jis duoda enciklopediškai išti- 
sas kai kurių sričių nomenklatūras, pavyzdžiui, amatininkų vardus 
(p. 631 —633), žuvų vardus (p. 473 —474) vištų vardus (p. 664), arklių 
vardus (pagal gerumą, greitį, plaukų spalvą, iš viso keliasdešimt, p. 972). 
Žodyne jis pasireiškia ir kaip etnografas. Duoda senųjų lietuvių dievų 
sąrašą (p. 597 —— 598), traktuodamas juos pagal romėniškąją interpre- 
taciją, aprašo kai kuriuos papročius, ypač susijusius su senuoju pago- 
niškuoju tikėjimu. Būdinga, kad J. Brodovskis pateikia visa tai kaip 
Takta, objektyviai, nepridėdamas savo vertinimo. Kitokį jį matome, 
paėmę, pavyzdžiui, žodį Commediant 5aidejas. Čia J. Brodovskis nesu- 
silaiko neparodęs savo pasipiktinimo, pasmerkimo ir pavadina akto- 
rių velnio tarnu, tuo primindamas maldingąji Donelaičio „Metų“ Sel- 
mą (plg. „Rudenio gėrybių“ 336 eilutę). 

Dėdamas į žodyną autentišką, iš liaudies lūpų užrašytą tautosaką, 
J. Brodovskis jautė jos priešiškumą viešpataujančioms klasėms, feoda- 
linei ideologijai ir biblinei frazeologijai. Pavyzdžiui, liaudis, ilgus am- 
žius kentusi feodalų priespaudą, savivalę, besaikį išnaudojimą, savo ne- 
apykantą ir panieką jiems reiškė priežodžių 

Edelmons, o šuo (velnias) — viena miera. 
Norėdamas sušvelninti priežodį, o gal ir tikėdamas, kad yra gerų ponų 
— edelmonų, J. Brodovskis įterpė skliausteliuose pastabą (po žodžio 
Edelmons): žinoma, piktas. Taip jis bandė išlyginti į akis krintantį prieš- 
taravimą. Bet tokių jo pastabų yra labai maža, ir dažniausiai liaudies 
balsas žodyno tautosakoje skamba niekaip nešvelninamas. 

J. Brodovskio vidiniai svyravimai ir prieštaravimai pasireiškia 
ir kitaip. Linkęs pirmąją vietą skirti biblijai, žodyne jis kone prie kiek- 
vieno žodžio sužymi atitinkamas jos vietas (kur kalbamasis |žodis yra), 
įdeda nemaža ir ištisų pasakymų ir tik paskui duoda pavyzdžius iš gy- 
vosios kalbos ir tautosakos. Bet taip elgtasi ne visuomet. Kartais pra- 
deda kaip tik nuo gyvosios kalbos ir tautosakos. Dažnai iš biblijos ima 
tik truputį pavyzdžių, o iš gyvosios kalbos ir ypač smulkiosios tautosa- 
kos duoda jų ištisas serijas, net nutoldamas nuo aiškinamojo žodžio, 
taigi tautosakinė medžiaga užgožia biblinę. Apskritai imant, jis 
smuikiajai tautosakai niekur vietos neapribojo, davė visą, kurią turėjo. 
Tai rodo ne tik ypatingą tautosakos vertinimą, bet ir vykstantį persi- 

laužimą, posūkį jos link. Tik neaišku, kodėl J. Brodovskis apsiribojo 
smulkiąja tautosaka ir nesidomėjo liaudies dainomis. Tiesa, įdėjo į žo- 
dyną ir jų nuotrupų, bet labai nedaug. 

Greta J. Brodovskio savo kalbiniais darbais XVIII a. pirmoje 
pusėje svariau pasireiškė ir Pil. Ruigys. Nors jo darbai pasirodė tik 
XVIII a. viduryje, bet jie glaudžiai susiję su XVIII a. pradžios kalbiniu 
ginču, iš jo išaugę. 

Pil. Ruigys vienas iš pirmųjų, kad ir nedrąsiai, įvertino tautosa- 
ką estetiniu atžvilgiu ir ją panaudojo gražiausioms kalbos savybėms 
pailiustruoti, pabrėždamas lietuvių kūrybinius sugebėjimus, išradin- 
gumą, sąmojingumą. Jis pateikė tautosakos pavyzdžių (dainų, 
mįslių, priežodžių) „Lietuvių kalbos tyrinėjime“ (1745), o „Lietu- 
vių —vokiečių ir vokiečių — lietuvių kalbų žodyne“ (1747) smulkiąją 
tautosaką panaudojo kaip frazeologinius pavyzdžius. Tai buvo pir- 
masis spausdintas žodynas su tautosakinę medžiaga. 

Pil. Ruigio veikalai ir užbaigia antrąjį etapą smulkiosios lietu- 
vių tautosakos rinkimo ir panaudojimo istorijoje. J. Brodovskio ir 
Pil. Ruigio dėka smulkioji tautosaka pasidarė esminė kalbinių veikalų 
medžiagos dalis, ir vėliau jos panaudojimas buvo jau būtinas. 


Trečiasis etapas smulkiosios lietuvių tautosakos rinkimo ir pa- 
naudojimo istorijoje prasideda į XVIII a. pabaigą ir nusitęsia toli į XIX 
amžių. Akstinas labiau susidomėti tautosaka, kaip ir XVIII a. pradžio- 
je, buvo vėl paaštrėjęs literatūrinės kalbos klausimas, kova dėl giesmy- 
no reformos, pasireiškusi ilga literatūrine polemika. XVIII a. pabaiga, 
tiesą sakant, nieko reikšmingesnio nedavė: niekas, kiek žinoma, tada 
nesudarė naujų stambesnių rinkinių, — buvo tenkinamasi jau esamais. 
Bet didėjantį tautosakos vertinimą šiuo laikotarpiu rodo kūrybinis j0s 
panaudojimas, įvedimas į grožinę literatūrą. Pradininkas čia buvo 
K. Donelaitis, savo kūryba arčiausiai susijęs su liaudimi, jos dvasine 
kultūra ir jai atstovavęs. K. Donelaitis daugiausia panaudojo pasako- 
jamąją tautosaką, bet ir smulkioji ne vienu atveju susilaukė atgarsio 
jo kūryboje, buvo jam išraiškos priemonių šaltinis. Tautosakos panau- 

dojimas grožinėje kūryboje ir yra naujas reiškinys, skiriąs šį etapą nuo 
ankstesnio. 

Būdinga, kad XVIII a. antroje pusėje vėl keliama mintis išleisti 
priežodžių rinkinį. Pirmą kartą ji buvo iškelta XVIII a. pradžioje, 
bet taip ir liko nerealizuota. Šiuo laikotarpiu, turint J. Brodovskio žo- 
dyne nemažą tautosakos rinkinį, tai jau, atrodo, buvo visai įmanoma 
padaryti. Rinkinio išleidimo reikalas buvo keliamas skirtingais moty- 
vais: amžiaus pradžioje — kalbiniais, o pabaigoje — estetiniais ir na- 
cionaliniais. G. Ostermejeris, pirmasis lietuvių literatūros istorikas, 
kovojęs dėl giesmyno reformos, 1780 metais rašė, kad J. Brodovskio 
žodyno priežodžiai „yra tikrai verti išrinkti, sutvarkyti ir su paaiškini- 
mais atskirai išspausdinti. Jie neabejotinai labiau išgarsėtų, kaip Agri- 
kolos*s vokiečių priežodžiai, ir senovės lietuvių sąmojį nuostabiai paro- 
dytų; taip pat duotų progą apgailestauti, kad vokiečių ordinas tokią 
tautą į tokią baisią vergovę įstūmė <...>“37. Bet jeigu toks rinkinys ir 
būtų buvęs paruoštas, jis, aišku, nebūtų radęs leidėjo, kaip jo nerasda- 
vo visi stambesni žodynai, kuriais dar galėjo būti kiek suinteresuoti ir 
vokiečiai kunigai. 

Smulkioji tautosaka šiuo laikotarpiu, kaip ir ankstesniu, buvo 
panaudojama kalbiniuose darbuose. (G. Ostermejeris jos palyginti 
nemaža įdėjo į savo gramatiką (1791), tuo atžvilgiu pralenkdamas visų 
ankstesnių ir vėlesnių XVII- XVIII a. gramatikų autorius. Nemažą 
J. Brodovskio žodyno priežodžių ir posakių dalį (apie 300) paskelbė 
K. G. Milkus savo „Lietuvių — vokiečių ir vokiečių — lietuvių kalbų žo- 
dyne“ (1800). K. G. Milkaus žodyne pirmenybė jau buvo suteikta 
tautosakai ir gyvosios kalbos frazeologijai, o biblinė frazeologija nu- 
stumta į antrą vietą. K. G. Milkus, pirmasis po K. Donelaičio, panau- 
dojo smulkiąją tautosaką — priežodžius savo originalioje kūryboje 
(„Pilkainis“) ir vertimuose (,„,Kaūlikas“). 

Taigi kalbiniuose darbuose, ypač leksikografijoje, vykusi dvie- 
jų kultūrų kova, pasireiškusi, iš vienos pusės, rėmimusi ir apsiribojimu 
bibline leksika ir frazeologija, o iš kitos — gyvosios kalbos ir tautosa- 
kos įvedimu, didėjančiu panaudojimu, iškėlimu į pirmąjį planą, XVIII a. 


3 Jonas Agrikola (1492— 1566), be teologinių raštų, yra išleidęs nemažą vo- 
kiečių priežodžių rinkinį (I d. 1529, II d. 1534, III d. 1548), kuriuo gėrėjosi Liuteris. 

37 Ostermeyer G. Gedanken von den alten Bewohnern des Landes Preussen 
<...> 1780, S. XXXVII. 

pabaigoje baigėsi liaudiškos kultūros laimėjimu, nors dar ir ne pilnu- 
tiniu. Ta kova buvo ilga, sunki ir sudėtinga. Reikšmingiausią vaidme- 
nį joje yra suvaidinęs J. Brodovskis. 


* ko + 


XVII - XVIII a. surinktoje ir iš dalies paskelbtoje tautosakoje 
pirmąkart lietuvių kultūros istorijoje prabilo savo vardu, savo meniniu 
žodžiu liaudis, kuri viešpataujančių klasių buvo laikoma tik darbo gy- 
vūliu, sutyertu nuolatinei vergovei?“, darbo jaučiu, tik tuo besiskirian- 
čiu nuo tikrojo, kad neturi ragų“?. Toji tautosaka buvo viena iš liau- 
dies kovos priemonių su viešpataujančiomis klasėmis, jų ideologija. Joje 
liaudis parodė, kokia ji iš tikrųjų yra, išsakė savo požiūrį į gyvenimą, 
įvairius jo reiškinius. 

Kad. rinkiniai sudaryti XVII — XVIII amžiuje, suprantama, 
dar nereiškia, kad ir jų tautosaka tada sukurta. Didžioji jos dalis yra. 
žymiai senesnė, bet ir kita datuotina, atrodo, vėliausiai XVII a. ir tik 
kai kas pačia XVIII a. pradžia. Už tai kalbėtų, pavyzdžiui, faktas, kad 
toje tautosakoje visai neatsispindi kolonizacija, pradėta tuoj po 1711 m. 
maro ir masiškai vykdyta apie 1732 m. Bet ir anksčiau sukurta tauto- 
saka liaudies buvo pritaikinta to meto, kada ji buvo užrašyta, gyveni- 
mui ir tą gyvenimą taip pat atspindi. Ją susieti su konkrečia Įtikrove daž- 
nai padeda rinkėjų pridėti paaiškinimai, bc kurių dažnai ir jos tikroji 
prasmė ano meto sąlygomis būtų labai sunku, o kartais ir neįmanoma 
suvokti, 

Visų šių rinkinėlių ir rinkinių; smulkioji tautosaka, atrodo, su- 
kurta ir užrašyta valstiečių aplinkoje. Joje jau ryškiai atsispindi fe0- 
dalizmo irimas ir kapitalistinių santykių formavimasis, pinigo galios 
iškilimas, valstiečių diferenciacija, jų skilimo į antagonistines klases 
užuomazgos ir iš to kilę prieštaravimai valstiečių klasės viduje. Tai drau- 
ge su viešpataujančių klasių idėjiniu poveikiu sąlygoja tam tikrą smul- 
kiosios tautosakos nevienalytiškumą, prieštaringumą, kaip tai, apskri- 
tai imant, būdinga smulkiajai tautosakai. Tačiau pažymėtina, kad, ne- 
paisant diferenciacijos, visi valstiečiai, kęsdami visokeriopą priespaudą 
ir išnaudojimą, XVII- XVIII amžiuje stovėjo kaip priešiška, antago- 








3 Der Preufische Sammler, 1774, II, S. 1362. 
3 Lepner T. Der Preusche Littauer <...> S. 52. 

nistinė klasė stambiesiems feodalams, edelmonams, ir tai lėmė šio lais 
kotarpio tautosakos vieningumą daugeliu atžvilgių. 

Smulkiojoje tautosakoje, ypač priežodžiuose, patarlėse ir po- 
sakiuose, atsispindi konkreti Prūsijos gyvenimo tikrovė, specifiniai jos 
bruožai. Prūsijai buvo būdingas absoliutizmo augimas, valstybės cent- 
ralizacijos stiprinimas. Milžiniškoms prabangiško dvaro išlaidoms pa- 
dengti ir karinei galiai didinti buvo ieškoma vis naujų priemonių kuo 
daugiau iš gyventojų, ypač valstiečių, išplėšti. Tam buvo sudarytas 
didžiulis administracinis aparatas, leidžiami įvairiausias sritis apiman- 
tieji potvarkiai, taikomos drakoniškos bausmės už jų nevykdymą. Tai, 
atrodo, atsispindi priežodyje: 


Karaliai ilgas rankas tur(i] gal/i] toli prisiekti. 


Kaip beatodairiškai Prūsijos valstiečiai buvo įvaldžios plėšiami, 
rodo druskos mokesčiai. Jie buvo uždėti XVII a., XVIII a. pradžioje 
smarkiai padidinti, o 1722 m. įvestas Halės druskos monopolis, griež- 
čiausiai uždraudžiant pirkti pigią užsieninę druską (už saikelio pir- 
kimą — 10 metų tvirtovės, o už pakartotinį pirkimą — pakorimas). 
Kiekvienai šeimai buvo nustatytas pagal asmenų ir gyvulių skaičių pirk- 
tinas Halės druskos kiekis, o už jo neišpirkimą be pateisinamos prie- 
žasties — bausmės: pirmą kartą plakimas 40 smūgių, lantrą — 100 smū- 
gių, o trečią kartą pakorimas“?, Į tai liaudis atsakė drastiška ironija: 


Subinė panižo, druska atpigs — po šilingą kruopa bus. 
Neabejotinas tiesioginis ir daugelio kitų priežodžių ryšys su Prū- 
sijos tikrove. Pavyzdžiu galima paimti teismus. Kovojant su teisėjų ko- 
rupcija, 1698 m. buvo išleistas nuostatas, kad kiekvienas, kuris laimėjo 
bylą, turi prisiekti, jog nebuvo papirkęs teisėjo*!. Liaudis kyšio reikšmę 
taip apibūdino: 
Balvai ir vandeni atgrąžin/aj. 
Priežodžiuose ji demaskavo feodalinį teisingumą: 


Nevalė daroma yra, ne prova. Kieno valia, to ir teisybė. Vabalus 
leidž/ia], o muses spendž/ia] vor/a]tinkliu. 


* Baczko L. Geschichte PreuBens. Koenigsberg, 1800, VI, S. 340, 408 — 409. 
*1 Ten pat, p. 184, 

Nuolat taikomos už įvairius nusikaltimus ir nuostatų nevykdy- 
mą drakoniškos bausmės, ypač pakorimas, atsispindėjo keiksmažo- 
džiuose: 

Kad tu ant galgių pareitum/b]Jei! Kad tu pakartas būtumįb Jei! 
Kad tu į budelio rankas ateitum/ bei! 


Lietuviai valstiečiai Prūsijoje kentė dvigubą priespaudą — feo- 
dalinę ir nacionalinę. Vokiečiai joje buvo privilegijuoti, visaip prote- 
guojami, o lietuviai diskriminuojami. Ši valdžios politika, lietuvių nie- 
kinimas atsispindi posakyje: 

Lietuvninką už vyžą laiko. 


Iš kitos pusės, lietuvių valstiečių tautinis sąmoningumas, savo, kaip au- 
tochtonų, pranašumo prieš atėjūnus jutimas atsispindi populiariame, dau- 
gelyje šaltinių užfiksuotame posakyje: 

Štai jau vokietis išmanys kaip lietuvninks. 


Lietuvių valstiečių gyvenimas Prūsijoje tolydžio sunkėjo, kai prie 
feodalinės eksploatacijos prisidėjo nauji kapitalistinio išnaudojimo 
metodai. Viešpataujančios klasės stengėsi besiformuojančius kapitalis- 
tinius elementus pajungti savo naudai, išlaikyti esamą santvarką. Bau- 
džiava, bandyta panaikinti 1719 m., iš esmės liko nepakitus. Karalius, 
kitur uždraudęs valstiečių plakimą, dirbant baudžiavoje, Prūsijoje jį 
paliko. Nepaklusnūs karališkųjų žemių nuomininkams valstiečiai buvo 
baudžiami kaip maištininkai. Sunkią savo būklę liaudis taip apibūdino: 


Baudžiava mums privinčiavota kaip marti. Vargas mūs" brolis 
€...5.Norint čia išbėgsi, kitur vargas atsitūpęs tavęs lauks. Žmo- 
nių kraujas prasčiau/s] laikomas tampa kaip vanduo. 


Nepakeliami mokesčiai, nuolat didinami, labai suvargino vals- 
tiečius ir buvo viena iš priežasčių, kodėl maras tiek aukų iš jų pareika- 
lavo. Prieš 1709 metus jie turėjo kasmet mokėti 28 mokesčius — eili- 
nius ir neeilinius**. Negalėdami jų išsimokėti, turėjo bristi į skolas. Įsi- 
skolinimas, kaip visuotinis reiškinys, tautosakoje buvo apibendrintas 
karčia ironija: 

Šuo be skolos. 


* Beheim-Schwarzbach M. Friedrich Wilhelm's T. Colonisationswerk 
in Litauen. Koenigsberg, 1879, S. 6. 

Tokia padėtis aštrino klasinius prieštaravimus, stiprino neapy- 
kantą viešpataujančioms klasėms, esamai santvarkai. Savo neapy- 
kantą ir panieką dvarininkams, baudžiaviniam darbui liaudis visai at- 
virai ir išreiškė: 

Dvaro gyvenims — peklos gyvenims; ilgai dvare — ilgai pek- 
loj. 
Drauge vyko ir klasinis valstiečių sąmonėjimas, kurio ryškų atspindį 
matome žodžiuose: 
Kad stuboj mano vaikų netilptų, tad neleisčia/u] savo vaiką 
po edelmonu služyt. 


Būdinga, kad, nepaisant tiek amžių skiepytos krikščioniškos pa- 
saulėžiūros, pagarbos jos skelbėjams dvasininkams, liaudis kuni- 
guose pirmiausia matė savo išnaudotojus ir pajuokė jų gobšumą, sava- 
naudiškumą: 

Klebono kiauras žaks arba Klebono platus žaks, niekad ne- 
prikrauji. 
Į kunigų grasinimus pragaru, laukiančiomis pomirtinėmis bausmėmis 
už nepaklusnumą, liaudis ironiškai atrėždavo: 
Mes, biednieji lietuvninkai, edelmonais, kunigais į peklą ne- 
tilpsim. 


Tuo jie norėjo pasakyti, kad pragare atsidurs visi jų skriaudėjai, o jiems, 
valstiečiams, ten ir vietos nebebus. 

Smulkioji tautosaka, užfiksuota XVII-XVIII a. kalbiniuose 
ir etnografiniuose veikaluose, gana plačiai atspindi daugelį lietuvių vals- 
tiečių gyvenimo, visuomeninės aplinkos, tarpusavio santykių bruožų. 
Nemaža vietos joje skiriama kasdieninei buičiai su visu jos margumu, 
šeimai, ūkininkavimui, darbui; skelbiama gili išmintis, iškeliamas darbš- 
tumas, apdairumas, tvarkingumas, duodama praktinių nurodymų, pajuo- 
kiamos ydos. Smulkiojoje tautosakoje atsispindi sveika valstiečio moralė, 
tikėjimas gėrio ir tiesos pergale, tėviškės meilė, bet taip pat ir vidiniai 
jo prieštaravimai, pasaulėžiūros ribotumas, sąlygojamas feodalinės san- 
tvarkos sąlygų ir viešpataujančių klasių ideologinio poveikio. 

Dėl to joje matome, iš vienos pusės, visuomeniškumą, solidaru- 
mą (Vieną avį kerpa, o kita dreba), o iš kitos, jo priešybę — egoizmą, 
savanaudiškumą, apsiribojimą savo siaurais asmeniniais interesais (Ko 

nemitęs svetimą niežą kasinėt?), kitų išnaudojimą kiekviena proga, api- 
bendrintą kaip tipišką reiškinį išnaudotojiškoje visuomenėje (Bend- 
ras arklys visada liesas). Kadangi religija buvo vienintelė viešpataujanti 
ideologijos forma feodalizmo epochoje, ir smulkioji tautosaka neiš- 
vengė jos poveikio. Pasitaiko joje ir dvasininkų skiepijamų pažiūrų tie- 
sioginių atgarsių (Kad bėda didžiausia, dievo pagalba arčiausia. Die- 
vui daugiauls| rūpĮi| kaip mums), ir [religinio fanatizmo — žmogaus ver- 
tinimo pagal priklausymą vienai ar kitai religijai — atspindžių (Derėk 
kaip žyds, užmokėk kaip krikščionis). Su tuo susijęs ir religinis nuspai- 
vinimas tikėjimo geresne ateitimi, tiesos ir gėrio pergale (Dar dievs 
gyvs yra. Dievs neveikus, ale atmenus) ir šiaip dažnas dievo minėjimas. 
Pažymėtinos ir senojo pagoniškojo tikėjimo liekanos (Kad tave deivai- 
tis...Nei saulės duktė negal jam įtikti), senų pagoniškų papročių, su kul- 
tu susijusių ceremonijų atgarsiai (Mušk baltų gaidį...Užgerk su kauše- 
liu... J. 

Visa ši tautosaka yra pirmiausia Prūsijos lietuvių valstiečių tau- 
tosaka. Bet, iš kitos pusės, didžioji jos dalis yra bendra visų lietuvių 
tautosaka. Tai aiškiai matyti iš vėlesnių rinkinių ir užrašymų įvairiose 
Lietuvos vietose. Nemaža jos dalis ir lig šiol tebėra gyva ir plačiai vi- 
siems žinoma. Iliustracijai galima paimti keletą pavyzdžių: 

Aklas aklą vadžioj/a]. 

Aš jam kalną pyliau, o jis man duobę kasa. 
Genys margs, o sviets margesnis. 

Į klaną puolęs — sausas nekelsi. 

Iš adatos vežimą priskaldo. 

Šuns balsas neit į dangų. 

Veršiu neblioves, jaučiu nebaubsi (nepradėk). 


Tos tautosakos bendrumas yra daug didesnis, negu skirtingumas. Vė- 
liau užrašyti Lietuvoje variantai dažniausiai nežymiai tesiskiria nuo 
esančių XVII- XVIII a. rinkiniuose. 

Prūsijoje užrašytos smulkiosios tautosakos bendrumą su visų 
lietuvių smulkiąja tautosaka reikia aiškinti, atrodo, pirmiausia tuo, kad 
jos didžioji dalis buvo sukurta labai seniai, kai dar Prūsijos lietuvių ne- 
skyrė jokia valstybinė siena nuo Didžiosios Lietuvos kunigaikštystės. 
Be to, reikia turėti galvoje tai, kad ir vėliau Prūsijos lietuviai palaikė 
ryšius su Didžiosios Lietuvos kunigaikštystės lietuviais. Tuos ryšius vel- 
tui bandė nutraukti savo įsakymais Prūsijos valdžia XVI a. 

Kalbant apie smulkiosios tautosakos bendrumą, reikia turėti 
galvoje ir turinį, ir formą. Kuriama nuo seniausių laikų ir tolydžio šli- 
fuojama, smulkioji lietuvių tautosaka ilgainiui įgavo jai būdingą meni- 
nę formą, struktūrą. Siekiant didžiausio trumpumo, glaustumo ir drau- 
ze išraiškingumo, buvo ištobulinta ištisa meninių priemonių sistema, 
kurion įėjo paralelizmas, antitezinis sugretinimas, palyginimas, pakar- 
tojimas, anafora, epifora, ritmas, rimas, asonansai ir aliteracijos. Tuo 
būdu konkrečiam reiškiniui, kuris yra priežodžio ir patarlės pagrindas, 
buvo suteikta (dažnai hiperbolizuojant) plati, stačiai neišsemiama api- 
bendrinamoji reikšmė. Įgavęs išraiškingą ir įtaigią, skambią ir lengvai 
įsimenamą formą, priežodis galėjo gyvuoti amžius ir būti taikomas įvai- 
riems naujiems atvejams, bent iš tolo primenantiems pirmąjį, davusį pa- 
grindą jam sukurti. Priežodžio ir patarlės poetika jau! buvo nusistovė- 
jusi seniai prieš čia skelbiamų rinkinių ir rinkinėlių sudarymo laiką, ir 
atskiri priežodžiai toliau mažai bekito. 

Panašiai yra ir su mįslėmis, kurių XVII- XVIII a. rinkiniuose 
turime apie 150. 

Prūsijos lietuvių tautosakos bendrumas su visų lietuvių tautosaka 
buvo pagrindas jai įeiti į vėlesnius kalbinius veikalus ir smulkiosios tau- 
tosakos rinkinius, paruoštus Lietuvoje. 


X X * 


XVII - XVIIII a. smulkiosios lietuvių tautosakos rinkiniai, Lli- 
kę daugiausia nespausdinti, žinoma, negalėjo turėti tokios reikšmės, ko- 
kią jie būtų turėję išspausdinti. Tačiau ir taip jų, ypač J. Brodovskio 
žodyno tautosakos, poveikis, nors daugiausia netiesioginis, siekia iki 
pat XX amžiaus. 

Nuo pačios XIX a. pradžios J. Brodovskio žodyno tautosaka 
pasidarė sudėtinė smulkiosios tautosakos rinkinių dalis Lietuvoje. Bū- 
dama neprieinama rankraštyje, ji į tuos rinkinius pateko pirmiausia iš 
K. G. Milkaus žodyno. Iš ten ją nusirašė S. Daukantas (jis nusirašė taip 
pati T. Lepnerio paskelbtą tautosaką). Iš K. G. Milkaus žodyno ėmė 
tautosakos ir D. Poška savo žodynui. Nusirašytąją tautosaką drauge 
su sau žinoma S. Daukantas skelbė rinkinėliais — priedais prie savo 
leidinių: „Abėcėlės“ (1842), „Dainių Žemaičių“ (1846), „Parodymo, 
kaip apynius auginti“ (1847) ir kitų. 

Iš S. Daukanto leidinių ta tautosaka pateko į M. Valančiaus pa- 
ruoštą ir paskelbtą atskiru leidiniu rinkinį „Patarlės Žemaičių“ (1867). 
A. Baranausko tvirtinimu, M. Valančius „ne terpū žemaiczu tas pžtar- 
les suržnkiojo, jisai, darbais apsikrėwęs būdamas, nė nespėjo patariu 
rankioti, bet kitū surankiotas wėnėn wčėton sudėjo, ir spaustuwčn pž- 
dawė““. M. Valančius paskelbė arti 1500 priežodžių, patarlių ir posakių. 
Iš jų apie 200 atitinka J. Brodovskio žodyno priežodžius ir patarles bei 
posakius. Pažymėtina, kad tiek S. Daukantas, tiek M. Valančius prie- 
žodžius ,,žemaitino“ — ne tik fonetiką, morfologiją, bet dažnai ir lek- 
siką. 

XIX a. viduryje J. Brodovskio žodyno rankraštį panaudojo kai- 
bininkai: G. H. F. Neselmanas savo lietuvių kalbos žodynui (1851) ir 
A. Šleicheris lietuvių kalbos chrestomatijai („Litauisches Lesebuch und 
Glossar“ 1857). Skirdamas joje apie 60 puslapių smulkiajai lietuvių tau- 
tosakai, A. Šleicheris nemaža jos paėmė iš J. Brodovskio: daugiau kaip 
500 priežodžių, apie 100 „kalbesių“, apie 150 mįslių. Jis keitė tauto- 
sakinių tekstų rašybą, fonetiką, kartais juos sutrumpindavo, tik ret- 
karčiais tepridėdavo paaiškinimus, bet ir tai dažniau savo, ne J. Brodovs- 
kio. A. Šleicheris įdėjo ir keletą biblinių priežodžių. Taip pat jis panau- 
dojo T. Lepnerio ir Pil. Ruigio rinkinėlius. 

A. Šleicherio chrestomatija buvo vienas iš šaltinių M. Miežinio 
„Lietuviškai — latviškai — lenkiškai —rusiškam žodynui“ (1894). Žodyne 
gana gausiai panaudota smulkioji tautosaka, kaip frazeologinė me- 
džiaga. Žymi jos dalis yra imta iš A. Šleicherio chrestomatijos. 

A. Šleicherio chrestomatija buvo ir kitiems šaltinis. Ją, taip pat 
ir M. Miežinio žodyną, panaudojo V. Krėvė — Mickevičius savo pradė- 
tame leisti stambiame priežodžių ir patarlių rinkinyje (,„Patarlės ir prie- 
žodžiai“ I 1934, II 1935, III 1937), vienur nurodydamas šaltiniu A. Šlei- 
cherį, kitur M. Miežinį, bet niekur nepaminėdamas J. Brodovskio, ku- 
ris buvo seniausias, pirmutinis šaltinis. Kitaip elgėsi K. Jurgelionis 
„Mislių knygoje“ (1913). Imdamas mįsles iš A. Šleicherio chrestomati- 
jos, jis pažymėjo ne tik savo tiesioginį šaltinį, Šleicherį, bet ir netiesiogi- 
ni — J. Brodovskį. 

Tuo nesibaigė J. Brodovskio poveikis. Jo tautosaką, nors netie- 
siog, bet iš ankstesnių kalbinių darbų, atrodo, panaudojo ir J. Jablons- 
kis savo gramatikoje, kuri daugelį metų buvo pagrindinė lietuvių lite- 

*3 „Archivum Philologicum“. K., 1930, I, p. 85. 

ratūrinės kalbos mokymosi priemonė. J. Jablonskio gramatikoje ran- 
dame tokius bendrus su J. Brodovskio žodynu priežodžius: 


Mažas keras didį vežimą verčia. 
Namų namučiai norint po smilga. 
Pelėda neišperi vanagėlio raibojo ir kt. 


J. Brodovskio žodynas naudojamas ir dabar. Iš jo buvo išrink- 
ta medžiaga, jos tarpe ir tautosaka, akademiniam lietuvių kalbos žody- 
nui. Tik gaila, kad išėjusiuose jo tomuose dažnai prie tos tautosa- 
kos kaip šaltinis pažymimas ne J. Brodovskio žodynas, bet G. H. F. Ne- 
selmano žodynas, A Šleicherio chrestomatija, M. Miežinio žodynas. 

J. Brodovskio ir kitų pirmųjų rinkėjų smulkioji tautosaka, iš- 
leista atskirai, reikia tikėtis, paskatins ne vieną ja labiau susidomėti ir 
patyrinėti. 


LŽ š , 


DU ŽEMAITIŠKI XVHI a. VIDURIO LAIŠKAI 


Labai maža“ palyginti lig šiol tesurasta žinių apie lietuvių kal- 
bos vartojimą viešajame gyvenime Didžiojoje Lietuvos kunigaikštys- 
tėje iki pat XIX a. pradžios. Dar mažiau teišliko konkrečių to vartoji- 
mo pėdsakų — lietuviškų tekstų: keletas proginių eilėraščių, skirtų 
didelėms iškilmėms, viena kita eiliuota dedikacija didikams religinėse lie- 
tuviškose knygose, priesaikos ir atskiri pasakymai teismų bylose, so- 
džiaus teismo nuostatai Šiaulių ekonomijoje 1780 m., atsišaukimai 
1794 m. sukilimo metu, du stambūs satyriniai eilėraščiai iš XVIII a. pabai- 
gos. Tai beveikir viskas. Jokių patikimesnių duomenų nebuvo apie lietuvių 
kalbos vartojimą korespondencijoje. Tik iš Prūsų Lietuvos žinomi du 
lietuviški laiškai — A.F. Šimelpenigio (eiliuotas) ir K. Donelaičio. To- 
dėl atrodo verti platesnio dėmesio neseniai surasti Oginskių archyve du 
XVIII a. vidurio laiškai!. 

Abu laiškai pirmiausia įdomūs kaip lietuvių kalbos vartojimo 
korespondencijoje prekybiniais reikalais faktas. Savo pobūdžiu jie kiek 
išsiskiria iš XVI-— XVIII a. lietuvių kalbos paminklų ir dėl to turėtų 
dominti kalbininkus. Iš jų matyti Klaipėdos krašto ir Prūsų Lietuvos 
prekybiniai ryšiai su Didžiąja Lietuvos kunigaikštyste, vienas kitas 
XVIII a. gyvenimo bruoželis. 

Abiejų laiškų autorius yra Klaipėdos miesto prekybininkas Jo- 
hanas Ernstas Šadevaltas (Johan Ernst Schadewalt). Iš išlikusios Ogins- 
kių archyve korespondencijos bei sąskaitų lenkų ir vokiečių kalbomis 
matyti, kad Šadevaltas nebuvo smulkus krautuvininkas ar pirklys, nors, 
atrodo, nepriklausė ir prie stambiųjų. Yra pagrindo manyti, kad jis po 
truputį prasigyveno ir plėtė savo prekybinę veiklą. 1748. Ti. 6 jis pasi- 
rodo Rietave kaip Klaipėdos pirklio Vilhelmo Simpsono įgaliotinis ir 
sudaro kontraktą su Rietavo seniūnijos (starostwo) komisaru (valdy- 

1 Centrinis Valstybinis istorinis archyvas Vilniuje (CVIA), F 1177, apr. 1, b. 


343, 1. 4—5. Apie juos pirmiausia informavo D. Butėnas („„Pergalė“, 1967, Nr. 10, 
p. 186— 187). 

toju) Ignacu Zubovskiu dėl 900 akmenų (Berlyno svorio) linų ir 250 ak: 
menų kanapių — jų pristatymo į Klaipėdą laiko ir apmokėjimo ' sąlygųži 
Vėliau Šadevaltas jau pats perka iš Rietavo seniūnijos linus, kanapes ir 
kitus ūkio gaminius palyginti stambiais kiekiais. Pavyzdžiui, 1752 m. 
jis nuperka 3678 akmenis linų-ir 171 akmenį kanapių; 1753 m. — 
3279,5 akmens linų ir 155 akmenis kanapių, o 1754 m. — 5437 akme“ 
nis linų ir t. t.3 Šiu 

Šadevaltas turėjo Klaipėdoje krautuvę, ir iš jo pirkdavo įvai- 
rias prekes, o kartais ir trūkstamus javus ar sėklas Rietavo seniūnijos 
administracija. Pavyzdžiui, 1752. TX. 8 sąskaitoje sužymėta, kad tų mė> 
tų balandžio ir gegužės mėnesiais iš Šadevalto imta 10 „ššpelių“ (= 540 
litrų?) žirnių, daržovių sėklos, druskos, silkių, geležies, kavos, aliejaus, 
cinamono, kardamono ir t. t. 1753 —1754 m. Rietavo „administracija 
(dvaras) pirko iš Šadevalto gana daug druskos (du kartu po 45 statinės; 
Veiviržėnų arendatorius — 50 statinių), silkių (kartą - net 12 statinių), 
taip pat aliejaus, kruopų, prancūziško vyno, dažų, klijų, porcelianinių 
lėkščių ir t. t.4 Šadevaltas buvo vienas iš pirklių, su"kuriais daugiausia 
turėjo reikalų bei ryšių Rietavo administracija. Ji apsirūpindavo pre- 
kėmis ne tik iš Klaipėdos, bet ir iš Karaliaučiaus, Liepojos ir kitur. 
Parduodavo savo gaminius ne vien Šadevaltui (pavyzdžiui, Vilhelmas 
Simpsonas iš Klaipėdos irgi pirkdavo linus, ypač sėmenis)?. Pažymėtis, 
na tik, kad Šadevaltas palyginti dažnai lankydavosi Rietave (ten jo su- 
daryti 5 kontraktai — 1748, 1750, 1752, 1753 ir 1754 m. ). “ 

Pirmasis lietuviškas Šadevalto laiškas adresuotas Pranui Rada- 
vičiui (Frantz: Rodowietz, Franciszek Rodowicz). Korespondencijoje 
jis buvo tituluojamas Rietavo vietininku (namiesnik, 1750, 1751), Rieta* 
vo administratoriumi (1751, 1752, 1755), Rietavo paseniūniu (podsta- 
rošci, 1754, 1760)9, o viename iš Tilžės rašytame vokiečių kalba laiš- 
ke — amtmonu (Ambtman)“. Taigi jis buvo aukštas Rietavo seniūnijos 
valdininkas. ap 

Antrojo lietuviško laiško adresatas laiške nepažymėtas (rokas 
neišliko). Greičiausiai jis rašytas tam pačiam Pranui Radavičiui: Dar 


"2 CVL CVIA F 1177, apr. 1, b. 343, 1. 1. Akmuo CEE: IyYno) = svorio matas (=44 
svarai). , 1 
3 Ten pat, 1. 6, 7, 9. 
* Ten pat, 1. 1, 14. * 
* Ten pat, b. 342, 1. 1—8. 
*. “ Ten.pat, b. 348, 1. P 49—50; b. 1957, 1. 34; b. 1959, I, 1—6. 
* Ten pat, b. 348, „16-17. | 

galėtų būti skirtas minėtam Ignacui Zubovskiui (Šadevalto laiškų Ien- 
kų ir vokiečių kalba daugiau adresuota Zubovskiui, negu Radavičiui). 
Zubovskis laiškuose tituluojamas Naugarduko vaivadijos tiltininku 
(mostowniczy), Rietavo seniūnijos komisaru (1742, 1743, 1747, 1748, 
1754, 1755, 1756, 1757)š, Žemaičių kunigaikštystės seniūno valdų komi- 
saru (1750, 1751, 1754), Rietavo gubernatoriumi (1755), Rietavo pase- 
niūniu (1761, 1766)*. Taigi bent vienais kitais metais jis buvo kiek aukš- 
tesnis pareigūnas už Radavičių, nors šiaip abu buvo panašaus rango 
asmenys. Tada Rietavo seniūnija priklausė Juozapui Tiškevičiui, kuris 
titulavosi generaliniu Žemaičių kunigaikštystės seniūnu (bent nuo 1747 m. 
iki mirties 1754 m.), paskui Kristupui Tiškevičiui, Rietavo seniūnui. 

Kodėl Šadevaltas parašė du laiškus lietuviškai, nors didžioji jo 
korespondencijos dalis (kontraktai, sąskaitos, kvitai) rašyti lenkiškai ir 
vokiškai, atrodo, nesunku paaiškinti. Tuo laiku Didžiojoje Lietuvos 
kunigaikštystėje bajorų tarpe jau buvo įsigalėjusi lenkų kalba oficialioje 
ir privačioje korespondencijoje. Prie bajorų stengėsi derintis Klaipėdos 
ir Karaliaučiaus pirkliai. Visa bėda, kad Šadevaltas menkai temokėjo 
lenkų kalbą. Jo lenkiškoje korespondencijoje daug elementariausių 
klaidų. Vietomis net sunku suprasti, kas norima pasakyti. Matyt, jo fi- 
lologinis išsilavinimas buvo gana menkas. Tiesa, vokiškai jis rašė gana 
gerai, bet ši kalba Rietavo dvare, atrodo, nebuvo įprasta. Lietuviškai 
Šadevaltui sekėsi kur kas geriau, tur būt, laisvai galėjo kalbėti. Todėl, 
nors antrąjį laišką pradėjo lenkiškai (List), bet tuoj perėjo į lietuvių kal- 
bą, matyt, iš praktikos žinodamas, kad ji Rietave taip pat vartojama. 
Norėdamas įsiteikti adresatui (ar adresatams), abiejuose laiškuose krei- 
pimosi ir baigiamąją mandagumo formulę (irgi su elementariausiomis 
klaidomis) rašė lenkiškai. 

Sunku pasakyti, ar Šadevaltas lietuvių kalbą mokėjo iš vaikystės, 
ar vėliau pramoko, nuolat bendraudamas ir prekiaudamas su lietuviais 
pačioje Klaipėdoje ir važinėdamas prekybos reikalais po Žemaičius. 
Šadevaltas susidurdavo su įvairių, daugiausia žemaičių, tarmių atsto- 
vais. Rėmėsi praktika, ne knygomis, kurių gal ir matęs nebuvo. Jo kal- 
ba — gyvoji (su gausiomis svetimybėmis). Šadevaltas nevartoja skyry- 
bos ženklų. Ne visuomet aišku, kur baigias sakinys ir kur naujas prasi- 
deda. Yra praleistų žodžių, be kurių sunku suvokti prasmę. 


S Tenpat,b. 341, 1. 1; b. 346, 1. 1; b. 348, 1. 9, 23, 37; b. 1957, 1. 17—18, 26—29, 
* Ten pat, b. 341, 1. 5; b. 348, 1. 3; b. 1957, 1. 2—3, 7—8, 11—12, 21-22. 

Abiejų lietuviškų laiškų turinį kiek padeda suprasti kita kores- 
pondencija. Iš jos paaiškėja, kad 1750. III. 2 Šadevaltas, būdamas Rie- 
tave, suderėjo su komisaru Zubovskiu (vokiškai rašytame kontrakte 
jis pavadintas Subowitz) 3000 akmenų linų, kiekvieną po 5 auksinus ir 
22,5 grašio (= 0,75 auksino), žadėdamas už juos užmokėti kovo 19d. 1500 
dukatų, o likusius pinigus kursuojančia lenkiška moneta!“, 

Apie šitą jo sandėrį išsiteiravo Ausiejus (Haušėjus?), matyt, 
smulkus prekybininkas Rietave“, ir ėmė kitiems pasakinėti suderėtą 
kainą. Tai nepatiko Šadevaltui, kuris, tur būt, tikėjosi iš kitų gauti pi- 
giau linų. Dėl to jis po 9 dienų ir rašė lietuvišką laišką Radavičiui, pik- 
tindamasis Ausiejaus elgesiu ir prašydamas jį išplūsti. 

Tuo metu kursavo įvairūs pinigai — lenkiški ir prūsiški, gana 
skirtingos vertės. Pagrindinis vienetas, į kurį paprastai suvesdavo ki- 
tus, buvo auksinas (ztoty, Gulden). Labiausiai buvo vertinami auksi- 
niai pinigai, lietuviškai vadinami raudonaisiais (czerwony ztoty, Duka- 
ten), kurių vertė apie 1750 m. buvo maždaug 8 auksinai. Laiške mini- 
mas schostokas „Šeštokas“ — 6 grašiai. 

II-ajame laiške minimas Scherasas yra Karaliaučiaus pirklys J.J.Še- 
resas (Joh. Jac. Scherres), kuris 1753.VII.28 pranešė Rietavo administ- 
racijai, kad druskos kaina (buvusi 80 auksinų) krito ir kad už baltą 
druską (vieną jos lastą) mokama 72 auksinai. Jei būsianti atsiųsta didelė 
burinė valtis (bat), tai užsakytuosius 10 lastų parduosiąs!ž, 

Atrodo, kad taip ir buvo padaryta, nes 1760 m. sąskaitoje (nuoraše) 
pažymėta, kad 1753.1X.11 buvo paimta iš Šereso drauge su kitomis pre- 
kėmis— 10 lastų druskos po 71 auksiną*s, 

1 laiškas 
a) Originalo tekstas 
Mnie Wielce Osfobliwy Serdeczn$ 
Dobrozeu 
At juntu juszu Milesta Wina Lyde- 
ka'* daujaus Ne buwa fchin dehn 

9 Ten pat, b. 343, 1. 3r. 

" Ijo lietuviško laiško antroje pusėje pažymėta: NB Ausiey dowiadywal sie o 
cenie Inu sprzedanego Schadaweltowi (Ausiejus teiravosi apie linų, parduotų Ša- 
devaltui, kainą). 

22 Ten pat, b. 347, 1. 5r. 

3 Ten pat, 1. 8r. 


“4 Iš rankraščių nematyti, kad būtų sąmoningai skiriama ij ir y (nors i ir j su- 
jungimas ne visur lygiai glaudus); perrašant visur vartojama jj. 

kita karta daujaus at funjzu 

Yr y tun liska dwie butelky ira 

par juszu Milestaji!š Muskota galwa 
Kad juszu Milesta į Rettawa par 
kelausfit tad tun blosna Įzyda 
Haufcheju 1sz logokit juk anno 

Necks ne funte usz pasla kad ansz 
kosnam turega pa fakyty kurs anam 
tyktal“ klausz gal buty kokims štonims 
kad asz po 53/, auckfinu yr keick raudonuju!? 
ir kiec!š fchostoka yr wisz keip asz Ju?? 
derejes Esmu?? Kam reik tokiam!š Narru 
įzinoty pas Mumis Kupjchus Niera 

tas fwitzajus kad kosnam jnt 

Nojze pakabimtumyj*! asz fycju juszu 
MilteĮsta?2 kita karta pre geras Įweikatas 
atrastį $r bukid loskaus int Moneis 


Kleyipedzį WM WMcy Panužė y oszobliewį Serdza“* | 
d. 11 Mertz 1750 Dobrozeju Unizony Sluga 
Schadewalt 


b) Transponuotas tekstas 
Mano labai godojamas širdingas geradari!?5 


Atsiunčiu jūsų mylistai vieną lydeką. Daugiau nebuvo šiandien. 
Kitą kartą daugiau atsiųsiu. Ir į tą lišką [=toje liškoje|žė dvi butelkos 


5 jr gal paskui įrašytas. 

16 K mažesnė, paskui įterpta. 

17 Pirmoji u paskui tarp a ir d viršum eilutės prirašyta. 

18 į, matyt, paskui įterpta. 

19 Po u gal rašytas perkėlimo ženklas, tik jis neaiškus, su 1 uodegėle susijungęs. 

20 Viršum E iš dešinės matomas taškas veikiausiai nėra atskiras diakritinis ženk- 
las, o tik didžiosios raidės pagražinamasis elementas. 

21 Čia ne visai aišku, kaip parašytas priešdėlis — kartu ar skyrium; pirmoji 
m vietoj 2 čia, matyt, bus atsiradusi dėl tolimesnės m įtakos. 

22 Laiške ties šio žodžio viduriu vėliau išplyšusi skylė; visai nebeįskaitomos 
raidės (tačiau lengvai numanomos iš kitų to žodžio parašymų laiškuose) čia duo- 
damos laužtiniuose skliaustuose. 

2 Viršum truputį neaiškios (gal taisytos) u padėtas taškas. 

24 Paskutinė raidė neaiški (panaši į 21). 

25 Lenkiškas kreipimasis ir baigiamoji formulė, taip pat ir pasitaikaniieji 
kiti lenkiški žodžiai čia ir II-ajame laiške išverčiami į lietuvių kalbą. 

26 T aužtiniuose skliaustuose čia ir toliau įterpti paaiškinimai, kad tekstas 
būtų lengviau supraniamas. 

yra par jūsų mylistą [=jūsų mylistai] ir muskoto galva. Kad jūsų my- 
lista į Rietavą parkeliausit?“, tad tą blozną žydą Ausiejų išlojokit. 
Juk ano nieks nesiuntė už paslą [=kaip pasiuntinį], kad ans kožnam 
turėjo pasakyti, kurs aną tiktai klaus (ia), — gali būti, kokiems aštuo- 
niems, — kad aš po 53/, auksinų [esu suderėjęs akmenį linų] ir kiek 
raudonųjų, ir kiek šeštokų [žadėjau sumokėti], ir vis, kaip aš suderėjęs 
esu. Kam reikia tokiam narui žinoti! Pas mus, kupčius, nėra tas zvi- 
čajus, kad kožnam int [=ant] nosies pakabintume [=mes, pirkliai, 
nesame pratę kiekvienam išsiplepėti]. Aš žyčiju jūsų mylistą kitą kartą 
prie geros sveikatos atrasti, ir būkit loskavas int manęs. 


Dauggalio maloningojo pono ir širdingojo geradario 
nuolankus tarnas 
Klaipėdoje Šadevaltas 


1750 m. kovo mėn. II d. 


Ii laiškas 
a/ Originalo tekstas 


Mnie Wielce 7 Osfobliwe Mcy Panie! 
iSerdeczn$ Dobrodzeju;" 
List JMielestas mun Roda kad Pons Scherasas isz 
Karlautzcaus laszta Druskas po: 72 Aukckfinu 
leida, asz usz tun turgų Negalu pardoty ane tur 
ar Maszesnie Įeika dot: ja JMDobrzeu: Tinck 
tad asz leisju Diedieju laszta kur mes isz Schepa pa- 
tis perkam 18 batzku nie fchun musju Eglinu*š batz- 
ku, fchos $1 didesnes fu gelfines lonckas JMc: 
galit yr dwie deszimtį $r wiena yr du isz pokot 
ju batzkamis fu wisfu asz JMc: fu wienu (zod3) 
usz. 85 Aauckjinus leisfu ja JMcIMcį Panu 
y Dobrodzeju tas turgas patinck Prafchau 
no tun Daliku Mun ReszulHucie Doti asz 


*" Adresatas Pranas Radavičius tuo metu buvo Veiviržėnuose, kaip rodo ki- 
toje laiško pusėje užrašytas adresas: JMCi Panu Frantz: Rodowietz Memu WMCy 
Panu y Oszoblywi Dobrodziejowi prosche odac w Wewirfzan. 

žš Zr. 20 išn. 

misliga tas turgus labai Pigus r IMc 
gaufit labai grasza yr balta Druska 
piesfaifi Swielkim Respecktem 


1753 d. 4 Aug: Wm WMMcy Panu į Osfobii- 
zKleipedze wemu Kochanemu Dobrodzejowie 
Nanifchum Stuga 
Iohann Ernst Schadewalt 


b/ Transponuotas tekstas 
Maloningasis mano pone ir širdingas geradari! 


Laiškas į[ūsų] mylistos man rodo, kad ponas Šeresas iš Karaliau- 
čiaus lastą druskos po 72 auksinus leido. Aš už tą turgų negaliu parduo- 
ti. Anie turi ar [= taip pat, irgi] mažesnį saiką duoti. Jei į[ūsų] m[ylis- 
tai] geradariui tinka, tad aš leisiu didįjį lastą, kur mes iš šėpio patys per- 
kame, 18 bačkų ( ne šių mūsų eglinių bačkų), šios [= anos, iš didžiojo 
lasto] yra didesnės, su geležiniais lankais, — j[ūsų] mlylista] galite ir 
dvi dešimtis ir vieną [ = 21mūsiškę bačką] ir du [ = 22 bačkas?]išpokuo- 
ti [= pripilti 7729. Su bačkomis, su visu aš į[ūsų] m[ylistai], su vienu žo- 
džiu, už 85 auksinus [lastą] leisiu. Jei į[ūsų] m[ylistai] ponui ir gerada- 
riui tas turgus patinka, prašau nuo tų dalykų man rezoliuciją duoti. Aš 
misliju, tas turgus labai pigus yra. J[ūsų] m[ylista] gausit labai gražią 
ir baltą druską. 

Pasirašau?? su didžia pagarba dauggalio maloningojo pono 
ir mielojo geradario žemiausias tarnas 
Johanas Ernstas Šadevaltas 


1753 m. rugpiūčio mėn. 4 d. 
iš Klaipėdos 
Laiškų grafikai ir rašybai trūksta nuoseklumo, kokių nors tai- 


syklių griežtesnio laikymosi. Su ano meto lietuviškais Prūsų ir Lietuvos 
raštais autorius bent kiek daugiau, matyt, nebuvo susipažinęs. Rašy- 


2 Šią neaiškią vietą galima ir taip suprasti: „ir dvi dešimtis [bačkų], ir vieną 
Idešimtį bačkųl, ir du [lastus] išpokuoti“. 

30 Originalo pies/aifi reiškia pisze sie „„pasirašau“. Taip anais laikais buvo 
įprasta baigti laišką. 

damas lietuviškai, jis iš esmės verčiasi vokiečių ir lenkų rašto mokėji- 
mu. Raides vartoja ne gotines, o apvalios formos, maždaug tokias, ko- 
kios būdavo įprastos ano meto lietuviškuose ir lenkiškuose rankraš- 
čiuose. Vietomis rašo lenkišką / (vartotą ir lietuviškuose Didžiosios Lie- 
tuvos raštuose), nors ir neskiria jos nuo 7 (plg. ga7, bet ir gali/). Tačiau 
aiškiai nusveria rėmimasis vokiečių grafikos ir rašybos įgūdžiais. Tai, 
pavyzdžiui, matyti jau vien iš ligatūrų /ch, ck, ie, nebūdingų ano meto 
lietuviškiems raštams. Krinta į akį rašymas daujaus „daugiaus“ ir, at- 
virkščiai, isz logokit „išlojokit“, misliga „„misliju“, turega „turėjo“: 
taip galėjo rašyti tik vokiečių žemaičių ar Rytų Prūsų vokiečių aukš- 
taičių tarmės žmogus, kuriam g" (palatalizuotas) buvo visai svetimas, 
sutapęs su j*!. Atvejų, kai tas pats garsas žymimas keleriopai ar kai vie- 
na raidė turi ne visada tą pačią fonetinę vertę, šiuose laiškuose, apskri- 
tai, gerokai daugiau, negu kituose XVIII a. vidurio raštuose. Pavyz- 
džiui, s čia rašomas penkeriopai: s, sz, f, Įz, sf; ž — ketveriopai: sz, 
Jz, s, J; i — trejopai: i, j, ie; ir t. t. Dėl rašybos netobulumo sunko- 
ka susidaryti visai aiškų teksto fonetikos vaizdą — dažnai nematyti, 
ar priebalsis palatalizuotas, ar ne, lieka abejotina dalies balsių kiekybė 
(pvz., tos pačios i, j, ie žymi ne tik i, bet ir i), kartais — net ir jų koky- 
bė. Bendrą rašybos chaotiškumo įspūdį dar sustiprina tai, kad auto- 
rius beveik visai ignoruoja skyrybos ženklus, netvarkingai vartoja 
didžiąsias raides (be to, iš rašysenos kartais sunku atskirti, ar žodis prade- 
damas didžiąja, ar mažąja raide; ypač tai liečia K ir, rečiau, T), priešdė- 
Lius rašo tai skyrium, tai kartu su veiksmažodžiais. 

Jau iš savotiškos rašybos galima spėti, kad ir pačiai laiškų kal- 
bai ano meto lietuvių rašytinė kalba bent kiek žymesnės įtakos vargu ar 
galėjo turėti. Ir iš tiesų, šių laiškų didžiausia vertė kaip tik ir yra ta, kad 
iš jų galima šį tą patirti apie XVIII a. vidurio pietvakarių kampo žemai- 
čių, ir pirmiausia — klaipėdiškių, gyvąją kalbą. 

Afrikatų reikalui laiškuose yra vos vienas pavyzdys: /4 wienu 
/zody „(su) vienu žodžiu“. Iš jo matyti (dėl galūnės rašymo j šis pavyz- 
dys, tiesa, gal ir nėra visiškai neabejotinas), jog laiškų autoriui buvo 
įprastas pajūrio žemaičių tarimas (prie pajūrio žemaičių, kaip žinia, ski- 


3! Vieną kitą tokio g ir j painiojimo pavyzdį galima rasti ir to paties meto Prūsų 
valdžios lietuviškuose dokumentuose, žr. Prūsijos valdžios gromatos, pagraude- 
nimai ir apsakymai lietuviams valstiečiams, V., 1960, p. 200,: Rojes „rogės“ 
(1750 m.); 189,,: naugey „naujai“ (1747 m.). 

riami, be vakarinių dounininkų, ir šiauriniai donininkai; plg. dabarti- 
nių klaipėdiškių 51 gėid? „su Gaidžiu“*?). 

„„Kur literatūrinė kalba turi uo, o ir ie, ė, laiškuose paprastai 1a- 
šoma (išskyrus nekirčiuotą galūnę) o ir e, pvz.: a) (par)dotj „„(par)duoti“, 
isz pokotj „išpokuoti“, 8tonims „aštuoniems“; b) tokiam, isz Iogokit 
„išlojokit“, Pons „ponas“, raudonuju „raudonųjų“, /zinotj „Žinoti“, 
„anno „ano“, fehos „Šios“; c) ane „anie“, plg. ir — su balsio ilgumą žy- 
minčia h — fehin dehn „šiandien“; d) fu derejes „„suderėjęs“, turega 
„turėjo“, Schepa „šėpio“. Tai jau, rodos, gana rimtas argumentas laiškus 
laikyti esant parašytus donininkų, tiksliau — pajūrio žemaičių do- 
nininkų, arba klaipėdiškių, tarmės pamatuš“. Šioje tarmėje, kaip ži- 
noma, vietoj literatūrinės kalbos diftongų w0 ir ie tariami monofion- 
gai o", ė (Fenclau žymi €'), pvz.: šs „šuo“, šėm“ „šieną“ (Kalotė)?*, 
do'k „duok“ (Birbinčiai), 4nė* „„anie“ (Kojeliai)?*; visai tokie ar tik ne- 
aiškiai diftongizuoti bei triftongizuoti garsai čia yra ir vietoj literatūri- 
nės kalbos 0, ė (Fenclau žymi w0'a, id'a, suprastintai +0', id“), pvz.; did'6*j" 
„didžioji“, d „ėda“, nič kVok“ „nė kokio“, raud“onik“ „raudonikė“ 
(Kalotė), 16 „to“, dė'j< „dėjo“ (Birbinčiai), t6ks (Kojeliai). Turint 
galvoje ir kitas laiškų kalbos ypatybes, sunkiau būtų uo ir 0, ie iz ė su- 
tapatinimą paaiškinti ne tarme, o prastu lietuvių kalbos mokėjimu, 
vokiečių kalbai neįprastų dvibalsių neskyrimu nuo paprastųjų balsių. Pa- 
sitaiko, tiesa, vienas antras kitokio užrašymo atvejis, ypač vietoj litera- 
tūrinės kalbos ie, plg. svyruojantį rašymą keick || kiec ir pastovesnį Wi- 
na, wiena „vieną“, wienu ;„vienu“ (po 1 x), tačiau vargu ar čia reikėtų 
įžiūrėti dūnininkams būdingą tarimą (tam prieštarautų rašymas greta 
ane, (par)dotj ir t. t); gal vieno toks rašymas tik rodo jį buvus tariamą 
su e (ar panašiu garsu), plg. gretimų dounininkų vėns (klaipėdiškių pa- 
prastai vė'nc), kurio laiškų autorius neskyrė nuo i. Gal veikiau rašymo 
nenuoseklumas, negu buvusio 4 tarimo įrodymas yra pora formų su a 
(vietoj literatūrinės kalbos 0): batzkamis „bačkomis“, geras „geros“, 

32 Fenzlau W. Die deutschen Formen der litauischen Orts-und Personenna- 
men des Memelgebiets. Halle/Saale, 1936, S. 13. (Toliau trumpinama W. Fenziau. 
Kitas vartojamas santrumpas žr. straipsnio pabaigoje, D. 199), 

33 Klaipėdiškių tarme čia vadinama tai, ką Fenclau vadina Memeler Mundart, 
žr. jo knygos p. 13 ir 14— 16. 

34 Fonetiškai užrašyti šnektų pavyzdžiai, kur nenurodytas šaltinis, paprastai 
yra paimti iš Lietuvių kalbos ir literatūros instituto lietuvių kalbos atlaso fondų. 

35 Tokį tarimą čia buvus ir prielinksniuose nuo, prie lyg rodytų laiškų no, pre. 


Dabar klaipėdiškiai vartoja nu", pi'|| pri", o tarimas no, prė pasitaiko, rodos, tik aukš- 
taičių tarmėse ir su donininkų fonetikos dėsniais, žinoma, nėra susijęs. 

nors šiaipjau vietomis šiaurinėje klaipėdiškių tarmės dalyje toks d dar 
ir šiandien pažįstamas, plg. bėsd'ms kd'jd'ms (Kalotė). 
Klaipėdiškiams, kaip žinoma, būdingas (kamieno) i, 1 platini- 
mas tada, kai tolimesnis skiemuo turi (ar yra turėjęs) užpakalinį balsį, 
pvz.: ėrkl5s „irklais“ (Kalotė), bėv“ „buvo“, ž67 „tūri“ (Kalotė, Pli- 
kiai), vės? „visą“, /6'rgės „turgus“ (Birbinčiai). Šio fonetikos dėsnio 
aiškių pėdsakų laiškuose nėra — rašoma taip, tarsi visur būtų buvę tie 
patys i, u, pvz.: kita „kitą“, Pigus, fzinotj „žinoti“, tkta „tiktai“38: Drys- 
kas „druskos“, Ne buwa „nebuvo“, tur „tūri“, turgus. Aiškinti tai ko- 
kia kita tarme negalima, nes aplinkiniai žemaičiai dounininkai i, u irgi 
platina, ir tas platinimas ten yra visuotinio pobūdžio, nepareinantis nuo 
tolimesnio skiemens vokalizmo. Veikiau tai bus tik individualus nemo- 
kėjimas griežčiau skirti i ir e, u ir o. Čia prisimintina, kad ir lietuvių tik- 
rinius vardus, turinčius tarminius e, 0, Klaipėdos krašto vokiečiai pa- 
prastai tardavo ir rašydavo su i, u37. Kad laiškų tarmėje galėjo būti o 
(ir e), rodytų ir vienas išsiskiriantis parašymas: įvardžio aš kilmininkas: 
čia rašomas Moneis (šalia naudininko mun). Tiesa, šio įvardžio kamieno 
įprastinė forma klaipėdiškių tarmėje dabar yra man -, plg. kilm. mūnės|) 
mdnis (Klaipėda), mėnis (Kalotė, Dumpiai), mūn“s (Vaškai); naud. 
mūnė (Kalotė, Dumpiai; plg. ir priekuliškių manė: Pėžaičiai, Priekulė), 
mani“ (Dumpiai). Tokį kasdieninį, dažną žodį laiškų autorius vargu ar 
galėjo pavartoti klaipėdiškiams svetima, tik iš Didžiosios Lietuvos tar- 
mių nugirsta forma (plg. aplinkinių dounininkų mėnės, mėnęs). Matyt, 
taip jį bus seniau tarę patys klaipėdiškiai (tegu ir ne visi). Vietomis toks 
tarimas aptinkamas dar ir dabar, pvz.: mo.nė „man“, mėn“ „mano“ (Ko- 
jeliai), mūn' „mane“ (Dumpiai); plg. ir nėmė: „namie“ (Birbinčiai). 
Apie žodžio šaknies an, am, en, em traktavimą XVIII a. klaipė- 
diškių tarmėje laiškai aiškaus vaizdo neduoda: yra vos vienas tam 
reikalui pavyzdys — žodis Jonckas „lankais“. Iš jo išeitų, kad ar tari- 
mu anksčiau Klaipėdos krašto žemaičiai (ar bent dalis jų) nėra 
skyręsi nuo kitų aplinkinių žemaičių (plg. /ėn,kū“ „lankai“ Kretinga, 
Gargždai, Veiviržėnai, Rietavas ir kt.) ir kad tik vėliau visuotinai papli- 
tęs (pirmiausia dėl bažnyčios ir Prūsų religinių raštų įtakos) dabarykš- 
tis tarimas (plg. /in,k4 Klaipėda, kū'nd Dumpiai, rūn,kė Vaškai). To- 
36 Kad žodyje Milesta (yn. vard., naud., gal.), Milestas (vn. kilm.) raidė e (po /) 
žymėtų e (<i), sunku galvoti: be įprastesnio mylista, yra pažįstamas (kaip tik iš že- 


maičių tarmių!) ir mylesta, žr. Būga, K. Rinktiniai raštai. V., 1958, I, p. 124. 
37 Zr. W. Fenzlau31, 35. 

kiai išvadai vieno pavyzdžio, aišku, neužtenka?s. Juo labiau, kad lankas 
tekste eina lyg ir kokio prekybos termino (bačka gelžiniais lankais) su- 
dėtine dalimi, todėl čia lengviau įmanoma ir kitos tarmės įtaka ar net 
galimas sąmoningas taikymasis prie adresato vartojamos formos. Čia 
dar galima pridurti, kad asmeninio įvardžio an(a)s vienaskaitos vardi- 
ninkas parašytas ansz, vadinasi, buvo tariamas su an-, kaip ir dabar- 
tinių klaipėdiškių dažniausiai kad sakoma, plg. d.mc (Kalotė, Plikiai, 
Dumpiai, Kojeliai), nors vietomis pasitaiko ir 9.nc (Birbinčiai). 
Dvibalsiai ai, ei žodžio gale verčiami a“, e', pvz.: gelfines lonckas 
„geležiniais lankais“, Milesta „„mylestai“ (jei čia ne šauksmininkas, žr. i 
laiško lietuviško teksto I eil.), tfyįkta „tiktai“; išimtį labai (2 x) gal reikė- 
tų aiškinti šnekamosios literatūrinės kalbos (vartotos pastorių ir šiaip 
daugiau prasilavinusių, raštingų lietuvių) įtaka. Panašaus virtimo ne ga- 
lūnėje pavyzdžių nėra, išskyrus nebent jungtuką ja „jei“, nors pavario- 
ta pora žodžių, kurių šaknies ei dabar žemaičiai gana plačiai taria vien- 
balsiškai, — tai reik ir leida, leisfu, plg. ir klaipėdiškių: rek (Kalotė, 
Dumpiai, Kojeliai), re'kėje (Dumpiai) || reikėje (Birbinčiai), Iė'dau 
(Plikiai), pd'riė'des „„perleidęs“ (Dumpiai), /estės „leistis“ TD VII 87 
Nr 153 (Klaipėdos apyl.), lest „leisti“ TD VII 112 Nr 203 (Ginduliai). 
Čia minėtinas ir I laiško jungtukas keip3?, kurį tokia forma (atsiradusia 
iš kaip pagal šeip, teip) iš visų žemaičių pažįsta, rodos, vieni klaipėdiš- 
kiai, tačiau dabar jau paprastai su e' vietoj ei, plg. tautosakos tekstų kep 
TD ViI 109 t Nr 119 (Klaipėda; kitame tekste iš šios vietos tas pats už- 
rašytojas duoda keip 111 Nr 201); 86 Nr 152, 124 Nr. 235 ir 237, 128 
Nr 248, 138 Nr 273 (Klipščiai); 81 t Nr 146 (Gvildžiai); 97 Nr 175, 104 
t Nr 192 (Kodjoniai); 93 Nr 165 (Valėnaij; 117 Nr 216 (Dargužiai) ir 
kitur*?. Šiuo metu vietoj ai (galūnėje — nuosekliai, šaknyje — dalyje 
šį dvibalsį turinčių žodžių) tiktai pietiniai klaipėdiškiai taria a“, 0 šiauri- 





38 J. Šernius, ,„Buras isz Protnezu“ (Protnešiai yra greta Priekulės, o prieku- 
liškių tarmė nedaug tesiskiria nuo klaipėdiškių), savo 1778 m. giesmėje, kuri šiaip- 
Jau parašyta literatūrine bažnytine kalba ir nedaug teturi vietos tarmės ypatybių, 
kartą vis dėlto pavartoja Dongaus TiZ VII 273 (visur kitur, net ir tame pat žodyje, 
yra tik 22), bet gal tai tik paprastas apsirikimas, o ne tarmės atspindys. 

3 Kad tai nėra tik įprastas vokiečiui ei rašymas vietoj ai, matyti iš pačių laiškų 
zašybos, plg. reik ir labai; be to, čia svarbu ir dvibalsio pozicija: Klaipėdos krašto 
vokiečiai, kurie lietuvių tikrinius vardus, turinčius šaknyje ai, paprastai rašydavo 
Gr dažniausiai tardavo) su ei, po g, * tokios substitucijos nedarydavo (žr. W.Fenz- 
lau 51). 

* Kiti klaipėdiškiai, kaip ir dauzumas žemaičių, sako k4.p (Birbinčiai, Dum- 
piai, Kojeliai; TD VII kap rašoma tekstuose iš Dargužių, Kinčių ir kitų vietų). 

niai paprastai turi 2", plg. gėro“ „gerai“, tėvo: „tėvai“, črkl5s „irklais“ 
(Kalotė); mat5“ „matai“, 85*ks „vaikas“ (W. Fenzlau 13). Nors Klaipė- 
da skiriama šiauriniams klaipėdiškiams (žr. W. Fenzlau 16), laiškų tar- 
mė minėtos fonetinės ypatybės veikiausiai (dar) neturi, nes kitaip galė- 
tų būti parašyta Jonckos, tykto ir t. t., plg. tautosakos tekstų (užrašytų 
mokinių, ne dialektologijos specialistų!) stogos „stogais“ TD VII 111 
Nr 201 (Klaipėda), berno ,„bernai“ 128 Nr 248 (Klipščiai), voko „vaikai“ 
82 Nr 146 (Gvildžiai), potro „putrai“ 105 Nr 192 (Kodjoniai), Palango 
„Palangai“ 111 Nr 202 (Dargužiai), gero „gerai“ 98 Nr 176 (Valėnai). 

Iš laiškų matyti daugumai žemaičių būdinga galūnių redukcija, 
tačiau, atrodo, jos būta silpnesnės, negu dabar klaipėdiškiuose. Ryš- 
kiausiai ir dėsningai redukcija pasireiškia šiais dviem atvejais: a) Necks, 
Pons, loskaus „„loskavas (maloningas)“, klausz „klausia“ (jei ne „klaus“), 
reik, Tinck; b) Druskas „druskos“, /weikatas „sveikatos“, leida „lei- 
do“, Ne buwa „nebuvo“, Roda „rodo“. Vietoj antruoju atveju nuo- 
sekliai rašomos -2 klaipėdiškiai dabar tesako neaiškų, vos girdimą 
e, plg. bėve „buvo“ (Kalotė, Plikiai), šėne „šieno“ (Birbinčiai), 
sprūnde „sprando“ (Kojeliai), kuris TD VII tekstuose dažnai visai ne- 
bežymimas. Lygiai tas pats pasakytina apie laiškų -a, žyminčią nekir- 
čiuotą vn. gal. galūnę (a ir o kamienų): kita karta, blosna fzyda, balta 
Druska, Wina Ljideka. Rašoma jr (1 laiške) || ira (I laiške) „yrd“, Niera 
(dabar, rodos, klaipėdiškių visur tariama visai be -a, plg. nier Kalo- 
tė). Bendratyje be svyravimų rašoma j bei (sykį) i: butj, (parydotj, 
Doti, isz pokotj, pa Jakj'ti, fzinoty, nors dabar čia bėra silpnas, vos gir- 
dimas, o vietomis — jau visai nebegirdimas, balsis, plg. s2's7 (Klaipėda), 
sū'st' (Vaškai), sū:st! (Kalotė), šž'st* (Birbinčiai); TD VII tekstai su bent 
kiek labiau išlaikyta tarme bendraties galūnės balsio paprastai neturi. 

Iš ypatingesnių fonetikos dalykų dar galima paminėti įvardžio 
tas vienaskaitos galininką fun (vyr. ir mot. gim.), taip pat 1 išlaikymą 
kirčiuotoje a) įvardžių daugiskaitos kilmininko galūnėje — /chun, tun ir 
b) veiksmažodžio atsiųsti būsimojo laiko formų šaknyje — at funfzu. 
Šiuo metu šitoks įvardžio tas galininkas geriau žinomas tik vienoje ki- 
toje žemaičių vietoje — pavyzdžiui, apie Karklėnus (ižm*); plg. ten 
pat kuna ir Mataičiuose, tarp Judrėnų ir Veiviržėnų, kž'n (|| kon) „ką“. 
Donininkų tipiška forma laikoma /4n (K.ojeliai, Vaškai, Dercekliai, Prie- 


*1 Zinkevičius Z. Lietuvių dialektologija. V., 1966, p. 495, 
42 Ten pat, p. 77. 

kulė)*s. Tačiau atrodo, kad tikrasis vaizdas čia gana margas. Vien iš 
Dumpių, pavyzdžiui, lietuvių kalbos atlasui užrašyta tdn || 67 || td. TD 
VII tekstuose iš klaipėdiškių tarmės ploto, be dažniausio :4, dar rašoma 
tan 117 Nr 217 (Klaipėdos apyl), 125 Nr 239 (Baičiai), 70 86 Nr 150 
(Dargužiai), to || žwo 136 Nr. 268 (Gvildžiai; plg. k“6: Kalotė) ir — tai 
ypač svarbu — fun (vyr. ir mot. gim.) 98 Nr 175 (Kodjoniai; plg. čia ir 
kun, kuris dar randamas 95 Nr 170, priekuliškių tarmės tekste iš Švent- 
vakarių)*4. Vadinasi, laiškų fun „tą“ nė dabar klaipėdiškiams nėra visai 
svetima forma, o anksčiau ji čia bus buvusi dar įprastesnė bei labiau iš- 
plitusi. Šalia vienaskaitos galininkų su -n, klaipėdiškiuose visai supran- 
tami ir minėti laiškų daugiskaitos kilmininkai /chun, tun. Pačių klai- 
pėdiškių, be abejo, bus buvusi ir forma a? /unfzu (šalia esamojo ir 
būtojo laiko formų su -un-), nors dabar jos (ir bendraties siunsti) arealas 
prasideda tolokai rytuose ir pirmiausia apima bemaž visą dūnininkų 
teritoriją (bene artimiausia klaipėdiškiams šio arealo vieta — dou- 
nininkų Rietavas su šž'ns0, šū'nste; šū'nste dar pasitaiko ir Endriejave, 
bet jau šalia dažnesnės formos sū“s70). 

Laiškų morfologijos tarmybės žinomos ne vieniems klaipėdiškiams, 
bet ir daugeliui kitų žemaičių (kartais — net dar plačiau), pvz.: At 
Juntu „atsiunčiu“ (plg. kėnt“ „kenčiu“ Klaipėda, Kalotė, dudu „„audžiu“ 
Šimkai ir pan. a kamieno formas); vn. naud. narru „narui (kvailiui)“ 
(-u čia =-u* <-u0, plg. tėvė: Dumpiai; kitų klaipėdiškių ta galūnė ir ki- 
taip tariama: žmo'g“6 Klaipėda, žm/ogo Kalotė ar pan.); dg. naud. 
kokims 8tonims; vardažodžių dviskaita dwie butelkj „dvi butelki“, dwie 
deszimtj „dvi dešimti“, 72 Auck/finu. Esmu „esu“ geografijos neįmano- 
ma tiksliau apibrėžti — ta forma visai reta ir sporadiškai gali pasitaikyti 
(kaip matyti iš A. Juškos dainų ir A. Baranausko tarminių tekstų) įvai- 
riose vietose; seniau ją vienur kitur galėjo būti susidarę ir Žemaičiai 
(LKŽ I 992 ji, pavyzdžiui, nurodoma iš J. A. Pabrėžos raštų). 

Laiškų sintaksė turi gyvai šnekamajai kalbai būdingų ypatybių. Kartu 
vietomis prasikiša svetima įtaka, bene stipriausiai palietusi linksnių 
ir prielinksnių vartojimą. Dalis tokių reiškinių dabar labai tvirtai įsiga- 
lėję klaipėdiškių ir kitų Klaipėdos krašto žemaičių (vienur kitur — 


ir glaudesnius kontaktus su vokiečiais turėjusių pakraštinių aukštaičių) 


3 Plg. ir ten pat, p. 495. 
*4 Vyr. gim /Z'n vietomis vartoja ir dounininkai apie Kretingą, nors šiaip ten 
plačiau žinomas /ž“. 

šnektose, tad prieš porą šimtų metų jau tikriausiai pasitaikydavo ne tik 
lietuviškai pramokusių vokiečių, bet ir pačių lietuvių kalboje, plg. j fun 
liska dwie butelkj ira „į tą lišką (=toje liškoje) dvi butelki yra“ ir kas į 
to blūd yr „kas įtą bliūdą (= tame bliūde) yra“ TD VII 103 Nr 102(Kodjo- 
niai); no tun Daliku Mun Reszullucie Doti „nuo tų dalykų (=apie 
tuos dalykus)...“ ir nėka nū to nežena „nieko nuo to (=apie tai) nežino“ 
TD VII 110 Nr 199 (Klaipėda). Kita dalis sintaksės svetimybių gali būti 
individualaus pobūdžio. Ne pačių klaipėdiškių tarmės turtu, o laiškų 
autoriausindividualiu vertiniu veikiausiai reikia laikyti ir frazeologizmą 
int nosie (=ant nosies) pakabinti „skelbti, pasakyti, išplepėti“ (kosnam 
jnt No/fze pakabimtumj): lietuvių kalboje iš kitur toks ar bent panašus 
frazeologizmas, rodos, nežinomas, ir jis primena vok. (einem etwas) auf 
die Nase binden „(ką nors kam) pranešti, pasakyti“. 

Žymi laiškų leksikos dalis yra susijusi su prekyba, pvz.: /eisti (kuris 
čia sinonimiškai vartojamas šalia parduoti), pirkti, išpokuoti, suderėti; 
pigus; slavizmai kupšius „pirklys“ (dėl -š- plg. kupšis TD VII 97 Nr 
175 Kodjoniai), turgus „kaina“ (šia gana reta reikšme žinomas ir iš Prū- 
sų Lietuvos žodynų, plg. Preis, Werth... Toks Turgus Jawū R II 282; 
dabar klaipėdiškiams „kainos“ reikšme vietomis pažįstamas žodis prekė 
TD VII 111 Nr 201 Klaipėda); pinigų pavadinimai auksinas „(plg.) 
le. zloty, vok. Gulden“, raudonasis „„dukatas, (plg.) le. czerwieniec (sen. 
czerwonek, trm. czerwoniec)“ (plg. Ducate, Raudons Aukfinas R 11 105 
ir Goldgulden, Raudons duk fins R. II 108; skiriama nuo Giūlden... duk.fins 
R II 185) ir šostokas „šeštokas“ (<le. szėstak, trm. szostak); saikų 
pavadinimai — lietuviškas, matyt, bendresnės, griežtai neapibrėžtos 
reikšmės seikas (ei čia abejotinas, iš kitur beveik nežinomas, tad origi- 
nalo /eika gal teisingiau būtų skaityti saiką, plg. ir dabartinių klaipė- 
diškių +4 saik TD VII 86 Nr 151 Alksniai) ir germanizmas /astas „toks 
bėralų matas“ (plg. La/t Getrūyde, Loftas R II 238)**. Tai pačiai leksi- 
45 II laiške, kur šis žodis pavartotas, minimas didysis lastas, lygus 18 didesniųjų 
statinių. Jau iš to matyti, kad šio mato dydis svyruodavo. H. Frišbyras savo žodyne 
(Pr. Wb. II 11) nurodo, jog lastą (Last) sudarą 60 ,,šėpelių“; ,„„šėpelį“ (Scheffe)) 
laikant lygiu 26, 239 1, lastas turėtų turėti 1 574, 34 1. R. 2acm anksčiau žymėjo pre- 
kybos laivų svorio vienetą, lygų 2 tonoms arba 120 pūdų (B. Aaa. Cnos. IIš 239). 
Maždaug tokios pat vertės buvo ir Gdansko lastas (le. laszt gdanski) — beveik 3!/, mš 
ir per 4 000 svarų. Vok. Last (v. v. ž. last) „laivų talpos (bei jais gabenamų krovinių 
svorio) mato“ reikšmė yra atsiradusi iš „krovinio, pavežamo ketvertu arklių (arba 
dviem poriniais vežimais)“ reikšmės, tad suprantama, kad šiuo žodžiu žymimas 


matas pradžioje negalėjo būti griežtai apibrėžtas (plg. A. Kleczkowski, — JP II 
(1914) 211 t.). 

kos sričiai dar galima skirti laivo pavadinimą šėpis, -io (šis germanizmas 
klaipėdiškių iki šiol pažįstamas, plg. šiepius skandyt, o šepi žmons į 
lydeks paverst TD VII 81 Nr 146 Gvildžiai; pasitaiko ir plačiau: šėpis 
Kretinga, Kvėdarna, vn. kilm. sziėpia, vn. gal. sziėpi BM 366 t Gargž- 
dai, sziėpis BM 376 Kuliai, šėpis Veliuona), prekių bei taros pavadini- 
nimus druska, muskotas „„muškatas“ (muskoio galva veikiausiai yra tai, 
kas le. galka muszkatowa — muškatmedžio, Myristica fragrans, sėkla 
be apvalkalo, vartojama kaip prieskonis), bačka, butelka (abu pastarie- 
ji — plačiai žinomi slavizmai). 

Nors laiškų autorius buvo vokietis, juose kur kas daugiau leksikos 
slavizmų, negu germanizmų, ir tai, be abejo, priklauso nuo skolinių 
santykio pačioje tarmėje. Be jau minėtų, čia dar pavartoti slavizmai pas- 
las „pasiuntinys“, ponas, zvičajus „įprotis, paprotys“; bloznas „netikšis, 
nevykęs“, loskavas „maloningas“; kožnas „kiekvienas“; išlojoti „išplūsti, 
iškeikti, išbarti“, mislyti, žyčyti „linkėti“. Iš aiškių germanizmų papil- 
domai galima nurodyti vos vieną — naras „kvailys“ (plg. Naras... ein 
Narr R 192, 95 Narr...Naras R II 265; šis skolinys, tarp kitko, pažįsta- 
mas ir K. Donelaičiui; iš F. Kuršaičio ir M. Miežinio žodynų matyti vė- 
liau jį dar turėjus ,juokdario“ reikšmę). 

Retas (nepatekęs į LKŽ) ir ne visai aiškios kilmės, todėl vertas spe- 
cialaus tyrinėjimo, yra žodis liška (tokia jo forma, rodos, labiausiai pa- 
tikima), žymėjęs, kiek galima spręsti jau vien iš konteksto, kažkokį 
padėjimą (lagaminą, pintinę ar pan.) nedideliu kiekiu siunčiamiems 
(gabenamiems) valgomiems daiktams bei gėrimams. Tikroji to žodžio 
reikšmė bus buvusi maždaug ta pati, kaip ir Prūsų vokiečių dialektiz- 
mo Lischke (vok. žem. Lėoschke), kuriuo pagal H. Frišbyrą (Pr. Wb. 
11 30) buvo vadinamas iš karnų, karklo plėšų, nendrių šaknų ir t.t. 
pintas, už tam tyčia pervertos virvės į kukšterą įkabinamas pailguotinas 
su dangčiu krepšys, kuriame laukų darbininkai ir keleiviai gabendavosi 
pasiimtą maistą. Iš pirmo žvilgsnio atrodytų, kad. lie. liška ir yra ne kas 
kita, kaip vokietybė. Iš tiesų tų žodžių tarpusavio santykio ir tolimesnės 
etimologijos problema yra daug sudėtingesnė, ir aisargumas verčia jos 
sprendimą palikti ateičiai. Čia pakaks pastebėti, kad pačių vokiečių 
žodis tėra palyginti siauras dialektizmas, kuriam kilmės šaltinio papras- 
tai ieškoma kitose kalbose. Toliau, be mūsiškio /iška, lietuvių kalboje 
yra /eška, pažįstamas donininkams — taip bent galima spėti iš TD VII 8 
pateiktoje vieno nagingo tautosakos mėgėjo nuo Žiaukų biografijoje 

esančio sakinio Jis pasigamino ir betas, kodžius, Ieškas, pintinius ir kt.; 
iš Prūsų Lietuvos savo metu /ėška „Lischke“ yra nurodęs A. Becenber- 
geris (GGA 1885 938). Dar svarbiau yra tai, kad lie. liška turi savo ati- 
tikmenį liska latvių kalbos tarmėse, kur jis pažįstamas reikšmėmis „(vok.) 
čie Tasche“ (sprendžiant iš pavyzdžių — ne tik „kišenė“, bet ir „krep- 
šelis“) ir „virvelių tinklas šienui bei šiaudams nešti, regztis“ (ME II 475, 
EH I 744). Pagaliau, tolesniuose svarstymuose reikėtų paliesti ir santykį 
su le. trm. /iszka „pintinė, krepšelis, kraitelė“ (SJP II 1902 751). 

Iš lietuviškų žodžių atskirai dar galima paminėti prielinksnį in! „ant“, 
labiausiai būdingą klaipėdiškiams (necrs retkarčiais pavartojamą ir kitų, 
ypač gretimų pajūrio dounininkų, žr. LKŽ IV 122) ir todėl savo geogra- 
fija kiek primenantį keip. Jis pavartotas (I laiške) vienu atveju su kilminin- 
ku: bukid loskaus int Moneis (plg. int mergų bartes TD VII 104 Nr 192 Kod- 
joniai), kitu — veikiausiai su naudininku: jmt Nofze pakabinitumj 
(plg. int “ūurė: li'nko: Kalotė; Ket lob int to pėvo bijotės et TD VII 132 
Nr 259 Klipščiai). 

Iš poros laiškuose minimų vietovardžių savo forma kiek įdomesnis 
Karaliaučiaus vardas — tai, kad jis neturi a po + (isz Karlautzcaus), 
veikiausiai nėra parašymo klaida, plg. kuršių pamario žvejų tarmės 
karld'utše = Karaliūučia (LŽTP 98). 

Kalbos apžvalga rodo, kad publikuojami laiškai yra gana patikimas 
"ir vertingas XVIII a. vidurio klaipėdiškių ir apskritai donininkų tarmės 
šaltinis. Jei atsirastų daugiau to meto ar dar ankstesmių panašių dokumen- 
tų, pasidarytų aiškesnis ne vieno šios įdomios tarmės reiškinio atsi- 
radimas bei raida. 

jis, turpinūjis J. Endzelins. II. Riga, 1925—1927, 
Ruhig Phil. Littauisch-Deutsches und Deutsch-Littauisches 

Lexicon <...> Kėnigsberg <...> 1747 (R I — Littauisch-Deutsches 

Lexicon; R II — Deutsch-Littauisches Lexicon). 

KartowiczJ., Kryūski A., Niedžwiedzki W. Slownik języka 
polskiego. TI. Warszawa, 1902. 

„Tautosakos darbai“. VII. Klaipėdiškių lietuvių tautosaka. Kau- 

nas, 1940, 

„„Tauta ir žodis“. VII. Kaunas, 1931. : 


AR SENAJAME VILNIAUS UNIVERSITETE BUVO 
LIETUVIŲ KALBOS KATEDRA? 


Kadaise J. I. Kraševskis savo monografijoje apie Vilnių teigė, kad 
senojoje Vilniaus akademijoje XVII a. pradžioje buvo įsteigtos lietuvių, 
latvių ir estų kalbų katedros, kaip reikalingos misijoms. Jose ir buvę ren- 
giami klierikai. Remdamasis J. I. Kraševskiu, jo pacituotosiomis šal- 
tinių ištraukomis, vėliau K. Charlampovičius rašė, kad 1621 m. buvo 
projektuojama įsteigti prie akademijos lietuvių, Livonijos (=latvių) 
ir estų kalbų katedras. Kelis kartus šį klausimą lietė ir M. Biržiška. 
Viename savo straipsnyje, rašytame 1912 m., atsargiai sekdamas J. I. Kra- 
ševskiu ir išnašose pakartodamas jo pateiktas šaltinių ištraukas, M. Bir- 
žiška tvirtino, kad akademijoje buvo mokoma lietuvių, taip pat latvių ir 
estų kalbų, spėdamas, jog K. Sirvydas, ,,gal-būt, kaipo lietuvių kalbos 
žinovas tos kalbos mokė klierikus akademininkus““. Daug kategoriš- 
kiau jis apie tai rašė senojo Vilniaus universiteto istorijoje (1940): 
„<...> apie 1620 m. tų kalbų [lietuvių, latvių ir estų] katedros akademi- 
joje buvo įsteigtos, kurių lietuviškoji, žinoma, ypačiai buvo čia svarbi“. 
Lietuvių kalbą, „be abejo, dėstė garsusis Konstantinas Širvydas“. 
Plačiau lietuvių kalbos katedros klausimo M. Biržiška čia nelietė, naujos 
medžiagos ar naujų argumentų savo tvirtinimui pagrįsti nepateikė. 
Matyt, ir čia jis rėmėsi J. I. Kraševskiu. 

Tarybinėje lietuvių istoriografijoje irgi pasitaiko nuomonių, ypač 
K. Sirvydui skirtuose straipsniuose, kad lietuvių kalbos katedra buvusi 
įsteigta apie 1620 m. ir kad K. Sirvydas greičiausiai buvęs jos vedėjas. 
Bet ši nuomonė nėra visuotinai priimta. Sakysim, 1956 m. išleistoje 





1 Kraszewski J. I. Wilno od początkow jego do roku 1750. Wilno, 1842, IV, 
str. 21. 

* XapnamnoBuus K. 3anannopycckis upaBocIaBKKxA UIKONH XVI H Ha- 
vaja XVII Beka <...> Kasaub, 1898, cTp. 89. 

3 Biržiška M. Iš D. Poškos raštų. —,,Lietuvių tauta“, 1914, kn. II, d. 3, p. 373 
(Tas pat pakartota jo „Iš mūsų kultūros ir literatūros istorijos“. K., 1931,*1, p. 330). 

* Biržiška M. Senasis Vilniaus universitetas 1579— 1842 m.V.,1940, p. 15 
(Tas pat pakartota ir antrajame leidime užsienyje). 

* Ten pat, p. 16. 

Vilniaus universiteto istorijoje? apie tokią katedrą visai neužsimenama. 
Matyt, skyriaus apie Vilniaus akademiją autorius K. Jablonskis buvo 
įsitikinęs, kad lietuvių kalbos katedros joje nebuvo. Tačiau akademinė- 
je lietuvių literatūros istorijoje rašoma, kad K.. Sirvydas Vilniaus akade- 
mijoje dėstė „teologiją ir lietuvių kalbą“", tuo pačiu sugestijuojama min- 
tis, jog lietuvių kalba ten buvo vienas iš dėstomų dalykų. 

Lig šiol niekas lietuvių kalbos katedros egzistavimo ir apskritai lie- 
tuvių kalbos mokymo Vilniaus akademijoje klausimo platėliau nėra 
lietęs nei specialiau tyrinėjęs. Niekas po J. I. Kraševskio nepaskelbė 
naujos medžiagos, o ir jo paskelbtosios konkrečiai neišanalizavo. O 
klausimas įdomus ir svarbus ne tik Vilniaus akademijos istorijai, bet dar 
iabiau lietuvių filologijos bei kultūros istorijai. 

Šiuo straipsneliu ir norima prisidėti prie jo išaiškinimo bei išspren- 
dimo, plačiau paanalizuojant J. I. Kraševskio pacituotųjų šaltinių 1š- 
traukas, kurios buvo pagrindas jam pačiam ir kitiems kalbėti apie lie- 
tuvių kalbos katedrą XVII a. pradžioje, ir drauge panaudojant kiek nau- 
jos archyvinės medžiagos. 

J. I. Kraševskis savo teiginius parėmė šiomis ištraukomis iš rankraš- 
tinio archyvinio šaltinio: 

Rnkr. 1. 1063, 1621 m. Tie akademiniai latvių, ęstų ir lietuvių 
kalbos būreliai, kuriuos Jūs, gerbiamasis tėve, įsteigėte, kaip ti- 
kiuosi, bus labai naudingi dievo garbei, taip pat daugelio mums 
pavestų sielų išganymui; todėl, gerbiamasis tėve, ir toliau skatin- 
kite jų veiklą bei juos globokite. 1621 m. sausio 2 d. (MS. cit. f. 
1063. a. 1621. Academias illas linguarum Livonicae Esthonicae 
Lithvanicae a R. N. institutus spero valde utiles futuras ad Dei 
gloria cum salute, multarum animarum procuranda guamobrem 
R. V. pergat illas excitare et fovere — d. 2 Jan. 1621). 

Rnkr. I. 269. Vizitatoriaus tėvo Joano Argento atmena, 
1614 m. Įsakmiai nurodoma, kad seminarijose <...>. Ir kadangi 
taip labai yra reikalingos lietuvių, latvių, estų kalbos, tai, jei at- 
sirastų toks, kuris tas kalbas gerai mokėtų <...>, reikia įvesti 
kokias nors pratybas (MS. cit. f. 269. Memor. relict. a P. Joanne 
Argento Visit. 1614. — Urgetur ut in Seminarijs — Et guia tan- 


5 Vladimirovas L, Jablonskis K., Jurginis J., Bulavas J. Vilniaus 
universitetas. V., 1956, 
*? Lietuvių literatūros istorija. Red. prof. K. Korsakas. V., 1957, I, p. 146. 

topere est necessaria lingua Litvanica, Lotavica, Esthonica si 
guomodo sit aliguis gui linguas istas bene teneat, — aliguod ex- 
ercitium  instituendum)š, 

Pirmojoje ištraukoje yra kelios klaidos (gal korektūros?). Be to, 
iš jos neaišku, kieno cituojamasis raštas rašytas ir kam adresuotas. Tai 
paaiškėja iš Centriniame valstybiniame istoriniame archyve Vilniuje 
saugomo kito rankraščio — knygos, į kurią nurašyti jėzuitų generolų 
atsakymai ir nurodymai įvairioms jėzuitų įstaigoms Lietuvoje". Tos knygos 
viename skyriuje — „„Generolų atsakymai į Vilniaus pirmosios ir antro- 
sios probacijos namus liečiančius klausimus“ (Responsa Generalium 
Ad gutzsita particularia Domūs 1 m= 6 2 4= Probationis Vilnensis, non 
per Procuratorem, sed alio tempore data) — yra nurašytas ir J. I. Kra- 
ševskio cituotasis raštas: 


A.R.P. Mutius Vitellescus 


Academicas illas Lingvarum Livonic2 Estonice et Litvani- 
cz a R2V2 institutas spero valde utiles futuras ad Domini gloriam 
cum salute multarum animarum procurandaru[mį, guam ob 
rem R2 Va pergat illas excitare et fovere. A? 1621. Januari 2210, 


Paraštėje prie šio rašto dar pažymėta: De academicis Lingvarum in 
Aovieiatu. Vadinasi, tai yra jėzuitų generolo Mucijaus Viteleskaus atsa- 
kymas į Vilniaus jėzuitų novicijato (Domus primae et secundae proba- 
tionis) rektoriaus klausimą ir liečia novicijatą, ne akademiją. 

Antrasis J. I. Kraševskio cituotasis dokumentas (ar jo santrauka ?) 
susijęs su Vilniaus seminarijomis, įsteigtomis 1582 m., — diecezine ir 
vadinamuoju popiežiaus alumnatu. Mokymas ir auklėjimas jose buvo 
pavestas jėzuitams., Todėl suprantama, kad Lenkijos ir Lietuvos jėzui- 
tų provincijų vizitatorius J. Argentus savo memoriale lietė ir tų semi- 
narijų reikalus. Pabrėžęs lietuvių, latvių ir estų kalbų mokėjimo reikalin- 
gumą (dvasininkams), įpareigojo jose nedelsiant įvesti tų kalbų pratybas 
(aliguod exercitium), jei tik susirastų kas gerai tas kalbas mokąs. Įsidė- 
mėtina, kad apie lietuvių kalbos, kaip dėstomo dalyko, įvedimą į semina- 
rijas J. Argentus nė žodžio nepasakė. 

š Kraševski J. I. Wilno <...> IV, str. 53. Cituojamasis rankraštis — jėzuitų 
trečiosios probacijos namų (tercijato) prie šv. Rapolo bažnyčios Vilniuje įvairių 
aplinkraščių ir nuostatų nuorašų stambi knyga (Ten pat, II, p. 453). 


9 F 1135, apr. Nr. 20, bylos Nr. 298. 
10 Ten pat, f. 43. Vertimą žr. šio leidinio p. 202. 

Iš M. Viteleskaus atsakymo (1621.1.2) matyti, kad Vilniaus jėzuitų 
novicijate jau anksčiau (bent 1620) buvo įsteigtos Livonijos (=latvių), 
estų ir lietuvių kalbos akademijos. Generolas tam pritaria, tikėdamasis, 
kad jos bus labai naudingos, ir skatina toliau jas plėsti ir globoti. Ką 
reiškia šiuo atveju akademijos ? 

Į taiatsakymą duoda jėzuitų mokymo planai ir nuostatai (Ratio atgue 
institutio studiorum). Juose net keliolika puslapių skiriama akademi- 
joms?!, kuriomis vadinami studentų ir mokinių lavinimosi bei geresnio 
dėstomų dalykų įsisavinimo būreliai (coetus). Planuose numatytos šios 
akademijos: 1) teologų ir filosofų, 2) retorių bei humanistų (ketvirtai 
ir penktai klasei), 3) gramatikų (trims žemiausioms klasėms). Jeigu susi- 
darytų per didelis narių skaičius ir jų išsilavinimas būtų toks nelygus, 
kad tos pačios pratybos visiems negalėtų būti vaisingos, tuo atveju lei- 
džiamos kiekvieno dėstomo dalyko akademijos (singulis scholis suas 
Academias habere liceat). 

Į akademijas būdavo priimami geriausi ir gabiausi studentai (moki- 
niai). Kiekviena akademija turėjo savo vadovybę (magistratus), kurią 
sudarė visuotiniame narių susirinkime slaptu balsavimu išrinktas rek- 
torius, du ar daugiau patarėjai (consiliarii) ir sekretorius. Kiekvienai 
tokiai akademijai kolegijos rektorius skirdavo globėją — profesorių 
ar kitą kurį jėzuitą. 

Kiekvienos akademijos sekretoriaus pareiga buvo saugoti ir vesti 
knygas. Vienoje knygoje turėjo būti registruojami nariai priėmimo eilės 
tvarka, atskirai įtraukiami kiekvienos išrinktos valdybos narių vardai, 
aprašoma visa akademijos veikla, pažymint tuos asmenis, kurie ką nors 
svarbesnio atliko, taip pat retorių kalbas, poemas, giesmes, kurios, glo- 
bėjui atrinkus, turėjo būti pridedamos. 

Jeigu būtų išlikę lietuvių, latvių ir estų kalbų akademijų knygos, 
išjų sužinotume daug įdomių dalykų. Būtų aiškesnis ir pats šių akademijų 
pobūdis, veiklos kryptis ir mastas, narių skaičius, vadovaujantieji asme- 
nys, globėjai ir t.t. Taip pat jeigu Romoje susirastų raštas, kuriuo dėl 
šių akademijų buvo kreiptasi į generolą, tikriausiai irgi šis tas daugiau 
paaiškėtų, nes raštas, tur būt, buvo ilgesnis už atsakymą. Jame greičiau- 
siai buvo išdėstyti ir tų akademijų steigimo motyvai, ir aptartas pobūdis, 


1! Ratio atgue Institvtio Stvdiorvm Societatis Iesv. Tvrnoni, 1603, p. 183— 
198. Plg. Zatęski S. Jezuici w Polsce. Lwow, 1900, t. I, cz. I, str. 122— 123. 

programa, gal nurodyti ir globėjai. Dabar, trūkstant konkrečių duomenų, 
reikia tenkintis daugiau spėliojimais bei analogijomis. 

Iš to, kad lietuvių kalbos akademija buvo įsteigta novicijate, aišku, 
jog ji apėmė tik būsimuosius jėzuitus, ne visus studentus (mokinius). 
Apie jos pobūdį iš dalies galima spręsti pagal gramatikų, retorių bei 
humanistų, taip pat graikų ir hebrajų kalbų akademijas. Skirtumas vis 
dėlto turėjo būti. Ten pratybos susiję su dėstomais dalykais, o čia ne- 
susiję. Be to, čia dalyvaudavo, tur būt, lietuvių kalbą daugiau ar mažiau 
mokantieji, o ten kurio nors dalyko besimokantieji. Dar turėtinas prieš 
akis novicijate esančiųjų amžius ir išsilavinimo laipsnis, o taip pat lie- 
tuvių kalbos akademijos paskirtis. 

Novicijate būdavo ne jaunesni kaip 15 metų jaunuoliai (jaunesnių 
nepriimdavo)!2, dažniausiai jau baigę retorikos klasę, t. y. penkias žemes- 
nes klases (tuometinį gimnazijos, vidurinės mokyklos kursą), bet dar 
paprastai nestudijavę filosofijos nei teologijos. Jie jau mokėdavo laisvai 
taisyklingai kalbėti lotyniškai, buvo gerai susipažinę su žymiaisiais anti- 
kos (ypač romėnų) rašytojais, poetais ir prozaikais, gerai moką ne tik poe- 
zijos ir retorikos meno taisykles, bet įpratinti ir jomis naudotis — rašy- 
ti odes, elegijas, pasakėčias, epigramas, epitafijas, kalbas. Bent gabesnie- 
ji ir stropesnieji iš jų jau buvo dalyvavę gramatikų ir retorių bei huma- 
nistų akademijose, kuriose į darbą buvo stengiamasi įtraukti visus narius. 
Gramatikų akademijoje buvo lyg pratęsiamas ir papildomas klasėje ei- 
namų dalykų mokymas: kartojama, skaitomos įdomios ištraukos iš 
autorių, verčiami sunkesni pasakymai iš gimtosios kalbos į lotynų, pasa- 
kojama lotyniškai, disputuojama. Retorių bei humanistų akademijoje, 
be globėjo paskaitų apie sunkesnius retorikos meno klausimus, nariai 
sakydavo kalbas, deklamuodavo, skaitydavo pranešimus ir disputuo- 
davo, gindavo tezes, komponuodavo įrašus, sugalvodavo mįsles, mokėsi 
imituoti garsių oratorių kalbas ir poetų giesmes, argumentuoti ir gražiai 
nusakyti. Akademijos turėdavo ir iškilmingų susirinkimų, švenčių, 
kur nariai viešai pasirodydavo su savo darbais. 

Svarbiausias lietuvių kalbos akademijos tikslas buvo padėti paruošti 
būsimuosius jėzuitus veiklai lietuviškai kalbančios visuomenės tarpe — 
skleisti katalikybei, jai įtvirtinti, kovoti su reformacija. Lietuvių kalba 
XVII a. pradžioje buvo plačiai vartojama įvairių visuomenės sluoksnių. 


a Zalęski S. Jezuici w Polsce <...> t. I, cz. I, str. 80. 

Tik didikai ir stambesnieji bajorai buvo jau linkę jos aisižadėti. Ji skam- 
bėjo ne tik kaimuose ir miesteliuose, bet ir miestuose, neišskiriant nė 
Vilniaus ar Kauno. Čia prisimintinas žinomas Vilniaus miesto ir akademi- 
jos istorikas M. Balinskis, kuris, kalbėdamas apie K. Sirvydą ir jo veiklą, 
pažymėjo, kad „tada dar didelė miestiečių dalis (wielka częšė ludu miej- 
skiego) Gedimino sostinėje, nors kalbėjo lenkiškai, tačiau gilesniam 
[tikėjimo dalykų] supratimui buvo reikalinga senosios savo protėvių 
kalbos“. Ką jau bekalbėti apie Vilniaus apylinkes bei tolesnes vie- 
toves. 

Įsigyti lietuviškai kalbančios visuomenės pasitikėjimo ir jai imponuo- 
ti galima tik gražia lietuvių kalba. Jėzuitai tai gerai suprato. Raštija lietu- 
vių kalba tuomet dar buvo negausi, literatūrinė kalba palyginti neseniai 
pradėjusi formuotis, todėl ir gerai gimtąją kalbą mokančiam buvo sun- 
koka kai kuriuos dalykus išreikšti, rasti žodžių naujoms, abstrakčioms 
sąvokoms. Reikėjo lavintis, ir tai organizuotai, kolektyviai. Lietuvių 
kalbos akademija turėjo suvaidinti čia svarbiausią vaidmenį. Kllasiki- 
nis-filologinis jos narių išsilavinimas, didelis dėmesys retorikai, žodžio 
menui, kalbos taisyklingumui turėjo teigiamai atsiliepti visai tos akademi- 
jos veiklai. 

Sunku tiksliau ir konkrečiau įsivaizduoti praktinį lietuvių kalbos 
akademijos narių darbą. Be abejo, labai daug kas čia priklausė nuo glo- 
bėjo, jo sugebėjimų, užmojų, atsidavimo. Labai galimas dalykas, kad jis 
aiškino lietuvių kalbos gramatikos pradmenis, rašybos principus. Tur būt, 
nesuklysime manydami, kad susirinkimuose buvo skaitomi lietuviški 
tekstai, knygos ir nagrinėjami gramatiniu, leksiniu ir stilistiniu požiūriu, 
verčiama iš lotynų kalbos į lietuvių (gal biblijos ištraukos?), rašomi 
lietuviški pratimai, pamokslai. Vienu ar kitu būdu ten turėjo būti spren- 
džiama ir vieningos, bendros literatūrinės kalbos problema, tarmės 
pasirinkimas bei derinimas su kitomis tarmėmis. Gal būt, lietuviškai bū- 
davo rašomos ir eilės, iškilmingos kalbos. Neabejotina tačiau, kad Žy- 
miausią vietą užėmė su religija susiję dalykai. 

Nežinia tiksliai, kiek laiko ta lietuvių kalbos akademija veikė, Jeigu 
vėlesniuose vadovybės raštuose apie ją nekalbama, tai nereiškia, kad ji 
vėliau nebeegzistavo. Galimas daiktas, kad ilgainiui bus surasta apie 
tą akademiją daugiau žinių. Atrodo, kad apie ją užsimenama viename 


3 Baliūski M. Dawna Akademia Wilenska. Petersburg, 1862, str. 144. 

XVIII a. antrosios pusės rašte. Jėzuitų generolas Laurecijus Riči (Ricci), 

atsakydamas į Vilniaus jėzuitų novicijato (Domus primae et secundae 

probationis) rektoriaus klausimą, 1762 m. lapkričio mėn. 6 d. rašo: 

Negalima leisti, kad naujokai nestropiai mokytųsi prancūzų 

kalbą, ir nedera ar net nenaudinga bus juos nuo to atitraukti stu- 

dijomis, reikalingomis mokantis lietuvių, latvių ar vokiečių kalbų. 

(Prohibendum eft, ut novitij Lingva Gallicz addijcend= non 

dent operam, imo negue eos diftrahi studio peculiari lingvarum 

Litvanic=z ct lotavicx, aut Germanicz convenit, aut etiam 
proficuum futurum sit<... >), 


Greičiausiai čia generolas pareiškia savo neigiamą nuomonę ne dėl 
projektuojamų dalykų (prancūzų, lietuvių, latvių ir vokiečių kalbų mo- 
kymo novicijate), bet dėl esamų. Bent toks įspūdis susidaro iš tame pat 
puslapyje nurašyto kito jo rašto (1767.V.9), kuriuo iš dalies atšaukiamas 
cituotasis raštas ir leidžiama mokyti prancūzų kalbos: 

Bendrai įvestą naujokams prancūzų kalbos mokymą Jūs, ger- 
biamasis tėve, savo ruožtu vėl įveskite, tačiau žiūrėkite, kad jie 
minėtos kaibos įgūdžių įgytų ne iš kitokių, o tik iš dvasinių kny- 
gų. (Introductaminter Novitios Lingva Gallica inftructionem P2V? 
įsic!] reinducat, ita tamen ut non ex alijs, guam ex spiritualibus 
Libris usum memorata lingva accguirant). 


Jeigu gi pirmajame L. Riči rašte kalbama ne apie lietuvių kalbos 
(taip pat latvių ir vokiečių kalbų) akademiją, tai tuo atveju studium pe- 
culiare reikia suprasti kaip atskirą, specialų lietuvių kalbos, kaip ir kitų 
kalbų, mokymąsi ar mokymą. 

Yra dar žinių apie tolesnį jaunųjų jėzuitų — scholastikų (baigusių 
novicijatą ir tęsiančių studijas) panašaus kiek pobūdžio lavinimąsi. 
Truputį medžiagos apie tai surado K. Jablonskis ir, ja remdamasis, 
rašė, jog Vilniaus akademijoje ,„buvo nustatyta, kad studentai, mokantie- 
ji lietuvių kalbą, pamokslų pratybas turi atlikti ne kuria kita kalba, o 
lietuviškai“!5. Šaltinio jis nenurodė, bet, matyt, panaudojo Lietuvos 
jėzuitų provincijolų, vizitavusių Vilniaus kolegiją, paliktų memorialų 
knygą. 

14 Centrinis Valstybinis istorinis archyvas Vilniuje. F. 1135, apr. Nr. 20, bylos 
Nr. 298, f. 46v. J. Lebedys kiek kitaip suprato šį lotynišką tekstą. — Vert. 


5 Vladimirovas L., Jablonskis K., Jurginis J., Bulavas J. Vilniaus 
universitetas. V., 1956, p. 24, 

Toje knygoje pamokslų lietuvių kalba pratybos refektoriume liečia- 
mos ne vienu atveju. Pirmą kartą apie jas užsimenama Mikalojaus Lan- 
cicijaus memoriale 1634 m. liepos mėnesį: 

Tie, kurie moka lietuvių kalbą, ar jie bus mokytojai ar moks- 
leiviai, pamokslus tesako ne lenkiškai, o lietuviškai. (Oui Lithua- 
nicam linguam callent, in Refectorio non polonicė sed Lithuanicė 
concionentur, tam mįialgfistĮri, guam schola ftici).16 


Tai anaiptol nereiškia, kad pamokslų pratybos lietuvių kalba įvestos 
tik 1634 m. Jos neabejotinai bus buvę daug anksčiau. Provincijolo nuro- 
dymą, tur būt, reikia kiek kitaip suprasti. Asmenys, mokantieji lietuviškai 
ir lenkiškai, ne vienas atlikdavo pamokslų pratybas lenkiškai, nes taip 
buvo lengviau (buvo gausi religinė literatūra lenkų kalba, daug pavyzdžių, 
nusistovėjusi terminologija). Matyt, laisvai buvo leidžiama pasirinkti 
kalbą. Kadangi trūko lietuvių pamokslininkų, vadovybė rūpinosi jų 
daugiau paruošti ir todėl įpareigojo visus mokančius lietuvių kalbą scho- 
lastikus (taip pat dirbančius mokykloje ir dėl to vadinamus magistrais) 
atlikti pratybas lietuviškai. 

Scholastikai turėdavo sakyti refektoriume pamokslus 3 kartus per 
metus. Vėlesniuose provincijolų memorialuose irgi ne kartą primenama, 
kad kiekvienas sakytų juos savo gimtąja kalba. Nurodoma, kad kai kurie 
scholastikai mieliau juos sako lenkiškai, negu lietuviškai. Peikiant juos, 
reikalaujama, kad bent pusę, o vėliau (1691) bent trečią pamokslo dalį 
sakytų gimtąja kalba (lietuviškai, vokiškai, latviškai). Iš įrašytų kny- 
goje paskutinis liečia pamokslų pratybas Adalberto Bohuševičiaus me- 
morialas (1729). Pažymėjus, kad sakoma, jog kai kurie scholastikai 
studijuodami užmirštą savo gimtąją lietuvių kalbą ir, ilgai nevartodami, 
menkai ją bemoką, pavedama tėvui pamokslininkui rimtai žiūrėti, kad 
jie, jeigu ne pusę, tai bent trečią pamokslo dalį sakytų lietuviškai arba 
taip pat latviškai, jeigu šią kalbą moka!". 

Neliečiant plačiau pamokslų pratybų ir lietuvių kalbos vartojimo 
kitais atvejais Vilniaus kolegijoje bei akademijoje, prisimintinas dar bend- 
rasis jėzuitų požiūris į gimtąją kalbą, kokia jai buvo skiriama vieta mo- 
kymo planuose ir kaip buvo jų elgiamasi su kitomis kalbomis Didžio- 
joje Lietuvos kunigaikštystėje. 





15 Vilniaus Valstybinio universiteto Mokslinės bibliotekos Rankraščių skyrius, 
F 3, Nr. 2388, p. 66. 
*7 Ten pat, p. 328— 329. 

Gimtoji kalba, jos gramatika neegzistavo kaip atskiras objektas mo- 
kymo planuose. Bet ja buvo naudojamasi ir jos mokoma, mokant lotynų 
kalbos, verčiant pratimus iš lotynų kalbos į gimtąją ir atvirkščiai, aiški- 
nant autorius, mokant graikų kalbos, versifikacijos ir kitais atvejais. Taip 
buvo ir Vilniaus akademijoje. Tik čia, kaip atrodo, pagrindine gimtąja 
kalba buvo laikoma lenkų kalba. Lietuviai, norėdami išmokti lotyniškai, 
pirma turėjo mokytis lenkiškai. įTuo apsunkintas ne tik mokymo pro- 
cesas, bei buvo pažeminta, diskriminuojama ir pati lietuvių kalba, jai 
padaryta didžiulė skriauda. 

Bet būtų neteisinga manyti, kad mokymo procese lietuvių kalba visai 
nebuvo naudojama. Jeigu mokytojas mokėjo lietuviškai, tikriausiai lie- 
tuviškai ir aiškino lotynų ar graikų kalbos dalykus, vertė į ją ir iš jos. 
Kad lietuvių kalba buvo reikalinga ir būtina, kad įbe jos neimanoma 
buvo išsiversti mokymo procese ne tik XVI a. pabaigoje, bet ir XVIII a., 
aiškiausiai rodo Vilniaus akademijos profesoriaus K. Sirvydo; žodyno 
„„Dictionarium trium linguarum“ (lenkų-lotynų-lietuvių), skirto besimo- 
kančiai jaunuomenei (in usum studiosae juventutis), žemesnėms klasėms, 
penki leidimai (1629— 1713). Ne kitam kuriam reikalui, tur būt, buvo 
skirta jr neišlikusi (ar Uig šiol nesurasta) K. Sirvydo lietuvių kalbos gra- 
matika (Clavis linguae |lithuanicae). Jei ne su pačiu mokymo procesu, 
tai vis dėlto su vienokiu ar kitokiu lietuvių kalbos mokymu sietini ir kiti 
kalbiniai darbai — ,„Universitaslinguarum Lituaniae“ (1737) ir rankrašti- 
nė D. Kleino gramatikos santrauka?, 

Jėzuitai pagal reikalą įvesdavo gimtosios kalbos mokymą bei mokymą- 
si. Pavyzdžiui čia galima paimti J. Argento prie memorialo Vilniaus 
kolegijai vėliau pridėtą priedą (1614.V.5), kuriame yra toks punktas. 

Taip pat pageidautina, kad kai kurie mūsų mokytojai išmoktų 
skaityti ir;rašyti rusiškai ir to išmokytų moksleivius, bent žemesnėse 
klasėse; jose jie galės pasinaudoti taip pat kai kurių moksleivių, 
kurie tų dalykų gerai moka, pagalba ir pasiekti to, kad prie kūrybos 
lotynų kalba būtų pridėta viena kita eilutė rusų kalba. Taigi, 
rekomenduojame tėvui rektoriui, kad tai darytų ateityje. (Eft etiam 
desiderabile, vt' aligui Mag[ist]ri n[ost]ri discant legere, et scri- 


15 Palionis J. Keletas naujų duomenų lietuvių kalbos gramatikų istorijai 
(Anoniminė rankraštinė ,„Gramatices Litvanicae“). — „Vilniaus Valstybinio V. 
Kapsuko vardo universiteto Mokslo darbai, V. Istorijos-Filologijos fakulteto Moks- 
lo darbai, I“. V., 1955, p. 201. 

bere Ruthenice, et doceant studiosos, saltem in inferioribus 
scholis, in guibus poterunt etiam vti opera aliguorum studiosorum, 
gui bene hzc caleant, et facere, vt compositionibus latinis adda- 
tur vna vel altera linea Ruthenica. Hoc igitur erit com[mlendatum 
Platlri Rectori).!? 


Yra žinoma, kad Lucko jėzuitai 1614 m. įvedė slavų kalbos dėstymą 
(Slavonicae linguae scholam excitauimus)*?, o Polocko kolegijoje jau 1584 
m. buvo mokoma rusų rašto, o paskui baltarusiškai ir lenkiškai pačių 
mokslo pradmenų?! Tikslas aiškus — patraukti tėvus, kurie nekentė 
viso, kas lotyniška, ir vargu ar kitaip būtų savo vaikus leidę mokytis 
pas jėzuitus. 

Kokios tad išvados padarytinos, kaip žiūrėtina į lietuvių kalbos kated- 
ros klausimą? Turimos šiuo metu žinios neleidžia teigti, kad buvo tokia 
katedra Vilniaus akademijoje, kad joje lietuvių kalba buvo vienas iš 
atskirų dėstomų dalykų. J. I. Kraševskis (ir, juo sekdami, kiti) reikiamai 
neisigilino į savo surastą archyvinę medžiagą ir, ja remdamasis, padarė 
per dideles išvadas — lietuvių, latvių ir estų kalbų būrelius (akademijas) 
novicijate ir pratybas seminarijose pavertė tų kalbų katedromis. Tad jo 
teiginiui paremti reiktų naujos medžiagos. Vargu ar ji bus surasta. 
Bet neabejotinai susiras dar naujų duomenų apie lietuvių kalbos varto- 
jimą Vilniaus akademijoje, apie jos mokymą bci mokymąsi. 

Čia plačiau paliestos žinios apie lietuvių kalbos akademiją, pratybas, 
Lietuvių kalbai skirtą dėmesį, jos mokėjimo reikalingumo akcentavimą, 
pastangas, kad būsimieji jėzuitai jos ne tik neužmirštų, bet įgustų ją 
vartoti praktiniame savo darbe, — padeda mums geriau suprasti sąly- 
gas bei aplinką, kurioje pasirodė lietuviški Vilniaus akademijos leidiniai, 
ypač filologiniai. 


8 Vilniaus Valstybinio universiteto Mokslinės bibliotekos Rankraščių skyrius, 
F 3, Nr. 2388, p. 19. i 

* XapaamnoBuus K. Banannopveckia MpaBocnaBKBIA IIKOJIBt <...) CTP. 
75—76. 

2! Ten pat, p. 89. 





K. DONELAIČIO KŪRYBOS RAIDA 


1. Kūrybos chronologija 


Ne visi K. Donelaičio kūriniai yra žinomi ir ne visi išliko. Pats 
autorius nei jų sąrašo nepaliko, nei parašymo datų nepažymėjo. Todėl kū- 
rybos chronologijai nustatyti tenka remtis atsitiktinėmis, netiesioginėmis 
žiniomis ar spėjimais, dažnai prieštaraujančiais, pagrįstais dabar nebe- 
prieinamais šaltiniais ir pačiais išlikusiais kūriniais. Ne vienas mokslinin- 
kas dėl K. Donelaičio kūrinių parašymo eilės ir jų genezės, dažnai ir 
dėl parašymo laiko yra pasisakęs. Todėl sugretinus išlikusias žinias, duo- 
menis ir nuomones, peržiūrėjus motyvus, galima susidaryti bent apy- 
tikrį K. Donelaičio kūrybos chronologijos vaizdą. 

Bene pirmasis K. Donelaičio veikalus yra paminėjęs G. Ch. Pisans- 
kis (miręs 1790) savo rankraštyje „„Entwurf der Preussischen Literūr- 
geschichte“. Jo liudijimu, K. Donelaitis apdainavęs keturis metų lai- 
kus 659 eilučių kūrinyje, nerimuotais hegzametrais rašytame, ir didelio 
pasisekimo susilaukęs lietuvių kalbos ir poezijos žinovų tarpe. Tas kū- 
rinys buvęs vėliau išverstas į vokiečių kalbą!. Daugiau žinių suteikė 
pirmasis K. Donelaičio raštų leidėjas L. J. Rėza, kuris rėmėsi archyvine 
medžiaga ir amžininkų liudijimais. L. J. Rėzos tvirtinimu, buvo išlikę 
K. Donelaičio hegzametru rašytų nuotrupų (L. Rėzai, sprendžiant iš 
jo žodžių, teko jas matyti) iš ketvirtojo XVIII a. dešimtmečio. Paskuti- 
nioji giesmė apie žiemą atrodo jam esanti rašyta vėliau, penktajam ar 
šeštajam dešimtmetyje, nes rašytojas joj pamini didelį Karaliaučiaus gais- 
rą. K. Donelaičio „Žiemos rūpesčiuos“ minimi gaisrai buvę 1764 ir 
1769 metais. Nors anksčiau ir vėliau taip pat buvo Karaliaučiuje gaisrų, 
bet iš vieno rašytojo laiško draugui paaiškėja, kad jis kaip tik tarp šių 
metų (t. y. 1764— 1769) paskutiniąją giesmę rašęs?. 

1 Tetzner F. Zu Christian Donatitius. — ,„Altpreussische Monatsschrift“, 1902, 
XXXIX, S. 138. 


2 Donaleitis Ch. Das Jahr in vier Gesūngen <...> ūbertragen von D. L. J. 
Rhesa. Kėonigsberg, 1818, S. 159— 160. 

G. H. F. Neselmanas, kritikuodamas L. J. Rėzos ,„Metų“ leidimą 
ir jo duotąją dalių eilę (Pavasario linksmybės, Vasaros darbai, Rudenio 
gėrybės, Žiemos rūpesčiai), kaip nieku nemotyvuotą sauvališką nukrypi- 
mą nuo Holfeldo nuorašo, įrodinėjo, kad Holfeldo nuorašo kūrinių 
eilė (Pasakėčios, Pričkaus pasaka apie lietuvišką svotbą, Rudenio gėrybės, 
Žiemos rūpesčiai, Pavasario linksmybės, Vasaros darbai) yra natūrali 
ir atitinka parašymo eilę, kad pasakėčios — jaunystės kūriniai, bent 
pirmieji hegzametro bandymai, jose jaučiama kova sų kalba ir metru. 
Pasakėčių hegzametrai sunkūs, neskambūs, vietomis vos paskaitomi. 
Pats pasakojimas ištęstas, moralas kartais nevieningas, tiksliai nesufor- 
muluotas. ,„Priškaus pasaka apie lietuvišką svotbą“ — naujas Žanras. 
Autorius čia pasirodo įžvalgus gyvenimo stebėtojas ir originalus vaiz- 
duotojas, bet kūriniui trūksta plano ir situacijos aprašymo. ,,„Pričkaus 
pasakos“ tęsinys yra „Rudenio gėrybės“, kuriose taip pat vaizduojamos 
vestuvės, bet daug plačiau ir sistemingiau. Poetas apvaldė medžiagą ir 
metrą, ir čia jį matome pasiekusį savo meninio tobulumo. „Pričkaus 
pasakos“ didžioji dalis ištisai „Rudenio gėrybėsna“ perkelta, todėl atro- 
do visai natūralu, kad ,„Rudenio gėrybės“ pirmiausia po „Pričkaus pasa- 
kos“ parašytos. Pasisekimas paskatinęs poetą tęsti, ir buvę parašyti „Žie- 
mos rūpesčiai“, kuriems taip pat panaudotos ,„Pričkaus pasakos“ dalelės, 
nepatekusios į „Rudenio gėrybes“. Po to, atrodo, buvusi pauzė, nes ,„Pa- 
vasario linksmybėse“ pasikeičia tonas. Jos pradedamos savo rūšies ori- 
ginaliu gyvulių epu, iš kurio visai nemotyvuotai pereinama staiga į bū- 
rų pokalbį. „Vasaros darbuose“ tęsiamas darbų vaizdavimas. Jei „„Ru- 
denio gėrybėse“ ir „Žiemos rūpesčiuose“ visa pavaizduota natūraliai 
ir laisvai pokalbiuose, tai ,,Vasaros darbuose“ jaučiamas ne kartą no- 
ras viską paminėti, apie ką dar nebuvo kalbėta. Vakmistro pamokymas 
ir priminimas jo neužmiršti besiartinančiose vaišėse — užbaigiąs visumą. 
Neselmano nuomone, abejonę Holfeldo nuorašo kūrinių eilės tikrumu 
galėtų sukelti tik Pričkaus mirtis „Žiemos rūpesčiuose“ ir jo gyvo vaiz- 
davimas „Pavasario linksmybėse“ ir „Vasaros darbuose“. Bet autoriui 
visai nerūpėjusi detalių chronologinė eilė, vieningas veiksmas, o tik gali- 
mai pilnesnis liaudies gyvenimo pavaizdavimasš. Taip apibūdindamas 
K. Donelaičio kūrybos raidą ir kūrinių parašymo eilę, G. H. F. Nesel- 
manas visai nekalba apie parašymo datas. 


3 Donalitius Ch. Littauische Dichtungen herausgegeben von G. H. F. Nes- 
selmann. Kėnigsberg, 1869, S. IX-XI. 

Naujų duomenų chronologijai nustatyti yra pateikęs F. Tecneris, 
skelbdamas įvairius K. Donelaičio užrašus ir susirašinėjimą. F. Tec- 
neris neanalizavo kūrinių. Jis stengėsi nustatyti parašymo ar paskutinės 
redakcijos datas, lygindamas rašyseną ir sugretindamas faktus, taigi 
chronologijos klausimą nušvietė iš kitos pusės, tuo papildydamas Nesel- 
maną. F. Tecneris mano, kad pasakėčios buvusios rašytos keturiasde- 
šimtaisiais metais Stalupėnų mokiniams, o gal greičiau suaugusiems*, 
Tačiau vaisingiausias kūrybai buvęs šeštasis poeto amžiaus dešimtmetis. 
1769 m. Karaliaučiaus gaisro metu „Rudenio gėrybės“ ir „Žiemos rū- 
pesčiai“ buvo jau baigti. 1773 m., atrodo, buvę baigti,,Vasaros darbai“?, 
F. Tecnerio manymu, paskutinis K. Donelaičio didesnis lietuviškas 
kūrinys. Išlikęs originalo rankraštis („Pavasario linksmybės“ ir „Vasaros 
darbai“) esąs rašytas 1773 — 1774 metais. Tuo pačiu laiku rašytas ir frag- 
mentas apie Selmą (,,Fortsetzung“) — taip F. Tecneris sprendžia iš 
rašysenos ir viršinių ženklų“. 

Prie šių spėjimų ir tvirtinimų tenka padaryti keletą pastabų. ,„Rudenio 
gėrybių“ parašymo laikui nustatyti visų imami pagrindu Karaliaučiaus 
gaisrai. Bet tie gaisrai nieko neabejotinai tikro nepasako. Pats F. Tec- 
neris sumini didelius Karaliaučiaus gaisrus 1747, 1756, 1764, 1769 ir 
1775 metais. „Žiemos rūpesčių“ eilutė (241), du gaisrus mininti, neduoda 
jokių tikslesnių duomenų, iš kurių būtų galima nustatyti, apie kurių 
metų gaisrus joj kalbama. Be to, ta eilutė yra pirmojoj „Žiemos rūpesčių“ 
dalyje ir todėl nieko nepasako apie visumos parašymo laiką. „Vasaros 
darbų“ dalis, bent kai kurios vietos, buvo parašytos prieš 1769 m., nes 
2jų eilutės (267 — 268) yra įdėtos 1769 m. brošiūroje apie ganyklų sepa- 
racijos naudą (spėjama, kad ta brošiūra K. Donelaičio vertimas, laisvas 
perdirbimas ar net originalus darbas). 

Fragmentas apie Selmą (,,„Fortsetzung“) rašytas neabejotinai anks- 
čiau už išlikusįjį autentinį „Pavasario linksmybių“ ir „Vasaros darbų“ 
rankraštį, nes tame lape, kuriame tas fragmentas įrašytas (atrodo, kad 
tai laiško dalis), apačioj pažymėta: „Der Sommer ist iiber 600 Hexameter 
lang geworden“, o „Vasaros darbų“ rankraštyje, paskutiniam puslapyje, 
paties K. Donelaičio ranka įrašytas eilučių skaičius — 712. Jei K. Do- 
nelaitis būtų tą fragmentą rašęs, baigęs „„Vasaros darbus“, būtų pažymė- 
4 Tetzner F. Die Slawen in Deutschland. Braunschweig, 1902, S. 55. 

3 Tetzner F. Zum zweihundertjahrigen Geburtstag des Ostpreussischen Dich- 


ters Christian Donalitius. — „„Altpreussische Monatsschrift“, 1914, LI, S. 173 —174. 
“ Ten pat, p. 267. 

jęs, kad „Vasaros darbai“ jau daugiau kaip 700 hegzametrų turi. Be to, 
atkreiptinas dėmesys į tai, kad penkios fragmento pradžios eilutės beveik 
pažodžiui sutampa su penkiomis „Rudenio gėrybių“ eilutėmis (851 
855). Palyginus tas penkias eilutes abiejose vietose, atrodo, kad „„Rude- 
nio gėrybėse“ jos yra tobulesnės, taigi galima manyti, kad jos yra perdirb- 
tos iš fragmento. Bent aišku, kad fragmentas nėra tų penkių „Rudenio 
gėrybių“ eilučių perdirbimas ir tęsinys, nes pirmoji jo eilutė („„Bet ir 
viežlybi krikščionys dar nepaliovė“) netinka „Rudenio gėrybių“ konteks- 
tan, o pirmoji iš tų penkių „Rudenio gėrybių“ eilučių labiau tiktų ir 
fragmento pradžiai („Bet ir viežlybų krikščionių dar nepristokom“). 
Taigi fragmentas greičiausiai yra mums nežinomos redakcijos tęsinys. 
Faktas, kad to fragmento dalį autorius panaudojo ,„Rudenio gėrybėms“, 
ne „Vasaros darbams“ (nors jie tada tikrai buvo rašomi), o kitos dalies 
visai nepanaudojo, leidžia neabejojant tvirtinti, kad K. Donelaitis kariu 
rašė, taisė, perdirbinėjo, papildė visas ,,Metų“ dalis, o ne vieną baigęs, 
imdavosi kitos, kaip įrodinėjo G. H. F. Neselmanas. 

G. H. F. Neselmano tvirtinimas, kad „Pavasario linksmybės“ žymiai 
nuo kitų „Metų“ dalių skiriasi, kad jos rašytos po „Žiemos rūpesčių“ 
ir kad prieš jas buvo ilgesnė pauzė poeto kūrybiniame darbe, neatrodo 
pagrįstas. „(Gyvulių epas“ nėra visai naujas dalykas K. Donelaičio 
kūryboje. Jo užuomazgų reikia ieškoti pasakėčiose, vadinasi, pačioj 
kūrybinio darbo pradžioj. Užtenka palyginti „Lapės ir gandro česnį“ su 
gandro epizodu „Pavasario linksmybėse“, kad paaiškėtų eilė bendrų 
bruožų. Todėl neišlikus poeto juodraščiams, įvairioms redakcijoms, ap- 
matams ir fragmentams, ne tik neimanoma nustatyti atskirų „Metų“ 
dalių ar vietų chronologijos, bet gal ir stengtis tai padaryti neprasminga. 
Tuo pačiu ir klausimas dėl ,, Metų“ dalių eilės galima kiek kitaip spręsti. 

K. Donelaičio numatytoji „Metų“ dalių tvarka nėra žinoma. Rem- 
tis vien Holfeldo nuorašo eilės tvarka būtų perdaug neatsargų. Kaip 
rodo išlikę rankraščiai, kiekvieną dalį nuo kitos K. Donelaitis atskyrė 
ne tikatskira antrašte, bet ir keliais tuščiais lapais. Todėl kiekviena dalis 
atrodo kaip atskiras kūrinys. O Holfeldo nuoraše, pasibaigus vienai daliai, 
tame pačiame puslapyje pradedama kita. Tad jei Holfeido nuorašo 
eilė ir atitiktų paskutinės redakcijos parašymo eilę, tai dar nieko nepasako 
apie numatytąją eilę. Juk būna ir taip, kad pirmąją veikalo dalį auto- 
rius rašo vėliausiai. Vargu ar galima manyti, kad K. Donelaitis, nors ir 
nesujungė visų keturių dalių vienu vardu, negalvojo apie jas, kaip apie 

vieningą išbaigtą visumą. Tokiu atveju visų dalių veikėjai nebūtų tie pa- 
tys. Žiūrint natūralaus dalių ryšio, veiksmo nuoseklumo, taip pat kom- 
poziciniu ir idėjiniu atžvilgiu juos geriausiai tinka pradėti „Pavasario 
linksmybėmis“ ir baigti „Žiemos rūpesčiais“. 

Apibendrinant reikia padaryti keletą išvadų. 

1. K. Donelaičio kūrybos laikotarpis yra ilgas — apie 30 metų. Todėl 
ir kūrybos raida turėtų būti ryški. 

2. Galima sutikti su F. Tecneriu, kad mus pasiekusioji K. Donelai- 
čio kūrinių redakcija yra 1773 — 1774 metų, nes tuo laiku autorius per- 
žiūrinėjo ir papildė visus savo užrašus, pastabas ir, atrodo, daugiau buvo 
atsidėjęs rašymui. 

3. K. Donelaitis savo kūrinius taisė, perdirbinėjo. Net ir išlikusioji re- 
dakcija daug kur taisyta. Todėl bent stilistinių atžvilgiu kūriniai per ilgą 
laiką galėjo įgauti kitą pavidalą. Kadangi neišliko nė vieno pirmosios re- 
dakcijos kūrinio, tai kūrybos raidos visai tiksliai apibūdinti neįmanoma. 

4. Pasakėčios yra K. Donelaičio kūrybos pradžia, ,„Metai“ — pas- 
kutinis veikalas. ,„Pričkaus pasaka“ — viena iš pirmųjų „Metų“ užuo- 
mazgų. 

5, Neišlikus Pisanskio paminėtai 659 eilučių „Metų“ redakcijai ir 
nežinant autoriaus sumanymų, planų, jų keitimosi, atskirų „Metų“ 
dalių chronologijos ir išaugimo nustatyti neįmanoma. 

6. K. Donelaičio kūrybos raidą tegalima apibūdinti tik stambesniais 
bruožais. į 


2. Pasakėčios — K. Donelaičio kūrybos užuomazga 


Žinomos šešios K. Donelaičio pasakėčios. Iš L. J. Rėzos žodžių atro- 
do, kad jų buvo parašyta daugiau". Pradėdamas kūrybinį kelią pasakė- 
čiomis, K. Donelaitis greičiausiai buvo paveiktas jų populiarumo ir 
prieinamumo liaudžiai. Ypač pasakėčios buvo mėgstamos XVII a. pa- 
baigojir XVIII a. pradžioj. Vokietijoj tada buvo išleista daug jų ver- 
timų ir perdirbinėjimų proza ir eilėmis. Tuo laiku ir Ch. F. Gelertas 
(1715 — 1769) rašė pasakėčias, kurių ne viena buvo versta į lietuvių kal- 
bą. 1706 m. išėjo ir pirmas 10 ezopinių pasakėčių lietuviškas vertimas, 
kuris, reikia manyti, buvo pažįstamas ir K. Donelaičiui. 


*" „Von diesen Pasakos oder Fabeln sind Folgende iibrig“, — sako Rėza ir su- 
mini visas 6 (žr. Das Jahr in vier Gesūngen <...> 1818, S. XIX). 

L. J. Rėza, G. H. F. Neselmanas ir kiti yra pabrėžę K. Donelaičio 
pasakėčių originalumą. Tik F. Tecneris laiko jas ezopinių pasakėčių 
perdirbimu ir sekimuš. Kad K. Donelaičiui ezopinių pasakėčių rinkiniai 
dar mokyklos suole buvo pažįstami, abejoti netenka. Taip pat neabejoti- 
na, kad didžioji jo pasakėčių motyvų dalis iš ten paimta. Plačiai visur 
žinomi ir dažnai įvairių autorių panaudoti yra šie K. Donelaičio pasakė- 
čių motyvai: 1) vilkas ir ėriukas (= Vilks provininks), 2) ąžuolas ir nend- 
rė (= Aužuols gyrpelnys), 3) lapė ir gandras (= Lapės ir gandro česnis), 
4) elnis ir avis (= Šuo didgalvis). Vargu ar ir likusių pasakėčių (Rudikis 
jomarkininks, Pasaka apie šūdvabalį) motyvai yra originalūs. Bet tuos 
skolintus motyvus K. Donelaitis taip savarankiškai panaudojo, atkūrė, 
suteikė jiems tiek konkrečių savo epochos, artimos aplinkos bruožų, 
parodė juose tiek savojo temperamento, kad jokio sekimo nesimato. 
Neatrodo net, kad K. Donelaitis būtų norėjęs ką nors sekti. 

K. Donelaičiui pasakėčių rašymas nebuvo pramoga, kūrybinių 
sugebėjimų bandymas ar malonus laisvalaikio praleidimas. Jo pasa- 
kėčia yra kovingas žanras, skirtas betarpiškai gyvenimui veikti, Jis nieko 
nenori pagražinti, sušvelninti, paslėpti, nežaidžia alegorijom ir nesiten- 
kina švelnia satyra. Pasakėčioj jis išlieja savo sielvartą, pasipiktinimą 
ir rūsčiai grūmoja liaudies skriaudėjams. Paties poeto patirtas skurdas 
ir vargas ir sunkus kelias į mokslą padėjo jam suprasti kitų kančias, padarė 
jį jautresnį sunkiam savo tautos likimui. Jam besimokant, kaip tik vyko 
masinė kolonizacija, lietuviai buvo diskriminuojami, atiduodami vi- 
siškon dvarininkų sauvalėn, savo ūkius turėjo užleisti kolonistams. 
K. Donelaitis savo pasakėčiose ir davė ryškų išnaudotojų, dvarininkų, 
vokiškųjų. valdininkų ir teisėjų atvaizdą, parodė, kokioj beteisiškoj ir 
beviltiškoj būklėj lietuviai gyveno. Poetas tikriausiai prieš akis turėjo 
konkrečius asmenis, įvykius, skriaudas. Jeigu dabar, praėjus porai šimtų 
metų, tiksliai tų asmenų nurodyti ir išaiškinti negalime, kadangi niekas 
jais nėra domėjęsis ir jų nustatęs, tai bendroji jo alegorijų reikšmė abe- 
jonių nekelia. Aišku, prieš ką jo pasakėčios nukreiptos. Aužuolas gyr- 
pelnys — tai ponas dvarininkas, savo didybei nežinąs ribų, besityčiojąs 
ir niekinąs baudžiauninkus ir už tai perkūno nutrenkiamas. Vilks pro- 
vininks — tai amtmonas valdininkas, kuriam karaliaus „„pavelyta yr“ 
visus neprietelius bausti ir iškadininkams visur raspustą uždrausti“ ir 


š „Altpreussische Monatsschrift“, 1914, LI, S. 172. 

todėl galįs kiekvieną, kuo tik nori, apkaltinti įir, kaip tik nori, taip nu- 
bausti. Prisimintina, kad vokiečių komisija, apžiūrėjusi kraštą 1711 m., 
pati pavadino valdininkus plėšriaisiais vilkais. „Šuo Didgalvis“ pavaiz- 
duoja vokiečių teismą ir vokiškąjį teisingumą. Avelė turi atiduoti niekada 
neskolintus miežius ir, kad tai galėtų padaryti — turi žiemą nusikirpus 
vilnas parduoti. „„Rudikis jomarkininks“ — tai kolonistai, apgyvendinti 
lietuvių pirkiose, įpratę nieko nedirbti ir svetimu geru maitintis. 

Be šių sualegorintų tikrovės elementų, K. Donelaičio pasakėčiose 
yra daug konkrečių buities smulkmenų, vietinio kolorito. Atrodo net, 
kad autoriui sunku buvo išsilaikyti tradiciniuos pasakėčios kaip žanro 
rėmuose ir gyvenimą pavaizduoti kitoj plotmėj, tikrovę paslėpti alegori- 
joj. Tikrovė visur kyšo pro alegorijos skraistę. Kai kuriose vietose tas 
tiesioginis tikrovės atspindėjimas, jos bruožų perkėlimas alegori- 
nėn plotmėn suteikia visai pasakėčiai malonios šilumos, gyvybės ir 
humoro (pvz., gandro vaizdavimas valstiečiu — gaspadorium, lopan- 
čiu sermėgą, ir apskritai veikėjų apibūdinimas kaip žmonių). Jaučia- 
mės esą kaime, tarp būrų, juos matome ir girdime kalbant. Bet kai kur 
autoriaus neapykanta ir panieka vaizduojamiems asmenims yra tokia 
stipri, kad jis, atrodo, visai užmiršta alegoriškai vaizduojąs ir tradici- 
niam pasakėčios personažui suteikia nė kiek netransformuotus grasius 
tikruosius bruožus. Toks yra jo aužuols gyrpelnys, paprastai tautosa- 
koj ir literatūroj vaizduojamas su meile ir pagarba, kaip nepalaužiamos 
tvirtybės simbolis. K. Donelaičio ąžuolo kiekviename bruože ir geste 
matom dvarininką: jis šakots didpilvis, vis įsirėmęs, pasipūtęs, raspusti- 
ninks...O jo galas — mirtis visą alegoriją galutinai išsklaido ir sukre- 
čia savo šiurkščiu realizmų. 

Tačiau dar to poetui neužtenka. Lyg bijodamas, kad gali dar bū- 
ti nepakankamai gerai suprastas, pasakėčios moralizuojančioj daly 
jis visa tiesioginio šiurkštaus žodžio jėga puola vaizduotuosius asmenis, 
juos lyg pirštu parodo: 

Tu, išputėli pilvots, atsimink savo galo! (Aužuols gyrpelnys) 
Daug yra valkatų, kurie be darbo maitinas 
Ir kampuos belindodami tikt gatavo griebia. (Rudikis jomarkininks) 
Eik, klausinėk tiktai, kas ponų dvaruose destis. 
(Lapės ir gandro česnis) 


Visos pasakėčios skirtos klausytojams, ne skaitytojams. Auto- 
rius juos mato, į juos kreipiasi (,„Bet girdėkit toliaus“, ,,„Bet dabokit tik- 

tai“, Bet kas kalts, sakyk<...>“), jų akivaizdoj piešia vaizdą ir nori, kad 
įie dalyvautų tame piešime. Norėdamas juos labiau paveikti, jis vaizduo- 
jamąjį asmenį smerkia, niekina, pajuokia ar pareiškia jam užuojautą. 
Jis nesirūpina žodžio glausiumu, ekonomija, 0 nori pilnai pasisakyti. 
Iš pasakėčios nori ištraukti visus galimus pamokymus, jos prasmę, ją 
išsemti. Todėl vietomis plačiai pakartoja moralizuojančioj daly pasakė- 
čios dalį, vietomis įsileidžia į platų išskaičiavimą, charakterizavimą. 
Dėl šių ypatybių daugiausia nukenčia meninis pasakėčios vienin- 
gumas, kompozicija. Kadangi autoriui labiausiai rūpi tiesioginis povei- 
kis ir pamokymas, moralizuojančioji pasakėčios dalis nepaprastai išple- 
čiama. Kai kuriose pasakėčiose ji didesnė už patį pasakojimą (pvz., „,„Au- 
žuoio gyrpelnio“ moralas 26 eil., o pasakojimas tik 20 eil), nebesusiju- 
si su fabula, nevieninga ir nebeaiški. Per daug išplėsdama pasakėčią, 
moralizuojanti dalis daro ją nebepabaigiamą ir sumažina efektingumą. 
Dėl tikrovės dominavimo ir nesilaikymo pasakėčios, kaip žanro, 
plotmės pasitaiko ir kitų meninį vieningą įspūdį ardančių dalykų. Kar- 
tais vienas pasakėčios veikėjas yra labai konkretus, visiems gerai Ži- 
nomas, atrodo, ir žinomų vardu pavadintas („Šuo didiai smarkus, vadi- 
nams Krizo Didgalvis“), o kitas tradicinis, paimtas iš pasakėčių pasau- 
lio (Didgalvis liūtui skundžia avį), ir dėl to nukenčia tikrovės iliuzija. 
Stambiausias K. Donelaičio pasakėčių trūkumas — meninio api- 
pavidalinimo stoka. Autorius per mažai paiso vidinės kūrinio vieny- 
bės, dalių proporcijos, užsibrėžtos plotmės. Per stipriai jis suaugęs su 
tikrove, per maža telinkęs ją transformuoti, laikytis literatūrinių tradi- 
cijų, kad galėtų išsitekti siauruos pasakėčios rėmuos, juose visa apimti 
ir išreikšti. Tikrovė, jos laikymasis vertė autorių ieškoti kito žanro. Ne- 
galima sutikti su F. Tecneriu, kad moralizuojančioji pasakėčios dalis 
nukreipė K. Donelaitį į lietuvių valstiečių gyvenimą.? Visa jo pasakėčios 
koncepcija taip susijusi su tikrove, lietuvių būrų gyvenimu, kad apie 
naują krypti tematikos atžvilgiu vėlyvesnėj kūryboj netenka kalbėti. 
Pasakėčiosę, nežiūrint trūkumų, kadangi tai pirmieji poeto Žings- 
niai, matome tipingų Donelaičio išraiškos priemonių pradmenis. Čia jau 
matom keletą jo mėgstamų žodžių, žodžių grupių, sakinių konstravimo 
būdų: ir pakartojimą („tikt juokias, tikt juokias“), ir išskaičiavimą 
(„varnos ir varnai ir daug pažįstamų paukščių“, „taip jiems tėvs, moma ir 


* „Altpreussischei Monatsschrift“, 1914, LI, S. 176. 

močeka liepė“), ir tarinio nukėlimą į sakinio galą ir t. t. Kai kurios prie- 
monės, pasakėčiose pirmą kartą panaudotos, vėliau pasidarė šabloni- 
nės, nebegyvos. Jei pasakėčiose Donelaičio stilius nėra turtingas, išraiš- 
kos priemonių sistema dar nepilna, tai vis dėlto čia matom pagrindinius 
jo stiliaus bruožus, kuriuos vėliau poetas tobulino, ugdė. Svarbiausias 
šaltinis, kuriuo poetas daugiausia ir pasinaudojo savajam stiliui susida- 
ryti — buvo gyvoji liaudies kalba, o pavyzdžiu dažnai jam buvo — an- 
tikinė literatūra. 


3. „Pričkaus pasaka apie lietuvišką svotbą“ 
ir jos panaudojimas „Metams“ 


Norėdamas plačiau ir pilniau pavaizduoti gyvenimą, K. Done- 
laitis atmetė alegorinį vaizdavimo būdą ir pasirinko naują žanrą — Vaiz- 
delį. Vaizdelyje nebereikėjo ieškoti alegorinių išraiškos formų gyveni- 
mui, nebereikėjo to gyvenimo transformuoti, ir poetas galėjo pereiti į 
tiesioginį vaizdavimo būdą. Vienas iš pirmųjų K. Donelaičio vaizdelių 
ir buvo ,„„Pričkaus pasaka apie lietuvišką svotbą“. Joj yra daug pirmajam 
bandymui būdingų žymių. 

„„Pričkaus pasaka apie lietuvišką svotbą“, kaip iš paties pavadini- 
mo išeitų, turėjo apimti vieną gyvenimo momentą, taip reikšmingą mo- 
notoniškoj būrų buityje — vestuves. Apie jas turėjo papasakoti būrams 
jose dalyvavęs Pričkus, į baudžiavą jojant. Centrinė vieta tame pasako- 
ime turėjo tekti Slunkiui ir Pelėdai, nes nuo jų pradedamas pasakoji- 
mas. Bet iš tikrųjų vestuvėms skirta mažiau kaip pusė viso kūrinėlio, o 
Slunkiui ir Pelėdai visai nežymi dalis. 

Autoriui ir „Pričkaus pasakoj“ labiausiai rūpėjo iškelti ydas. 
Pričkus pavaizduoja būrų valgymą ir gėrimą vestuvėse, neabejotinai 
perdėdamas; trumpai apibūdina kolonistų valgymą ir plačiai pasakoja 
apie matytą ponų puotą. Būrams meiamas ne vienas šiurkštus žodis, 
iš kolonistų pasijuokiama, o iš ponų tyčiojamasi. Pavaizdavęs būrų ir 
ponų vaišes, Pričkus vienus ir kitus smarkiai bara. Puolami sugedę pa- 
pročiai, atšalimas nuo bažnyčios ir karčemos pamėgimas, netikęs būrų 
elgesys baudžiavoj. Baigdamas Pričkus skatina visus į darbą. Taigi 
pabarimas ir pamokymas atrodo ir šiame kūrinėlyje svarbiausias au- 
toriaus tikslas. Medžiagos atrinkimas ir traktavimas — didaktinis, to- 
nas — pamokslininko, jokių nuolaidų Žmonių silpnybėms nepripažis- 

tančio. Šiuo atžvilgiu „Pričkaus pasaka“ turi daug bendra su pasakė- 
čiomis. Bet joje yra ir naujų elementų, rodančių vykstantį autoriuje per- 
silaužimą. Pamokslininkas nusileidžia vietomis menininkui. Todėl 
„Pričkaus pasakoj“ daug daugiau, kaip pasakėčiose, beletristinio ele- 
mento. 

Patys veikalėlio rėmai rodo beletristinį autoriaus užsimojimą. 
Kaip puikus pasakotojas apibūdintas Pričkus nori pajvairinti nuobo- 
dų kelionės laiką ir taip pradeda pasakojimą: 


Buvo du būru, senovės pasaka sako. 


Tiesa, šito tono jis neišlaiko, bet vis dėlto bando piešti vaizdus — ir tai ne 
atskiro asmens, bet viso kolektyvo. Įsileidžia į detalų vaizdavimą, ramų 
epinį pasakojimą. Nors moralinis atžvilgis, nuspalvinimas niekuomet ne- 
užmirštamas, bet dažnai nugali pasakojimo džiaugsmas. Pasakotojas ne 
tik stengiasi išsamiai papasakoti, ką matė, bet ir kuria pasakodamas — 
sustiprina atskirus bruožus, išryškina scenas, įdeda savo pergyvenimus 
ir reagavimą (ponų puota, būrų reagavimas, pasirodžius vestuvėse Slun- 
kiui ir Pelėdai). 

Bet nežiūrint šių beletristinių elementų, meniniu atžvilgiu „„Pričkaus 
pasaka“ yra silpnas kūrinėlis. Jam trūksta vidinio ryšio, motyvuoto pe- 
rėjimo iš vieno dalyko į kitą, vienos visa apimančios srovės. Pati vaiz- 
duojamoji situacija nėra ryški. Paminėjus lietuvių palinkimą pravardžiuo- 
tis, atsiduriam! nežinia kaip ir nežinia gerai kieno vestuvėse. Pasakoji- 
mas apie vestuves nutraukiamas papasakojus, kaip Slunkius ir Pelėda 
buvo išmesti, ir duodama ponų puotos paralelė, o po jos — pamoks- 
las. Pasakojime ir pamokyme paliestieji puola Pričkų, kyla peštynės 
(taip pat nemotyvuotos pakankamai). Pabaigoj autorius perspėja Prič- 
kų, kad kitą kartą būtų atsargesnis, būrus mokydamas. Taigi visam pa- 
sakojime nėr vienos gijos, vieno centrinio epizodo. Atskirų dalelių su- 
jungimas daugiau didaktinis, kaip beletristinis. 

Stilistiniu atžvilgiu „Pričkaus pasakoj“ taip pat daug bendra su 
pasakėčiomis. Joj daug dar šiurkštaus realizmo. Ne tik nevengiama šiaip 
jauliteratūroj neįprastos tam tikros sferos, bet taip dažnai ja operuojama, 
kad pasakotojas turi paprašyti klausytojus nevemti, jo kalbos klausan- 
tis. Bet šalia to šiurkštumo, atrodančio tarpais net vulgarumu, ,„Prič- 
kaus pasakoj“ yra originalių, rodančių augantį kūrybinį autoriaus su- 
gebėjimą stiliaus pradų — humoro ir su juo susijusio hiperbolinimo. 

Pavyzdžiui, moterų palinkimas paragauti stipresnių gėrimų paaiškina- 
mas kaip priemonė ligoms išvaryti: 


Taip bevapėdamos brangvyno ima lašelį, 
Nės tokiais daiktais jos smarkų išguja gumbą. 


Slunkiui ir Pelėdai pasirodžius, staiga nutyla visos kalbos, visas triukš- 
mas — 


Ir svečiai visi iš rankų išmetė pypkius. 


Apskritai imant, ,„Pričkaus pasakoj“ parodyti būrai, jų buities da- 
lelė, be jokio pagražinimo, idealizavimo, bet ir be užuojautos (kaip 
pasakėčiose). Čia pasirodė pirmą kartą Pričkus, Krizas, Slunkius ir Pelė- 
da ir kitos baudžiauninkų figūros, labai neryškiai teapibūdintos. Auto- 
rius susikūrė išraiškos priemones, susirado nusakymo būdus, ir pasako- 
jimas pasidarė sklandesnis, laisvesnis. „„Pričkaus pasakos“ trūkumai, 
neišnaudota paliestoji medžiaga ir padidėjusi poeto išraiškos galia ver- 
tė autorių ją vėliau perdirbti. 

Būrų vestuvių motyvas, nepakankamai išnaudotas „Pričkaus pasa- 
koj“, buvo plėtojamas toliau ir pasirodė esąs tinkami rėmai platesniam 
buities pavaizdavimui. „„Rudenio gėrybėse“ turim paskutinę jo redakci- 
ją. Daugiau kaip pusė „Pričkaus pasakos“, vietomis ištisais gabalais, 
vietomis praplečiant, papildant ir perdirbant, buvo perkelta į „Rudenio 
gėrybes“. Abiejų kūrinių palyginimas gali padėti geriau K. Donelaičio 
kūrybos raidą apibūdinti, jos tobulėjimą pailiustruoti. 

„Rudenio gėrybėse“ vestuvės yra centrinis dalykas, viso kūrinio 
rėmai. Autorius padarė jas iškilmingesnes, pavaizdavo pasiruošimą 
joms, svečių kvietimą, praplėtė ir pačių vaišių scenas. Vestuvės pasidarė 
tiesioginio vaizdavimo objektas. Apie jas pasakoja autorius, o Pričkus 
tėra vienas iš dalyvių. Vestuvėsna nukeltas ir Priškaus pasakojimas apie 
ponų valgį, kuris įsilinksminusių būrų tarpe daug labiau tinka. 

„Rudenio gėrybėse“ pasikeitė ir tonas. Autorius nebeieško vien 
tamsiųjų pusių, ydų, neigiamų bruožų. Jaučiama jo-meilė vaizduojamam 
būrui, jo gyvenimui. Autorius jau nebe šiurkštus pamokslininkas, nega- 
lis jokios ydos ir silpnybės atleisti. Jis kartu su būrais, atrodo, gėrisi val- 
gių gausumu ir įvairumu, sotinančiu ir gaivinančiu alaus skanumu. Jis 
supranta, kad vestuvės vienintelė pramoga, kurioj būras gali užmiršti 
kasdienybę, sočiai pavalgyti ir pasilinksminti, niekieno nevaržomas, ne- 
jausdamas prižiūrėtojo bizūno, ir todėl gal per daug sau leidžia. Nepyks- 

ta jis ir ant moterų, norinčių kitiems nematant išgerti, ir visą jų gėrimo 
sceną piešia su atlaidžiu šypsniu, kaip paralelę vyrų gėrimui. 

Giliau jausdamas būrų buitį ir stengdamasis ją plačiau apimti ir 
teisingai (realiai) pavaizduoti, K. Donelaitis tobulino savąsias išraiškos 
priemones ir ėmė vengti didaktiniams tikslams tetinkančių apibūdinimų. 
Todėl „Rudenio sėrybėse“ sumažėjo šiurkščių, smerkiančių žodžių ir 
posakių, o jų vietą užėmė konkretūs, vaizdingi žodžiai, leidžią pajusti 
tikrovės įvairybę ir jos natūralią gyvybę. Šiurkštus pamokslininkas už- 
leido vietą menininkui. Dalis „„Pričkaus pasakos“ žodžių, ištisų eilučių 
buvo išmesta arba sušvelninta. Vietoj smerkiamo vestuvinio triukšmo 
ir dainų, vežant marčią, apibūdinimo ,,Pričkaus pasakoj“ + 


Ir iš tolo jau, kaip jaučiai, baubia be proto — 


buvo su humoru, be pikto smerkimo nupieštas visuotinis vestuvinis eniu- 


ziazmas: 
Štai tuo svotbiškas bliovims visur pasikėlė, 
Taip kad ir arkliai blogi šokinėdami žvengė. 


Vietoj persigėrusio piršlio, spiriančio kumelę ir norinčio šuoliais lėkti, 
pasirodo kvieslys, kuris jau tik daužo kumelės nugarą. Piršlys už tokį 
elgesį buvo palygintas su šunim, o kvieslį užteko nenaudėliu pavadinti. 
„Pričkaus pasakoj“ būrų šokis autoriui kėlė tik pasibiaurėjimą („Taip 
girti visi kaip kiaulės bėga į krūvą“), „Rudens gėrybėse“ jis pieštas su 
daug didesniu atlaidumu. Autorius nebesako, kad šokdami „basi, nusi- 
vilkę svotbai sėdą padaro“, bet tik — „štuką padarė“. Kiek pats pasako- 
jimas pasidarė vaizdesnis, matyti iš Slunkiaus ir Pelėdos sukelto sąmyšio 
apibūdinimo. „„Pričkaus pasakoj“, pasirodžius abiems nekviestiesiems sve- 
čiams, Krizas juos koliojo, o „j0 kukarka, senoji boba, pabūgo“. „„Ru- 
denio gėrybėse“ reagavimas kitaip nusakomas: 


Ale bobutė jo, dėl to didiai nusigandus, 
Tuo gumbu vaitot ir skaudžiai sirgti pradėjo. 


Sustiprintas ir visų svečių reagavimas. Šie pavyzdžiai rodo, kaip paleng- 
va brendo poeto kūrybinis pajėgumas, didėjo išraiškos galia. Ir tik į 
gyvenimo pabaigą jis 1š karto sugebėjo prabilti vaizdu, ne bendrinės reikš- 
mės žodžiais. 

4. „Metai“ 


Plėsdamas ,„„Pričkaus pasaką“ ir kitus siauresnės apimties vaiz- 
delius ir vis plačiau paliesdamas būrų buitį, K. Donelaitis sumanė 
pavaizduoti būrų gyvenimo visumą keturiuose plačiai apmestuose 
paveiksluose, apimančiuose keturis metų laikus. Dešimtis metų gy- 
vendamas toje pačioje vietoje ir beveik niekur niekados neišvykdamas, 
poetas suaugo su mažyčiu savo būrų pasauliu, gyveno visos bendruo- 
menės reikalais, viskuo domėjosi, kiekvieno įvykio buvo jaudinamas ir, 
prof. V. Mykolaičio žodžiais, sutelkė savy lietuviškos gamtos ir joje 
krutančio žmogaus gyvenimą!?. Jis jautė būrų sieivartus, rūpesčius ir 
bėdas, pažino jų darbą, vargą ir džiaugsmo valandėlės. Daugelio gyve- 
nimas prabėgo jo akyse: jis krikštijo, tuokė, laidojo. Per iigą amžių 
susikaupė didelė patirtis. Begalė smulkmenų, kurios jį buvo jaudinę, 
sukėlę griežtą jo reagavimą, pasipiktinimą ir rūstų žodį, iš tolimos per- 
spektyvos ėmė kitaip atrodyti, derintis su kitomis smulkmenomis ir 
jungtis į darnius paveikslus. Poetas vis labiau ėmė Žiūrėti į viską būro- 
menininko akimis. Pastorius-pamokslininkas nedingo, bet nuėjo į 
antrąjį planą. Gyvenimas pasirodė galingesnis už pietistinę teologiją. 

Ir aigijo didžiajame kūrinyje baudžiauninkų gyvenimo visuma — 
jo visa įvairybė, nuolatinis vyksmas ir darni harmonija su visos 
gamtos kitimu. Kiekvienas mažojo pasaulio kampelis prisipildė gyvy- 
bžs. Nebuvo čia didelių įvykių, nepaprastų žmonių. Neįgudusiai akiai 
visa ta buitis turėjo atrodyti pilka, monotoniška ir nereikšminga, o po- 
etas įoj išskyrė tiek savitų bruožų, besiskiriančių tarpusavy. Visa bend- 
ruomenė, visas kolektyvas buvo jo dėmesio centre. Išryškėjo tos bend- 
ruomenės reprezentantai — Pričkus, Krizas, Lauras, Selmas, kiekvienas su 
skirtingu kiek būdu, išmintim, gyvenimo keliu; išsiskirią iš bendruomenės 
„nenaudėliai“ — Slunkius ir Pelėda, Plaučiūnas, Dočys — įgavo visai 
konkretų meniškai išbaigtą pavidalą. Buvo nupiešta eilė skriau- 
dėjų — dvarininkų ir jų tarnų paveikslų, parodytas konkrečiai jų nežmo- 
niškas elgesys su baudžiauninkais, jų pasišlykštėjimą keliąs gyvenimo 
būdas. Jei poetas tiesiog ir nepasisakė prieš baudžiavinę santvarką, tai 
savo vaizduojamo gyvenimo visuma parodė jos nepakenčiamumą, luo- 
mų antagonizma, o Pričkaus mirtimi įrodė, kad susitaikymas su ja ne- 

30 Mykolaitis V. Donelaičio ,„Metai“. — „Lietuvių literatūros instituto dar- 


bai“. K., 1947, I, p. 12; persp. Mykolaitis-Putinas V. Raštai. V., 1962. VIII, 
p. 202— 203. 

galimas, kad ištikimas tarnavimas ponams, pasidavimas jų valiai socia- 
linės problemos neišsprendžia. 

K. Donelaičio gyvenimo laiku pasunkėjo lietuvių gyvenimas, ko- 
lonistų įtakoj įsigalėjo daug blogų papročių, ėmė irti bendruomenė. 
Todėl pasikeitė poeto pažiūra ir į lietuvių papročius, sustiprėjo jo tauti- 
nis sąmoningumas. Jis gailisi senų praėjusių laikų, kai lietuviai gyveno 
vieni, skatina juos atsiriboti nuo besibraunančios atėjūnų įtakos, nesek- 
ti jų pavyzdžiu, laikytis senųjų papročių, nes jie moralinės stiprybės pa- 
grindas. Aukštindamas lietuviškąją būrų kultūrą, pastato ją prieš demo- 
ralizuojančią svetimą kultūrą. Jis gėrisi fiziniu ir moraliniu būrų prana- 
šumu — jų sveikata, stiprumu, gyvenimo ir darbo džiaugsmu. 

„Metuose“ jaučiama meilė būrui, jo aplinkai, gamtai, visam pat- 
riarchaliniam gyvenimo būdui. Poetui mielas visas mažasis būro pasau- 
lis, uždaras gyvenimas, tekąs sava vaga. Poetas nenori iš jo išsiveržti, ne- 
norėtų jo mainytiį poniškąjį. Jo neslegia ankštumas, horizonto siaurumas. 
Nuolaidesnis jis ir būrų ydoms, silpnybėms. Net išsiskirią iš bendruo- 
menės būrai jam daug mielesni ir artimesni už ponus, kolonistus. Bet to 
gyvenimo pagrindai irsta. Patriarchalinių papročių reprezentantai seni, 
baigia jau savo dienas. Daug gražesnis tas gyvenimas atrodo buvęs praei- 
tyje. Gaila to, kas žūsta, kas buvo ir ko jau nebėra arba greit nebus. Gai- 
la, kad žmogaus toks trumpintelis amžius, kad taip greit nudyla diene- 
lės. Žmogaus likimas kaip laukų žolelės, pumpuro. Tiek ryšio bendrumo 
gamtos ir žmogaus gyvenime. Tai juk vienas ir tas pats pasaulis. Ir poe- 
tas tiek pat meilės ir liūdesio parodo piešdamas gamtą, žmogų ir visus 
gyvus padarus. Visur mato tą pačią socialinę neteisybę, likimo bendrumą, 
vidinį panašumą. Barzdoti pušynai stovi įsirėmę kaip puderuoti ponai- 
čiai, o nuogi žagarai jiems būriškai raudodami kloniojas. Lankos Žžie- 
dai žaidžia kaip būrų kūdikiai, kiti jau su žiloms barzdoms svyrinėja — 
šokinėja. Rudenis ir žiema nupina diedams žil4 vainiką. Tokia miela 
būriškoji lakštingala, kuriai reikia priminti pavalgyti. Malonus ir kiek- 
vienas vabalas, būro pirkios pašalyje apsigyvenęs ir tuo pačiu gyvenimo 
ritmu gyvenąs. 

Tr eina didinga žmogaus ir gamtos paralelė per visą veikalą, suteik- 
dama jam daugiau vidinės vienybės, vieningos nuotaikos. Meilė ir 
džiaugsmas — gėrėjimasis, liūdesys ir pasiilgimas kitų dienų pirmiau- 
sia sukeliami gamtos. Saulė yra ta visagalinčioji, visa keičiančioji jėga. 

Subrendo poetas. Išmoko apimti gyvenimą, skaidriu žvilgsniu 
iš perspektyvos į jį pasižiūrėti ir ramiai pasakoti. Ramus epiškumas, 
platumas ir įsileidimas į detalių piešimą taip būdingi „Metams“. Atsi- 
dėjęs, su meile ir humoru poetas detaliai piešia ištisus epizodus, ir nie- 
kas nebenutraukia pasakojimo srovės. Kaip tik ramiausiai nupiešti ir 
neigiamiems būrams charakterizuoti skirti epizodai — Slunkius pavasa- 
rį, Dočio gaivinimas. Vietoj šiurkščių barimų — švelnus humoras 1š- 
baigtam paveiksle. Poetas nėra abejingas jų ydoms, bet Slunkius ir Do- 
čys — būrai, bendruomenės dalis, be kurios visam pasauliui kažko trūk- 
tu, negalėtų jis būti pilnas ir įvairus. Kaip tada išsiskirtų idealieji poeto 
būrai — Pričkus, Krizas ar Selmas? Jie ir mokyti nebeturėtų ko. 

Pasikeitė ir pagrindinis tonas. Šiurkštokas realizmas buvo sušvel- 
nintas lyrizmu ir humoru. Padidėjo meninė nuojauta, sustiprėjo išraiš- 
kos galia. Poetas išmoko panaudoti ir perduoti turtingą ir vaizdžią gy- 
vąją liaudies kalbą, išmoko prakalbėti į vaizduotę ir jausmą, būti trum- 
pas ir ryškus. Čia jis subrendęs žodžio meisteris. Jo stiliuųj atsispindi 
gyvenimo turtingumas ir įvairumas. Šalia šiurkščių žodžių daug varto- 
jama švelnių — mažybinių ir maloninių, dažnai tame pat sakinyje, 
kartais tuo parodant dalyko aspektų ir vertinimo skirtingumą: 


Jiems tabakėlis, kad ir visą butą prismirdin, 
Tikt gardesnis kaip visi riešutai gardžiausi. 
(Vasaros darbai 619—620) 


Panašioj vietoj ,„Pričkaus pasakoj“ buvo ne tabakėlis, o tabakpalaikis. 
Visi dalykai, apie kuriuos būrai paprastai kalba su meile, susirūpinimu, 
branginimu, taip pat ir poeto apibūdinami: grūdelius vėjai nudaužė, 
kruopelių vos paragausim, dešrelės su lašinėliais, mūsų nabašnikėlis 
(gerasis ponas), nabagėlis būras, tėtutis, broleliai... „Metuose“ taip 
daug vaizdinių veiksmažodžių, atstojančių ištisus sakinius, sugestio- 
nuojančių visą vaizdą. Poetas sugeba išreikšti keliais žodžiais visą bau- 
džiauninko buitį. Ir toks sintetinis apibūdinimas kartu su detaliai pieš- 
tais vaizdais ne tik įvairumo poemai suteikia, bet ir leidžia poetui gyve- 
nimo visumą apimti ir meniškai išreikšti. Hegzametras, anot L. Rėzos, 
vienintelis svetimas varžtas, poeto veikalui uždėtas, tapo lyg gėlių vai- 
nikas, grakščiai lietuviškajai išraiškai derąs. Hegzametras poeto nebevar- 
žė, pasidarė jam visai savas, organinė formos dalis, teikianti visam vei- 
kalui savotišką toną, atspalvį, ne vienu atžvilgiu sustiprinanti visą po- 
veikį. 

Kompoziciniu atžvilgiu „Metai“ yra daug tobulesnis kūrinys už 
ankstyvesniuosius, tiek imant atskirai visas keturias dalis, tiek žiūrint į 
jas, kaip į visumą. Kiekviena dalis yra skirtingos tematikos, turi savo 
pagrindinį motyvą, nuotaiką ir tuo nuo kitų skiriasi. Bet kiekviena da- 
lis sukonstruota panašiai: kiekvienoj yra gamtinis įvadas, kaip preliu- 
dija būrų gyvenimui, tokia pat pagrindinė situacija ir kartu jungiamoji 
gija — susirinkimas, krivūlė, kolektyvinis darbas, kontrasto principu 
vaizdų derinimas. Be to, iš kiekvienos dalies eina gijos į visumą. Viena 
dalis kitą papildo, kiekviena nušviečia kitą esminę būrų gyvenimo pusę. 
Veikalo visumą jungia gamtiniai įvadai, gyvenimo tolydumas, tie patys 
veikėjai, idėjiniu — socialiniu atžvilgiu ryškus kilimas: iš ponų ir būrų 
kontrasto, antagonizmo, ponų nežmoniškumo vaizdavimo pereinama 
į atvirą pasisakymą, grasinimą (,„Žiemos rūpesčiai“). 

Bet „Metai“ kurti ilgą laiką ir, greičiausiai, kurti fragmentais, 
neturint detalaus plano, apmatų, ir paskui papildinėti, taisyti, derinti. 
Juose liko prieštaravimų, pasikartojimų, nelygumų. Visai jie nebuvo iš- 
baigti ir pilno vieningumo nebuvo pasiekta. „Metams“ trūksta vienos 
nuoseklios veiksmo gijos, įvykių ryšio, priklausomybės. Trūksta rėmų, 
situacijos ryškumo. Vietomis jokiu būdu negalima susivokti, nei kas 
kalba, nei kur kalbamasi. Pavyzdžiui, labai neaiški ,,„Vasaros dar- 
bų“ situacija. Pradžioj pasirodo Pričkus ir sveikindamas visus kviečia į 
baudžiavą. Po jo kalba Lauras. Besipasakojant pasirodo vakmistras ir 
savo keiksmais išgąsdina visus gyvus padarus. Po to Selmas sako pasi- 
piktinimo kupiną pamokslą prieš keikimąsi. Po Selmo kalbos „štai, 
girgžtelia durys, ir šaltyšius Pričkus tuo visiems pasirodė“, su gromatz 
pono į baudžiavą ragindamas. Kur tad kalbėjo pirmą kartą Pričkus? 
Tiems patiems būrams ar ne? Kiek laiko praėjo nuo pirmojo kvietimo 
ligi antrojo? Iš paties pasakojimo atrodo, kad jokio tarpo tarp kalbų nė- 
ra. Visa tai papasakota 150 eilučių. Tad visai neaišku, ar čia viena, ar 
dvi situacijos. 

* * * 

Peržvelgus visą išlikusią K. Donelaičio kūrybą, ryški jos raida: 
užuomazgos, pagrindiniai elementai, didėjanti apimtis, atskirų bruožų 
kitimas. Tikrovės, būrų gyvenimo pavaizdavimas buvo pagrindinis poe- 
to uždavinys. To gyvenimo kūrybinis apipavidalinimas, formos ir 1š- 
raiškos priemonių susiradimas buvo pagrindinė problema, kurią tik į 
gyvenimo pabaigą poetas tesugebėjo išspręsti. 

Pradžioj jis įbuvo daugiau pastorius- pamokslininkas, pietistas - pu- 
ritonas, griežtas sau ir kitiems, visais būdais kovojęs su ydomis ir silpny- 
bėmis. Socialinė neteisybė pirmiausia jo aštraus žodžio susilaukė. Jis pa- 
rodė baudžiauninkų skriaudėjus ir išnaudotojus — dvarininkus, valdinin- 
kus, kolonistus ir juos pasmerkė, pareikšdamas baudžiauninkams užuo- 
jautą. Naudojosi alegorine pasakėčios forma, bet nesutilpo jos rėmuose. 
Turėjo ieškoti kitos formos — perėjo į vaizdelį. Poetas vis labiau sutapo 
su būrais, jų pasauliu. Pamokslininkas užleido palengva vietą meninin- 
kui, ir būrų gyvenimo visuma galėjo būti išreikšta. Neatsikratė jis pamoks- 
lininko įpročių — moralizavimo, alegorizavimo, tiesioginio apeliavimo 
į klausytojus, bet pirmoji vieta teko pačiam gyvenimui. Autorius darėsi 
ramesnis. Stiprėjo epinis ir lyrinis elementas. 

Poetas visą laiką kalbėjo būrų kalba, realistiniu stilium, pradžioj 
gana šiurkščiu. Palengva tobulėjo išraiškos priemonės, forma, kompo- 
zicija. Nors liko nemaža trūkumų, bet tikrovės laikymasis, jos išraiška 
suteikė tiek gyvybės, grožio, jėgos jo kūrybai ir padarė jį nemirštamu 
būrų poetu. 


8* 


K. DONELAIČIO RAŠTŲ REDAGAVIMAS 


1. Tikslas ir problemos 


Ruošiamas K. Donelaičio raštų leidimas turi būti pilnas ir galimai 
autentiškesnis. Nė vieno iš 4 leidimų, paruoštų naudojantis rank- 
raščiais (Rėzos, Šleicherio, Neselmano, 1940 m.), negalima laikyti visai 
autentiniu. A. Šlaicheris, pirmasis davęs pilną lietuviškųjų K. Donelai- 
šio raštų rinkinį, ir G. H. F. Neselmanas, sukritikavęs A. Šleicherį ir 
davęs geriausią XIX a. leidimą, buvo nelietuviai. Gerai nepažindami 
nei K. Donelaičio tarmės, nei kitų tarmių, jie ir nesistengė nustatyti, kas 
K. Donelaižio rašyboj yra tarmiška, o kur svyravimas, nenuoseklumas, 
bendrinės rašomosios Mažosios Lietuvos kalbos įtaka. Jie patys laikėsi 
bendrinės Mažosios Lietuvos rašto kalbos, rėmėsi Ragainės — Pilkai- 
nio tarme, F. Kuršaičio kalbiniais darbais ir, sakydami išlyginę rašybą, 
ne vieną dalyką pakeitė ir nutolo nuo originalo. 

1940 m. 1zidime laikytasi bendrinės mūsų kalbos fonetikos ir žodžių 
darybos, paliekant vieną kitą tarminę lytį, bet iš esmės redagavimo 
klausimas nespręstas ir nuosekliai vienodų principų nesilaikyta. Tai ne- 
reiškia, kad G. H. F. Neselmano ir 1940 m. leidiniai būtų labai nutolę 
nuo originalo ir jį iškreipę, bet juose redaktorių nuožiūra buvo vis dėlto 
pagrindinis dalykas. Svarbiausias visų leidimų trūkumas, kad juose ne- 
iškeltos ir neaptartos pagrindinės problemos, susijusios su redagavimu, 
ir nenustatyti principai, kurių reiktų laikytis. 

Išlikę dviejų „Metų“ dalių autentiniai rankraščiai duoda nemaža 
duomenų daugeliui klausimų nušviesti, autoriaus tarmei, rašybai, po- 
linkiams ir svyravimams, bendrinės kalbos įtakai apibūdinti ir pagrin- 
diniams redagavimo principams nustatyti. Svarbiausi klausimai yra šie: 
1) K. Donelaičio tarmė ir Mažosios Lietuvos rašomosios kalbos tra- 
dicijos, 2) K. Donelaičio rašyba — jos nenuoseklumas ir svyravimai, 
3) K. Donelaičio tarmė, rašyba ir mūsų bendrinė kalba, 4) tarminės fo- 


228 


netikos, tarminių lyčių nustatymas ir palikimas ar vertimas į bendrinę 
kalbą, 5) sintaksė ir skyryba, 6) grafinis pavidalas, 7) tekstų, kurių rank- 
raščiai neišliko, redagavimas. 


2. K. Donelaičio tarmė ir rašyba 


F. Kuršaitis savo gramatikoj, suskirstydamas lietuvių kalbos plotą 
tarminiu atžvilgiu, Mažąją Lietuvą dalija į tris dalis: pietinę (nuo Sta- 
lupėnų iki Geldapės), vidurinę (Tilžės — Ragainės — Pilkalnio), šiaurinę 
(Klaipėdos — Priekulės)! Jei tas suskirstymas ir nėra visai tikslus, iš jo vis 
dėlto aiškiai matyti, kad K. Donelaičio tėviškės Lazdynėlių ir jo darbo 
vietos Tolminkiemio tarmė skyrėsi nuo bendrinės Mažosios Lietuvos rašto 
kalbos (kurios pagrindu F. Kuršaitis laiko Stalupėnus ir siaurą juostą 
nuojų Kauno link, o kiti Ragainės — Pilkalnio tarmę). Dabar įprastu skirs- 
tymu, K. Donelaičio tarmė priklauso kapsų baltsermėgių tarmei. 

K. Donelaitis visą savo amžių pragyveno vienos tarmės plote. Bet jo tė- 
viškė visai netoli Ragainės — Pilkalnio tarmės (dabar įprasta juos vadinti 
striukiais), ir todėl ne viena tos tarmės ypatybė jam galėjo būti įprasta ir 
kryžiuotis su jo tarme. Karaliaučiuje jam teko mokytis ir Mažosios Lie- 
tuvos rašto kalbos, teko naudotis tikybine literatūra. Nors K. Donelai- 
laitis aktyviau ir nedalyvavo tikybiniame literatūriniame gyvenime, 
gramatikos ir žodyno nerašė, o daugiausia bendravo su būrais, vis dėlto 
bendrinės Mažosios Lietuvos rašto kalbos įtaka jam galėjo būti nema- 
ža. Ypač rašant ji turėjo atsiliepti, nors K. Donelaitis rašyba nelabai 
tesirūpino: „Labai dažnai aš blogai lietuviškai rašiau, nes tuo nesirū- 
pinau, bet kalbėjau gerai“2, 

Gaila, kad nei Mažosios Lietuvos kapsų-baltsermėgių, nei Pilkalnio — 
Įsručio tarmė nėra smulkiai moksliškai aprašytos. F. Kuršaitis pabrėžia 
tik vieną ypatybę, ypač būdingą Stalupėnų ir apskritai pietinės Mažo- 
sios Lietuvos dalies tarmei (nesvetimą ir Tilžės apylinkėms) — dažną 
priebalsių sukietinimą, kurio nepažįsta kitos Lietuvos tarmės3. Tas sukie- 
tinimas labai ryškus ir prūsų lietuvių žvejų tarmėje. Pirmuosiuose savo 
kalbiniuose raštuose F. Kuršaitis todėl ir rašęs būsimojo laiko I asm. 


1 Kurschat F. Grammatik der littauischen Sprache. Halie, 1876, S. 10. 

2 „Ich habe sehr oft littauisch schlecht orthographisch geschrieben: denn ich 
hatte mich darum nicht bekūmmert. Ich sprach aber gut“ („Taufregister“, 1758 m.); 
„Literatūra ir kalba“, 1965, VII, p. 493, 480. 

3 Kurschat F. Grammatik <...> S. 16. 

-su, bet ne -siu. Su šia fonetine Mažosios Lietuvos tarmių savybe, atsi- 
spindinčia įvairiose kalbos dalyse (linksniavime, asmenavime ir žodžių 
daryboj), gramatikų autoriai ir bendrinės kalbos normuotoja: susidūrė 
jau XVII a., bet išsamiai jos neapibūdino ir su ja susijusių rašybos prob- 
lemų neišsprendė. 

D. Kleinas, norėjęs savo gramatikoj suvienodinti rašomąją ir šne- 
kamąją kalbą ir tam reikalui naudojęsis ne tik rašytiniais šaltiniais, 
bet ir nemažos komisijos (kurią sudarė kunigai iš įvairių Mažosios 
Lietuvos vietų) patarimais ir pastabomis, palietė kietumo-minkšiumo 
klausimą, bet, pabrėžęs kai kuriuos skirtumus, nuoseklus nebuvo. 
Skirdamas dvejopą č, Kleinas vartojo č ir cz, kurių č žymi minkštu- 
mą: ,,Cz autem scribendum foret ubi ditio aligua durius pronuncia- 
tur<...>) czartas Diabolus /funczu mitto, czonai hic. (Notabis č rarissi- 
me scribi sine adjecto i, cz autem eo opus non habere)“4. Tačiau jis 
dažnai tam pačiam žodžiui č ir cz naudoja ir šiaip ne kartą svyruoja: 

Bwenczu // Bwenčiu; kencžu // kenčiu; waldžia, sudžia // džaug- 

tis, dgaukjmas?. 
Paprastai minkštam priebalsiui pažymėti jis naudoja i, tik prieš prieša- 
kinės eilės balsius tokio žymėjimo atsisako. Būdinga, kad kai kurias lytis 
ir kai kuriuos žodžius jis rašo visuomet kietai, pvz., būsimojo laiko Į asme- 
ni (/irg/u, bengfu, dirpJu..); waifus, waifumi, waifums...; karawimo. 

Ruigių darbuose (gramatikoj, svarstyme, žodyne), su kuriais K. Do- 

nelaitis turėjo būti susipažinęs, iš esmės priebalsių kietumo ar minkštumo 
klausimas nekeliamas (Ruigių paimta pagrindu kaip gryniausia Ragai- 
nės — Įsručio tarmė), o į jį žiūrima kaip į rašybos reikalą prasmės skirtu- 
mams pažymėti, kad būtų galima lengvai atskirti, kuris žodis rašomas 
(pvz., rašant žmonū, neaišku, ar norima pasakyti žmonų ar žmonių). 
Ruigiai daug atskirų žodžių ir nemaža lyčių rašo kietomis priebalsėmis 
(-ausas, -opas; žogas...; būsim, I. I asm. ir kt.), bet dažnai svyruoja 
ir, kur prasmės neaiškumas nekliudo, vieną ir kitą rašymo būdą laiko 
lygiareikšmiais: 

„Marčios, oder nach anderer Schreibart Marcgos“9 

mečiau // meczau; didžiauju (vnsk. įnag.) || mažaufu (vien. įnag.). 

* Bezzenberger A. Beitrūge zur Geschichte der Litauischen Sprache <...> 
Gėttingen, 1877, S. 34. 

* Jonikas P. Kleino gramatikų bendrinė kalba. — „Archivum Philologicum“. 
K.., 1938, VII, p. 71; 64. 


S Ruhig P. F. Anfangsgriūnde einer Littauischen Grammatick. Kėonigsberg, 
1747, S. 4. 

EA a 


A. Šleicheris savo gramatikoj rašo: jduczo, žėdžo, tvirtindamas, kad 
jūš tj, dj) pereina į dž, cz ir, jei būtų rašoma czi, dži, tai j būtų rašomas 
du kartus ir dar nusikalstama tarimui, nes czo, czu, džo, džu tariami kie- 
tai ir niekuomet netariami minkštai". Bet kitoj gramatikos vietoj sako, 
kad tūszczas reikia tarti tūszczes, spdudža — spaudže (p. 27), pūcza — 
pūucze (p. 223) ir tuo pačiu cz ir dž minkštumą konstatuoja! 

F. Kuršaitis, kritikuodamas šiuo atžvilgiu A. Šleicherį, įrodinėja, 
kad, pvz., žodyje werczū (< wertiu) balsis u, nors minkštinamasis elemen- 
tas perėjęs į pučiamąjį, lieka taip pat minkštas, kaip buvo prieš -/i- vir- 
timą cz (wertiu). Taigi minkštinamasis elementas lyg susiskaldė. Be to, 
rašant Šleicherio pavyzd žiu, nebegalima būtų atskirti tikrai kietų žodžių, 
pvz., gifcžas, gincžūks“. Minkštinimas vokiečių dažnai negirdimas ir, 
jei jie lietuviškai rašo, nepažymimas. Be to, F. Kuršaitis konstatuoja, 
kad priebalsiai ir prieš savyje minkštus balsius e, ė, i kieti“, bet jei su- 
minkštinti balsiai, tada ir priebalsiai minkšti. 

A. Becenbergeris tvirtina, kad Mažosios Lietuvos tarmėse, kuriose 
galūnės trumpinamos ir nyksta, neaiškių balsių vietoje atsiranda e, 
kuris nesuminkština prieš j įstovinčio priebalsio!*, 

Reziumuojant galima padaryti šias išvadas: 

1) Mažosios Lietuvos tarmėse (ir ypač K. Donelaičio tarmėj) daugeliu 
atvejų priebalsiai tariami kietai, kai kuriose kitose tarmėse ir mūsų bend- 
rinėj kalboj jie tariami minkštai; 

2) bendrinės kalbos reikalui, ypač kai kurioms formoms susiliejant, 
buvo bandoma bent rašybą suvienodinti, išlyginti, remiantis Pilkalnio — 
Ragainės tarme, ir įvestas minkštumui žymėti i; 

3) žodynuose, gramatikose ir tikybiniuose raštuose nebuvo vienodos 
rašybos, į priebalsių kietumą ir minkštumą ne visų tebuvo atsižvelgiama, 
ir Donelaičio laikais, net ir žymiai vėliau, kietų ir minkštų priebalsių, 
galūnių ir kt. rašymas nebuvo nusistovėjęs. 

Kadangišiaip K. Donelaičio tarmė yra artima mūsų bendrinei kalbai, 
priebalsių kietumo ir minkštumo klausimas yra pirmaeilės reikšmės. 


* Schleicher A. Litauische Grammatik. Prag, 1856, S. 20. 

S Ten pat, p. 28. 

"> Ten pat, p. 27— 28. 

“ Bezzenberger A. Litauische Forschungen. Gėttingen, 1882, S. VIII. 


231 


Prie afrikatų K. Donelaitis minkštinamojo ženklo paprastai ne- 
vartoja: 
jauczame, krintanczoms, žydinczoms, pauk(zczams, 
pirmykfzczos, paczutė,  moczute (nom.), barfzezus  (acc.), 
trinyczus (acc.), jauczus (acc.), | paczos,  ulyczu | (gen.), 
nakczu (gen), szalczū (gen) ir t.t. 


Bet jis nėra nuoseklus ir dažnai svyruoja. Pavyzdžiui, dažniausiai 
jis rašo baudžawa, bet parašo ir baudzewa; kartais baudžewa jo pataisoma 
į baudžawa, o dviejose vietose yra baudziawa. Dažniausiai jis rašo dzaug- 
tis, bet parašo ir pafidžiaugt. Šalia rupe/zczū yra ir rupe/zcžiū. Rašo kar- 
tais ir paczias, blizganczias (acc.). 

Panašiai jo elgiamasi ir kitus priebalsius rašant: 

Lopfzio // Lopfzo; paliowė // pasilowjau; diddžauji bey bran- 
giaufi; Miežus (acc.), Grikkūs // Walgiūs (acc.), Plyjzius (ace.); 
Zolelu (gen.), Warlu (gen.) // Peliu (gen.), PaukBtėliu, Wargeliu; 
Ga/fpadorus (nom.), Klaftorius (nom.). 

Svyruoja K. Donelaitis taip pat ir e, ė; e, ia, e rašydamas : 

czefas // czėfas; gėrybės, gerybės // biaurybes (nom.); rėp- 
linėdams // replinėdams; didde Galybė; tare, pasidare (būt. 
kart. laikas) // blowė, pafidarė; 

su jeja; naujia; fu fauje; Girres (acc.) // Girrias (acc.); paczę 
(acc.), per rambę Nuggarą. 

Nevienodai jo rašomi ir bendratiniai kamienai: 

Įwėikii, wargit'; sakyti, pelnyt'; fuplėjzit; spjaudit“; gar- 
bint', nepažydami [=nepažindami], maitytis; 

mokikis // mokškis, mokinna fi, pamokyfu; atfimįk // atfimyk; 
pafikakįt // pafikakint'; garbint // garbys. 

Iš duotųjų pavyzdžių matyti, kad K. Donelaičio rašyba yra ne tik ne- 
nuosekli, nenusistovėjusi, bet ir labai nevienoda. Joj atsispindi tikybinių 
knygų ir gramatikų rašyba. Šalia fonetinio tarminių lyčių rašymo matom 
ir bendrinės rašomosios Mažosios Lietuvos kalbos įtaką. K. Donelaitis 
neapsiribojo tarminėmis lytimis ir tarmine fonetika. Todėl iš rankraščių 
negalima tiksliai atstatyti tarmės, tik tarminiai polinkiai yra ryškūs. Nu- 
statyti tikrąsias K. Donelaičio tarmines lytis, tarminę fonetiką galėtų 
padėti paprūsės kapsų tarmė, bet ji taip pat nėra aprašyta. 

3. K. Donelaičio tarmė ir mūsų bendrinė kalba 


Svarbiausias klausimas, kurį pirmiausia tenka išspręsti, redaguojant 
K. Donelaičio tekstus, yra — tarminės fonetikos, tarminių lyčių santy- 
kis su mūsų bendrine kalba. Laikantis tarmės, reiktų visur atstatyti 
tarmines lytis ir išlyginti K. Donelaičio svyravimus, kitaip sakant, jį 
reiktų padaryti tarmiškesnį, negu jis yra rankraščiuose. Verčiant į bendri- 
nės kalbos fonetiką — K. Donelaičio kalba nustotų tarminio kolorito. 
Nei vienas, nei kitas principas neatrodo visai priimtinas, nors eilė motyvų 
verčia tarmei suteikti daugiau teisių. 

1) K. Donelaitis rašė eilėmis — hegzametru, kurio struktūrai svarbūs 
ne tik skiemenų skaičius, bet ne kartą ir atskiri garsai. Skiemenų skaičiaus 
jokiu būdu keisti negalima ir todėl būtinai reikia išlaikyti visas satrum- 
pintąsias žodžių lytis (bendraties, priešdėliuotųjų veiksmažodžių), kurias 
taip mėgo K. Donelaitis. 

2) K. Donelaitis palyginti daugiau už kitus pagarbos susilaukė, 
jo kalba mažiau tebuvo taisoma, keičiama, ir prie kai kurių jo tarmybių 
jau įprasta. 

3) K. Donelaičio tarmė nuo mūsų bendrinės kalbos ne taip labai 
skiriasi, kad nebūtų suprantama, o tarminis koloritas padeda geriau 
jausti būrų buitį, praėjusią epochą. 

4) Pati pagarba didžiajam dainiui, pasiekusiam tokio išraiškos to- 
bulumo, verčia kaip galimą mažiau jo kalbą keisti. 

Todėl reiktų palikti kaip galima daugiau tarmybių, kad visuma dary- 
tų tokį pat įspūdį, kokį daro originalūs rankraščiai. Turėtų būti palieka- 
mos visos tos lytys, tarminės grafemos, kurias rašydamas autorius nesvy- 
ruoja ir kurios tikrai būdingos jo tarmei. 

Kaip elgtis su Donelaičio kietai tariamais priebalsiais, kūrie mūsų 
bendrinėj kalboj tariami minkštai? Kietinimo polinkis K. Donelaičio 
kalboj visur jaučiamas ir yra viena būdingų jo tarmės savybių. Nei Šlei- 
cheris, nei Neselmanas, redaguodami Donelaitį, šiuo atžvilgiu nebuvo 
nuoseklūs. Šleicheris po afrikatų i nerašo, o Neselmanas, išlygindamas 
Donelaičio rašybą, taip pat nerašo niekur czio, dzio 17 i išmeta (pvz., 
rašo medzot), bet kitur abu prideda minkštinamųjų ženklų (i) ir tokiuose 
žodžiuose, kurių Donelaitis niekuomet su 7 nerašė, pvz., žioplys, krutė- 
siu, paminėsiu... (Donelaitis rašė: Žoplys, krutėfu, paminėfu...). Šiaip 
ar taip, nevienodas Donelaičio rašymas (io paties žodžio) rodo jo svy- 
ravimą ir, greičiausiai, atsisakymą nuo kietųjų priebalsių kai kuriuose 

žodžiuose. Todėl gal tikslinga būtų afrikatas ir po jų einančius balsius 
rašyti taip, kaip dabar bendrinėj kalboj įprasta. Panašiai tektų elgtis ir 
kitais panašiais atvejais, kai vieną kartą rašo priebalsį su minkštinamuoju 
ženklu, o kitą kartą be jo. Vis dėlto, transkribuojant mūsų rašyba „„Me- 
tus“, kietųjų priebalsių turi likti, 17 visa Donelaičio kalba turi daryti 
„kietumo“ įspūdį. Paliktina „kieta“ visur, kur tarmėj buvo „kieta“ 
ir kur Donelaitis „kietai “ rašė. ,Kietosioms“ tarmės lytims ir atskiriems 
„kietiems“ žodžiams nustatyti tenka remtis F. Kuršaičio gramatika 
ir žodynu, paprūsės kapsų tarimu ir kitais šaltiniais. Tokio principo 
laikantis, turėtų būti paliktina: 

1) būsimojo taiko I asmenyje -su: pasakysu, krutėsu... 

2) priesaga -ukas: sturtuks, paršuks, veršukai... 

3) atskiri žodžiai, kurių „kietas“ tarimas žinomas ir kitose tarmėse, 
nors dabar bendrinėj kalboj įprasta juos „minkštinti“: trūsas, sruba, surb- 
ti, grikai, krunėti, karauti, pargrauti... 

4) vardai ir pavardės sumodernintoj Donelaičio rašyboj: Merčus, 
Plaučūns, Merčuks... 

K. Donelaičio e, ė, e, ia tenka išlyginti 17 rašyti bendrinės kalbos dės- 
niais. Jei K. Donelaitis vartoja kitokį kamieną, jis paliktinas, pvz., 
girė, 

Darybiniai žodžių skirtumai paliktini, neverčiant į bendrinę kalbą, 
nesuvienodinant. Pvz., K. Donelaitis paprastai vartoja priesagą -atis, 
-atė, bet kai kuriuose žodžiuose jo vartojama ir -aitis, -aitė: 

Mergaites su Kedelaczeis; Ponatis, Diewaitis. 

Todėl žodžiai su šiomis priesagomis rašytini taip, kaip Donelaičio ra- 
šyta. 

Paliktinos ir fleksinės skirtybės, būdingos tarmei ir Donelaičio iš- 
laikytos, pvz., šime (vietininkas). Paliktini ir jo vartojami skirtingi to 
paties žodžio kamienai (jei tai nėra tik rašybos skirtumas), pvz., senysia 
ir senystė; neprietelius ir neprietelis. 

Paliktinos ir kitos tarmybės — sutrumpėję ar ilgesnės išlikę žodžių 
lytys (tuo, ben, tiki, dailiaus), kitur nežinomi žodžiai (koktu, toktu), 
skirtingi šaknies balsiai (biedžius) ir kt. 

Nesilaikant K. Donelaičio rašybos, žodžius drauge ir skyrium reik- 
tų rašyti pagal įprastus dabar bendrinės kalbos dėsnius (pvz., neiginį 
rašyti drauge su veiksmažodžiu, nors K. Donelaitis visuomet jį aiski- 

rią —ne patinka), sutrumpintose žodžių lytyse tik ten vartoti apostro- 
fą, kur sutrumpinimas-elizija neįprasta — pvz., H'užmiršk (K. Done- 
laitis rašo ir smieg's, puttodam's). 


4. Skyryba ir grafinis pavidalas 


K. Donelaičio skyryba nuo mums įprastosios daug kuo skiriasi. 
Nuoseklios skyrybos sistemos jis neturėjo, bet keletas polinkių lengvai 
pastebima: 

1) Sutaptinių sakinio dalių, sujungtų įungtukais ir, ar, skyrimas; 

2) dažnas dvitaškio vartojimas prieš nės; 

3) taško kablelio pamėgimas; 

4) išskyrimas įterptinių sakinių kableliais ar skliausteliais; 

5) išskirtinių sakinio dalių išskyrimas (ne visuomet); 

6) šauktuko vartojimas po jaustukų ir kreipinių. 

Skiriamieji ženklai K. Donelaičio vartojami ne sakinių ar jų dalių 
atskyrimui ir ryšiui pažymėti, bet pauzėms. Todėl nebūtų tikslu įvesti 
dabartinę skyrybą ir perkrauti ženklais. Reikia palikti tuos skyrybos 
ženklus, kurie priimtini, bent neprieštarauja dabartinei skyrybai, kitus 
išmesti, o pridėti tik tai, kas yra būtiniausia, bet nesukapoti laisvai te- 
kančio hegzametro. 

Tiesioginė kalba retai Donelaičio teišskiriama kabutėmis. Dažnai 
ir susivokti negalima, kur tiesioginė personažo kalba, kur autoriaus 
pasakojimas. Todėlvisur reiktų tiesioginę kalbą žymėti. Ne kartą tiesio- 
ginė kalba įterpia kiton tiesioginėn kalbon. Donelaitis, skirdamas 
tiesioginę kalbą, deda kabutes prie kiekvienos eilutės. Gal tokį žymėjimo 
būdą reikėtų palikti įterptajai tiesioginei kalbai? 

Pastraipos, kurių Donelaičio rankraštyje yra nemaža, turėtų visur būti 
paliktos, nors kai kurios ir gali atrodyti nereikalingos. Net ir estetiniai 
sumetimai (jei, pavyzdžiui, tektų naują pastraipą pradėti paskutiniąja 
puslapio eilute) neturėtų leisti nukrypti nuo originalo. Daugelio pastrai- 
pu gale Donelaitis yra padėjęs ilgą brūkšnį (jokio kito ženklo nepridėda- 
mas). Tie brūkšniai turėtų būti taip pat palikti. 

Patozesniam citavimui ir pastabų-paaiškinimų žymėjimui turėtų 
būti numeruojamos eilutės (kas penkta) kiekvienos „Metų“ dalies ir 
pasakėčių atskirai. Skaičius reikėtų žymėti kairėje puslapio pusėje, prie 
Pat eilučių pradžios. 

Kad kiekvienas skaitytojas galėtų teisingai perskaityti — skanduoti 
hegzametrą, būtina pažymėti daktilinių pėdų trumpuosius skiemenis. 
Autorius juos rankraštyje žymi raudonu rašalu — įprastu trumpumo ženk- 
lu UL. Daktilinių pėdų trumpųjų skiemenų žymėjimas teksto per daug 
neišmargins, nes dažniausiai eilutėj tėra vieną tokia pėda, retai trys, 
o labai retai keturios. Be šių trumpumo pažymėjimų ir įgudęs hegzametro 
skaitytojas daugelio eilučių nemokės perskaityti teisingai, t. y. taip, 
kaip autorius rašė. 


5. Kiti klausimai 


K. Donelaičio kūriniai, kurių originalai neišliko, turi būti redaguo- 
jami, tų pačių principų laikantis. Kadangi ir Holfeldo nuorašas neišliko, 
tenka remtis Šleicherio ir Neselmano leidimais ir padaryti atitinkamas 
pataisas. Žinoma, čia tegalės būti restauruotos tos tarminės lytys, kurios 
aiškios iš „Pavasario linksmybių“ ir ,„Vasaros darbų“, o šiaip turės nu- 
sverti bendrinė kalba. 

Pastabose ir paaiškinimuose turi būti 1) sužymėti rankraščio tai- 
"symai, autoriaus svyravimas, labiau tinkančių žodžių ieškojimas, vėlesni 
prierašai; 2) paaiškinamos neaiškios vietos; 3) nurodomos panašios 
vietos ar eilutės kituose Donelaičio kūriniuose; 4) pažymimi reikšminges- 
ni nukrypimai nuo originalo, konjektūros, taisymai, praleidimai, keiti- 
mai (šiame leidime ir kituose). 

Kūrinių eilės tvarka turėtų būti chronologinė — pradedant pasa- 
kėčiomis (pagal Holfeldo nuorašą) ir baigiant „Metais“ (jau tradicijon 
įėjusia eile — „Pavasario linksmybės“ — „Žiemos rūpesčiai“). 


K. DONELAIČIO RAŠTŲ LEIDIMAI IR VERTIMAI 


K. Donelaitis savo kūrinių spaudai neparuošė ir jų išspausdinimu 
nesirūpino. Tik artimiesiems bičiuliams jo veikalai ištisai tegalėjo būti 
žinomi. Kitus pasiekdavo nuotrupos per laiškus. Poetui mirus, rankraš- 
čius saugojo jo žmona, o paskum juos kartu su korespondencija atidavė 
artimam K. Donelaičio bičiuliui J. G. Jordanui (1753 — 1822), Valtar- 
kiemio klebonui. Iš L. Rėzos žodžių, kad ,„Metų“ poema buvo J. G. Jor- 
dano rankose daugiau kaip 20 metų, galima spėti, jog Jordanas rankraš- 
čius gavo tuoj po poeto mirties. Netolimos Gerviškėnų parapijos kuni- 
gas J. F. Holfeldas (1767— 1829) pasidarė K. Donelaičio kūrinių — 
pasakėčių, ,„Pričkaus pasakos“ ir „Metų“ — nuorašą. J. F. Holfeldas 
į Gerviškėnus atsikėlė 1794 m.l, tad ir nusirašyti anksčiau negalėjo. 

Dar K. Donelaičiui tebegyvenant, dvi „Vasaros darbų“ eilutės 
(267—268) buvo išspausdintos 1769 m. brošiūroje apie ganyklų separa- 
cijos naudą, kaip sentencija trąšos reikalingumui įrodyti. Didesnę iš- 
trauką — 18 eilučių („Rud. g.“ 1—2, 4—6; „Žiem. r:“ 1—2, 8—9, 
11—13, 40—42, 46—48) — įdėjo 1800 m. K. G. Milkus savo gramatikos 
(„„Anfangsgrinde einer Littauischen Sprachlehre“) priede — poetikoj 
(p. 193), kaip pavyzdį kilniausios išraiškos, kartu paminėdamas, kad 
K. Donelaitis rašė hegzametrus apie keturis metų laikus. K. G. Milkus 
pasitenkino trumpa ištrauka ir eiliavimo taisykles iliustravo ne K. Do- 
nelaičio poezija, bet ieškojo pavyzdžių giesmynuose. Pasaulietinio turinio 
kūryba tebebuvo laikoma antraeiliu, pramoginiu dalyku. Polemika 
ir kritika koncentravosi ties giesmynais, tikybinio turinio veikalais. Silp- 
nų atgarsių tesusilaukė J. Šulco ezopinių pasakėčių vertimas (1706 m.). 
P. Ruigys labai nedrąsiai aukštino liaudies dainas. Persilaužimas 
įvyko tik L. Rėzos dėka. 

L. Rėza (1776— 1840), vargingų Neringos žvejų sūnus, prasimušęs 
į Karaliaučiaus universiteto profesorius, savo uždaviniu laikė surinkti 


1 Lietuviškoji enciklopedija. K., 1939, VII, p. 209. 
237 


ir paskelbti literatūrinę tautos kūrybą. Vertimai iš kitų kalbų ir origi- 
nalios religinio turinio giesmės neatrodė jam tikra vertybe, tvirta tauti- 
nės literatūros atrama. Pagrindinį dėmesį skyrė tautosakai. Susirašinėjo 
su Mažosios Lietuvos inteligentija, skatindamas ją rinkti liaudies dainas 
ir prašydamas jų atsiųsti. J. G. Jordanas, žinodamas Rėzos susidomėjimą 
lietuviškąja kūryba, kartu su liaudies dainomis atsiuntė K. Donelaičio 
„Pavasario linksmybes“ ir „Vasaros darbus“. 

L. Rėza suprato veikalo vertę. K. Donelaičio kūrinyje jis matė „ne- 
senstantį lietuvių kalbos, buities, dvasinės kultūros paminklą“, tobulą 
pavyzdį kitiems lietuvių rašytojams. K. Donelaitis turėjo atidaryti lietu- 
vių literatūrai kelią į pasaulį ir reprezentuoti tautos genijų. L. Rėza tuoj 
jį ėmė versti į vokiečių kalbą, bet karas (Rėza buvo kariuomenės kape- 
Lionas ir dalyvavo karo žygiuose) ir darbas universitete neleido veikalo 
greit spaudai paruošti. Karo metu dingo „Rudenio gėrybių“ ir „Žiemos 
rūpesčių“ autografai, bet, Jordanui tarpininkaujant, buvo gautas Hol- 
feldo nuorašas. L. Rėza suprato, kad priėmimas, kurio K. Donelaitis 
susilauks mokytojoj visuomenėj, daug priklauso nuo to, kaip leidėjas 
jį išleis, įvesdins. 

Jis parašė įvadinį straipsnį, kuriame apibūdina K. Donelaitį kaip 
naujųjų laikų klasiką, visai originalų rašytoją, kurį drąsiai galima staty- 
ti šalia slavų, germanų, keltų klasikų, apibūdina „Metų“ žanrą, pobūdį, 
turinį, nuotaiką, žodžio meną, hegzametrą, suteikia biografinių žinių 
apie autorių, sumini kitus jo veikalus. Slepia savo entuziazmą, bijo perdė- 
ti. Nori skaitytoją paveikti svariu, bet nuosaikiu ir gerai apgalvotu 
žodžiu. Nori iš geriausios pusės parodyti ne tik veikalą, bet ir savo tautą, 
jame atvaizduotą, ir, bijodamas, kad mokytieji pedantai galės daryti 
priekaištų, atitinkamai redaguoja „Metus“. 

Vėlesni K. Donelaičio raštų leidėjai apkaltino L. Rėzą sauvaliavimu. 
F. G. H. Neselmano žodžiais, L. Rėza praleido daugelį „Metų“ vietų, 
dažnai labai būdingų, dėl perdėto savo jautrumo, o kartais nežinia dėl 
ko. Ir kitų pabrėžiama, kad L. Rėza išmetė „daug šiurkščių, stačio- 
kiškų ir ponams nemalonių posakių“?. Jis iš tikrųjų praleido 468 eilu- 
tes?, o kai kurias truputį perdirbo. 

* Lietuviškoji Enciklopedija, VII, p. 209. 

3 A. Šleicheris suskaitė 459 praleistas eilutes, o F. G. H. Neselmanas apie 460. 
Palyginus L. Rėzos leidimo ,„Metų“ eilučių skaičių su autografo ir Holfeldo nuo- 


rašo eilučių skaičiumi, trūksta 456. L. Rėza 2 eilutes savo pridėjo, 10 fragmento ei- 
Tučių įjungė į „Rudenio gėrybes“, tuo būdu iš viso praleido 468. 

Neįdėjo dalies būrų gyvenimo scenų, pokalbių, epizodų, kurie nei- 
giamai pavaizduoja lietuvius, parodo jų ydas. Ilgiausias gabalas iš pra- 
leistųjų (Rud. g.“ 686—772) plačiau supažindina su Dočiu (Dočys 
ir karčema, krikštynos pas Plaučiūną, peštynės, Dočio gaivinimas). 
Išmestas moterų gėrimo vestuvėse vaizdelis (,„Rud. g.“ 198— 209), būrų 
pasipasakojimas apie miško vogimą („Rud. g.“ 549—590, „Žiem. r.“ 

34—181, 195— 201) ir kiti. Daug daugiau praleista vietų, vaizduojančių 
būrus, bet ne ponus. Išmestas tik hiperboliškai nupieštas vakmistro kei- 
kimasis ir pojoeinąs Selmo pamokslas (,„Vas. d.“ 96— 135) ir vienas kitas 
palyginimas (pvz., ,„Vas. d.“ 126), šiaip ryškiausios vietos paliktos 
(norįs pasipiauti ponas, šykštusis amtsrotas, pasakojimas apie ponų 
vaišes). 

Vertindamas dialoginę veikalo formą, kadangi ji suteikia pasakojimui 
gyvumo ir dinamikos (p. XI), L. Rėza sutrumpino kai kurias monolo- 
gais išvirstančias kalbas (pvz., išmetė Krizo skundą dėl šeimynos „Vas. 
d.“ 389 —433, pasikalbėjimą dėl Plaučiūno kiaulių „Vas. d.“ 473 —482), 
barimus (,„Pav. 1.“ 263 — 267, 273 — 291, 460 — 464). Praleido me- 
niniais sumetimais neįtikimus hiperboliškus pavaizdavimus (pvz., Dočio 
padarytą žalą kuliant „Rud. g.“ 664—669, 672—679), pasikartojan- 
čias vietas, kai kurias refleksijas, nesusijusias su pasakojimu (,,Pav. 
1. * 87, 176), epizodėlius ir posakius, kuriuose kalbama apie dalykus, 
neminimus draugijoj („„Pav. 1.“ 312—324, „Rud. g.“ 118, 446—448); 
bet kur tie posakiai ar žodžiai buvo labiau susiję su pasakojamuoju 
dalyku, juos paliko (pvz., mėšlavežio scena, samprotavimai apie pakvi- 
pusį skarbą). 

Ruošdamasis išleisti liaudies dainų rinkinį ir norėdamas sudaryti 
apie jas palankią opiniją, sušvelnino nepalankiai liaudies papročius 
ir dainas apibūdinančias vietas. Praleidęs „,„Rud. g.“ 186 eilutę, 187-tąją — 


Kiauliškas dainas dainuot ir žviegt užsimanė 
L. Rėza pakeitė taip: 
Swietiszkas Dainas dainėt' dabar ussimane. 


Grynindamas kalbą, kai kurias K. Donelaičio vartotas svetimybės 
sulietuvino: špielmonus pakeitė žaidėjais, brangvyną — midum, jėgėres — 
medėjais. Kur hegzametrui trūko pėdos, pridėjo žodelį, kaip pats prisi- 
pažįsta (p. XVI). 

Daugiausia L. Rėza keitė veikėjus, jų vardus. Kodėl iaip darė, sunku 
atspėti. Svarbiausias ,„Metų“ veikėjas Pričkus visai dingo — jo vietoj 
buvo įstatytas Selmas. Iš vieno personažo pasidarė keli. Pavyzdžiui, 
Krizo vietoje vienur yra Anussis (,„Pav. 1.“ 127), kitur Bindus (,,Vas. 
d.“ 314), dar kitur Willus („Žiem. r.“ 255), o Selmo vietoje yra Lau- 
ras, Dewomils, Willus, Mylas. Net ir tie asmenys, kurie tik vieną kartą 
K. Donelaičio tėra paminėti, L. Rėzos pakeičiami: Stepas, Slunkiaus 
tėvo tėvas, paverčiamas Simu, Plyckius — Dainaliu,  Žnairukas — 
Balsačiu, Magužė — Myline 1r t.t. 

Daugiausia vargo turėjo L. Rėza su vertimų į vokiečių kalbą. Kaip 
pats sakosi, norėjo ne tik žodžių prasmę perduoti, bet ir niuansus atkur- 
ti, stengdamasis, be to, kiekvieną originalo eilutę išversti vienu hegza- 
metru, išlaikyti cezūras, pauzes, neskaldyti sakinio. Dėl vertimo sunkumo 
veikalo paruošimas spaudai užtruko daugiau kaip 10 metų (p. XV, XVII, 
XXI). 4 „Metu“ giesmės daugiau įtempto darbo pareikalavo, negu būt 
reikėję Vergilijaus „„Georgikoms“ išversti. Lietuviško teksto glaustu- 
mas turėjo kovoti su vokiečių kalbai būdingu platumu ir ištęstumu“. 

Lengvesniam teksto supratimui ir geresniam lietuvių buities paži- 
nimui pridėjo paaiškinimų, dažnai pasiremdamas senesniaisiais rašyto- 
jais — T. Lepneriu, F. Gervaisu, F. S. Boku, K. Hartknochu. Kad kiek- 
vieną giesmę būtų patogiau apžvelgti, jų pradžioje įdėjo turinį. 

Viską rūpestingai paruošęs, L. Rėza dar vis nebuvo tikras, ar „apsi- 
gimę graikai“ nesipiktins, kad jis būrų gyvenimo giesmę traktavo kaip 
klasikinį veikalą ir taip giliai nugrimzdo barbarybėn, jog giria lietuvių 
kalbą ir literatūrą?. Panašių priekaištų jam buvo tekę girdėti. Reikėjo 
rasti protektorių, kurio vardas bent iš dalies apsaugotų nuo puolimų. 
L. Rėza rašė vėliau Getei, didžiajam vokiečių poetui: „Taip jau yra pa- 
saulyje, kad be rekomendacijų toli nenueisi, o kai kas mano, kad be jų 
ir į dangų neįmanoma pakliūti““. Tuo protektorium pasirinko V. Hum- 
boltą (1767— 1835), žymų ano meto mokslininką, rašytoją ir politiką, 
ėjusį kurį laiką švietimo ministro pareigas, vėliau buvusį Prūsų atstovu 
Paryžiuje, o paskui Londone. 1809 m. jis gyveno Karaliaučiuje, pramo- 
ko lietuvių kalbos ir ją gynė, skatino Rėzą išversti ir išleisti K. Done- 
laitį. Jam L. Rėza dedikavo „Metus“, pabrėždamas, kad jis neleido iš- 

* Taip rašė L. Rėza 1818. VI. 15 laiške J. G. Šefneriui, žr. „Athenaeum“, 
1938, t. IX, sąs. 2, p. 18. 


* Ten pat, p. 17. 
“ Ten pat, p. 32. 

plėšti tautai sielos kartu su jos kalba, ir prašė jį maloniai išklausyti Ro- 
mintos slėnio dainos. 

L. Rėza leidėjo nesurado. Išleido K. Donelaitį savo lėšomis, palydė- 
damas nuoširdžių linkėjimu: ,„Tepriima jį žinovai tėvynėje atlaidžiai, 
Lietuvos draugai palankiai, o mokslo pasaulis, kaip pirmąjį tautinio 
poeto bandymą, teisingai įvertindamas“ (p. XXI). Taip pasirodė, 38 
metams nuo autoriaus mirties praėjus, jo kūrinys, leidėjo duota ant- 
rašte 

Das Jahr in vier Gesangen, ein lūndliches Epos 
aus dem Litthauischen des Christian Donalei- 
tis, genannt Donalitius, in gleichem Versmaass 
ins Deutsche ūbertragen von D. L. J. Rhesa, 
Prof. d. Theol. Kėnigsberg 1818, gedruckt in 
der K6nigl. Hartungschen Hofbuchdrukkerei. 
162 p. 


išleidus reikėjo išpopuliarinti, sudaryti palankią opiniją. L. Rėza iš- 
siuntinėja Donelaitį laikraščiams, draugijoms, žymiems mokslininkams. 
Dviem mėnesiams praėjus nuo išspausdinimo, „Metai“ buvo recenzuo- 
ti Jenos žurnale „Jenaische Allgemeine Literatur-Zeitung“", viename 
žymiausių to meto laikraščių, formavusių mokslininkų opiniją, plačiai 
skaitomam ir užsienyje. Recenziją parašė J. A. Pencelis (1749 — 1819), 
anglų kalbos lektorius Jenos universitete, anksčiau dirbęs Halėje, daug 
keliavęs, mokėjęs daug kalbų, dirbęs kurį laiką Karaliaučiuje, lietuvių 
kalba ir literatūra susidomėjęs nuo 1813 m. 

Padėkojęs L. Rėzai, kad išleido klasikinį veikalą, J. A. Pencelis, dau- 
giausia kartodamas jo žodžius, supažindina su K. Donelaičio gyvenimu 
ir apibūdina „Metus“, pabrėždamas kūrinio originalumą. Mano, kad 
geriau būtų buvę versti į vokiečių kalbą dešimtapėdžiu jambu, ne hegza- 
metru. Hegzametrai vertime skamba kietai, juose jaučiama lietuviškos 
konstrukcijos įtaka ir šiaip apstu lituanizmų. Kaip K. Donelaičio eilia- 
vimo pavyzdį įdeda lietuviškai ir vokiškai 10 fragmento eilučių (6— 7, 
22—29), 5iš „Pav. 1.“ (1—3, 5—6)ir 1 „Rud.g.“ (324). Baigdamas 
pageidauja, kad L. Rėza greit išleistų žadėtąjį liaudies dainų rinkinį. 

1819 m. balandžio mėn. 5 d. Varšuvos mokslo bičiulių draugija buvo 
supažindinta su Donelaičiu. Pranešimą apie du L. Rėzos leidinius — 

7 1818 m. rugpiūčio mėn., Nr. 152. Recenzija ištisai perspausdinta „„Athenae- 
um“, 1938, t. IX, sąs. 2, p. 20— 24, 

„Biblijos vertimų į lietuvių kalbą istoriją“ ir „Metus“ skaitė S. B. Lindės 
(1771 —1847), autorius žinomojo lenkų kalbos žodyno, kuriuo sekė 
D. Poška, rašydamas savąjį. Pranešėjas kartoja L. Rėzos mintis, labai 
palankiai atsiliepia apie K. Donelaičio kūrinį ir sako, kad skaitytojas 
turės jį pamilti. 

Greit L. Rėzos leidinys pasidarė žinomas ir Vilniuje. S. Daukantas, 
džiaugdamasis K. Donelaičio aukso plunksna, prilygina jį Homerui 
ir Vergilijui ir vadina pagirtu dainium (1822 m.*. A. Mickevičius 
„Gražinos“ (1823) prieraše skatina susidomėti K. Donelaičio poema. 
Pamini ją Kaj. Nezabitauskis prie iliustruotojo elementoriaus (,„Naujas 
mokstas skaytima <...>“ 1824) pridėtame lietuviškų knygų sąraše. 
S. Stanevičius, 1827 m. paruošęs naują 1737 m. gramatikos leidimą 
(išsp. 1829), pratarmėj, nurodydamas geriausias knygas, sako, kad ke- 
turios „„Metų“ dalys „vertos, idant nuo visų lietuvininkų skaitomos ir 
mylimos būtų“. K. Donelaitį pamini, pacituodamas ištraukas iš L. Rėzos 
apibūdinimo, P. Kepenas (1793 — 1864) savo kruopščioj studijoj apie 
lietuviškųjų tautų kalbos ir literatūros kilmę. Studija buvo išleista rusų, 
lenkų ir vokiečių kalbomis (1827 — 1829). 

K. Donelaitis pradedamas versti į kitas kalbas. F. L. Čelakovs- 
kis (1799 — 1852), čekų tautinio sąjūdžio poetas, susidomėjęs liaudies 
dainomis, pramoko lietuvių kalbos ir, pamėgęs K. Donelaitį, norėjo 
jį išversti į čekų kalbą, bet dėl sunkios materialinės būklės turėjo sa- 
vo sumanymo atsisakyti. Jis išvertė ir išleido didžiąją dalį L. Rėzos 
liaudies dainų rinkinio!?. Pirmiausia „„Metų“ dalis pasirodė latvių kal- 
ba. K. Vatsonas (1777 — 1826), pastorius švietėjas, pirmo latvių laikraš- 
čio („„Latweeschu Awises“, 1822) leidėjas, išspausdino „Pavasario links- 
mybių“ vertimą Mintaujoj leidžiamam kalendoriuj „„Wezza un jauna 
laika grahmata“ (1822— 1823). Vertė hegzametru, bet ne visur laikėsi 


š Pranešimą — ,,„Zdanie sprawy o dwoch dzielach X. Rhesy z Krėlewca <...>“ — 
išspausdino ,„Roczniki Towarzystwa Krolewskiego Warszawskiego Przyiaciot Nauk““, 
1820, t. XIII, p. 120—131 (apie Donelaitį p. 127— 131). Tas pats pranešimas, labai 
mažai ką papildant, išspausdintas antrą kartą „„Roczniki <...> “, t. XV 

* Darbay senuju Lituwiu yr Žemaycziu 1822. K., 1929, p. 20. 

* Martinek V. Lietuva dailiojo; čekų literatūroj. — „Naujoji Romuva“, 
1935, Nr. 4 (212), p. 80. 

M To vertimo 123 eilutes perspausdino Volteris E. Lietūviška chrestomatija. 
Antroji laidi. Sanktpeterburgas, 1904, p. 270—275, 

originalo??. K. Vatsono vertimą metriniu atžvilgiu recenzavo D. G. Kro- 
nas (1777 — 1838)8, 

X. Donelaitį visiems palankiai priėmus, L. Rėza 1824 m. išleido ir 
jo pasakėčias, pridėdamas prie savo verstųjų ezopinių pasakėčių (,„Aiso- 
pas arba Pasakos isz Grykonū kalbės pergulditos <...>“). 1829 m. 
K. Donelaičio pasakėčios buvo perspausdintos Vilniuje, leidžiant 
S. Stanevičiaus pasakėčias („„Szeszes pasakas Symona Stanewiczes Že- 
maycze yr antras szeszes Kryžža Donalayczia Lituwynynka Prusa“). 
Leidėjas, paminėjęs L. Rėzos „Metų“ leidimą, su entuziazmu kalba 
apie K. Donelaitį „kaipo didį ir mažne pirmą dainiuotoją Lietų žemės“ 
ir skatina visus, kurie savo tėviškę myli, jį skaityti. 

Būrų dainius populiarėja, įeina į literatūrinį kultūrinį gyvenimą. 
Veikia kaip pavyzdys, sukelia šviesesnės ateities vilčių. A. G. Krauzė 
(g. 1787), liaudies dainomis ir K. Donelaičio kūryba remdamasis, prana- 
šauja (1834) lietuvių tautai naują gyvenimą ir garbę. Jis cituoja ,„Pav. L.“ 
(245 —255), „,„Rud. g.“ (885 —888) ir kitas vietas, kai kur Donelaitį para- 
frazuoja4. Entuziastiškai „Metus“ apibūdina L. Jucevičius (1813 — 1846) 
keliuose savo veikaluose. Prof. F. Kuršaitis (1806— 1884), žinomas kalbi- 
ninkas, dėstydamas lietuvių seminarijoj prie Karaliaučiaus universiteto 
lietuvių kalbą, naudoja skaitymo knyga L. Rėzos, savo mokytojo, 
„Metų“ leidimą*s. 

Bet L. Rėzos leidimas išsisėmė. Susidomėjimas lietuvių kalba didėjo, 
ir jos tyrinėjimas traukė mokslininkus. Reikėjo naujai išleisti Donelaitį. 
Žymusis kalbininkas prof. A. Šleicheris, 1852 m. studijų tikslu 5 mė- 
nesius gyvenęs Mažojoj Lietuvoj ir po to parašęs garsią lietuvių kalbos 
gramatiką (1856), jau 1853 m. žadėjo paruošti naują „Metų“, kuriuos 
vadino šedevru, leidimą!“. 1857 m., gailėdamasis negalįs įdėti Donelai- 


2 Biržiška M. Duonelaičio gyvenimas ir raštai. V., 1918, p. 26 (konsta- 
tuota, kad 4 eilutės Vatsono pridėtos). 

5 Croon D. G. Bemerkungen zu des Herm Pastors Watson lettischer 
Uebersetzung des ersten Gesanges des Donaleitischen Gedichtes, das Jahr. — ,Ma- 
gazin, herausgegeben von der Lettisch = Literūrischen Gesellschaft“. Mittau, 1829, 
zweites Stūck, S. 77— 100. 

“4 Krause A. G. Litthauen und dessen Bewohner <...> Kėnigsberg, 1834, 
S. 106—107, 125, 157. 

15 „Mitteilungen der Litauischen literarischen Gesellschaft“, 1911, V, S. 306 
(anira išnaša), 

16 „Sitzungsberichte der Kaiserlichen Akademie der Wissenschaften in Wien“, 
1853, IX, S. 528. 

čio dėl jo žodingumo savo paruošion chrestomatijon, priminė naujo 
„Metų“ leidimo reikalingumą. A. Šleicherio ryšiai su Rusijos Mokslų 
akademija ir akademijos rūpinimasis slavų ir lietuvių kalbų tyrinėjimu 
sudarė palankias sąlygas antram K. Donelaičio raštų leidimui. 

1863 m. akademikai A. A. Kunikas, F. A. Šifneris ir O. Betlingas 
(Bšthlingk) išdėstė mokslų akademijai reikalą įištirti lietuvių-slavų kalbų 
ryšius, kaip būtiną dalyką slavų filologijos pažangai, ir siūlė tai pavesti 
A. Šleicheriui, Jenos universiteto profesoriui, rusų mokslų akademijos 
nariui nuo 1857 m.17 Pasiūlymą priėmus, akademija pavedė ir A. Šlei- 
cheris apsiėmė parašyti: 1) lyginamąją slavų kalbų gramatiką, 2) lygina- 
mąją lietuvių, prūsų ir latvių kalbų gramatiką, 3) iš abiejų šių gramatikų 
išvesti lietuvių-slavų prokalbės gramatiką?ė. 

Paruošiamuoju darbu šiems uždaviniams atlikti A. Šleicheris laikė 
kritinį K. Donelaičio raštų leidimą ir, gavęs vieno akademiko pritarimą, 
tuoj jo ėmėsi. Pagrindu buvo Rėzos išleistieji „Metai“ ir pasakėčios. 
Iš K. A. Jordano (J. G. Jordano, Donelaičio idraugo, sūnaus) gavo dar 
„Pričkaus pasaką“, nurašytą iš Holfeldo nuorašo. 1864 m. žiemą darbą 
pabaigęs, kovo mėn. 29 d. išsiuntė į Petrapilį rankraštį, siūlydamas aka- 
demijai išleisti, nes veikalas reikalingas lietuvių kalbos tyrinėjimui ir 
esąs vienas iš paruošiamųjų darbų jam pavestiems uždaviniams atlikti. 
Akademija sutiko. Rankraštį išsiuntęs, A. Šleicheris sužinojo, kad Rė- 
zos palikimas yra Karaliaučiaus slaptajame archyve. Tais pačiais me- 
tais draugija „Prussia“, įsteigta senovei tyrinėti, įsigijo Holfeldo nuo- 
rašą. Gavęs „Pav. |.“ ir „Vas. d.“ autografus, 2 K. Donelaičio laiškus 
ir Holfeldo nuorašą, A. Šleicheris 1864 m. gegužės mėn. paprašė akade- 
miją grąžinti rankraštį, kad galėtų pataisyti ir papildyti. Atgavęs jį, 
perdirbo, imdamas pagrindu rankraščius, ir rudenį vėl išsiuntė Petra- 
pilin. Kitais metais Rusijos Mokslų akademijos lėšomis buvo išspaus- 
dintas antras, jau pilnas, K. Donelaičio raštų leidimas: 


Christian Donaleitis Litauische Dichtungen. 
Erste volstūndige Ausgabe mit Glossar. Von 
Aug. Schleicher. St. Petersburg, 1865. Preis: 
1 Rbl. 30 Kop. = 1 Thir. 13 Ngr. [Antroj 
titulinio lapo pusėj pažymėta: „„Gedruckt auf 
17 „3anncku HunepaTopcko4  Akaxewau Hayk“, 1364, T. IV, Kk. I, CTP. 


91— 98. 
*8š Ten pat, t. V, kn. I, p. 53—54, 

Verfūgung der Kaiserlichen Akademie der 
Wissenschaften. Im Oktober 1865. K. Vesse- 
lofski, bestūndiger Secretūr“]. 


Kūriniai įdėti tokia eile: „Metai“, pradedant „Pav. I.“ ir baigiant 
„Žiem. r.“, po jų pasakėčios, toliau „Pričkaus pasaka“ ir abu išlikę 
laiškai, gale pridėtas žodynas. Pratarmėj — ištisus gabalus perspaus- 
dindamas iš Rėzos, bet ir naujomis žiniomis jį papildydamas — supa- 
žindina su K. Donelaičio biografija, rankraščių likimu, trumpai palie- 
čia hegzametrą, bet visai neapibūdina kūrybos: „Apie šių kūrinių vertę 
ir pobūdį tesprendžia pats skaitytojas“ (p. 5). Jam K. Donelaičio vei- 
kalai terūpėjo kalbiniu atžvilgiu, todėl daugiausia dėmesio skyrė rašy- 
bai, kirčiavimui ir žodynui. 

A. Šleicheris naudojosi kalbininkų ir lietuvių kalbą gerai mokančių 
pagalba. Susirašinėjo su F. Kuršaičiu, visą tekstą perskaitė su Ragai- 
nės tarmės lietuviais mokytojais Kumutačiu ir Meškačiu, davė skai- 
tyti kaimiečiams. Prie žodyno paruošimo prisidėjo dr. J. Šmitas ir An- 
tanas Baranauskas (tada jis buvo dvasinės akademijos Petrapily pro- 
fesorius). A. Baranauskas skaitė viso žodyno korektūras ir paraštėse 
žymėjo savo pastabas (p. 334). 

Kiekvieną teksto žodį A. Šleicheris sukirčiavo, mažai tepaisydamas 
autoriaus kirčiavimo. Rašybą, sekdamas F. Kuršaičiu, pakeitė tiks- 
lesne ir nuoseklesne. Vietoj Donelaičio ay, ey, uy rašė ai, ei, ui; vietoj 
w — v..., bet vietoj ie rašė ė. Nukrypimus nuo teksto žymėjo išnašose. 
Skyrybą keitė, kaip jam atrodė geriausia. Žodyną skyrė besimokantiems 
lietuvių kalbos, todėl į jį norėjo sudėti visus Donelaičio žodžius su ver- 
timu į vokiečių kalbą. 

Naujasis K. Donelaičio raštų leidimas buvo smarkiai pultas. Tik 
jam išėjus, laikraštyje ,„Pycckud HnBadna“ (N 269) buvo įdėtas straips- 
nis „Balsas iš Lietuvos apie naują lietuvių poeto Donelaičio „leidimą, 
parūpintą Rusijos Mokslų akademijos“. Akademija apkaltinta, kam 
išleido vienintelį originalų lietuvį poetą lenkiškomis, ne rusiškomis rai- 
dėmis su vokiškais paaiškinimais ir žodynu. Leidimas nenaudingas nei 
lietuviams, nei rusams, norintiems lietuvių kalbos pramokti. Akade- 
mija buvo priversta pasiaiškinti. 

„C.-IeTep6yprckha BexoMocTH“ išspausdino atsakymą!??. Nurodžius, 
kad K. Donelaičio raštai labai svarbūs kalbotyrai ir kad jų išleidimas — 
paruošiamasis darbas plataus masto A. Šleicherio lietuvių-slavų kalbų 
tyrinėjimams, pabrėžiama, jog leidinys skirtas mokslo reikalams, todėl 
negalįs būti elementarių vadovėliu ar skaitymo knyga liaudžiai, kuriai, 
be to, nesuprantama prūsų lietuvių tarmė. Lietuvių tauta praktiškai tu- 
rės naudos, jei jos kalba bus plačiau pažįstama. Paaiškinimai ir žodynas 
rašyti vokiškai, kad būtų prieinami visų šalių mokslininkams, ne tik ne- 
skaitlingiems rusų lingvistams. Donelaitis naudojosi lietuvių seniai var- 
tojamais iš lenkų paimtais rašmenimis. Šleicheris, juos mažai tepakei- 
tęs, moksliškai pagrindė rašybą, ir ją, iš tikrųjų visai nelenkišką, priėmė 
visi Hingvistai. Nei jis, nei akademija nemanė, kad ją kas nors išsigaivos 
smerkti, ir tai visai ne moksliškais sumetimais. Vis dėlto „„Pycckni 
Viusanug“ straipsnis paskatino carą uždrausti vartoti akademijai lietu- 
viškas raides?0. 

Mokslinių atžvilgiu akademijos leidinys susilaukė labai griežtos kri- 
tikos iš F.G.H. Neselmano (1811— 1881), kalbininko, Karaliaučiaus 
universiteto profesoriaus, tyrinėjusio prūsų kalbą, išleidusio lietuvių 
kalbos žodyną ir liaudies dainų rinkinį. Neselmanas pats buvo ruošę- 
sis išleisti Donelaitį ir trim atvejais kritikavo Šleicherį?!. 

Neselmanas kaltino Šleicherį, kam pakeitė, sekdamas Rėza, poeto 
pavardę — iš Donalitius į Donaleitis, paliko Rėzos duotą idilėms bend- 
rą antraštę, nesilaikė Holfeldo nuorašo kūrinių eilės, kirčiavo tekstus, 
remdamasis savo meto vartosena, visai nežiūrėdamas, kaip autorius kir- 
čiavo, ir padarė hegzametrą nepaskaitomą (pvz., Alė dūsaudams...). 
Žalingiausia buvo leidiniui tai, kad Šieicheris, pastebėjęs Rėzos šeimi- 
ninkavimą tekste, užuot rėmęsis tik rankraščiais, vis dėlto daugiausia 
rėmėsi Rėza. Šleicheriui labiausiai rūpėjo gramatinės žodžių formos. 
Tekstas jam tebuvo serija žodžių, laukiančių teisingos rašybos ir kir- 
čiavimo. Todėl jis rūpestingai sužymėčio rašybos smulkmenas, kuriomis 
skyrėsi nuo originalo, bet nepažymėjo svarbesnių dalykų. Neselmanas 


* 1865. XII. 18 (30), N 334. Prieraše redakcija pažymėjo, kad straipsnis gautas 
iš atsakingojo Mokslų akademijos sekretoriaus. Tą patį straipsnį išspausdino ,,Ce- 
Bepsaa DNouTa“ (1865. XII. 17 (29), N 275) ir ,,>Kypuai MunucrepcTEa Haponuoro 
I lpocBemenus““ (1866 r., ausapo, T. CXXIX, paszen IV, cTp. 61—63). 

20 Lietuviškoji Enciklopedija. K., 1939, VII, p. 210. 

2! „Altpreussische Monatsschrift“, 1866, IIT, S. 454— 458; 1867, IV, S. 65— 79 
ir savo paruošto Donelaičio leidimo praiarmėj. 

įrodė, kad Šleicheris praleido 2 eilutes („„Rud. g.“ 186 ir 291), paliko 
kai kur Rėzos pakeistus žodžius, visai apie tai neužsimindamas, įdėjo 
2 Rėzos sukurtas eilutes. Iš viso Neselmanas konstatavo per 80 Šlei- 
cherio nukrypimų nuo rankraščių, niekuo nepažymėtų, neaptartų. 
Kai kurie iš jų nereikšmingi ir priimtini, bet ne dauguma. Pridėtasis 
žodynas nepilnas — trūksta 175 žodžių, dalies reikšmių. 270 žodžių 
nereikalingi, nes jų nėra tekste. 

„ Neselmano kritika, pagrįsta kruopščiu rankraščių studijavimu, 
buvo nepaneigiama ir privertė Šleicherį papildomai pridėti leidiniui 
pastabų ir patikslinimų, daugiausia, kaip pats sako (p. 338), iš tos kri- 
tikos paimtų22. Įrodęs, kad Šleicherio paruoštasis leidimas netobulas 
ir kad reikia naujo, jis pats ėmė jį ruošti. 

Jau 1864 m., kai tik „Prussia“ įsigijo Holfeldo nuorašą, Neselmanas, 
nurodęs, kad Rėzos leidime yra daug klaidų, kėlė naujo, pilno Donelai- 
čio kūrinių leidimo reikalą?? ir nedelsdamas ėmėsi šio darbo. Bet tik 
spėjus palyginti Rėzos leidimo pasakėčias ir pradėjus nurašinėti ,„Pričkaus 
pasaką“, rankraščiai iš jo buvo paimti ir, kaip vėliau sužinota, nusiųsti 
Šleicheriui. Grįžus rankraščiams ir išėjus naujam leidimui, Neselmanas, 
ji išstudijavęs, vėl grįžo prie savo sumanymo. 1868 m. Donelaitis iš naujo 
buvo paruoštas, bet nepalankūs asmenys ir aplinkybės visiems metams 
jo išleidimą užvilkino. Tik gavus žymią piniginę pašalpą iš lietuviškųjų 
stipendijų fondo, pasirodė 

Christian Donalitius Littauische Dichtungen 
nach den Kėnigsberger Handschriften mit met- 
rischer Uebersetzung, kritischen Anmerkungen 
und genauem Glossar herausgegeben von 
G.H.F. Nesselmann. Kėnigsberg. Verlag von 
Hiūbner und Matz. 1869. 

Leidinyje sudėti visi išlikę lietuviškieji Donelaičio kūriniai su ver- 
timu į vokiečių kalbą, 2 laiškai, pridėtos pastabos ir žodynas. Pratar- 
mėj po trumputės Donelaičio biografijos apibūdinti autografo ir Hol- 
feldo nuorašo skirtumai, duota pirmųjų leidimų kritika ir išdėstyti pa- 
grindiniai principai, kurių leidėjas laikėsi. 

22 Tie papildymai (p. 337—344) buvo išspausdinti „Bulletin de I“Acadėmie 
Impėriale des sciences de Saint-Pėtersbourg“, 1867, XI, p. 293—299, o atspaudas 


duodamas nemokamai turintiems leidinį. 
28 „Altpreussische Monatsschrift“, 1864, I, S. 273 —274. 

Neselmanui labiausiai rūpėjo autentiškumas. Jis stengėsi niekuo 
neiškreipti originalo ir kiek galint tiksliau jį perduoti. Sudeda kūrinius 
Holfeldo nuorašo eile (pasakėčios, „„Pričkaus pasaka“, „Rudenio gėry- 
bės“ — „Vasaros darbai“) ir įrodinėja, kad tokia eilė atitinka kūrybos 
chronologiją. Išlaiko Donelaičio kirčiavimą, nes juo pagrįsta eilėdara. 
Atsižvelgdamas į autoriaus intencijas, sudeda ir skandavimo ženklus 
(daktilinių pėdų trumpųjų skiemenų pažymėjimą), be kurių ne visuomet 
galima teisingai perskaityti hegzametrą. Rašyboje, kadangi Donelai- 
tis šiuo atžvilgiu nenuoseklus, autografų nesilaiko, o naudojasi Kur- 
šaičio — Šleicherio sistema, kiek ji fonetika pagrįsta. Grįžta prie w, ay, 
ey, uy, nes lietuviai esą prie jų pripratę. Skyryboje taip pat Donelaičio 
nežiūri. 

Pridėdamas vertimą, nori palengvinti lietuviškąjį tekstą suprasti. 
Vertęs tiksliai, nepretenduodamas į meniškumą, retai kada sušvelninęs 
išraišką. Pastabose sužymi Holfeldo nuorašo nukrypimus, autografų 
klaidas, taisymus (ne visus), Šleicherio konjektūras, paaiškina buitinius 
dalykus. Žodyną duoda pilną su visomis panaudotomis žodžių lytimis 
ir reikšmėmis, nurodydamas kiekvienu atvejų eilutę, iš kurios paėmė. 
Frazeologijos neprideda, tik vieną kitą sunkesnę vietą paaiškina. 

Neselmano leidimui pasirodžius, tame pačiame žurnale, kuriame jis 
kritikavo Šleicherį, buvo įdėta trumpa recenzija, niekieno nepasira- 
šyta. Joje truputį ironiškai atsiliepiama apie Neselmaną: „Naujasis 
leidimas <...>, gerbiamojo leidėjo nuomone, iššauktas degamo reikalo, 
nes Rėza poetą sužalojo, o Šleicheris nerūpestingai išleido.“ Dėl Rėzos 
pastangų poetą išpopuliarinti nebuvę reikalo daug kalbėti, nors jo ver- 
timas, kad ir su trūkumais, puikiai perduodąs originalo poeziją. Šlei- 
cherio masto mokslininko darbą sunkiau atmesti, nors jame ir gausu klai- 
dų, kaip Neselmanas dideliu triūsu įrodęs. Recenzentas pripažįsta, kad 
paskutinysis leidimas yra kruopščiausių studijų ir tekstų lyginimų re- 
zultatas, nuostabiu sąžiningumu perduoda originalo tekstą ir skaitytoją 
įtikina, kad didesnis tikslumas vargu ar begalimas. Baigdamas išgiria 
žodyną. 

Taigi dviejų žymių kalbininkų rivalizacijos rezultatas — tobulas 
aniems laikams Donelaičio raštų leidimas. Nors Neselmano leidimas 
laikomas visų, kas apie leidimus rašė, geriausiu, bet didelės reikšmės 


24 „Altpreussische Monatsschrift“, 1870, VII, S. 48—49. 

turėjo ir Šleicherio darbas — ypač naudingas kalbininkams buvo jo 
norminis kirčiavimas. Šleicherio keliu buvo einama ir vėliau?š. Šiuo 
atžvilgiu jis Neselmaną papildė. Klaidų gi Šleicherio paruoštame leidime 
nebuvo daugiau, kaip kituose, tik kiti nesusilaukė tokios nuodugnios 
kritikos. Pagaliau klaidų yra ir Neselmano padaryta. Būdamas nelie- 
tuvis, jis ne viską teisingai suprato, o kai kurių smulkmenų rankraštyje 
nepastebėjo*. Šleicherio ir Neselmano leidimai liko ilgam laikui pagrin- 
diniai. Jie tarnavo ir specialistams, ir praktikos reikalui — buvo lietuvių 
kalbos skaitymų knyga universitetuose ir gimnazijose (Marijampolės ir 
Suvalkų). 

XIX a. antroj pusėj Donelaitis bandomas išversti į lenkų kalbą. 
Pirmasis jo vertėjas buvo Mikalojus Akelaitis (1829— 1887), rūpinęsis 
populiarių knygelių leidimu liaudžiai, vertęs į lenkų kalbą Herodotą 
ir ruošęsis versti Homerą. Jis „norėjo supažindinti lenkų šviesuomenę 
su lietuvių raštais“ ir išvertė proza Donelaičio „Metus“*?. Spėjama, 
kad vertė, gyvendamas Surviliškyje, 1860 m. Vertimas buvo paruoštas 
spaudai ir jam gautas cenzūros leidimas 1861.III.16. Kai M. Akelaitis 
įsitraukė į 1863 m. sukilimo ruošimą ir, policijos gaudomas, pabėgo i 
užsienį, „Metų“ rankraštis buvo pridėtas prie bylos ir liko Vilniuje 
Muravjovo muziejuje. Kitas vertimo egzempliorius buvęs Lvovo Oso- 
linskių muziejuje*. Tolimesnis rankraščių likimas nežinomas. Lietuvių 
literatūros institute išliko 2 dvigubi lapai iš Akelaičio vertimo (In. R-46), 
greičiausiai, juodraščiai. Viename yra veikalo antraštė: 

Cztery Pory Roku opisane po litewsku przeZ 
Chrystjana Donaleitis. Tiumaczyt na polski 
M. Akielewicz. 


Po jos moto iš Šleicherio lietuviškos chrestomatijos (1857) su vertimu 
į lenkų ir lietuvių k.: 
Kėkwėnam, beskaitant szitą gražių gražiausią sudėjimėlį, peiliais 
szirtdį wėria paminėjus, kad lštūwiszka kalba, n'iszdawusi nė 


„ * Pvz, V. Kamantausko „Kirčiuotoj lietuvių literatūros chrestomatijoj“ (II 
leid., K., 1932) Donelaitis kirčiuojamas, visai neatsižvelgiant į hegzametrą, šleiche- 
riškai. 

„> Pvz., tekste ir žodyne Sleicherio pavyzdžiu rašė: ištiesiu, staltiesė, bet gai- 
lisi juo pasekęs ir liepia pataisyti į ištęsiu, staltiesė. Autografe (,„Pav. 1.“ 7) parašyta 
Girrės, o jis pastabose rašo Girres. " 

*7 Janulaitis A. Mikalojus Akelaitis.— ,,Švietimo Darbas“, 1920, Nr. 11, p. 
54, 57. 
2 Lietuviškoji Enciklopedija. K., 1939, VII, p. 210. 


249 


jokio waisiaus galop wirsta, — ta kalbėlė, kuri isz sawo daitumo 
gali lenktin aitė sū rasztais Grikionių, Rimionių ir Indijonių. 
A. Slunkius 


Kito dvigubo lapo trijuose puslapiuose yra lenkiška Donelaičio bio- 
grafija,sutrumpintai versta iš Rėzos įvadinio straipsnio, o ketvirtame jos 
vertimas lietuviškai. Tas tekstų paralelumas leidžia spėti, kad Akelaitis 
norėjo išleisti vertimą kartu su originalu. 

Antrąjį vertimą į lenkų kalbą ruošė J. J. Osovskis (1855— 1882), 
kilęs iš vakarinės Prūsijos, studijavęs Karaliaučiuje ir pamėgęs lietuvių 
kalbą. Jis klausė F. G. H. Neselmano, F. Kuršaičio ir kitų paskaitų, 
studijavo sanskritą (kai ką vertė iš „„Mahabharatos“). Rinko einogra- 
fines žinias, lituanistinę ir slavistinę medžiagą?“?. Versdamas Donelaitį, 
rašė etnografinius škicus iš Mažosios Lietuvos praeities“?. Prie vertimo 
norėjo pridėti paaiškinimus, bet mirė, darbo nebaigęs. Jo draugas M. And- 
risonas, Karaliaučiaus universiteto studentas, vertimo dalį — „Pavasario 
linksmybes“ — kiek pataisęs, išspausdino Krokuvos žurnale „Przegląd 
Polski“ (1883 m., t. 67, p. 236— 264): 


Rok poemat sielski w  czterech piešniach 
Krystyana Donalicyusza z litewskiego  tdo- 
maczyt, objašnieniami i wstępem opatzy! Dr. 
Juliusz Ossowski. 


Įvade, pabrėžęs kalbininkų nuopelnus, kad lietuvių literatūra vis plačiau 
daros pažįstama, vertėjas duoda jos trumpą apžvalgą, sumini „Metų“ 
leidimus, prikišaą Rėzai, kad Donelaitį per daug išaukštinęs, bet toliau 
jo žodžiais „Metus“ apibūdina. Pasisako norėjęs tiksliai perduoti origi- 
nalą turinio ir formos atžvilgiu ir todėl dažnai vertęs pažodžiui, bet ne 
kartą turėjęs nutolti. Vertė hegzametru. „Pavasario linksmybės“ (Wios- 
na) vertime turi 657 eilutes. Pabaigoj pridėtoj pastaboj M. Andrisonas 
sakosi kitų trijų giesmių paruošimą dėl įvairių priežasčių turėjęs atidėti 
vėlesniam laikui?!. Jos ir nebuvo vėliau išspausdintos. 


2 Andryson M. Dr. J. J. Ossowski. — ,„Wędrowiec“. Warszawa, 1882, ser. 
IV, N 10, str. 147. 

30 Išspausdinti ,„Wędrowiec“ laikraštyje 1882 m. 

3* Lietuviškojoj Enciklopedijoj, VII, p. 210, pasakyta, kad J. Osovskis išvertė 
tik ,„Pav. 1“, o kitas 3 dalis žadėjo išversti M. Andrisonas. Ši klaidinga žinia paimta 
iš K. Petkevičiaus Donelaičio ,„Metų“ vertimo 1933 m. (p. 96). 

Pasirodė trečias vertimas vokiečių kalbon. Rašytojas Liudvikas 
Pasargė (1825— 1912), iš profesijos teisininkas, gimęs Rytprūsiuose, 
studijavęs Karaliaučiuje ir Heidelberge, dirbęs kurį laiką Įsrutyje, nuo 
1869 m., F. Kuršaičio vadovaujamas, mokėsi lietuvių kalbos, puoselė- 
jo mintį išversti Donelaičio kūrinius. 1876 m. studijavo poeto: 
užrašus ir pastabas aktų knygose, bet vertimo ėmėsi tik senatvėje, gavęs 
pensiją, kai jau buvo daug kraštų apkeliavęs, keletą žymių veikalų išver- 
tęs (pvz., Ibseno „Brandą“, „Per Giuntą“ 1881) ir galėjo panaudoti įgytą 
patyrimą ir platų kitų tautų literatūros pažinimą. Jo vertimas į vokiečių 
kalbą išėjo pirmą kartą atskirai — be lietuviško originalo: 


Christian Donalitius* Littausche Dichtungen. 
Ubersetzt und erlžutert von L. Passarge. Halle 
a. S., Verlag der Buchhandlung des Waisen- 
hauses. 1894, 


Įvadiniame straipsnyje L. Pasargė apibūdina pirmuosius vertimus 
ir savąjį. Rėzai netrūko poetinio užmojo, bet jo vertimas — retas, kiek 
pasenęs, netikslus (sušvelnintos realistinės vietos) ir nepilnas. Neselma- 
nas vertė dažnai pažodžiui, ir jam trūko poetinės gyslelės. Jų abiejų 
darbu, kai neradęs tinkamesnės išraiškos, pasinaudojęs. Sekęs autoriaus 
pėdomis, išlaikęs pauzes, žiūrėjęs, kad sakinys baigtųsi kartu su hegza- 
metro eilute. Toliau nemenka erudicija ir giliu įsijautimu iškelia eilę bū- 
dingų Donelaičio kūrybos bruožų, praveda paralelę su BRomeru, Hezio- 
du, Teokritu, liaudies kūryba, pabrėždamas Donelaičio originalumą, 
meninę žodžio jėgą; sumini ir trūkumus (kompozicinį palaidumą, pasi- 
kartojimus, perdėjimus). Plačiau už kitus nušviečia poeto asmenį ir 
gyvenimą, duoda ištraukų iš jo užrašų. 

Pasargė išvertė visus lietuviškus Donelaičio kūrinius ir sudėjo juos 
Holfeldo nuorašo eile, sekdamas Neselmanu, kuriuo daugiausia naudo- 
jos. Jo vertimo eilučių skaičius atitinka Neselmano leidimo eilučių 
skaičių, tik „Rudenio gėrybėse“ viena eilute daugiau (ją Neselmanas 
kaip neautentišką praleido, o Pasargė paėmė iš Rėzos ar Šleicherio lei- 
dimo). Leidinyje įdėti abu Donelaičio laiškai 17 paaiškinimai, skirti 
nepažįstantiems lietuvių liaudies gyvenimo. 

XIX a. antroj pusėj Donelaitis pasiekia platesnius sluoksnius. Iš- 
traukos iš jo kūrinių dedamos į kalbos vadovėlius, chrestomatijas, laik- 

raščius. Tilžės realinės mokyklos mokytojas F. Bekeris išleido 1866 m. 
lietuvių kalbos vadovėlį (,„Der kleine Littauer“), skirtą suaugusiems, 
norintiems lietuvių kalbos pramokti. Šalia gramatinių žinių, žodynėlio, 
priežodžių ir patarlių įdėjo truputį tekstų, tarp jų 10 Donelaičio eilučių 
(„Pav. 1.“ 395—396, „Vas. d.“ 347—354) su vokiškų vertimu, imdamas 
jas iš Rėzos leidimo. Pratarmėj autorius rekomendavo skaityti Done- 
laičio ,, Metus“. 

Dėstant lietuvių kalbą, kaip neprivalomą dalyką, Tilžės gimnazijoj ir 
realinėj mokykloj ir Klaipėdos gimnazijoj, reikėjo mokiniams vadovėlių. 
M. J. A. Felkelis (Voelkel), vyresnysis Tilžės realinės mokyklos moky- 
tojas, dėstęs lietuvių kalbą, tokį vadovėlį išleido 1879 m. („Litauisches 
Elementarbuch“). Jame įdėta viena Donelaičio pasakėčia — ,„Lapės ir 
gandro česnis“. Leisdamas 1900 m. papildytą antrąją laidą, įdėjo dar 
„Vilko provininko“ pasakėčią. Įsitikinus, kad M. J. A. Felkelio vado- 
vėlyje per maža skaitomos medžiagos, Klaipėdos gimnazijos lietuvių 
kalbos mokytojas Rudolfas Jakobis (Jacoby 1817— 1881), rašinėjęs 
į mokslinius žurnalus lituanistikos klausimais, gynęs lietuvių kalbos tei- 
ses ir subūręs apie save didesnį mokinių skaičių, paruošė ir 1880 m. iš- 
leido chrestomatiją („Litauische Chrestomathie zum Schulgebrauch“). 
Pirmoj vietoj sudėjo ištraukas iš visų „Metų“ dalių (daugiau kaip treč- 
dalį teksto — 1108 eilutes), imdamas jas iš Neselmano leidimo. 

Donelaitis dedamas į vadovėlius ir chrestomatijas ir vėliau. O. Vi- 
demanas (Wiedemann) savo vadovėlyje („„Handbuch der litauischen 
Sprache“, 1897) įdėjo ištisai 2 pasakėčias — „Lapės ir gandro česnis“, 
„„Rudikis jomarkininks“, — „Pričkaus pasaką“ ir ištraukas iš ,,Va- 
saros darbų“ (1—186) ir „Žiemos rūpesčių“ (1—116), tekstus imda- 
mas iš Šleicherio leidimo, nes, jo nuomone, Neselmanas nuėjęs netikrų 
keliu, kirčiuodamas donelaitiškai ir neatsižvelgdamas į vartoseną. Til- 
žės gimnazijos lietuvių kalbos mokytojas Aleksandras Kuršaitis išleido 
savo mokiniams skirtą skaitymo knygą („Litauisches Lesebuch“, I-III, 
1911— 191332), kurion įdėjo daugiau kaip trečdalį „Metų“ (1132 eil.). 
Tekstus ėmė iš Neselmano, truputį pakeitė rašybą, atsižvelgdamas į 
Didžiojoj Lietuvoj priimtą. 

Pirmiausia, imant laikraščius, įdėjo Donelaičio raštų ištrauką „„Lie- 
tuviška Ceitunga“ (1879, Nr. 31)*3, Vėliau „Tilžės Keleivis“, pildydamas 


32 Iš tikrųjų tai viena knyga, puslapiai numeruoti iš eilės. 
* Biržiška V. Lietuvių bibliografija. K., 1939, d. IV, t. II, sąs. 1, p. DLXIX. 

seniai duotą pažadą, 1886 m. (Nr. 38) pradėjo savo skiltyse spausdinti 
„Metus“, bet nebaigė. Tebuvo išspausdintos „Rudenio gėrybės“ ir 
„Žiemos rūpesčių“ pradžia (Nr. 47). 

Stiprėjant tautiniam sąjūdžiui, norėta Donelaitį išpopuliarinti Di- 
džiojoj Lietuvoj. ,,Aušra“ (1883, Nr. 4, p. 91) apgailestavo, kad Done- 
laičio, Daukanto ir Valančiaus raštus tepažįsta kalbininkai ir mažas skai- 
čius mokytesniųjų lietuvių, bet tebuvo išleista „Metų“ dalis: 


Kristijonas Donalaitis. Pavasario linksmybės 
Tilžėje. Spauda ir kasztu Martyno Jankaus 
1891. 


Paminėjęs, kad Donelaitis „vienutinis ir tikras musų tautiszkas giesmi- 
nįkas“, galįs „greta stoti su garsiausiais pasaulės poetais <...> Homeru, 
Virgiliju ir su Miczkevicziu“, leidėjas pabrėžia: „„mes iki szioliai dorai 
nei apie jo gyvenimą, nei apie jo rasztus nežinome“. Trumpai su juo su- 
pažindinęs ir išgyręs Šleicherio paruoštąjį Rusijos Mokslų akademijos 
leidimą, pasisako iš jo I giesmės tekstą perrašęs ir išleidžias „Lietuviams 
ant pasigražiavimo ir pasilinksminimo“, žadėdamas vėliau išleisti kitas 
dalis. Pažado neištesėjo. „Pavasario linksmybės“ buvo išleistos 2000 egZ. 
tiražu“*. Pardavinėjamos po 10 kapeikų, jos per metus (1891.TV.23 — 
1892.V.30) buvo, matyt, išplatintos, nes M. Jankaus knygų prekybos 
užrašuose teminimas vienas vėliau (1898 m.) parduotas egzempliorius?. 

Ištraukų iš Donelaičio įdėjo E. Volteris „Lietuviškon chrestomati- 
jon“ (išleistoj Petrapilyje 1901 — 1904), skirton specialistams ir studen- 
tams, nes tekstai perspausdinti originalo rašyba. I daly (I leidimas 
1901, II 1903 m.) įdėta iš Neselmano leidimo „„Pričkaus pasaka“, „„Rudi- 
kis jomarkininks“ ir lietuviškasis laiškas, o II-je (1904) ,„Pavasario links- 
mybių“ ištrauka latviškai (Vatsono vertimas) ir lietuviškai. 

Amerikoj XIX a. pabaigoj gausiems lietuvių išeiviams Donelaitis 
buvo lengviau prieinamas. „Garsas Amerikos Lietuviu“ perspausdino 
„Metus“ (1896— 1897), o po to atskirai išėjo 


Kristijono Donelaiczio Rasztai Iszleista Kasz- 
tais Kunigų A. Burbos ir A. M. Miluko. 1897 


3* Zanavikutis A. J. [Angrabaitis Juozas]. Suskaita arba statistika 
visų lietuviszkų knygų atspaustų Prusūse nū 1864<...>iki 1896 metų. Tilžeje, 1897, 
p. 35. Didžioji dalis M. Jankaus leidinių išėjo 2000 egz. tiražu. 

* Biržiška V. Medžiaga lietuvių spaudos uždraudimo istorijai. — „Tauta 
ir žodis“. K., 1926, IV, p. 322—335, 356. 

Spaustuvėje „Garso Amerikos Lietuvių“. 5he- 
nandoah, Pa. 


Šis leidimas skirtas Haudžiai, norint duoti tinkamos lektūros išeiviams: 
„Kristijono Donelaiczio rasztai buvo ir bus sveiku, atsakancziu maistu 
lietuviszkam protui. Praplatinimas „Metų Laikų“ autoriaus idėjų lie- 
tuvystei tik ant gero gali iszeiti“. Išspausdinta 1200 egz.39, Pelnas žadėta 
skirti premijai geriausiai paruošusiam Lietuvos žemėlapį. 

Leidinyje įdėta trumpa Donelaičio biografija, perspausdinta iš 
„Aušros“*? beveik žodis žodin, ,„Metai“, pasakėčios (neįdėta „Pasaka 
apie šūdvabalį“), „„Pričkaus pasaka“ ir 2 puslapių žodynėlis. Tekstai 
imti iš Šleicherio leidimo, bet jo rašybos nesilaikyta, kirčiai nežymėti. 
Tarmybes norėta pakeisti bendrinės kalbos lytimis. Leidinyje daug 
klaidų, nerūpestinga korektūra. Iš „Metų“ praleista per 20 eilučių, dau- 
giausia vietos su tam tikrais žodžiais, bet kitur tie žodžiai palikti. Pra- 
leidžiant eilutes, neatsižvelgta į kontekstą, suardytas vaizdas. Žodžių 
paaiškinimai labai nerūpestingi, netikslūs. 

Leidinį recenzavo E. Volteris*š. Teigiamai atsiliepęs apie pastangas 
padaryti Donelaitį prieinamą platesniems sluoksniams, nes Rusijos 
Mokslų akademijos leidimas pasidaręs bibliografine retenybe, neprita- 
ria pasakėčios praleidimui, pamini leidinį turint trūkumų filologiniu 
atžvilgiu ir priekaištauja, kodėl nepasinaudota biografijai F. Tecnerio 
paskelbtais dokumentais, o žodynėlyje nepaaiškinti germanizmai. 

XX a. pačioj pradžioj Donelaitis vėl verčiamas latvių kalbon. Verti- 
mas susijęs su eilės latvių rašytojų — F. Veinbergio, J. Lautenbacho, 
E. Zeiboto susidomėjimu Lietuvos praeitimi ir stiprėjančia pažiūra, 
kad lietuviai ir latviai yra to paties medžio šakos. Labiau už kitus Lietu- 
vą pamėgo poetas Sudrabų Edžus (tikroji pavardė Eduards Zilbers)““. 
Gimęs 1860 m. Vidžemėj, mokytojo šeimoj, ir pats tapęs mokytoju, gy- 
veno Rusijoj, paskum vėl Latvijoj, po 1905 m. vėl išvyko Rusijon ir po 





36 Ir. Jonas [Žilius Jonas]. Suskaita arba statistika visų lietuviszkų knygų, 
atspaustų Amerikoj. Plymouth, Pa, 1900, p. 17. Kitų ten išleistų leidinių tiražas pa- 
prastai 500— 1000 egz. 

37 1883, Nr. 7, p. 206-—208. Tai J. K. Sz. (Jono Koncevičiaus) pranešimas, skai- 
tytas „„Auszros“ giedotojų draugijoje Rygoje 1883. I. 26 (II. 7). Medžiaga imta iš 
Šleicherio pratarmės. 

38 „)Kypaan MunncTepcTBa HapozHaro I[pocBemenus“, 1897, cėnTA6ps. T. 
CCCXIII, crp. 167—170. 

3 Zeiferis T. Latviešu rakstniecibas všsture. Riga, 1930, II, p. 315. 

Spalio revoliucijos liko Tarybų Sąjungoj. Jis bandė atkurti tolimąją 
Lietuvos praeitį („Keistuta loms“, 1885; „Lietavas virsaitis“, 1885), 
vertė į latvių kalbą A. Mickevičių (,„Vėlines“, ,„Poną Tadą“) ir, juo sek- 
damas, parašė „„Konradą Valenrodą“ (1900). Paskum vertė Donelaitį 
ir spausdino žurnale „Majas Viesa MEnešraksts“ (190299, 

Grąžinus spaudą, susidarė palankesnės sąlygos Donelaičiui išleisti 
pačioje Lietuvoje. Trumpesnieji kūriniai ir jų ištraukos spausdinami 
laikraščiuose ir vadovėliuose. 1908 m. išleista literatūros chrestomatija 
„Skaitymo knyga mažiems ir dideliems“. Joje įdėtos 5 Donelaičio pasa- 
kėčios (neįdėta tik „Pasaka apie šūdvabalį“), visų ,„Metų“ giesmių 
pradžios (apie 300 eil.) ir biografija, kuri, kaip ir tekstai, paimta iš Bur- 
bos-Miluko leidimo. 

O kitais metais Vilniuje, praėjus 80 metų nuo pasakėčių išleidimo, 
pasirodė pilnas raštų leidimas: 

Kristiono Duonelaičio Raštai. Pagal Rėzos, 
Šleicherio ir Neselmano Sutaisė J. Šlapelis. 
Penktas išleidimas. Vilnius. M. Kuktos spaus- 
tuvė, Rūmų (Dvorcova) g., 4. 1909. M. Piasec- 
kaitės-Šlapelienės knygyno išleidimas. 


J. Šlapelis, nesilaikydamas nei Šleicherio, nei Neselmano, sudėjo kūri- 
nius tokia eile: „Pavasario linksmybės“ — „Žiemos rūpesčiai“, ,Prič- 
kaus pasaka“, pasakėčios; po jų įdėjo abu laiškus, žodynėlį ir trumputę 
Donelaičio gyvenimo ir darbų apžvalgą. 24 fragmento eilutes (6— 29) 
įjungė į „Rudenio gėrybes“ (tarp 855 — 856), o atskirai jo neišspausdino. 
Tekstus kruopščiai paruošė. Palengvino hegzametro skandavimą, sukir- 
čiuodamas pirmuosius pėdų skiemenis. Netikslumų, nenuoseklumo ir 
svyravimo liko rašyboje ir tarminėse lytyse. J. Šlapelis prisipažino, kad 
pirmuosius lankus išspausdino „gerai į juos nejsigilinęs“ (p. 88): be 
reikalo bendratyse Donelaičio -fis (pvz., juoktis) pakeitęs -ties (pvz., 
juokties), didei rašęs didžiai ir t.t. Kai kurias tarmines lytis jis išlaikė 
(tuo, ben, ponatis), o kitas pakeitė bendrinės kalbos lytimis (pvz., tik, 
šiame — tikt, šime). Rašyboje nesilaikė nei Šleicherio, nei Neselmano. 
J. Šlapelio leidimas ilgą laiką buvo kitiems pagrindas. Po jo nebepasiro- 
dė pilno leidimo. 


** Latviešu konversaūcijas Vūrdnica. Riga, 1928 —1929, III, p. 5773. 

1914 m., minint Donelaičio sukaktuves, kurių proga pasirodė nemaža 
straipsnių periodikoj, tas pats 1909 m. leidimas buvo paleistas nauju 
viršeliu su 1914 m. data: ,,1714— 1914. 200 metų sukaktuvėms nuo auto- 
riaus gimimo paminėti“. Jis pavadintas irgi penktuoju leidimu. 

Mokykloms reikėjo specialiai paruoštų žymesniųjų rašytojų veikalų 
ar jų ištraukų, ir Lietuvių mokslo draugijos buvo išleisti 


Duonelaičio Raštai Mokykloms Pirmoji dalis: 
ištraukos ir priedai Antroji dalis: Duone-| 
laičio gyvenimas, raštai ir kalbos paaiškini- 
mai. Vilnius Martyno Kuktos spaustuvė 1918. 


Šį leidinį ruošiant, „rūpėjo ne tiek mokslo žvilgsniu tobūlas vadovėlis 
pagaminti, kiek praskinti kelias šitokiems padedamiesiems literatūros 
istorijos raštams“ (d. II, p. 79). Atsižvelgta į pedagoginius ir metodinius 
reikalavimus. Atrinkti labiau išbaigti, ryškesni vaizdai, epizodai, pra- 
leistos vietos, netinkančios skaityti klasėje, o tokios rūšies žodžiai pakeisti 
kitais. Įdėtos 4 pasakėčios (neįdėtos — „Lapės ir gandro česnis“, „Pasaka 
apie šūdvabalį“), iš kiekvienos „Metų“ dalies 6—11 gabalų, duodant 
jiems antraštes. Nei visumos vaizdu, nei epizodų ryšiu nesirūpinta, neatsi- 
žvelgta į vaizduojamąją situaciją (pvz., trečdalis „Pričkaus pasakos“ 
įdėtas į „Rudenio gėrybes“). Praleista iš ,,Metų“ per 900 eilučių, beveik 
du kartus daugiau kaip Rėzos leidime, o kai kurios eilutės perredaguo- 
tos (pvz., ,„Rud. g.“ 592 skamba taip: „Jūodu tat šelmiūt pagrata su kits 
kitu gyvėna“, p. 33). Didžioji dalis „Metų“ tekstų kirčiuota taip, kaip 
Šlapelio leidime („Žiem. r.“ ir pasakėčios nekirčiuotos), iš kurio 
jie buvo imti (d. I, p. 3)**. Po Donelaičio veikalų ištraukų įdėta kaip prie- 
dai: liaudies daina apie žvirblį ir pelėdą, pora Ruigio 1747 m. paskelbtų 
dainų, lakštingalos daina, daina apie linksmą pavasarį, keletas XVII 


"TT 


“6 


nas 

Antroje dalyje, atskirai subrošiūruotoje, apibūdinta: politinis, kul- 
tūrinis ir socialinis Mažosios Lietuvos gyvenimas, XVI- XVIII a. lite- 
ratūra, Donelaičio gyvenimas ir kūriniai, raštų leidimai ir vertimai 
(įdėta pavyzdžių iš Vatsono, Osovskio, Pasargės vertimų), Donelaičio 
hegzametras, „Metų“ kalba ir poetinės priemonės, gamta, žmonės ir jų 


*1 Tačiau viena eilutė įdėta į „Žiem. r.“ (d. I, p. 56) iš Šleicherio ar Rėzos, 
nes jos nėra nei Šlapelio, nei Neselmano leidime. 

darbai, ,, Metų“ reikšmė. Pridėti kalbos 17 buities paaiškinimai Id. teks- 
tams. 

Šis leidinys buvo teigiamai įvertintas spaudoje (nors recenzijos nesusi- 
laukė), ir pageidauta panašiai paruoštų mokykloms kitų autorių raštų. 
1918 m. leidimas buvo paleistas 1921 m. nauju viršeliu ir perrinktu, 
nieko nepakeičiant, ,„Leidėjų pastebėjimu“ ir turinio rodykle, o 1927 m., 
pavadinus trečiuoju leidimu, išleistas Kaune, sujungiant abi dalis į vieną 
(,„Duonelaičio gyvenimas ir raštai su kalbos paaiškinimais“), kad būtų 
patogiau mokykloje naudotis. 1927 m. leidime viskas iš naujo peržiūrėta, 
tekstai įterpti tarp Donelaičio gyvenimo ir raštų nagrinėjimo, kalbi- 
niai paaiškinimai įdėti kiekviename puslapyje po tekstu išnašose. Iš 
įvadinių straipsnių išmesti vertimų pavyzdžiai, papildyti priedai Šulco 
versta „Dviejų pelių“ pasakėčia ir Šimelpenigio „Karaliaučiaus štadentu“, 
vertimo. Pridėta iliustracijų Mažosios Lietuvos buičiai ir kultūriniam 
gyvenimui pavaizduoti. Šiaip 1927 m. leidime tėra pakeistas vienas kitas 
žodis, atsižvelgiant į kalbos kultūrą. 

1933 m. išėjo atskira knyga ,,„Metų“ vertimas į lenkų kalbą: 


Obrazy z žycia chlopėw XVIII-g0 wieku (blisko 
200 lat temu) opowiedziat Chrystjan Donalitius 
(Donalejtis, Duonetaitis*) 1714—1780 Rok z 
V-go wydania litewskiego — Sztapelisa prze- 
tožyt K. P. Warszawa Sklad glėwny u autora 
1933. 


Vertėjas Kazimieras Petkevičius (1861 — 1934), lenkų socialistas, dirbęs 
Vilniaus organizacijoj 190632, Donelaičiu susidomėjo etnografiniu at- 
žvilgiu ir ,„Metus“ vertino kaip žmonijos kultūrinio gyvenimo raidos 
vieno periodo iliustraciją (p. 109). Jis matė veikale labai daug trūkumų 
ir norėjo juos versdamas pataisyti. Sakosi praleidęs pasikartojimus, su- 
rinkęs išsklaidytas mintis apie tą patį dalyką į vieną vietą, nurodęs, kur 
kalbamasi, pakeitęs kai kur kalbančius asmenis (p. 97). Bet iš tikrųjų 
taisė daug daugiau. Jam ,„Metų“ visuma geriau atrodė 1927 m. leidime 
1r kai kur jo laikėsi. Būdamas menkos literatūrinės kultūros ir jausdamasis 
daugiau nusimanąs už autorių apie meną, sukirpo Donelaitį pagal savo 
paveikšlą ir papildė savo kūryba. 





*2 Lietuviškoji enciklopedija. K., 1939, VII, p. 210—211. 

Vestuvės yra „Rudenio gėrybių“ rėmai ir pagrindinė situacija. Vertė- 
jas giesmę suskaldė į daugelį atskirų scenų, o vestuves užbaigė Slunkiaus 
ir Pelėdos išmetimu (eil. 256), taip motyvuodamas: „Kas paskum dėjos 
Krizo namuose ir ar ilgai svečiai ten viešėjo ir apie ką jie kalbėjo, — 
nieks to neatsiminė, nes visi pasigėrė ir negalėjo todėl niekam papasakoti 
nieko<...>“*. „Pričkaus pasaką“ vertėjas suskaidė į dvi dalis ir abi įdė- 
30 į „Rudenio gėrybes“. Pirmoji —,„Pričkaus pasakojimas apie tas pačias 
vestuves“ (keliaujant į baudžiavą) įdėta tuoj po cituotųjų žodžių, o antro- 
ji „Ką kiti valgė“ (Pričkaus pasakojimas sėdint pas kaimyną) tuoj po 
pirmosios. Erelio epizodas pavadintas ,„Pasaka apie paukščius ir poną“. 
Ją pasakoja būras kitiems būrams gatvėje. Jį suniekina Lauras. Pana- 
šiai vertėjas elgėsi ir kitose vietose, keisdamas vaizdavimo būdą, charak- 
terius, vaizdų kompoziciją ir pačius vaizdus. Šis vertimas tegali būti 
gera iliustracija „„Asilo ir lakštingalos“ pasakėčiai. 

Mokykloms naudojantis 1927 m. leidimu ir literatūros vadovėliuose 
dedamomis ištraukomis, naujo Donelaičio raštų leidimo negreit buvo 
pasigesta. Švietimo ministerijos iniciatyva buvo paruoštas naujas pil- 
nas „Metų“ leidimas, iliustruotas medžio raižiniais, išėjęs Kaune 1940 
m. (3000 egz. tiražu). . 

Leidimas turėjo būt „reprezentacinis; antra — jis turėjo išlaikyti pil- 
ną ir autentišką tekstą; trečia — turėjo būti lengvai paskaitomas jau- 
nimui ir masės žmogui per mokyklas ir bibliotekas“ (p. 182). Jį ruošiant, 
naudotasi autografu ir Holfeldo nuorašu. Stengtasi išlaikyti Donelaičio 
žodyną ir sintaksę, tekeičiant rašybą, bet paliekant tarmines formas ir 
porą būdingų skyrybos savybių. Kai kur estetiniais sumetimais panaikin- 
tos pastraipos. Praleistos dvi eilutės („,Pav. 1.“ 312—313), pakeisti 
žodžiai, prie kurių įprasta iš 1927 m. leidimo, bet jie sužymėti gale. Įdė- 
tos trys faksimilės, pridėta leidinių apžvalga, žodynėlis ir „Metų“ gies- 
mių turinys. 

Recenzijose jis buvo teigiamai įvertintas. K. Pakalnė rašė: „Ar šis 
naujasis ,, Metų“ leidinys, iš spaudos išėjęs jau žlugus Lietuvoje buržuazi- 
niam režimui, pilnai atitinka visus reikalavimus? Čia drąsiai galima atsa- 
kyti: taip. Leidinys tikrai yra reprezentacinis <...>. Pilnai išlaikytas ir 

* Co potem w domu Kryza się dziato i czy diugo 

Bawili się tam gošcie, i o czem rozmawiali — 
Nikt tego nie pamietal, bo wszyscy byli pijani 


I opowiedzieč przeto nie mogli nic nikomu. 
Wigc wszystko w niepamigci doszczeinie utonęto (p. 47—48). 

veikalo autentiškumas“**. Meniniu atžvilgiu leidinį recenzavęs V. Jurkū- 
nas pabrėžė, kad knygos išvaizda graži ir meniška: „Stambus teksto šrif- 
tas puikiai suderintas su medžio raižymo iliustracijos technika. Viršeliai 
ir pirmieji puslapiai pasižymi dideliu išdėstymo ir sutvarkymo skoningu- 
mu bei aukšta knygos meno kultūra <...>. Piešinys stiprus <...>. Kom 
poziciniu išdėstymo atžvilgiu iliustracijos taip pat stiprios“*5. Bet kartu 
nurodė, kad raižiniuose nesukurtas baudžiauninko tipas, būras neparo- 
dytas toks, ,,„koks jis buvo ponų užguitas ir kartu jaučiantis savo Žmogiš- 
ką vertę ir išnaudojimą“. Būrai nuo ponų iliustracijose tesiskirią tik ap- 
daru. 

Leidinio tekstai nėra taip kruopščiai paruošti, kaip iš pasisakymo 
atrodo, o korektūra vietomis visai nerūpestinga. Praleistos dėl neatidumo 
dvi eilutės (,„Pav. 1.“ 453, „„Rud. g.“ 52), pasitaiko praleistų žodžių 
(pvz., „Vas. d.“ 442 tikt), o dar daugiau yra iškreiptų (pvz., „Rud. g.“ 
690 Donelaičio prisikošt paverstas prisišokt, „Žiem. T.“ 619 surokavęs 
pakeistas sukrovęs). 

Tos pačios redakcijos „Metai“ buvo išleisti antrą kartą Kaunę 1941 
m. (2300 egz.). Tekstai nebuvo perrinkti, tik kiek taisyta korektūra, bet 
klaidų dar daugiau palikta. Leidinys papildytas straipsniu „Būrų kultū- 
ros poetas“. 

Po ketverių metų išėjo apypilnis raštų rinkinys: 


Kristijonas Donelaitis Metai ir pasakėčios. 
Išleido Valstybinė Grožinės Literatūros Lei- 
dykla Kaune. 1945 m. Redaktorius Z. Kuzmic- 
kis. Atsak. redaktorius V. Drazdauskas. Daili- 
ninkas A. Kučas. Tiražas 4000 egz. Kaina 
Rb. 15. / 


Leidinys be paaiškinimų ir žodynėlio, nepretenduojąs į autentiškumą, 
skirtas platesniam skaitytojų ratui su K. Korsako įvadinių straipsniu 
„Donelaitis ir jo „Metai“. Tekstai (,„Metų“) imti iš 1940 m. leidimo, 
tik juos perrašinėjant pridaryta naujų klaidų, o buvusios irgi paliktos. 
Kedaktorius buvo linkęs žymėti praleidžiamas vietas, bet tepažymėjo 
dalį. Pvz., „Ąžuolo gyrpelnio“ pasakėčioj trūksta 3 eilučių (17, 29, 

** Pakalnė K. Kristijonas Donelaitis. Metai. — „Mokykla ir gyvenimas“, 
1941, Nr. 5, p. 238, 


* Jurkūnas V. K. Donelaičio „Metų“ iliustracijos. — „Tiesa“, 1940 m. gruo= 
džio 11 d., Nr. 156, p. 5. 

40) — tų pačių, kurių nėra ir 1927 m. leidime, bet jokio praleidimo ženklo 
nepadėta. Iš ,,Metų“ praleista per 50 eilučių. Leidinį recenzavęs A. Veng- 
ris, nors apie tekstų redagavimą neužsiminė, pabrėžė: „Kuklus leidinys 
visais atžvilgiais“, ir pageidavo, kad būtų išleisti „pilni, netaisyti — 
nedailinti Donelaičio raštai su jo laiškais, giesmėmis ir kitkuo“**. 

1946 m. buvo išleisti ,„Metai“ rusų kalba. Buvo norėta išversti Done- 
laitį rusiškai jau pirmojo pasaulinio karo metu M. Gorkio iniciatyva 
ruošiamam lietuvių literatūros rinkiniui. Rinkinį redagavo Jurgis Baltru- 
šaitis, pažodinį vertimą ruošė B. Sruoga. Viačeslavas Ivanovas (1866 — 
1949), B. Sruogos žodžiais, nepalyginamas hegzametro meisteris, susi- 
gaudęs ir lietuviškame tekste, ėmėsi atkurti Donelaitį rusiškai. „iva- 
novas į darbą taip įsitraukė, kad panoro versti visą poemą. Bežiūrint 
gavo jisai ir leidėją. Ją išleisti mielu noru apsiėmė garsioji Sabašnikovų 
leidykla, pasižymėjusi tikrai kultūringais pasaulinės literatūros veikalų 
leidiniais. Leidykla ir Donelaičio leidiniui pareikalavo atitinkamų įvadų 
ir komentarų, kurie ir sutrukdė visą reikalą: nebuvo kam jie rašyti. 
Vertimą Ivanovas buvo jau beveik baigiąs, bet įvadui ir komentarams jis 
medžiagos neturėjo“47. Nebuvo išleistas nei Donelaitis, nei lietuvių li- 
teratūros rinkinys. Rinkiniui V. Ivanovo paruošta „Pavasario links- 
mybių“ dalis (1 —201) yra išlikusi Lietuvių literatūros institute. 

Naujas Donelaičio ,„Metų“ vertimas pradėtas ruošti, kaip pasakoja 
K. Korsakas, „rūsčiomis ir — nėra ko slėpti — gana sunkiomis 1942 
metų žiemos dienomis“*s, bendradarbiaujant tarybiniams lietuvių rašy- 
tojams su rusų rašytojais. O. Juodelienė vertė ,, Metus“ pažodžiui, o Da- 
vidas Brodskis, „plataus apsiskaitymo ir gilios kalbinės nuojautos lite- 
ratas, fenomenalinės atminties žmogus“*?, apsiėmė juos meniškai atkurti. 
Vertimas norėta paruošti 1943 metais — pirmojo Donelaičio leidimo 
125 m. sukakčiai paminėti, bet darbas nėjo taip greit. Vertėjas dirbo su 
meile. Vaikščiojo ,„burbėdamas Donelaičio hegzametrus“. Norėdamas per- 
duoti aforizminį Donelaičio stilių, studijavo rusų liaudies priežodžius 
ir patarles, ypatingą dėmesį kreipdamas į priežodžius apie žemės ūkį 


* Vengris A. Donelaičio „Metai“ ir pasakėčios. — „Pergalė“, 1945, Nr. 6, 
p. 182. 

*7 Sruoga B. Maksimas Gorkis ir lietuvių literatūra (Atsiminimų žiupsnelis). — 
„„Pergalė“, 1946, Nr. 3, p. 72. 

* Korsakas K. Donelaičio „Metai“ rusiškai. Atsiminimų žiupsnelis. — ,„Per- 
galė“, 1947, Nr. 2, p. 104—107. 

* Ten pat, p. 105. 

ir gamtą“?. Vertimo ištraukos buvo skaitomos pobūviuose ir literatūros 
vakaruose, ,„Rudenio gėrybės“ išspausdintos ,/Įpyx<6a  MapojoB“ 
almanache (1944, kn. 10), o visas veikalas išėjo 25000 egz. tiražu dar po 
poros metų: 
Kpucrionac NNlonenaūTuc Bpemena roja Ilo- 
ama Ilepemon c guToBcKoro JĮ. BponcKoro 
Orus FocygapcTBeHKoe  HapjaTenbcTBO  Xy- 
AoxxecTBeKKOKH JlnTepaTyp»i MockBa 1946. 


Prie vertimo pridėta du įvadiniai straipsniai: prof. J. Žiugždos ,,„Vakari- 
nių lietuvių likimas ir Kristijonas Donelaitis“ ir prof. V. Mykolaičio-Pu- 
tino ,„Kristijono Donelaičio poema ,„Metai“*!, ir 1 puslapis paaiškinimų. 
Leidinys gausiai iliustruotas (iliustracijos paimtos iš 1940 m. leidimo). 
Išversias visas lietuviškas tekstas, nieko nepraleidžiant ir stengiantis, 
kad vertimo eilutė atitiktų originalo eilutę. Tik keliais atvejais dvi eilų- 
tės sutrauktos verčiant į vieną. 

D. Brodskio vertimas daugelio recenzuotas ir apibūdintas. K. Korsa- 
kas sako: „Donelaičio hegzametrai jo vertime daugeliu atvejų skamba 
su originalo menine jėga, spalvingumu ir šiluma“*2. G. Šengelis, plačiau 
apibūdinęs poemos idėjinį tematinį turinį ir meninės išraiškos savybes, 
prieina išvados, kad D. Brodskiui puikiai pavyko atlikti pasiimtąjį už- 
davinį: hegzametras, seniai išėjęs iš rusų poezijos apyvartos, jo vertime 
skamba laisvai ir gyvai, neiškreipdamas natūralios sakinio konstrukcijos, 
vertimo kalba yra turtinga, sultinga ir vaizdi, puikiai perduodanti bau- 
džiauninkų ir autoriaus kalbos niuansus“3, 

Paskutiniaisiais metais Donelaitis verčiamas ar išverstas ir į kitas 
kalbas: į latvių (Janis Sudrabkalnis**), į anglų (Nadas Rastenis*?), armė- 


* Brodskis D. Kaip aš verčiau Donelaičio ,„Metus“. — „Literatūra ir menas“ 
1947 m. balandžio 30 d., Nr. 16 (38). 

51 Prof. V. Mykolaičio straipsnis buvo perspausdintas ,,Lietuvių literatūros 
instituto darbuose“ (K., 1947, I, p. 11 — 23) ir jo „Raštuose“ (V., 1962, VIII, p. 201 — 
221). 

52 Korsakas K. Donelaičio „Metai“ rusiškai. Atsiminimų žiupsnelis. — ,„Per- 
galė“, 1947, Nr. 2, p. 106. 

5 Nenregau T. ĮĮonenaūTuC K ero no3Ma. — ,,„/Įpyzx6a Haponos““, MockBa 
1947, ku. 16, crp. 234—237. 

5* „Metai“ latvių kalba. — „Literatūra ir menas“, 1948 m. birželio 18 d., Nr. 
23 (93). 

55 IŠarmaitis R.l. K. Donelaičio „Metai“ rusiškai ir angliškai. — „Tarybų 
Lietuva“, 1943 m. liepos 1 d., Nr. 24 (255) (Zinia iš amerikiečių laikraščio „,Lais- 
vė“, 1943 m. sausio 2 d.). 

nų (Ašotas Graši?“). Buvo jis verčiamas į prancūzų ir vengrų kalbas“", 
bet apie tuos vertimus neteko gauti tikslesnių žinių. 

Susumavus, gaunami tokie duomenys: 

1. Donelaičio raštų atskirų leidinių (1818 — 1948) buvo iš viso 13, 
iš jų 3 pilni leidimai. 

2. Vertimų į vokiečių kalbą — 3 (iš jų tik vienas išėjęs atskirai), 
į lenkų — 3 (teišėjęs atskirai vienas), į rusų 2 (tik vienas teišėjęs), į latvių 
2 (nė vienas atskirai neišėjęs). 


56 Lietuvių poezijos antologija armėnų kalba. — „Literatūra ir menas“, 1947 m. 
birželio 29 d., Nr 24 (46). 

57 Korsakas K. Donelaičio „Metai“ rusiškai. Atsiminimų žiupsnelis, — ,„Per- 
galė“, 1947, Nr. 2, p. 104. 





m——————— m — AA A ———-——--—— 


LIETUVIŠKOS 1769 METŲ BROŠIŪROS AUTORYSTĖ 
KLAUSIMU 


Y 


Daugiau kaip prieš 25 metus surastoji lietuviška 1769 m. brošiūra 
apie ganyklų separacijos naudą verta specialaus dėmesio dėl jos neabes 
jotino ryšio su Kaistijonu Donelaičiu. Brošiūroje bene pirmą kartą 
išspausdinta ištrauka iš ,Metų “ — 2 eilutės iš „Vasaros darbų“. 

Brošiūrą suradus, tuoj buvo keliamas ir jos autoriaus air vertėjo 
klausimas. V. Biržiška įą priskyrė Donelaičiui, laikydamas, kad tai būs 
jo atliktas Prūsijos karaliaus įsakymo vertimas!. Vėliau, perspausdin- 
damas brošiūrą, jis pareiškė nuomonę, kad „ją tenka laikyti Donelaičio 
savarankišku darbu“ž. Akademiniame „Lietuvių kalbos žodyne“ bro- 
šiūra figūruoja kaip „spėjama Kristijono Donelaičio <...> knygelė <...) 
„Konigliche Verordnung“?. Lietuvos TSR Mokslų akademijos Istorijos 
instituto leidinyje „Prūsijos valdžios gromatos <...>“, kur brošiūra 
fotografuotiniu būdų perspausdinta, apie ją taip atsiliepiama: „(Galima 
sakyti, kad ir šią brošiūrėlę apie ganyklų padalijimo naudą yra parašęs 
ar laisvai išvertęs iš vokiečių kalbos K. Donelaitis“!. Recenzuodamas šį 
leidinį, J. Kruopas teigia, kad minimoji brošiūra ,,donelaitiškai skamba “*, 
L. Gineitis brošiūrą laiko gana laisvu Donelaičio vertimu“, 

Nuodugniau brošiūros autorystės klausimas dar netyrinėtas. Nepre. 
tenduojant į galutinį jo sprendimą (tam reiktų turėti analogišką vokiš- 
kąjį tekstą), čia tik norima pažiūrėti, kuri prielaida yra priimtinesnė, 
kuo laikyti Donelaitį — brošiūros autoriumi ar vertėju? 

Tuo tikslu pirmiausia būtina peržvelgti brošiūros pasirodymo aplin- 
kybės, jos paskirtis ir pobūdis, Donelaičio pažiūros į separaciją, žinios 








1 Biržiška V. Lietuvių bibliografija. K., 1939, d. IV, t. II, sąs. I, p. DXIV— 
DXV. 

2 Biržiška V. Nežinomas 1769 m. Donelaičio spaudinys. — „Varpai“. Šiau 
liai, 1944, p. 48. 

3 Lietuvių kalbos žodynas. V., 1941, I, p. XI. Tas pat kartojama II-V tome, 

* Prūsijos valdžios gromatos, pagraudenimai ir apsakymai lietuviams vals= 
tiečiams. V., 1960, p. 29 (plg. p. 7). 

5 „Pergalė“, 1963, Nr. 9, p. 174. 

“ Gineitis L. Kristijonas Donelaitis ir jo epocha. V., 1964, p. 207. 

apie jo galimą autorystę. Paskui paanalizuotini Donelaičio autorystei 
pagrįsti iškeltieji argumentai ir pati brošiūra. 


* * * 


XVIII a. Prūsijoje, tolydžio stiprėjančioje karinėje biurokratinėje . 
absoliutinėje monarchijoje, viskas vis labiau buvo pajungiama valstybei, 
stengiantis stiprinti jos galią, maksimaliai padidinti jos iždo pajamas. 
Viskas iki smulkmenų norėta tvarkyti centralizuotai. Buvo leidžiama 
daugybė įsakymų, potvarkių, nurodymų, apimančių įvairiausias gyvenimo 
sritis. XVIII a. viduryje pradėti leisti įsakymai bei potvarkiai separaci- 
jai vykdyti — bendrai naudojamoms ganykloms išskirstyti, išsimėčiu- 
sioms žemėms, padalintoms į Jaukus ar sklypus ir rėžius juose, sujung- 
ti į vieną vietą ir tuo suteikti laisvės asmeninei iniciatyvai geriau išnau- 
doti žemę, kelti ūkio kultūrą. Separaciją vykdyti skatino kitų kraštų, 
kur kapitalizmas jau buvo išsivystęs, pavyzdys ir pačioje Prūsijoje stip- 
rėjantys kapitalizmo elementai. Įsakymai separacijai vykdyti, kaip ir 
daugumas kitų, tariamai skirtų visuotinei gerovei, naudingiausi buvo 
dvarininkams, junkeriams, amtmonams ir tik iš dalies atitiko turtinges- 
nių valstiečių interesus. 

Separacijos vykdymas pradėtas nuo bendrųjų ganyklų, bet ligi 1765 m. 
maža kas tebuvo padaryta. Trukdė ir Septynerių metų karas (1756— 
1763). 1766 m. išleistas naujas įsakymas, kuriuo vėliau rėmėsi kiti įsa- 
kymai bei potvarkiai“. Separaciją vykdant, susidurta su daugeliu sunku- 
mų. Tiesiog neįmanoma buvo visus suinteresuotuosius patenkinti, duoti 
kiekvienam tolygų ekvivalentą vienoje vietoje, nieko nenuskriausti. Ypač 
daug keblumų sudarė pievos ir ganyklos. Labiausiai priešingi separaci- 
Jai buvo neturtingieji valstiečiai. Drauge su separacija proteguojamas 
naujas ūkininkavimo būdas juodojo pūdymo panaikinimas, pašarinių 
žolių sėjimas ir kitos priemonės — jiems buvo neįmanomas. Gaudami 
mažą gabaliuką pievos, jie sunkiai begalėjo gyvulius išlaikyti, Trobesių 
perkėlimas, pievų kultūrinimas, griovių kasimas, ganomų sklypų ap- 
tvėrimas reikalavo daug lėšų, kurių jiems ir taip stigo. Dėl visų šių 
priežasčių separacijos procesas buvo sudėtingas ir lėtas. 1769 m. spalio 
21 d. išleistas naujas įsakymas“. Jame detaliau ir aiškiau nurodyta, kaip 

7 [Gervais B. K. L]. Notizen von PrenBen mit besonderer Ricksicht auf die 


Provinz Littauen. Kėnigsberg, 1796, II, S. 253. 
š Ten pat, p. 286— 295. Ė 

separacija turi būti vykdoma, išdėstyti bendrieji principai, kurių reikia 
laikytis. Įsakyme rekomenduojama separaciją vykdyti pirmiausia ten, 
kur susiduriama su mažiausiomis kliūtimis ir kūr jos rezultatai būtų 
apčiuopiamesni. Visi pasiekimai bei laimėjimai šioje srityje turėjo būti 
propaguojami ir panaudojami, siekiant kitus įtikinti ir paveikti. Be įsa- 
kymų ir potvarkių, buvo leidžiamos ir dalijamos valstiečiams populia- 
riai parašytos brošiūrėlės, kuriose aiškinta gera karaliaus intencija, kiek- 
vienam iš separacijos būsianti nauda?. Kaip iš visko atrodo, tokio pobū- 
džio yra ir lietuviškoji 1769 m. brošiūra. 

Surastasis jos egzempliorius defektinis. Jam trūksta titulinio, 1—4, 
15— 16, 35 —38 puslapių ir pabaigos (nuo 42 puslapio). Brošiūra greičiau- 
siai buvo pavadinta gromata. Tai rodytų užuominos pačiame tekste: 

Lyg taipo buwo ir tamm' Kiemė, iB kurrio aB jums Gę 
Gromatą raBau (11, 251). 

<...> mano Mijlis gera bey wierna buwo kaip aB Bę Gro- 
matą raliau <...) (39, 273). 

Atlfimįkite Bittos Gromatės <...> (39, 273). 


Brošiūrą sudaro dvi atskiros dalys: 1) gromata (p. 1—39) ir 2) pa- 
mokymas, kaip sodinti ganykloje žalitvorę (p. 40—42 ...). Kad abi 
dalys drauge ruoštos spaudai ir išleistos, matyti iš kelių dalykų. Poroje 
vietų pirmojoje dalyje lyg ir nurodoma į antrąją: 

Kaip tai ir jus padaryti galite, Pabaigoje Pios Gromatės 
girdėfite (17, 255). 

Krūmai <...> nėy kokia graži Twora iBilgay žalūja, kaip 
jus pafkuy geriaus girdefite (23, 261). 


Abi dalys turi bendrą puslapių ir lankų paginaciją (antroji prasideda 
40 p., vadinas, antrojoje lapo pusėje), tačiau jos, greičiausiai, bus ne 
to paties autoriaus rašytos. Skiriasi jų grafinis pavidalas: pirmoji dalis, 
nors palyginti ilga, neturi skyrių ir poskyrių, o antroji suskirstyta skirs- 
niais su antraštėmis (dvi antraštės trijuose puslapiuose). 

L. Gineitis antrąją brošiūros dalį laiko „valdžios nuostatų“, taigi 
oficialiu raštu, priešpastatydamas ją pirmajai daliai. Su tuo sunkų 


* Ten pat, p. 299. 

*0 Po citatų skliaustuose nurodomi brošiūros originalo (pirmasis skaitmuo) 
ir „Prūsijos valdžios gromatų <...>“ (antrasis skaitmuo) puslapiai. 

" Gineitis L. Kristijonas Donelaitis <...> p. 207. 

sutikti, nes antroji dalis nėra oficialaus pobūdžio. Tai aiškiai rodo pir- 
masis jos sakinys: 


Pawajarije, mieli Kaimynai ir Prietelei! jiunus Glūjnius 
papraftų Budu turrite nukirfti <...> (40, 274). 


Lig šiol nežinomas joks oficialus Prūsijos valdžios raštas ar nuostatas, 
kuriame į valdinius būtų buvę taip kreipiamasi. Šis kreipimasis kaip tik 
ir sieja antrąją brošiūros dalį su pirmąja, rodo, kad jos abi vienodo pobū- 
džio — populiarina valdžios vykdomas priemones artimesne liaudžiai 
forma, lyg nusileidžiant į liaudies tarpą, bet ne iš viršaus kategoriškai 
reikalaujant, įsakant ar pamokant. 

Pirmojoje brošiūros dalyje aiškinama separacijos nauda, įtikinėjama, 
kaip patogu kiekvienam turėti ūkį prie namų vienoje vietoje ir jame 
kitų nevaržomam šeimininkauti. Plačiai dėstoma bendrų ganyklų žala 
įvairiais atžvilgiais ir jų padalijimo reikalingumas, atsiveriančios per- 
spektyvos kultūrinti pievas, laikyti daugiau gyvulių. Aiškinama, kaip pie- 
vos, pasidalijus jas sklypais, turi būti naudojamos, ganomos, prižiūrimos, 
kaip turi būti auginamos dirvoje pašarinės žolės (dobilai). 

Antrojoje dalyje plačiau aiškinami kai kurie pirmojoje dalyje dės- 
tomi dalykai — gyvatvorės (žalitvorės) sodinimas: 1) iš gluosnių, 2) 
iš visokių krūmų. Tuo būdu, antroji dalis, būdama siauresnė ir speciales- 
nė, siejasi su pirmąja, ją papildo. 

Pirmosios dalies pabaigoje pažymėta data — 19. Grodinnio Mėnė- 
fio 1769. — be abejo, yra parašymo, ne spausdinimo datą. Gruodinis 
čia, kaip ir Milkaus žodyne, greičiausiai reiškia lapkritį'ž. Neišlikus 
tituliniam puslapiui, sunku pasakyti, ar brošiūra spausdinta 1769 m., 
ar kiek vėliau. Kadangi Prūsijos valdžia, itin rūpindamasi separaci- 
ja bei jos propagavimu, 1769 m. spalio 21 d. išleido naują įsakymą, su 
kuriuo, tur būt, sietinas brošiūros parašymas, reiktų manyti, kad buvo 
neužmiršta ir greit ją išleisti. Todėl galimas daiktas, įog brošiūra 
pasirodė pačioje 1769 m. pabaigoje. 

Prieš pradedant spręsti brošiūros autorystės klausimą, pirmiausia 
būtina susipažinti su Donelaičio pažiūromis į separaciją. Deja, tiesiogi- 
nių žinių čia turime tik iš vėlesnio laiko, kai prasidėjo tarp Donelaičio 
ir amtmono T. Ruigio separacijos byla (1775). Su šia byla susijusioje 
medžiagoje yra užuominų ir apie ankstesnius laikus, pradedant 1743 m. 


2 Plg. Prūsijos valdžios gromatos <...> p. 642. 

Separaciją vykdžiusieji valdininkai 1775 m. Donelaičio poziciją api- 
būdino kaip absoliučiai priešišką. Jis visais atžvilgiais prieš separaciją 
protestavęs (gūnzlich protestiret)š. Polemizuodamas Donelaitis savo pa- 
stabose rašo, kad žodžiai gūnzlich protestirei galį reikšti, jog jis, Donelai- 
tis, priešinęsis viskam, kas separacijos reikalu įsakyta, — visiems geriems 
pasiūlymams, visoms teisingoms ir naudingoms priemonėms. Tai jis nei- 
giąs (id guodnego). Jis esąs klusnus karaliaus valdinys ir toks norįs būti. 
Arba tie žodžiai galį reikšti, kad prieš kai kuriuos įtartinus kėslus ir 
gudrybės ėmęsis atsargumo priemonių, nepasitikėdamas iš anksto saugo- 
jęsis, — tai jis daręs (feci)“*“, Donelaitis protestavęs, remdamasis daug- 
kartiniu patyrimu. 1743 m., kai jis tik atvykęs į Tolminkiemį ir nieko 
dar nežinojęs, iš jo buvęs atimtas lauko gabalas. Tiesiant dvarui kelią 
per dalį jo pievos, buvęs pažadėtas ekvivalentas, bet Donelaitis jo negavęs. 
Amtmonas įvairiais būdais stengęsis atimti iš kaimo bendrą ganyklą. 
Be to, Donelaitis gerai žinojęs, kad daugelis, kurie sutiko su separacija, 
paskui graužėsi. 

Tikėdamas gera karaliaus valia, jis buvo pilnas nepasitikėjimo amt- 
monais ir separaciją vykdžiusiais valdininkais, nes jie pūtė į vieną dūdą. 
Donelaitis vadino juos šakalais*“. Kalbėdamas apie separaciją, remdavo- 
si karaliaus įsakymu ir kaip pagrindinį principą pabrėždavo visų suinte- 
resuotųjų sutikimą, interesų suderinimą, kad niekam nebūtų nuostolių 
ir skriaudos. Visa tai rodytų, kad K. Donelaitis savo iniciatyva negalėjo 
separacijos propaguoti. Į ją žiūrėjo priešiškai, bent su dideliu nepasi- 
tikėjimu. 

Separacijos bylos dokumentuose ir Donelaičio pastabose bei užra- 
šuose išliko šiek tiek Žinių apie potvarkių ir propagandinių leidinių se- 
paracijos reikalu vertimą į lietuvių kalbą. Apie juos užsimena ir amtmo- 
nas T. Ruigys, ir pats poetas. 

„„Visokiose patikimose žiniose mano įpėdiniui“ Donelaitis rašo, kad, 
praėjus keleriems metams po paskutinio Silezijos karo (t. y. po 1763 m.), 
išėjo įsakymas panaikinti bendrąsias dirvas bei ganyklas ir jas pasida- 
lyti. „Ši įsakymą (Verordnung), karališkųjų karo ir domenų rūmų Gumbi- 
nėje prašomas, lietuvių naudai išverčiau į lietuvių kalbą“!*. Viename ofi- 


33 Tetzner F. Christian Donalitius. — „„Altpreussische Monatsschrift“, 1897 
XXXIV, S, 295. 

14 Ten pat, p. 295— 296. 

15 Ten pat, p. 297, 324. 

5 Tetzner PF. Zum zweihundertiūnkrigen Geburtstag des ostpreussischen Dich- 
ters Christian Donalitius. — „„Altpreussische Monatsschrift“, 1914, LT, S. 181. 

cialiame T. Ruigio rašte minimi daug kartų leisti karaliaus įsakymai ir 
"„Spausdinta informacija apie separacijos naudą, kurią vietinis pamoks- 
lininkas [t. y. Donelaitis] išvertė į lietuvių kalbą“!". Savo pastabose prie 
šio rašto Donelaitis pažymi: „Tai tiesa, Gumbinės rūmų pageidavimų 
aš esu išvertęs į lietuvių kalbą vadinamojo gaspadoriaus pasiūlymą“ 
(ich habe den Vorschlag des sogenannten Landwirthes <... > ins Litthaui- 
sche ūbersetzt)!š. Taigi išeitų, kad Donelaitis yra išvertęs į lietuvių kalbą 
1) karaliaus įsakymą ar potvarkį separacijos reikalu ir 2) populiarią bro- 
šiūrą — vadinamojo gaspadoriaus gromatą — separacijai propaguoti. 

Nėra jokių tiesioginių žinių, kad Donelaitis pats būtų rašęs brošiū- 
rą apie separacijos naudą. Tiesa, vienoje vietoje jis užsimena apie savo 
raštus lietuvių ir vokiečių kalba, kurie galį paliudyti, kad jis, Donelai- 
tis, nereikalingas jokių patarėjų??. Bet čia, kaip mano F. Tecneris, Do- 
nelaitis galėjo turėti galvoje savo poetinius kūrinius??. Netiesioginiai 
duomenys irgi neparemia prielaidos, kad Donelaitis galėtų būti brošiū- 
ros autorius. Tiesa, poetas gerai pažino žemės darbus, nusivokė ūkio 
reikaluose, pats turėjo ūkį, kuris buvo vienas iš pagrindinių jo pragyve- 
nimo šaltinių, stengėsi tą ūkį, kiek galėdamas, geriau tvarkyti, dėl jo tu- 
rėjo daug rūpesčių. Tačiau, atrodo, didžiąją ūkio reikalų dalį jis paves- 
davo žmonai. Tai matyti iš jo paties žodžių: „<...> mano žmona, kuri 
daugiausia rūpinosi ūkiu, taip pat paseno ir paliego“*!. Prisimintini čia 
ir amtmono T. Ruigio žodžiai, kad Donelaitis labiausiai užsiėmęs aukš- 
tais mokslais ir daug mokslo reikalaujančiais dalykais, taip pat dvasi- 
ninko pareigomis??, Tad nėra pagrindo manyti, kad jis buvo linkęs pro- 
paguoti separaciją ir su ja susijusį ūkininkavimo būdą. Kalbamu laiku 
jis turėjo 55 metus ir labiau linko laikytis senovės. Autobiografinio po- 
būdžio užrašuose ir poleminėse pastabose, užsimindamas apie savo iš- 
verstus raštus separacijos reikalu, Donelaitis prisimena ir pokalbius su 
amtmonu T. Ruigiu bei valdininku Radike, pabrėžia kad T. Ruigys ne 
kartą sakęs: „Viską paliksime po senovei“?. Toks amtmono užtikrini- 
mas jį nuraminęs, ir jis buvęs tuo patenkintas. Čia atsispindi Donelaičio 

17 Tetzner F. Christian Donalitius <...> S. 315. 

18 Ten pat, p. 325. 

29 Ten pat, p. 327. 

20 Ten pat, p. 291. 

2! Tetzner F. Zum zweihundertiūhrigen Geburtstag <...> S. 180. 

22? Tetzner F. Christian Donalitius <...> S. 316. . 


3 Ten pat, p. 296; Tetzner F. Zum zweihundertjūhrigen Geburtstag <...> S. 
181. 

nepasitikėjimas ir baimė, kad separacija ir jo paties vertimai nepadarytų 
jam žalos. 

Būdinga, kad ir ,, Metuose“, kur duodama tiek ūkinių patarimų, vi- 
sai neužsimenama apie naujus ūkininkavimo metodus, nors 1769 m. šis 
kūrinys tikrai buvo rašomas. Tad atrodo, kad Donelaitis galėjo būti 
tik brošiūros vertėjas, bet ne autorius. 

"Tačiau, kaip minėta, V. Biržiška ne tik linko laikyti Donelaitį bro- 
šiūros autoriumi, bet ir mėgino tą savo nuomonę pagrįsti keliais argu- 
mentais (patogumo dėlei jie čia kiek sutraukiami ir sunumeruojami). 

1) Ištrauką iš ,, Metų“ rankraščio į brošiūrą galėjo įdėti tik pats auto- 
rius. Tos ištraukos „negalėjo būti ne tik oficialiniam įsakyme, bet ir vo- 
kiškoje brošiūroje“. Nors Donelaitis ir T. Ruigys tą brošiūrą vadina ver- 
timu, vis dėlto „geriausiu atveju tai tik laisvas vertimas, su paties Done- 
laičio intarpais“24, 

2) Brošiūra „pasirašyta Donelaičio slapyvarde su pakeista dėl korek- 
toriaus neapsižiūrėjimo raide K. į R.“25, 

3) Brošiūros stilius donelaitiškas: „visas pasakojimas vedamas auto- 
riaus vardu ir daugumoje vietų mums taip gerai iš „Metų“ žinomu Do- 
nelaitišku tonu ir stiliumi“2*. Autorius „labai gerai pažįsta kaimiečių bū- 
ti, nors, kita vertus, pats jis nedaro įspūdžio, kad būtų ūkininkas, bet 
greičiau kunigas — jis savo ,„gromatą“ baigia visai kaip pamokslą — 
„„Diew's te iszlaiko jūs wisus sweikus ir linksmųs“?. 

4, Donelaitis sakosi išvertęs brošiūrą, „bet lygiai galėjo ji [= ją] ir 
savarankiškai parašyti, ir ne tik lietuviškai, bet ir vokiškai, tik tuo mo- 
mentu, kada šis reikalas iškilo, jis galėjo neprisipažinti, kad jis jos auto- 
rius, ne vertėjas, nes pati knygutė buvo pavartota teisme kovai prieš jo 
paties atstovaujamus bažnytinius interesus“?š, 

Kol kas neliečiant pirmojo argumento (ties juo bus sustota vėliau), 
paeiliui pažiūrėtina, ar kiti argumentai iš tikrųjų gali kiek svariau parem- 
ti prielaidą, kad Donelaitis yra brošiūros autorius. 

1) Vienas iš svarbiausių V. Biržiškos argumentų yra parašas — ini- 
cialai. Deja, tie inicialai nė kiek neįrodo Donelaičio autorystės. Pirmiau- 
sia neaišku, koks pagrindas vieną iš jų laikyti korektūros klaida. Jeigu 

*4 Biržiška V. Nežinomas 1769 m. Donelaičio spaudinys <...> p. 48. 

* Ten pat. 

* Ten pat. 


*" Ten pat, p. 49, 
2 Ten pat, p. 47. 

ne noras brošiūrą priskirti Donelaičiui, tikriausiai niekas ir nepagal- 
votų, kad čia galėtų būti klaida. Bet ir tuo atveju, jei sutiksime, kad 
čia įsibrovė klaida, ir inicialai turėjo būti K. D., jų dar nebus galima ta- 
patinti su poeto inicialais, nes jis visur pasirašinėjo lotynizuota forma — 
C (hristian) D (onalitius)??, net tr išlikusiame lietuviškame savo laiš- 
ke pasirašė tik tokiais inicialais — C. D.?0 Pažymėtina dar tai, kad V. Biržiš- 
ka neatkreipė dėmesio į vieną nežymią detalę. Parašas brošiūros pabaizoje 
(p. 39, 273) yra ne R. D., bet R... D. Tad kyla klausimas, ar autorius tik- 
rai savo vardą pažymėjo raide sų daugtaškiu, o pavardę tik raide. Ar ne 
teisingiau būtų manyti, kad pirmoji raidė kaip tik reiškia pavardę, o ant- 
roji vardą? 

2) Atidžiau įsigilinus į brošiūros stilių, pasakojimo būdą ir toną, 
vargu ar galima kalbėti apie jos donelaitiškumą. Tiesa, autorius atrodo 
ne valstietis, ne žemdirbys. Jis niekur nekalba apie savo patyrimą: 

Maūjū Kampė, kur 46 gywenū kasdien matau, kaip Ukininkai, 
kurrie taip pėrfidalijo, dabar taipo atfigduna <...> (5, 245). 

AB jums dabar pė/akyfu, kaip Būrai mufū Kiemo fawo Ganyk- 
lų pagerinno (22, 260). 

AB mujū Kiemė, kur gywenū, palidžaugdams matau, kaip 
Burai dabar Bandą bey Arklius Kuppeliūse ganydami, žolės pil- 
nay tur <...> (29, 267). 


Vadinas, autorius gyvena kaime, viską mato, bet pats yra tik stebčto- 
jas, betarpiškai nepatyręs visų separacijos teigiamybių ir naudos. Ar jis 
kunigas, sunku pasakyti. Vien baigiamojo brošiūros sakinio nepakanka, 
norint tai įrodyti. Prisimintina, kad ir vakmistras ,,Vasaros darbų“ pa- 
baigoje, būrus graudendamas ir mokydamas, pradeda nuo dievo! Antra. 
vertus, Donelaitis, nors ir kunigas, savo laiškus baigia be dievo! Šiaip 
ar taip būtų, brošiūros autoriaus pozicijos būrų atžvilgiu negalima nė 
iš tolo lyginti su Donelaičio pozicija. 

Brošiūros autorius savęs niekur nesutapatina su būrais. Tiesa, vadina 
juos daug kartų prieteliais ir kaimynais, bet tai skamba gana šaltai ir 
oficialiai. Jis nėra suaugęs su būrais, artimiau su jais susijęs, negyve- 
na jų sielvartais ir vargais, kaip Donelaitis „Metuose“. Jis ir nekalba jų 
vardu. Brošiūros autoriaus žodžiuose dažnai jaučiama oficiali vyriausy- 
binė pozicija, gana menkai maskuota. Vietomis jis ir prabyla kaip val- 


2? Tetzner F. Christian Donalitius <...> S. 288. 
30 Kristijono Donelaičio rankraščiai. V., 1955, p. 41. 

džios atstovas, autoritetingas asmuo, stengdamasis besąlygiškai patei- 
sinti vyriausybės politiką, jos naudojamas priemones: 

Jus prie6 Diewą [ir fJawo maloningiūufą Karūlų fuffigrie by- 
fite, [jjey prie toki naudingą Iftatimą ben bifky murmėfite. 

Wieriki manim, Wyrausybė taipo ne wėlitu, kad jums naudin- 
za ne butu (6, 246). 

Bet Wyraufybė jūs ne ilgay klūuje, bet jie turrejo Paliepimmo 
klaufyt, ir tą Sklypą Laukė imti, kurfai per Burtą jiems tėko. O 
dabar patys <...> gėdifi fawo Glupummo <...> (7, 247). 

Ak kaip geray dėl to, kad Wyraufybės visfur dabar taip aširey 
graudėna, fėnąji Paproti pameft, ir Laukus fu wiffū Labbū nau- 
dingiaus pilnawoti (21—22, 259— 260). 

Ne taip kalbėjo Donelaitis būrams, norėdamas juos pamokyti. Jis sa- 
vęs neskyrė nuo jų, taip su būrais buvo sutapęs, kad galėjo kalbėti jų 
vardu ir vartoti daugiskaitą (mes!). 

Turėtina prieš akis dar ir tai, kad Donelaitis niekuomet nebuvo ir 
negalėjo būti šaltas stebėtojas, nemokėjo žiūrėti iš šalies, reaguoti tik 
protu. Jis reaguodavo jausmu, nesugebėdavo ir, tur būt, nesistengdavo 
paslėpti savo temperamento. Tokį jį matome ir oficialiuose raštuose sepa- 
racijos bylos metu. O brošiūroje beveik niekur nėra jausminio pasakoja- 
mų dalykų nuspalvinimo. 

Donelaitis rašė ir kalbėjo lietuviui būrui su meile ir šiluma. Tai ga- 
lima pajusti net ir šiurkščiame poeto žodyje, barime. Donelaitis pikti- 
nosi ir smerkė kai kuriuos būrus, jų poelgius su skausmu, širdgėla, norė- 
damas juos matyti kitokius. Jam buvo miela visa, kas lietuviška, kas su- 
siję su lietuvių būrų kraštu. Brošiūros autorius stovi atokiai nuo 
lietuvių būrų, žiūri į juos gana šaltai ir abejingai, kiek iš aukšto. 
Štai kaip jis kreipiasi į lietuvius valstiečius: 

Klaufkit tiktay Senūjus, kaip Lietuwninkai ftėngefi prieB 
Kartuppelū Iwaifinnimą. Neywien's įes fodit ir walgyt norejo, 
ikki Wyraufybė jūs aBtrey priwerte. O dabar jos jums labay gar- 
džos <...>. Ar norite, kad wis fu Gwoltu, jus priverftu? (6, 246). 

Donelaitis šiuo atveju būtų neabejotinai kitaip kreipęsis ir kalbėjęs. 

Vienoje vietoje minimas priežodis: 

Iuk žinnot, kaip Lietuwninkai (ako: kur Szuds, cze Grud's 
(13,253). 


271 


Vargu, ar Donelaitis, lietuviams rašydamas, taip būtų išsireiškęs: grei- 
čiausiai vietoj Lietuwninkai jis būtų sakęs būrai. 

Paliestinas ir literatūrinis momentas, nors brošiūra ir nepriklauso 
grožinei kūrybai. Jeigu brošiūrą būtų rašęs Donelaitis, jis, kaip didelis 
menininkas, net nenorėdamas, vienur kitur būtų save parodęs. Brošiūra 
rašyta paprastai, prieinamai, populiariai, nurodant vieną kitą pavyzdį, 
kuris turėtų geriau įtikinti skaitytojus. Tad ir joje buvo bent minima- 
lių galimybių pasireikšti menininko plunksnai. Tačiau autorius ryškėles- 
nių literatūrinių sugebėjimų neparodė. Donelaitis, įpratęs būrus mokyti 
ir „„Metuose“ nemaža vietos skyręs didaktikai, tur būt, įtaigiau, gyviau, 
vaizdžiau būtų rašęs ir apie ganyklų separacijos naudą, ir apie naują 
ūkininkavimo būdą. Juk jo didaktikai dažnai būdingas dažų sutirš- 
tinimas, emocinis sodrumas?!. Kokio meninio meistriškumo Donelaitis 
pasiekdavo, rodo Pričkaus kalba krivūlėje, kaip reikia elgtis su ugnimi, 
kaip apsisaugoti nuo gaisrų pavojaus. Prisimintini ir poeto žodžiai, 
kad jis įtaigiai aiškinęs karaliaus įsakymus?. 

3) Norėdamas susilpninti ar visai nuneigti Donelaičio žodžių, — 
kad jis išvertęs vadinamojo gaspadoriaus gromatą, — reikšmę, V. Bir- 
žiška mėgina įtikinėti, jog poetas galėjo neprisipažinti esąs autorius, nes 
toks prisipažinimas būtų kenkęs jo interesams. Bet V. Biržiška kažko- 
dėl neužsimena, kad ir K. Donelaičio priešas T. Ruigys kalba tik apie 
„spausdintos informacijos“ vertimą, atliktą poeto. O T. Ruigiui tie da- 
lykai gerai buvo žinomi. Be to, turėtinas prieš akis ir Donelaičio charak- 
teris. Poetas buvo tiesus žmogus. Nėra jokio pagrindo jo įtarinėti meluo- 
jant, tuo labiau kad šiuo atveju būtų melavimas per akis. 

Remiantis visais šiais duomenimis ir samprotavimais, galima padaryti, 
atrodo, tik vieną išvadą, kad 1769 m. brošiūra apie ganyklų separacijos 
naudą tikrai ne Donelaičio rašyta. Tad jei poetas nėra brošiūros auto- 
rius, gal jis laikytinas jos vertėju? Prieš mėginant atsakyti į šį klausimą, 
pravartu dar išsiaiškinti, ar pati brošiūra yra vertimas, ar originaliai kie- 
no kito, ne Donelaičio, lietuviškai parašyta. 

Brošiūros kalba, apskritai imant, gana sklandi, aiški, suprantama. 
Bet tiek kai kurių žodžių vartojimas, nusakymo būdas, tiek sintaksinė 
struktūra duoda pagrindą manyti, kad brošiūra yra vertimas. Daug kur 
jaučiama vokiečių kalbos įtaka, matyti, kad prieš akis turėta vokiškas 


31 Lietuvių literatūros istorija. V., 1957, I, p. 290. 
32 Tetzner F. Christian Donalitius <...> S. 296. 

tekstas, vokiška minties išraiška, kuri ne visuomet stengtasi perteikti lie- 
tuvišku atitikmeniu, — tarpais versta kone pažodžiui. Tuo galima įsi- 
tikinti iš kelių pavyzdžių: 
Alle kaipgi dabar i//ižur galaufey Ganyklos minkBtos ir kiamp- 
jos (9, 249), 
Kas Dobilas per Daiktas, kaip jis i6žur <...> tai jus wil|i 
jau žinnote (31, 269). 
AB jums tamm" Dalyke i8 S3irdiės Dugno wiffą gerą wėli- 
ju <...> (39, 273). 
Sawo Arkliems bey Iaučiems jie turrejo dwi platt aptwerti 
Nakt = Ganykli arba žardžius (12, 252). 
Norint Galpadinne <...> fawo Waikams Dru/fkūs už Swief- 
tą ant Dūnos tėpa, tacžau Pienas Namams wiffiems ne priten- 
ka <...> (14, 254), 
Išskirtieji žodžiai ir nusakymai neabejotinai atsiradę vokiečių kal- 
bos įtakoje: i/fišur, iPžur — atrodo (sehen aus, sieht aus); i6 Sąirdiės 
Dugno — iš tikros širdies (aus Herzensgrund); Nakt = Ganykli — ga- 
nyklos nakčiai (Nachtweide); už Swie/tą <...>) tėpa — vietoj sviesto 
tepa (fr Butter). 

Ypač krinta į akis vienas pasakymas: 

Alle kur yra tokfai Sutikkim's tarp Kaimynū? arba kas gal taip 
daug Galwū po wiena Kepurrė fuldikyt? (11, 251). 

Tai vokiškas priežodis: Man kann nicht alle Leute unter einen Hut 
bringen (Es ist schwer alle Kėopfe unter einen Hut zu bringen). Jo lietu- 
viškas atitikmuo būtų: Ne vienos motinos vaikai arba Ne visi vienos 
momos vaikai, kaip galima įsitikinti iš J. Brodovskio žodyno“, 

Kad brošiūra yra vertimas, rodo ir labai neįprasta žodžių tvarka dau- 
gelyje sakinių. Štai keli pavyzdžiai vien iš 29 (267) puslapio: 


<...> pagal Uždraudimmą ney Paw farije ney Ruddenije ney- 
wien's Stukkis Galwijū t czėdijamas Piewas eiti fur. Kas tai per 
diddė Nauda Ukininkui yra, patys i5manyti galite <...>. Nauda iB 
to ir tojaus radofi: nefa Piewos praftos <...> taip atligawo, 
kad ne wieną bet du fykiu jes kir/ti galejo, <... >jie kellis Wėžimmus 


3 Smulkioji lietuvių tautosaka XVII- XVIII a. Paruošė Jurgis Lebedys. 
V., 1956, p. 306—307; plg. p. 544—545. Plg. Graf A. E. 6000 deutsche und rus- 
sische Sprichworter. Halle (Saale), 1956, S. 149. 

gerūufio Atėlio ni Piewės Namū weža, kurrę pirma wos. wie- 
ną kart fiendut galėjo. 
Visais cituotais atvejais natūrali išskirtųjų Žodžių tvarka būtų kitokia: 
(ne) tur eiti, galite išmanyti, galėjo kirsti, galėjo šienaut. 

Piačiau nesileidžiant ir nesigilinant į germanizmus, vertinius, sveti- 
mas lietuvių kalbai konstrukcijas (jų galima būtų pririnkti nemaža), 
pažymėtina, kad vokiečių kalba lietuvių literatūrinei kalbai Rytų Prū- 
sijoje, apskritai imant, turėjo žymios įtakos. Ta įtaka pasireiškė visų ra- 
šytojų, neišskiriant nė Donelaičio, kalboje, tik nevienodai stipriai. Aiš- 
ku, kad vertimuose ji daug ryškesnė. Ilgą laiką dominavęs pažodinio ver- 
timo principas padėjo skverbtis germanizmams į lietuvių literatūrinę 
kalbą. Nors XVIII a. pradžioje M. Merlinas su savo šalininkais mėgino 
teoriškai pagrįsti ir vertimo praktikoje naudoti naują principą, reikalau- 
jantį vengti viso, kas svetima, įtartina, ir Tremtis geriausiai mokančių 
lietuvių kalbą vartosena, bet senoji pažodinio vertimo tradicija anaiptol 
dar nebuvo nugalėta ir iš inercijos dar ilgai laikėsi. Donelaitis, nepri- 
lygstamas žodžio meistras, puikiai mokėjo gimtąją kalbą ir grožinėje kū- 
ryboje paliko gražiausią jos XVIII a. paminklą, tačiau, versdamas val- 
džios įsakymus bei potvarkius, sunkiau galėjo išvengti vokiečių kalbos 
tiakos. Jį, reikia manyti, veikė savotiškas oficialių raštų, jų vertimų į lie- 
tuvių kalbą stilius, susiformavęs, tur būt, dar žymesnėje vokiečių kalbos 
įtakoje, negu bažnytinių raštų kalba. Valdžios įsakymų bei potvarkių 
įvairiais pavadinimais lietuviškai buvo daug išleista. Donelaitis juos tu- 
rėjo ne tik skaityti, bet ir aiškinti liaudžiai. Todėl ir brošiūros apie g2- 
nyklų separacijos naudą leksiniai ir sintaksiniai sermanizmai dar nerodo, 
kad Donelaitis negalėjo būti jos vertėjas: panašių į juos pasitaiko ir 
„Pričkaus pasakoje“, ir „Metuose“. Be to, brošiūroje tų germanizmų nė- 
ra taip daug, kaip įvairiose valdžios gromatose. 

Antra vertus, Donelaičio kalba yra tokia liaudiška ir drauge savita, 
donelaitiška, tokia sodri ir vaizdinga, kad ją, atrodo, iš karto turėtume 
atpažinti net ir vertime, ypač, jeigu jis būtų laisvesnis. Ar 1769 m. bro- 
šiūros kalba daro tokį donelaitišką įspūdį? Ar ji iš tikrųjų skamba do- 
nelaitiškai? Vargu ar galima būtų tai besąlygiškai tvirtinti. Tačiau joje 
yra gana daug bendrybių su grožinių Donelaičio kūrinių kalba. 

Neabejotinai bendras Donelaičio kūrinių ir brošiūros tarminis pa- 
grindas, panaši ir rašyba, bent skirtumai nekrinta į akis. Bet iš to dar 
negalima daryti toli einančių išvadų, nes vakarų aukštaičių tarmė buvo 

Literatūrinės kalbos pagrindas Rytų Prūsijoje, ja rašė ne tik Donelaitis, 
bet ir kiti rašytojai. Literatūrinės kalbos tradicijos čia buvo gana stiprios 
jau nuo XVI a. pabaigos. Tas pat pasakytina ir apie bendruosius rašybos 
bruožus. Vis dėlto tarmės ir rašybos bendrumas yra pirmoji sąlyga, kad 
brošiūros vertimą galima būtų priskirti Donelaičiui. 

Pažymėtina, kad brošiūroje gausu žodžių ir lyčių, gerai pažįstamų iš 
Donelaičio kūrinių, kaip pavyzdžiui: iuo, ben, tikt, taipo, potam, šiam- 
syk, nesa, didei, vislab, daugiaus, tur, minau ir kt., epitetų bei žodžių jun- 
ginių — grečia ganykla, sumišai gano, žėlėk dieve ir kt. Ne vienu aive- 
ju visas nusakymas, atskirų žodžių pavartojimas atrodo gana būdingas 
Donelaičiui: 

AukBtos ne lygios Wietos, Kalnėlei, ir Kupjtai ž Lygumą pa- 
wirto (23, 261). <...> ta wiffą Wietą i Iūdžėmi pawirto (25, 263y7 


Tai primena eilutes iš „Pavasario linksmybių“: 


Ir putodams sniegs visur į nieką pavirto. 
Štai tuo žirgai su lėlėms į šždą pavirto. 


Kitas pavyzdys: 


Tulas Ožys kartais apgduna [= pralenkia] kone Diddumū 
treigt (14, 254). 


Ši frazė gretintina su Slunkiaus žodžiais: 
<...> ratas sens, pamaži besisukdams, 
"Tą daugsyk apgauna, kurs vis ritasi šokdams. 


Svariausias įrodymas, kad Donelaitis vertė brošiūrą, be abejo, yra 
joje citata iš ,,Vasaros darbų“. Nėra ko ir galvoti, kad kas kitas būtų ga- 
lėjęs iš Donelaičio rankraščio įdėti net ir trumputę ištrauką į tokio po- 
būdžio verčiamą tekstą. Jos įdėjimas suponuoja didesnę ar mažesnę 
vertėjo laisvę. į 

Galimas daiktas, kad iš vertėjo ir pageidauta kuo paprasčiau, su- 
prantamiau ir populiariau dėstomus dalykus nusakyti, praplėsti kai ku- 
rias vietas. Donelaitis, matyt, taip ir elgėsi, nes, replikuodamas T. Ruigiui, 
rašė: „Bet aš niekur šiuose vertimuose nesakiau <...)>“34, 

Brošiūroje pasitaiko viena kita teksto pastraipa, daranti originalo 
įspūdį. Pavyzdžiui, atrodo, kad Donelaitis laisviau vertė vietą apie mėš- 








“* Tetzner F. Christian Donalitius <...> S. 325. 

lo reikšmę, kur pacituotas ir lietuviškas priežodis Kur Szuds, cze Grud's33 
ir įdėtos dvi eilutės iš „Vasaros darbų“: 

Ar ne žinnai? kad" Bur's nor greczną Grudą fulaukti, 

Tai pirm to jif fai tur grecaną Szudą pakrėfti (13, 253). 


Palyginti donelaitiškai skamba ir sekantis puslapis apie sunkų būrų 
darbą lauke su išbadėjusiais gyvuliais: 

Laukas ne gal kaip reik pėrariamas buti, kad' blogi Iaučiei 
ir Arkliei 18 Bado Sylės ne tėko; o tikt taip funkėy tur dirbt. Tikt 
DuūBai gaila žurčt, kad' Buras fu tokeis Tauččis aria. is pats 
dweffojo, Badu kone bemirdam's <...>. O Taučiei Badū kone 
ftipdami, ir fwyrinčdami wos rėžo Dirwą. Ar ant tokio Laukpa- 
laikio, taipo fumadaroto, daug kas Augti gal? Miflikit patys 
(14, 254), 

"Tai primena atitinkamas ,„Metų“ vietas, nors išraiškingumu joms toli 
gražu neprilygsta. Atrodo, kad šie dalykai ir bus buvę Donelaičiui, kaip 
ūkio šeimininkui, artimesni iš visos brošiūros. Dėl to jis čia ir bus prabi- 
lęs savitesniu žodžiu. 

Susirastų ir kitur vienas kitas sakinys bei pasakymas, primenąs Do- 
nelaitį, skambąs visai lietuviškai, vaizdingai ir liaudiškai, kaip pavyz- 
džiui: 

<...> žolė kaip Wilna fufiwėlufi ftowejo (20, 258). 

Bet reikia pabrėžti, kad tokių menininko plunksną primenančių pasaky- 
mų yra maža. Todėl abejotini L. Gineičio teiginiai, kad: 1) brošiūros 
„„vertimo kalbos stilius bei žodynas yra taip pat ne mažiau donelaitiški, 
tarsi perkelti iš „Metų“ ir 2) „Donelaitis grynai praktinės brošiūros ver- 
timą stengėsi padaryti kiek galima gyvesnį, vaizdingesnį, stiliaus bei kal- 
bos atžvilgiais ji priartinti prie savo poetinių kūrinių“?s. Mažų ma- 
žiausia čia yra perdėta. Iš tų kelių žodžių daryti tokį platų apibend- 
rinimą, atrodo, nėra pagrindo. 
X R X 

Visi suminėti ir nagrinėti dalykai, atrodo, leidžia padaryti išvadą, 
kad Donelaitis tikrai nėra 1769 m. brošiūros apie ganyklų separacijos 
naudą autorius, o tik vertėjas, vienoje kitoje vietoje laisviau vertęs ir dėl 

35 Kad tai ne vertimas, aiškiai matyti, palyginus su atitinkamu vokišku priežo- 
džiu — Wo Mist, da Christ (žr. Smulkioji lietuvių tautosaka XVII- XVIII a, 


<...> p. 122— 123). 
3 Gineitis L. Kristijonas Donelaitis <...> p. 207. 

to įdėjęs pora savo kūrybos eilučių. Apskritai imant, brošiūros negalima 
vadinti laisvu vertimu. Joje laikytasi originalo ir stengtasi jį gana tiks- 
liai perduoti. Dėl to čia daugiau pasitaiko leksinių ir sintaksinių germa- 
nizmų, negu grožinėje Donelaičio kūryboje. 

Brošiūros kalba daug geresnė, negu daugumos valdžios raštų. Ji įdo- 
mi kaip poetinių Donelaičio kūrinių kalbos paralelė. Tačiau išraiškos 
atžvilgiu brošiūros negalima lyginti su poetiniais kūriniais, laikyti lygia- 
verte. Operuojant brošiūros kalba, visuomet turėtina prieš akis, kad tai 
vertimo kalba, ir atskiri žodžiai bei sakinių konstrukcijos gali būti atsi- 
radusios, sekant vokiškuoju originalų, ir todėl nelaikytinos būdingomis 
Donelaičiui. Sprendžiant ar nagrinėjant kokį kalbinį ar stilistinį klausi- 
mą, visuomet pirmiausia imtini ,„Metai“ ir kiti Donelaičio kūriniai, o 
brošiūra — tik antroje eilėje ir su kai kuriais rezervais. 

Būtų įdomu ir pravartu, kad kas iš kalbininkų giliau patyrinėtų bro- 
šiūros kalbą, lygindamas ją su ,„Metų“ bei pasakėčių ir valdžios įsakymų 
bei potvarkių kalba. Tai padėtų galutinai išspręsti ir autorystės klausimą. 


DIONIZAS POŠKA 
(1757— 1830) 


Dionizas Poška buvo vienas žymiausių XIX a. pradžios demokrati- 
nės krypties Hetuvių rašytojų. Jo veikloje ir kūryboje plačiai aisispindi 
ekonominis, socialinis ir kultūrinis feodalizmo irimo ir kapitalistinių san- 
tykių formavimosi laikotarpio Lietuvos gyvenimas. Svarbiausiame savo 
kūrinyje — ,„Mužike Žemaičių ir Lietuvos“ — Poška su užuojauta 
parodė sunkią baudžiauninkų padėtį. Poška yra suvaidinęs reikš- 
mingą vaidmenį ano meto literatūriniame gyvenime, bendraudamas su 
kitais rašytojais, būdamas jiems pavyzdys ir autoritetas. 

Gyvenimas ir kultūrinė veikla. Dionizas Poška buvo kilęs iš smulkių 
Žemaitijos bajorų, kuriuos siejo su liaudimi kai kurie bendri ekonomi- 
niai ir tautiniai interesai. Poškos gimimo vieta ir laikas galutinai nenu- 
statyti. Mirimo metrikoje pažymėta, kad Poška mirė 1830. IV. 30, su- 
laukęs 73 metų. Iš to spėjama, kad jis gimė 1757. Spėjamoji gimimo vie- 
ta — Bardžių (dab. Bijotų) arba Maldūnų dvarelis (dab. Skaudvilės raj.). 

Jaunystėje, kaip ne kartą pats yra pabrėžęs, Poškai teko daug dirbti 
ir vargti. Kurį laiką, greičiausiai prieš 1773 m., jis yra mokęsis Kražių 
mokykloje. Paskui, — reikia manyti, prie kurio nors Raseinių advokato, — 
mokėsi teisės. Prieš 1790] m. pradėjo darbą teismuose ir iki 1821 m. 
(su pertraukomis) ėjo juose įvairias pareigas. Nuo 1790 m. Poška gyve- 
no Bardžiuose-Bijotuose. 

Kražių mokykloje įgytomis kukliomis žiniomis Poška nesitenkino. 
Jis labai mėgo knygas ir stengėsi pats savarankiškai išsimokslinti. Dau- 
giausia jį domino literatūra — antikinė ir klasicistinė, gimtojo krašto 
istorija, etnografija ir lietuvių kalba. Poška buvo plačiai apsiskaitęs, gar- 
sėjo savo mokytumu ir mokslo pamėgimų. Tačiau sistemingo išsimoksti- 
nimo trūkumas atsiliepė jo darbams ir tyrinėjimams. Juose matyti sąva- 
mokslini būdingų bruožų. 

Pabrėžiant palyginti nemažą Poškos išsilavinimą ir apsiskaitymą, 
reikia atkreipti dėmesį į jo pasisakymus apie save, į literatūrinį „auto- 

portretą“, kurį jis paliko savo kūryboje, straipsniuose ir laiškuose. Beveik 
visur Poška vadina save artoju, kaimiečiu, ,„mažu žmogum“, „be mokslo“ 
ir todėl, suprantama, negalinčiu nieko gero parašyti. Jis sakosi (1818) 
nežinąs, ,,kas yra Homeras, Vergilijus, Horacijus, kas Krasickis, Vengiers- 
kis, Kniazninas, Naruševičius, kas Karpinskis, Vibickis, Trembeckis, 
Niemcevičius“. Dažnai pamini, kad jo rašinėjimas —tai tik pramoga se- 
natvėje, malonus laiko praleidimas. Didžiausią iš savo spausdintų siraips- 
nių jis užbaigia žodžiais: ,,Ką brūkštelėjau savo pramogai, gali mokytie- 
ji sunaudoti knygų apdarams, bet jei iš bičiulių kuris manęs pasigailėtų, 
tegu tą mano raštpalaikį sudegina“. Visi šie žodžiai yra netikri, nenuo- 
širdūs, nes visai ką kita rodo jo kūrybos faktai ir kiti pasisakymai. Pa- 
vyzdžiui, Poška dažnai cituoja antikinius rašytojus, verčia lenkų po- 
etus, kurių sakėsi nežinąs. Jis drąsiai leidžiasi į filologinius išvedžiojimus 
ir polemizuoja net su prof. J. Leleveliu. Vilniaus „šubravcams“, savo 
laikraštyje pajuokusiems Baublį su senienų rinkinių, Poška kandžiai 
atsikerta. Lietuvių kalba parašytus savo rankraščius Poška testamentu 
paveda Kaj. Nezabitauskiui, „„besirūpinančiam tos kalbos atgaivinimu“. 
Vadinasi, matome ryškų prieštaravimą tarp Poškos žodžių apie save 
ir jo darbų. Šį savęs menkinimą reikia aiškinti ne tiek perdėtu Poškos 
kuklumu ar kritikos baime, kiek klasicistine maniera, pasisavinta iš ano 
meto literatūros. 

Iš Poškos kūrybos ir laiškų žinoma, kad jo sveikata buvo „ligos pa- 
gadinta“ (1809), kad jis buvo „luošas <...> ant kojų iki pačių kelių“ 
(1811). „Gromatoje pas Tadeušą Čacki“ (prieš 1813 m.) jis pasakoja, 
gal kiek ir perdėdamas, apie materialinius savo gyvenimo sunkumus. 
Valdžios verčiamas užsimokėti mokesčius ir bijodamas, „paskutinės 
karvės kad neimtų“, „pardavęs arklelį“, jis važiuoja į Raseinius — veža 
„Viešpačiui donį“. Daugiausia autobiografinių bruožų yra eilėraštyje 
„Mano darželis“ (1811). Jame Poška aprašinėja savo paties sodintą so- 
delį-parką, kartu parodydamas ir save patį namų aplinkoje, kasdie- 
niniame gyvenime: 

<...Minksma, kad lakštingals giesta. 

O aš, užūksmyj sėdint ant sosto velėnų, 
Arba knygelę skaitau, ar pypkę deginu, 

Ar pokaityj, po galvos pasidėjęs knygą, 

Ką norint bedūmodams, did skaniai užmiegu 


Ar kartais, kada ateis prietelius, susiedas, 
Sėdint rokuojam savo visus vargus, bėdas, 

o pirma, žodžiu sakant, valandos nelaukiam, 
Salto alaus indelį ir gerą ištraukiam. 

O tuo laiku aš veiziu, ką dirba šeimyna, 

Dėl to savo darželyj esmi visą dieną. 

Toliau eilėraštyje išryškėja daugiau bruožų, parodančių Poškos meilę 
gamtai, atskleidžiančių jo gyvenimo ryšį su sodeliu. Poškos sodelis — 
savotiška jo namų kronika. Vienaip ar kitaip jame pažymimi visi svarbes- 
nieji šeimos ir artimųjų gyvenimo įvykiai. Štai sodelyje augąs klevas: 

Ant atminties sodinau tuos metuos ties troba, 
Jauną pačią parvedęs, — o dabar jau boba. 
Tiek metų klevas turi, kiek mudu gyvenom, 
Klevas dabar yr jaunas, o mudu pasenom. 
Tik jo žiemą vasarą regyklai! kitokie, 

O mūsų širdies meilė visados vienokia. 

„„Mano darželis“ teatspindi siaurą asmeninį Poškos gyvenimą. Biogra- 
finiai duomenys rodo, kad Poška aktyviai dalyvavo ir visuomeni- 
niame-politiniame gyvenime. Jis, pavyzdžiui, dalyvavo bajorų seimeliuose, 
kai dar tebebuvo nepadalyta Lenkijos-Lietuvos valstybė. Poška drauge 
su kitais bajorais Raseinių seimelyje prisiekė naujai priimtai 1791 m. 
gegužės 3 d. konstitucijai, tokiu būdu pabrėždamas savo pritarimą 
pažangioms reformoms ir idėjoms. 1793 m. jis rinko seimelyje Žemaičių 
atstovus į paskutinį Lenkijos-Lietuvos valstybės seimą, kuris rinkosi 
Gardine. 

Poška buvo plačiai žinomas savo kultūrine veikla ir literatūrine 
kūryba. Anuo metu net daugelis svetimtaučių į jį žiūrėjo kaip į lietuvių 
kultūros ir literatūros reprezentantą. Pirmiausia jis garsėjo kaip istorikas, 
Lietuvos praeities tyrinėtojas, senienų rinkėjas ir lietuvių kalbos žinovas. 
Jis palaikė plačius ryšius su kitų tautų mokslininkais ir to meto lietuvių 
rašytojais. 

Pažymėtini Poškos ryšiai su rusų mokslininkais, kurie domėjosi 
Lietuvos praeitimi, lietuvių kalba ir literatūra. Garsiam senienų rinkėjui 
N. Rumiancevui Poška pasiuntė senienų rinkinį, kurį tas pavadino „ne- 
paprastai įdomia dovana“. Rusijos imperijos tautų tyrinėtojui P. Kepenui 
D. Poška suteikė vertingų žinių apie lietuviųtliteratūrą, — tiek senąją, 
tiek XIX a. pradžios. P. Kepenas jas panaudojo savo studijoje „Apie 
Lietuvių tautos kilmę, kalbą ir literatūrą“. 1827 m. išleista rusų kalba, ši 
studija tuoj buvo išversta į lenkų ir vokiečių kalbas. Pas Pošką buvo du 





1 Vaizdas, išvaizda. 

kartus apsilankęs Vilniaus universiteto profesorius ukrainietis J. Loboj- 
ka. D. Poška siųsdavo J. Lobojkai savo straipsnius, teikė žinių apie Lie- 
tuvos piliakalnius ir kitokias krašto senienas. Poška palaikė ryšius ir 
korespondavo su lenkų mokslininkais — T. Čackiu, prof. J. Leleveliu, 
o taip pat su lenkų kalba rašiusių K. Bogušu. 

Poška artimai bendravo su ano meto lietuvių rašytojais ir kultūros 
veikėjais, buvo jiems autoritetas. Vienas artimiausių jo draugų buvo 
S. Valiūnas. Jis davė Poškai pataisyti savo „Birutės dainą“, rašė jam li- 
teratūrinį laišką žodyno klausimu. Poška lietuviškai susirašinėjo su J. A. 
Giedraičiu, taisė jo eilėraščius, palaikė glaudžius ryšius su Kaj. Nezabi- 
tauskių, kurį vadino savo kaimynu ir bičiuliu, sų S. Stanevičium ir kitais. 
Šie Poškos santykiai ir ryšiai rodo ne tik jo interesų įvairumą, bet ir jo 
svarbų vaidmenį kultūriniame-literatūriniame Lietuvos gyvenime XIX a. 
pirmajame ketvirtyje. 

Poška daug laiko ir energijos skyrė Lietuvos praeities tyrinėjimui, 
senienų rinkimui. Viename laiške (1818) jis rašė: „Kaip kurmis kasinėju, 
ieškau, rūpinuosi gauti senienų“. Poška jų ieškojo piliakalniuose, seno- 
vės kapinynuose, per pažįstamus. Sumanė įsteigti muziejėlį. Nukirsdi- 
nęs už kilometro nuo savo sodybos augusį tūkstantmetį džiūstantį ąžuolą 
ir išskaptavęs apatinę kamieno dalį, padarė namelį su durimis ir langais, 
pavadino jį Baubliu ir pastatė savo sodelyje po ąžuolu. Baublio viduje 
stovėjo apvalus staliukas, suolelis, ant kurio galėjo sėdėti 4 žmonės, 
kėdė, ant sienų kabėjo mokslininkų, filosofų ir poetų portretai (tarp 
kitų ir įžymaus prancūzų rašytojo švietėjo Voltero), buvo lentynėlė 
su 200 knygų (senų spaudinių). Čia Poška laikė ir savo surinktąsias 
senienas: šarvus, šalmus, kovos kirvius, kardus, šautuvus... Ant Baublio 
sienos buvo užrašyta: 


Bardžiuose kaip užgimiau, jau tūkstantis metų, 
Parnešts iš ąžuolyno, čion esmi padėtu. 

Tikras vardas mano Baublys, dievui garbints buvau, 
Nuteriojęs tėvystę, suvytau, sudžiūvau. 

Ties manim Perkūnasui degė avys ožkos, 

O dabar manyj gyven Dionizas Poška. 


Poškos Baublys ir senienų rinkinys daug kartų buvo minimas ir apra- 
šinėjamas ano meto Vilniaus žurnaluose ir kituose leidiniuose. Baublį 
įamžino A. Mickevičius „Pono Tado“ poemoje (IV kn.): 


Ar gyvas dar Baublys, kurio liemens drūtumas 
Senatvėj taip išpurto, lyg erdviausias rūmas? 
Ten dvylika žmonių prie stalo sėst galėjo. 

Raubiys buvo tam metui būdingas susidomėjimo Lietuvos praeitimi 
reiškinys. Jis sutraukdavo nemaža lankytojų ir skatino kitus domžtis 
gimtojo krašto senove ir rinkti jos liekanas. 

Poška rūpinosi Lietuvos istorijos rašymu. Mielai dalindamasis su 
kitais savo žiniomis, jis sielojosi, kad niekas jos nerašo: „O, kad galė- 
čiau sulaukti to laiko ir pamatyti bent tos užuomazgos įžangą ar pradžią 
<...> Taigi, apie būsimą mūsų Lietuvos istoriją mąstydamas, visa siela 
ir širdimi trokštu ką nors parašyti. Ir jei tarp gausių mano netvarkin- 
gų ir išmėtytų pastabų bent viena smulkmena bus naudinga rašančiam 
mūsų Lietuvos istoriją, būsiu pilnai ailygintas“. Poškos šios srities darbų 
tėra Žinoma tik dalis: straipsnis apie lietuvių mitologiją („O starožyt- 
nych obrządkach religijuych poganskich w Xiesiwach Litewskim i 
Žmudskim“), „Kaimiečio artojo mąstymai apie lietuvių ir žemaičių 
tautą ir kalbą“ („,„Rozmyšlania wiešniaka rolnika o narodzie i języku 
Litewsko-Žmudzkim“). Pastarasis yra stambiausias Poškos darbas, 
išspausdintas 1829 m. 

Istorines žinias Poška sėmė iš senųjų istorikų (M. Strijkovskio, A. Ko- 
jelavičiaus ir kt.) ir ypač iš J. Lelevelio ir K. Bogušo. Be to, rinko jas iš 
apskrities archyvų, dvarų inventorių. Jo pažiūra į istoriją buvo nekritiš- 
ka, romantinė-idealistinė. Pažangiesiems istorikams jis neprilygo. Pavyz- 
džiui, legendinį kunigaikštį Palemoną Poška sakosi laikąs „ne tik tikru, 
bet tikriausiu mūsų protoplastu, nes labai daug žymių šeimų Lietuvoje 
ir Žemaičiuose, iš jo bajorystę išvesdamos, gavo genealogijos dekretus“. 
Nepagrįstų Poškos filologinių išvedžiojimų pavyzdžiu gali būti vyriau- 
sio lietuvių kunigo vardas: jis vadinęsis Kirve-kieto (t.y. kietas kirvis), 
arba sutrauktai — Kirikieto, o įvairūs autoriai jį iškraipę į Kriva-Krivei- 
10, Kirie-Kirieito ir t.t. Iš istorinių-etnografinių Poškos darbų mokstinės 
vertės teturi žemaičių namo aprašymas (1829). 

S. Stanevičiaus liudijimu, Poška bandęs rašyti Lietuvos istoriją eilė- 
mis. Iš istorinių Poškos kūrinių tėra išlikusi „Sena daina istorinė žemai- 
čių“ ir ,„Dūmojimas ant senos pilies Vilniuje“ (lenkiškai rašiusio vil- 
niečio poeto F. Sokolo-Šahino odės vertimas). „Sena daina istorinė 
žemaičių“ įdomi kaip vienas pirmųjų bandymų pavaizduoti lietuvių 
kovas su kryžiuočiais. Kryžiuočiai, norėdami pavergti lietuvius, plė- 
šia degina kraštą — „patį vidų Žemaičių, Varnių apygardą“. Su pasi- 
gėrėjimu Poška piešia lietuvių sumanumą ir narsumą, — kaip jie grįž- 
tantiems kryžiuočiams pastoja kelią ir apsupę juos sunaikina: 


262 


Taip miškuose apstojus tarp pelkių bedugnių, 
Užpultojus išnovin' su gelžiu ir ugniu. 


Daug nuopelnų Poška turi lietuvių kalbos ugdymo ir propagavimo 
srityje. Laiške T. Čackiui jis pasmerkė lietuvių kalbos išsižadėjusią ba- 
joriją: 

<...Miežuviu prigimtu visi kalbėt gėdis; 
Svečiopai jau ževernojž kitaip pasirėdę, 

O kiti didžiai juokias iš kalbos tėviškos 
Ir nenori girdėti mūsų lietuviškos. 


Poška pats stengėsi lietuvių kalbą gerai pažinti ir išmokti. Kaip ir 
kiti XIX a. pradžios lietuvių veikėjai, jis jautė išsamesnio žodyno ir gra- 
matikos trūkumą ir pats ėmėsi rašyti (1825) ,Lenkų-lotynų-lietuvių 
kalbų žodyną“ („„Siownik języka Litewskiego, Polskiego i Lacinskiego 
przez Dionizego Paszkiewicza Žmuydzina“), sekdamas žinomo filologo 
S. B. Lindės lenkų kalbos žodyno (1807—1814) pavyzdžiu. Žodyno 
Poška baigti nespėjo (parašė iki žodžio sianie — sėjimas). Liko dviejų 
tomų žodyno rankraštis. Žodyną rašydamas, D. Poška stengėsi kurti 
bendratautinę literatūrinę kalbą, patenkinančią žemaičius ir aukštaičius. 
Tai rodo ir Žodyne įdėtas dvicilis: 

Dėl jūsų, broliai, rašau žodininką, — 
Tr dėl žemaičio, ir lietuvininko. 


Žodynui medžiagą Poška rinko iš senųjų raštų, naujų leidinių ir, 
nors ne taip gausiai, iš tautosakos ir liaudies kalbos. Poškos žodynas 
nėra vien tik žodžių rinkinys su vertimais į kitas kalbas. Reikšmingiausia 
žodyno dalis yra frazeologija. Žodžių reikšmei ir vartosenai iliustruoti 
Poška duoda eiliuotų sentencijų, priežodžių, ištraukų iš literatūros 
kūrinių. Žymi frazeologijos dalis yra laisvi vertimai ar sekimai iš įvairių 
lenkų autorių, dažniausiai pasinaudojant S. B. Lindės žodyno medžiaga. 
Nemaža frazeologijos pavyzdžių ir paties Poškos sukurta. Taigi Poškos 
žodynas reikšmingas ir literatūriniu atžvilgiu. 

Kultūrinė Poškos veikla buvo glaudžiai susijusi su literatūrine, Jis 
daug rašė proginių eilėraščių ir eiliuotų laiškų, kuriuose atsispindėjo 
to meto literatūriniai santykiai, kultūriniai ir kalbiniai interesai. Keletas 
jų yra išlikę. 

* Šneka. 


283 


Vienas seniausių yra Poškos eiliuotas laiškas J. A. Giedraičiui (1809). 
Jame Poška praneša pataisęs J. A. Giedraičio atsiųstą Torkvato Taso 
eilėraščio „„Kupidonas piemenų rūbuose“ vertimą. Odėje „Pas kunigą 
Ksaverą Bogušą, lietuvį, ir Jokimą Lelevelį, mozūrą, raštas žemaičio me- 
tuose 1810“ atsispindi visuomeniniai-tautiniai Poškos siekimai ir pažiū- 
ros. Odėje jaučiamas nuoširdus džiaugimasis, kad atsirado žmonių, 
kurie domisi gimtojo krašto praeitimi ir kalba („tėvystės mūsų rodo pra- 
džią, kraštą“), jų neniekindami, o iškeldami. Autorius skatina klausyti 
„anų išmintingo rašto“, nori paveikti gimtąją kalbą pamirštančius Lie- 
tuvos bajorus. Tuo tikslu autorius odėje idealizūoja Lietuvos praeitį, 
šlovina senovės kunigaikščius, kurie vartoję tik lietuvių kalbą. Pakilios 
nuotaikos kupina ir Poškos „„(Gromata pas Tadeušą Čackį“ (rašyta prieš 
1813 m.). Poška aukština T. Čackį, kuris „pradžios lietuvių kalbos pra- 
puolusios“ ieško. Be panegirikos, kurioje pabrėžiamas T. Čackio demokra- 
tiškumas, laiške yra ir autobiografinio elemento. Poška pasakoja apie 
savo kelionę į Papilę „daiktų akmeningų“ (suakmenėjusių jūros sraigių) 
ieškoti, apie naudojimąsi K.. Sirvydo žodynu, apie savo materialinius 
sunkumus. Mažiau įdomus yra Poškos laiškas Raseinių apskrities teismo 
raštininkui L. Uvainiui jo vardinių proga (1825). Nors L. Uvainis taip pat 
domėjosi lietuvių kalba, buvo artimas Poškos pažįstamas, bet laiške ne- 
atsispindi nei jo asmens bruožai, nei visuomeniniai interesai. Iš kitų 
Poškos laiškų išsiskiria sveikinamasis eilėraštis Šventiškio seniūnui 
Mykolui Zaleskiui, vaizduojąs jo idilišką šeimyninę laimę, išmargintas 
mitologiniais graikų vardais. Šiame laiške aiškiau negu kitur sekama 
klasicistinės XVIII a. literatūros kanonais. 

Eiliuoti Poškos laiškai yra autobiografinio pobūdžio rašiniai, tačiau 
tuose atsispindi ne tik siauri asmeniniai interesai, bet ir visuomeninės 
reikšmės turinčios pažiūros bei nuotaikos. Jie yra to laikotarpio litera- 
tūrinio ir nacionalinio sąjūdžio išraiška: tokie „atviri laiškai“ papras- 
tai būdavo skiriami ne tik adresatui, bet ir visuomenei pasiskaityti. 
Šių epistoliarinio žanro Poškos kūrinių meninis lygis — ne per aukščiau- 
sias. 

Poška yra daug rašęs ir vertęs. Yra žinių, kad jis buvo išvertęs Vergi- 
lijaus „Eneidą“, I. Krasickio „„Madingą žmoną“ (,„Modna žona“). 
Yra ir daugiau žinių apie neišlikusius į0 darbus. Didžiausias ir svarbiau- 
sias Poškos kūrinys yra ,„Mužikas Žemaičių ir Lietuvos“. 

„„Mužikas Žemaičių ir Lietuvos“ (Mužikas Žiemayteziu yr Lietuwos). 
Šio kūrinio tiksli parašymo data nežinoma. Spėjama, kad jis sukurtas 
tarp 1815 ir 1825 m. Kaip ir daugelį savo kūrinių, taip ir šį, stambiausią 
ir reikšmingiausią, Poška rašė žymioje lenkų poezijos įtakoje. „„Mužiko 
<...>“ prototipas, kaip nustatyta, buvo nežinomo autoriaus eiliuotas 
kūrinys „Lenkų valstietis“ (,„Chtop polski“), XVIII a. pabaigoje išspaus- 
dintas Vilniuje lenkų kalba. Poška keliolika eilučių iš pradžios stačiai 
išvertė, bet juo toliau, juo laisviau traktavo lenkiškąjį originalą, pirma 
dar juo sekdamas, o paskui kurdamas visai savarankiškai. Vaizduodamas 
lietuvį baudžiauninką, Poška jam suteikė būdingų vietos bruožų, pa- 
pildė ir išplėtė detales, paryškino jo gyvenimo, buities, socialinės padė- 
ties bruožus. Poškos kūrinys žymiai ilgesnis už lenkiškąjį. Ypač reikšmin- 
ga tai, kad Poška visai savarankiškai sukūrė ,„Mužiko <...>“ pabaigą, 
pačią aštriausią socialiniu požiūriu kūrinio dalį. Dėl žymių turinio pa- 
pildymų, dėl idėjinio pagriežtinimo ir formos pakeitimų „„Mužiką <...>“ 
galima laikyti originaliu Poškos kūriniu. 

Poška ,,Mužike <...>“ kėlė pagrindinį laikotarpio klausimą — 
valstiečių klausimą. Jis norėjo parodyti valstiečio baudžiauninko vaid- 
menį visuomeniniame gyvenime, atskleisti vyraujančią socialinę neteisy- 
bę. Kūrinio paskirtis pirmosiomis eilutėmis taip nusakyta: 

Dalelė žmonių brangi, vienok paniekinta, 
Iš kurio? darbios rankos žemės vaisiai krinta! 


Jei mano raštų tavo vargų nemažinsiu, 
Norint sopulius širdies pasauliui priminsiu. 


„„Mužike <...>“ pakiliais žodžiais išaukštinamas valstiečio, jo darbo 
vaidmuo. Valstietis baudžiauninkas kūrinyje laikomas tikruoju visų gė- 
rybių kūrėju, pasaulio geradėju, visuomenės penėtoju. Ryškiausiai tai 
pavaizduota retoriniu klausimu, įdėtu į paties valstiečio lūpas: 

O kas gi tuos išskynė — pievas, dirvas, laukus? 
Kas sausomis padarė tas pelkes bedugnes? 

Kas akmenius suskaldė su gelžiu per ugnis? 
Kas iš upių išvalė botyrines* uolas<...> 


3 Autorius čia rašo kurio, kreipdamasis į mužiką. 
* didžiules. 

Kas po daržus tuos gražius medžius pasodino 

Ir tuos kalnus su dauboms dailiai sulygino? 

Kas pastatė tas baltas trobas, mūrinyčias, 

Iš plytų ar iš akmens blizgančias bažnyčias? 

Kas tuos žemčiūgus, auksus, sidabrus nupelno? — 
Vis tai kruvins prakaitas yr mužiko delno. 


Išaukštindamas valstietį, o kartu ir visą liaudį — materialinių gėry- 
bių gamintoją, materialinės kultūros kūrėją, Poška plačiai vaizduoja 
beteisę baudžiauninko padėtį, begalinį jo išnaudojimą. Poška aprašo 
sunkius, nepabaigiamus baudžiauninko darbus pavasarį, vasarą, ru- 
denį ir žiemą, kartu piešdamas niūrius jo vargingos buities vaizdus: 

Su krosnia grinyčelė, kurioje gyvenu, 

Tamsi, o vietoj lango lentikės tarp sienų. 

Toj per dienas ir naktis ir dūmas, ir garas; 
Kruvin akis, blakstienus krintančios ašaros. 
Valgyms: lapai daržiniai, bėralinė duona, 

O kaušas vandens vėsin trokštėjimą kūno. 
Vietoj lovos — suolas virkščiomis paklotas; 
Ant kojų apavimas — vyžos šešlankuotos, 
Apjuosimas iš virvės, o krėklai? ir skranda — 
Tai apdarai, po kuriuos kūno paukščiai lando. 


„Mužike<...>“ atsispindi tipiškos irstančio feodalizmo ir besifor- 
muojančių kapitalistinių santykių sąlygos, apsprendusios to meto vaistie- 
čių gyvenimą. Ekonominiame-socialiniame Lietuvos valstiečių gyvenime 
XVIII a. pabaigoje ir XIX a. pradžioje pasireiškė dvi prieštaringos ten- 
dencijos, susijusios su prekybos pagyvėjimu, prekine žemės ūkio gamyba ir 
prekinių-piniginių santykių vystymusi. Iš vienos pusės, vyko kai kurių 
valstiečių turtėjimas, dalinis kaimo gamybinių jėgų augimas, iš antros, — 
plačiųjų valstiečių masių nuskurdimas, bendras žemės ūkio smukimas. 
Pirmoji tendencija pasireiškė ten, kur valstiečiai mokėjo činšą, o antro- 
ji, — kur jie buvo lažininkai, kur feodalinis išnaudojimas buvo toks gro- 
bnoniškas, kad visai nustelbė pažangiuosius reiškinius, susijusius su 
kapitalistinių santykių formavimusi. Abi tendencijos darėsi juo ryškes- 
nės, juo labiau iro feodalinė-baudžiavinė sistema. Pirmąją tendenciją 
atspindėjo savo kūryboje S. Stanevičius („Aitvarai“), antrąją — Poška. 

Kaip didėjo feodalinis išnaudojimas, matyti iš baudžiauninko vals- 
tiečio nusiskundimų ,„Mužike<...>“: 


* Drabužiai. 

Pons mūsų, norėdamas padauginti turtų, 
Tąkart, kada aš verkiu, pasidaro kurčiu; 
Kaipo gyvulį savą tik dėl darbo augin', 
Kas metą vis mokesnius ir lažą padaugin'. 


Įvairios feodalinės prievolės ir duoklės sunkiai besuskaičiuoiamos: 


Ypačiai gvaltai", sargai", šarvarkaiš ir talkos. 
Reik per dienas ir naktis dvare rantyt malkas, 
Reik galvijus ir arklius visados pašerti 

Ir su naščiais ant sprando atnešti jiems gerti; 
Reik duoti žąsis, gaidžius, kiaušius, vilnas, uogas, 
Riešutus, grybus, sūrius, kailius, linų sruogas 

Ir visokius pramonius?, kurie vis didinas<,..> 


Su feodalinių išnaudojimu susijusi asmeninė valstiečio priklausomy- 
bė feodalui ir jo beteisė, vergiška padėtis. Tai ryškiai parodoma ,„Muži- 
ke<...>“. Kai valstietis bando ponui pasiskųsti urėdu, kuris su juo 
nežmoniškai elgiasi, be jokios priežasties jį plaka, krauna ir krauna jam 
darbus, ponas jo ne tik neišklauso, bet už skundimąsi net grasina tarp- 
vartėje pakarti. O urėdas už tai, kad baudžiauninkas bandė skųstis, tąso 
jį už plaukų ir muša su lazda. Baudžiauninko dar laukė rykštės, bet nuo 
jų „išgelbėjo“ smuklininkas: vargšas „už cukraus galvelę pirko atleidi- 
mą“. Bet užtat smuklininkas „iš klėies ėmė, ką tik pats norėjo“. 

Teisingai pavaizdavęs ano meto valstiečio baudžiauninko gyvenimą, 
besaikį jo išnaudojimą ir žiaurų engimą ir tokiu būdu iškėlęs valstiečių 
klausimą, Poška dėl savo klasinio ribotumo nepajėgė šio klausimo iš- 
spręsti. Ir vis dėlto šia kryptimi Poška nuėjo toliau negu „Lenkų vals- 
tiečio“ autorius. Lenkiškajame kūrinyje valstietis aukštinamas, vaizduo- 
jami jo sunkūs darbai, pabrėžiama, kad skaudžiausia esą tai, jog vie- 
toj dėkingumo jis susilaukiąs dar didesnės priespaudos. Lenkiškasis 
kūrinys baigiamas kreipimusi į viešpataujančias klases: „Žemės dievai- 
čiai, jei turite jautrias širdis, neniekinkite, kaip lig šiol, valstiečio“. 
Poškos kūrinio pradžiai taip pat būdinga panaši nuotaika. Tačiau pabaiga 
jau kitokia, Kūrinio pradžiai būdingas autorinis kreipimasis į valstietį 
paskui virsta valstiečio ir bajoro dialogu. Juo toliau, juo ryškiau iškelia- 


“ Darbai, į kuriuos turėdavo eiti visi baudžiauninkai, palikdami namuose tik 
vieną Žmogų. 

7 Prievolė eiti dvaro saugoti. 

3 Prievolė eiti taisyti kelių, tiltų, kasti griovių ir pan. 

* Išsigalvotas rinkliavas. 


ma visuomeninė valstiečio darbo reikšmė, labiau pabrėžiama jo verziška 
buitis, beteisė padėtis ir skausmas, kad jo „sopulių, vargų nieks nereg, 
negirdi“ — nei dievas, nei ciesorius: 

Pirms did aukštai, o antras did tolyn gyvena, 

Dėl to nedaein verksmai mužiko nei vieno, 

Dėl to anie nežino mūsų raudojimų 

Ir baisiausioj nelaisvėj sunkių kentėjimų. 


Poškos ,„Mužike<...>“ valstietis dar tiki „aukštesne teisybe“. Pa- 
veiktas parodytos užuojautos, jis kreipiasi į jo besigailintį bajorą, kad šis 
parašytų skundą vyriausybei — caru: Aleksandrui, kunigaikščiui Kons- 
tantinui ar senatui: 


Juk kas dieną meldžiamės už anų sveikatą, 
Tegul tie žmonių tėvai žmonių vargus mato! 


Bet bajoras atsisako rašyti, motyvuodamas savo atsisakymą šitaip: 
<...>Neder pirštus tarp durų kaišioti 
Ir svetimoj bažnyčioj žvakeles dagioti<...) 
Ant kieno aš vežimo ir arklių važiuoju, 
Pagal jo norą visad giesmelę dainuoju: 
Kaipo dūdorius birbin, taip kazoką šoku, 
Trumpai sakant, gudiškai rašyti nemoku; 
O kada ir mokėčiau, tai to dirbt nenoriu, 
Nes bajorui ant ponų pikts žodis nedoru, 
Atstanke!?: teisiai kalbant, taip rašyt neliuosu*!, 
Tegul viešpats dievas susimyl' ant jūsų! 


Šie bajoro žodžiai, kuriais ir baigiamas „„Mužikas<...>“. yra ne- 
laukti, diametraliai priešingi pirma jo rodytam humaniškumui, jautru- 
mui valstiečio atžvilgiu. Iš jų matyti, kad visas bajoro gerumas yra apsi- 
mestinis, netikras. Taigi kūrinio pabaigą reikia suprasti kaip ironiją. 
Kritiškai vertindamas tokią bajoro poziciją, Poška ne tik demaskuoja 
ponų-dvarininkų sauvalę, bet ir pasmerkia sentimentaliai valstiečio besi- 
gailinčių bajorų taikstymąsi prie baudžiavinės santvarkos. Kūrinio 
pabaigoje pabrėžiama, kad iš bajorijos geriausiu atveju tegalima tikėtis 
pigios užuojautos baudžiauninkams. Tokia ,„Mužiko <...>“ pabaiga dar 
labiau išryškina valstiečio baudžiauninko padėties beviltiškumą ir parodo 


29 Galiausiai (7). 
* Negalima. 

apeliavimo į viešpataujančiųjų sluoksnių „jautrią širdį“ beprasmiškumą. 
Šiuo atžvilgiu Poška nuėjo toliau už „Lenkų valstiečio“ autorių. Tačiau 
valstiečių klausimas ,,Mužike<...>“ taip ir Liko neišspręstas. Kad vals- 
tietis gali išsivaduoti tik kovodamas su dvarininkais ir carizmu, Poška dėl 
savo klasinio ribotumo negalėio suprasti, nors tokia išvada turėjo natūra- 
Tai išplaukti iš objektyvių meninių ,„Mužiko<...>“ vaizdų. Poška neda- 
vė nė valstiečio atsakymo į cituotuosius bajoro ,„geradėjo“ žodžius, nors 
tokio atsakymo vėlgi reikalauja kūrinio visuma. Visa tai rodo, kad Pošką 
vengė aštrinti klasinius dvarininkų ir valstiečių prieštaravimus, neragino 
valstiečių į kovą prieš baudžiavinę santvarką. Tačiau dėl gilios meilės 
valstiečiams, dėl ryškaus jų išnaudojimo atskleidimo, dėl protesto prieš 
valstiečiui daromas skriaudas, dėl ironiško bajorų „užuojautos“ valstie- 
čiams pavaizdavimo Poškos ,„Mužikas<...>“ yra vienas reikšmingiau- 
sių XIX a. pradžios lietuvių literatūros kūrinių. 

Idėjiniu ir meniniu atžvilgiu „„Mužikas<...>“ yra žymiausias Poš- 
kos kūrinys. Šio kūrinio literatūrinė išraiška, stilius ir nuotaika yra gana 
įvairi. Prasideda jis baudžiauninko visuomeninį vaidmenį ir jo darbus 
aukštinančia ode, kurią toliau pakeičia dialogas tarp valstiečio ir „hu- 
maniško“ bajoro, išryškinąs niūrią baudžiauninko buitį, jo beteisiškumą 
ir padėties beviltiškumą. Visame kūrinyje kaitaliojasi pakili retorika 
(sušukimai, retoriniai klausimai, apozicijos, perifrazės, gausūs epitetai, 
akumuliaciniai išvardijimai) ir jausmingas pasakojimas (ypač valstiečio 
kalboje), sentimentali užuojauta ir satyriška ironija. Kompozicinis 
„„Mužiko< ...>“ pagrindas yra kontrastinė paralelė tarp baudžiauninko 
skurdo ir feodalinio išnaudojimo, tarp reikšmingo ekonominio baudžiau- 
ninko vaidmens ir skurdžios socialinės jo padėties. Žanriniu atžvilgiu 
„Mužikas<...>“ daugiausia turi odei būdingų žymių. Tačiau plačiai 
panaudotas dialogas, gana visapusiškas valstiečio buities nušvietimas 
teikia „Mužikui <...>“ ir poemos ypatybių. 

„Mužiko<...>“stilius yra artimas „Lenkų valstiečiui“, tačiau kartu 
ir originalus. Poškos kūrinio kalba — vaizdingesnė, liaudiškesnė, realis- 
tiškesnė. Jis nenaudoja antikinių įvaizdžių, mitinių vardų. Abstrak- 
čius nusakymus pakeičia konkrečiais, vietoj sąvokos duoda vaizdą. 
Pavyzdžiui, „Lenkų valstietyje“ žemė, nuo kurios baudžiauninkas turį 
duoti visokias prievoles, trumpai apibūdinta kaip szezupty majątek (ma- 
žas ūkelis), o „„Mužike“ <...>“ ji vaizduojama kaip: 

<...>žemės pusrėžėlis vietomis smiltingas, 
Kitur tikras pajauris, o kitur purvingas. 


10. Lituanistikos baruose, I 289 














Bet ir tasai toks yra (kad tamsta žinotum), 
Jog šuo didis atgulęs uodega užklotų. 


Tad ne tik turinio, bet ir meninės išraiškos priemonių atžvilgiu Poš- 
kos „„Mužikas<...>“ yra savitas, originalus kūrinys. 


„Giesmė mužikėlio“.  Tematiniu atžvilgiu ,„Mužiku Žemaičių ir 
Lietuvos“ artimas kūrinys yra eilėraštis „(Giesmė mužikėlio“. Eilėraš- 
tis kaip priedas buvo išspausdintas 1823 m. išleistoje knygelėje „Jonas 
iš Svisločės“. Dėl tematikos panašumo į ,„Mužiką<...>“ šio eilėraščio 
autorium iš tradicijos laikomas Poška. „Giesmė mužikėlio“ nuo „,„Mu- 
žiko Žemaičių ir Lietuvos“ skiriasi didesniu pažangumu ir meninės iš- 
raiškos priemonėmis. 

„Giesmė mužikėlio“ yra vienas pažangiausių kūrinių socialine te- 
matika XIX a. pradžios lietuvių literatūroje. Eilėraštis pasižymi vaizdų 
tikroviškumu ir atspindi ne tik nepakenčiamą valstiečio baudžiauninko 
buitį, bet ir jo maištingus jausmus. 

Tikroviški eilėraščio vaizdai ryškiai atskleidžia labai pasunkėjusį 
baudžiauninko išnaudojimą irstančio feodalizmo sąlygomis: nepapras- 
tai padidintą lažą (,,„dešimt dienų nedėlioj baudžiavos“) ir kitas prievoles. 
Baudžiauninkas turi kelti su aušra: 


Vos aušra užšvit, vištos praded karkti, 
O man, vargdieniui, reik dirbti, reik vargti. 


Užmigti baudžiauninkas gali tik tada, „kada gaidys gysta“. Jo 
padėtį dar labiau sunkina pradedą reikštis kapitalistiniai prekiniai san- 
tykiai. Ant jo pečių gula naujos prievolės: jis turi plaukti su pono ja- 
vais ir rąstais į Rygą. 

„„Giesmėję mužikėlio“ vaizduojamas feodaliniam išnaudojimui būdin- 
gas žiaurumas. V. I. Leninas pabrėžė: ,,<...> Baudžiava, ypač Rusijoje, 
kur ji laikėsi ilgiausiai ir įgavo šiurkščiausias formas, nieku nesiskyrė 
nuo vergovės“!ž, „„Giesmėje mužikėlio“ ryškiai atsispindi kaip tik to- 
kie vergoviniai santykiai. Feodalai ir jų samdiniai su baudžiauninku el- 
giasi taip, kaip žiaurus ir šykštus šeimininkas su savo darbo gyvuliu: 

Šaukia urėdas, mojuodams kureliu'?: 
„„Pakinkyk, verge, jautį ar kumelę!“ 
Išeinu laukan, su prakaitu ariu. 


1? Leninas V. I. Raštai. V., 1954, t. 29, p. 434. 
*š Pagaliu, lazda. 

Vienok prievaizdas muša per nugarą. 


Prekėjai javus atėmė iš eldžių, — 

Aš alkans duonos kąsnio prašau, meldžiu. 
Grįžtu pusplikis, šaltyj gavau ligą, — 

Vėl plauk tu, verge, su rąstais ing Rygą. 


„„Giesmėje mužikėlio“ nėra tos sentimentalios užuojautos baudžiau- 
ninkui, kuri būdinga ,„Mužikui <...>“. Abi klasės — išnaudotojų fe0- 
dalų ir išnaudojamųjų valstiečių — čia parodomos kaip nesutaikomi 
priešai, jų santykiai pagrįsti šiurkščiausia fizine prievarta. Klasinis anta- 
gonizmas, socialinė nelygybė ir skriauda „Giesmėje mužikėlio“ pabrė- 
žiama ir išryškinama kontrastišku pono ir baudžiauninko sugretinimu: 

Aš su ašaroms sausą duoną ryju, 
Mano pražintė!* tokia kaip galvijų. 


Ponas tur auksą ant kojų ant pirštų, — 
Aš be skatiko gyvenu ir mirštu. 


Sekančiose eilutėse dar labiau išryškinama socialinė nelygybė, griež- 

tai pasmerkiami įvairūs baudžiauninko guodėjai ir ramintojai: 
Meluoj, kas sako, jogei žmonės lygūs: 
Bajors be prekės“, mužiks didžiai pigus. 

Taigi „Giesmė mužikėlio“ jau žadina pasipriešinimą baudžiaviniam 
išnaudojimui. Joje girdim prislopintą, bet rūstų engiamos liaudies balsą. 
Čia atsispindi bręstanti revoliucinė situacija. „Giesmė mužikėlio“ užbai- 
giama klausimu: 

Ar jau per amžių taip man bus nedoru? 


Tam vakar gerai, šiandien dar geresniai. 
Argi man vienam kaskart bus piktesniai? 


[12 


„Giesmė mužikėlio“ pasižymi realistiškumu. Jei ,„Mužikas<...) 
parašytas klasicistinei literatūrai būdingu retorišku, iškilmingu ir puoš- 
niu stiliumi, dažnai net nesiderinančiu su vaizduojamuoju objektu, 
tai „„Giesmei mužikėlio“ būdinga konkreti ir paprasta poetinė kalba. 
Eilėraščio vaizdai labai įtaigūs, turi didelės emocinės jėgos. Ypač didelį 
įspūdį daro paskutinių posmų kontrastinės paralelės, glaustai ir ryškiai 
pavaizduojančios nelygybę tarp pono ir baudžiauninko. 


14 Gyvenimas. 
15 Be kainos, labai brangus. 





Eilėraščio stilius ir kalba pasižymi liaudiškumu. Baudžiauninko 
buičiai būdingi vaizdai išreikšti liaudiškais posakiais, kaip antai: „vištos 
praded karkti“, „naktį grįžtant, kely akys klysta“, „tąkart užmigsiu, 
kada gaidys gysta“, „su ašaroms sausą duoną ryju“, „mano pražintė to- 
kia, kaip galvijų“ ir kt. Liaudiška, ryškiai nusakanti baudžiavos žiauru- 
mą, kiperbolė: „dešimt dienų nedėlioj baudžiavos“. 

Pažangiu turiniu ir liaudiška forma šis eilėraštis išreiškė kylančią 
revoHucinę baudžiauninkų nuotaiką ir virto liaudies daina. 


Satyriniai eilėraščiai, epigramos ir sentencijos. Poška yra pats parašęs 
ir išvertęs iš lenkų autorių daug epigramų, eiliuotų sentencijų, satyrinių 
eilėraščių. Žymi jų dalis buvo skirta Poškos rengtajam lietuvių kalbos 
žodynui, kaip frazeologijos pavyzdžiai. Geresniuose šio žanro kūrinė- 
liuose atsispindi humanistinės, demokratinės Poškos pažiūros ir nuotai- 
kos, skepticizmas religijos atžvilgiu. 

Šiuose trumpuose kūrinėliuose (iš jų čia liečiami tik paties Poškos 
parašytieji) dažnai keliama socialinė neteisybė. Autorius stovi valstie- 
čio baudžiauninko pusėje. Jis demaskuoja feodalinę valstybinę santvarką, 
kuri, F. Engelso žodžiais, buvo „bajorijos organas valstiečiams baudžiau- 
ninkams engti“*“. D. Poška teisingai apibūdino feodalinius įstaiymus: 

Įstatymas jei tamsus, neaiškus, sumestas, 

Tai kaipo tamsioj girioj vortinklis paspęstas. 
Dykūns bimbals parsimuš, savo giesmę dainuos, 
O darbingos bitelės sparnelius sūpainios. 


Kitoje sentencijoje atsispindi valstiečių engimas mokesčiais: 
Po mažą tėviškėlę didis vargas lando, 
Nesang štropos“ pagalvių“ užtūpž ant sprando. 
Viešpataujančios klasės turėjo 'monopolį ir prekyboje, todėl valstie- 
čiui — „ką parduod, vis pigu, o ką perk, vis brangu“. Antitezės būdu 
Poška nuolat gretina valstietį su dvarininku, parodydamas bajorų ai- 
manų nepagrįstumą ir beviltišką baudžiauninkų padėtį: 
Ponai dėl ko rūpinas, ir patys nežino, 


Mužiks tikrus rūpzsnius arielkoj skandina. 





16 Marksas K. ir Engelsas F. Rinktiniai raštai dviem tomais. V., 1950, 
II, p. 288. 

*7 Bausmės. 

1š Mokesčių. 

Valstietį Poška užjaučia, vertina, kelia jo moralinį pranašumą: 
Geresnis nemokytas prasčioks sodinykas??, 
Kaipo sukčius zalvočius, vargdienių lupikas. 

Panašios prasmės sentenciją Poška išverčia iš lenkų poeto A. Naruše- 
vičiaus: 

Geriaus su degutuotu gyventi mužikų, 
Negu su jomylista vargdienių lupiku. 

Poška piktai demaskuoja ir ponių žiaurumą, pašiepdamas tariamą 

jų jautrumą: 
Kada kas piaun' vištytį — alpsti, merki akį, 
O vargdienius mužikus kasdien rykštėms plaki. 

Kitose sentencijose, randamose žodyno frazeologijos pavyzdžiuose, 
Poška pajuokia ponų bajorų tuščią pūtimasi, jų žmonų beždžioniavimą, 
pakrikusį šeimos gyvenimą. 

Smulkiojoje Poškos poetinėje kūryboje atsispindi valstiečių neapy- 
kanta dvarininkams. Būdingai pavaizduotas baudžiauninko vaiko elgesys 
(Poška pažymi, kad tai „tikras pasakojimas“); 

Kaip mano vaiks išmintings! Nėr jam antro lygo! 
Sakau: ,„Tūptelėk ponui“, — jis jam rodo špygą. 


Irstant feodalizmui ir vis labiau formuojantis kapitalistiniams santy- 
kiams, tolydžio vyksta persilaužimas iš feodalinės ideologijos į buržua 
zinę. "Tai atsispindi eilėraštyje „Du vyresnieji“. Jame valstietis taip atsa- 
ko bajorui, norinčiam viską remti savo garbinga kilme: 

Žinau seniai, jog gimiau iš mužikėlio 

Tr jog per mano darbus stoviu ant to kelio. 
Bet ir tą teisiai žinau be jokios užgaulės, 
Jog, mano vietoj gimęs, ganytumei kiaules. 

Satyriniame eilėraštyje „Galė pinigų“ ir keliose kitose Poškos epi- 
gramose demaskuojamas šeimos santykių grindimas pinigu. 

Eilėje epigramų ir satyrinių eilėraščių pasireiškia skepticizmas reli- 
gijos atžvilgiu. Būdinga, kad Poškos kūryboje to skepticizmo reiškėjas 
yra valstietis. Kai vyskupas rūsčiai bara valstietį („Vyskupas ir muži- 
kas“), kodėl tas nenusiimąs kepurės, šis atsikerta: 

Jomylista jog veltui supyko, 
Jei tavo ženklinimai stiprią galią turi, 
Tai gal pereiti kiaurai per mano kepurę. 








* Sodietis, kaimietis. 

Kitame eilėraštyje (,,Tepliotojas“) vaizduojamas dailininkas, kuris 
„tepleno visų dievų dievą“. Valstietis mato paveiksle tiktai tipingą 
feodalinio valdovo veidą ir neranda nė bruoželio skelbiamo gailestin- 


gumo: 
„Ar dievas toksai smarkininkas, — klausė mužikėlis, — 
Jog ant jo veido toks smarkums didelis? 
Abidvi rankos perkūnus užlaiko, 
Kuom gi glostys mane, savo vaiką?“ 


Daug nuveikęs kultūriniame darbe, savo kūryboje su užuojauta vaiz- 
davęs baudžiauninko engimą ir smerkęs dvarininkų sauvalę, Poška 
politinėmis pažiūromis nebuvo pažangus. Dviejuose proginiuose eilėraš- 
čiuose (,„Balsas prie dievo dėl užlaikymo dienų Aleksandro Imperato- 
riaus“, 1824, ir „Rauda po gailingo smerčio Aleksandro Pirmojo, Im- 
peratoriaus visos Rusijos“, 1825) jis išgarbino Rusijos imperatorių Alek- 
sandrą I, tokiu būdu pasirodydamas monarchijos šalininku. Tačiau iš 
esmės šie atsitiktiniai eilėraščiai nemažina aplamai pažangios poetinės 
Poškos kūrybos vertės. 


Meninės kūrybos ypatybės. Poška augo ir brendo klasicistinės ir iš dalies 
sentimentalinės literatūros poveikyje. Jo kūryboje vyrauja klasicistinės 
poezijos žanrai: odė, eiliuotas laiškas, idilė, satyra, epigrama, sentencija. 

Poškos kūrybos idėjinis-tematinis turinys žymia dalimi buvo naujas 
ir neatitiko senų, nusistovėjusių šių žanrų tradicijų. Poška laikėsi tik 
bendros klasicistinės formos, dažnai ja reikšdamas jau naują socialinį 
turinį. Be to, klasicistinė forma, atrodo, atitiko paties Poškos polinkį 
į retoriką bei į abstraktų gyvenimo reiškinių vaizdavimą. Vis dėlto 
turinio ir formos santykio atžvilgiu Poškos kūryboje pasireiškė tam tik- 
ras prieštaringumas: kai kuriuose jo kūriniuose idėjinis-tematinis tu- 
rinys su forma nesutampa. 

Tokio nesutapimo pavyzdžiu iš dalies gali būti „Mužikas Žemaičių 
ir Lietuvos“. Jame retorinė odės išraiška neatitinka valstiečio baudžiau- 
ninko buities motyvų. Pakilus tonas, kuriuo aukštinamas valstietis, 
prieštarauja vaizduojamai valstiečio socialinei padėčiai. Poška, atrodo, 
ir pats tai jautė, kūrinio pabaigoje pereidamas prie realistiškesnio, nuo- 
saikesnio vaizdavimo. ,„Mano darželyje“ su idiliniu stiliumi nesiderina 
ūkiški bei kasdieniniai, buitiniai motyvai. 

Smulkesnieji Poškos kūrinėliai — epigramos, sentencijos, satyros — 
didesniu meniškumu nepasižymi. Jiems trūksta minties aštrumo, hu- 
moro, formos glaustumo. 


Nors Poškos kūryboje vyrauja klasicizmo tradicijos, bet greta jų 
jau reiškiasi ir realistiniai elementai. Svarbiausi iš jų — aplamai teisin- 
gas, nors ir ribotas, ano meto visuomeninių santykių ir klasinių prieš- 
taravimų pavaizdavimas, valstiečio baudžiauninko buities atskleidi- 
mas, būdingų buitinių motyvų gausumas (plg. ,,Mano darželį“ ,„Mužiką 
Žemaičių ir Lietuvos“, literatūrinius laiškus) ir liaudies kalbos panau- 
dojimas atitinkamose kūrinių vietose. 


Nuo klasicistinės literatūros Pošką skiria stilių (vadinamojo aukšto- 
jo ir žemojo) kaitaliojimas. (Klasicistiniuose kūriniuose, kaip žinoma, 
stiliai būdavo maišomi tik kai kuriuose žanruose, siekiant komiško 
efekto). Kaitalioti stilius Pošką vertė kūrinių turinys ir pasirinktoji jų 
forma. Pasirinktoji forma (pvz., odė) reikalavo aukštojo stiliaus, o tu- 
rinys (ypač valstiečio baudžiauninko gyvenimo vaizdavimas) — že- 
mojo (konkretaus, realistiško, dažnai šiurkštaus žodyno). Poška esteti- 
nį skonį buvo susiformavęs klasicizmo poveikyje, todėl jo poetinėje kūry- 
boje dažniausiai vyrauja aukštasis stilius, bet jau su gausiais žemojo sti- 
liaus elementais. Pavyzdžiui, ,„Mužike Žemaičių ir Lietuvos“ dominuoja 
aukštasis, retorinis stilius, bet čia jau yra gana daug konkrečių liaudiškų 
posakių, būdingų žemajam stiliui (sustimp ranka viena; dvilinkas susirie- 
tes pro duris ištrūkau; lapi už pakaušio... Stilių maišymas ne tik paį- 
vairino išraiškos priemones, bet ir praturtino Poškos kalbą, priartino 
ją prie gyvosios liaudies kalbos. 

Poškos raštų kalba liaudiška, pagrįsta žemaičių raseiniškių tarme. 
Lietuvių kalbos jis mokėsi atsidėjęs, naudojosi įvairiais kalbiniais raštais. 

Poška savo kūrybą ir kalbinius darbus skyrė bajorams, todėl jo kal- 
boje apstu inteligentinės galvosenos sąvokų ir įvaizdžių. Jis nevengė 
daiktų vadinti tikraisiais vardais, bet klasicistinė literatūra buvo jį 
įpratinusi ieškoti ne tiksliausio, tiesioginio apibūdinimo, o įmantresnio, 
literatūrinio. Dėl to Poškos stiliui kartais stinga tiesioginio vaizdingumo, 
sugestyvumo, paprastumo ir natūralumo (pvz., valstiečio žodžiai: ,„kau- 
šas vandens vėsin trokštėjimą kūno“). 

Svetimybių ir gramatinės sandaros netaisyklingumų Poškos kalboje 
Palyginti negausu. 

Poškos eilėdara yra silabinė, kuria jis eiliavo gana lengvai, retai kada 
tenusikalsdamas natūraliam žodžio kirčiui. Mėgstamiausia eilutė yra 
13 skiemenų — aleksandrinas. Rimai gana įvairūs ir tikslūs, pagrįsti 
tarminiu jų sąskambiu (pvz., nuplūktas — kūktas, sveikūta — mūta, 
gini — pamatini, neblika — vainika.. J. 


Poškos veiklos ir kūrybos reikšmė. Poškos kultūrinė-literatūrinė veikla 
ir kūryba reikšminga keliais atžvilgiais. Jo kūryboje būdingai atsispin- 
dėjo irstančio feodalizmo ir besiformuojančių kapitalistinių santykių 
laikotarpio klasiniai prieštaravimai, išnaudotojiškas baudžiavinės san- 
tvarkos pobūdis ir bręstantis protestas prieš ją. Nors ir neparodydamas, 
kaip nusikratyti baudžiavinės santvarkos, nors ir tenkindamasis socia- 
linės neteisybės iškėlimu ir užuojauta engiamiesiems, Poška vis dėlto 
stovėjo aiškiai valstiečio baudžiauninko pusėje ir atstovavo pažangiai 
gyvenamojo laikotarpio visuomeninei minčiai. 

Poškos veikloje ir kūryboje atsispindėjo lietuvių tautinio sąmonėjimo 
tendencijos. Jos pasireiškė lietuvių kalbos propagavimu bei jos ugdymu, 
pastangomis įvesti ją į viešąjį ir literatūrinį gyvenimą; susidomėjimu 
Lietuvos praeitimi, jos tyrinėjimų, populiarinimu; senienų rinkimu, 
pirmojo tos rūšies muziejaus Lietuvoje įrengimu. Poškos literatūrinė 
kūryba yra palyginti gausi ir gana aukšto idėjinio ir meninio lygio. 

Poškos veikla ir kūryba suvaidino pažangų vaidmenį lietuvių Kau- 
dies išsivaduojamajame judėjime. Jis buvo vienas populiariausių XIX a. 
pradžios lietuvių rašytojų. Nors tuo metu tebuvo išspausdinta tik dalis 
jo kūrinių, tačiau platesnius skaitytojų sluoksnius jis pasiekė rankraščiais. 
Tai rodo S. Stanevičiaus pasakėčių leidėjo prakalba (1829), kurioje 
pažymima, kad Poškos „plunksna daug visokiose eilėse pažįstama 
visiems yra“. Biliuotas užrašas ant Poškos antkapio taip pat atspindi 
amžininkų vertinimą ir visuomeninę Poškos reikšmę: 


Žinok, ateivi, jog tas kapas yra 
Tikro žemaičio ir garbingo vyro, 
Kurs kalbą mūsų ištaisyti troško, 
O pats vadinos Dionizas Poška. 
Norint kaip žmogai mirti atsitiko, 
Bet šlovė ano ant amžių paliko. 


Dar didesnę reikšmę Poškos kūryba turėjo XIX a. antrojoje pusėje 
ir XX a., kai ypač sustiprėjo nacionalinio ir socialinio išsivadavimo ju- 

dėjimas. Šiuo laikotarpiu kelis kartus buvo išspausdintas Poškos ,„Mu- 
žikas<...)“, surasti ir paskelbti kiti jo raštai. Demokratiniai lietuvių 
rašytojai mokėsi iš Poškos raštų vaizduoti valstietį ir jo vargus. Pošką 
didžiai įvertino marksistinis kritikas V. Mickevičius-Kapsukas, para- 
šęs apie rašytoją specialų straipsnį. 

Tarybiniais laikais buvo pirmą kartą išleistas pagal autoriaus įrankraš- 
tį patikrintas Poškos ,,„Mužiko <...>“ tekstas, paskelbta straipsnių, 
marksistiniu požiūriu nušviečiančių didelę Poškos kūrybos ir veiklos 
reikšmę lietuvių liaudies išsivaduojamajai kovai ir lietuvių literatūros 
vystymuisi. Poškos „Mužikas <...>“ buvo išverstas į rusų kalbąir pasi- 
darė prieinamas kitų tarybinių tautų skaitytojams. 


SILVESTRAS VALIŪNAS 
(1789 — 1831) 


Silvestras Valiūnas buvo vienas pirmųjų valstiečių kilmės lietuvių 
rašytojų. Jis gimė apie 1789 m. netoli Raseinių. Mokėsi Raseinių vidu- 
rinėje mokykloje, o ją baigęs, — Vilniaus Vyriausioje seminarijoje, 
kuri priklausė Vilniaus universitetui. Į seminariją jis stojo tikriausiai 
todėl, kad ten mokytis nereikėjo lėšų. Seminarijoje Valiūnas išbuvo 4 
metus (1808— 1812). Seminarijos lankytojai, be teologijos, universitete 
dar klausė lotynų ir lenkų literatūros, zoologijos, botanikos, higienos 
paskaitų ir mokėsi kalbų. Valiūnas, kaip atrodo, daugiausia studijavo 
literatūrą, ypač antikinę. 1811 —1812 m. jis lankė prof. G. Grodeko klasi- 
kinės filologijos seminarą. Baigęs seminariją kandidato laipsniu, Valiū- 
nas dvasininku netapo ir sugrįžo į savo gimtąją apylinkę. 

Išsimokslinęs, linksmas ir nepaprastai sąmojingas, Valiūnas būdavo 
kviečiamas į dvarus bajorų draugijai paįvairinti. Jis greit įsitikino, kad ten. 
žmonės skirstomi į kastas, vertinami pagal turtą ir kilmę. Nepaisydami 
Valiūno išsimokslinimo ir talento, dvarininkai ir į jį žiūrėjo iš aukšto. 
Todėl, metęs bajorų draugiją, Valiūnas apsigyveno tėviškėje. Jis pasida- 
rė vienišas, užsidaręs, melancholiškas, atsidėjo vien knygų skaitymui ir 
kūrybai. Dvarininkų, valdininkų bei dvasininkų gyvenimą ir daugelį 
jo ydų Valiūnas satyriškai pašiepdavo savo kūriniuose, tačiau pats visuo- 
meniniame judėjime nedalyvavo, tenkindamasis kultūrine-literatūrine 
veikla. Valiūnas mirė dideliame skurde ir visų apleistas 1831 m. 

Valiūnas rašė lietuviškai ir lenkiškai. Iš lietuviškų jo kūrinių tėra 
išlikę du: literatūrinis laiškas ir „Birutės daina“. Dėl pastarojo kūrinio 
Valiūnas ir nusipelno platesnio paminėjimo lietuvių literatūros istori- 
joje. 

Literatūrinis laiškas, pavadinimu „Rašančiam lietuvišką žodinį“, 
rašytas 1826 m. iš Aukšbikavio D. Poškai, atkeliavusiam paviešėti į Sto- 
kaičius, rodo, kad Valiūnas palaikė ryšius su žymesniais to meto lietuvių 
rašytojais, dalyvavo literatūriniame gyvenime, ne tik domėjosi aktualiais 
kalbos klausimais, bet ir bandė juos spręsti. 

Pradėjęs laišką retoriniais kreipiniais, aukštinančiais D. Pošką, 
Valiūnas laiško mintis toliau vysto griežtu logišku nuoseklumu, niekur 
nenukrypdamas į šalį. Iškilmingas, retoriškas laiško tonas dar labiau 
pabrėžia D. Poškos dirbamo darbo svarbumą. 

Laiške visai neliečiamas asmeninis Valiūno gyvenimas. Laiškas išti- 
sai skirtas lietuvių kalbos žodyno problemoms. Jis pradedamas kreipi- 
musi į D. Pošką, kuris 


<...>jau skęstantį nuog prapulties krašto 
Nort gelbėti žemaičių liežuvį per raštą<...). 


Po šio kreipimosi Valiūnas ima nagrinėti tarmių gerumo, grynumo ir 
bendratautinės literatūrinės kalbos klausimus. Atkreipdamas D. Poškos 
dėmesį į tai, kad į Paprūsėje gyvenančių lietuvių kalbą dėl nepalankių 
istorinių sąlygų yra įsimaišiusių daug vokiškų žodžių ir kad ten neišgir- 
si „tikru vardu vadinant mažiausio daiktelio“, Valiūnas pabrėžia, kad 
ir kitose tarmėse yra nemaža svetimybių. Būdinga, kad jis pasisako ir 
prieš D. Poškos proteguojamą Viduklės tarmę, kurią, kaip (geriausią, 
išlaikiusią gryniausią kalbą, šis buvo norėjęs imti literatūrinės kalbos 
pagrindu: 

Nesivilk, jog tik tikra kalba to pasviečio, 

Kur tavo dienas saulė pirmąkart apšvietė, 


Kad Viduklė nuog vidaus Žemaičių praminta, 
Kad ir kalba tos vienos šalies negadinta. 


Valiūno nuomone, ir D. Poškos tarmėje netrūksta lenkiškų žodžių. 
Keldamas reikalą gryninti literatūrinę kalbą ir pabrėždamas lietuvių 
kalbos senumą, turtingumą, grynumą, Valiūnas tvirtina, kad žodyno 
sudarytojo uždavinys — atskirti svetimus žodžius, „parodyt, kur ne mūsų 
yra, iš kokios kalbos, kuriuo tiek laiku pribiro“. Į literatūrinę kalbą jis 
žiūri kaip į nacionalinę kalbą, bendrą visam etnografiniam lietuvių gy- 
venamam plotui. Lietuvių kalbos žodynas, jo manymu, turįs patenkinti 
aukštaičius ir žemaičius, jie turį rasti jame „visus žodžius“. Valiūnas 
pabrėžia haudišką literatūrinės kalbos pagrindą, pasisako prieš nevyku- 
sių naujadarų kūrimą: 
Taipogi, kad lietuvis ir žemaitis rastų 
Visus žodžius toj knygoj ir radęs suprastų, 
Kad tie žodžiai nebūtų iš naujo praminti, 
Bet ant visos Žemaičių pasaulės aptrinti; 
Jei kur naujai sutverti, tegul nežnyb' ausis, — 


299 


Tokias knygas žemaičiai ir skaitys, ir klausis, 
O kitaip, — jei persargos! tos neužlaikysi, — 
Sau pats skaityti knygą storą parašysi. 


Į D. Pošką Valiūnas žiūri su didele pagarba, kaip į svarbaus nacio- 
nalinio uždavinio vykdytoją. Į jį esanti atkreipusi akis visa lietuvių tau- 
ta, kurią Valiūnas per plačiai supranta (lietuviams jis priskiria latvius ir 
prūsus). Laiško pabaigoje jis sako, kad D. Poškai užtikrinta „palaimin- 
ta garbė“, jeigu jis tokiu keliu eisiąs. 


„Birutės daina“. Žymiausias ir populiariausias Valiūno kūrinys yra ,„Bi- 
rutės daina“ (,,„Dūmojimas seno žemaičio ant kalno Birutos“).- Visai 
autentiško jos teksto neturime. Yra žinių, kad ją taisė D. Poška, kurio 
rankraščių ir nuorašų rinkinyje („„Bitelė Baublyje“) išiko vienas jos nuo- 
rašas, — atrodo, seniausias (ne vėlesnis kaip 1824 metų) ir autentiš- 
kiausias, rašytas paties D. Poškos ranka, bet nežinia, ar jau kiek taisytas, 
ar dar ne. Daug plačiau buvo žinomi kiti „Birutės dainos“ variantai (pvz., 
L. Jucevičiaus). Pagrindinis skirtumas tarp D. Poškos nuorašo ir vėliau 
užrašytųjų „Birutės dainos“ variantų yra tas, kad Poškos nuoraše 
Birutė vadinama „gero bajoro dukterimi“, o kituose — „vargdiene 
mergaite“. Liaudyje prigijo tik pastarasis dainos variantas, nes ir D. Poš- 
kos tekstas, nežiūrint tvirtinimo, kad Birutė buvusi „gero bajoro duktė“, 
duoda pagrindą Birutę laikyti paprasta liaudies mergaite. Toks Birutės 
vertinimas iš tradicijos jau įsigalėjęs mūsų literatūroje. Tarp D. Poškos 
nuorašo ir vėliau užrašytųjų dainos variantų yra ir daugiau skirtumų. 
Pavyzdžiui, D. Poškos tekste sakoma: „Kol buvom ponais Liet" vos, 
Kuršių ir Prūsų“, o kai kuriuose kituose —,„Kol buvom ponais ir Gudų 
ir Prūsų“. Pagaliau D. Poškos tekstas visomis savo meninės išraiškos 
priemonėmis ir kalba yra daugiau literatūrinis, o vėliau užrašytieji 
„Birutės dainos“ variantai yra žymiai liaudiškesni, artimesni liaudies 
dainoms. 

„Birutės daina“ priklauso istorinių dainų žanrui. Tai vienas pirmųjų 
įstorinės tematikos kūrinių lietuvių literatūroje. Joje autorius atkūrė 
legendą apie Kęstutį ir Birutę, pirmą kartą pasirodžiusią XVI a. plačiosios 
redakcijos Lietuvos metraščiuose ir iš jų patekusią, įau kiek praplėstą, 
į M. Strijkovskio „Kroniką“, kuri tikriausiai ir buvo pagrindinis Valiūno 
šaltinis. 


1 Perspėjimo. 

Dainoje vaizduojama Birutė, Palangos mergaitė, kuri, nešdama žve 
įojantiems broliams lauknešėlyje pietus, sutinka kunigaikštį Kęstutį, 
jojantį kovoti su kryžiuočiais. Birutės grožio sužavėtas, Kęstutis pasiū- 
io jai savo ranką. Birutė, nors ir buvo pasižadėjusi Perkūnui saugoti 
skaistybę, nusilenkia kunigaikščio valiai ir sutinka būti jo žmona. 

„„Birntės dainoje“ su meile piešiama praeitis — krikščionybės dar 
nepriėmusi Lietuva. Joje autorius nemato feodalinio išnaudojimo, so- 
cialinės nelygybės. Jis aukština valstybinį Lietuvos savarankiškumą, 
lietuviškų giminių susijungimą į vieną valstybę: 

Ten, kol laimingos buvo dienos mūsų, 
Kol! buvom ponais Liet'vos, Kuršių, Prūsų<... >. 


+ 


Aukštindamas praeitį kaip kontrastą dabarčiai, idealizuodamas se- 
novę, Valiūnas stoja prieš savo meto feodalinės diduomenės kastinį 
uždarumą, viešpataujančių sluoksnių atsiribojimą nuo liaudies. Tuo 
pasireiškė demokratinės Valiūno tendencijos. Birutę jis pavaizdavo ne 
kilminga kunigaikštyte, o paprasta vargdiene mergaite, kurią išsirenka 
sau žmona kunigaikštis Kęstutis. Birutės paveiksle matome tipišką lie- 
tuvaitę valstietę, — tokią, kokia ji buvo XIX a. tikrovėje, kokia ji yra 
ir liaudies dainose: 

Savo ji darbo marškinius dėvėjo, 
Trumpą rainuotą sijoną turėjo; 

Ant plaukų pynės — rūtų vainikėlis, 
Ant balto kaklo — gintaro varstelis. 


Valiūno Birutė — pirmasis liaudies moters paveikslas lietuvių lite- 
ratūroje. 

„Birutės daina“ yra aukšto meninio lygio kūrinys. Daina pasižymi 
kompozicijos, pasakojimo, vaizdavimo ir meninės išraiškos priemonių 
paprastumu ir natūralumu. Pradedama ji, kaip tail būdinga legendai, 
vietos, su kuria susiję vaizduojami įvykiai ir asmenys, apibūdinimu, 
ir tuojau pereinama į Birutės charakteristiką, pavaizduojamas jos susiti- 
kimąs su Kęstučiu. Centrinė dainos vieta — Birutės ir Kęstučio susiti- 
kimas. Čia autorius ne tiek pasakoja, kiek vaizduoja veikėjus, jų per- 
gyvenimus. Kęstutis vaizduojamas pagrindinės veikėjos Birutės akimis. 
Autorius iš būtojo kartinio laiko, kuriuo pasakoja, pereina į esamąjį 
laika: 

Reg" širvą žirgą, o šalmą meškinį, 
Blizgančius rūbus, šarvus ir kilpinį <...>. 

Tokiu būdu autorius pasiekia didesnio intymumo, vaizdavimo be- 
tarpiškumo, kurį dar labiau sustiprina Kęstučio ir Birutės dialogas bei 
Birutės gestų, jos reagavimo į Kęstučio žodžius apibūdinimas: 

Tai girdėdama mergelė gėdinga, 
Jauna Birutė, skaisti, išmintinga, 
Žemyn mėlynas akeles nuleido, 
Atsidūsėjo ir puolė ant veido. 


Šiame apibūdinime, kaip ir visame kūrinyje, ryšku pasakojimo nai- 
vumas. Geriausias tokio pasakojimo naivumo pavyzdys gali būti Kęstu- 
čio kreipimasis į Birutę: 

„„Kas nors tu esi* — deivė ar mergelė, — 
Priimki mano ranką ant šio kelio!..“ 


Vaizduodamas Birutės ir Kęstučio susitikimą, Valiūnas stengiasi 
išlaikyti tolimos praeities koloritą, idealizuoja savo herojus ir jais žavisi, 
rašo naiviai intymia intonacija. Todėl Birutės ir Kęstučio susitikimo 
pavaizdavimas daro romantinės idilės įspūdį. Idiliška nuotaika vyrauja 
ir visame kūrinyje. 

„Birutės dainos“ poetika aplamai yra literatūrinė, tačiau kai kurio- 
mis savo priemonėmis ji artima liaudies poetinės kūrybos meninei iš- 
raiškai. Jokių ypatingesnių poetinių priemonių, išskyrus epitetą, Valiūnas 
nepanaudojo. Tiek jo žodynui, tiek sintaksei būdingas liaudies dainų 
paprastumas, natūralumas. Daug panašumo su liaudies dainomis turi 
„Birutės dainos“ mažybinės — maloninės formos, epitetai, įvaizdžiai. 
Tačiau dėl to nereikia Valiūno laikyti sekėju liaudies dainomis. Jo 
kilmė ir gyvenimas liaudies tarpe, kur nuolat skambėjo daina. padarė 
jam šias priemones savas, įprastas ir nulėmė jų pasirinkimą, juo la- 
biau kad tik jomis ir buvo galima sukurti teisingą, liaudžiai savą Biru- 
tės paveikslą. Antra vertus, ryšys su liaudimi ir jos kūryba padėjo Valiū- 
nui išvengti klasicizmo sausumo ir dirbtinumo. 

Valiūno „Birutės daina“ greit išpopuliarėjo liaudyje, buvo jos pa- 
sisavinta ir dainuojama. Ji žadino nacionalinį sąmoningumą. 1828 m. 
ji buvo išspausdinta Varšuvoje einančiame „Kolumbo“ žurnale, skirta- 
me kelionių aprašymams, kaip priedas prie Palangos aprašymo. Vėliau 
ji daug kartų buvo spausdinama įvairiuose lietuvių liaudies dainų rinki- 
niuose (S. Daukanto, A. Juškos ir kt.). 


* Kas tu bebūtum. 

Stambiausias Valiūno kūrinys lietuvių kalba buvo „Palemono kontu- 
bernija“ — satyrinė komiška poema, nukreipta prieš dvasininkus ir pa- 
lestrantus“. Tiesioginis akstinas šiam kūriniui parašyti buvo girtuoklių 
draugija, įsisteigusi 1816 m. Palemono kontubernijos vardu, kurios na- 
riai kasdien išgerdavo nustatytą alaus ir degtinės kiekį. Poemos origina- 
las yra žuvęs. Teišliko pirmosios jos dalies (varianto) vertimo į lenkų kal- 
bą rankraštis. Pirmoji poemos dalis („Į Telšių — Plungės kontuberniją“) 
prasideda himnu Bachui. Liaupsinant jo nuopelnus, pasirodo pats dievai- 
tis — jaunikaitis, sėdįs ant vyno statinės su taure rankoje. Dievaitis api- 
būdina kiekvieną girtuoklių draugijos narį, iškelia jo nuopelnus, nuro- 
do už juos gautą titulą ir einamas draugijoje pareigas. Pirmosios dalies 
pabaigoje pavaizduotas ir girtuoklio galas — mirtis ir laidotuvės. 

Antrojoje poemos dalyje („„Garbingiausiam Telšių — Plungės kon- 
tubernijos restauratoriui raportas“) buvo vaizduojama išvyka į Kalva- 
riją ir pliekiama dvasininkija, kuriai vyno butelis labiau rūpėjo nekaip 
brevijorius. Trečiojoje dalyje („Laiškas draugui apie jūros maudyklės 
Palangoje“) autorius aprašė išvyką į Palangą, satyriškai pavaizduoda- 
mas vasarotojus, nepaprastą, naują įvairių ligų gydymo būdą. 

Lenkų kalba Valiūnas parašė 24 giesmių poemą — „„Sobieskijadą“ 
ir daug eilėraščių. Jie nebuvo išspausdinti ir neišliko. Be to, Valiūnui 
priskiriamas lenkų kalba parašytų eilėraščių ciklas ,,Mąstymai“, tačiau 
jų autorystės klausimas dar nėra galutinai išaiškintas. 

Platesnės visuomeninės reikšmės turėjo tik lietuviškoji Valiūno kūryba. 





SIMONO DAUKANTO BIBLIOTEKA 





Suradus autentišką S. Daukanto knygų sarašą ir restauravus jo bib- 
lioteką Lietuvių literatūros institute, atrodo būsiant pravartu 1) pateik- 
ti pilnesnių ir tikslesnių duomenų, leidžiančių susidaryti S. Daukanto 
turėtos bibliotekos vaizdą, 2) tais duomenimis remiantis, padaryti kele- 
tą išvadų, paryškinančių ir kiek kitaip nušviečiančių kai kuriuos jo in- 
telektinio gyvenimo, išsilavinimo, veiklos bei kūrybos momentus, ir 3) su- 
pažindinti su restauruotąja biblioteka. Šių tikslų siekiant, tenka ne tik 
peržvelgti žinias, tiesiogiai liečiančias biblioteką, bet atkreipti dėmesį 
ir į S. Daukanto aplinką, į jo lektūrą, pažiūras į mokslą, į jo siekimus. 


I. S. Daukanto bibliotekos likimas ir žinios apie ja 


S. Daukantas savo testamente (1862) paveda kun. I. Vaišvilai per- 
imti iš Lauryno Vambuto knygas ir — esančias dėžėj — parduoti (pinigus 
išdalinti vargšams), o esančias ant stalo — perduoti brolio sūnui Jurgiui 
Daukantui, besimokančiam Telšiuose. Žinoma, ten buvo tik jo bib- 
liotekos dalis. Kitos knygos buvo išsklaidytos įvairiose vietose, daugiau- 
sia pas gimines?, nes į gyvenimo pabaigą S. Daukantas dažnai keitė zyve- 
namąją vietą, pastovios lyg ir nebeturėjo. Besikraustant dalis knygų tik- 
riausiai žuvo. M. Davainis-Silvestraitis pasakoja girdėjęs, kad 1363 m. 
S. Daukantas dalį savo knygų sudeginęs“. Vargu ar tai tiesa, nes jo 
knygos ne politinio turinio. Neabejotina, kad po S. Daukanto mirties, 
nors didžiąją jo palikimo dalį saugojo Kauneckiai (S. Daukanto sesers 
Anastazijos vaikai), jo knygos ir rankraščiai dar labiau išsiblaškė, ir ne- 
maža knygų Žuvo, bent jų likimas nežinomas. 


* [Davainis-Silvestraitis M.]Medega S. Daukanto biiografijai. Shenandoah 
Pa, 1898, p. 18. 

2 Iš Daukanto prierašo kataloge (taip vadinsime jo ranka rašytąjį knygu sąrašą) 
matyt, kad jų daug padovanojęs Andriaus Daukanto sūnums. 

* įDavainis-Silvestraitis M.] Medega <...> p. 18. 

S. Daukanto bibliotekos pagrindinė dalis liko Kivyliuose pas Kaunec- 
kius. 1886 m. E. Volteris savo etnografinės kelionės metu su ta bibliote- 
kos dalimi susipažino ir gailėjosi neturėjęs pakankamai laiko jos aptvar- 
kyti. S. Daukanto palikimas jau tada buvęs iš dalies išblaškytas, bet bio- 
lioteką dar atrodžiusi turtinga, ypač veikalų iš Lietuvos istorijos, ir, 
E. Volterio manymu, galinti būti lietuvių tautinio muziejaus pagrindų.* 

Kauneckiai ilgą laiką saugojo S. Daukanto biblioteką, o paskum 
perdavė Lietuvių mokslo draugijai Vilniuje. Penktame visuotiniame 
draugijos susirinkime 1911 m. liepos mėn. komiteto sekretorius 
1910—1911 m. apyskaitoje pranešė: 

„<...> šių metų pabaigoj iš d-ro Ferdinando Kaunackio ir jo gimi- 
nių Mokslo Draugijai paaukota Simano Daukanto biblioteka, 
sudėstyta aštuoniose skryniose, kuri dar tebėra ne suskaityta“?. 

O šeštame draugijos susirinkime 1912 m. birželio mėn. pateikti tiks- 
lesni duomenys, nes dovanotos knygos jau buvo inventorizuotos: 

„<...> dr. Ferdin. Kaunackis, aukodamas likusią Daukanto 
biblijoteką, pavedė Draugijai 345 veik. iš 563 tomų““. 

Paskum tos knygos buvo išskirstytos po visą draugijos biblioteką, 
dalis net į dubletus pateko. Kažkodėl J. Basanavičius nenorėjo jų laikyti 
atskiru rinkiniu. 

Remiantis Lietuvių mokslo draugijos inventorine bibliotekos knyga 
„„Catalogus librorum N 8 (1909-1912 a)“, buvo padarytas šių knygų s4- 
rašo nuorašas ir paskelbtas „XXVII knygos mėgėjų metraštyje“ 
(1937, II, p. 58—70). Ten pataisytas vienas kitas netikshumas veikalo 
pavadinime, autoriaus ar išleidimo datos nurodyme, iškeltas klausi- 
mas, ar nebus tarp S. Daukanto knygų patekusių mokyklinių Kaunec- 
kių vadovėlių ir vėlesnių leidinių; bet sąrašas liko plačiau neaptartas 
ir nepalygintas su pačiomis knygomis. Šis sąrašas ir buvo lig šiol beveik 
vienintelis šaltinis, norint susipažinti su S. Daukanto biblioteka ir dary- 
ti išvadas apie jo lektūrą, polinkius. 

Surastas Lietuvių literatūros instituto rankraštyne paties S. Daukanto 
ranka surašytas jo turimų knygų katalogas (N Inv. R. 980) yra pilniau- 


* WolterE. Litauische Schriftsteller des 19. Jabrhunderts. Ti. Simon Dowkont. — 
„Mitteilungen der Litauischen Litterarischen Gesellschaft“. Heidelberg, 1893, IiL, 
S. 261. O6 sTHorpabuveckod n0e3xKe no JInTBe a )Kmygu neTO0M 1887 rona, ctp. 58. 

5 Iš Liet. Mokslo Draugijos Kronikos. — „Lietuvių Tauta“. Vilnius, 1911, 
Ii, p. 135. : 

“ Ten pat, p. 298. 

sias ir autentiškiausias dokumentas jo bibliotekai pažinti. Tuo katalo- 
gu daugiausia ir bus čia remiamasi. 

Katalogas yra raštinės knygų formato, 66 numeruotų lapų, padarytas 
pagal raides (kiekvienai raidei 4—6 p.) alfabetine tvarka. Knygos įra- 
šytos pagal autorių ar (rečiau) veikalų antraščių pirmąsias raides, pažy- 
mint autorių (dažniausiai pavardę, bet gana dažnai ir visus vardus), 
veikalo pavadinimą, leidimo vietą, datą, tomų skaičių ir kainą (ne visuo- 
met). Įrašytos 332 knygos (iš tikrųjų tėra 317, nes 15 po dukart įrašyta)“, 
beveik visos, atrodo, vienu metu (vienoda plunksna ir rašalu). Tik ke- 
liolika knygų prirašyta vėliau, lyg skubant, kitu rašalu, kartais tepažy- 
mint tik pavadinimą ar autorių (o kartais autorių ir leidimo metus). Dide- 
lė dalis vėliau prirašytų knygų įrašytos antrą kartą. Tarp jų vėlyvesnių 
leidinių nėra, ir galima manyti, jog visas katalogas beveik vienu metu 
sudarytas. Jo pirmame puslapyje (vėl kitu rašalu) S. Daukanto ranka įra- 
šyta: 

„„Te tytuly ksiąg w tym Rejestrze spisanych znajdujące bez krzyžykow 
są darowane Panom Dowkontom Mitkajekim Pana Andrzeja Dowkonta 
synom w roku 1852 *iM przezemnie Szymona Dowkonta“. 

Kadangi kataloge 1850 ar vėlyvesnių metų leidinių nėra, o yra ke- 
letas 1849 m., tai galima, tuo remiantis, apytikriai nustatyti jo surašymo 
datą. Atrodo, katalogas sudarytas ne anksčiau kaip 1850 m., gal ir ne 
vėliau, bent nedaug vėliau. Tą spėjimą paremia ir biografiniai duomenys. 
Tuo laiku kaip tik prasideda naujas S. Daukanto gyvenimo laikotar- 
pis. 1850 m. jis baigė rašyti ,„Pasakojimus“ ir jau daugiau istorinių veika- 
lų neberašė. 1850. VI. 29 jis gavo 3 mėnesius atostogų, kurias dėl akių 
ligos užtraukė. Metų gale paprašė atleisti iš tarnybos ir persikėlė pas 
M. Valančių. 1852 m. buvo susipykęs su M. Valančium?, Jo literatūri- 
nė veikla silpnėja, jis pats dažnai kilnojas iš vienos vietos į kitą, sirguliuo- 
ja. Tur būt, ir knygų mažiau tesistengė įsigyti, o turimas ėmė dalinti. 

Šiaip ar taip, visų S. Daukanto turėtų knygų šis katalogas neapima, 
bet jis duoda jo bibliotekos branduolį, parodo knygas, turėtas didžiau- 
sios veiklos, kūrybingiausiu laikotarpiu. 





*" Kad tikrai ta pati knyga dukart įrašyta, o ne du tos pačios knygos eg- 
zemplioriai, rodo tai, jog, kai turėta du ar daugiau egzempliorių, pažymėta tai šalia 
autoriaus. 

5 Iš prirašytų vėliau tik Kraševskio „Litwa“ II t. yra 1850 m. 

* Lietuviškoji Enciklopedija. K., 1937, VI, p. 152— 153. 

Atskirų žinučių apie S. Daukanto turimas ar norimas įsigyti knygas 
duoda jo laiškai (T. Narbutui, F. Kuršaičiui)!, Viena kita jo bibliotekos 
knyga minima „Lietuvių bibliografijoje“ kaip bibliografimė retenybė. 


II. S. Daukantas ir knyga 


S. Daukantas buvo plačių ir gilių užsimojimų žmogus, nepaprastai 
kantrus ir ištvermingas mokslinės medžiagos Lietuvos praeičiai pažinti 
rinkėjas, mokslo brangintojas, šviesos skleidėjas, norėjęs pakelti liaudies, 
iš kurios buvo kilęs, kultūrinį lygį. Knygos buvo jo dėmesio centras, dar- 
bo priemonė. Tarp jų jis visą savo amžių praleido. Knyga paryškina jo 
charakterį, vidinį gyvenimą. 

Iš Kalvarijos mokyklos S. Daukantas išėjo su tvirtais pasiryžimais, 
nes pėsčias, su 10 rublių kišenėj, tikriausiai paramos iš niekur negaudamas 
(kun. S. Lopacinskis, anksčiau jam padėjęs, tuo laiku mirė), atkeliavo į 
Vilnių baigti gimnazijos ir toliau studijuoti. Jis čia tegalėjo pasitikėti 
tik savo ištvermingumų, kantrumu, atkaklumu. Nors Vilniaus gimna- 
zijoje, kai S. Daukantas joj mokės (1814 — 1816), mokslui sąlygos nebuvo 
visai palankios!!, tačiau jis laiką sėkmingai išnaudojo mokslui, pasižy- 
mėdamas savo rašiniais. 

Tuo laikų Lietuvoje ir Lenkijoje apskritai pagyvėjo intelektinis, 
kultūrinis gyvenimas. Vilniaus universitete klesti tikslieji mokslai, sklei- 
džiamos šviečiamojo amžiaus idėjos, realizuojami Edukacinės komisi- 
jos idealai, ruošiami žmonės krašto švietimui. Stiprėja neohelenizmas. 
Susidomėta Lietuvos praeitimi, teise, kalba, etnografija. Tiriama spaus- 
tuvių, mokslo įstaigų istorija, senieji raštai ir knygos. Prisimintinas 
J. F. Bentkovskio veikalas ,„Historya Literatury Polskiej <...>“ (1814), 
J. Lelevelio liudijimu,!* paskatinęs visus ieškoti praeities paminklų, 
sužadinęs senų knygų meilę, net bibliomaniją. 

Vilniaus universiteto profesoriai, didžiąja dalimi užsieniečiai, įpra- 
tę prie turtingų bibliotekų, rinkinių, teigiamai veikė ne tik studentus, 
juos sudomindami moksline literatūra, bet ir universiteto bibliotekos 
augimą. Universiteto biblioteka G. E. Grodeko sutvarkoma ir gausiai 


10 Janulaitis A. Daukanto laiškai. — ,„Mūsų senovė“. K., 1922, t. I, kn. 4—5, 
p. 690— 795. 

1 Cepe6pakore M. B. HcTropuueckiūi owepkb CTONBTHArO CyIECTBOBAKIA 
BunenckoK I-4 rumHasin. I (1803—1862). Bunpma, 1903, cTp. 20, 41. 

12 Lelewel J. Bibljograficznych ksiąg dwoje. Wilno, 1826, II, str. 161. 

papildoma: 1803 m. turi 9000 veikalų, 1812 m. — 13254, o prieš 1826 m. — 
40000 t.B 

G. E. Grodekas, kaip profesorius, neohelenizmo skelbėjas, antikinio 
grožio garbintojas, antikinės išminties mokytojas, turėjo studentams 
nepaprastai didelės įtakos (filomatų susirinkimai buvo lyg G. E. Grode- 
ko seminaro tęsinys'4). Jis supažindindavo su naujausia moksline litera- 
tūra, ragino sekti mokslo pažangą!?, G. E. Grodekas neabejotinai traukė 
S. Daukantą, turėjo jam įtakos. Jau pirmaisiais savo studijų metais 
(1816—1817) S. Daukantas buvo G. E. Grodeko klasikinio seminaro 
lotynų Kiteratūros grupės dalyvis!* — kartu sų A. Mickevičium, T. Zanu, — 
nors jis studijavo moralinių ir politinių mokslų skyriuje, ir tas semi- 
naras visai nebuvo jam privalomas. Kad ir vėliau, net senatvėj, G. E. Gro- 
deką jis tebelaikė autoritetu, rodo juo rėmimasis, polemizuojant dėl Za- 
moilksio lietuviškumo: „,„<...>sam Grodeck <...> Litwinom go przy- 
znawat“17. 

S. Daukantui turėjo įtakos ir prof. I. Onacevičius, dėstęs statistiką 
(tada populiarų mokslą) ir istoriją, pasižymėjęs nepaprasta skaičių at- 
mintimi, mokėjęs paveikti Jjaunuomenę, kad savarankiškai studijuotų, 
rinktų medžiagą savo krašto praeičiai tirti. Jis buvo baigęs mokslus Ka- 
raliaučiuje ir ten prisirinkęs daug medžiagos iš kryžiuočių archyvo. Atlie- 
kamu nuo privalomų kursų laiku prof. I. Onacevičius skaitė Lietuvos 
istoriją. Jis buvo sudaręs platų istorinių šaltinių leidimo planą, tik, deja, 
universitetas jo nepalaikė?, S. Daukantas vėliau jį vadina laiškuose ge- 
riausiu savo draugu!?. 

Prisimintina ir lietuvių studentų būrelio veikla. Būrelis turėjo pla- 
čią programą, buvo susirūpinęs lietuvių kalbos kultūra, liaudies švie- 
tirau, mokslo populiarizacija. Jo nariai ieškojo senų lietuviškų leidinių. 
Tai matyti ir iš 5. Stanevičiaus prakalbos naujam „Universitas lingua- 
rum Lituaniae“ leidimui 1829 im. S. Stanevičius kalba daugelio vardų. 
Minėdamas geriausias knygas, iš kurių galima mokytis lietuvių kalbos, 


*š Brensztejn M. Bibljoteka Uniwersytecka w Wilnie do roku 1832. Wyda- 
nie II. Wilno, 1925, str. 62. 

4 Oko J. Seminarjum filologiczne G. E. Grodka. Wilno, 1933, str. 2, 80. 

*5 Ten pat, p. 52. 

15 Ten pat, p. 39. 

17 Janulaitis A. Daukanto laiškai <...> p. 750. 

28 Janowski L. Wszechnica Wilenska 1578— 1842, Wilno, 1921, str. 19, 

*8 Janulaitis A. Daukanto laiškai <...> p. 743. 

ir pirmenybę suteikdamas M. Daukšos „„Postilei“, sako: „<...> wos 
tyktay trys Wyjlniuje rastv galiėjome“. S. Daukantas priklausė tam bū- 
reliui ir visą savo gyvenimą, atrodo, stengėsi realizuoti j0 programą. 
Pažymėtina, kad jis vėliau įsigijo M. Daukšos ,,Postilę“. 

Tikslių, konkrečių žinių apie S. Daukantą Vilniaus universitete turi- 
me kol kas mažoka. Tėra prieinamas vienas šaltinis jo lektūrai pažinti — 
universiteto bibliotekos skolinamų į namus knygų registracija??. iš 
registracijos knygos matyti, kad 1816. IX. 28—1821. XII. 29 S. Dau- 
kantas buvo pasiskolinęs 9 knygas. Atrodo labai maža, bet ne daugiau 
skotinos savo studijų laiku ir A. Mickevičius, J. Slovackis, nes skolinimas 
studentams buvo labai ribotas. Jie galėio gauti knygą į namus 15 dienų, 
besiruošdami egzaminams moksliniam laipsniui, rašydami konkursinius 
darbus ir kitais retais atvejais, bet ir tai su profesoriaus garantija?! Iš 
S. Daukanto pasiskolintų knygų trys buvo antikinės literatūros veikalai: 
Saliustijus (paimta 1816. IX. 28, grąžinta XII. 2), Ciceronas (1818. IV. 23 
— VII. 1), Homero „Iliada“ (1818. VII. 24— IX. 6); du istoriniai: A. Ko- 
jelavičiaus „Historiae Litvaniae“ (1817. III. 9— MI. 19) ir L. Gornickio 
(1527 — 1603) „„Dzieje w Koronie Polskiej“ (1820. IV. 23 — VI. 4); du tei- 
sės: anglų teisininko J. Seldenio (1584 — 1654), antikos ir rytų teisės Ži- 
novo, ,„Uxor Ebraica“ (1820. II. 31— V. 20) — apie žydų vedybas ir 
ištuoką, — ir garsiojo olandų teisininko H. Grotijaus (1583— 1645) 
„„De iure belli ac pacis“ (1821. XII. 29 — 1822. VI. 30), kur pagrindžiama 
valstybinė ir tarptautinė teisė; vienas —iš lenkų literatūros — E. Druž- 
backos (1695—1765) eilėraščiai (1817. V. 5— V. 28)? ir vienas — iš 
vaikų literatūros — vokiečių pedagogo ir rašytojo J. H. Kampės 
(1746-—1818) „Simtliche Kindermžrchen“ (1819. IV. 16— VI. 24). 

Gal susiras dar universiteto skaitykloje skaitomų knygų registraci- 
niai ano meto įrašai, ir tada bus galima susidaryti apypilnį S. Daukanto 
lektūros vaizdą. 

Universitete S. Daukantas subrendo, baigė formuotis, nusistatė gai- 
res visam gyvenimui. Ne dėl karjeros mokės ir dirbo. 





20 Lietuvos TSR Mokslų akademijos rankraščių skyriuje Nr. 111 ,„Dzieūnik 
požyczania xiąg Zz Biblioteki Uniwersytetu Wileūskiego <...> (1805— 1821)“. 

21 Brensztejn M. Biblioteka Uniwersytecka w Wilnie do roku 1832. Wydanie 
Ii. Wilno, 1925, str. 106. 

22 E. Družbacka aprašė kaimo gyvenimą („Keturios metų dalys“); brangino 
paprastumą, natūralumą, nuoširdumą, labai mylėjo gamtą. 

Vilniuje jis parašė pirmąjį savo veikalą — ,„Darbay senuju Lituwiu yr 
Žemaycziu“ (1822), iš kurio vėliau išaugo kiti jo istoriniai veikalai. „Dar- 
bų <...>“ prakalboje pabrėžė: „mėkslas yr gudribe gymynes ira Amžy- 
na yr wysū didžiause garbė <...>“, skatindamas mokytis ir dirbti, kad 
lietuviai pasivytų kitas tautas, tuo pačiu įsipareigodamas darbui ir pats. 
S. Daukantas nori duoti daugiausia, ką gali, imasi sunkiausių uždavinių 
— parašyti Lietuvos istoriją ir parūpinti lietuviams visų sričių reikalin- 
giausios populiarios literatūros. Jis žino, kiek tokie užsimojimai gali 
pareikalauti jėgų, ištvermės, sveikatos, neturint turto, laisvo laiko, tur- 
tingos bibliotekos, tačiau tėvynės meilė verčia jį nepavargti, nenusiminti, 
ištverti. Ir kažin, ar rastume kitą tokį darbštumo ir ištvermingumo pa- 
vyzdį tada visoje Lietuvoje. Bet ir S. Daukanto galva kartais nusvirdavo, 
pamačius, kad negali visko padaryti, kaip norėtų, kaip reikėtų. Ir pasku- 
tinio S. Daukanto istorinio veikalo prakalboje prasiveržia jo skundas, nes 
neturtas per daug jau slegia jį: ,,Kaipo-gi sunku yra neturcziui ką noris 
gerą padaryti savo vientaucziams, veltu jis trumpins savo pailsį, veltu 
nesziosis kningų riszinčlį laipiodamas isz vieno czZiu- 
kuro į kitą vis vildamos bene gaus pragumo pažvelkti, ką tenai ra- 
szo apie Lietuvių tautą, kad tuom tarpu alkis ir nuogis skatins jį dieną 
ir naktį kitą darbą sunkiai dirbti“2š. Nors S. Daukantas pavadino save 
vargo pele, nors vargai ir sunkūs darbai palaužė geležinę jo sveikatą, 
tačiau jis nesuguro savo pasiryžimuose ir ligi mirties liko ištikimas sa- 
vo idealams. Tai rodo ir tas pats moto, kurį jis padėjo pirmajame (1822 m.) 
ir paskutiniame (apie 1850 m.) savo veikale: ,„Non est generosorum ho- 
minum res alienas guaerere et pati sua per ignaviam amitti“. 

Iš pacituoto S. Daukanto pasisakymo aišku, kuriomis knygomis 
labiausiai jis domėjosi. Turime dar ir M. Valančiaus liudijimą: „Visi 
mokslai, visokios knygos, jei nerašė apie žemaičius, jo aky- 
se neturėjo jokios vertybės. Priešingai by-kokis tėpliojimas apie 
Lietuvą, ypatingai žemaitiškai, į entuzijazmą jį pakeldavo“?*. Laiškuose 
S. Daukantas irgi daugiausia kalba apie istorinius veikalus. Bet tai ne 
vienintelė jį dominusi sritis. 

S. Daukantas daug ruošė ir spausdino populiarių knygelių prakti- 
niams gyvenimo reikalams, vadovėlių, tai turėjo sekti ir literatūrą įvai- 





2 Pasakojimai apie Veikalus Lietuvių tautos senovėje, paraszyti per Simoną 
Daukantą Philosophijos Magistrą, 1850 metuose. Pirmas iszleidimas. Bitėnai, 
1893, p. 3. 

** Janulaitis A. Simanas Daukantas. Vilnius, 1913, p. 34. 

riais klausimais. Reikšmingi šiuo atžvilgiu jo pasisakymai tų knygelių 
prakalbose: 

„Skajtidams' rasztus ape ugnį, radau naudingą ugnęs 
kningėlę nu Prusū wiresnybęs swietuj apskelbtą metuose 1802 <... “23, 

„<...> man rimoient ape tėki stokojemo mediū musū kraszti 
ikrito į rąnką kningelę ape rinkimą mediū siektū, korę cze 
iszgėldęs <...> skėlbo“*“, 

„„Historyos Justino“ vertimo prakalboje rašo: „Nes iog iki sziol to 
menciaus senowės raszto neatsirado geresnė: todiel rodies 
mon naudingu, tą kningelę parguldite i Žimaitiū kalba“ (rankraštis, p. 11). 

Be to, S. Daukantą domina visi lietuviški raštai, ypač senosios kny- 
gos. Tai ypač ryšku laiškuose*?. „Dajnių Žiamajtiū“ pratarmėje jis sa- 
kosi girdėjęs, kad A. Strazdelis išleidęs lietuviškas dainas, ir nusiskundžia, 
jog netekę jų matyti (p. XI). Teiraujasi taip pat apie lietuvių kalbos gra- 
matikas ir žodynus*ė. 

Išlaiško V. Andrejauskiui (Andrzejewski) paaiškėja dar viena sritis, do- 
minusi S. Daukantą, nors tiesiog ir nesusijusi su jo pagrindiniais darbais. 
S. Daukantas ragina Andrejauskį mokytis, gilintis į pasirinktą dalyką, 
o laisvomis valandomis skaityti naudingas istorines knygas arba kelio- 
nių aprašymus, bet ne romanus, kurie nieko gero neduodą, gaišiną tik 
laiką ir klaidiną jaunas galvas (,„mlody umyst w obtąkanie wprowadza- 
ją“).2? Šis patarimas leidžia manyti, kad S. Daukantas mėgo kelionių 
aprašymus ir nelabai tevertino grožinę literatūrą, ypač populiariausią 
XIX a. žanrą — romaną. 

Tenka dar paliesti klausimą apie knygų įsigijimą. S. Daukantas sva- 
jojo apie didelę biblioteką, kurioje būtų surinkti Lietuvos praeitį liečią 
leidiniai ir dokumentai, bet tokios Lietuvoje nebuvo“. Nėra abejonės, 
kad jis pats norėjo bent svarbiausius veikalus įsigyti. Tačiau nuolatinė 
kova su skurdu ir noras padėti giminėms neleido jam kartais ir būtiniau- 
sių leidinių nusipirkti. 1848 m. jis rašo T. Narbutui metęs istoriją, negalė- 


25 Ugnęs —kningėlę <...> apskėtbę Antonas Wajnejkis. Petropilie, 1849, p. 5. 

26 Pamėkimą kajp rinkti medinės sieklės pargėldę <...> Jonas Purwys. Petro- 
pilie, 1849, p. 17— 18. 

27 Janulaitis A. Daukanto laiškai. —,,Mūsų senovė“. K., 1922, t. I, kn. 5—6, 
p. 785— 789. 

2 Ten pat, p. 774, 783. 

29 Ten pat, p. 779. 

30 Ten pat, p. 787; „Pasakojimai <...>“ p. 3 (prakalba). 

damas įsigyti knygų.*! Kitame laiške pasisako, kad, neturėdamas po ran- 
ka Muchanovo, Dogelio, grafo Rumiancevo paskelbtų dokumentų rinki- 
nių, daug dalykų turėjęs nusirašyti. Išlikę S. Daukanto laiškai rodo, kad 
jis susirašinėjo su žymiais asmenimis, norėdamas gauti tikslesnių infor- 
macijų apie naujus leidinius ir, jiems tarpininkaujant, tų leidinių įsigyti. 
Jis pats dažnai taip pat nurodo kitiems, kuriuo ;būdu geriausia gauti 
tą ar kitą knygą, paliBo su knygynais ryšius. 

Kaip matyti iš S. Daukanto laiškų ir įrašų išlikusioje jo Kakaišiss 
dalyje, knygų jis gaudavo dovanų. Atsilygindamas už jas, nusiųsdavo savo 
leidinių. 

Reziumuojant daugiau ar mažiau atsitiktines žinias, atrodo, kad 
S. Daukanto daugiausia domėtasi šiomis sritimis: Lietuvos istorija, lie- 
tuvių kalba (senaisiais rašytojais, gramatikomis, žodynais), teise (jis pats 
buvo teisių magistras), praktiniais mokslais, populiarizacija, vadovėliais, 
kelionių aprašymais. Prisiminus skolintas iš universiteto bibliotekos 
knygas, G. E. Grodeko seminaro lankymą, galima manyti, kad ir 
antikinė literatūra užėmė nepaskutinę vietą S. Daukanto bibliotekoje. 


Ii. S. Daukanto biblioteka apie 1850 m. 


Remiantis paties S. Daukanto rašytu knygų katalogu, galima susida- 
ryti konkretų jo bibliotekos vaizdą ir daryti kai kurių tikslesnių išvadų 
apie jo bendrąjį išsilavinimą, mėgstamiausias sritis, pagrindinius žinių 
šaltinius, erudiciją, žinių platumą. Tenka konstatuoti, kad katalogas 
neapima visų surašymo metu S. Daukanto turėtų knygų, nes kai kurie 


31 Janulaitis A. Daukanto laiškai. — „Mūsų senovė“. K., 1922, t. I, 
kn. 5—6, p. 771. Knygų kainos, palyginti su jo alga (343 sidabr. rubliai metams), 
buvo gana aukštos. Jo kataloge kai kurių knygų kaina pažymėta. Keletą iš jų pami- 
nėsiu: 

1.,„Dziatynski A. T. Hrab. Statut Litewski Zygmunta Starego 1529 r. Poznad. 
1841 ... 10 Rub.“. 

2. „Eichhoff F. G. Parallėle des langues de V'Europe et de UInde. Paris 
1834... 10 Rub. srebrem.“ 

. „„Homeri Hias Graece et Latine Amsteleadami. 1784. 2 Rub. srebrem.“ 
. „D. Junii Juvenalis Saiyrae Lipsiae 1801 2 Tom 4 Rub. srebiem“. 
.„Jucewicz Adam Ludw. Litwa.— Wilno 1846 1 Tom 2 Rub. 50 Kop. sreb- 


Ib 


rem. 
„„Karamzin Istorija Gosudarstva Rossijskago . Sanktpeterburg 1819 g. 

e wydanie. 13 Tom 12 Rub. srebrem.“ 

„Kraszewski J. I. Historia miasta Wilna. Wilno 1841 i 

Litwa we dwGch tomach. razym 4 Tom 9 Rub. srebrem“. 


drugi 


apa 


EE 

leidiniai, jo turėti, kaip matyti iš laiškų, prieš surašymą, katalogan ne- 
įtraukti“? Gal būt, ne visos knygos buvo vienoje vietoje. 

Be to, nežinia, kurias knygas S. Daukantas įsigijo atsitiktinai, pasi- 
taikius gerai progai, ir kurioms įsigyti nieko negailėjo. Kaina tik mažos 
knygų dalies kataloge tepažymėta, ir tai daugiausia vėliau, kitu rašalu. 
Ji pažymėta ir tų knygų, kurios buvo gautos dovanų. Kai kurias knygas 
6. Daukantas įsigijo, tur būt, dovanoms besimokantiems giminaičiams, 
nes jų pažymėta po kelis egzempliorius. 

Nežinoma, kaip 5. Daukantas savo bibliotekos knygas buvo sugru- 
pavęs, o jo turėta ir bibliografinių leidinių, pavyzdžiui, prancūzų biblio- 
filo Briune (J. Ch. Brunet) „Manuel! du libraive ou de Vamateur des liv- 
res“ (1814), kuriame sužymėta apie 40000 prancūzų ir lotynų kalba knygų. 
Norint sistemingai peržvelgti S. Daukanto biblioteką, yra būtinas jos 
sugrupavimas. Toks sugrupavimas čia ir bandoma padaryti, duodant 
kiekvienos grupės ir jos poskyrių veikalų skaičių, paminint iš jų 
bent svarbiausius ir pažymint tuos klausimus, kuriais S. Daukanto tu- 
rėta literatūros. 


1. ISTORIJA (111) 
2) Teoriniai istorijos klausimai ir pagalbiniai 
mokslai (7) 

Mišle (J. Michelet) įvadas įvisuotinę istoriją (1835), Viko (S. B. Vico) 
apie Mišle istorijos filosofiją (1835), Hegevišo (D. H. Hegewisch) įva- 
das į istorinę chronologiją (1811); chronologinės lentelės, kritinė reli- 
gijų istorija, archeologija, mitologinis žodynas. 


b) Istoriniai šaltiniai (20) 
Lietuvos, prūsų ir latvių istorijai (16) 

Aktai iš Lietuvos Metrikos (P. Muchanovo „C6opuuk“ 1836), 
Aktai Vakarų Rusijos istorijai (3 t.), Prūsų — Foigto (J. Voigt) ir Lie- 
tuvos — Račinskio (E. Raczynski) diplomatiniai kodeksai, Acta borus- 
sicą, Scriptores rerum livonicarum, Alnpekės rimuotoji kronika (1817), 
Lietuvos metraščių pirmieji leidimai (I. Danilavičiaus 1827, T. Narbuto 
1846), senosios kronikos — J. Ereibergo, L. Davido, Vygando Marburgie- 





3 „Ondine“ (,,Mūsų senovė“, 1922, Nr. 4—5, p. 763), Sirvydo pamokslų 1845 m. 
leidimas (ten pat, p. 785). 

čio, Puzili (J. von der Pusilie); Lianua (G. de Lannoy) kelionė Lietu- 
von, K. Simonavičiaus (C. Siemenowicz)š* ,,De arte magnae artileriae“ 
(1650). 

Rusų ir lenkų istorijai (4) 

HnaTueBckax JeTONMHCB (1843), Supplementum ad historica Rus- 
siae monumenta (1848), M. Grabovskio ir A. Pšezdzeckio ,,Zrzėdia do 
dziejėw polskich“ (1843). 

c) Lietuvos istorija (21) 

M. Strijkovskio kronika (1846), A. Kojelavičiaus ,„Historiae Litva- 
niae“, Šlecerio (A. L. Schlėzer) „Geschichte von Litauen <...>“, Lie- 
tuvos kultūros istorija (J. Jaroševičiaus „„Obraz Litwy“, L. A. Jucevi- 
čiaus „Litwa“, J. I. Kraševskio „Litwa“ ir „Wilno“, M. Balinskio ,„Wil- 
no“), Narbutų (Teodoro ir Justino), A. G. Krauzės, Gervaiso (L. Ger- 
wais), Kocebu (A. von Kotzebue „Switrigal“) veikalai, J. Albertrandžio 
„„Panowania Henryka Waleziusza i Stefana Batorego“?*, Haidenšteino 
(R. Heidenstein) ,„De bello moscovitico“ (1588)38, Lietuvos bažnyčių 
įstorija (J. Lukaševičiaus ir M. Valančiaus veikalai), veikalai apie Klaipė- 
dą, Lietuvos archeologiją (E. Tiškevičiaus). 

d) Prūsų ir latvių istorija (17) 

Foigto (J. Voigt),, Geschichte Preussens“, J. Leono „Historia Prusiae“, 
Šiuco (C. Schitz „„Rerum prussicarum historia“), Rusoveno (B. Russo- 
wen), Jerno (Th. Hiūrn), G. Merkelio („Die Letten < ...)“, 
„„Vorzeit Lieflands“), Gadebušo (F. K. Gadebusch „Livlindische Jahr- 
biūcher“), F. Kruzės („„Erliuterungen zu den Necrolivonicis“), K. E. 
Napierskio veikalai. 

e) Graikų ir romėnų istorija (12) 

Istorijos — Žili (J. Gillies), Ėrano (A. H. L. Heeren), J. Lelevelio, 
Pukevilio (M. Pougueville); ssnybės — Tomos (Bello Thoma), J. Leleve- 
lio; graikų ir romėnų mitologija (J. Humberto), kelionės po antikinį 
pasaulį — Bartėlemi (J. J. Barthėlemy) „Voyage du jeune Anacharsis“, 
„Pausanias“. 


33 Lietuvių kilmės, garsus artilerijos žinovas. Jo veikalas išverstas į vokiečių, 
prancūzų, anglų, olandų kalbas. 

34 Būdinga, kad kataloge S. Daukantas šio veikalo autorium įrašo Onacevičių, 
kuris jį buvo tik redagavęs. 

3 Rašyta Cezario pavyzdžiu. 

f) Rusų, lenkų, slavų istorija (11) 


N. Karamzino „HcTropua rocyjapcrEa poccnžckoro (IL leid., 1819), 
F. Kruzės ,„Russische Alterthimer“, Siestšencevičiaus (S. Siestrzen- 
cewicz) „„Precis des recherches <...>“, Helmoldo ,„Chronica slavorum“, 
T. Volianskio „Listy o starožytnošciach stawianskich“; T. Vagos populia- 
rioji Lenkijos istorija, J. Lelevelio, V. Kadlubko, M. Višnevskio (,„Pomni- 
ki“) veikalai. 


g) Kitų tautų istorija (23) 


Šlecerio (A. L. Schlėzer) „Allgemeine nordische Geschichte“, Ėrano 
(A. H. L. Heeren) ,„Manuel historigue du systėme politigue <...>“, 
Male(P. H. Mallet) „Histoire de Dannemarc“ (1763 — 1788), Makiavelio 
(N. Machiavelli) „Histoire de Florence“ (1789), Šuberto (F. W. Schu- 
bert) redaguoti ,„Historische und literūrische Abhandlūungen“ (1832); 
veikalai apie kryžiaus karus, normanų žygius, Vokietijos istoriją, anglų 
parlamentą, genealoginės lentelės, Fridricho II veikalai, italų respublikų 
istorija, Irlandijos istorinė apžvalga. 


2. LITERATŪRA (60) 
a) Antikinė (35) 


Homero „Iliada“ graikų ir lotynų kalbomis (1679 ir 1784 m. leidi- 
mai), Horacijus, Vergilijus (abu su vertimu į prancūzų kalbą), Juvenalio 
satyros, A. Persijaus Flakaus satyros, Ciceronas, Fedro pasakėčios 
(keturių leidimų), Ovidijus, Klaudianas““, Pitagoro priežodžiai. 

5 chrestomatijos (I graikiška, 4 lotyniškos — iš Livijaus, Saliustijaus, 
Cezario...). 

Istorikai — Rufas, Herodotas (1608 m. leidimas — graikiškas ir 
lotyniškas), Justinas, Polibijus, Plutarchas, Tacitas, Tukididas, Nepotas. 


b) Naujesnių laikų (6) 

A. Mickevičiaus ,,Konrad Wallenrod“, Šatobriano (F. R. Chateau- 
briand) „„Gėnie du christianisme“ (1809), Bualio (N. Boileau Des- 
prėaux) ,„Oceuvres“, Žanli (S. F. de Genlis3") „Les diners du baron 
d'Holbach“ (1822), Eda, Floriano „Numa Pompilius“. 

3 IV a. mūsų eros poetas. 


37 Prancūzų rašytoja (1746— 1830), rašiusi vaikų auklėjimo klausimais, romanus, 
dramas. 

c) Lietuvių literatūra (14) 
Senieji raštai (10) 

B. Vilento ,„Evangelijos“ (1579, defektuotas egzempliorius), J. Bret- 
kūno „Postilla“ (1591, defektuotas egzempliorius)**, M. Daukšos „Pos- 
tilla“*9 (1599), K. Sirvydo „Dictionarium trium linguarum“ (1713) ir 
pamokslai (1629), „,„Ewangelije polskie i litewskie“ (1690), „„Naujas tes- 
tamentas“ (1701 ir 1727), „Balsas širdies“ (1801). Kariu paminėtina ir 
latvių biblija („„Biblia lotewska cala najrzadsza“, 1689). 


Daukanto laikų literatūriniai leidiniai (4) 

L. Rėzos išleisti K. Donelaičio „Metai“ (1818), L. Rėzos dainų rin- 
kinys (1843), L. Rėzos „Aisopas“ (1824), L. A. Jucevičiaus ,,Przystowia 
ludu litewskiego“. 

Literatūros istorija (5) 

L. Rėzos ,„„Philologisch——kritische Anmerkungen zur litthauischen 
Bibel“ (1824), P. Kepeno „O NipoKcxOK ASKA, A3bIKe MH JIATEPATYPe JiM- 
TOBCKKX HapojoB“ (1827), J. Lelevelio „„Bibliograficznych ksiąg dwoje“ 
(1823), S. B. Lindės „„Historisch kritischer Beytrag zur slawischen Lite- 
ratur“, Tetau (W. T. A. von Tetau) „Die Volkssagen Ostpreussens Lith- 
auens und Westpreussens“ (1837). 


3. TEISĖ, POLITIKA (23) 


a) Lietuvos teisė(10) 


Lietuvos Statutas (1819), veikalai apie statutą (I. Danilavičiaus, 
A. T. Dzialinskio, S. B. Lindės), T. Čackio „O litewskich i polskich pra- 
»wach“, A. Korovickio apie civilinį procesą; lenkų ir lietuvių įstaiymų 
žodynas (1810), lenkų ir lietuvių seimų konstitucijos 1643 — 1677 m. 


b) Teoriniai teisės ir politikos klausimai, kitų 
kraštų teisė (13) 
V. Strojnovskio „O ycnomnax“ (180999, J. B. Rakoveckio „„Prawda 
ruska“ (1820), J. Lelevelio ,,„Historyczne pomniki iezyka 1 uchwai pols- 





3 S. Daukanto įrašyta ,najrzadsza“ (retenybė). 

* S. Daukanto įrašyta: „K. Dauksza Omilije Litewskie na caty rok. Wilno, 
1589“. Tas pats veikalas S. Daukanto minimas ir ,,(Būde“ (1935 m. leid., p. 54). V. Bir- 
žiškos „Lietuvių bibliografija“ težino M. Daukšos 1599 m. ,„Postilę“, kuri išliko 
ir S. Daukanto palikime. 

40 Veikalas, sukėlęs daug triukšmo; išverstas iš lenkų kalbos (,,O ugodach dzie- 
dzicėw z wžošcižnami“, 1808) S. Daukanto draugo V. Anastasevičiaus. Jame įrodinė- 
jamas baudžiavos panaikinimo būtinumas. 

kich i mazowieckich“ (1824), S. L. B. Pufendorfo „„De jure naturae et 
gentium“ (1744) ir Oto Everardo kritika (,„Observationes ad Pufendor- 
fium“), M. J. Bentamo „Thčorie des peines et des rėcompenses“ (1825), 
S. Lochovskio „Regulae juris“ (1727), Makiavelio (N. Machiaveili) ,,Prin- 
ceps“ (1598), Goge (Goguet) „De Uorigine des loix <...>“ (1778), 
Mabli (G. B. de Mably, 1709 —1785) ,„Gesprūche des Phocion“*!, Sid- 
nėjaus (A. Sidney) ,,Discours sur le gouvernement“. 


4/KALBOTYRA, PRAKTINIS KALBOS MOKSLAS (39) 
a) Kalbotyra (lyginamoji, lietuvių) (13) 


Enslino (Th. Ch. F. Enslin) „„Bibliotheca philologica“, apimanti 
kalbos mokslo veikalus 1750 — 1839, F. Adelungo ,„Bibliotheca sanscrita“ 
(1837), P. Boleno ,,Uber die Verwandschaft zwischen der Lithauischen und 
Sanskritsprache“, Aichofo (F. G. Eichhoff) „Parallėle des langues de 
P Europe et de VInde“ (1836), Šavė (H. J. Chavėe) „Lexicologie indoeu- 
ropėenne“ (1849), pagrindinis A. F. Poto veikalas „„Etymologische For- 
schungen“ ir ,„De Borussio — Lithuanicae tam in slavicis guam letticis 
lingnis principatu“ (1837), Faterio (J. S. Vater) ,,„Analekten der Spra- 
chenkunde “ ir apie prūsų kalbą, G. H. F. Neselmano „Die Sprache der 
alten Preussen“ (1845). 

K. G. Milkaus ,„Anfangsgrūnde einer Littauischen Sprachlehre 
mit Lexicon <...>“ (1800), F. Kuršaičio ,Beitrūge zur Kunde der lit- 
tauischen Sprache“ (1843). 


b) Žodynai (13) 


Daugiausia lotynų (5) ir prancūzų kalba (4); F. Bobrovskio „Stownik 
taciūsko-polski“ (2 t., 1841-1844); Grosės (G. E.W. Grosse) ,„W6rterbuch 
zu dem Corn. Nepos“; Buasto (P. C. V. Boiste) ,„Dictionnaire universelle 
de la langue frangaise“ (su etimologijomis, susilaukęs labai daug 
leidimų), ,,Dictionnaire de Vacadėmie Frangaise“ (1776), Potockio pran- 
cūzų-lenkų kalbų (1813), žymiausio lenkų XVII a. filologo Knapskio 
(G. Cnapii) ,,Thesaurus polono — latino — graecus“ (1643,3t.), G. F. Sten- 
derio „„Lettisches Lexikon“ (1789). 


*1 Veikale įrodinėjama, kad politika turi derintis su moralės dėsniais. 

c) Gramatikos, skaitymų knygos, pasikalbėjimai (13) 


Daugiausia lotynų kalbos gramatikos (5) — E. Geisto, Cumpto 
(C. G. Zumpt), Brederio (Ch. G. Broder, 1828), E. Alvaro (1819), 
M. Plagemano ir L. Oto (1821); po vieną — graikų, vokiečių, pran- 
cūzų, latvių. 


5. GEOGRAFIJA, KELIONĖS (23) 
a) Geografija (9) 


Meisa ir Mišelio (A. Meissas et Michelot) „Dictionnaire de gėographie 
ancienne et moderne“, Lenkijos geografinis žodynas, Bremseno (K. M. 
von Brėmsen) ,„Russland und das russische Reich“, Folgerio (W. F. Vol- 
ger) „„Handbuch der Geographie“, apie Irlandiją, atlasai (2). 


b) Kelionės (14) 

J. R. Forsterio „Geschichte der Entdeckungen und Schiffahrten im 
Norden“ (1784), Magelano kelionė aplink žemę, kelionių aprašymai 
(daugiausia prancūzų kalba) — į Afriką, Rytų Indiją, Egiptą, Abisiniją, 
Braziliją, Norvegiją, Suomiją, Helgolandą, Beludžistaną, Azijos Rusiją, 
Babilono griuvėsius, Romą, Čenstakavą. 


6. PEDAGOGINIAI IR FILOSOFINIAI KLAUSIMAI (8) 


Jakobo (L. H. Jacob) „„Grundriš der allgemeinen Logik“ (1810), 
A. Neanderio „Genetische Entwicklung der vornehmsten gnostischen 
Systeme“ (1818), Ch. Volfeno ,„Von den Kraften des menschlichen 
Verstandes“ (1742), Gizo (F. Guizot) ,„„Conseils de morale <...)“ 
(1829). 

J. J. Vagnerio ,„System des Unterrichts“ (1821), Folbendingo (M. J. 
Ch. Vollbending) ,,Praktisches Lehrbuch zur naturgemūssen Unterrichts- 
kunst und zur Gesamtbildung des Geistes und Herzens der Jugend in 
Volksschulen“ (1813), Klobušickio (P. Klobuschicki) „„Bildungs Regeln 
zur Erziehung der Kinder fūr Eltern und Erzieher“ (1841). 


7. PRAKTINIAI MOKSLAI, MOKSLO POPULIARIZACIJA, 
VAIKŲ LITERATŪRA (19) 
a)Žemės ūkis ir kiti artimi dalykai (11) 
Knygelės apie mėšlą, tvartus, įvairius ūkinius patyrimus, gyvulių 
gydymą, bitininkystę, avilius, girių apsaugą; vadovėlis kepėjams. 

b) Populiari medicina (5) 


HR. F. Paulizkio ,„Medycyna dla ludu wiejskiego“ (1849); knyge- 
lės apie gydymą be gydytojo, akių ligas, hipochondriją, receptai. 


c) Vaikų literatūra (3) 


J. H. Kampės veikalai: „Theophron“ (1832), „„Sittenbūchlein“ 
(1831), Masono (I. Z. Masson) „„Encyclopėdie des enfants ou abrėgė 
de toutes sciences“ (1804). 


8. TIKYBINĖ LITERATŪRA (18)*2 
9. S. DAUKANTO RAŠTAI (9943 
10. VARIA (7) 


Liudvigo (Ch. F. Ludwig) ,,„Handbuch der Botanik“ (1800); Dis- 
kau (Ch. J. F. von Diekau) ,„Naturgeschichte der Nachtigall“ (1779); 
karo inžinerija. 

Iš periodikos tėra vienas „„Kmiotek“ (1842— 1847 m.). 

Šie duomenys apie kiekvienos srities veikalus — jų kiekį ir pobūdį — 
verčia daryti kai kurių išvadų ir dėl paties S. Daukanto, reviduoti 
nusistovėjusias pažiūras. 

Pirmiausia krinta į akis gausumas sričių, kuriomis domėjosi S. Dau- 
kantas. Atsižvelgiant į S. Daukanto būdą, galima manyti, kad jis jomis 
domėjosi lygiagrečiai, o ne paeiliui. Vargu ar keitėsi su laiku jo skonis, 
polinkiai, o tuo pačiu ir lektūra. S. Daukanto polinkių būta labai pasto- 
vių. Tai rodo eilė pavyzdžių. Buvo minėti S. Daukanto žodžiai (1848) 
T. Narbutui, kad jis metęs Lietuvos istoriją, bet štai po poros metų ma- 
tome jį baigiant paruošti ketvirtąjį savo istorinį veikalą — „„Pasakojimus 
<...>“ Ir iki pat mirties besirūpinantį to veikalo išleidimu. 1853 m. 
S. Daukantas dar prašo F. Kuršaitį parūpinti jam iš archyvų dokumentų 
nuorašų ir atsiųsti istorinių veikalų. Tas pat ir su kalbos mokslu. 1822 m. 
„Darbuose <...>“ S. Daukantas rašė, kad lietuvių kalbą reikia dailinti. 
Jis pats jautėsi turįs jėgos gražia kalba rašyti, bent galįs to pasiekti. 
Ir vėliau visą laiką S. Daukantas savo kalbą tobulina, turtina, taiso. 
1853 m. jis prašo Kuršaitį D. Kleino gramatikos ir kitų kalbinių vei- 
kalų. 

2 Daugiausia lietuvių kalba. 


43 Visi jo veikalai įtraukti katalogan pagal slapyvardžius, lyg būtų rašyti įvairių 
autorių (Purwys Jonas, Wangys Jonas, Ragaunis Jonas, Dewinakis J. ir t. t.). 

Antras dalykas, kurį skaitmenys akivaizdžiai parodo, — vienų sri- 
čių veikalų skaitlingumas didesnis, negu lauktume, kitų mažesnis. Iš 
S. Daukanto pasisakymų buvo aišku, kad jis domėjosi įvairiomis prak- 
tinio gyvenimo sritimis. Tikėtumės didesnio tos rūšies veikalų skaičiaus. 
Tačiau bibliotekoje jų visai maža. Matyt, S. Daukantas jų nerinko, ne- 
sistengė įsigyti, toms sritims skyrė mažiau dėmesio. Tie dalykai greičiau- 
siai buvo jam svetimi, ir tik didelis atsakingumo jausmas prieš liaudį, 
kuriai visas jėgas skyrė, vertė jį ir tais dalykais domėtis. Kitas reikalas, 
paėmus geografiją, keliones, antikinę literatūrą. Antikinė literatūra savo 
gausumu užima trečią, geografija ir kelionės ketvirtą vietą bibliotekoje. 
Tų sričių veikalai tiesioginiams S. Daukanto darbams nebuvo reikalin- 
gi. Populiarios geografitos jis, tiesa, bandė duoti, išversdamas J. H. Kam- 
pės „„Robinzoną jaunesnįjį“ („„Rubinačio Pelūzės gyvenimas“), bet to 
Kampės veikalo visai nėra S. Daukanto bibliotekos kataloge! Antikinė 
literatūra jo taip pat labai mažai tegalėjo būti panaudota savo raštuose, 
tik istorikai kartais paminimi, o iš grožinės literatūros tėra vienas Ovi- 
dijus kartą „„Būde“ pacituotas. O tuo tarpu savo bibliotekoje S. Dau- 
kantas turi visus žymesniuosius antikos kūrėjus poetus, ne kartą net 
kelių leidimų. Prisimintina šia proga jo skolintos iš universiteto biblio- 
tekos knygos, klasikinės filologijos seminaras ir G. E. Grodekas. Ma- 
tyt, universitete S. Daukantas giliai pamėgo antikinę literatūrą ir visą 
gyvenimą ją brangino. Ar nereikėtų todėl literatūros istorikams atkreip- 
ti į tai dėmesį ir paieškoti antikinės literatūros įtakos S. Daukanto raš- 
tams. 

Dar daugiau dėmesio kreipti į antikinės literatūros poveikį S. Dau- 
kantui verčia naujosios literatūros veikalų skaičius jo bibliotekoje. Jų 
čia palyginti labai maža. Iš naujųjų žymių rašytojų S. Daukan- 
tas beveik nieko savo bibliotekoje neturėjo: veltui ieškotum jo 
kataloge Ruso, Herderio, Šlegelio, Bairono, Getės, Šilerio, Puški- 
no, Lermontovo, nors kai kurie iš tų rašytojų tuo metu jau buvo po- 
puliarūs Lenkijoje ir Lietuvoje. Ir A. Mickevičiaus „,„Konradą Valenro- 
dą“ S. Daukantas įsigijo, tur būt, tik todėl, kad veikalo medžiagą imta 
iš Lietuvos istorijos. Bet tai nereiškia, kad šitie rašytojai S. Daukantui 
buvo nežinomi. Jaučiami ir S. Daukanto veikaluos jų idėjų atgarsiai. 
O prisiminęs, nors ir ne literatūrinėm temom rašydamas, Kerderį, S. Dau- 
kantas prideda jam epitetą — garsusis („stawny“)*4, Tačiau naujoji lite- 

** Janulaitis A. Daukanto laiškai. — „Mūsų Senovė“, 1922, Nr. 4—3, p: 721. 

ratūra jo netraukė. Jos atžvilgiu buvo, matyt, taip nusiteikęs, kaip minė- 
tam laiške Andrejauskiui išsireiškė. 

Trečias dalykas, į kurį reikia atkreipti dėmesį, — nemažas skaičius 
grynai teorinių, atskiras mokslo disciplinas pagrindžiančių veikalų 
(istorijos, kalbotyros, teisės, filosofijos, pedagogikos)**. S. Daukantas 
s2vo raštus teskyrė liaudžiai, vengdamas juose gilaus mokslinio svarsty- 
mo, teorinių samprotavimų, išvedžiojimų. Tai kam buvo reikalingi jam 
tie veikalai ? Pavyzdžiui, veikalai iš lyginamosios kalbotyros, kurią prak- 
tiškai S. Daukantas labai mažai kur tegalėjo panaudoti. Tad ar jam rū- 
pėjo paskutinis mokslo žodis, ar jis norėjo būti nuodugniai susipažinęs 
ir populiariai rašydamas, o gal jo turėta stiprių teorinių polinkių, žinojimo 
troškulio, vertusio jį siekti pačių mokslo gelmių? Atkreiptinas dėmesys 
ir į S. Daukanto mokslinius laipsnius (kandidato, magistro), kuriuos jis 
įsigijo universitete. Tikriausiai ne dėl karjeros jų siekė, nes niekur 
jais vėliau nesititulavo. 

Ta proga iškeltinas klausimas, ar pačiam S. Daukantui terūpėjo tik 
populiarioji istorija, ar jis norėjo liaudžiai pateikti mokslo pasiektus re- 
zultatus. Juk jis siekė pervertinti kitų darbą, remdamasis šaltiniais, savo 
akimis pažiūrėti į praeitį. Tad kas nulėmė jo istorinių veikalų populia- 
rų pobūdį? Savi polinkiai ar liaudies reikalai? Ar S. Daukantas šiuo at- 
žvilgiu ieškojo kompromisų, ar savęs atsisakė? Į tuos klausimus padėtų 
atsakyti jo darbai moksliniams laipsniams gauti, bet jie neišlikę, net jų 
temos nežinomos. Atsakymą tegalėtų duoti jo darbų visumos analizė. 

Vis dėlto, atsižvelgiant vien į teorinių veikalų gausumą S. Daukanto 
bibliotekoje, ar nereikėtų reviduoti beveik visuotinės pažiūros, kad S. 
Daukantas buvęs menkas istorikas, atsilikęs nuo savo amžiaus istorikų, 
kad iš jo veikalų, esą, tegalima tik pasimokyti, kaip nereikia rašyti istori- 
jos. Ypač tas revidavimas būtinas, atsižvelgus į jo amžininkų darbus, nes 
S. Daukantas, nors ir labai kuklus būdamas, drįso pasakyti pirmasis 
kitiems kelią praskynęs*“. 

S. Daukanto bibliotekoje krinta į akis gausumas senų garsių knygų 
ir senų leidimų kiekis. Nors S. Daukantas sekė naująją literatūrą, nebuvo 
visai užsidaręs tarp praeities knygų, bet vis dėlto jaučiamas senybių pamė- 
gimas. Stačiai stebina senųjų lietuviškų raštų rinkinys. Jie, žinoma, pir- 
miausia S. Daukanto buvo renkami, kaip kalbos paminklai, bet ar 


* Tik nuostabu, kad visai nėra literatūros teorijų, retorikų. 
* Zr. „Darbų“ prakalbą. 

nenorėjo jis kartais jų visų surinkti? Taigi, S. Daukanto, matyt, būta 
bibliofilo. 

Pažymėtina, kad buvo sričių, kuriomis S. Daukantas visai nesidomėjo. 
Jo kataloge nėra nė vieno tiksliųjų mokslų veikalo (matematikos, chemi- 
jos, fizikos ar pan.). Labai maža tėra ic mokyklinių vadovėlių (iš popu- 
liaresnių pažymėtina T. Vagos istorija ir E. Alvaro gramatika). 

Kalbų požiūriu S. Daukanto knygos susiskirsto šitaip: lietuvių — 29, 
vokiečių —91, prancūzų —65, lenkų — 49, lotynų —43, rusų —7, latvių —3, 
graikų — 1, dviem kalbom (lotynų — lenkų, lenkų — rusų, graikų — lotynų, 
lotynų — prancūzų, lietuvių — lenkų, vokiečių — prancūzų, lenkų — pran- 
cūzų, rusų — vokiečių, lotynų — vokiečių) — 26, trim — 3. 


IV. Restauruotoji S. Daukanto biblioteka 


Norint susipažinti su išlikusia S. Daukanto bibliotekos dalimi, pagrin- 
dinis šaltinis yra Lietuvių mokslo draugijos inventorinė knyga — „Ca- 
talogus librorum N 8(1909—1912a)“, — kurioje įtrauktos visos Kau- 
neckio padovanotos knygos — 345 veikalai (563 t.). Skaičius, palyginti 
su S. Daukanto katalogu, didesnis, tačiau S. Daukanto knygų jame ma- 
žiau. 

Palyginus abu šaltinius, paaiškėja, kad iš S. Daukanto katalogo 
sąraše tėra 162 veikalai, vadinas, daugiau kaip pusė (183) esančių knygų 
kelia abejonių, ar jos tikrai priklausė S. Daukantui. Be to, 1643 — 1677 m. 
seimų konstitucijos S. Daukanto kataloge įrašytos kaip vienas veikalas 
(1 t.), o Lietuvių mokslo draugijos sąraše — kaip 18. Tokiu būdu au- 
tentiškų knygų skaičius dar labiau sumažėja — telieka tik 145. Kyla 
klausimas dėl likusių 183 veikalų autentiškumo. 

Dalis jų galėjo būti S. Daukanto vėliau įsigytos, o ir dalis turimų dėl 
kurios nors priežasties galėjo būti katalogan neįtrauktos. Veikalų, išėju- 
sių 1850 m. ir vėliau, sąraše yra nedaug — 23 (jų vienas išėjęs po S. Dau- 
kanto mirties — 1869). Kad iš ankstyvesnių leidinių bent kai kurie yra 
S. Daukanto turėti, abejoti netenka, nes jo paties ranka yra įrašyta „Ex 
libris Simonis Dowkont“ (pavyzdžiui, Martinelio ,,Nouveau dictionnaire 
de poche frangois —italien<...5“, Paris, 1807; Aleksejevo „„LepkoBuEri 
cAoBapb“, MockBa, 1775). Reikia žinoti, kad S. Daukantas retai kada 
knygose tepasirašydavo. Dažniausiai nėra jokio ženklo, kad knyga pri- 
klauso jam. 

Tačiau dalis knygų yra tikrai ne S. Daukanto. Peržiūrėjus įrašus 226 
lig šiol išlikusiose knygose, matyti, kad kai kurių savininkai buvo S. Dau- 
kanto giminės ar kaimynai: kun. S. J. Lopacinskioi? įrašų, skamban- 
čių gana būdingai praėjusiems amžiams“, yra 6 knygose (tikybinėse), 
kun. L. Montvido?* — 15 (daugiausia tikybinėse), Kauneckių — 22 (va- 
dovėliuose, tikybinėse), kitų 53. S. Lopacinskio ir L. Montvido knygos 
galėjo būti paveldėtos, Kauneckiams padovanotos ar laikinai duotos 
naudotis. Štai keletas pavyzdžių, kaip sunku nustatyti tikrąjį knygų 
savininką. 

1. N. Ustrialovo rusų istorijos vadovėly (1846 m. leidimas) viršuje ant- 
raštės įrašyta: „„Vikentija Kovnackago U. 289 k. 1853 g<...5“, o kita- 
me puslapyje, atrodo, S. Daukanto ranka, pažymėta: ,„Zaplocono 15 kop. 
srebrym“. 

2. A. Boldyrevo kišeniniam lotyniškai rusiškame žodyne (1841) virše- 
liniame puslapy pasirašyta — „Ex libris Waler Kownacki“, o kitame — 
ne ta pačia, bet ir ne S. Daukanto ranka įrašyta: ,,„Ex libris S. Dow- 
konti“. 

3. H. F. Paulizkio „„Medycyna dla ludu wiejskiego““ (1849) teturi 
vieną įrašą: ,„Z ksiąg L. Kownackiego w Kiwilach“, bet S. Daukanto 
kataloge ji net 2 kartu įrašyta. 

4. Antikinės literatūros veikaluose, neabejotinai S. Daukanto įsi- 
gytuose ir katalogan įtrauktuose, yra dažnai vieno ar kito Kauneckių 
parašai (net pilnuose raštų leidimuose). 

Iš tų pavyzdžių galima spręsti, kaip sunku nustatyti tiesioginiu ke- 
liu, ar knyga buvo S. Daukanto bibliotekoj, jei ji nepažymėta jo katalo- 
ge. Tik kai kurias knygas tenka neabejotinai priskirti S. Daukantui: 
1) A. Kocebu „„Preussens altere Geschichte“, vieną iš pagrindinių S. Dau- 
kanto naudotų istorinių veikalų“?, 2) Fenelono (F. Fėnėlon) „Abrėgė des 
aventures de Tėlėmague“, S. Petersburg, 1845, nes tai populiarus anais 
laikais veikalas*!, o S. Daukantas panašių veikalų, vaizduojančių anti- 





*" Daukanto giminaitis, leidęs jį į mokslus, miręs 1814 m. 

* Pavyzdžiui, ,,„Hic liber non est liber, sed in posessione Reverendi Domini <...>“. 

** Sedos klebonas, Aleksandrijos altarista, davęs lėšų Sirvydo „„Punktams sa- 
kymų “ perspausdinti (1845), miręs 1850 m. 

*0 Neįtikima būtų, kad ją, jau pasenusią, kai visi veikalai buvo parašyti, S. Dau- 
kantas būtų įsigijęs arba kad ją įsigijo Kauneckiai (nors vieno parašas joje yra), nes 
istorinių stambesnių veikalų jie, atrodo, nerinko. 

*1 A. Potockis jį vadina vieninteliu tikrai epinių prancūzų veikalu, vieninteliu 
epinės prozos pavyzdžiu pasaulinėje Kteratūroje (Potocki A. O wymowie i stylu, 
1815, I, str. 148). 

kinį pasaulį, keletą turėjo, 3) viename tome įrištus kelis veikalus 
graikų ir lotynų kalbomis — Riterhuzijaus (C. Ritterhusius) „„Notae in 
Malchum sive Porphyrium“, „Tabula Cebetis“?*, Jamblicho „Peri 
bion Pythagorikon logos“ ir kt. 

Tokiai būklei esant, ir S. Daukanto bibliotekos restauravimas pasi- 
rodė ne visai paprastas dalykas. Reikėjo apsispręsti, kurių principų lai- 
kytis, ją atrenkant. Pirmiausia norėta surasti visas knygas, Kauneckio 
dovanotas ir įtrauktas į inventorinę knygą. Išskirti jas iš kitų turimų tų 
pačių veikalų egzempliorių padėjo paties S. Daukanto parašas, tačiau 
tokių knygų buvo labai nedaug. Kitos buvo atrinktos, remiantis J. Basa- 
navičiaus pridėtu, išskirstant biblioteką, spaudu: „Sim. Daukanto“, bet 
ir tas spaudas ne visur buvo. Matyt, J. Basanavičius abejojo, ar visos iš 
Kauneckio gautos knygos priklauso S. Daukantui (dažniausiai spaudo 
nėra, jei knyga su Kauneckio ar kitų parašais). Liko dar viena žymė, 
kaip paaiškėjo, visai patikima, nesant kitų — pieštuku rašytas eilės nume- 
ris. Atrodo, kad visa gautoji S. Daukanto biblioteka, prieš inventori- 
zuojant, buvo sunumeruota. 

Pagal šias žymes buvo atrinkti 266 veikalai (373 t.). Jų tarpe S. Dau- 
kanto kataloge suregistruotų tėra tik 130. Vadinasi, nuo dovanojimo Lie- 
tuvių mokslo draugijai iki dabartinio atrinkimo yra dingę 15 veikalų 
(pagal sąrašą turėjo būti 145). 

Atrinkus Kauneckio padovanotąsias knygas ir negalint konkrečiai 
visų nustatyti, kurios neabejotinai yra S. Daukanto, o kurios jo giminai- 
čių ar kurios pagaliau pripuolamai čia įsimaišę, nusistatyta visas jas 
palikti drauge. Šiaip ar taip, didžioji jų dalis yra paties S. Daukanto ar 
jo artimųjų, kuriems jis turėjo įtakos. Pagaliau, jei J. Basanavičius būtų 
S. Daukanto biblioteką išskyręs, tikriausiai didžiąją jos dalį būtų pali- 
kęs drauge. 

Tarp 15 dingusių veikalų keletas yra labai reikšmingų — M. Strij- 
kovskio „Kronika“, J. Jaroševičiaus ,„(Obraz Litwy“. Be šių veikalų 
nebūtų tokia akivaizdi mūsų istoriografijos raida ir S. Daukanto vieta 
joje: jis užbaigė tai, ką pradėjo Strijkovskis, ir atsistojo šalia Jaroše- 
vičiaus. Todėl šie veikalai S. Daukanto restauruotajai bibliotekai paimti 
iš turimų Lietuvių literatūros institute dubletų. 


3ž Labai mėgstamas iki XIX a. pradžios veikalas (žr. Sinko T. O tradycjach 
klasycznych Adama Mickiewicza. Krakow, 1923, str. 46—47). 

Tokiu būdu atrinktoji ir truputį papildytoji S. Daukanto biblioteka 
(266 veikalai) suskirstyta į 14 skyrių. 
1. Istorijos šaltiniai 23 v. (30 t.) 
2. Lietuvos istorija 18 v. (30 t.) 
„ Prūsijos istorija 8 v. (19 t.) 
„ Latvijos istorija 9 v. (19 t.) 
„ Rusijos istorija 8 v. (19 t.) 
„ Kitų kraštų (be graikų ir romėnų) 18 v. (25 t.) 
.„ Antikinis pasaulis (literatūra, istorija) 23 v. (49 t.) 
„ Teisė 12 v. (20 t.) 
„ Kalbų mokslas (kalbotyra, žodynai, gramatikos) 29 v. 

(30 t.) 

10. Literatūra (senoviniai lietuvių raštai, beletristika, litera- 
tūros teorija, periodika) 35 v. (38 t.) 

11. Geografija 15 v. (16 t.) 

12. Praktiniai mokslai (žemės ūkis, populiari medicina), 
varia 15 v. (16 t.) 

13. Vadovėliai (be kalbų mokslo ir istorijos) 5 v. (5 t.) 

14. Tikybinė literatūra 48 v. (51 t.) 

Nors suskirstymas čia kiek kitoks, bet aiškiai matyti, kad eilės sri- 
čių veikalų skaičius pasikeitė. Sumažėjo teoriniais klausimais knygų. 
Daugiausia išliko, tiek skaičių imant, tiek pačius veikalus, istorinių 
veikalų. Daugiau nukentėjo antikinė literatūra, senieji lietuvių raštai, 
teisė, kalbotyra, pedagogika, filosofija. Padidėjo tikybinė literatūra, 
nes prisidėjo kitų palikimas. 

Apskritai tenka pasakyti, |kad sumažėjo knygų teoriniais klausimais, 
o prisidėjo daug menkos vertės dalykų — vadovėlių, tikybinės literatū- 
ros, naujesnių laikų beletristikos. 

Remiantis S. Daukanto katalogu, taip negausiu grožine literatūra, 
tenka abejoti, ar galėjo būti jo bibliotekoje tokie veikalai, kaip Merijeto 
(Marryat) „Der Flotten- Offizier“ (1837), Ambruazo (L.d'Ambroise) 
„„Kartuz“ (1849), Bokonso (J. Bocons) „„Aniela albo wzėr cnotliwey žony“ 
(1840), J. Biesiekirskio „(General Szlensheym“ (1806). Taip pat kelia abe- 
jonių N. F. Košanskio ,„(O6mas peTopukKa“ (1842 ir 1844), Peninskio 
„Tipasnja cTHxOCN102K eKua“ (1845). Remiantis šiomis knygomis, daryti 
kurių nors išvadų apie S. Daukanto literatūrinį skonį, mėgstamus vei- 
kalus būtų neatsargu. 


LL 0 B 


325 


Nors S. Daukanto biblioteka, kaip matome, yra nukentėjusi, bet 
vis dėlto išliko didžioji dalis jos pagrindinių veikalų, kuriais naudojosi 
S. Daukantas, atkurdamas Lietuvos praeitį, ir kurių fone tenka į jį žiū- 
tėti. Bibliotekos lentynose stovi Strijkovskis, Kojelavičius, Šleceris, 
L. Davidas, Kocebu, Karamzinas, Foigtas, Narbutas ir eilė šaltinių — 
dokumentų rinkinių, senų kronikų. Akį traukia antikinės literatūros 
veikalai, domina, kaip retenybės, Daukšos „„Postilės“ ir Sirvydo ,„Punktų 
sakymų“ pirmieji leidimai, XIX a. pradžios kalbotyra, seni žodynai. 

Reikia pasakyti, kad, restauruojant biblioteką, buvo tikėtasi dides- 
nių rezultatų S. Daukantui pažinti. Manyta rasti knygose jo pastabų, 
pabraukimų. Bet S. Daukantas, mėgdamas gražiai įrištas knygas, taip 
jas brangino, kad vengdavo net dėti jose savo parašą, o jei ir pasirašyda- 
vo, tai tik kaligrafiškai. Vieninteliai įrašai jose — dedikacijos, kurių iš- 
liko penketas. 

Nominatas vyskupas J. Ch. Gintila šaltai oficialiai įrašė į „„Pausa- 
nias“ dovanojąs jį S. Daukanto bibliotekai (1844). Simforionas Mieleš- 
ka savo verstose ,,Stundose“ lotyniškai pareiškia nuoširdžiausius jaus- 
mus: ,„Magnifico Domino Simoni Dowkont Consiliario Collegiali cum 
sincerrimo affectu dicat autor“. 

T. Narbutas dviejose knygose daugeliu žodžių išsako savo pagarbą, 
dėkingumą už mokslinę pagalbą ir užtikrina amžiną draugiškumą: 

„Wu Symonowi Dowkontowi na diwud szacunku, wdzięgcznosci 
za uczoną pomuc w zawodzie historycznym: niezgastej nigdy przyjazni 
ofiarowa! 1848 stycznia 7 dnia Autor“?3. 

Mikalojus Akelaitis, siųsdamas Šleicherio gramatiką, ne tik pareiškia 
pagarbą ir meilę, bet ir sulietuvina Daukanto pavardę: „Jo Miles- 
tai Prigirtiui Daugkentiui Sawo Godojemui ir Milimui dowinoja 
szitą knygą Mikatojus Akietaitis Isz Warszawos 10 diena Karweliu 
meno 1857“. 

Išlikusios S. Daukanto knygos, kaip nebylūs darbo draugai, tarp 
kurių tiek naktų praleido žymusis lietuvių istorikas, žadina mumyse pa- 
garbą didžiajam darbininkui ir skatina sekti jo pavyzdžiu. 


53 Trašyta ,,Dzieje narodu litewskiego w krėtkošci zebrane <...>“ 1847. Antroji 
dedikacija 1846 m. išleistame T. Narbuto veikale ,,Pomniki do dziejow litewskich“ 
(Bychovco kronika). 


AR PAGRĮSTA NAUJOJI VERSIJA 
APIE BAJORIŠKĄ S. DAUKANTO KILMĘ? 


Prieš tris savaites D. Butėnas paskelbė kai kuriuos duomenis iš Cen- 
triniame valstybiniame istoriniame archyve naujai surasto dokumento, 
pagal kurį išeitų, kad S. Daukantas yra ne tik bajoriškos, bet dar ir dva- 
rininkiškos kilmės (,„Literatūra ir menas“, 1964. XII. 4, Nr. 49). Dar 
šiek tiek duomenų iš to dokumento pateikė K. Grigas (ten pat), neabejo- 
damas, kad jie liečia S. Daukantą, ir iš esmės pritardamas naujajai versi- 
jai, bet stengdamasis ją kiek sušvelninti. 

Reikia apgailestauti, kad, paleidžiant tokią svarbią žinią, griaunan- 
čią visuotinį ligšiolinį įsitikinimą valstietiška S. Daukanto kilme, nebuvo 
nei ištisai paskelbtas pats dokumentas, nei išanalizuoti jo duomenys. 
Pasitenkinta užuomina, kad tie duomenys daugiau ar mažiau sutampą 
su žinomais rašytojo gyvenimo faktais. Daugeliui skaitytojų kilo abejonė, 
ar surastame dokumente iš tikrųjų kalbama apie rašytoją S. Daukantą, 
ar apie kitą asmenį. Norint klausimą išspręsti, reiktų ištirti patį doku- 
mentą. Deja, jis šiuo metu neprieinamas. Turim pasitenkinti paskelb- 
tais duomenimis ir juos paanalizuoti. 

Pirmiausia paliestini du vietovardžiai. D. Butėno žodžiais, dvari- 
ninkų Daukantų šeima dokumento surašymo metu (1816. VIII. 1) gyve- 
no „Telšių apskrities Luknikų (rusiškai Luknickoj — Lenkimų? — D.B.) 
parapijos Duseikių dvare“. Kaip matyti iš citatos, D. Butėnui buvo ne- 
aišku, ką reiškia Luknikai, ir jis mėgino juos sieti su Lenkimais. J/yk- 
AuKu (lenk. Žukniki) iš tikrųjų reiškia Luokę, esančią daugiau kaip 80 
kilometrų nuo Lenkimų (oro linija). Tuo kiekvienas lengvai gali įsitikinti 
iš I. Sprogio „Ueorpabuvecknū caoBapb ApeBHeūi JKomoūTcKOK seMAK 
XVI croneTHA“ (1888, p. 174) ir „Slownik geograficzny krėlestwa pols- 
kiego“ (t. V, 1884, p. 817), taip pat iš kitų leidinių ir daugelio dokumen- 
tų, saugomų respublikos archyvuose ir rankraštynuose. Lenkimai ru- 
siškai ir lenkiškai rašomi panašiai — Jlekkumo, Lenkimy. Tad apie 
Luokės 1r Lenkimų tapatinimą negali būti ir kalbos. Antroji vietovė — Du- 

seikių dvaras — tai, tur būt, dabartinis Duseikių kaimas (ir geležinkelio 
stotis) Ubiškės apylinkėje, maždaug 11 kilometrų nuo Luokės. 

Ar šios vietovės turi kokio ryšio su rašytojo biografija? Atrodo, kad 
ne. Pagal A. Janulaičio paskelbtus metrikų knygų duomenis S. Daukanto 
tėvas Jurgis, Jokūbo sūnus, gimė Kalvių sodžiuje (Lenkimų parapijoje); 
ten pat gimė ir būsimasis istorikas. M. Davainio-Silvestraičio surinkta 
iš rašytojo giminių medžiaga, taip pat ir kiti šaltiniai rodo, kad tėvai nie- 
kur toliau nebuvo išsikėlę. S. Daukanto motina ir palaidota Lenkimuose. 

Vertas dėmesio šiuo atžvilgiu ir tariamasis išrašas (falsifikatas) iš 
bajorystės knygų (1820. VIII. 24), S. Daukanto pateiktas kaip bajorys- 
tės įrodymas. Jeigu rašytojo tėvas būtų buvęs dvarininkas ir turėjęs 
Duseikių dvarą, kilmės išvedime tai būtų neabejotinai pažymėta. 
Bet Duseikiai ten visai neminimi. Apie tėvo turtą irgi nieko nepasakyta. 
Tik prosenelis Stanislovas Daukantas paveldėjęs giminei priklausiusią 
salą (wyspa) Sewenberg Kurše. Bet švedų karo metu jos nustojęs, ir visi 
su tos salos nuosavybe susiję dokumentai žuvę! Iš to išvada, atrodo, 
tegali būti viena, — nėra ko identifikuoti Duseikių S. Daukanto su ra- 
šytoju S. Daukantu. 

Be to, kaip pažymi pats D. Butėnas, neatitinka ir amžius. Duseikių 
S. Daukantas gimęs 1797 m., o rašytojas 1793 m. Mokymosi vieta ir lai- 
kas irgi ne visai atitinka. Apie Duseikių S. Daukantą pasakyta: ,,„Nuo 
1809 iki 1812 metų Kretingoje lankė mokyklą, vėliau iki šiam laikui 
[t. y. 1816 m.] sėmėsi mokslo Vilniaus mokyklose“. Rašytojas, kaip ži- 
noma, mokėsi pirmiausia Kretingoje (1807 — 1808 m. pasižymėjo II kla- 
sėje), paskui Žemaičių Kalvarijoje, kurioje 1814 m. baigė IV pirmametę 
klasę, ir tik tada išsikėlė į Vilnių. Tai irgi neleidžia abiejų Daukantų 
tapatinti. 

Tik vienas dalykas, kaip iš pirmo žvilgsnio atrodo, galėtų tvirčiau 
paremti naująją versiją — abiejų (Duseikių S. Daukanto ir rašytojo) tė- 
vo ir brolio vardų sutapimas. Bet vien tuo tenkintis nederėtų. Duseikių 
dvare gyveno Daukantų šeima, ir dokumente surašyti „trijų Daukantų: 
Jono, Stepono ir Jurgio sūnūs“. Išeitų, kad rašytojo dėdės buvo Jonas 
ir Steponas. O minėtame išraše iš bajorystės knygų išskaičiuoti šie S. Dau- 
kanto tėvo Jurgio broliai: Izidorius, Petras, Tadas. Vadinasi, dėdės ne- 
atitinka. Tad tėvo ir brolio vardų atitikimą, tur būt, reiktų laikyti atsi- 
tiktinumu. 

Tuo būdu naujoji S. Daukanto kilmės versija, kaip nepagrįsta, yra 
atmestina. Gal būt, nuodugniai ištyrus surastąjį dokumentą, atsiras 
naujų tvirtesnių argumentų jai paremti. Bet kol tai bus padaryta, nėra 
ko kalbėti apie bajorišką, tuo labiau dvarininkišką rašytojo kilmę. 

Dviejų Simonų Daukantų buvimas tuo pačiu metu neturėtų stebinti. 
"Tai joks išimtinis atvejis. Prieš keliolika metų paaiškėjo, kad buvo du 
Simonai Stanevičiai, kurie tuo pačiu metu studijavo Vilniaus universitete. 
V. Vanagas neseniai išaiškino, kad, be rašytojo Antano Strazdo, buvo 
dar ir kitas Antanas Strazdas, kilęs iš tos pačios apylinkės ir gyvenęs 
tuo pačiu laiku (jų amžius skyrėsi trejais metais.) 

Reiktų apdairiau ir atsargiau skelbti archyvinę medžiagą, nesivai- 
kyti sensacijų, neklaidinti visuomenės. Apgailestautina, kad reikšmingai 
jubiliejinei datai nebuvo parengta mokslinė plati S. Daukanto biogra- 
fija, kurios seniai pasigendama. 


KELETAS PASTABŲ TEKSTOLOGINHAIS KLAUSIMAIS 


Tekstologija — visai apleista filologinio darbo sritis mūsų respub- 
likoje. Tekstologiniai klausimai nesvarstomi spaudoje, beveik visai 
neliečiami recenzijose. Lig šiol neturime nė vieno rašytojo akademinio 
leidimo, kurs nustatytų bendruosius teksto paruošimo principus ir galė- 
tų būti kitiems pavyzdys. Kitų respublikų patyrimu tik iš dalies tegalime 
pasinaudoti, kadangi susiduriame su problemomis ir sunkumais, kurie 
dažniausiai tik mums būdingi. 

Labai sunkios ir nenormalios buvo lietuvių literatūros kūrimo są- 
lygos ligi pat XX a. pradžios. Nei lietuviškos mokyklos, nei normali- 
zuotos literatūrinės kalbos tada nebuvo. Literatūrinė kalba tik formavosi. 
Buvo rašoma įvairiomis tarmėmis, sekama kitomis kalbomis, kuriama 
daug naujadarų, ieškoma ir dažnai klystama. Neturėdami vilčių savo 
kūrinius išspausdinti, rašytojai jų reikiamai neišbaigdavo. Daugelis kū- 
rinių mus tepasiekė nuorašuose ar neautentiškose publikacijose — su 
žymiais pakeitimais ir iškraipymais. Todėl senųjų, ypač feodalizmo laiko- 
tarpio, kūrinių teksto paruošimas yra itin sunkus ir atsakingas dalykas. 
Jį ir norėtųsi čia bent trumpai paliesti. 

Skaitytojas nori gauti tikrą, neiškreiptą, nesužalotą, bet ir nepagerintą 
autoriaus kūrinio tekstą tiek moksliniuose, tiek ir populiariuose leidi- 
niuose, Tokį tekstą nustatyti ir yra redaktoriaus ar paruošėjo uždavinys. 
Antras uždavinys — pateikti nustatytą autentišką tekstą, ypač seną, taip, 
kad jis būtų lengviau prieinamas ir suprantamas. Abu dalykai labai 
svarbūs, bet svarbesnis yra pirmasis, nes jis yra antrojo pagrindas. Tik 
nustačius kiekvienu konkrečiu atveju tikrąjį tekstą, galima galvoti, kaip 
ji geriausiai pateikti. Pas mus, deja, dažnai teksto pateikimo problema nu- 
stumia į antrą vietą jo autentiškumo problemą. Dėl to labai nukenčia 
leidinio vertė. Būdingas šiuo atžvilgiu pavyzdys yra XIX a. lietuvių 
poezijos antologija. 

XIX a. poezijos plačios antologijos paruošimas — labai sunkus 


ir sudėtingas dalykas tekstologiniu atžvilgiu, nekalbant jau apie patį ' 

medžiagos atrinkimą. Paruošėjas, kaip matyti iš ,„Paaiškinimų“ (p. 657— 
660), norėjo tekstus imti iš patikimiausių šaltinių — autografų ir pirmujų 
publikacijų — ir pateikti Juos, labai mažai ką tekeisdamas (tik rašybą, 
tarminę fonetiką, iarmines lytis). Bet išėjo visai kitaip. Kaip iškreipti, 
nepatikimi yra šioje knygoje pateikti tekstai, gerai matyti iš paties pir- 
mojo antologijoje išspausdinto kūrinėlio — A. Klemento ,„Donis pri- 
dera“ (rašyto 1810 metais, sveikinant J. A. Giedraitį). 

„„Pastabose“ (p. 641) pažymėta, kad šio eilėraščio tekstas imtas iš 
autografo, tuo pačiu pabrėžtas jo autentiškumas. O iš tikrųjų eilėraštis 
keliose vietose labai sužalotas. Sakysim, autorius rašė: Tada paliausiu 
aplink kalbą išmanauti (viršuje paskutinio žodžio autografe įrašytas paaiš- 
kinimas rozumowač — samprotauti), o antologijoje parašyta (p. 30): 
Tada paklausiu aplink kalbą išmananti(!). 

Kai kur poros žodžių iškreipimas ar pakeitimas atima bet kokią pras- 
mę ilgesniam kontekstui. Pavyzdžiui, tame pačiame antologijos pusla- 
pyje skaitome: 

Kaip esi valdytoju Žemaičių avims, 

Taip, nors dievogarbingas tavo piemenims 
Reikalauj, idant visi <...) 

Neparstotų liežuvio, lopšy atrasto. 


Čia originalo avinės (=avidės) virto avims, piemeninis (= gany- 
tojiškas) — piemenims; be to, nors originale yra ne jungtukas, bet daik- 
tavardis — noras. Jeigu šiuos žodžius atstatysime ir po Taip išmesime 
kablelį, visas ilgas sakinys atgaus autoriaus jam norėtą suteikti prasmę 
(paskutinę eilutę reikia taip suprasti: neprarastų, neužmirštų gimtosios 
kalbos). Toliau tame pačiame puslapyje skaitome, kaip A. Klementas 
džiaugiasi, kad J. A. Giedraitis neleidžia niekinti lietuvių kalbos ir nori 
ją iškelti, nes mato, kad silpnieji apalpo. Vargu ar kas sugebės čia įžiūrėti 
bet koki ryšį ir prasmę. Ir čia, pasirodo, iškreiptas originalas, kuriame 
parašyta: kad silpnai apalpo (norėta pasakyti — labai nusilpo, vos beat- 
gaivinama). Pažymėtina dar, kad ši eilutė antologijoje pailginta vienu skie- 
meniu, 0 poroj vietų tame pačiame eilėraštyje sumažinta po vieną skie- 
menį. Kai kur paruošėjas supainiojo fonetiką su morfologija. Autografo 
veikala palaikyti moteriškos giminės daiktavardžio vienaskaitos var- 
dininku — veikala (p. 31), nors tai yra vyriškos giminės daiktavardžio 
daugiskaitos vardininkas — veikalai (= darbai, užsiėmimai; viršuje šio 
žodžio autografe parašyta zabawy). 

Panašių iškraipymų eilėraštyje yra ir daugiau. Bet ir juos ištaisius, 
dar nebūtų baigtas tekstologinis darbas. Nepakanka teisingai transpo- 
nuoti žodį, reikia ir jo reikšmę kontekste išaiškinti. Skaitytojui tai ne 
mažiau reikalinga už teisingą žodžio perdavimą. Pavyzdžiui, tame pačia- 
me A. Klemento sveikinime („Donis pridera“) autografo žodis neizey- 
dzies paverstas į neįžeidęs (p. 27) ir nepridėta jokio paaiškinimo (šio 
žodžio visai nėra žodynėlyje). Taigi, reiktų manyti, kad jis turi įprastinę 
reikšmę, bet tada visai neaiški eilutės prasmė. Autografe viršuje šio žo- 
džio parašyta nieuszkodzi — nepakenks. Tai ir yra tikroji jo reikšmė 
šioje vietoje. Be to, čia yra ne dalyvis, bet būsimasis laikas. A. Klementas 
šį žodį paėmė iš K. Sirvydo žodyno (Szkodzę kogo. Incommodo, alicui 
noceo. Ižeydžiu) ir pasidarė nesamą, netaisyklingą, tiesiog neįmanomą 
būsimojo laiko lytį. Sekdamas K.. Sirvydu, jis vartoja išspaustuvę (=spaus- 
tuvę). Antologijoje į tai nekreipiama dėmesio ir rašoma: iš spaus- 
tuvės (turėtų būti išspaustuvės) raštai tenai seniai buvo (p. 28). Toliau 
tame pačiame puslapyje rašoma: Kiti paglosto veltui sau, jog jie kalb gerai! 
Skaitytojui bus neaišku, nei ką jie sau glosto, nei koks čia glostymo ryšys 
su kalbos gerumu. Autografe žodžio glosto viršuje įrašyta podchlebiaią — 
pataikauja. Bet antologijos žodynėlyje veltui šio žodžio paaiškinimo ieš- 
kotum. Kontekste nesuprantamas ir žodžių junginys Seniai mūsų liežu- 
vio (p. 30). Vargu ar kam pavyktų atspėti, ką A. Klementas čia norėjo 
pasakyti, jeigu jis pats nebūtų davęs rakto, viršuje žodžių Seniai misų 
įrašydamas przodkow — sentėvių. Pasirodo, kad tai jo paimta iš K. Sir- 
vydo žodyno (Przodkowie. Maiores, veteres, priores nostri. Sieniey 
musu) visai mechaniškai, net linksnio nepakeičiant. Todėl ir išėjo Sėniai 
mūsų liežuvio, nors turėjo būti senių mūsų (t. y. mūsų protėvių) liežuvio 
(=kalbos). A. Klemento sveikinimo pabaigoje yra eilutė (p. 31): 

Daleisk priimti čia prinorintą raštą, 

kurią bus sunku teisingai suprasti. Daleisk priimti kiekvienas 
bus linkęs taip aiškinti: leisk man (ar kam kitam) priimti, o A. Klemento 
čia norėta pasakyti: priimk, malonėk priimti. Norėdamas išsiaiškinti 
prinorintą raštą, skaitytojas veltui suks galvą ir vartys žodynėlį. Auto- 
grafe vietoj žodžio prinorintą yra prinerintą ir viršuje įrašyta dolączone 
(prijungtą, pridėtą), taigi norėta pasakyti — kartu siunčiamą, pridėtą 
prie sveikinimo raštą. Praverstų paaiškinimas ir žodžiams paveikslą dirbu 
(= duodu pavyzdį, p. 29) — ir daugeliui kitų. 

Visi šie pavyzdžiai paimti iš XIX a. lietuvių poezijos antologijos 4 
puslapių. Panašių netikslumų, iškraipymų, neaiškumų knygoje yra šim- 
tai. Vienur jų daugiau susitelktų, kitur mažiau, nes ne visi tekstai vie- 
nodo sunkumo. 

Feodalizmo laikotarpiu ne vienas lietuvių rašytojas yra rašęs ki- 
tomis kalbomis (lenkų, vokiečių, lotynų), ir tie raštai taip pat priklau- 
so lietuvių literatūrai. Todėl svarbu, kaip atlikti jų vertimai. Skaitytojas, 
nemokąs originalo kalbos, iš vertimo norėtų pažinti kūrinį tokį, koks jis 
yra turinio ir formos, išraiškos priemonių atžvilgiu. Vertėjas neturi teisės 
verčiamo dalyko nei bloginti, sumenkinti, nei gerinti, pažanginti. Tačiau 
ne visi vertėjai šio principo laikosi. Pavyzdžiui XIX a. poezijos antolo- 
gijoje įdėtas A. Klemento eilėraščio „Tiek daug netiesos tautoje atsirado“ 
vertimas (p. 42—45) yra aiškiai supažangintas. Jame vos neprasikiša 
antiklerikalinė tendencija, kurios originale visai nėra. Tai rodo faktas, 
kad A. Klementas tik vieną kartą pamini kunigą, o vertime klebonas 
figūruoja tris kartus liaudies išnaudotojų ir prispaudėjų tarpe. 

Vertimuose taip pat yra įvairių netikslumų ir iškraipymų. Labai ne- 
maloniu pavyzdžiu gali būti A. Strazdo „Giesmės Rygos miestui pagerb- 
ti“ vertimas (p. 138 — 139). Autorius prašo vėjų valdovą Eolą paleisti 
savo dumples, kad burės greičiau neštų laivus į Rygą, o į pagalbą jam 
dar kviečia Favonus ir Zefirus. Zefiras — šilto švelnaus vėjelio sino- 
nimas, Favonas — vakaris vėjas. A. Strazdo kūrinių leidime 1938 m., 
kur ši giesmė pirmą kartą buvo išversta, Favonai buvo paversti Faunais — 
laukų ir miškų dievais. Pažymėtina, kad tarybiniame A. Strazdo raštų 
leidime 1952 m., duodant beveik ištisai naują ir kiek geresnį tos giesmės 
vertimą, ši klaida buvo ištaisyta — Fawony išversti Faonais. Bet XIX 
a. poezijos antologijoje, nors pažymėta (p. 643), kad A. Strazdo kū- 
rinių tekstai imti iš 1952 m. leidimo, „(Giesmė Rygos miestui pagerbti“ 
paimta iš 1938 m. leidimo ir tuo būdu vėl sugrąžinti Faunai. 

Ne be trūkumų 17 prozos vertimai. Paimkime, pavyzdžiui, oficialius 
raštus, dokumentus, įdėtus A. Strazdo raštų 1952 m. leidime. Dokumentų, 
duodančių tokių svarbių Žinių apie liaudies poeto asmenį, kūrybą ir 
literatūrinę veiklą, turime palyginti taip nedaug, kad reiktų iš vertėjo 
ir paruošėjo reikalauti didžiausio sąžiningumo ir kruopštumo. Deja, 
taip nėra. Iliustracijai keletas labiau į akis krintančių dalykų. 

Žinomojoje A. Strazdo eksplikacijoje, tiek antraštėje, tiek visame teks- 
te (p. 133— 137), kur tik minima konsistorija, ji visur verčiama konsisto- 
riumi. "Yai nesusipratimas. Lenkų kalboje konsystorz reiškia konsisto- 

riją, bet ne nesamą konsistorių. Skunde Vilniaus universiteto vadovy- 
bei A. Strazdas po savo vardo yra įdėjęs žodį Jezierza (Od WIX Anto- 
niego Iezierza Drozdowskiego), kuris leidinyje taip išverstas: Antano 
Ežerėnų (Jezieža) Drazdausko (p. 137). Išeitų, kad Jezierza — tai vietovė 
Ežerėnai. Bet tokios vietovės nei A. Strazdo tėviškėje, nei visuose rytų 
aukštaičiuose nerasime. Nėra jokio pagrindo manyti, kad čia galėtų 
būti Zarasai (kuriuos kai kas anksčiau buvo bandęs vadinti Ežerėnais), 
nes lenkiškai jie buvo vadinami visai kitaip — Jeziorosy. Nors tikroji 
šio žodžio reikšmė dar galutinai neišaiškinta, bet, atrodo, čia ne vietovės 
vardas. Jezierza lenkų kalboje reiškia vandeninį augalą — plukenį 
(lot. najas), kuris Lietuvoje beveik nesutinkamas. Bet šis žodis turi dar 
ir kitą reikšmę. A. Kojelavičiaus herbyne figūruoja herbas tokiu vardu. 
Ar nebūtų galima manyti, kad A. Strazdas šiuo žodžiu norėjo pažymėti 
savo herbą ir tuo pačiu bajorystę? Valstiečių vaikui sunku buvo luo- 
minėje santvarkoje kovoti dėl savo teisių. Galima manyti, kad, norėda- 
mas atsistoti lygion plotmėn su privilegijuotaisiais, jis, kaip ir kiti (sa- 
kysim, jo bendražygis V. Vilmikas, S. Daukantas), dangstėsi bajoryste. 
Šį klausimą turės išaiškinti būsimieji A. Strazdo biografai. Leidinyje 
reikėjo būtinai pridėti paaiškinimą arba bent neduoti cituoto vertimo 
kaip tikro dalyko. Reikėtų visuomet aptarti, kai atskiras žodis ar vieta 
yra neaiški. 

To paties skundo vertime visai iškreipta cenzūros komiteto pirminin- 
ko pavardė: parašyta Beško (p. 137), o turi būti Reška. Neteisingai iš- 
verstos ir A. Strazdo išlaidos važinėjant į Vilniaus cenzūros komitetą: 
netekau 50 r(ublių) a(uksu) ir 25 rb. sumokėjau už arklį (p. 138). Turėtų 
būti: turėjau išlaidų 80 sidabro rublių ir netekau arklio, atsieinančio 
25 rublius (Ru: srįebrem] 80 y konia kosztuiącego Ru: 25 stracitem). 

Taip yra su pagrindiniu tekstologiniu uždaviniu — tikslaus teksto 
nustatymų. Šiek tiek geresni reikalai su jo pateikimu, nors ir šioje srityje 
dar taip pat yra nemaža rimtai svarstytinų dalykų ir pasitaiko įvairių trū- 
kumų. Imkime, pavyzdžiui, K. Donelaičio raštus. Pilniausi K. Donelai- 
čio raštų leidimai (be kupiūrų) yra parengti A. Šleicherio (1865), G. H. F. 
Neselmano (1869), J. Šlapelio (1909) ir 1956 m. leidimas (tik ,„Metai“). 
Visi šie leidimai kuo nors skiriasi, ir nė vienas iš jų nėra visiškai tikslus. 
Tiek A. Šleicheris, tiek G. H. F. Neselmanas, savo leidimus ruošdami 
iš autografo ir pretenduodami į tikslų jo perdavimą, vis dėlto pakeičia 
ne tik K. Donelaičio rašybą (be to, kiekvienas savaip), bet ir kai kuriuos 

fonetikos ir net morfologijos dalykus. Sakysim, K. Donelaitis rašo bro- 
lau, trūsas, gnyba, Ilekuodama, sunkokus, kaip ir buvo tariama jo tarmėje, 
o Šleicheris su Neselmanu visus šiuos žodžius jau pakeičia į broliau, 
triūsas, gnybia, lekiuodama, sunkiokus. K. Donelaičio angelas paverčia- 
mas engielu, vieversys — vėversiu, saikėt — seikėt ir pan. Dalis šių iš- 
kraipymų 1956 m. leidime ištaisyta ir rašoma taip, kaip rašė pats K. Do- 
nelaitis, tačiau kita dalis dėl visai nesuprantamų priežasčių palikta, 
pavyzdžiui, triūsas, triūselis, triūsinėti, seikėt. Tiesa, šiandien mūsų lite- 
ratūrinėje kalboje yra įsigalėję triūsas ir seikėti, bet juk 1956 m. leidime 
toli gražu ne visos K. Donelaičio vartojamos tarminės lytys pakeistos 
dabartinės literatūrinės kalbos lytimis. Kyla klausimas: kokio principo 
laikytasi 1956 m. leidime, vienas K. Donelaičio vartotas lytis suliteratū- 
rinant (kalbos požiūriu), o kitas paliekant donelaitiškas. Kad jokio bent 
kiek griežtesnio principo čia nesilaikyta, galėtų dar patvirtinti ir tokie 
pavyzdžiai. 1956 m. leidime paliktos (ir, mūsų nuomone, gerai padaryta) 
tokios donelaitiškos lytys: ben (= bent), žuo (=tuoj), berždžias (= bergž- 
džias), prieveiksmiai su -aus (daugiaus, tuojaus, veikiaus ir kt.), tėtatis, 
Iėlatės, ponatis, amžis, barnys (= barniai), tašlą (=tešlą), aužuolas, 
vyriausi (=vyriausia), didžiausi (= didžiausia), kytriausi (= kytriau- 
sią), nusigėdė!, susipraskie, nebijais, nedyvykis ir pan. O K. Donelaičiui 
labai būdingos lytys tikt, nės, nėsą, ėsą pakeistos į tik, nes, nesą, es4. 
Neaišku, kuo geresnis šaunus už K. Donelaičio vartojamą šauną? Reikia 
labai paabejoti ir dėl kitų pakeitimų. Pavyzdžiui, ar vertėjo K. Donelai- 
čio biedžių keisti į bėdžių, šime (it F. Kuršaičio gramatikoje duodama 
lytis) į šiame? 

Kaip nenuosekliai kartais pasielgiama, betaisant kurio nors autoriaus 
tekstą, gali paliudyti dar ir toks pavyzdys. K. Donelaitis rašo kopa, kopam, 
o 1956 m. leidime čia jau rašoma kopia, kopiam. Tačiau greta paliekama 
būtojo laiko lytis z'iškopo. Jeigu jau donelaitiškąji kopa pakeičiame į 
kopia, tai, būdami nuoseklūs, ir būtąjį laiką turėtume pakeisti į n'iškopė. 
Ojeigu paliekame n'iškopo, tai nelogiška šalia jo rašyti kopia. 

Reikėtų labai rimtai išnagrinėti ir klausimą, ar verta vienodinti K. Do- 
nelaičio vartojamas dvejopas lytis, pavyzdžiui, giria ir girė, neprietelis 
ir neprietelius, dosnai ir dosniai, prie ir priir kt. Taip pat labai rimtas klau- 
simas, ką daryti su K. Donelaičio trūba, trūbyti, nurnėti, sūlyti, pluškė- 
ti, pargraudama, rėplodami ir t.t. Ar reikia šias gana plačiai Lietuvoje 
pažįstamas lytis literatūrinti ? Atrodo, jeigu paliekame kitus K. Donelaičio 

tarmiškumus, reikėtų palikti ir šituos. Tą patį reikia pasakyti ir dėl tokių 
Lietuvoje plačiai vartojamų lyčių, kaip gaivįdami, sveikįt, pabudiįt, sokY- 
kis, pamokysiu w kt. 

Sudėtingesnis yra priebalsių š, ž, č, dž kietinimo klausimas 
K. Donelaitis, pavyzdžiui, rašo: baudžava, išsižojo, medžot, džaugės> 
bet gardžiaus, žodžius, užsigeidžia ir pan. Tiek čia, tiek ir kitais atvejais 
reikėtų pirmiausia aiškiai nustatyti, kur yra tik rašybos, o kur tarmMės 
dalykai, o jau paskui nuspręsti, kaip pasielgti su vienais ar kitais tarnS“ 
kumais. Kad ne visuomet nuosekliai elgiamasi ir keičiant rašybos dalykUS> 
gali parodyti toks pavyzdys. K. Donelaitis nuosekliai rašo: baisey, dailey 
ir t.t. Paskutiniame „Metų“ leidime visi šie prieveiksmiai rašomi daba!“ 
tine rašyba: baisiai, dailiai, aštriai, drąsiai, gardžiai ir t.t., išskyrus tik VI“ 
ną lygey, kuris rašomas /ygei. Kodėl čia padaryta tokia išimtis, skaitY- 
tojui neaišku. 

Pagaliau, ar ne metas būtų pagalvoti apie naują K. Donelaičio raštų 
leidimą, parengtą iš rankraščių? Kad 1956 m. leidimas rengtas ne iš rank- 
raščių, o iš ankstesniųjų leidimų, kurie visi, kaip minėta, anaiptol! nėra 
tobuli, rodo kad ir tokie smulkūs jame sutinkami netikslumai. Sakysim, 
22 psl. (PI 312) išleistas žodis taipjau, kurio nėra ir A. Šleicherio leidi“: 
37 psl. (Pl 638) vietoj nevenkit parašyta nevenkite (taip pat ir 1941 bei 
1945 m. leidime); 55 psl. (Vd 335) vietoj kad jus turi būti kad juos (AS 
pat ir 1941 m. leidime); 60 psl. (Vd 442) išleistas žodelis tik(r) (tas pali ir 
1941 bei 1945 m. leidime); 102 psl. (Rg 616) vietoj /aikyti turi būti Jaikyl 
(tas pat ir 1941 m. leidime); 138 psl. (Žr 489) vietoje 1" įžeistumei turi būti 
1 įžeistumbei (taip pat ir 1941 bei 1945 m. leidimuose). Ne visai gerai, 
kad tokie, tiesa, smulkūs netikslumai kartojami kiekviename naujamMė 
leidime. 

Tą faktą, kad tekstologinis darbas pas mus dar gana apleistas, kad 
senesniųjų mūsų literatūros klasikų pateikimo darbas dirbamas; 2 
visuomet laikantis kurių nors bendresnių principų ar normų, dar ryšK/2U 
pailiustruos kelių autorių sugretinimas. Žinoma, gal netikslu būtų reika- 
lauti, kad įvairių autorių įvairiu laiku ir įvairiomis tarmėmis rašytiCMS 
darbams būtų taikomi griežtai tie patys principai. Tačiau vis dėlto i i 
kas bendra čia turėtų būti. O to bendrumo kartais kaip tik visai ema tYU- 
Imkime, pavyzdžiui, S. Daukanto „Rinktinius raštus“, išleistus 1955 p 
ir pažiūrėkime, kuo jų pateikimo principai skiriasi nuo K. Donelaičio 
raštų pateikimo principų. Tiek K. Donelaičio, tiek S. Daukanto raštO5€ 

pirmiausia keičiama rašyba. Taip, aišku, ir turi būti. Nesant taisilaikais 
vienos bendros 1ašybos, kiekvienas autorius rašė savaip ir, be to, dar 
dažnai tas pats autorius nevienodai. Leisti plačiajai visuomenei leidinį 
tokia marga rašyba būtų nepateisinama. Tačiau, keičiant rašybą, reikia 
pirma ją gerai išstudijuoti, atskirti, kur yra rašybos, o kur kalbos daly- 
kai. Antra, tarmės klausimas. Bendros literatūrinės kalbos tais laikais 
nebuvo, todėl kiekvienas autorius, daugiau ar mažiau, rašė savo tarme. 
K. Donelaitis rašė aukštaičių vakariečių tarme, o S. Daukantas —žemai- 
čių. Dėl to K. Donelaičio raštų kalba tik labai nedaug kuo skiriasi nuo 
dabartinės lietuvių literatūrinės kalbos, ir čia visai nedaug ką tereikia 
keisti, o gal geriausia ir visai nieko nekeisti. Kas kita S. Daukantas. Išleidus 
jo raštus taip, kaip jie buvo parašyti, šiandien ne visiems jie būtų lengvai 
suprantami. Kai kurie pakeitimai čia reikalingi. Tačiau, einant šia kryp- 
timi, reikėtų būti labai atsargiems ir laikytis tam tikrų ribų. Kaip tik tokių 
ribų, atrodo, nepaisyta, leidžiant S. Daukanto ,„Rinktinius raštus“. 
S. Daukanto kalba tiek suliteratūrinta, kad jis ar tik nepasidarė moderniš- 
kesnis ir „taisyklingesnis“ už daugelį mūsų šių laikų rašytojų. „„Rinkti- 
niuose raštuose“ pakeistos net tokios S. Daukantui būdingos ir šiandien. 
mūsų literatūroje plačiai vartojamos lytys, kaip bėgantys, gulintys, supen- 
tėjusys į bėgą, gulį, supentėje. Kas laimėta, pavyzdžiui, pasaulė, girė, ūkė, 
jūrė, laima, lynant, lyna pakeitus į pasaulis, giria, ūkis, jūra, laimė, lyjant, 
lyja? Argi pirmosios lytys jau tokios retos ir kam nors Lietuvoje nesu- 
prantamos? Ar mes ir kitų rašytojų, pavyzdžiui, S. Nėries jūrę (Tegul 
kova žiauri, ilga, lyg jūrės šėlstanti banga, bedaužo uolą akmeninę) 
irgi keisime į jžrą? Arba kuo blogos S. Daukanto lytys nepakakinsit, 
nesuprasit, išarsit, iškirsit ir t.t., kad jas reikėjo keisti į nepakakinsite, 
nesuprasite, išarsite, iškirsite? Argi trumpesniosios lytys šiandien nėra 
lietuvių kalbos faktas, ir ar jų nevartoja šių dienų mūsų rašytojai? Jeigu 
K. Donelaičio raštuose puikiausiai išsitenka nebijais, nedyvykis ir Kt., 
tai galėjo pasilikti ir S. Daukanto nuprausės, apvilkos ir pan. Ar vertėjo 
gražius S. Daukanto prieveiksmius giedrotie, darganotie, lynotie ir pan. 
keisti į gremėzdiškus giedrai esant, darganai esant, irgi didelis klausimas. 
Ir dar: kodėl lynotie keičiama į /yjant, o darganotie į darganai esant, 
bet ne į darganojant? Abejonių kelia ir kiti S. Daukanto teksto literatū- 
rinimai, ypač sintaksiniai. Taip smarkiai „dorojant“, pasiliko, tiesa, 
S. Daukanto raštų turinys, bet išnyko ne viena būdinga jo kalbos 

ir stiliaus ypatybė. Klausimas, kuris iš mūsų laikų rašytojų būtų labai 
patenkintas, jeigu ir jį kas taip „apdorotų“? 

Šie keli pavyzdžiai rodo, kad tiek tekstų autentiškumo nustatymo, 
tiek jų pateikimo atžvilgiu reikėtų pasidaryti kai kurias išvadas. Pirmiau- 
sia, reikėtų kreipti daug daugiau dėmesio, negu tai ligi šiol buvo daroma, 
į teksto autentiškumą. Antra, reikėtų apibendrinti turimą senesniųjų 
tekstų redagavimo patyrimą, plačiau apsvarstyti ir nustatyti bendruo- 
stus tų teksių pateikimo plačiajai visuomenei principus. Trečia, ruošiant 
spaudai senesniuosius feodalizmo epochos tekstus, reikėtų skirti vietos 
ir tekstologiniam komentavimui — neaiškių vietų aptarimui, atskirų 
žodžių ir jų junginių platesniam aiškinimui. Šiuo metu prie leidinių 
dedami žodynėliai ne visuomet pateisina savo paskirtį — juose paprastai 
aiškinami visiems suprantami barbarizmai ir įvairios tarmybės, o pasi- 
lieka neišaiškinti tikrai nežinomi, kita prasme vartojami žodžiai, jų gru- 
pės ir junginiai. Todėl prie leidinių turėtų būti pridedami dar atskiri 
komentarai (tai būtų geriausia) arba pakeistas žodynėlių pobūdis. 

Visi, kurie dirba prie senųjų tekstų parengimo, turėtų jausti pareigą 
įdėti savo indėlį ir į tekstologiją, pastūmėti į priekį jų autentiškumo nu- 
statymą, padėti juos išaiškinti, teisingai suprasti. Tai turėtų būti pri- 
valoma ir mokyklai skiriamuose leidiniuose. Metas būtų atsisakyti 
senųjų autorių taisymo ir „gerinimo“, siekiant juos išpopuliarinti. Tokių 
leidinių recenzentai turėtų jausti moralinę pareigą kruopščiai išanali- 
zuoti tekstologinę leidinių paruošimo pusę. Įstaigos, kurios organizuo- 
ja senųjų tekstų leidimą, turėtų geriau suprasti jų paruošimo sunkumus ir 
sudaryti ruošėjams ir redaktoriams atitinkamas sąlygas. 


KRAŠEVSKIO LIETUVIŠKOJI TRILOGIJA 
ŠIMTO METŲ PERSPEKTYVOJ 


Kraševskio lietuviškoji trilogija ,„Anafielas“, ypač jos pirmoji dalis 
„„Vitolio rauda“, buvo kelių mūsų kartų labai mėgstamas veikalas. 
„„Vitolio rauda“ anksčiau už kitus vadinamos „lietuviškosios“ lenkų 
literatūros veikalus buvo mūsų kalba ir išleista (Vištelio vertimas 1881 m.). 
Mikšas rašė „„Aušroj“ (1883, Nr. 1), kad ji mums turinti tokios pat ver- 
tės, kaip graikams „Odisėja“ su „Iliada“, romėnams „Eneida“, žydams 
Senasis testamentas, krikščionims Naujasis. Vaižganto nuomone, Mikšo 
recenzija visais atžvilgiais teisinga, tik palyginimas su evangelija esąs 
nelaimingas ir netikęs. Vaižgantas sakosi drįstąs „„Vitolio raudą“ vadinti 
tautos epu. Tuo būdu lietuviai turį savo epą, kurs esąs labai originalus, 
labai kilnus ir labai idėjingas!. ,,Vitolio rauda“ susilaukė naujo F. Kiršos 
vertimo 1924 m. Panašiai buvo vertinamos vienu ar kitu atžvilgiu ir kitos 
trilogijos dalys. M. Miškinis savo pernai išleistame ,„Lietuvių literatūros“ 
vadovėly sako, kad ,„Anafiele“ Lietuvos praeities idealizacija pasiekė 
savo viršūnę. Šiuo atžvilgiu Kraševskis pralenkė visus, kurie anksčiau 
ar vėliau rašė lietuvių kalba apie Lietuvąž. 

Šimtui metų sueinant nuo pirmosios trilogijos dalies pasirody- 
mo, kaip tik gera proga pažiūrėti, ar veikalas literatūriniu ir lietuviškumo 
atžvilgiu vertas tokios reikšmingos vietos, kuri jam skiriama. 


1. Kraševskis rašytojas 


„„Mozūras — krauju, tekančiu jo seneliuos iš tėvo pusės; pagirietis 
(podlasiak) — iš motinos pusės ir dėl jaunų dienų, praleistų Romanove; 
lietuvis — pagal tėvų gyvenamąją vietą (Doihe, netoli Pružėnų) ir ilgesnį 
studijavimą Vilniuje; volynietis — įsijautimu į tos provincijos gyveni- 
mą per daugelį metų, nes ten buvo ūkininkas ir visuomenės veikėjas; 

i Vaižgantas. Lietuvių literatūros paskaitos. Aušrininkų grupė. K., 1924, p. 
41—43, 

2 Miškinis M. Lietuvių literatūra. K., 1939, I, p. 171. 

pagaliau varšuvietis — gimimu ir vėlyvesniais vis glaudesniais ryšiais 
su tuo lenkų židiniu“?, — toks buvo Kraševskis, gimęs minėtinais 1812 m. 
liepos 28 d. Jo gyvenimas įvairus, turiningas. Daug matė, daug patyrė, 
turėjo plačių pažinčių. Bet sistemingai mokslų neišėjo — nei filosofi- 
jos, nei istorijos. Pats sakosi (atsiminimuos) negalįs pasigirti buvęs stro- 
piu mokiniu: „Turėjau labai biaurų paprotį visados mokytis ne to, kas 
reikalinga, bet tai, kur traukė fantazija ir tas nepasotinamas žingeidu- 
mas, kurs veda į pragarą. Norėjos prašokti, nesivilkti pamažu ir ilgai 
klaidžiodavau be kelio“*. Jis turėjo palinkimą į literatūrą, muziką ir ta- 
pybą, bet visų tų savo palinkimų neišugdė. 

Prigimties buvo beveik kraštutiniškai ekspresyvios. Be darbo visai 
negalėjo būti ir jautė didžiausią patraukimą rašyti. Prie to, aišku, prisi- 
dėjo ir knygos, kurias skaitė be jokio pasirinkimo. Jį nepaprastai jau iš 
mažens viliojo senos knygos. Jis pats tuo stebisi, nes jo giminėj nebuvę 
nė vieno panašaus. Kasdien aiškiau matė ir jautė būtinumą rašyt — ir 
rašė be perstojo?. 1832 m. rašo motinai: „Bus laikas pailsėti, kai rankos 
jau nebegalės plunksnos laikyti, akys neberegės popieriuje raidžių, gal- 
voj nebeskraidys mintys, kai išleisiu 200 tomų, kada būsiu garsus, aklas, 
paraližuotas ir...turtingas““. Kitą kartą prisipažįsta negalįs išmokti 
pusės puslapio prozos, negalįs atminty išlaikyti pamokos žodis žodin, 
nors rašinius ir gerai rašąs?. 

Toks stojasi prieš mūsų akis jaunas Kraševskis. Jis turi įvairių gabu- 
mų, kurių nė vienas ryškiau kitų nedominuoja. Jis kiekio, ne kokio žmo- 
gus — nori aprėpti viską, nors tai tik paviršutiniškai tegalima, viskuo 
interesuojasi, viska stengiasi suprasti. 

Neatrodo, kad Kraševskis, toks būdamas, galėtų daug amžinų ver- 
tybių sukurti, bet jis sugebėjo duoti tai, ko momentas reikalavo, ir susi- 
laukė didelės garbės. Chlebovskis sako: „Joks iš didžiausių mūsų [lenkų] 
rašytojų nesusilaukė panašaus pripažinimo, gyvas būdamas, o labai 
nedaugelis ir didžiųjų kitų tautų galėtų pasidžiaugt lygiai karštu ir 1š- 
kilmingų pagerbimu jų nuopelnų“š. Kraševskis buvo populiariausias 


3 Chlebowski B. Stanowisko Kraszewskiego w literaturze i žyciu spoleczen- 
stwa 1812—19i2. Warszawa, 1912, str. 7. 

* Ksiąžka jubileuszowa dla uczczenia piečdziesiecioletniej dziatalnošci literackiej 
J. I. Kraszewskiego. Warszawa, 1880, str. XIV. 

* Ten pat, p. XV. 

“ Ten pat, p. XXV. 

" Ten pat, p. XV. 

* Chlebowski B. Stanowisko Kraszewskiego <...) str. 3. 

lenkų rašytojas. 1879 m. jo 50 m. literatūros darbo sukaktuvėse Kroku- 
voj dalyvavo 12000 svečių lenkų, atvykusių iš visų šalių, atstovaujančių 
visiems sluoksniams, visoms grupėms. Tada išleista ir didelė knyga, 
nagrinėjanti jo gyvenimą ir kūrybą. Buvo laikas, kai Kraševskį laikė 
didesniu už V. Skotą, O. Balzaką. Atėjo ir toks laikas, kad jo raštai 
nebesulaukė naujų laidų. Visa tai turi savo priežastis. 

Po 1831 m. Lenkijoj sustojo kultūrinis gyvenimas. Didieji rašytojai 
ir geriausios krašto jėgos buvo emigravusios, mokslo įstaigos buvo už- 
darytos. Didžioji literatūra emigracijoj ėjo savo keliu — mesianizmo 
dvasios pripildyta, angeliškų vizijų nušviesta — ji nustoja ryšio su tėvyne. 
Krašto viduj kilusi poezija yra sunkaus gyvenimo išraiška, Didžiosios 
idėjos ir uždaviniai, poetų-tautos vadų skelbiami, sudaro kontrastą su 
menku krašto vidaus dvasiniu gyvenimu. Emigracinė literatūra veikia 
neigiamai. 

"Tuo metu iškyla Kraševskis. Jo uždavinys skleisti šviesą, stiprinti vi- 
suomenę. Visuomeninis darbas — svarbiausias Kraševskio nuopelnas, — 
sako Chlebovskis?, — nes tuo jis palaikė gyvenimą ir pakėlė tautą į 
aukštesnį kultūros laipsnį. Meno atžvilgiu jo literatūrinė veikla ne taip 
jau reikšminga. 

Savo uždaviniui Kraševskis buvo tinkamas, turėjo visuomeninių pa- 
linkimų. Nebuvo savyje užsidaręs nei paskendęs. „Jaučiau ir jaučiu 
pasibiaurėjimą knistis po save, o taip visados skubėdavau, jog užmir- 
šau faktus [savo gyvenimo], be svarbiausių“, — rašo jau per 60 metų tu- 
rėdamas!?, Buvo jautrus, lengvai pasiduodavo įtakai, — tiek stipresnių- 
jų psichikai, tiek aplinkos, — ją jausdamas, todėl Chlebovskis ir randa 
jį esant teisingą plačiųjų lenkų sluoksnių sielos reiškėją. Svarbu tai, kad 
Kraševskis pats supranta savo tikslą. ,,Nesirūpinu savim, savo raštais 
<...> kitą tikslą turiu. Netikiu nemarybe literatūroj ir nelabai tesirūpinu 
garbe. Man svarbu savo raštais, pavyzdžiu, šauksmais, smūgiais ir t. t. 
iškrutinti, sujudinti, paraginti, atverti kelius kitiems, mesti keletą idėjų, 
klaidžiojančių mano galvoj, — štai mano tikslas, štai garbė, kurios trokš- 
tu — garbė žadintojo. Dėl to aš neapdirbu to, ką rašau, nesirūpinu savo 
raštų ateitimi. Vieną kelią atvėręs, metuos į kitą. Taip rašau, taip gyvenu 
ir trokštu, kad apie mane kada nors pasakytų, jog padėjau kelti savo 
laikais kultūrinį (umystowy) judėjimą“ (rašyta 1841 m., taigi ,,Anafielo“ 


* Ten pat, p. 7. 
*0 Ksiąžka jubileuszowa <...> str. II. 

kūrimo metu)“. Kitur vėl rašo praėjus tuos laikus, kai rašytojai rašė 
tik rašytojams, literatams. Jie turį būti savo laiko moraliniais vadais*?, 
Kraševskio tyrinėtojai, lyg susitarę, cituoja panašius jo išsireiškimus 
ir svarbiausiu dalyku nelaiko jo kūrinių literatūrinės vertės. 

Kraševskis rašė labai daug. Išėjo daug daugiau tomų, negu jaunys- 
tėj buvo svajojęs. Rašė apysakas — papročių, istorines (iš Romos, Lie- 
tuvos senovės, Lenkijos senųjų laikų, XVI 1r XVII a., Saksų karalių 
epochos, Stanislovo laikų), savo laikų liaudies gyvenimo, — dramas, 
epopėjas, lyriką, istorijos ir archeologijos veikalus, kritikas, kelionių 
aprašymus, memuarus, redagavo žurnalus ir laikraščius. Geriausiai jam 
sekės vaizduoti savo laikų liaudies gyvenimą, nes jį geriausiai pažino, 
su juo daugiausia susidurdavo??, 

Vėliau Kraševskis nustoja veikęs visuomenę, nes visuomenė jį pra- 
augo. Jo reikšmė didelė, bet tik vieną laikotarpį. Buvo pranašaujama, 
kad Kraševskio veikalai amžius stebins (wieki zadziwią). Tie amžiai jau 
pasibaigė. 


2. Trilogijos kilmė ir Anafielas 


Vaizduojantieji Lietuvą Kraševskio veikalai rados dėl jo gyvenimo 
aplinkybių ir tuo metu viešpataujančios mados. Tuo laiku Lietu- 
vos istorija buvo mėgstama tyrinėti. Tuo užsiėmė ne vien Vilniaus uni- 
versitetas. Pasirodė milžiniška Narbuto Lietuvos istorija (I t. 1835 m.), 
buvo leidžiami veikalai apie Vytautą. Pats Kraševskis rašė plačią Vil- 
niaus istoriją (1838 m. I t., kurį paskui perdirbo), lenktyniaudamas su 
M. Balinskiu, tuo metu išleidusiu „Vilniaus miesto istoriją“. Tai isto- 
rijai Kraševskis sunaudojo daug ligi tol nežinomos medžiagos, esan- 
čios archyvuose. Tuo būdu susipažino ir su senosios Lietuvos isto- 
rija. 

Tada stropiai, su entuziazmu rinkta liaudies dainas ir padavimus, 
matyta juose stipriausią ir patvariausią tautinės poezijos elementąl“, 
Tais laikais buvo populiari mintis, jog liaudies padavimai — tinka- 
ma medžiaga didžiai poemai'?. Kraševskis ir panoro sukurti fantasti- 


1 Chmielowski P. Jozef Ignacy Kraszewski. Zarys historyczno-literacki. 
Krakow, 1888, str. 523. 

2 Chlebowski B. Stanowisko Kraszewskiego <...) str. 13. 

18 Ten pat, p. 12. 

“4 Chmielowski P. Jozef Ignacy Kraszewski <...> str. 69. 

15 Ten pat, p. 110. 

nę poemą iš pasakiškų Lietuvos laikų. Paruošiamojo darbo pradžia bu- 
vo, matyt, apie 1836 m. Tais metais parašė „Birutę“ (išspausdino 1837 m. 
almanache „Biruta“). 1838 m. išspausdino ,,„Devynias Lietuvos kartas“ 
almanache (,„Bojau“), įėjusias vėliau į „Vitolio raudą“. Tuo laiku ra- 
šė ir daugiau istorinių giesmių, vėliau įėjusių į trilogiją. 

Nėra visai aišku, ko Kraševskis norėjo pasiekti, ką stengės savo tri- 
logijoj atvaizduoti. Aišku, jog šituos veikaluos, vaizduojančiuos Lietu- 
vos mitinę ir istorinę praeiti, ypač pirmajame, autorius turėjo tik meni- 
nių tikslų. Norėdamas supažindinti su Lietuvos istorija ir mitologija, 
jis rašė istorinius veikalus (minėtą Vilniaus istoriją, „Lietuvą“, „Lietuvą 
Vytauto laikais“). Atrodo, jog pradžioj Kraševskis negalvojo apie trilo- 
giją. Pirmame „Vitolio raudos“ leidime (1840 m.) nėra pažymėta, jog 
tai ,„Anafielo“ dalis — pirmoji giesmė. Bet „Mindaugą“ (1843 m.) jau 
pavadino II —-ja „Anafielo“ dalimi — giesme. Jo užsiėmimas Vilniaus 
istorija ir vėliau Lietuvos istorija čia ir paaiškina šį tą. Pirmasis ,,Vil- 
niaus“ tomas (1838 m.) kaip tik nagrinėja lietuvių kilmę, kalbą ir kt., 
daugiau priešistorinius laikus. Atrodo, jog pirmiausia Kraševskis domė- 
josi priešistorine Lietuva, ją stengėsi atkurti, nenumatydamas iš karto 
savo kūrinių apimties ir jų ryšio su vėlyvesniais, vaizduojančiais istorinę 
Lietuvą. Todėl pirmoji veikalo dalis „„Vitolio rauda“ taip daug skiriasi 
nuo kitų, ir bendras pavadinimas atrodo lyg primestas. 

Kraševskis savo „Lietuvą“ ir kitus istorinius veikalus parašė, žymia 
dalim kompiliuodamas, sutraukdamas Foigtą, Narbutą, naudodamasis 
Striįkovskiu. Daug medžiagos ir savo poemoms ten rado, ypač Narbuto 
knygose. Prieš Narbutą ir pats žodis Anafielas nebuvo žinomas, bent 
su Lietuva nebuvo siejamas. Danų Saxo Grammaticus mini plėšiką 
(gladiator) Wissinus gyvenus Anafial kalne, Rusijoj!“. Narbutas sakosi 
duodąs Kretingos žemaičių pasakojimo turinį: „Yra aukštas kalnas, sta- 
tus, neprieinamom uolom, vadinamas Anafielu, į kurį šešėliai (mirusių- 
jų) turi kopti. Norint greičiau pasiekti kalno viršūnę, reikalingi ilgi ir 
aštrūs žvėrių nagai, ginklai, žirgai, tarnai ir t. t. Bet juo žmogus buvo tur- 
tingesnis, juo sunkiau jam pasiekt — žemės turtai slegia jo sielą. Varguo- 
lis, lengvas kaip plunksna, gali pasiekti viršūnę, jei neįžeidė dievų, gyvas 
būdamas. Kitaip nuodėmingą turtuolį slibinas Vizūnas, pakalnėj lindįs, 
apiplėšia, ir, lygiai kaip vargingą nusidėjėlį, pikti vėjai nusineša. Die- 
vybė, gyvenanti viršūnėj kalno, kurs pilnas teisybės, teisia mirusiuosius 





*6 Lietuviškoji enciklopedija. K., 1933, I, p. 518. 

pagal jų gyvenimą. Kiekvienas jos sprendimu gauna užmokestį arba am- 
žiną bausmę“!". Pagal kitus padavimus galima esą spręsti lietuvius tu- 
vėjus supratimą apie dausas ir pragarą. „„Pirmoj vietoj buvojo mirusių- 
jų šešėliai dievų buveinėj, kuri yra danguj, šiaurės žvaigždžių kelio gale; 
puotavo jų draugijoj, gėrė su jais alų ir valdė vokiečius, nebijojo lenkų ir 
rusų. Vienas liaudies padavimas pasakoja palaimintą sielą gaunant po 
mirties šimtą naujų pojūčių gėrėtis naujais džiaugsmais“7š. Aišku, jog 
Kraševskis žinias apie Anafielą paėmė iš Narbuto (niekas kitas apie tai 
nieko nerašė). Kaip matyt iš citatos, Narbutas daug dalykų paliko ne- 
aiškių, ypač santyki to kalno — mirusiųjų buveinės (pats Krašeyskis sa- 
vo veikaluos jį vadina — „amžinybės kalnu“) su dievų pasauliu. Spren- 
džiant pagal Narbuto pasakojimą, išeitų, jog tas kalnas nėra jau taip 
reikšmingas. Jis tik teismo vieta. O paskui visa amžinybė dausose arba 
pragare. Centrine vieta Narbutas šio kalno nepadarė, net nenustatė jam 
vietos fiktyvioj savo lietuvių religijos sistemoj. 

Pats Kraševskis savo trilogijoj žodį Anafielas lyg vengia vartoti. 
„Vitolio raudoj“ mini (V raudoj), kai Ramojus (Vitolio tėvas) lipa į 
Anafielą — amžinybės kalną rytuose (I 39). „„Mindauge“, be antraš- 
tės, Anafielas nėra, berods, nė minimas. Pvz., Ringaudas (Ryngold) 
miršta, sudeginamas. Jo siela aukso sparnais baltu žirgu skrieja per de- 
besis į rytus. „Visi matė, kaip vartuose sielų būrys džiaugsmingai su go- 
done jį priėmė“ (II 23). Jis ten medžios amžiais laimingas ir vaišinsis 
alučiu. Čia nėra nei žodžio apie tai, kad tektų lipti į kokį nors kalną, 
ir nėra aišku, kur tie vartai. 

„Vytauto kovų“ preliudijoj autorius sakosi einąs lyg šmėkla į Anafie- 
lą, kur sentėvių šešėliai — su lankais ant pečių, laikydami rankose kir- 
vius, žilabarzdžiai ant akmenų susėdę — „verkia ir žiūri į gimtąjį kraš- 
tą — stiklinėmis akimis, be juoko ir ašarų“. Tas amžinas kraštas, ku- 
riame būna, liūdnas, nors ir viliojantis. Tai dangus (III 9— 10). 

Kai kalba apie dievus (ypač „Vitolio raudoj“), sako juos gyvenant 


“ Narbutt T. Dzieje starožytne narodu litewskiego. Wilno, I (Mitologia li- 
tewska), str. 384— 385. 

8 Ten pat. 

19 Cituojant veikalą, tekste nurodoma jo dalis ir puslapis. Cituojami šie leidi- 
mai:I — Witolorauda. Przez J. I. Kraszewskiego Wydanie drugie, przerobione 
i powiekszone <...> Wilno, 1846; II — Anafielas. Piešni z podan Litwy przez 
J.I. Kraszewskiego. Piešt druga (,,Mindows“). Wilno, 1843; III — Anafielas. 
Piešni z podan Litwy. Przez J. I. Kraszewskiego. Piešū trzecia i ostatnia 
(„Witoldowe boje“). Wilno, 1845. 

danguj (Dungus). Taip ir lieka labai neaiškūs santykiai tarp dangaus ir 
to amžinybės kalno. Šiaip ar taip, šis žodis vartojamas šiek tiek perkel- 
ta prasme. Atrodo, jog pats Kraševskis nežino, ką galų gale šiuo žodžiu 
supranta. 

Kadangi šio žodžio pagalba sujungė tris veikalus, matyt, tas žodis 
reiškia kokią idėją. Ji turi būti paslėpta viduje. Korotinskis sako, jog Kra- 
ševskis, remdamasis Narbutu, tuo žodžiu supratęs lietuviškas dausas, 
kur amžinai didvyriai gyvena??. Cituotosios Narbuto veikalo vietos prieš- 
tarauja tokiam aiškinimui. Svarbu, kaip jis toliau tą žodį aiškina: „Tuo 
žodžiu <...>) poemos autorius pasakė pagrindinę savo veikalo mintį: 
senosios Lietuvos didžios praeities valandų įamžinimas, jos dvasios 
didžiuos vyruos įkūnytos, dangun ėmimas (wniebowziecie) ir kančia ten 
aukštybėse2!“. Sunku pasakyti, ar Kraševskis iš tikrųjų tai norėjo atvaiz- 
duoti. Jei ir norėjo, — kaip toliau aiškiai pamatysim, — to tikrai nepada- 
rė. Korotinskis čia pripažįsta, jog Anafielas (ir jo aiškinama prasme, 
kaip lietuviškos dausos) vis dėlto veikale jokios svarbos neturi. Jei jis 
neegzistuotų, niekas veikale nuo to nepasikeistų ir nenukentėtų. Iš to 
tektų daryti išvadą, jog veikale iš viso nereliginiai dalykai vaizduojami, 
ne jie svarbiausi. Bet vaizduojamųjų epochų pasirinkimas (I trilogijos 
dalis — mitinė Lietuva, II — mėginimas keisti tikybą, III — jos pakei- 
timas) lyg ir paremtų priešingą mintį. 


3. Ką trilogija vaizduoja 


„Vitolio raudai“ medžiaga — užuomazga paimta iš Narbuto. Šis, „,pa- 
davimais“ remdamasis?ž, kalba apie didvyrį — pusdievį Vitolfą arba 
Vitolį, žinantį praeitį ir ateitį. Plaukęs jisai per jūras greičiau, negu kiti 
per Nemuną spėtų, kalbėjęs su žvaigždėmis, žinojęs jų vardus. Turėjęs 
nepaprastą žirgą Juodį (Jodž), kuriuo vėją pralenkdavęs. Arklio galva — 
Vitolio rūmai: pro vieną ausį įėjimas, pro kitą išėjimas. Tolimesniame 
Narbuto pasakojime veikia daugiausia Juodis, ne Vitolis. Apie Vito- 
lį pasakyta, kad nugali slibiną, paimdamas šio saugomus turtus ir dau- 
giau nieko ypatingesnio. Kituos šaltiniuos apie Vitolį nėra, berods, kal- 
bama. Kraševskiui čia teko daug dalykų pačiam išgalvoti. 


20 Ksiąžka jubileuszowa <...> str. 266. 
21 Ten pat. 
22 Narbuti T. Dzieje <...) str. 161, 

Lietuvis Ramojus (Ramois) mylisi su meilės deive Milda. Kartą pa- 
matė juos Aušra ir pranešė Perkūnui. Šis pasiuntė Graitą Ramojaus nu- 
žudyti. Po ilgos kovos, nebegalėdamas daugiau grumtis, Ramojus pats 
nusižudo. Perkūnas nori sunaikinti ir Mildos su Ramojum sūnų Vitolį, 
bet Praamžius jam primena įrašą likimo akmeny, ką kita rodantį. Milda 
paslepia sūnų pas pragaro dievaitę, ši nuneša savo motinai — lietuvei 
Krūminei, kuri atiduoda Vitolį varguoliams. Ten augdamas geidžia ko- 
vos. Pirmoj medžioklėj, nukovęs lokį, vejasi briedį - paklysta. Čia vėl 
Graito pinklės: Vitolį apninka miško šmėklos. Kritiškiausiu momentu 
motina išgelbsti ir atiduoda Krivių Krivaičiui. Šis pasakoja, moko Vito- 
lį apie devynias Lietuvos kartas, apie šventes ir kt. Senam Krivių Kri- 
vaičiui susideginus, Vitolis, jo patarimu, sekdamas vėjo pučiamą lapą, 
turėdamas su savim jo dovanotą kalaviją, iškeliauja, pats nežinodamas 
nei kur, nei ko. Pirmiausia nugali elgeta pasivertusį Graitą, paskum plė- 
šiką kunigaikšti Raudonį, išleisdamas šio laikomus belaisvius. Pasiima 
Juodį. Šis žirgas visai toks, kokį Narbutas vaizdavo. Žirgo prašomas, ke- 
liauja Vitolis į šiaurę (ten buvo tos pat giminės, kaip Juodis, Ašva — ku- 
melė), iš kur grįžta, netekęs Juodžio. Padaro žygį šiaurėn. Nužudęs sli- 
biną, pasiėmęs turtus, grįžta Lietuvon — statosi pilį, nugali milžiną 
Alcį. Bet vis kažko ilgisi. Apsireiškusi motina pasako, jog jam trūksta 
meilės. Įsimyli sodietę Ramutę (Romussa). Vestuvių dieną Perkūnas tren- 
kia į pilį ir abu užmuša. Virtę ereliais, kurį laiką gyvena, kol gimsta Liz- 
daikonas. Tada vėl atvirsta ir skrenda į rytų šalį — į Anafielo kalną. 

Amžininkai veikalu buvo ne vienas sužavėti. Gėrėjosi originalumu, 
lygino su Ariosto poemomis, su skandinavų sagomis, vadino vieninte- 
le savo epopėja (1834 m. išėjęs „„Ponas Tadas“ arba buvo jiems nepa- 
žįstamas, arba jo nevertino)?š. Buvo ir rūsčios kritikos**. Nėra aišku, 
kas norėta ,„Vitolio rauda“ atvaizduoti. Chmieliovskis, iš veikalo spręs- 
damas, teleidžia autoriui norą supažindinti su Lietuvos mitologija??. 
Dar labiau neaišku, kam Vitolis gyvenąs. „Vitolis, kaip didvyris, daro ne- 
maloniausią įspūdį, nes neturi tikslo gyventi ir pats tai prisipažįsta. Tai 
miegūstas pavidalas, vaikščiojąs apgraibomis po pasaulį, nugala- 
bijąs slibinus ir karalius nebent dėl to, kad išpildytų likimo nuspren- 
dimus“**. 
| = Chmielowski P. Jozef Ignacy Kraszewski <...) str. 113. 

24 Žr. Tišinskio straipsnį ,„Biblioteka Warszawska“, 1841, t. 1, 


2 Chmielowski P. Jozef Ignacy Kraszewski <...> str. 113. 
26 Ten pat. 

Kraševskiui daug dalykų buvo prikaišiojama: idealo stoka, talento 
eikvojimas niekniekiams. „Mindaugas“ norėjo pasirodyti esąs be prie- 
kaištų. Porą metų šį veikalą savy išnešiojęs, per porą savaičių parašė. 
Parašęs sakosi: „Kaip pats sprendžiu, tai geriausia, ką padariau gyven- 
damas. Po jo sakau: nunc dimitte, nes čia jau galas, nes daugiau iš ma- 
nęs tikėtis negalima. Bet sustok, pone Kraševski! Tave nuteis. Ak! Trau- 
kiau jį iš gilumos, iš širdies...jei krauju rašant geriau rašytųs — rašy- 
čiau krauju. O jei nepavyko — ne valios kaltė — kaltė talento, kurio 
nėra, o ir krauju jo nepavaduosi“*?. Vienam literatų būrely skaitęs ir ga- 
vęs pastabų, vis dėlto pataisė ir 1843 m. išleido su dedikacija: „Tėvams, 
ką turiu geriausio, aukoju.“ 

Veikalas prasideda Ringaudo (Ryngold) mirtimi Naugarduko pily. 
Sūnūs — Montvilas, Trainys ir Mindaugas — nori paveldėti valdovo 
„kardą ir kepurę“. Vyresnieji sūnūs gauna menkas dalis, o Mindaugas 
vyriausiąją krašto valdžią. Tolimesnis turinys — Mindaugo kova su bro- 
liais (šie jį nori nužudyti, bet patys žūva), su šių sūnumis. Krikštas. 
Kryžiuočiams per daug Lietuvoj įsigalėjus, Treniotos prikalbėtas, Min- 
daugas nutraukia su jais santykius ir smarkiai juos sumuša. Toliau 
vėl kovos su lenkais, pagaliau romanas su Daumanto žmona, ginčas 
dėl grobio su Treniota ir mirtis iš Daumanto ir Treniotos rankų. 

Veikalą daugelis taip pat vertino, kaip ir autorius. Tišinskis vadino 
„Mindaugą“ brilijantu tarp Kraševskio veikalų?š. Grabovskis sužavė- 
tas sakė „Mindaugą“ sudarysiant epochą lenkų, o gal ir apskritai slavų 
literatūroj. O Chmieliovskis neatranda ypatybių, suteikiančių ,„Min- 
daugui“ pirmesnę vietą už „Vitolio raudą“. 

„Svajoju ir rašau apie Vytautą. O! Vytautas!.. Jis mane slegia! Dar 
nelaimė, kad atsidūriau laikuose, kuriuos mūsų kūrėjas Adomas pirmas 
apdainavo...Bet kas išplaukė į vidurį jūrų, tenesižvalgo krantų“??. 
Taip rašė vienam laiške, turėdamas galvoj savo ,„Vytauto kovas“. 

Veikalas prasideda jūros ties Palanga išgarbinimu ir poetiniu vaizdu. 
Toliau — ir Kęstučio, ir Birutės idilija. Vytauto ir Jogailos jaunystė, ko- 
vos, Kęstučio mirtis. Vytautas siekia, ištrūkęs iš kalėjimo, didžiojo kuni- 
gaikščio valdžios, nežmoniškai apgaudinėdamas kryžiuočius. Sostą pasie- 
kia. Tuo veikalas kaip ir baigiasi (1392 m.). Likęs Vytauto gyvenimas 


2? Ksiąžka jubileuszowa <...) str. LXI. 
2 Chmielowski P. Jozef Ignacy Kraszewski <...> str. 137. 
2? Ksiąžka jubileuszowa <...) str. LXIII. 

teprisimenamas baigiamojoj raudoj, kur mirštąs Vytautas skųsdamasis 
pasakoja Olesnickiui savo gyvenimą. 

Nusiuntęs veikalą spaustuvėn, taip išsireiškė: „Tikriausiai, tai ma- 
no paskutinė poema, prie kurios duodu žodį, nesibijokite daugiau — 
dixi ir baigta. Ką Žmonės apie Vytautą pasakys, man nepaprastai svar- 
bu, ir išgąstis mane dėl jo apima. Norėčiau, kad jį pripažintų menkes- 
niu už vyresniuosius brolius“??. ,Anafielas“ taip išsėmė Kraševskio jė- 
gas, Jog tuo laiku jis beveik nieko kita nerašė ir per 14 metų po to nebe- 
kūrė eilių. 

Ir ši paskutinioji trilogijos dalis nebuvo vienodai priimta. Grabovs- 
kis gėrėjosi, o A. Mickevičiaus draugas Janas Čečotas (Czeczot) parašė 
smarkią recenziją, kurią atskirai išleido?!, nes „Tygodnik Petersburski“ 
iškreipė mintis. Atrado labai daug nerūpestingumo ir skubotumo ir ne- 
mažiau netikusio stiliaus. Pvz., sangrąžinis įvardis sie praleistas 169 kar- 
tus! Atrado ir blogo skonio, ir nevykusių scenų, ir netinkamo tono iš- 
sireiškimų ir žodžių. Kraševskis pasirodė visur mėgstąs tik valgyti (ješč) 
ir šnibždėti (szeptač). Poema neiškėlė daugelio svarbių dalykų. Pvz., vei- 
kale nė žodžio neužsiminta apie didįjį Žalgirio mūšį. 

Čečotas geriausia laiko I—ją trilogijos dalį, o trečiąją — blogiausia. 
Korotinskis3ž, priešingai, „Vytauto kovose“ mato daugiausia nuošir- 
dumo, karšto jausmo ir joms atiduotų pirmąją vietą. Chmieliovskis tie- 
siog nepasisako, bet atrodytų, jog pripažintų pirmenybę „,Vitolio raudai“. 
Daugeliu atžvilgių ir tektų tai padaryti. Kraševskis „Vitolio raudoj“ 
pasirodė originalesnis, joje beveik visa teko pačiam sugalvoti: reikėjo 
supinti medžiagą, neturint nė vieno viską jungiančio siūlo. Abiejose pas- 
kutinėse dalyse autorius turėjo kronikas, istorijas. Visa buvo duota, te- 
reikėjo medžiagą sutvarkyti, įsijaust į epochos dvasią, pajusti jos paslap- 
tingą pulsą ir tą gyvenimą meno kūriniu užfiksuoti. 


4. Trilogija kūrybiniu ir meniniu atžvilgiu 


Kraševskis pasirodė, bent iš dalies, savarankiškai traktuojąs isto- 
rinę medžiagą. Pvz., Vytautą ,„Vytauto kovose“ iš kalėjimo išgelbsti žmo- 
na, ne tarnaitė, kaip istorikų pasakojama. Mindaugas pats veda garsią- 


2 Ten pat. 

*! Niektore uwagi szczegolniej pod względem stylu nad piešną trzecią Anafie- 
las: „„Witoldowe boje <...>“. Wilno, 1846. 

32 Ksiąžka jubileuszowa <...) str. 267. 

ją kovą su kryžiuočiais, apie kurią iš tikrųjų nežinoma, ar ji su jo žinia 
įvyko. Jadvygą, laukiančią Jogailos iš Lietuvos atvykstant, miegamajame 
vizituoja Vilhelmas, austrų kunigaikštis, buvęs sužadėtinis, moteriškais 
drabužiais apsirengęs. Jadvyga labai lengva širdim jo atsisako. Padavi- 
mai kitaip pasakoja. Ji nenorėjusi Vilhelmo atsižadėti. Ji net kirvį bu- 
vo pagrobusi, norėdama išversti pilies vartus, kur ją lenkų ponai laikė. 
Apskritai apie veikalo antrosios ir trečiosios dalies pobūdį kalbant, 
tenka pasakyti, jog tai ritmuota, o vietomis ir rimuota kronika, pasako- 
janti įvykius, kurie buvo, nemokanti išskirti svarbesniųjų. Vietomis 
menkiems dalykams skiriami keli puslapiai, kitur graži situacija pra- 
leidžiama ir minimas tik įvykęs faktas. Tai atsitinka, pvz., Vytautui 
bėgant iš kalėjimo ir vietoj savęs žmoną paliekant. 
Vis dėlto matyti aiškus autoriaus noras istorinius įvykius aiškinti žmo- 
" giškai ir gyvenimiškai, pagrįsti psichologija, ieškoti vidinio ryšio tarp kro- 
nikose minimų faktų. Taip „„Mindaugas“ yra vienos dinastinės šeimos 
drama ar tragedija. Visos Mindaugo kovos ir nelaimės kyla dėl vaidų 
su savo giminėmis. Jauniausiam sūnui gavus vyriausiąją krašto valdžią, 
vyresnieji lieka nepatenkinti. Sąmokslas. Vyresniesiems nepasiseka, ir 
jie abu būna nužudyti. Trys Montvilo sūnūs — Vykintas, Tautvilis ir 
Erdenas — įmetami į kalėjimą, vėliau išleisti rengia Mindaugui pinkles, 
keršydami už tėvo mirtį. Kraševskis čia laisvai elgėsi su istorija. 
Be to, Kraševskis pasišaukė į pagalbą užkeikimus, prietarus ir burtus. 
Buvo istorijoj atsitiktinių dalykų, kuriuos autorius nori suprasminti. 
Pvz., Mindaugas pasigrobia seno bajoro Sudimanto dukterį, kurią vėliau 
veda. Senis, dukterį begindamas, nuo smūgio miršta. Mirdamas graso 
ir prakeikia Mindaugą: mirties valandoj ir jis neapginsias savo vaikų 
(Il 73). Tenka pasakyti, jog ši Sudimanto mirtis pati savyje per mažai 
pagrįsta. Ši scena Kraševskiui buvo prikišta, kai skaitė „Mindaugą“ 
literatų būrely. Jis taisė, bet vis tiek liko neįtikinanti. Mindaugas grįžta 
iš Romuvos, gavęs iš dievų įsakymą išleisti kalinamus brolvaikius. Ten 
jis baisų savo ateities sapną sapnavo. Grįždamas medžioja ir susitinka 
medžiojantį senį Sudimantą su dukterimi (Marti). Nuvyksta į pilį. Min- 
daugas patinka dukteriai, o ji Mindaugui. Mindaugas prašo Sudimantą, 
kad leistų dukterį už jo tekėti. Senis nesutinka, nežiūrėdamas, kad Min- 
daugas yra didysis kunigaikštis. Mindaugas neatsisako savo sumanymo, 
senis taip pat nenusileidžia ir pastoja duris Mindaugui, norinčiam Mar- 
čią pasigrobti. Mindaugas stumteli senį, ir tas nuo sutrenkimo miršta. 

Drauge vyksta kova žodžiais. Mindaugas pasirodo visai beširdis: tyčio- 
jasi, kai Sudimantas sakosi be dukters negalėsiąs gyventi. Senio užsispy- 
rimas per menkai tepagrįstas, nes duktė, ištekėdama už Mindaugo, ne- 
žūva. Mindaugo įpykimas gal ir būtų visai suprantamas, bet jo tyčioji- 
masis? 

Kraševskis naudojosi pusiau liaudiška psichologija, perdaug ele- 
mentaria. Jo žmonės būtinai eina į kraštutinumus, į viską impulsyviai 
reaguoja. Ko nors nemato, jokiu būdu nenori suprasti, nenori prileisti, 
netiki, kas kiekvienam atrodytų lyg savaime suprantama. Pvz., Mindaugas 
stovi prie Polocko mūrų — laukia, galvodamas, jog privers mokėti duoklę. 
Tuo laiku polockiečiai susižino su Rygos vokiečių ordino magistru ir kitais 
ir susilaukia pagalbos. Nieko būdingo vaizduojamiems laikams K.ra- 
ševskis neduoda sugalvoti savo didvyriams. Viskas per daug paprasta ir 
žinoma. Kas pažįsta Lietuvos istoriją, jo poemas skaitys su dideliu nuo- | 
boduliu. 

Viskas perdaug smulkmeniškai iš anksto numatoma, skaitytojas nieko 
nelaukia, o ko laukia, žino. Jokio įtempimo. Autorius stengiasi paminėti 
visa, kas buvo istorijoj — gyvenime. Ir išeina kronika. Norėdamas iš- 
laikyt senosios epopėjos toną, apgaubti pakilesne nuotaika vaizduojamą- 
jį gyvenimą, didina savo epinių priemonių aparatą. Visur pranašystės, 
ženklai. Tik gimęs Vytautas, pirmąkart pamatęs iš žygio grįžusį tėvą Kęs- 
tutį, jau tiesia rankas į jį, ne į motiną. Tuo remdamasis, autorius jau pie- 
šia ateities vaizdą. 

Apskritai kalbant, tenka pasakyt, jog Kraševskis neatitiko visai tri- 
logijai tinkamo tono. Visas veikalas skamba netikra gaida. Nėra vieno 
požiūrio į viską. 

„Vitolio raudoj“ Kraševskis yra lyg bardas. Prologe sakosi giedąs 
giesmes, kurias seni burtininkai niūniavo tėvų šermenyse. Tos senosios 
giesmės Lietuvos žemėj išaugę, su motinos pienu į kraują perėję. Jei tai 
būtų nuoširdžiai pasakyta, pajausta, būtumėm gal susilaukę nematyto 
grožio dainos, kuri, iš širdies išėjusi, į širdį pataikytų ir leistų bent kvėp- 
telti senovės dvasią. Bet šiame veikale autorius savo širdies nepalieka. 
Pasisakymas prologe — pamėgdžiojimas. 

Jei „Vitolio raudoj“ kiek išlaikytas vienas traktavimo būdas, to ne- 
galima pasakyti apie visą trilogiją. Autorius sakosi pats vienas teliejąs 
ašaras dėl Lietuvos, praeitis tesanti jam motina (III 10), bet tai nenuošir- 
du. Jo veikaiuos nejaučiama tikros meilės Lietuvai. Šiaip ar taip, religinis 

momentas trilogijoj užima svarbią vietą, o gal ir svarbiausią. Autorius 
rodo senojo tikėjimo Lietuvai, jos dievams simpatiją, stoja senosios, dar 
nekrikščioniškos, Lietuvos pusėje. Bet jo vaizduojamosios religijos, se- 
noji ir krikščioniškoji, yra realios. ,„Vitolio raudoj“ senieji dievai gyvi — 
veikia, gyvena, ne tik danguj, bet ir žemėj. ,,Mindauge“ tie dievai, pirma 
autoriaus vadinti didžiais Lietuvos dievais, visai lengvai išvaromi. Dievų 
statulos, amžius Lietuvą globojusios, išverčiamos, ir niekas už tai baus- 
mės nesusilaukia. Kur dingo dievų realybė? Kojos sužeidimas, beker- 
tant šventąjį medį, tos realybės nei įrodo, nei panaikina, kai peržegnojus 
koja sugyja. Čia tik aiškiai parodoma krikščionybės galia. Bet dievai dar 
nežūvaą — tik jie, atrodo, užmiršta patys save! 

Vytautas apsikrikštija. Paskutinį kartą jam pasirodo Gulbis — savo 
rūšies angelas sargas. Gulbis jam smarkiais žodžiais prikaišioja susidė- 
jimą su kryžiuočiais, parodydamas, ką jie padarys su Lietuva, ir liepia 
tvirtai ją į savo ranką suimti ir sujungti (III 251 —253). Vytautas visai 
nekaltinamas dėl tėvų religijos atsižadėjimo, lyg tai būtų visai menkas 
dalykas, Gulbio akimis žiūrint. Ir Krėvos pily Vytautui pasirodęs Gul- 
bis, pranašaudamas ateitį, jį guosdamas, neprisimena nė žodžiu apie Lie- 
tuvos religijos pakeitimą! (III 237— 238). O paskutinį kartą pasirodęs, 
atsisveikindamas pasisako Vytautui esąs nebereikalingas jo naujame ke- 
ly. Nežinia, kas su tais dievais pasidarys, kur jie dings. Autoriui šis klau- 
simas, atrodo, nebuvo kilęs. Taip pat abiejų religijų (senosios ir krikš- 
čioniškosios) tarpusavio santykiai lieka neaiškūs. Kai kur užsimenama 
veikėjų lūpomis, jog apsikrikštijusieji savo tėvų neberegės, bus kitur. 
Prieš krikščionybę autorius nieko neišsitaria. Jam patinka senoji lietu- 
vių religija, bet ir krikščionybės gerumo jis neneigia. Tuo būdu jis lyg 
svyruoja nuo vienos į kitą. 

Kaip visa trilogija neparašyta vienu meniniu požiūriu, viena idėja, taip 
iratskiros veikalo dalys. Ir jose nėra vieningo pasaulėvaizdžio, vienos plot- 
mės, kurioje visi dalykai galėtų būti suvokiami. Dėl to nėra ir meninės 
tikrovės iliuzijos. Taip „Vitolio raudoj“ pasakojami dalykai, apskritai, 
yra įtikimi, ir visuotinėj literatūroj rastumėm į juos panašių. Vitolis tėra 
lyg ir paprastas žmogus, tik stipresnis ir galingesnis. Bet Juodžio gal- 
voj esą puikiausi rūmai su įėjimais pro ausis — visai nesiderina su vaiz- 
duojamąja tikrove ir yra kitos plotmės. Atrodo, Kraševskis ir nebūtų 
Juodžio tokio atvaizdavęs, jei ne Narbutas. Kraševskis tokį Juodžio vaiz- 
dą rado Narbuto veikale, tokį ir į savo veikalą perkėlė. 

Lenkų kritikų Kraševskiui sutartinai daug dalykų prikišama. Chmie- 
liovskis*s, kalbėdamas apie Vitolį, sako, jog jo nuotykiai atpasakoti mo- 
notoniškai, be ugnies ir polėkių. Chlebovskis?*, nors ir randa visoj trilo- 
gijoj rūpestingo svarstymo, neranda gyvesnio jausmo ir intuityvinės 
tiesos praėjusių amžių atkūrime. Sako, kad „autoriaus siekimai ne- 
įvykdyti“. Korotinskis3? pripažįsta, jog visose trijose dalyse žinios nugali 
vaizduotę, protas — įkarštį. Būdinga, kad veikalo pats Kraševskis vėliau 
nebebrangino. 


5. Lietuviškumo klausimas 


Kraševskis laikėsi pažiūros, jog liaudies padavimų nereikia perdirbi- 
nėti, bet jų dvasia kurti tautinę poeziją?. Tą pažiūrą gynė ir, aišku, sten- 
gėsi jos laikytis savo kūryboj. Iš kitos pusės, jis pats tyrinėjo Lietuvos 
praeitį, rašė istorinius veikalus. 

Korotinskis, lygindamas Krašėvskį su Mickevičium, išsireiškia, kad 
Kraševskis, nors „jausmų temperatūros ir vaizdų gyvumo žvilgsniu ne- 
gali lygintis su „Gražinos“ autoriaus kūriniais, austais iš Lietuvos pra- 
cities, juos pralenkia neabejojamai geresniu epochos charakterio žino- 
jimu“37. Su tuo ne visai galima sutikti. Kraševskio istorinė medžiaga 
daugiausia neautentiška, ypač smulkmenose. O Chlebovskio pasakymu, 
taikomu „Vitolio raudai“?š, jis žiūri į praeitį senienų rinkėjo akimis. 
Žmonės, kuriuos vaizduoja, reikalingi tik įvairių ceremonijų ir papročių 
paaiškinimui. Jis tų žmonių sielos gelmių nesiekia, neįlieja jiems gyvybės 
ir juos apibūdina daugiausia palyginimais ir aprašymais. Kraševskis 
lietuvių tautos dvasios nejautė ir tuo pačiu jos savo veikalui nesuteikė. 
Jei būtų tą dvasią jautęs, jam daug dalykų dovanotumėm. A. Mickevi- 
čius daug laisviau operavo Lietuvos istorijos faktais, ir jam tai nepriki- 
šama. Mickevičius suteikė savo vaizduojamai Lietuvai gyvybę ir geriau 
išreiškė tautos dvasią“?. O Kraševskis tesugebėjo vaizduoti tik išorinius 
faktus. 


3 Chmielowski P. Jozef Ignacy Kraszewski <...> str. 113—114. 

34 Chlebowski B. Stanowisko Kraszewskiego <...> str. 14—15. 

35 Ksiąžka jubileuszowa <...> str. 267. 

3 Chmielowski P. Jozef Ignacy Kraszewski <...> str. 110 (Remtasi „„Tygod- 
nik Petersburgski“, 1839 Nr. 100 ir 1840 Nr. 29). 

37 Ksiąžka jubileuszowa <... >str. 269. 

3 Chlebowski B. Stanowisko Kraszewskiego <...) str. 14, 

3 Dobilas J. Strazdas. — „Lietuvos aidas“, 1932 m. balandžio 19 d., Nr. 87 
(1462). 

Kraševskis stengėsi vaizduoti epochą, ypač ,,Vitolio raudoj“. Bet ne- 
jaučiama, kad tie žmonės, prieš tūkstančius metų gyvenę, daug kuo skir- 
tųs nuo mūsų. Gai didžiausias skirtumas medžiaginės kultūros srity: 
ir kunigaikščiai tada vyžas nešioję ir šiauduos gulėję (II 324). Bet argi 
taip seniai jas nustojo avėję mūsų Žmonės? 

Paviršutiniškas epochos vaizdavimas matyti kad ir iš tokios smulk- 
menos. Birutė, būdama vaidilutė, saugodama Praurimos ugnį, neša 
broliams valgyti. Kaip suprasti tada vaidilatės pareigas? O ji kasdien 
neša valgyti broliams žvejams (nors įie ir galingo bajoro Vidimanto 
sūnūs). Čia atrodytų kalta Valiūno „Birutės daina“, kurią Kraševskis, gal 
būt, žinojo ir laikė liaudies daina. Prisiminus dar Vitolio žirgo istoriją, 
tenka padaryti išvadą, kad Kraševskis tik varžė save, nedrįsdamas 
tariamų liaudies padavimų perdirbinėti, nors vis tiek liaudies kūrybos 
dvasia nekūrė. 

Kraševskis norėjo, kad poema turėtų tautinį koloritą. Todėl naudoja 
palyginimus iš Lietuvos gyvenimo ir tikėjimo. Bet dažnai vartoja visai 
nebūdingus. Taip saulės leidimasis vadinamas maudymusi jūroje. Kitur 
minimos palyginimuose ir salamandros, kas jau visai nieko bendra su 
Lietuva neturi. Be to, įmaišo lietuviškus žodžius, o kartais net ištisus 
posakius į lenkišką tekstą. Nugalėtas Raudonis savo priesaiką sustiprina 
šūkiu: ,,Kad man Perkūnas sumusztu“ (I 173). Bet ir čia nėra organinio 
ryšio nei tarpusavy, nei su kūrėju, nei su atkuriamuoju pasauliu. 

Kraševskis sudėjo į ,„Vitolio rauda“ beveik visą fiktyvų lietuviš- 
ką Olimpą, kaip jį Narbutas vaizdavo. Dideliu originalumu ir kokiais 
nors etniniais ypatumais tie dievai nepasižymi. Nei viename nieko 
didesnio už žmogų savo dvasia nejauti. Neaišku, nei kam tie dievai yra, 
nei kam gyvena. Juos lyg valdo Praamžius, savotiška lietuviška moira. 
Būdinga, jog Kraševskis ir čia nesujungė savo šaltinių vienon sistemon, 
vaizduodamas iš Narbuto ir kitų paimtus dievus ir įdėdamas į veikalą 
saulinių-astralinių dainų (pvz., ,„Vestuvinę žemės giesmę“). 

Įdomiausi, žinoma, mums Kraševskio vaizduojami lietuviai — 
Lietuvos didvyriai. Vitolio charakteristika jau buvo minėta. Jokių tau- 
tinių bruožų jame nerasim. 

Mindaugas yra nežmoniškas. Jis yra ir gimęs iš vergės rusės (Ringau- 
do tačiau teisėtu sūnum pripažintas). Jo akyse atsispindi mūšio geidimas 
ir kraujo troškimas (1I 14), žmonių panieka. Jis nesiskaito su niekieno gy- 
vybe, tyčiojas iš visų. Niekas jo neperkalbės. Prieš santykių su kryžiuočiais 

nutraukimą žmona (Marti) prašo neatsižadėii dievo dėl dievų. O jis 
šaiposi iš jos ašarų ir keikia dar vakar išpažintą tikėjimą. Marti guli 
po įo kojų ir meldžia žodžiais, kurie, autoriaus pasakymu, akmenis sų- 
judintų ir žvėris sugraudintų (II 262)! Tai Mindaugo nė trupučio nepa- 
veikia. Dar reikia jį pamatyti mūšyje. Nuvertęs magistrą nuo žirgo ir ko- 
ja primynęs, spiaudo jam į akis, nors tas prašo malonės. Suvaręs kalaviją 
krūtinėn, pilnom saujom geria karštą trykštantį kraują, „kaip ištroškęs 
žvėris vasaros karštyje upelio vandenį atsigaivindamas kad geria“ (il 300). 
Tuoj įo kakta prasiblaivo, šviesios mintys ją nušviečia! Toks yra Min- 
daugas. Ir masinės lietuvių scenos kare nedaug geriau atrodo. Belaisvius 
pačmę, išlupinėja jiems akis, gėrisi kančiomis (II 301). Užpuolę svetimą 
kraštą, žudo kūdikius ir senelius. Tai vis senovės lietuviai! Autorius ,,Vi- 
tolio raudos“ prologe sakėsi giedąs senas giesmes, kurios garbino „„drą- 
są, drovumą, dorą ir tikėjimą“. Minėtos vietos yra puiki šio pasisakymo 
iliustracija. 

Jogaila nieko riteriškai vyriško savy neturi, visai sumoteriškėjęs. 
Vienintelė jo aistra — Vaidila (Wojdyžto), kurį iš tarno padaro kunigaikš- 
čiu. Prievarta savo seserį už jo ištekina, leidžia ją nežmoniškai kankint. 
Vaidila Jogailai brangiausias žmogus, Vytautas — niekai. Taip vaizduo- 
jant, vėliau atsiranda veikale prieštaravimų. Jogaila yra kraštutinis bai- 
lys. Sėsdamas prie stalo, persižegnoja, slapta nulenkdamas galvą ir seno- 
viniam Koboliui (II 277). 

Skirgaila didžiausias ištvirkėlis is nežmoniško žiaurumo lėbautojas. 
Kartą šlykščioj puotoj, kai jam nusibosta pasigėrę draugai, liepia juos 
padegti. Drabužiams įsiliepsnojus, kunigaikštis ploja iš pasigėrėjimo. 
Nusibodus spektakliui, liepia svečius užgesinti ir atvesti mešką, kuri 
skaldo svečių galvas ir čiulpia smegenis. 

Kęstutis, senosios Lietuvos papuošalas ir didvyris, tikrasis riteris, 
ir priešų, ir draugų gerbiamas, neturi savo kilniųjų savybių. Jis labai blo- 
gai atsilygina kryžiuočiams už vaišes nelaisvėje. Šie jį beveik karališkai 
laikė, o Kęstutis, tą pilį, kur buvo kalinamas, paėmęs, net beginklius 
išžudo.Kęstutis nebuvo taip paskendęs kovos elemente. Tos rūšies kerštas, 
kurį Kraševskis Kęstutyje rado, jo neapvaldydavo. Kraševskio Kęstu- 
tis yra paprastos psichikos, eina iš kraštutinumo į kraštutinumą, rem- 
damasis impulsais. Kraševskio didvyriai kare beveik visi vienodai elgia- 
si. Kiekvienas keršija maždaug tuo pat būdu. Kęstutis parodomas, kaip 
savo auką komtūrą, pas kurį buvo kalėjime, užtempia į laužo viršų ir 

„gėrėdamasis žiūri, kaip vokietis priešas baigias kančiose“ (Hi 69). 
Istorija pasakoja, kad Kęstutis kaip tik tokių spektaklių vengdavo. 

Vytautas dar lopšy parodomas kaip būsimoji didi asmenybė. Ties 
juo skrieja kovodamos dvi dvasios — tamsioji ir šviesioji (senojo ir būsi- 
mojo tikėjimo). Kraševskis norėjo parodyti Vytautą kaip likimo Žmogų, 
pažymėtą dideliems darbams. Jis panašus į visus didžius Kraševskio žmo- 
nes: jauno Vytauto širdy nebuvo meilės žmonėms, nieko jis nemylėjo, 
panieka mokėjo už meilę ir patarimus (III 81 —82). Būsimasis didvyris 
vos nelieka paprasčiausiu žmogeliu. Kęstučio rūpesčiu Vytautas veda ir — 
sumnoteriškėja, užmiršta karą, viską, kuo pirma gyveno: Ana iš Smo- 
lensko jam viską atstoja. Dievai, norėdami Vytauto žvaigždę išgelbėti, 
pasiunčia Gulbį ir šio lūpomis prikaišioja Vytautui sumenkėjimą (III 105). 
Tai pagelbsti. Iš elgesio ir kalbos Vytautas neairodo esąs kunigaikštiškai 
išauklėtas. Dažnai jis kalba ir elgiasi kaip naivus sodžiaus berniokas. 
Kartą grįžta nusiminęs Kęstutis iš nelaisvės ir ilgai tyli. Jaunas Vytautas 
visai nekunigaikštiškai į iį kreipiasi: „Tėve! Pasakyk, kurgi buvai, bran- 
gusis? Ar tau liežuvį atėmė priešai? Kodėl nepasveikini žmonos ir sū- 
naus“?7 (III 51). Iš Krėvos pilies kalėjimo Vytautą išgelbsti žmona, likda- 
ma jo vietoj. Vytautas visai lengva širdim palieka žmoną kalėjime — be 
jokios baimės, lyg tai būtų paprasčiausias dalykas. O jie taip mylėjosi! 
Vytautas dėl jos viską buvo užmiršęs. Apskritai kalbant, tenka sutikt 
su Chmieliovskiu, kad Kraševskio atvaizduotas Vytautas yra pusgalvis 
(polgtėwek). Jo visa didybė, jau lopšy išpranašauta, kažkur pranyksta. 
Savo rūšies apoteozė, kurios Vytautas susilaukė, paėmęs didžiojo kuni- 
gaikščio valdžią (1392), neatrodo nupe!nyta. Vytautas vis veikia lyg karš- 
čiuodamasis, visai ne kaip toli matąs politikas. Kiek jis kartų puola 
Vilnių visokiausiais būdais, visokiom apgavystėm! Kiek kartų su gėda 
nuo jo pasitraukia. Lietuvos didvyrių jis taip pat nėra parodytas. Jei 
žodžiais ir sakosi viską dėl Lietuvos daręs, ją jungęs ir stiprinęs, iš dar- 
bų to nematyt. 

Tokie Kraševskio atvaizduoti didieji Lietuvos vyrai. Mes Kraševskio 
atvaizduotos Lietuvos jau nebeprisipažinsim. Tai ne mūsų Lietuva. 





LITERATŪRINĖS ĮTAKOS A. VIENUOLIO KŪRYBOJ 





Pirmiausia tektų skirti lietuvių ir svetimųjų literatūrų įtakas A. Vie- 
nuoliui. Svetimosios (turėjo didelę] įtaką ypač dėl dviejų priežasčių: 
viena, lietuvių literatūra, kai Vienuolis augo, buvo negausi, negili idė- 
jiniu atžvilgiu ir netobulos formos; antra, aplinka nuo pat pirmųjų 
mokslo metų vertė Vienuolį semtis maisto iš nelietuviškų šaltinių. Sveti- 
mosios literatūros pradėjo veikti nuo pat pirmųjų mokslo metų: jas dėstė 
mokykloj, jose buvo veikalų, atitinkančių jauno žmogaus polinkius. 

Lietuvių literatūra svarbi A. Vienuolio raidoj daugiausia tautiniu at- 
žvilgiu. Iš jos galėjo pasisemti tautinių idėjų, tautinės sąmonės ir gauti pa- 
raginimo dirbti tautai. Be to, lietuvių literatūra buvo prielaida to fakto, 
kad Vienuolis kūrė lietuvių kalba ir kad davė žymių mūsų literatūroj 
kūrinių. Jau mūsų to meto raštuos buvo padėti pagrindai individualiam 
stiliui, sudarytas literatūrinis žodynas, o pati kalba, padidėjus jos iš- 
raiškos galiai, pasidarė tinkama literatūrinei kūrybai. Tenka pabrėžti, 
kad su mūsų literatūra Vienuoliui teko tik vėliau susitikti. Pats jis nei mūsų 
tautosakos, nei literatūros nestudijavo. Visa, kas pakliuvo į jo rankas, 
buvo daugiau ar mažiau atsitiktiniai dalykai. Tuo laiku buvo madoj 
socialinė literatūra. Ji sudarydavo svarbiausią gimnazijų kuopelių lektū- 
"ros dalį. Tačiau Lietuvą Vienuotiui visą laiką miela buvo, ji užėmė jame 
tikrai reikšmingą vietą, ir tai matyti iš daugelio faktų. 

Liepojos gimnazijos mokinių tarpe irgi būta kuopelės. Vienuolis 
priklausė jaunesniųjų grupei, kur labiausiai susipratę buvo Gutauskas 
ir J. Linartas. Vyresniųjų tarpe bene reikšmingiausią vietą užėmė Biliū- 
nas. Skaitydavo rusiškas revoliucines knygas. Jei kur atrasdavo nors 
paminėta „Litva“, tai visi kuopelėj laikė tai gera knyga, visi ją skaityda- 
vo. Šis naivus faktas gražiausiai rodo nesąmoningą traukimą į savo tautą. 
Viena mėgstamiausių Vienuolio ir jo draugų dainų Liepojoj buvo: 


Ak, mylimiausia ta mūsų Lietuva 
Senoj gadynėj kaip ji garsi buvo. 


Bet nelaimingas atsirado laikas, 
Kuomet užpuolė kryžiokų tytveikas<...) 


Ją dainavo P. Pundzevičius-Petliukas, J. Linartas ir Adomkavičius. Ji 
yra įtraukta į II klasės 1897 m. memorabilijų knygutę. Čia mes susidu- 
riam su „Aušros“ laikų dvasia. Šios eilės — daina buvo parašytos Augus- 
tino Baranausko „„Aušroj“ (1883, Nr. 4, p. 107). To; knygutėj esama 
ir kitų populiarių anuo laiku dainų: „Kur banguoja Nemunėlis“ — 
K. Vanagėlio-Sakalausko, „Lietuvos gražybė“ — Maironio (,„Lietuva, 
mano brangi tėvyne“), „Sudiev, kvietkeli, tu brangiausias“ — Viena- 
žindžio, ir kitos. Reikia pažymėti, kad knygutėj yra surašyti rusiško- 
mis raidėmis lietuvių dievai, kunigaikščiai, lietuvių tautos giminės. 
Vienuolis visa tai radęs kažkokioj rusiškoj knygoj. 

Iš pirmos klasės grįžęs, pasirašo ant Dmitrijovo „„Beparii npejcka- 
3AT€/Ib NOroJbI“ lietuviškai — Antanas Žukauskas, nes Biliūną buvo 
matęs taip darant. Tai pamatęs klebonas Ūselis (Perd. Ussel) palaikė 
puikybe. Ir Rusijoj gyvendamas, Vienuolis giliai rūpinosi lietuvybe. 
Maskvoj buvo toks „JluroBckuž ABop“. Vienuolis tyčia eidavo pro 
šalį, nes malonu būdavo skaityti šią iškabą. Kaukaze gyvendamas, Vie- 
nuolis išsirašydavo lietuviškų laikraščių ir naujai pasirodančių knygų, 
po 2egz. Jis mėgo skaityti Mordovcevą, nes jo herojai dažnai lietuviai, 
ir vis jo raštuos „Litva“ minima. Dar ir dabar Vienuolis atsimena, kaip 
vienas Mordoveevo herojus lietuvis, Madagaskaro karalius, prašė jį pa- 
laidoti su batais, nes prie jų liko Lietuvos žemės. 

Iš lietuvių rašytojų labiausiai veikė Vienuolį Baranauskas ir Maironis. 
Baranauskas — giminė, tėviškės apylinkių dainius, jos gamtos dvasią 
suėmęs ir tyra jaunatvės emocija nudažęs, miško mistiką jutęs — savaime 
nuolat kilo Vienuolio atsiminimuose. Ir Baranausko kūrybos atgarsių 
rasim visoj prieškarinėj ir net pokarinėj Vienuolio kūryboj. Jo dainų 
posmai, atskiri išsireiškimai, mėgstami žodžiai dažnai pasitaiko Vienuo- 
lio raštuos. 

Apie Maironio poemą „,Terp skausmų į garbę“ Vienuolis išsireiškia : 
„Ji man padarė milžinišką įspūdį ir, taip sakant, nustatė gaires visai 
mano kūrybai“!. Dėl įspūdžio didumo abejoti netenka, nes žinome, 
kaip ji kitus veikė. Gairių nustatymą tenka suprasti kiek kitaip, negu 





1 Alantas V. Antanas Vienuolis-Žukauskas. — ,„Vairas“, 1932, Nr. 5, p. 113. 

tiesioginė tų žodžių prasmė gali sugestijonuoti. Juk Vienuolis nuo Mai- 
ronio taip skiriasi. Poema buvo sukurta apšviestai mūsų jaunuomenei: 
„„Mano idėjos nepasirodys jai nepasiekiamos, nepažindama nusiminimo, 
jinai stos drąsiai į karionę su sunkiomis ir skaudžiomis mūsų aplinky- 
bėmis, terp skausmų — vargų atras kelią į garbę, — jai priguli mūsų atei- 
ga“ („Terp skausmų į garbę“ įžanga). Vienuolis turėjo būti uždegtas 
Maironio tautinio idealizmo, pasiaukojimo tėvynei, nustelbiant indivi- 
dualistinę pusę. Tad minimos gairės A. Vienuoliui išryškino ltautines 
idėjas ir norą dirbti savo kraštui. 

Gal ne mažesnės įtakos turėjo Vienuoliui ir „Vakaras ant Keturių 
Kantonų ežero“. Kaip pats sakosi, buvęs sužavėtas, norėjęs ką panašaus 
pasiekti, sukurti. Čia bus patikusi svajingumo sukelta toli nuo tėvynės 
esančio poeto kristalinė emocija, radusi Vienuoly atbalsio. Ir padėtis 
panaši: Vienuolis tada ilgiausiai prabūdavo toli nuo savo šalies, jos ilgė- 
damasis, jei ne Jos Žmonių, tai gamtos traukiamas. 

Kartu tenka paminėti ir „lietuviškosios“ lenkų literatūros įtaką. 
Vienuoly yra jos žymių. Jį traukė ne Mickevičius — jis tada „nėjo šir- 
din“, bet Kraševskis. Jo „Vitolio rauda“ buvusi kaip evangelija. Aišku, 
jaunam, labiau fantazija gyvenančiam Vienuoliui ji turėjo būtilartimesnė, 
lengviau suprantama. Joj pilna pasakos elemento, nuotykių. Tikrojo 
supratimo apie senąją Lietuvą čia A. Vienuolis įgyti negalėjo, bet kadangi 
pats kritiškai to veikalo nestudijavo, tai visa priėmė su pasitikėjimu, 
neįtardamas falsifikacijomis. 

Apskritai tenka pasakyti, kad lietuvių literatūros įtaka palieka 
fone. Tai atsitiko dėl to, kad iš jaunųjų dienų veikė svetimos literatūros, 
kurios labiau atitiko jo sielos būseną ir jos reikalavimus. 

Vienuoli veikia kelios literatūros srovės, susikryžiuoja sentimen- 
talinė ir romantiškai egzotinė su realistine-natūralistine. Jaunesni 
labiau veikia pirmosios, bręstant ir subrendus; — antrosios, nors dažnai 
jos tikrai susikryžiavę. Čia kalti išvidiniai palinkimai, psichinės p rielaidos 
ir laiko dvasia. Idealistinis Vienuolio pradas buvo griaunamas, pats jis 
buvo nuteiktas depresyviai, įpratintas'stebėt juodąją gyvenimo pusę, to- 
dėl skrajojimas padangėse nedaug teturėjo pagrindo. Tačiau jaunatvėj pa- 
linkimo į tai būta. Be to, vyraujanti afektinė pusė taip pat reikalavo mais- 
to. Skaito Ruso ne tik „Išpažinti“, bet ir „Naująją Eloizą“, ir „Emilį“, ir 
traktatus. Čia "galėjo vilioti ir primityvaus gyvenimo išgarbinimas. Bū- 
damas Liepojos gimnazijoj, A. Vienuolis skaitė nuotykių romanus, ro- 

mantinius ir sentimentalinius kūrinius. Ypač patikęs „Kaukazo belais- 
vis“ ir Defo „Robinzonas“. Stipriai jausdamas gamtą, jis ir veikalų ieš- 
ko, kur ji užima žymią vietą. Mėgo Lermontovą. Antros klasės 1897 m. 
memorabilijų knygutėj surašytos ir nuosavos knygos. Tarp jų yra ir Ler- 
montovo ,,„Mciri“. Horizonte atsistoja ir masina Kaukazas, kuris pas- 
kui, pamatytas, palieka amžiną įspūdį. A. Vienuolis yra du kartu perėjęs 
pėsčias visą Gruzinų kelią (402 km). Jis yra išvaikščiojęs visas Lermontovo 
„Demone“ dainuojamas vietas, aplankęs kiekvieną ten suminėtą akme- 
nį. Be Lermontovo, jaunam Vienuoliui reikšmės gamtos atžvilgiu dar 
turėjo Ruso, Šatobriano egzotika. Tačiau dominuojanti rolė teko realiz- 
mui. Gamtos atžvilgiu mėgstamiausi autoriai jam yra Turgenevas, už 
kurį eiti toliau gamtos vaizdavime Vienuoliui, atrodo, jau negalima, ir 
Mopasanas. Ir pastarojo gamtos jausmas stiprus, bet svarbiausia — 
objektyvumas, tikslumas („Sur Veau“). Tik Mopasanas per daug akcen- 
tuoja žemesnįjį instinktą, o Vienuolyje persveria dvasinis pradas. Jis 
skaito svetimus autorius ir pasaulėžiūros dėliai. Jam stiprų įspūdį palie- 
ka Zolia „Roma“, jis gilinasi į Renano „Krikščionybės versmių isto- 
riją“. 

Ypač Vienuolį veikė Čechovas. Gal kiek ir keista atrodys, kad jį 
skaitė Kaukazo laikotarpy, kada buvo laimingiausios jo gyvenimo die- 
nos. Čechovas pasidaro nepasiekiama tobulybė. Vienuolis jį dievina, 
jo raštus skaito po keletą kartų, o dramų žiūri teatre. 

Jau Adomas Jakštas sakė, pasirodžius pirmajam Vienuolio raštų 
rinkiniui: ,„Paieškojus iš tikrųjų būtų galima rasti ne vienas tarp tų ra- 
šytojų panašumas [t. y. tarp Čechovo ir Vienuolio]. Mat, juodu nesikė- 
sindamu sutraukti gyvenimo apsireiškimų gilesnėn sintezėn, tenkinasi 
vien jo atskirų epizodų fotografavimu; jiem terūpi sudaryti keistų 
tipų galerija ir ją visuomenei parodyti <...52“, Toliau dar ir skirtumą 
pabrėžia: Vienuolis ne tik esąs menkesnis menininkas, bet ir šviesesnių 
gyvenimo pusių nemėgstąs. Viršubskis (G. Wirschubski) straipsny apie 
lietuvių literatūrą ,„Ost-Europos“ žurnale irgi pirmuosiuose Vienuo- 
lio kūriniuose mato dvasinį giminingumą su Čechovuš. V. Bičiūnas apie 
Čechovo įtaką sako: „Matyti, stipriausią įspūdį Vienuoliui padarė ne 


* Jakštas A. Mūsų naujoji prozos literatūra (1904—1923). K., 1923, p. 
57. 


3 Wirschubski G. Die Entwicklung der litauischen Literatur. — ,„Osteuro- 
pa“, Juni 1929 (1V Jahrgang, Heft 9), S. 591— 592. 

jumoristiniai vaizdeliai, bet dramos (,,Trys seserys“, „Žuvėdra“, „Dėdė 
Vania“ ir kt.)“*. Su tuo sunkiau sutikti, nes ir pats Vienuolis mažiau 
draminius Čechovo kūrinius temėgo, ir dramos forma lig šiolei jam buvo 
tolimesnė. Daugiausia reikšmės Čechovo įtakai duoda A. Vaičiulaitis. 
Jis mano, kad Vienuolis „iš Čechovo pasiėmė metodą vaizduoti žmonėms 
ir sudaryti nuotaikoms, dvelkiančioms kažkokia beprasmybe ir liūd- 
numu jo novelėse“?. Šį klausimą reikia paliesti kiek plačiau. 

Čechovas Vienuolį galėjo daug kuo patraukti. Jau pati Čechovo 
šūs. Čechovas buvo medikas. Nors praktika beveik nesivertė, tačiau 
daug dirbo medicinos srity. Jaunystėj buvęs gyvas ir linksmas jumoris- 
tas, ilgainiui virto dideliu pesimistu. Jis neapkentė lėkšto miesčioniškumo, 
siekė giliau ir pamatė, Razumniko žodžiais betariant, kad „visas gyve- 
nimas yra neišeinamas miesčioniškumo circulus vitiosus“8. Iš jo išeiti 
nėra kelio. Tik vėliau ėmė Čechovas tikėti progresu, kurs po 200—300 
metų padarys kitokį gyvenimą, o žemė taps žydinčiu sodu. Tas tikėjimas 
turėjo gelbėti rašytoją iš absoliutaus pesimizmo. Tačiau kas daryti, kad 
tas naujas gyvenimas būtų dabar? Ir štai dėl šito sunkaus klausimo 
tikėjimas progresu neišgelbėjo visai Čechovo iš pesimizmo. Todėl liūd- 
ni, pesimistiški tonai paliko visoj kūryboj. 

Kaip sako Liuteris (A. Luther) savo rusų literatūros istorijoj, Če- 
chovas yra poetas „prieblandos, širdgėlos ir lūžusių sielų, kurios, tokios 
turtingos būdamos, nieko nepajėgia su savo turtais daryti“". Nereikalin- 
go žmogaus tipas jo raštuos nusilpęs ir abejingas: nebeturi nei romantiš- 
kos aureolės, nei titaniško išdidumo. Čechovo herojai eina valgyti, 
kad nereikėtų apie dievo buvimą galvoti. Čechovas myli gyvenimą: 
„Tik mylinti širdis galėio tokius džiugius vaikų gyvenimo vaizdelius 
sukurti, tokias švelnias moteris piešti, taip giliai gamtą jausti“, — sako 
Liuteris“. Bet laimės nėr. Visi jo tipai kenčia be vilties, kadangi nei tvirto 
tikėjimo ateinančiu aukso amžium nėra, nei norima atsižadėti savęs. 
Todėl jau pirmuosiuose kūriniuose dažnai girdis ,„wehmūtiger Unterton“, 
kuris vėliau pasidarė pagrindiniu jo kūrybos tonu. Tas jautimas turint 


+ BuuioKacE B. 25-157i6 AnTepaTypKOK  AbaTenbHocTW "A. Bezyojuca- 
>Kykayckaca. — „„Cerojus“, 14 anpsaa 1932 rona, Ne 104. 

5 Vaičiulaitis A. Natūralizmas ir Hetuvių literatūra. K., 1936, p. 88. 

S Haanos-PasyMHnk. Pycckaa AuTepaTypa oT 70-BIx TOJOB AO HalliHxX 
xueū. Han. 6-0e. Bepnun, 1923, cTp. 280—299. 

? Luther A. Geschichte der Russischen Literatur. Leipzig, 1924, S. 377. 

S Ten pat, p. 382. 

gyvenimą būti kitokį, nusivylimas dabartine buitimi ir lydintis širdgėlos 
tonas turėjo patraukti Vienuolį. Daug Čechovo tipų savo pergyveni- 
mais ir nuotaikomis buvo Vienuoliui artimi. 

Svarbu pažymėti, kad Čechovas, būdamas toks artimas Vienuoliui 
kūrybos vidumi, patraukdamas veikė ir formos atžvilgiu. Čechovas yra 
vienas didžiausių pasaulio novelistų, rusų Mopasanas, formos meistras. 
Charakteringa jo ypatybė, kad niekur nesusilieja su savo herojais, virš 
jų stovi. Jis objektyvus. Lygiu ramumu apie viską rašo, visus Rusijos 
luomus apimdamas. Nuostabiai trumpas ir tikslus. 

Kad Čechovas turėjo Vienuoliui kaip kūrėjui teigiamos įtakos, abe- 
joti netenka. Kaip aiškiai matyti, Vienuoly būta panašių į Čechovo kū- 
rybą išvidinių prielaidų. Jei iš kitų rašytojų Vienuolis sėmės medžiagos 
pasaulėžiūrai, interesuojančioms problemoms, čia atrado didelę savo pa- 
saulėžiūros dalį, tokios tobulos formos kūriniuose išreikštą. Tuo būdu 
Čechovas veikė gal svarbiausia kaip apipavidalinimo faktorius. Jis buvo 
lyg visų Vienuolį veikusių įtakų sintezė. Bet Vienuolis išvidinės kūrinių 
architektonikos, išvidinės formos ir iš viso teorinių literatūros mokslų 
nestudijuoja, ne šiuo atžvilgiu literatūra jis domisi. Todėl reiktų pri- 
leisti, kad arba Čechovas veikė formos atžvilgiu tik nesąmoningai, arba 
kad Vienuolis jį iš paviršiaus imituoja. Antrą mintį reiktų atmesti, 
nes visi Vienuolio kūriniai prieškariniam laikotarpy atrodo išaugę iš 
sielos gelmių, be didelių teorinių svarstymų ir siekimų. Jų formalinė 
pusė tik vėliau pasidarė tobulesnė, sustiprėjus Vienuolio talentui. Vienuo- 
Jio kūryba taip artimai susijus su jo pergyvenimais ir aplinka, kad nėra 
pagrindo teigti buvus paviršutiniškos imitacijos. 

Vienuolį veikė ir kiti rašytojai, nes Čechovo raštuos ne visa rado, 
ką pats mėgo. Pavyzdžiui, Čechovas gamtą nors ir giliai jaučia, bet 
atskiros vietos savo kūriniuos jai neskiria. Ji teliečiama tik tiek, kiek 
būtinai reikalinga, kiek susijusi su herojum. O pačiam Vienuoliui gamta 
turi ypatingai didelę reikšmę. Todėl šiuo atžvilgiu daugiau įtakos Vie- 
nuolio kūrybai turėjo jau minėtas Turgenevas. 

Apskritai kalbant, Vienuolis subrendo realizme. Kadangi jis niekada 
nesivaikė formos prašmatnybių, o realizmas labiausiai atitiko jo palin- 
kimus, tai vėlesnės literatūros srovės jam įtakos neturėjo. 


VILNIAUS UNIVERSITETO REIKŠMĖ LIETUVIŲ LITERATŪRAI 


Vilniaus universitetas, seniausioji ir ilgus amžius vienintelė aukšto- 
ji Lietuvos mokykla, yra suvaidinęs reikšmingą vaidmenį kultūriniame ir 
literatūriniame gyvenime, raštijos ir literatūros formavimesi ir raidoje. 
Bet jo vaidmuo šiuo atžvilgiu amžių būvyje toli gražu nebuvo vienodas. 
Tik tarybinės santvarkos metais Vilniaus universitetas turi didžiulės 
tiesioginės reikšmės lietuvių literatūrai. Tik dabar jame yra lietuvių lite- 
ratūros katedra, ir tai viena iš stambiausių, tik jame kasmet studijuoja 
dešimtys būsimų lietuvių rašytojų, kritikų, literatūros tyrinėtojų. Senai- 
siais amžiais nei lietuvių kalba, nei literatūra Vilniaus universitete neuž- 
ėmė reikiamos vietos. Atrodo. nebus perdėta, jei pasakysime, kad paly- 
ginti per neilgą laikotarpį nuo tarybinės santvarkos atkūrimo Vilniaus 
universitetas yra davęs lietuvių literatūrai daugiau, negu per ištisus pra- 
ėjusius šimtmečius, pradedant XVI a. paskutiniuoju ketvirčiu. Bet ir 
senaisiais amžiais, feodalizmo laikotarpiu, Vilniaus universiteto indėlis 
į lietuvių literatūrą, nors ir ne toks didelis, buvo reikšmingas. Literatū- 
ros istorijoje jam priklauso pastovi vieta. Norint Vilniaus universiteto 
reikšmę lietuvių literatūrai teisingai įvertinti, reikia atsižvelgti į nepalan- 
kias istorines kultūrines sąlygas, apsprendusias lėtą lietuvių literatūros 
formavimąsi ir raidą. Tada lyginamoji jo reikšmė ir senaisiais laikais 
padidės. Kadangi universitetas yra keitęsis priklausomai nuo skirtingų 
visuomeninių-politinių sąlygų, jo reikšmę lietuvių literatūrai geriausiai 
galima apžvelgti pagal atskirus raidos etapus: I 1579— 1803 (Vilniaus 
akademija; Vyriausioji Lietuvos (Vilniaus) mokykla); II 1803— 1832 
(Imperatoriškasis Vilniaus universitetas); III 1919—1939 (Stepono 
Batoro universitetas); IV 1940—1959 (Vilniaus Valstybinis V. Kap- 
suko universitetas). 


* * * 


Vilniaus jėzuitų akademija buvo konfesinė aukštoji mokykla, įsteig- 
ta, svarbiausia, kovai su reformacija, — stipriausias katalikiškos reak- 

cijos židinys, pagrindinė tvirtovė nuo XVI a. paskutinio ketvirčio iki 
XVIII a. antrosios pusės (jėzuitų ordino panaikinimo). Ji savo pobū- 
džiu buvo kosmopolitinė, laikėsi bendro jėzuitų mokslo plano, smulkme- 
niškai nustatyto. Joje viskas buvo dėstoma lotynų kalba. Lietuvių tautos, 
nacionalinės kultūros reikalai jai visai nerūpėjo. Susijusi su viešpataujan- 
čiomis klasėmis, joms tarnaudama, Vilniaus akademija palaikė feodalinę 
santvarką, skleidė feodalinę ideologiją, 14 paremdama bažnyčios, dievo 
autoritetu. Palaikydama uniją su Lenkija ir lenkų kalbą labiau vertūin- 
dama ir daugiau vartodama negu lietuvių, ji bent iš dalies prisidėjo ir 
prie viešpataujančių klasių lenkėjimo. 

Tačiau Vilniaus akademijoje buvo kreipiama dėmesio ir į lietuvių 
kalbą, rūpinamasi lietuviškų knygų paruošimu ir leidimu. Kai kurios 
iš jų buvo gana vertingos ir reikšmingos lietuvių raštijos istorijoje, su- 
vaidino svarbų vaidmenį literatūrinės kalbos formavimesi. Kokios 
tad priežastys, veiksniai vertė akademiją rūpintis lietuvių kalba ir Jeisti 
ja knygas? 

Viena iš svarbiausių priežasčių buvo, be abejo, liaudies prisirišimas 
prie savo gimtosios kalbos, jos laikymasis. Norėdami nugalėti refor- 
maciją, jėzuitai negalėjo pasitenkinti vien didikų ir bajorijos grąžinimu 
katalikybėn (nors tai jiems pirmiausia ir labiausiai rūpėjo). Jie turėjo 
veikti ir liaudies tarpe — ją sukrikščioninti (dar ir XVI a. pabaigoje, 
iš dalies ir XVII a. pradžioje liaudis geriausiu atveju buvo tik pagal 
vardą krikščioniška, tebesilaikė pagoniškų papročių) ir įtvirtinti joje 
katalikybę. Be lietuvių kalbos tai padaryti buvo neįmanoma. Todėl jė- 
zuitai, jų tarpe ir akademijos profesoriai, dažnai atvykę iš tolimų šalių, 
turėjo mokytis lietuvių kalbos. Pavyzdžiu čia gali būti portugalas Ema- 
nuelis Vega, Žymus akademijos profesorius (1580 — 1594), pirmasis ga- 
vęs joje teologijos daktaro laipsnį, kuris, išmokęs lietuviškai, padėjo 
vyskupui Giedraičiui vizituojant Žemaičių vyskupiją: mokė katekizmo, 
sakė pamokslus, klausė išpažinčių, kirto šventus ąžuolus ir t.t. Taip pat 
kitas žymus profesorius lingvistas Petras Krimeris (miręs 1602 m.) 
buvo lietuvių (ir latvių) pamokslininkas. 

Dėl to, stiprinant religinę propagandą, buvo vertinamas lietuvių 
kalbos mokėjimas pačių lietuvių jėzuitų tarpe, reikėjo rūpintis ir prie- 
monėmis jai pramokti, ir raštais Lietuvių kalba. Jėzuitai dažnai nurodinė- 
davo kaip blogą, nenormalų reiškinį, kad daugumas kunigų-klebonų 
Lietuvoje nemoka vietinės — lietuvių — kalbos. Patys rūpinosi lietuvių 

pamokslininkais 17 XVI a. pabaigoje turėdavo jų po kelis Vilniuje (pa- 
vyzdžiui, 1600 m. net 7!). Pačioje akademijoje buvo ruošiami kunigai —- 
pamokslininkai. Mokantieji lietuviškai pamokslų sakymo pratybas tu- 
rėjo atlikti lietuvių kalba ir tuo būdu joje lavintis. Tačiau pabrėžtina, 
kad į lietuvių kalbą buvo žiūrima tik kaip į pagalbinę, liaudies kalbą. 
Antras veiksnys, nulėmęs Vilniaus akademijos rūpinimąsi lietuviš- 
komis knygomis, buvo tolydinis lietuvių gausėjimas ne tik studenių, 
bet ir profesorių tarpe, vadovaujamų vietų užėmimas. Būdingu pavyzdžių 
gali būti Jonas Gruževskis, kilęs iš Žemaičių — pirmasis lietuvis Vilniaus 
akademijos rektorius (1615 — 1619), vėliau Lietuvos jėzuitų provincijo- 
las (1644 — 1646). Jis, dar studijuodamas Romoje, 1601 m. iškilmingo pri- 
ėmimo metu aiškino lietuviškai pranašą Izają, paskui buvo žinoms sa- 
vo lietuviškais pamokslais ir viena giesme. Tokia vadovybė galėjo būti 
kiek jautresnė ir lietuviškai knygai, juo labiau kad tada pačių jėzuitų tar- 
pe atsirado pakankamai tokių, kurie galėjo ir norėjo ją paruošti. 
Paminėtinas dar ir trečias veiksnys — vadinamasis separatizmas. 
XVI a. gale ir XVII a. pradžioje buvo dar labai gyvos valstybinio sava- 
rankiškumo tradicijos Lietuvoje, buvo stengiamasi išlaikyti atskiras vals- 
tybines institucijas, apsaugoti Lietuvos feodalų interesus. Pačioje XVI a. 
pabaigoje pasirodė garsioji M. Daukšos „Postilės“ prakalba — himnas 
gimtajai kalbai, skatinąs ją mylėti, ugdyti, įvesti į viešąjį valstybinį gy- 
venimą. Be abejo, kosmopolitinis jėzuitų ordinas labai niveliavo savo 
narių asmenybę ir pasaulėžiūrą, reikalavo begalinio atsidavimo, absoliu- 
taus savęs atsižadėjimo, besąlygiškiausio paklusnumo vadovybei: ordi- 
no narys turėjo galvoti taip, kaip nori vyresnysis, nors jo paties nuomonė 
būtų kitokia, ir daryti visa, ko iš jo pageidaujama. Vis dėlto vietiniai 
jėzuitai, kilę daugiausia iš separatistiškai nusiteikusios bajorijos, nepai- 
sydami ordino palaikomos unijinės ideologijos, išlaikydavo bent dalį 
tų separatistinių nuotaikų, aspiracijų. Tarp lenkų ir lietuvių (vietinės kil- 
mės) jėzuitų pasireiškė prieštaravimai, vyko trynimasis. Lietuvos jėzu- 
itai kovojo dėl atskiros Lietuvos provincijos, kovojo ilgai ir atkakliai 
(nuo 1590 m.), nes lenkai priešinosi. Jų kova baigėsi laimėjimu — 1608 
m. buvo įsteigta Lietuvos provincija. Trynimasis reiškėsi ir vėliau (tarp 
lietuvių ir koroniarų). Dar 1675 m. Lietuvos provincijolas J. Blaškovs- 
kis ragino rektoriams skirtame memoriale „išnaikinti tautinio separaiiz- 
mo dvasią“. Suprantama, tas separatizmas reiškėsi prislopintomis 
formomis, ir tik atskiriems asmenims jo reikšmė galėjo būti kiek dides- 

nė. Separatizmo poveikiu, tur būt, reikėtų aiškinti ir vieno kito jėzuito 
domėjimąsi Lietuvos istorija. 

Šių veiksnių reikšmė ne visą Vilniaus akademijos gyvavimo laiką 
buvo vienoda, o tolydžio silpnėjo, pradedant XVII a. antrąja puse. 
Tada pagrindiniai jėzuitų tikslai jau buvo pasiekti. Reformacija buvo 
nugalėta, teliko nepavojingos jos salos, į kurias jie irgi stengėsi įsiskverbti 
(pavyzdžiui, į Kėdainius). Liaudis tapo katalikiška. Bajorijoje vis labiau 
įsigalėjo unijinė ideologija, vis daugiau teisių įgavo lenkų kalba, virsdama 
vienu iš pagrindinių bajorystės požymių. Tai padeda mums suprasti 
nevienodą Vilniaus akademijos reikšmę lietuvių literatūrai per ilgą jos 
veikimo laiką. Stipriausiai tie veiksniai pasireiškė XVII a. pirmojoje 
pusėje, ir didžiausios reikšmės lietuvių literatūrai Vilniaus akademija 
turėjo 1625 — 1650 m. Tada ji užėmė pirmaujančią vietą lietuvių raštijoje 
Niekas kitas tuo ilaiku nei Lietuvos Didžiojoje kunigaikštystėje, nei 
Prūsijoje jokios lietuviškos knygos neišleido. Kadangi tai buvo Vilniaus 
akademijos klestėjimo laikas, ji ne tik užpildė susidariusią lietuvių 
raštijoje spragą (nes Prūsijoje jai :tuomet buvo labai nepalankios sąlygos), 
bet ir davė geriausius, reikšmingiausius savo leidinius. 

Su Vilniaus akademija susijęs pirmųjų lietuviškų knygų pasirodymas 
Lietuvos Didžiojoje kunigaikštystėje. Kanizijaus (apie 1585 m.) ir Ledes- 
mos (M. Daukšos ir anonimo vertimai) katekizmai ir Daukšos „Postilė“ 
buvo spausdinti akademijos spaustuvėje, nors ir ne jos lėšomis išleisti. 
Jei akademija nebūtų turėjusi spaustuvės, nežinia, ar šių pirmųjų lietu- 
viškų knygų išleidimas nebūtų dar toliau atsidėjęs. O jos, ypač M. Daukš- 
šos „Postilė“, turėjo didžiulę reikšmę kovoje dėl gimtosios kalbos teisių 
ir literatūrinės kalbos formavimuisi. 

Didžiausias Vilniaus akademijos nuopelnas lietuvių raštijai — žo- 
dyno ir kitų kalbinių darbų išleidimas. Žodynas ir lietuvių kalbos grama- 
tika buvo reikalingi, mokantis lietuvių kalbos. Neabejotinai dar prieš 
spausdinto žodyno ir gramatikos pasirodymą buvo rankraštinių 
jų užuomazgų — žodynėlių, frazeologinių rinkinėlių, linksniavimo 
ir asmenavimo pavyzdžių ir t.t. Kaipgi kitaip mokyti žmonės būtų mo- 
kęsi lietuviškai? Bet jų nėra išlikusių. Be to, lietuvių kalba buvo reikalin- 
ga ir jaunuomenei mokantis lotynų ir graikų kalbų. Mokymo planuo- 
se ir nuostatuose (Ratio studiorum) buvo numatytas gimtosios kalbos 
vartojimas žemesnėse klasėse, ypač infimoje, — mokant gramatikos 
(lotynų ir graikų k.), aiškinant klasikų tekstus. Galimas daiktas, kad 

gimtąją lietuvių kalbą Vilniaus kolegijoje turėdavo atstoti lenkų kalba, 
jei mokytojas lietuvių kalbos nemokėjo; bet jei mokėdavo — tikriausiai 
vartodavo ir ją. Norint padėti besimokantiems lotynų kalbos žemesnėse 
klasėse, ir buvo išleistas K. Sirvydo trijų kalbų žodynas (lenkų-lotynų-lie- 
tuvių). Kaip matyti iš pratarmės, tokia buvo jo pirmoji paskirtis. 

K. Sirvydas, Vilniaus akademijos profesorius, pirmasis parašė ir 
lietuvių k. gramatiką (neišlikusi, bent lig šiol nesurasta). Jis vienintelis 
iš visų jėzuitų visas savo jėgas skyrė lietuviškiems raštams. Jo žodynas 
toli prašoko savo pirmąją paskirtį ir suvaidino didelį vaidmenį litera- 
tūrinės kalbos istorijoje. Žodyne, kuris išėjo 1629 m., buvo apie 9500 
antraštinių ir apie 10000 lietuviškų žodžių. K. Sirvydas ėjo M. Daukšos 
pramintu keliu, stengėsi turtinti literatūrinę kalbą. Jis panaudojo anks- 
čiau kitų sukurtus ar pritaikytus naujoms sąvokoms žodžius ir pais 
kūrė naujus, vengdamas svetimybių. Daugelį jo žodyno žodžių ir šiandien 
tebevartojame, pavyzdžiui: mokytojas, gydytojas, skaitytojas, raštininkas, 
taisyklė, iškalba, įkvėpimas, atžvilgis, sargyba, apkasas. Pirmojo žody- 
no paruošimas buvo sunkus dalykas. K. Sirvydas sirguliavo ir 1629 m. 
išleido jį neišbaigtą: kai kur jam nepavyko surasti lietuviško atitik- 
mens, ir jis lietuviško žodžio neįdėjo arba tenkinosi vertiniu, o dažnai 
nusakymu keliais žodžiais. Išleidęs prie jo dirbo toliau, ir 1631 m. pasiro- 
dė naujas leidimas (neišlikęs nė vienas egzempliorius), kaip atrodo, irgi 
su trūkumais. Po K. Sirvydo mirties (1631) darbą prie žodyno tęsė jo 
mokiniai — bendradarbiai (daugiausia, tur būt, J. Jaknavičius), eidami 
savo mokytojo pėdomis. Naujas, trečiasis, žodyno leidimas, žymiai pa- 
pildytas (arti 15000 lietuviškų žodžių), buvo išleistas 1642 m. Jis vėl pra- 
turtino literatūrinę kalbą, įvedė ir įtvirtino nemaža naujų žodžių, vykusių, 
naujadarų, kuriuos ir dabar tebevartojame, pavyzdžiui: auklėtinis 
(1629 m. leidime — išlaikytas), aplinkybė (1629 — aplinkumas, aplin- 
kustovis, priegstovis), ausikaras (1629 —ausinė grundelė), kupranugaris 
(1629 — nėr lietuviško atitikmens), priegalvis (1629 — neįtrauktas žodis), 
virtuvė (1629 —kuknia), virėjas (1629 — kukarius). Remiantis šia 1642 m. 
redakcija, K. Sirvydo žodynas buvo vėliau dar du kartus išleistas, 
labai mažai ką bekeičiant. Tai buvo pagrindinis ir vienintelis spausdin - 
tas žodynas Lietuvoje iki XIX a. pabaigos. Jis suvaidino reikšmingą 
vaidmenį,' kovojant prieš lietuvių kalbos [užteršimą ir degradavimą 
XVIII amžiuje. Juo naudojosi ir Prūsų Lietuvos Žodynininkai. 

Vilniaus akademija yra išleidusi ir religinių raštų, prozinių ir eiliuo- 
tų. Prozinių tarpe pirmoji vieta priklauso K.. Sirvydo „„Punktams sakymų“ 
(1 1629, II 1644). Savo turiniu „Punktai sakymų“ yra reakcingi ir maža 
skiriasi nuo daugumos tikybinių knygų. K. Sirvydas nori sustiprinti 
katalikų bažnyčios pozicijas, kovoja su reformatais, propaguoja asketiz- 
mą. Jis, tiesa, mato socialinę neteisybę, dažnai priekaištauja feodalams, 
liaudišku palyginimu parodo be galo sunkią buitį valstiečių — „varguo- 
lių-kiemionių, kurie, kaip kurmiai žemę rausdami, dienomis ir naktimis 
pasipenėjimo ieško“. Tačiau ne tik kokių radikalesnių išvadų iš to nedaro, 
bet, propaguodamas asketizmą kaip aukščiausią idealą, jam viską pa- 
jupgdamas, tuo sumenkina ir šių pamokslų vietų reikšmę. 

„Punktai sakymų“ reikšmingiausi kalbos, literatūrinės išraiškos, 
stiliaus atžvilgiu. Norėdamas paskatinti, kaip pats sako lotyniškoje 
prakalboje, lietuvių kalbos mokytis, K. Sirvydas stengėsi duoti gražios 
kalbos pavyzdį. Nors dėl glausto dėstymo būdo „Punktuose sakymų“ 
nedaug tėra plačiau apmestų vaizdų, bet jų kalba, apskritai imant, yra 
turtinga, vaizdi ir emocinga, nes autorius norėjo veikti ne tik skaitytojo 
protą, bet ir jausmą bei vaizduotę. Jis panaudoja vaizdinius veiksmažo- 
džius, epitetus ir palyginimus, imtus iš kasdieninės buities ir gamios, 
dažnai išvirstančius ilgais paralelizmais. K. Sirvydo sakinys yra sklandus, 
gerai apvaldytas, aiškus, lietuviškos konstrukcijos ir turi retorinį atspal- 
vį. Tuo būdu K. Sirvydas yra ne tik literatūrinės kalbos ugdytojas, bei 
ir vienas iš retorinio stiliaus pradininkų. 

K. Sirvydas nebuvo vienintelis darbuotojas lietuviškų raštų srity- 
je. Jam padėjo ir jo darbą tęsė mokiniai, kurių žymiausias, atrodo, buvo 
J. Jaknavičius, pats išleidęs šešetą lietuviškų knygelių ir pagelbėjęs 
K. Sirvydui ruošti spaudai ,„Punktus sakymų“ (II jų dalį ir išleido). 
J. Zaknavičius sekė savo mokytojo pavyzdžiu, rūpinosi literatūrinės 
kalbos grynumu. 

Vilniaus akademijos parūpintų ir išleistų eiliuotinių leidinių tarpe 
pirmoji vieta priklauso S. M. Slavočinskio ,„Giesmėms“ (1646), vers- 
toms iš lotynų ir lenkų k. Tikrasis šio giesmyno paruošėjas šiuo metu 
dar nėra išaiškintas. Atrodo, kad S. Slavočinskis tikrai negalėjo jų pareng- 
ti, nes buvo per jaunas —išleidimo metais klausė akademijoje filosofi- 
jos. Giesmynas reikšmingas kalba, vertimo menu, literatūrinio stiliaus 
užuomazgomis, eilėdara. 

Giesmyno vertėjas tęsė M. Daukšos ir K. Sirvydo tradiciją, naudojo 
1642 m. žodyną, iš jo mokėsi vengti svetimybių, gryninti, ugdyti ir tur- 
tinti literatūrinę kalbą, paimdamas nemaža žodžių, posakių, palyginimų. 
iš gyvosios kalbos. 1646 m. giesmynas yra gana žodingas, ir jo leksika, 
išskyrus nedidelį skaičių religinių terminų, liečia įvairias sritis — tiek 
kultūrinio gyvenimo, tiek kasdieninės buities. Ne vienas šiame giesmyne 
pirmą kartą pasirodęs žodis ir dabar mūsų tebevartojamas (pavyzdžiui, 
išversti; Mažvydas, Bretkūnas, Vaišnoras, Daukša, Sirvydas vartojo 
išguldyti). 

S. M. Slavočinskio giesmyne pasiekta aukštesnė pakopa vertimo 
meno atžvilgiu. Vertėjas pasirodė novatorius — pirmasis pradėjo gies- 
mes versti kūrybiškai, ne pažodžiui, kaip anksčiau kitų buvo daroma. 
Jam labiausiai rūpėjo išlaikyti verčiamų giesmių viršinę formą (skieme- 
nų skaičių eilutėse, posmų struktūrą, rimų schemą) ir lygiavertėmis vaiz- 
dinėmis emocinėmis priemonėmis perduoti turinį. Tai buvo sunkus, di- 
delių kūrybinių sugebėjimų! ir pastangų reikalaująs darbas. Vertėjas 
turėjo meninę nuovoką. Jis nesumenkindavo išraiškos, bet ją dar dažnai 
sustiprindavo, proziniam tekstui suteikdavo poetinio atspalvio. Tik kai 
kur jis supaprastino meniniu atžvilgiu stipriausias originalo vietas (iš 
J. Kochanovskio psalmių). 

Didelis žingsnis į priekį giesmyne buvo pažengtas eilėdaros atžvilgiu. 
Jame buvo išbaigta silabinės eilėdaros sistema. Ankstesniuose giesmynuo- 
se (Mažvydo, Bretkūno, Zengštoko, Petkevičiaus) jai trūko aiškios nor- 
mos. Skiemenų skaičius eilutėse, kur jis turėtų būti lygus, svyruodavo 
1 —3įskiemenimis. 1646 m. giesmyne vienodo skiemenų skaičiaus išlai- 
kymas eilutėse (arba taisyklingas skirtingo ilgumo eilučių kaitaliojima- 
sis vienos giesmės strofose) buvo įvestas kaip griežtas dėsnis, norma, Vie- 
toj vos vos juntamo, dažnai forsuoto rimo (greta pilno dviskiemenio) 
ankstesniuose giesmynuose buvo čia panaudotas, irgi kaip griežtas dės- 
nis ir norma, pilnas dviskiemenis (ar pusantro skiemens) moteriškas ri- 
mas (net ten, kur originalas buvo nerimuotas). Tokie rimai savo ilgumu 
ir pilnumu lietuvių literatūroje buvo nepaprasta naujiena ir didelis me- 
ninis laimėjimas. Be to, 1646 m. giesmyne žymiai buvo paįvairinta ir 
praturtinta strofika, panaudojant nevienodo ilgio (skirtingo skiemenų 
skaičiaus) eilutes. Tuo būdu forma įgavo sudėtingą ir darnų pavidalą. 
Po 1646 m. giesmyno pasirodymo nebegalima buvo taip eiliuoti, kaip 

anksčiau. Giesmynas yra turėjęs nemaža poveikio kitiems —ne tik kata- 
likų, bet ir reformatų giesmynams. 

Su Vilniaus akademija susijusios taip pat pasaulietinio turinio poezi- 
jos užuomazgos. Jos negausios, kaip negausi ir visa pasaulietinio turinio 
lietuvių literatūra iki K. Donelaičio. Kuo aiškintinas jų pasirodymas? 

Jėzuitai, susiję su viešpataujančiomis klasėmis, išlaikę kai kuriuos 
jų papročius, pažiūras, prie jų derinęsi, į lietuvių kalbą žiūrėję tik kaip 
t Liaudies kalbą, vis dėlto ją kartais panaudodavo ir labai net iškilmin- 
gais akademijai momentais — priimdami karalius, vyskupus. Tokie 
atvejai nebūdavo labai dažni, bet jų tikriausiai buvo daug daugiau, ne- 
su išliko patikimų žinių. Iškilmingiems priėmimamas ir šiaip didelėms 
iškilmėms visuomet būdavo rašomi eiliuoti sveikinimai, panegirikos. 
Lietuvių kalbą tačiau panaudodavo tokiems sveikinimams tik tada, 
kai jie būdavo rašomi daugeliu kalbų. Kitais atvejais apsiribodavo 
„garbingiausiomis“ kalbomis — lotynų ir graikų. Rašant sveikinimus 
daugeliu kalbų, nebuvo kaip ir lietuvių kalbos aplenkti. Be to, reikėjo 
ir Lietuvą, ir lietuvius reprezentuoti, kartais reikėjo ir liaudies vardu kal- 
bėti, o kita kalba — ne lietuvių — čia netiko. Daugeliu kalbų sveikinimai 
buvo rašomi ir skaitomi, norint pabrėžti akademijos, jos auklėtinių poli- 
glotiškumą. Tai turėjo garbingam svečiui imponuoti, pakelti akademiją 
jo akyse, jį maloniai nuteikti. Pažymėtina, kad lietuvių kalbai nebuvo tei- 
kiama jokia pirmenybė kitų kalbų tarpe. Tai rodo lietuviškiems eilėraš- 
čiams skiriama vieta: jie dedami ne pirmoje vietoje, net ne tuoj po grai- 
kų, lotynų, hebrajų, o kitų kalbų viduryje ar gale. 

Tokių proginių eilėraščių lig šiol yra žinomi trys (po vieną iš XVI, 
XVII ir XVIII amžiaus): du skirti karaliams, vienas vyskupui. Prie jų 
dar galima pridėti du, parašytus akademijos auklėtinių — P. Tarvainio 
(1634), skirtą Žemaičių vyskupui Jurgiui Tiškevičiui, atvykusiam į 
Šiaulių bažnyčios šventinimo iškilmes, ir Benedikto Petravičiaus (1638), 
skirtą prancūzui Nikalojui Klaudijui Fabricijui de Pereskui (Peiresc), 
numizmatui ir astronomui. Ypač pažymėtinas iš jų — sveikinimas ka- 
raliui Zigmantui III 1589 m.-— seniausias išlikęs spausdintas tekstas 
Lietuvos Didžiojoje kunigaikštystėje ir pirmasis po Mažvydo „„Katekiz- 
mo“ eiliuotosios prakalbos lietuviškas pasaulietinio turinio eilėraštis. 

Šie eilėraščiai (išskyrus B. Petravičiaus) tarnavo viešpataujančių kla- 
sių interesams, stiprino karalių ir bažnytinių dignitorių autoritetą, pa- 
laikė feodalinę bažnytinę ideologiją. Jiems bendras panegirizmas. Tačiau 

jie turėjo šiek tiek teigiamos reikšmės pačiu lietuvių kalbos panaudojimų 
viešajame gyvenime, ir tai ne tikybiniams reikalams. Tai buvo kovos dėl 
lietuvių kalbos teisių apraiška. Jie sudarė šiokias tokias prielaidas pasau- 
lietinei poezijai formuotis. Įdomūs kai kurie iš jų ir' eilėdaros atžvilgiu, 
ypač 1589 m. sveikinimas Zigmantui III — pirmasis hegzametro bandy- 
mas lietuvių kalba (ir apskritai imant, pirmasis hegzametras tautine kai- 
ba Europoje). Laikantis pažiūros, kad lietuvių kalba yra kilusi iš lotynų 
kalbos, jai ir buvo bandoma taikytiantikinės eilėdaros dėsnius. Antikiniu 
metru rašytas ir vėlesnis sveikinimas vyskupui Šembekui (1729). Tai 
pirmi bandymai prieš K. Donelaitį panaudoti antikinę metriką. Jie rodo, 
kad nei XVI a., nei vėliau silabinė eilėdara nebuvo vienintelė, visų 
priimta eilėdaros sistema Lietuvoje. 

XVII a. viduryje Vilniaus akademija davė ir istoriografinių darbų, 
turinčių daug literatūrinių elementų, artimų grožinei kūrybai. Reikšmin- 
giausias iš jų — A. Vijūko-Kojelavičiaus „Lietuvos istorija“ (I 1650, 
1i 1669), rašyta lotynų kalba. A. Kojelavičius, vienas žymiausių Vilniaus 
akademijos profesorių, kilęs iš Kauno, nemaža laiko ir energijos skyrė 
Lietuvos praeičiai. Rašydamas pagrindinį savo veikalą — „Lietuvos 
istoriją“ (kuriai panaudojo, iš esmės perdirbdamas, M. Strijkovskio 
„„Kroniką“), jis laikėsi antikinės istoriografijos žanro, priklausančio 
grožinei prozai, dėsnių. Kai kieno A. Kojelavičius ir buvo vadinamas 
„lietuvių Livijum“. 

A. Kojelavičiaus „Lietuvos istorijoje“ yra pažangių ir reakcingų ten- 
dencijų. Ne vienu atveju jis pasireiškė kaip bažnytinės ideologijos atsto- 
vas, paveiktas unijinių pažiūrų ir, apskritai imant, reiškė feodalų iniere- 
sus. Tačiau teigiamai vertintinos jo pastangos parodyti istorijos procese 
natūralias priežastis, aiškinti jį ne dievo įsikišimu, bet kaip žmonių — 
asmenybių veiklos rezultatą; taip pati priešiškumas kryžiuočių agresijai 
(nesiderinąs su oficialiu katalikų bažnyčios požiūriu), garbingos lietuvių 
praeities, prieš prumant krikščionybę, kėlimas, jų narsumo, tėvynės ir 
laisvės meilės išaukštinimas, ypač ryškus meniniuose vaizduose. A. Koje- 
lavičiaus „Lietuvos istorija“ žadino savojo krašto meilę ir stiprino sepa- 
ratistines nuotaikas. 

Sekdamas antikinių istorikų pavyzdžiu ir parodydamas aukštą li- 
teratūrinę kultūra, didelę meninę nuovoką, A. Kojelavičius taupiu, bei 
svariu ir išraiškingu žodžiu, išlaikydamas epinį santūrų toną, sukūrė ne- 
maža beletristinių praeities vaizdų. Jis sugebėdavo psichologiškai moty- 

vuoti veiksmą, sukurti įtampą, sudaryti greito veiksmo įspūdį, panaudoti 
meninę detalę, darniai kompozicinių požiūriu išbaigti vaizdą. 

Jo talentas geriausiai pasireiškė, kuriant kovų scenas. Vienas gra- 
žiausių kovų su kryžiuočiais paveikslų yra žemaičių vyliaus epizodas, 
kuriame paprastas karys, persirengęs lenke, prisivilioja Nemunu 
su laivu plaukiančius kryžiuočius prie kranto, kur jų laukia pasislėpę 
lietuviai kariai, ir visus išžudo. Šiame epizode išaukštinamas paprasto 
Ketuvio kario (pagonio), kovojančio su krikščionybės skleidėjais kry- 
žiuočiais, sumanumas, jėga ir narsumas. 

Į kovų scenas A. Kojelavičius įterpia kalbas, vidinius monologus, 
vaidinančius svarbų kompozicinį vaidmenį. Tos kalbos atskleidžia vei- 
kėjų charakterį, motyvuoja poelgius, veiksmą. Ne vienoje vietoje A. Koje- 
lavičius bando kurti ir literatūrinius portretus, kuriuos sudaro išoriniai 
istorinio asmens bruožai, charakteris ir su juo susiję darbai. 

Jeigu A. Kojelavičius būtų „Lietuvos istoriją“ parašęs lietuviškai, 
jo nuopelnai grožinei prozai būtų nepaprastai dideli. Lotynų kalba jo 
meno reikšmę sumažino. Praėjo daug metų, kol jo vaizdai buvo atkurti 
lietuvių kalba. 

Kai kurios, daugiau netiesioginės, reikšmės lietuvių raštijai turėjo 
ir Vilniaus akademijos paruošti retorikos vadovėliai, kurių tarpe pirmoji 
vieta priklauso žemaičio Zigmanto Liauksmino, taip pat vieno žymiau- 
sių profesorių, veikalui „„Praxis oratoria“, susilaukusiam kelių leidimų 
ir už Lietuvos sienų. 

Akademijos profesoriai ir auklėtiniai prirašė nemaža lotyniškų pro- 
ginių eilėraščių. Bet nė vienas lietuvis neiškilo, nė iš tolo neprilygo žymiam 
lenkų poetui M. K. Sarbievijui, profesoriavusiam Vilniuje, daugiausia 
rašiusiam lietuviška tematika (lotyniškai), išgarsėjusiam visoje Europoje. 
Kitų eilėraščiai, net ir stambesni kūriniai nuėjo užmarštin. 

Toks bendraisiais bruožais buvo Vilniaus akademijos įnašas lietuvių 
literatūron jos žydėjimo laikų. Nuo XVII a. vidurio prasideda ryškus 
akademijos, drauge ir viso jėzuitų rankose buvusio švietimo smukimas. 
Be jau minėtų priežasčių, čia prisidėjo tolydžio stiprėjanti anarchija, di- 
dikų savivaliavimas, nuolatiniai niokojantys karai, juos lydis badas ir 
epidemijos. Visa tai labai neigiamai atsiliepė krašto ekonominiam ir 
kultūriniam gyvenimui. Tolydžio silpnėjant palankesnių lietuvių litera- 
tūrai veiksnių reikšmei, bendras smukimas ryškiai atsiliepė ir lietu- 
viškiems akademijos leidiniams. 

Būdinga tai, kad nuo XVII a. vidurio iki pat jėzuitų ordino panai- 
kinimo Vilniaus akademija nebeparuošė ir neišleido beveik nė vieno 
svarbaus, reikšmingo, naujo veikalo lietuvių kalba. Tiesa, akademijos lie- 
tuviškų leidinių skaičius šiuo metu žymiai padidėjo, iš jos spaustuvės išėjo 
daugiausia knygų lietuvių kalba. Bet tai vis buvo, išskyrus keletą, men- 
kavertės, daugiau žalingos negu naudingos knygos. Dažniausiai buvo 
kartojami, vis paredaguojant, senesni leidiniai, pabloginant jų kokybę. 
Pavyzdžiu čia gali būti giesmynas „Balsas širdies“, daug leidimų susi- 
laukęs XVII ir ypač XVIII amžiuje. Jo pamatas — minėtasis S. M. Sla- 
vočinskio giesmynas. Palyginus S. M. Slavočinskio „Giesmes“ su „Balsų 
širdies“, jo įvairiais leidimais, labai ryški literatūrinės kalbos degrada- 
cija, juo toliau, juo didesnis užteršimas svetimybėmis. Dar blogiau su 
naujais leidiniais. 

"Tačiau ir šiuo metų Vilniaus akademijoje būta asmenų, kuriems rūpė- 
jo lietuvių kalba, jos kultūra: Tai rodo du K.. Sirvydo žodyno leidimai 
(1677ir 1713). Ypač pažymėtinas pats 1713 m. leidimo pasirodymo faktas. 
Po baisių karų ir dar labiau nusiaubusio kraštą bado 17 maro (1709 — 
1710 m.), kurio metu išmirė daugiau kaip pusė likusių žmonių, iš- 
tuštėjo miestai ir miesteliai, o Vilnius vien per 1710 metų antrąją pusę 
neteko daugiau kaip 30000 gyventojų, žodyno išleidimas, dar nespėjus 
gyvenimui įeiti į normalesnes vėžes, lyra tuo reikšmingesnis 'dalykas. 
Nežinome, kas juo rūpinosi, bet dėl jo. tikriausiai reikėjo atkakliai kovo- 
ti. Šiuo laikotarpiu, 1737 m., Vilniaus akademija išleido ir lietuvių kal- 
bos gramatiką (,, Universitas linguarum Lituaniae“), skirtą studijuojan- 
čiai jaunuomenei. Nežinomas jos autorius buvo geras lietuvių kalbos 
žinovas. 

Antrajame Vilniaus akademijos gyvavimo šimtmetyje prasiplečia kiek 
lietuvių kalbos vartojimas. Ji panaudojama ir mokykliniuose vaidini- 
muose, skirtuose Miestiečiams ir smulkiajai bajorijai, bet labai ribotai — 
prologuose ir intermedijose. Pažymėtina dar, kad ji ten buvo maišo- 
ma su lenkų ir baltarusių kalbomis, Tie vaidinimai, nors juose ne kartą 
buvo panaudojama medžiaga iš Lietuvos praeities, taip buvo pajungti 
panegirizmui ir religinei propagandai, kad negalėjo turėti iokios teigia- 
mos reikšmės. 

Šiuo laikotarpiu buvo taip pat rašomi proginiai eilėraščiai lietuvių k. 
Bet, atrodo, jų buvo mažiau, ir labai jau ryškus juose panegirizmas (kaip, 
pavyzdžiui, 1729 m. sveikinime vyskupui Šembekui). 

Mokytų vyrų ir studijuojančios jaunuomenės kūrybinės jėgos buvo 
išeikvojamos panegirikoms lotynų kalba, skirtoms stambiesiems feoda- 
lams, pasaulietiniams ir bažnytiniams dignitoriams. Jų buvo prirašyta 
ir išspausdinta daugybė. Tose panegirikose stengtasi, kiek tik buvo 
įmanoma, išaukštinti didikus, iškelti jų nebūtus nuopelnus, nesiskaitant 
nė trupučio su tikrove, panaudojant pompastiškiausias frazes, nenatū- 
raliausias alegorijas, neįtikimiausias aliuzijas, nieko nesaistomus perdėji- 
mus. Jos liudija apie begalinę feodalų tuštybę, didybės maniją ir apie 
jėzuitų bei jų auklėtinių jokių ribų nežinantį pataikavimą jiems. Tos pa- 
negirikos, nors jų dalis ir lietuvių buvo rašoma, žinoma, nepriklauso 
Lietuvių literatūrai. 

Bandydami susumuoti, ką Vilniaus jėzuitų akademija davė lietuvių 
literatūrai beveik per 200 savo egzistavimo metų, turime konstatuoti, 
kad ji davė vis dėlto mažokai. Knygos lietuvių kalba sudarė nežymią 
dalį visų akademijos paruoštų ir jos spaustuvėje išleistų leidinių. Iš 
gausaus jos profesorių skaičiaus prie lietuvių raštijos tėra prisidėję irgi 
labai nedaugelis, dažnai, tur būt, savo pačių iniciatyva. Žiūrėdama į 
lietuvių kalbą tik kaip į liaudies kalbą, akademija, atrodo, mažai ver- 
tino savo profesorių veiklą šioje srityje. Tai rodytų faktas, kad K. Sir- 
vydui, daugiausia nusipelniusiam lietuvių raštijai, tebuvo suteiktas filo- 
sofijos daktaro laipsnis (ne teologijos), ir tai jau gulinčiam mirties pa- 
tale. Tokią mintį sugestijuoja ir nekrologai, pavyzdžiui J. Jaknavičiaus, 
kuriame nė neužsimenama apie jo lietuviškus leidinius. 

Panaikinus jėzuitų ordiną 1773 m., Vilniaus akademija Edukacinės 
komisijos buvo paversta Vyriausiąja Lietuvos mokykla (1781 —1797), 
o paskui, Lietuvą prijungus prie Rusijos, Vyriausiąja Vilniaus mokykla 
(1797 — 1803). Kiek šiuo metu žinoma, Vyriausioji mokykla nieko, atro- 
do, lietuvių literatūrai nedavė. Tai buvo daugiau pereinamasis laikotar- 
pis į naują, kuris prasidėjo 1803 m., Vyriausiąją mokyklą reformavus ir 
pavertus Imperatoriškuoju Vilniaus universitetu. 

Vilniaus universitetas XIX a. pradžioje buvo žymus mokslo ir kul- 
tūros centras, prilygęs geresnėms kitų kraštų aukštosioms mokykloms, 
kuriame dirbo nemaža pirmaeilių vietinių ir užsieniečių profesorių. Šiuo 
laikotarpiu jis suvaidino labai reikšmingą vaidmenį lenkų literatūroje, 
duodamas jai didžiuosius poetus — Adomą Mickevičių ir Julių Slo- 
vackį. Vilniaus universitetas buvo svarbus ir lietuvių literatūrai. Su juo 

glaudžiai susiję daugelis naujų daigų, reiškinių. Bet jo reikšmė ne 
visais atžvilgiais buvo teigiamą. 

Vilniaus universiteto, jo vadovybės pozicija lietuvių kalbos, litera- 
tūros ir kultūros atžvilgiu, apskritai imant, nebuvo palanki. Univer- 
sitete reiškėsi didvalstybinio lenkų nacionalizmo tendencijos, buvo skie- 
pijamos unijinės pažiūros. Lietuvių kalba buvo laikoma liaudies kalba, 
provinciniu dialektu, ne tautos, ne krašto kalba. Užtat jai universitete 
visai nebuvo vietos. Šiuo atžvilgiu universitetas neprilygo net senajai 
jėzuitų akademijai. 1822 m. K. Kontrimas buvo paruošęs rimtai mo- 
tyvuotą lietuvių kalbos katedros projektą, nurodydamas ir tinkamą lek- 
torių — L. Uvainį. Bet lietuvių kalbos katedra taip ir nebuvo įsteigta, 
nors universitete buvo mokoma net ir rytų kalbų. 

Universitetas, jo profesoriai neišleido nė vienos lietuviškos knygelės. 
Jis buvo priešingas lietuvių literatūros kūrimui. Universiteto žinioje 
esanti cenzūra (cenzūros komitetas, sudarytas iš profesorių) sukliudė ne 
vienam lietuviškam leidiniui pasirodyti. Tuo buvo padaryta nemaža nuo- 
stolių lietuvių literatūrai. Dėl cenzūros komiteto darytų kliūčių negalėjo 
išeiti antrasis liaudies dainiaus A. Strazdo kūrinių leidimas. Ir todėl da- 
bar kai kurie jo eilėraščiai žinomi tik iš antraščių. Draudimą spausdinti 
universiteto profesoriai L. Borovskis ir M. Bobrovskis motyvavo tuo, kad 
Strazdo dainose esą „„grubių žodžių, priešingų geram skoniui, ir sugretini- 
mų, neatitinkančių valdžios dvasios“, nusikalstama „sveikam protui“. 
Strazdui atkakliai kovojant ir laimėjus bylą aukštesnėse instancijose 
(daug liberalesniu pasirodė net caro satrapas Novosilcevas, pagarsėjęs 
filaretų byloje), buvo išgalvojami vis nauji argumentai (pavyzdžiui, kad 
Strazdas įžeidžiąs lietuvius), 17 cenzūros komitetas savo tikslą pasie- 
kė. Dėl jo kaltės nepasirodė ir A. Butkevičiaus lietuvių kalbos grama- 
tika. 

Tačiau, paminėjus tai, pabrėžtinas tuo labiau teigiamas universiteto 
vaidmuo kitais atžvilgiais. Vilniaus universitete stipriai reiškėsi švie- 
čiamosios idėjos, tolydžio stiprėjo) demokratinė lenkų nacionalinio 
išsivadavimo kryptis, kurios atstovai turėjo nemažos įtakos lietuvių 
rašytojams, jų ideologiniam formavimuisi, antifeodalinių tendencijų 
stiprėjimui jų kūryboje. 

Vilniaus universitetas subūrė ir lietuvių jaunuomenę, suteikė jai tin- 
kamą, aukštą išsimokslinimą, literatūrinę kultūrą. Didžioji dalis lietuvių 
rašytojų XIX a. pirmoje pusėje jame mokėsi, buvo su juo susijusi. Dėl 

ekonominių, politinių ir socialinių sąlygų kitur jie nebūtų galėję stūudi- 
juoti. Dalis profesorių savo domėjimusi lietuvių kalba, tautosaka, Lietų- 
vos praeitimi ir tiesioginiu paskatinimu moraliai parėmė lietuvių rašy- 
tojus. Tiesa, tie profesoriai neišspausdino įokio reikšmingesnio lietuvių 
kalbos ar Lietuvos praeities tyrinėjimo, nesudarė tautosakos rinkinių. 
Sakysim, Varšuvos mokslo bičiulių draugijai pageidaujant sudarytoji 
(1803) keturių profesorių (Mickevičiaus, Golanskio, Malevskio ir Šul- 
co) „deputacija“ lietuvių kalbai tirti pasitenkino žiupsneliu pastabų 
(iš viso 2 puslapiai), labai paviršutiniškų, dažnai netikslių ir neteisin- 
sų. Bet ir tai turėjo šiokios tokios teigiamos reikšmės. Htakingiausi ir 
reikšmingiausi lietuvių rašytojams buvo profesoriai: J. Lelevelis, 
I. Lobojka, I. Onacevičius, iš dalies G. E. Grodekas. 

J. Lelevelis buvo pažangios amžiaus minties atstovas, didžiausias 
lenkų XIX a. pirmosios pusės istorikas, F. Engelso pavadintas genialių 
žmogumi. Savo demokratinėmis pažiūromis ir kritiškumu jis turėjo di- 
delės įtakos jaunuomenei, kurios buvo labai mėgstamas. J. Lelevelis, 
dėstydamas visuotinę istoriją, užsimindavo ir apie Lietuvos praeitį. Jis 
yra išleidęs kelis mažesnius veikalus, liečiančius Lietuvos istoriją, ir 
juose raginęs lietuvius geriau pažinti savo kalbą, ją ugdyti, kelti. Rinkda- 
mas istorijai medžiagą, J. Lelevelis užmezgė ryšius su D. Poška. D. Poška 
jo garbei net odę parašė, siuntinėdavo jam savo parašytus straipsnius, 
surinktą medžiagą. Tie ryšiai kėlė D. Pošką kitų akyse, buvo jam didelis 
paskatinimas atsidėti literatūriniam ir moksliniam darbui, rūpintis lie- 
tuvių kalba, jos ugdymu. 

J. Lelevelis turėjo teigiamos įtakos ir Vilniaus universitete studija- 
vusiems lietuvių rašytojams: S. Stanevičiui, S. Daukantui ir kitiems. Iš 
jo, reikia manyti, S. Stanevičius įsisavino kritinį praeities tyrinėjimo me- 
todą, itin ryškų „Lietuvių mitologijos aiškinime“. 

I. Onacevičius atliekamu nuo privalomų kursų laiku yra dėstęs Lie- 
tuvos istoriją, kurios didžiausiu žinovu tuomet ir buvo laikomas. Jis my- 
lėjo pracitį, ją idealizavo, piešė romantinėmis spalvomis. Didžiausio po- 
veikio jis turėjo S. Daukantui ir Kaj. Nezabitauskiui. S. Daukantą 
su I. Onacevičiumi siejo nuoširdi bičiulystė, trukusi visą tolimesnį gyve- 
nimą. S. Daukantas karšino profesorių senatvėje, o šiam mirus rašė, 
jog su juo netekęs ištikimiausio ir širdingiausio draugo. Ta draugys- 
tė padeda mums geriau suprasti plačius S. Daukanto užmojus, kiek 
romantinį požiūrį į Lietuvos praeitį, kuri jam buvo liūdnos dabarties 

antitezė, ir tos praeities idealizavimą. Turėdamas tokią moralinę paramą, 
S. Daukantas lengviau galėjo pakęsti skurdą ir visas jėgas, nežiūrėdamas 
sveikatos, skirti užsibrėžtiems uždaviniams. 

Paminėtinas čia ir G. E. Grodekas, su kuriuo susijęs klasikinės fi- 
lologijos suklestėjimas Vilniaus universitete. Savo moksliniu autori- 
tetu, švietėjiškomis pažiūromis, pažangia antikinės literatūros interpre- 
tacija Jis turėjo poveikio S. Daukantui, kuris drauge sų A. Mickevi- 
čium, T. Zanu yra lankęs jo vedamą klasikinės filologijos seminarą, taip 
pat S. Stanevičiui, klausiusiam jo paskaitų. G. E. Grodeko įtaka pade- 
da mums išaiškinti neabejotiną S. Daukanto ryšį su antikine literatūra, 
ne vieną jo grožinės prozos bruožą. 

Ypač pažymėtini ukrainiečio I. Lobojkos, rusų kalbos, literatūros 
ir istorijos profesoriaus, ryšiai su lietuvių rašytojais, jo teigiamas ska- 
tinamas poveikis. Buvęs artimas dekabristams, artimai su kai kuriais 
iš jų draugavęs, dirbęs Rusų literatūros mėgėjų draugijoje (vienoje iš 
periferinių dekabristų organizacijų), I. Lobojka yra suvaidinęs tarpininko 
tarp dekabristų ir filomatų — filaretų vaidmenį. Dėl savo gero ir švel- 
naus būdo I. Lobojka buvo visų gerbiamas, visiems lengvai prieinamas. 
Jis domėjosi lietuvių kalba ir Lietuvos praeitimi. Užmezgė artimesnius 
ryšius su gabesniais ir veiklesniais lietuviais studentais — Kaj. Neza- 
bitauskiu ir S. Stanevičium, taip pat su senosios kartos rašytoju D. Poš- 
ka. Skatino juos tyrinėti krašto istoriją, rinkti liaudies dainas (ir naujes- 
nę kūrybą) ir spausdinti. Su Kaj. Nezabitauskiu važinėjo po Žemai- 
čius lietuvių kalbos ir senovės paminklų tyrinėti. Ta proga apsilankė ir 
pas D. Pošką. Jis paskui išspausdino Vilniaus žurnale („Dziennik 
Wilenski“) straipsnį apie Žemaičių milžinkapius ir yra palikęs rank- 
raščiuose „Lietuvos tyrinėjimą“. I. Lobojka tiek savo paskaitomis, tiek 
artimais ryšiais su D. Poška, S. Stanevičiumi ir Kaj. Nezabitauskiu 
buvo vienas pirmųjų tarpininkų tarp rusų mokslo ir literatūros ir lietu- 
vių rašytojų. 

Lietuviai studentai, susibūrę Vilniaus universitete, veikiami gaivios 
jo atmosferos (kuri gyvavo iki filaretų bylos — 1823), su entuziazmu 
ėmėsi darbo ir pasireiškė gyva kultūrine — literatūrine veikla. Jie ruošė 
populiarius leidinius — vadovėlius: išleido naują elementorių (Kaj. 
Nezabitauskis), vertė Fedro pasakėčias (S. Daukantas), didaktinę be- 
letristiką („Jonas iš Svisločės“ ir kt.), ūkines knygeles; tyrinėjo Lietuvos 
praeitį ir kultūrinį palikimą (S. Daukantas, Kaj. Nezabitauskis, S. Sta- 

nevičius, J. Plioteris), rinko tautosaką, ugdė literatūrinę kalbą, remda- 
miesi gyvąja kalba ir geriausiais raštijos paminklais, jų tarpe ir K. Sir- 
vydo darbais. Jie labai praplėtė lietuvių kalbos vartojimo sferą. Anks- 
čiau laikoma tik liaudies kalba, vis labiau išstumiama (XVII- XVIII 
amžiuje) iš viešojo gyvenimo, vartojama beveik vien religinei propagan- 
dai liaudies tarpe, lietuvių kalba imama dabar traktuoti ir vartoti kaip 
nacionalinė kalba. Ja pradedama rašyti ir mokslinius veikalus. Šalia 
S. Daukanto darbų (ir vėliau pasireiškusių J. Pabrėžos ir M. Valančiaus) 
įdomus ir reikšmingas šiuo atžvilgiu neseniai surastas J. Plioterio rank- 
raštis (1826— 1831) — rimta studija apie Chilinskio biblijos vertimą. 
Šis anksčiau visai nežinomas rankraštis padeda mums geriau suprast 
S. Stanevičiaus žodžių (1827), kad „„daugumas žemaičių <...> mokosi, 
skaito ir rašo lietuviškai“, tikrąją prasmę. Nors Vilniaus universitete 
studijavusieji rašytojai nedaug tėra sukūrę grožinės literatūros (jai tie- 
siog priklauso tik S. Stanevičiaus „Šešios pasakos“ ir žymia dalimi 
istoriniai S. Daukanto veikalai), bet jų užmojai, pažangios antifeodalinės 
tendencijos, rėmimasis tautosaka, liaudies ir savos kalbos meilė sustip- 
rino besiformuojančią pasaulietinę lietuvių literatūrą, jos pagrindus ir 
susilaukė plataus atgarsio, 

Vilniaus universiteto uždarymas (1832), kaip carinės represijos prie- 
monė dėl 1831 m. sukilimo, labai neigiamai atsiliepė lietuvių literatūri- 
niam gyvenimui: nebebuvo lengvai pasiekiamo, suburiančio kultūros 
centro, mokslo židinio. Iki 1842 m. dar veikusios Vilniuje akademijos — 
medicininė-chirurginė ir dvasinė — universiteto nebegalėjo atstoti. 
Su dvasine akademija susijęs klerikalinių tendencijų stipresnis pasireiš- 
kimas XIX a. viduryje. Akademijas iškėlus, Vilniuje iki pat 1919 m. ne- 
bebuvo aukštosios mokyklos, nepaisant pastangų ją atgaivinti. Tik 
1919 m. kovo mėn. 13 d. prasidėjo naujas laikotarpis Vilniaus univer- 
siteto istorijoje, kai Lietuvos ir Baltarusijos TSR Liaudies Komisarų Ta- 
ryba priėmė dekretą ,„Dėl Darbo universiteto Vilniuje atidarymo“ ir 
sudarė organizacinę komisiją, kuri pradėjo komplektuoti personalą ir 
registruoti studentus. Bet tarybų valdžios nuslopinimas ir Vilniaus oku- 
pavimas nutraukė universiteto atkūrimo darbą. 1919 m. spalio 11 d. 
aktu Lenkijos buržuazinė vyriausybė Vilniaus universitetą pavadino Ste- 
pono Batoro vardu. Jis veikė iki 1939 m. rudens. 

Stepono Batoro universitetas tarnavo imperialistinei buržuazi- 
nės Lenkijos politikai, buvo skirtas vietos gyventojams lenkinti ir negalėjo 

turėti kiek didesnės reikšmės lietuvių literatūrai. Nepalanki jai bu- 
vo universiteto atmosfera. Nors jo mokymo planuose ir buvo numatyta 
lietuvių literatūros katedra (drauge su baltarusių), bet ji nebuvo įsteigia 
(motyvuojant tinkamų kandidatų stoka). Per visą dvidešimtmetį univer- 
sitete nebuvo skaitomas įoks lietuvių literatūros kursas. Tik 1929 m. pra- 
džioje ėmė veikti lietuvių kalbos Iektoratas. Lektoriais buvo V. Zajanč- 
kauskas (nuo 1929 m.), P. Kraujelis (nuo 1931) ir B. Untulis (nuo 1934), 
kurie skaitė elementarų lietuvių kalbos kursą (2 valandas per savaitę), skir- 
tą jos visai nemokantiems. Kai kurie lituanistikos dalykai buvo dėsto- 
mi prie lyginamosios kalbotyros katedros. Per daugelį metų (pradedant 
1925 — 1926) prof. J. Otrembskis yra skaitęs: lietuvių kalbos gramatiką, 
lyginamąją lietuvių ir latvių k. gramatiką, baltų kalbų žodžių darybą, 
veiksmažodį baltų kalbose; be to, jis interpretavo M. Daukšos „Postilę“ 
ir kitus lietuviškus ir prūsiškus tekstus. Reikia pažymėti, kad Stepo- 
no Batoro universitete studijavo labai mažas palyginti lietuvių skai- 
čius. Iki 1927 — 1928 mokslo metų jie nesudarė nė 194. Tik paskui jų kiek 
pagausėjo: 1934—1935 mokslo metais buvo 110 (iš 3562) — arti 394, 
vėliau vėl ėmė mažėti. Jie studijavo daugiausia teisę, matematiką, me- 
diciną. Tačiau universitete lietuviai studentai turėjo savo sąjungą su dra- 
mos ir literatų būreliais, kuriuose jaunieji rašytojai galėjo ugdyti ga- 
bumus. Stepono Batoro universitete yra studijavę tarybiniai lietuvių 
rašytojai: Alb. Žukauskas, O. Miciūtė, A. Liobytė. 

Lemtingi Vilniaus universiteto istorijoje buvo 1939 metai. Tarybų 
Sąjungai išvadavus Vilnių (1939) ir grąžinus jį Lietuvai, iš Kauno buvo 
pradėtas kelti Vytauto Didžiojo universitetas, ir 1940 m. pavasarį jau 
veikė Vilniuje humanitarinių mokslų fakultetas su lietuvių Hteratūros ka- 
tedra. Atkūrus tarybinę santvarką, 1940 — 1941 mokslo metais prasidėjo 
nauja era Vilniaus universitete. Bet klastingas hitlerinės Vokietijos užpuo- 
limas (1941) nutraukė kūrybinį darbą. Po kurio laiko universitetas buvo 
visai uždarytas. Tik Tarybinei armijai išvadavus Vilnių, 1944 m. rudenį 
universitetas vėl pradėjo veikti. Jis greit išgydė karo padarytas žaizdas 
ir išaugo į pirmaujančią respublikoje aukštąją mokyklą. Tolydžio didė- 
jo jo vaidmuo respublikos literatūriniame gyvenime, jaunųjų rašytojų, 
kritikų, literatūros istorikų ugdyme, idėjiniame formavime. Nors yra ir 
daugiau panašaus profilio aukštųjų mokyklų, vieninga visoje respublikoje 
mokymo-auklėjimo sistema, bet Vilniaus Valstybinio V. Kapsuko uni- 
versiteto reikšmė lietuvių literatūrai yra didesnė negu kitų mokyklų. 

Ją šiuo metu dar sunku tiksliau apibūdinti: trūksta perspektyvos ir 
tegalima remtis daugiau oficialiais statistiniais duomenimis. Tačiau ir 
jie nemaža pasako. 

Svarbiausias rūpimu atžvilgiu yra istorijos ir filologijos fakultetas, 
literatūrų, ypač lietuvių ir rusų literatūros, ir filosofijos katedros. Greta 
jų pabrėžtinas partinės organizacijos ir komjaunimo vaidmuo. Nuo jų 
didžiausia dalimi priklauso tvirtas marksistinės pasaulėžiūros, estetikos 
ir literatūrinių žinių įsavinimas, idėjinis-meninis ugdymas. Nekalbant 
konkrečiau apie kitas, pora žodžių pasakytina apie lietuvių literatūros 
katedrą, vieną iš didžiausių universitete, tiek personalo, tiek jos specia- 
lybės studenių atžvilgiu. 

Lietuvių literatūros katedroje ilgą laiką dirbo ir jai vadovavo didžiau- 
si lietuvių literatūros žinovai ir žymūs rašytojai — akademikai prof. 
V. Mykolaitis-Putinas ir prof. K. Korsakas. Savo skaitytais kursais, 
speckursais ir vestais specseminarais, savo talentu ir autoritetu jie turėjo 
didelę įtaką. Jie padėjo daug kartų susiorientuoti sudėtinguose literatū- 
rinio palikimo klausimuose, surasti teisingą priėjimą. Jie daugiausia 
yra išugdę ir dabartinius katedros dėstytojus, kurių yra visa dešimtis: 
daugumas turi mokslinius laipsnius ar vardus ir yra pasireiškę savo dar- 
bais. Katedros mokslinį lygį ir jos reikšmę rodo išleisti moksliniai veika- 
lai (kurių skaičiumi ji, atrodo, pralenkia bet kurią kitą katedrą), bendra- 
darbiavimas su Lietuvių kalbos ir literatūros institutu, rengiant svarbiau- 
sius šiuo metu leidinius (pavyzdžiui, lietuvių literatūros istoriją), bend- 
radarbiavimas su leidykla, ruošiant klasikų leidimus. Nemažą reikšmę 
katedros darbe turės įvykęs ryškesnis posūkis į tarybinę literatūrą. Prie 
katedros veikia keli būreliai, dėstytojų vadovaujami, kurie padeda stu- 
dentijai lavintis, ugdyti savo gabumus (tarybinės lietuvių literatūros, 
literatūrinio palikimo, tautosakos, kūrybinis literatūros ir kritikos). 

Lietuvių literatūra daugiausia susilaukia rašytojų, kritikų, literatū- 
ros istorikų iš studentų lituanistų. Lig šiol tarybinį universitetą jau yra 
baigę arti 400 lituanistų literatų (dešimt kartų daugiau negu Kauno 
Vytauto Didžiojo universitete per visą jo gyvavimo laikotarpį). Daugelis 
iš jų eina atsakingas pareigas mokslų akademijoje, švietimo ir kultūros 
ministerijose, leidyklose, mokyklose. Nemaža jų tarpe yra mokslo dar- 
buotojų, redaktorių, pedagogų. Iš universiteto jau yra išėjęs visas būrys 
rašytojų, pagarsėjusių savo talentais, ir kritikų. Bet ne vien žymesni auklė- 
tiniai rodo universiteto vaidmenį. Daugumas lituanistų, kokį darbą jie 

bedirbtų, pasirodė reikiamai paruošti, tinkamai atlieka savo pareigas ir 
vienokiu ar kitokiu būdu, kad ir netiesiogiai, šį tą duoda Lietuvių Hte- 
ratūrai. 

Vilniaus Valstybinis V. Kapsuko universitetas gali džiaugtis kai ku- 
riais laimėjimais. Jo įnašas į lietuvių literatūrą jau yra apčiuopiamas. 
Reikia tikėtis, kad juo toliau, juo jis bus didesnis. Mūsų gyvenamas laiko- 
tarpis reikalauja iš universiteto didesnio darbo užmojo. Neprilygstamas 
tarybinių mokslininkų žygdarbis, užkariaujant kosmosą, turėtų įkvėp- 
ti ir universiteto darbuotojus ir studentus imtis su dar didesniu veržlu- 
mu, kūrybiniu polėkiu monumentalesnių darbų. 





NUGŠIRDUS LIETUVIŲ TAUTOS IR LITERATŪROS BIČIULIS 


Piačiai Lietuvoje žinomas dr. H. Budenzigo vardas. Jį daug kas 
pažista, jei ne iš asmeninių susitikimų, tai bent iš nuotraukų. Apie dr. 
H. Budenzigo lietuvių rašytojų kūrinių atkūrimus ir jį patį daug rašė 
Lietuvos spauda. Jis susilaukė visuotinio dėmesio ir įvertinimo. 

Dr. H. Budenzigas atliko literatūrinį žygdarbį, nelauktą, netikėtą, 
stulbinantį savo užmoju, įvykdymo tobulumu trumpiausiu įmanomu 
laiku. 1964 m. rudenį pradėjęs atkurti ir dalimis spausdinti žurnale 
„„Mickiewicz-Blūtter“ įžymiojo lietuvių klasiko K. Donelaičio „Metus“, 
1966 m. juos jau pateikė atskira knyga, puošniai išleista Vilhelmo Finko 
leidyklos. Šiuo savo atkūrimu dr. H. Budenzigas pratęsė vokiečių mokslo 
ir vertimo meno tradicijas bei įsipareigojimus Donelaičio atžvilgiu, 
atsistojo greta A. Šleicherio, G. H. E. Neselmano, L. Pasargės, F. Tec- 
nerio. Jis ne atnaujino senuosius Donelaičio vertimus į vokiečių kalbą, 
bet visai iš naujo atkūrė lietuvių poetą, kiekvieną jo hegzametrą, nuo- 
stabiu tikslumu perdavė kiekvieną poemos bruožą, išlaikė lietuvišką 
koloritą. Dr. H. Budenzigas, poetų poetas, išradingai ir kūrybiškai 
išnaudodamas vokiečių literatūrinės ir liaudies kalbos lobyną, per ilgus 
amžius sukauptas išraiškos priemones, leido sužėrėti Donelaičiui nauju 
grožiu. Jis ne tik priminė primirštą lietuvių būrų poetą, bet savo tuūri- 
ningais ir įžvalgiais straipsniais ir atkūrimu iš naujo įvesdino į Vakarų 
Literatūrą. 

Kviečiamas į Lietuvą ir ruošdamasis jon vykti, dr. H. Budenzigas 
paruošė naujų puikių dovanų, jų tarpe dar dvi knygas: lietuvių literatū- 
ros perlo — A. Baranausko „Anykščių šilelio“, tos nuostabios miško 
simfonijos, atkūrimą ir D. Poškos „„Mužiką Žemaičių ir Lietuvos“, 
XIX a. pradžios varganos baudžiauninkų buities paveikslą Lietuvoje, 
lyg paralelę Donelaičiui. 

Mes esame labai dėkingi dr. H. Budenzigui už tas puikias dovanas 
ir už daugelį mažesnių, už kitų lietuvių poetų atkūrimą, už erudicijos 
kupinus įžvalgius straipsnius apie lietuvių rašytojus ir gausią liiuaniką 

„,„Mickiewicz-Blūtter“ žurnale, kurio kiekvieno naujo sąsiuvinio nekant- 
riai laukiame. 

Mes suprantame dabar, kodėl dr. H. Budenzigas pasirinko daugiau- 
sia valstietiškos tematikos kūrinius, kodėl Donelaičio „Metus“ dedi- 
kavo Lietuvos valstiečiams. Susidūręs su jais kaip karys ilgesnį laiką 
pirmajame pasauliniame kare, savo humaniškumu įsigijo jų pasitikėjimą, 
pagarbą ir meilę. Šilti jausmai lietuvių liaudžiai liko jo taurioje širdyje, 
ruseno kaip giliai paslėpta kibirkštis keletą dešimtmečių, kol Donelaičio 
jubiliejiniais metais susidarė palankios aplinkybės jai skaidriai sulieps- 
noti. Mes dėkingi dr. R. Budenzigui už tuos taip ilgai išsaugotus šiltus 
jausmus, už tokias vaisingas jo kūrybines pastangas. 

Mes laukėme dr. B. Budenzigo atvykstant į Vilnių, sekėme kiekvieną 
jo žingsnį Lietuvoje. Ir aš, ir mano kolegos, ir studentai filologai 
neužmiršime tos valandos, kai Vilniaus universiteto senųjų rūmų 
Kolonų salėje, kur vyksta mokslinių tarybų posėdžiai, disertacijų 
gynimai, iškilmingi minėjimai, - skambėjo vokiečių ir lietuvių kalbomis 
Donelaitis, Baranauskas ir Poška, skaitomi paties dr. H. Budenzigo ir 
deklamuojami studentų. Neužmiršime tyloko, savyje  susikaupusio 
poetų poeto balso, jo ramaus, bet žvalaus ir įžvaigaus žvilgsnio, jo tau- 
raus paprastumo. 

Norėtųsi tikėti, kad lietuviška juosta ir studentiška kepuraitė, įteik- 
ta studentų, primins dr. H. Bundenzigui Vilniaus universitetą, susijusį 
su jam ir mums brangiu didžiuoju lenkų poetu Adomu Mickevičiumi, 
kurio eilės iš „Pono Tado“ irgi skambėjo vokiečių kalba tame susitikime. 

Garbingas dr. H. Budenzigo jubiliejus ir mums yra šventė. Siunčiame 
jam iš Vilniaus nuoširdžiausius linkėjimus. Tikime, kad jo neišsenkama 
energija, neblėstantis kūrybiškumas sukurs ir atkurs dar daug kūrinių, 
kurie padės tautoms geriau vienai kitą pažinti, suprasti, stiprins jų ry- 
šius, kultūrinį bendravimą ir draugystę. 


Lietuvių literatūra keletą amžių formavosi nepalankiomis istorinė- 
mis sąlygomis. Didžiojoje Lietuvos kunigaikštystėje, kaip daugiatautėje 
valstybėje, ilgą laiką unijiniais ryšiais susijusioje su Lenkija, lietuvių kal- 
ba palaipsniui vis labiau buvo išstumiama iš viešojo gyvenimo (valstybinė 
kalba ji tapo tik nuo 1918 m.), virto liaudies kalba. Liaudis sukūrė gausią 
savitą tautosaką, ypač dainuojamąją, lyrinę. Lietuvių literatūra formavo- 
si Didžiojoje Lietuvos kunigaikštystėje! ir Rytų Prūsijoje rusų-baltarusių, 
lotynų, lietuvių, lenkų ir iš dalies vokiečių kalbomis. Ji skirstoma pagal 
epochas: feodalizmo (nuo XIV a. pabaigos iki 1861), kapitalizmo (1861 — 
1940), socializmo (nuo 1940), o šiose į mažesnius periodus. 

Feodalizmo epocha. Lietuvių literatūros pradžia laikomi Lietuvos 
metraščiai (XIV a. pabaiga — XVI a.) rusų-baltarusių kalba. Sul jais su- 
sijusios spausdintos istorijos — M. Strijkovskio Kronika (1582)| lenkų 
k. ir lietuvių Livijaus A. Vijūko-Kojelavičiaus Lietuvos istorija (Iš 1650 
11 1669) lotynų k. Istoriografija reikšminga patriotinėmis, valstybinio 
savarankiškumo gynimo tendencijomis ir literaiūriniais elementais. Joje 
ryškus humanizmo bei įrenesanso poveikis, kuris taip pat pasireiškia 
publicistikoje — M. Lietuvio Apie totorių, lietuvių ir maskvėnų papro- 
čius (1550, išspausdinta 1615) ir A. Rotundo Lenko pasikalbėjimas su 
lietuviu (1564) — ir lotyniškose poemose (J. Radvano Radviliada 1588 
ir kt.). 

Seniausias išlikęs rankraštinis tekstas lietuvių kalba yra poteriai 
(XVI a. pradžia). Ryšium su reformaciniu judėjimu ir kontrreformacija 
išauga religinė raštija. Pirmoji lietuviška knyga — M.į Mažvydo protes- 
tantiškas Katekizmas (1547) su elementoriumi ir giesmynėliu. Žymiausi 
religinės raštijos atstovai: J. Bretkūnas (1536 —1602), pirmasis išvertęs 
į lietuvių kalbą bibliją (išliko rankraštis), išleidęs Postilę (1591); M. Dauk- 
ša (m. 1613) — renesanso kultūros atstovas, kovotojas dėl lietuvių kalbos 
teisių (Katekizmas 1595, Postilė 1599); K. Sirvydas (1580 — 1629), Vil- 
niaus akademijos profesorius, filologas, pirmojo lietuvių kalbos žodyno 

(Dictionarium trium linguarum 1629), gramatikos ir pamokslų (Punktai 
sakymų I 1629, I 1644) autorius; S. Slavočinskis (Giesmės 1646); S. Jau- 
gelis-Teiega (Knyga nobažnystės 1653); D. Kleinas (gramatika 1653, 
giesmynas 1666). Šių ir kitų autorių lietuviškose knygose formavosi li- 
teratūrinė kalba, išraiškos priemonės, eilėdara (sintaksinė-intonacinė, 
silabinė, prasidėjo posūkis į silabinę-toninę). Pasirodė proginiai pasaulie- 
tinio turinio eilėraščiai (sveikinimai, dedikacijos ir kt.) 

XVII a. antrojoje pusėje ir XVIII a. Didžiojoje Lietuvos kunigaikš- 
tystėje dėl nuolatinių karų, epidemijų, anarchijos, ekonominio ir kultū- 
rinio gyvenimo pakrikimo literatūra smuko, neiškilo nė vienas žymesnis 
rašytojas, nors pagausėjo lietuviškų knygų leidimas, ypač XVIII a. 
antrojoje pusėje. Palankesnės sąlygos susidarė Prūsijoje (absoliutizmo 
stiprėjimas, švietimo reforma, feodalizmo irimas). Pasirodė biblija (1735), 
pirmosios pasaulietinio turinio knygelės (Ezopo pasakėčios 1706), vyko 
kalbiniai-tHiteratūriniai ginčai, intensyviai buvo dirbamas kalbinis darbas, 
tolydžio didėjo domėjimasis tautosaka, prasidėjo jos rinkimas (M. Mer- 
linas, J. Brodovskas, Pil. Ruigys, G. Ostermejeris, K. G. Milkus). Prūsija 
davė didelio talento nacionalinį poetą Kristijoną Donelaitį (1714— 
1780), kuris savo pasakėčiose ir ypač poemoje Metai nepaprastai sodria ir 
vaizdinga kalba atkūrė lietuvių valstiečių gyvenimą Prūsijoje, jų charak- 
terį, atskleidė baudžiavinės santvarkos nežmoniškumą, skelbė prigimtinę 
ponų ir valstiečių lygybę, išaukštino juodąjį darbą, liaudies akimis žiū- 
rėjo į pasaulį ir tapo vienu ryškiausių realizmo pradininkų Europoje. 

XIX a. pradžioje prasidėjo naujas lietuvių literatūros etapas. Žlugus 
Lenkijos-Lietuvos valstybei ir Lietuvą prijungus prie Rusijos, prasidėjus 
feodalizmo irimui, susidarius palankesnėms švietimo sąlygoms, į kultū- 
rinį-literatūrinį darbą įsitraukė iš valstiečių ir smulkiosios bajorijos kilu- 
si inteligentija. Literatūroje įsigalėjo lietuvių kalba. Prasiplėtė tematika 
ir įvairėjo žanrai. Kryžiavosi klasicizmo, sentimentalizmo ir romantiz- 
mo poveikiai. Dominavo poezija, kuriai būdingos antifeodalinės tenden- 
cijos. Žymesni šio laikotarpio poetai: legendarinis liaudies dainius A. 
Strazdas (1760— 1833), .pasakėtininkas S. Stanevičius (1799 — 1848), 
D. Poška (1757—1830), parašęs stambiausią XIX a. pirmojo ketvirčio 
kūrinį Mužikas Žemaičių ir Lietuvos, kuriame ryškiomis spalvomis 
nupieštas valstiečio baudžiauninko gyvenimas, skurdi buitis, išnaudojimas 
ir beteisiškumas; S. Valiūnas; Kipr. Nezabitauskis, po 1831 m. sukili- 
mo emigravęs į Prancūziją ir rašęs utopinio socializmo idėjų poveikyje; 

gamtinės poezijos atstovas V. Ažukalnis, eiliuoto feijetono pradininkas 
K. Aleknavičius ir kt. Žymiausias poetas — Antanas Baranauskas (1835 — 
1902), sukūręs lietuvių literatūros perla, lyrinę miško poemą Anykščių 
šilelis (1858— 1859), skambančią kaip simfonija, prisodrintą gilios 
emocijos, atskleidžiančią intymų lietuvio ryšį su gamta ir protestą prieš 
carizmo politiką. Šio laikotarpio prozoje dominuoja didaktinė šviečia- 
moji beletristika. Iš prozininkų išsiskiria S. Daukantas (1793 — 1864), 
pirmasis lietuviškai rašęs istorikas, skiepijęs nacionalinį sąmoningumą, 
idealizavęs tolimąja herojinę Lietuvos praeitį, sukūręs ryškų senovės lie- 
tuvio paveikslą (Bždas 1845), priešpastatydamas jį baudžiavinei tikrovei. 

Kapitalizmo epochos pradžioje lietuvių literatūros formavimąsi labai 
stabdė carizmo priespauda, itin sustiprėjusi po 1863 m. sukilimo, lietuviš- 
kos spaudos draudimas (1864 — 1904). Lemiamos reikšmės turėjo nacio- 
nalinis judėjimas ir XIX a. pabaigoje prasidėjęs darbininkų judėjimas. 
Nors kiekvienam, rašančiam lietuviškai ir platinančiam lietuvišką spau- 
dą, grėsė kalėjimas ir Sibiras, literatūra pakilo į naują, daug aukštesnę 
pakopą. Prasidėjo ir išaugo periodinė spauda, leidžiama Prūsijoje ir 
JAV (Aušra 1883 — 1886, Varpas 1839 — 1905 ir kt.). Literatūra išsivada- 
vo iš didaktizmo, stipriau ėmė reikštis romantinė srovė, o greta jos for- 
mavosi realizmas. Išaugo lyrika. Pirmasis subtilus meilės dainius buvo 
A. Vienažindys (1841 — 1892). Stambiausias nacionalinio judėjimo epo- 
chos poetas, vienas didžiausių lietuvių rašytojų — Jonas Mačiulis-Mai- 
ronis (1862 — 1932), atidavęs savo lyrą kenčiančiai ir kovojančiai tėvynei, 
poetizavęs gimtąjį kraštą, liaudies žmogų, herojinę praeitį, kovotojus dėl 
tautos laisvės (Pavasario balsai 1895, poema Jaunoji Lietuva 1907 ir 
kt.). Maironis sukūrė savą mokyklą, ištobulino išraiškos priemones, 
įtvirtino silabinę-toninę eilėdarą. Greta jo stovi P. Vaičaitis ir proleta- 
rinės-revoliucinės poezijos pradininkas J. Mačys-Kėkštas. Ankstesnio 
laikotarpio prozos tradicijas pratęsė ir išbaigė M. Valančius, tapdamas 
apsakymo pradininku. Iškilo talentingas publicistas ir satyrikas V. Ku- 
dirka (1858— 1899), kandžiai išjuokęs carinę biurokratiją. Apsakymo 
formavimuisi reikšmingas A. Kriščiukaitis-Aišbė, o ypač iš liaudies gelmių 
atėjusi Julija Žymantienė-Žemaitė (1845 — 1921), sodriu liaudišku žodžių 
pavaizdavusi pobaudžiavinio kaimo gyvenimą, buitį, šeimos problemas, 
santykius su dvaru. Apie 1909 m. sukuriamas pirmasis lietuvių istorinis 
romanas — V. Pietario Algimantas. Prasideda dramaturgija — istorinė 

ir buitinė (A. Fromo-Gužučio Ponas is mužikai 1894, A. Keturakio 
Amerika pirtyje 1895). 

XX a. pradžioje, ypač atgavus spaudą, pagyvėja literatūrinis gyveni- 
mas, pasirodo literatūriniai almanachai ir žurnalai (Vaivorykštė 1913, 
Pirmasai baras 1915 ir kt.), prasiplečia tematika bei problematika, išau- 
ga proza, stipresnio poveikio turi modernistinės srovės (J. A. Herba- 
čiauskas), nors dominuoja buitinis realizmas. Ypač žymių laimėjimų pa- 
siekia apsakymas, kuriam atstovauja, be Žemaitės, Lazdynų Pelėdos, 
G. Petkevičaitės-Bitės, ir J. Biliūnas (1879 — 1907) — taurus humanistas 
ir subtilus psichologas, paprastučiu žodžiu giliai paveikiąs skaitytojo 
sąžinę, taip pat A. Žukauskas-Vienuolis (1882 — 1957), daugiausia vaiz- 
davęs inteligentą, atitrūkusį nuo kaimo ir dėl to palūžusį, pagarsėjęs 
Kaukazo legendomis (1905 —1906) ir apsakymu Paskenduolė (1909), 
J. Savickis ir kt. Apysakas ir romanus kuria I. Šeinius (Kuprelis, Vasaros 
vaišės), Lazdynų Pelėda (Klaida), J. Lindė-Dobilas (Blūdas), K. Puida 
(Žemės giesmė) ir kt. Talentingiausias ir stambiausias šio laikotarpio 
rašytojas — Vincas Krėvė-Mickevičius (1882— 1954), kurio kūryboje 
prabyla pati tautosakos dvasia ir didelio menininko individualybė (Dai- 
navos šalies senų žmonių padavimai 1912), persipina romantizmas ir rea- 
lizmas, iškyla liaudies žmogaus dvasinis grožis, nacionalinis charakteris 
(Šiaudinėj pastogėj), didžios asmenybės, žmogaus-valdovo tragizmas 
istorijos kryžkelėse (dramatizuota poema Šaržnas 1911, istorinė drama 
Skirgaila). Savitą vietą užima dramaturgas teosofas V. Storosta — 
Vydūnas (Prabočių šešėliai 1908, Amžina ugnis 1912 ir kt.) Su revoliu- 
cinio judėjimo pakilimu susijęs proletarinės literatūros tolydinis augimas. 
Žymų vaidmenį suvaidino V. Mickevičius-Kapsukas (1880— 1935), 
pirmasis marksistas rašytojas bei kritikas, ir talentingas poetas Julius 
Janonis (1896 — 1917), socialistinės revoliucijos šauklys ir pranašas, mir- 
damas sveikinęs gyvenimą, auštantį Spalio revoliucijos rytą. 

1918 m., Lietuvai tapus suverenia valstybe, žymiai pagerėjo literatū- 
rai vystytis sąlygos. Gilėjo ir stiprėjo visuomenės ir rašytojų ideologinė 
diferenciacija, išryškėjo skirtingos estetinės kryptys. Vyko kova tarp 
realizmo ir modernistinių srovių, tradicijos ir novatoriškumo, senosios ir 
jaunosios kartos. Stambiausius ir reikšmingiausius savo veikalus sukūrė 
senosios kartos rašytojai. J. Tumas-Vaižgantas (1869 —1933) subtiliai 
ir giliai atskleidė lietuvio psichiką (Dėdės ir dėdienės 1921), etninius aukš- 
taičių ir žemaičių charakterio bruožus, kovą dėl kultūros su carine admi- 

nistracija, nacionalinės buržuazijos formavimąsi ir ekonominį įsitvirti- 
nimą (Pragiedruliai I—1I, 1918 —1920). Vydūnas pavaizdavo pirmąjį 
pasaulinį karą ir vokiečių okupaciją Lietuvoje (Pasaulio gaisras 1928). 
Šatrijos Ragana (1878 — 1930) parašė gulbės giesmę dvarui ir bajorijai 
(Sename dvare). Į romaną perėjo A. Vienuolis (Prieš dieną, Kryžkelės 
ir kt.). Visu pajėgumu pasireiškė įvairiapusiško talento rašytojas Vincas 
Mykolaitis-Putinas  (1893— 1967), simbolistas, didelės dramatinės 
įtampos intelektualinės poezijos kūrėjas (Tarp dviejų aušrų 1927, Ke- 
jiai ir kryžkeliai 1936), išgarsėjęs psichologiniu romanu Altorių šešėly 
(I-III 1933), kuriame sprendžiama poeto pašaukimo problema, žymus 
dramaturgas (Valdovas ir kt.). Taip pat Balys Sruoga (1896 — 1947), 
poetas, kūręs simbolizmo poveikyje (Saulė ir smiltys 1920, Dievų takais 
1923), vėliau atsidėjęs dramaturgijai ir atkūręs svarbius Lietuvos istorijos 
momentus ir istorinius veikėjus, pradedant XV a. ir baigiant XX a. 
pradžia (Milžino paunksmė 1932, Radvila Perkūnas 1935, Baisioji naktis 
1935, Apyaušrio dalia, Kazimieras Sapiega). 

Literatūrinių krypčių ir ideologinė kova pasireiškė literatūros alma- 
nachuose ir žurnaluose. Keturi vėjai (1924— 1928) skelbė kovą visoms 
ankstesnėms srovėms, tradicijoms ir propagavo futūrizmą. Jie sukėlė ne- 
maža triukšmo, bet pastovesnių vertybių beveik nesukūrė. Gabesni ketur- 
vėjininkų atstovai — poetai K. Binkis (1893— 1942, Šimtas pavasarių 
1923) ir J. Tysliava (1902 — 1961), prozoje — P. Tarulis (Mėlynos kelnės 
1927). Čia paminėtinas ir ekspresionizmo atstovas J. Savickis (1890— 
1952, apsakymai Šventadienio sonetai 1922, Ties aukštu sostu 1928). 
Reikšmingesnis už Keturis vėjus buvo antifašistinis žurnalas Trečias 
frontas (1930 — 1931), subūręs jaunų, gabių ir pažangių rašytojų būrį. 
Žymiausias ir talentingiausias iš jų — Petras Cvirka (1909— 1947), 
praplėtęs tematiką bei problematiką, išraiškos priemones. Pradėjęs eilė- 
raščiais, perėjo į socialinės problematikos apsakymus (Saulėlydis Nykos 
valsčiuje 1930), sukūrė pirmąjį satyrinį lietuvių romaną (Frank Kruk 
1934), nukreiptą prieš Amerikos ir Lietuvos buržuaziją. Brandžiausias jo 
romanas Žemė maitintoja (1935) pavaizduoja smulkių valstiečių likimą, 
kovą dėl duonos ir žemės, klasinį sąmonėjimą, o Meisteris ir sūnūs 
(1936) — liaudies gyvybingumą, optimizmą, žaismingą sąmojį, grožio 
pamėgimą. Vėliau įgudusio meistro ranka rašė noveles (Kasdienės istori- 
jos 1938). Greta Cvirkos svariau pasireiškė A. Venclova (Draugystė 1936, 
Naktis 1939), K. Boruta (1905—1965, Eilės ir poemos 1938, Mediniai 

stebuklai 1938), J. Šimkus (Kova dėl dievo 1937) ir literatūros kritikas 
K. Korsakas (Straipsniai apie literatūrą 1932, Kritika 1936, Rašytojai 
ir knygos 1940). Prie Trečio fronto prisidėjo ir Salomėja Nėris (1904— 
1945), kurios savitas talentas išryškėjo jau pirmajame rinkinyje (Anksti 
rytą 1927). Poetė iš šviesių jaunystės svajonių ir romantinių polėkių 
perėjo į gilesnį susimąstymą, socialinę tikrovę, gaivališką maištavimą 
(Pėdos smėly 1931). Pasukusi kairėn, ieškojo naujos išraiškos revoliu- 
cinei minčiai (Per lūžtantį ledą 1935), pasiekė visuomeninio turinio ir 
intymaus jausmo vienovę, filosofiškai įprasmino buitį (Diemedžiu žydėsiu 
1938), sukūrė puikių tautosakinių poemų (Eglė žalčių karalienė ir kt.). 
Praturtino lietuvių literatūrą tiek tematiniu, tiek formos atžvilgiu ir kitų 
krypčių žymūs rašytojai — poetai: A. Miškinis (Varnos prie plento 
1935, Keturi miestai 1938), J. Kossu-Aleksandravičius (Žntymios gies- 
mės 1935, Užgese Chimeros akys 1937, Poezija 1940), B. Brazdžionis 
(Krintančios žvaigždės 1933, Ženklai ir stebuklai 1936, Kunigaikščių mies- 
tas 1940), į lietuvių literatūrą grįžęs stambus poetas simbolistas Jurgis 
Baltrušaitis (1873 — 1944), anksčiau rašęs rusiškai; prozaikai: I. Simonai- 
tytė, pavaizdavusi Klaipėdos krašto lietuvių istorinį likimą, savitą charak- 
terį (Aukštujų Šimonių likimas 1935, Vilius Karalius 1 1939), J. Marcin- 
kevičius (Benjaminas Kordušas 1937, Mes ateinam 1936, Kražių skerdy- 
nės 1938 ir kt.), J. Paukštelis (Kaimynai 1939), J. Grušas (Karjeristai 
1935, Sunki ranka 1937), A. Vaičiulaitis (Valentina 1936, Pelkių takas 
1939), L. Dovydėnas (Broliai Domeikos 1936 ir kt.) ir kt. Dramaturgijoje 
produktyviausiai reiškėsi P. Vaičiūnas (1890 — 1959) ir S. Čiurlionienė-Ky- 
mantaitė (1886— 1958). Nors pasireiškė įvairios srovės, bet dominavo, 
ypač prozoje, realizmas. Daug kas iš modernistų pasuko jo link, pavyz- 
džiui, K. Binkis (Atžalynas 1938), T. Tilvytis (Artojėliai I 1930). Realiz- 
mas juo toliau juo labiau įgavo kritinį atspalvį, jame vyravo demokrati- 
nė tendencija, orientavimasis į liaudį, sveiką kaimą, priešpastatant jį 
buržuazijai. Šiuo laikotarpiu formavosi toliau proletarinė lietuvių li- 
teratūra ne tik pačioje Lietuvoje, bet ir Tarybų Sąjungoje, ir JAV 
(A. Regratis, B. Pranskus-Žalionis, A. Jasutis ir kt.). 

Socializmo epocha. 1940 m., Lietuvai tapus socialistine respublika, 
įeinančia į Tarybų Sąjungos sudėtį, prasidėjo tarybinės lietuvių Hiteratū- 
ros laikotarpis, skirstomas į 4 smulkesnius. 1) 1940—1941 — tarybinės 
lietuvių literatūros formavimosi pradžia. 2) Antrojo Pasaulinio karo 
(1941 — 1944), kai Lietuva buvo vokiečių okupuota, daugelis rašytojų 


388 


(S. Nėris, P. Cvirka, A. Venclova, K. Korsakas, L. Gira, E. Mieželaitis, 
J. Baltušis ir kt.) evakavosi į Tarybų Sąjungos gilumą ir savo eilėraš- 
čiais, apsakymais, apybraižomis prisidėjo prie kovos. 3) Pokario (1945 — 
1956) liaudies ūkio atkūrimo ir gyvenimo socialistinio pertvarkymo 
įaikotarpis, kurio literatūrai būdingas tematikos aktualumas, idėjiškumas, 
kovingumas, aštri buržuazijos kritika, tautų draugystė, proletarinio 
internacionalizmo propagavimas, praeities vaizdavimas istoriniame 
vystymesi, iškeliant progresyvias jėgas, klasių kovą. 4) Po 1956, kai, 
galutinai įsitvirtinus socialistinei santvarkai, susiformavus vieningai 
socialistinei visuomenei, susidarė bendra pakili meninių ieškojimų at- 
mosfera. Literatūroje siekiama teisingai pavaizduoti gyvenimą, žmogaus 
buitį, moralę, giluminės reiškinių priežastis, psichologiją. Poezijoje dažni 
amžinieji žmogaus būties klausimai, filosofiniai apmąstymai, sudėtinga 
asociacijų ir sąlyginių vaizdų kalba. Prozoje daugelis rašytojų panaudoja 
vidinį monologą, sąmonės srautą. 

Žymiausia ir produktyviausia I —TI laikotarpio poetė buvo S. Nėris, 
kurios balsas suskambo nauja įėga (lyrinės poemos Bolševiko kelias, 
Keturi, Mama, kur tu?, Marytė Melnikaitė, eilėraščių rinkiniai — Dai- 
nuok, širdie, gyvenimą, Lakštingala negali nečiulbėti). Jos kūryboje susi- 
liejo visuomeniniai ir asmeniniai, romantiniai ir realistiniai pradai, heroiz- 
mas ir intymus šiltas jausmas, tragizmas ir šviesus optimizmas. Išaugo 
ir į pirmąsias tarybinių poetų gretas stojo V. Montvila (1902 — 1941). 
Nauja lyrikos versme išsiliejo V. Mykolaičio-Putino kūryba (Būties 
valanda 1963, Langas 1966). Poetas grįžo prie jaunystės motyvų, amžinų- 
jų būties klausimų, giliau juos įprasmindamas. Nebaigtas liko jo stam- 
bus romanas apie 1863 m. sukilimą (Sukilėliai 1 1957). A. Vienuolis 
parašė romaną (Puodžiūnkiemis 1952) ir didelės meninės vertės atsimi- 
nimus. I. Simonaitytė užbaigė savo reikšmingiausią kūrinį Vilius Kara 
Žius (IE 1956). P. Cvirka rašė apsakymus (AĄžuolo šaknys 1945, Bro- 
lybės sėkla 1947), pasakas, apybraižas, nespėjo įvykdyti plačių kūry- 
binių sumanymų. Labai produktyviai reiškėsi A. Venclova ir poezijoje 
(Obelis kur augalota 1945 ir kt.), ir prozoje (romanas Gimimo diena 
1959, apybraižos, kelionių įspūdžiai, gausūs atsiminimai). T. Tilvytis 
sukūrė klasių kovos, socialistinių pertvarkymų kaime poemą Usnynė 
(1949), keletą eilėraščių rinkinių, jų tarpe ir satyrinių. J. Grušas perėjo 
į dramaturgiją ir sukūrė vertingų veikalų (Herkus Mantas 1957, Adomo 
Erunzos paslaptis 1966, Meilė, džiazas ir velnias 1967). A. Gudaitis- 


389 


Guzevičius pavaizdavo kovą dėl Tarybų valdžios Lietuvoje 1918 — 
1919 m. (Kalvio Ignoto teisybė I-II 1948 — 1949) ir vėlesnę revoliucinę 
veiklą (Broliai I-IV 1951 —1955, Sąmokslas I-II 1964— 1965). Reikš- 
mingą vietą tarybinėje lietuvių literatūroje užima J. Baltušis savo apsa- 
kymais (Savaitė prasideda gerai 1940, Baltieji dobiliukai 1943 ir kt.), 
dramomis (Gieda gaideliai 1947 ir kt.), o ypač novelių romanu Parduo- 
tos vasaros (I 1957, II 1969). 

Karo metais susiformavęs kaip savitas poetas Eduardas Mieželaitis 
išleido daug knygų. Iš jų ypač pažymėtinas rinkinys Žmogus (1962), 
kuris turėjo didelio poveikio lietuvių poezijai, ją atnaujino, praturtino 
nauja tematika ir problematika, formomis, išraiškos priemonėmis. 
Jis sustiprino intelektualinį pradą, filosofinį minties polėkį, asociatyvų 
mąstymą. Pažymėtini ir E. Mieželaičio sukurti lietuvių rašytojų portre- 
tai (Duona ir žodis 1965, Čia Lietuva 1968). 

Iš gausaus po karo išaugusio jaunų rašytojų būrio svariausiai pasi- 
reiškė poetas Justinas Marcinkevičius savo poemomis — Kraujas ir 
pelenai (1960, vokiečių sudeginto kaimo tragedija), Donelaitis (1964), 
eilėraščių rinkiniais, apysaka Pušis, kuri juokėsi (1961), drama-poema 
Mindaugas (1968). Greta jo paminėtina J. Degutytė, A. Baltakis, A. Mal- 
donis, J. Vaičiūnaitė ir kt. Proza irgi susilaukė daug naujų atstovų, 
praturtinusių apsakymą ir romaną įvairiais atžvilgiais. Žymiausi iš jų — 
M. Sluckis (novelių rinkiniai, romanas Laiptai į dangų 1963, Adomo 
obuolys 1966), Alfonsas Bieliauskas (romanai Rožės žydi raudonai 1959, 
Mes dar susitiksim, Vilma 1962, Kauno romanas 1966), R. Lankauskas, 
J. Avyžius, J. Mikelinskas ir kt. Iš jaunųjų dramaturgų gabiausias K. Sa- 
ja, iš satyrikų — V. Žilinskaitė. 

Lietuvių literatūra kuriama ir užsienyje, ypač JAV, kur jau XIX a. 
antrojoje pusėje susidarė stambios lietuvių kolonijos. Labai padidėjo 
lietuvių rašytojų skaičius užsienyje po antrojo pasaulinio karo. Dalis jų 
jau seniai buvo sukūrę reikšmingiausius savo kūrinius ar susidarę vardą 
Lietuvoje ir kūrybiškai reiškėsi toliau (V. Krėvė-Mickevičius, Dangaus 
ir žemės sūnūs I 1949, J. Kossu-Aleksandravičius — vėliau Aistis, 
B. Brazdžionis ir kt.), kiti subrendo kaip menininkai tik pokario metais 
(H. Nagys, M. Katiliškis, A. Škėma ir kt.). 





PAAIŠKINIMAI 





Šiame J. Lebedžio raštų dvitomyje surinkti visi reikšmingiausi spausdinti jo dar- 
bai (išskyrus monografijas), kurie buvo išblaškyti įvairaus pobūdžio leidiniuose. Dėl 
vietos stokos nededami tiktai straipsniai apie M. Daukšą ir S. Stanevičių, kadangi 
apie šiuos rašytojus yra išėjusios atskiros knygos. Iš J. Lebedžio rankraštinio palikimo 
pirmiausia atrinkta tai, kas jo paties buvo suredaguota, skirta spaudai (straipsniai 
apie K. Donelaitį, J. Bretkūną, D. Kleiną, Vilniaus universiteto reikšmę lietuvių lite- 
ratūrai). Tačiau vien tuo nesitenkinta. I-ajame tome dedama taip pat rankraščiuose 
likusių recenzijų, paskaitų konspektų, nebaigtų darbų fragmentų, planų, projektų. 
Jie papildo J. Lebedžio spausdintų darbų tematiką ir problematiką, taip pat parodo 
jo mokslinio darbo apimtį ir užmojus. 

Redaguojant J. Lebedžio tekstą, susidurta su šiais pagrindiniais nevienodumais: 
1) pavardžių (ir kitų tikrinių vardų) rašyba; 2) kai kuriais terminais (pvz., pasaulinė 
literatūra ir pasaulietinė, klasinis kūrinys ir klasikinis), jų rašyba (heksametras ir heg- 
zametras); 3) išnašų žymėjimu. Šiame leidinyje pavardės rašomos fonetiškai, pagal 
dabar nusistovėjusias normas. Išimties atvejais, kai pavardė plačiau nežinoma ir jos 
rašyba labai skiriasi nuo tarimo, originalioji forma duodama šalia skliausteliuose 
(kitų pavardžių ji pažymima tik rodyklėje knygos gale). K. Sirvydo pavardė rašoma su 
S (taip ją daugiausia rašė ir J. Lebedys). Nevienodinamos sinonimiškai vartojamos 
sąvokos Didžioji Lietuva, Didžioji Lietuvos kunigaikštystė, Lietuva ir Mažoji Lietuva, 
Rytų Prūsija ar stačiai Prūsija. Terminai, jų rašyba vienodinama taip pat pagal dabar- 
tinos normas (visur rašoma pasaulietinė literatūra, klasikinis kūrinys, hegzametras). 
Tačiau kitų žodžių (ne terminų ar dalykinių sąvokų) lytys paliekamos, kokios yra auto- 
grafuose (pvz., rašoma idilė, kai turimas galvoje literatūros žanras, bet paliekama 
idilija, kai tas žodis nėra terminas). J. Lebedys mėgo vartoti sutrumpintas žodžių ly- 
tis, derinti jas su pilnomis — jų vienodinimas pakenktų jo kalbos stiliui. Dėl tos pačios 
priežasties beveik visur paliekama autentiška J. Lebedžio sintaksė su jam būdinga 
intonacija, frazių inversijomis, tik vienur kitur pakoreguojant skyrybą. Nekeičiamas 
jo kartais specialiai vartojamas daiktavardinis nusakymo būdas, nes tai irgi stiliaus 
dalykas. J. Lebedys taip pat turėjo savo išnašų žymėjimo sistemą, kurios nuosekliai 
(su nežymiais skirtumais) laikomasi visuose autografuose. Ji palikta beveik nepakeista 
ir paskutinėje jo monografijoje „Mikalojus Daukša“ (1963). Todėl ir šiame leidinyje 
išnašų žymėjimą stengtasi vienodinti pagal jo paties sistemą. Smulkesni paaiškinimai 
ir bibliografinės nuorodos duodamos atskirai kiekvienam straipsniui. Visi toliau mini- 
mi autografai yra J. Lebedžio archyve (Vilniaus V. Kapsuko universiteto Mokslinėj 
bibliotekoj). 

STUDIJOS IR STRAIPSNIAI 


J. Lebedžio studijos ir straipsniai rašyti 1938 — 1969 m. laikotarpiu. Išdėstyti pagal 
parašymo datas, jie leistų lengviau pasekti mokslininko brendimo ar raidos kelią (kuris, 
beje, nėra labai vingiuotas), bet apsunkintų tyrinėjamų problemų tarpusavio ryšio, 
jų visumos, chronologinių ribų, bendrosios koncepcijos supratimą. Dėl to jie čia iš- 
dėstomi pagal temų, svarstomų dalykų chronologiją — pradedant pirmuoju lietuvišku 
tekstu ir baigiant enciklopedinio pobūdžio straipsniu, apžvelgiančiu visą lietuvių 
literatūros raidą. 


" SENIAUSIAS LIETUVIŠKAS RANKRAŠTINIS TEKSTAS 


Spausdinama iš leidinio ,„Bibliotekininkystės iz bibliografijos klausimai“, Vilnius, 
1964, III, p. 109— 133, kai ką atitaisius pagal rankraštį. Bendraautoris — J. Palionis. 
Rankraštis nedatuotas, Studija įteikta moksio darbų redakcijai 7963 m. kovo mėn. 


DU UNIKUMAIi 


Spausdinama iš laikraščio „Literatūra ir menas“, 1957 m. vasario 2 d., Nr. 5(535), 
vieną kitą smulkmeną atitaisius pagal rankrašįį ir mašinraštį. Mašinraštis pažymėtas 
1957. I 30 data. Be dviejų straipsnyje minimų M. Mažvydo katekizmo egzempliorių, 
šiuo metu Žinomas dar vienas, esantis Lenkijoje, Torunės universiteto bibliotekoje. 


M. MAŽVYDO LAIŠKAI 


Straipsnis, kiek aptrumpintas, išspausdintas žurnale „Mokslas ir gyvenimas“, 
1970, Nr. 5, p. 13—15. Čia spausdinamas iš rankraščio, pažymėto 1970.III.3 data. 
"Ta pačia data pažymėto mašinraščio paraštėse yra pastabų, kurių svarbesnės toliau 
nurodomos. Straipsnio pradžioje: Mažvydas laimingas [nes jo išliko 13 laiškų, 0] Do- 
nelaičio — tik 2! Aptariant pirmą Mažvydo laišką, humanistinį jo autoriaus iškalbin- 
gumą, primenamas Marcialas [Marcus Valerius Martialis, g. apie 40 m.e.m. Į, „eigė- 
taujantis klientas“, pabrėžiama mintis, kad veturtingumas priverčia žmogų daug ką iš- 
mėginti. Komentuojant trečią laišką, kuriame Mažvydas prašo gelumbės dvasininko 
drabužiams, nurodoma: T. Gedkanias irgi prašo (1554) pinigų skolai apmokėti, tin= 
kamų dvasininko luomui drabužių. Aptariant Mažvydo santykius su Žmona, primena- 
mas vienuoliktas (1560) laiškas, kuriame prašoma sklypelio žmonos namui ir daržui. 
Ties devinto laiško (1558) citata, kur kalbama apie Mažvydo algą, apskaičiuota, re- 
miantis V. Falkenhanu, tos algos reali vertė; 70 markių = 350 kg sviesto, 150 kg 
geros vilnos, 140 avių, 2 gerus arklius (8 senus!). Kalbant apie Mažvydo atkaklumą 
kovoje dėl savo gyvenimo sąlygų, primenama patarlė: „Burna, nebūk durna|| mokėk 
loti, būsi soti“. Aptariant penktą laišką (1551), kuriame Mažvydas siūlo uždraustį 
parapijiečiams keliauti į Lietuvą, fanatiškai stengiasi juos izoliuoti, pastebima — 
Skaudus momentas: Katekizmas [juk skirtas] Ad Magnum Ducatum [Lituaniae], kny- 
gelės bylo(ja) — lietuvinikump ir žemaičiump. Straipsnio pabaigoje, be kita ko, pri- 
rašyta: Tema neišsemta — laiškai bus brangi medžiaga tolesniems Mažvydo tyrinėji- 
mams (pyz., stiliaus). Jie — pagrindas mokslinės biografijos. 

JURGIO ZABLOCKIO KILMĖ 


Spausdinama iš leidinio „Kalbotyra“, Vilnius, 1966, XIV, p. 83 —91, pagal rank- 
raštį ištaisius korektūros klaidas. Rankraštyje po antrojo dokumento nuorašų pažy- 
mėta: /960.IV.7 d. K. J. [= Konstantinas Jablonskis]. Toliau laužtiniuose skliaus- 
tuose: Gavau 1960.1V.11 ir nusirašiau IV.12. Mašinraščiai pažymėti 1964.11.25 data. 


NAUJI DUOMENYS APIE B. VILENTO LITERATŪRINĘ VEIKLĄ 


Spausdinama iš leidinio „„Baltistica“, Vilnius, 1966, II(2), p. 209—215. Bendra- 
autoris — J. Kabelka. Rankraštis nedatuotas. 


JONAS BRETKŪNAS 


Spausdinama iš rankraščio. Straipsnis buvo skaitytas per radiją (tai pažymėta 
Mmašinraštyje) ir turėjo paantraštę: 355-sias mirties metines minint. Mašinraštis pažymė- 
tas 1957.X.10 data. 


J. BRETKŪNAS — MAŽOSIOS LIETUVOS PROZOS PAGRINDĖJAS 


- Spausdinama iš rankraščio, kurio nuorašas — Lietuvos TSR MA Lietuvių kal- 
bos ir literatūros institute (RN—27). Praleidžiama įvadinė dalis „J. Bretkūnas rašy- 
tojas ir vertėjas“, iš esmės kartojama straipsnyje „Jonas Bretkūnas“. Tai planuotos 
monografijos „Lietuvių grožinės prozos raida“ poskyris (žr. šio leidinio II tomo 
paaiškinimus). Autografo pabaigoje, po žodžių J. Bretkūnas yra taip pat pirmasis 
liaudies rašytojas, padėtas klaustukas. 


KONSTANTINAS SIRVYDAS 


Spausdinama iš laikraščio „Literatūra ir menas“, 1956 m. rugsėjo 1 d., 
Nr. 35(513), sutikrinus pagal mašinraštį, pažymėtą 1956.VII!.27 data. 


DANIELIUS KLEINAS 


Spausdinama iš rankraščio. Straipsnis buvo skirtas spaudai ir turėjo paantraš- 
tę: 350 metų gimimo sukaktį minint. Mašinraštis pažymėtas 1959. V.27 data. Toje rank- 
raščio vietoje, kur kalbama apie D. Kleino pomirtinį pagerbimą, paraštėje vėliau (kitu 
rašalu) prirašyta: Tilžės provinc[inės] m[okykllos rektor [iaus | (vėlesnio Karalliaučiaus | 
ulniversitelio profĮesoriaus]) J. Reicho eilėraštyje (prie giesmyno) Įsakoma): Kleino 
darbas-— gražesnis ir tvirtesnis už marmuro rūmus. Priešpaskutinės pastraipos pabaiga 
mašinraštyje sukonkretinta — vietoj D. Kleinas buvo panaudotas kaip atrama rašoma: 
D. Klėinas buvo atrama G. Ostermejeriui. 


1646 METŲ GIESMYNAS 


Spausdinama iš leidinio: Slavočinskis S. M. Giesmės tikėjimui katalickam pride- 
rančios 1646. Fotografuotinis leidimas. Paruošė Jurgis Lebedys. Vilnius, 1958, p. 
7—52. Studijoje remiamasi defektiniu S. M. Šlavočinskio giesmyno egzemplioriumi. 

Vėliau (1967 m.) atsirado pilnas šio leidinio egzempliorius — žr. Lietuvos TSR biblio- 
grafija. Serija A. Knygos lietuvių kalba. T. 1 (1547— 1861). Vilnius, 1969, p. 369— 
370. 


PIRMIEJI SMULKIOSIOS LIETUVIŲ TAUTOSAKOS RINKINIAI 


Spausdinama iš leidinio: Smulkioji lietuvių tautosaka XVII- XVIII a. Priežo- 
džiai, patarlės, mislės. Paruošė Jurgis Lebedys. Vilnius, 1956, p. 5—40. 


DU ŽEMAITIŠKI XVIII A. VIDURIO LAIŠKAI 


Spausdinama iš leidinio „„Baltistica“, Vilnius, 1968, IV(2), p. 293 — 306. Rankraš- 
tis ir mašinraštis nedatuoti. Bendraautoris — V. Urbutis. 


AR SENAJAME VILNIAUS UNIVERSITETE BUVO LIETUVIŲ KALBOS 
KATEDRA? 


Straipsnis prancūzų kalba (,,Ya-t-il eu a V Universite de Vilnius une chaire de 
lituanien aux XVII? — XVIII“ siėcles?“) buvo išspausdintas leidinyje ,„Acta baltico- 
slavica“, Bialystok, 1966, III, p. 99 — 106. Čia spausdinamas iš rankraščio. Rankraš- 
tis pažymėtas 1965.VII.28 data, mašinraštis 1965. VII.31. Straipsnio lotyniškus teks- 
tus šiam leidiniui vertė M. Ročka. 


K. DONELAIČIO KŪRYBOS RAIDA 


Spausdinama iš rankraščio. Straipsnis buvo parašytas 1948—1949 m. 
rengtam moksliniam K. Donelaičio raštų leidimui (žr. Lebedienė E. Kris- 
tijono Donelaičio bibliografija. Vilnius, 1964, p. 35—37). Jo skiltinės korektūros — 
Lietuvos TSR MA Lietuvių kalbos ir literatūros institute (RN—67). Rankraštis ne- 
datuotas. 


K. DONELAIČIO RAŠTŲ REDAGAVIMAS 


Spausdinama iš rankraščio. Straipsnis buvo parašytas, sumaniusį leisti minėtą 
K. Donelaičio raštų leidimą, vėliau panaudotas kitame straipsnyje — „K. Donelai- 
čio raštų leidimai ir vertimai“ (žr. toliau). Rankraštis nedatuotas. 


K. DONELAIČIO RAŠTŲ LEIDIMAI IR VERTIMAI 


Spausdinama iš rankraščio. Straipsnis buvo skirtas minėtam K. Donelaičio raštų 
leidimui. Jo skiltinės korektūros — Lietuvos TSR MA Lietuvių kalbos ir literatūros 
institute (RN—67). Rankraštis nedatuotas. Čia išleidžiama antra straipsnio dalis 
(6 psl.), iš esmės kartojanti straipsnį ,„K. Donelaičio raštų redagavimas“. 


LIETUVIŠKOS 1769 METŲ BROŠIŪROS AUTORYSTĖS KLAUSIMU 


Spausdinama iš leidinio „Literatūra ir kalba“, Vilnius, 1965, VII, p. 168— 183, 
vieną kitą smulkmeną atitaisius pagal rankraštį, pažymėtą 1964. III. 20 data. 

DIONIZAS POŠKA 
Spausdinama iš akademinės Lietuvių literatūros istorijos. I (Feodalizmo epocha). 
Red. K. Korsakas. Vilnius, 1957, p. 375 ——395. Rankraštis nedatuotas. 


SILVESTRAS VALIŪNAS 


Spausdinama iš akademinės Lietuvių literatūros istorijos. I (Feodalizmo epocha). 
Red. K. Korsakas. Vilnius, 1957, p. 357— 363. Tas pats straipsnis, J. Lebedžio pare- 
daguotas ir sutrumpintas, išspausdintas laikraštyje „Literatūra ir menas“, 1956 m. 
gegužės 19 d., Nr. 21(499) su paantrašte: /25—ąsias mirties metines minint. Rank- 
raštis ir mašinraštis nedatuoti. 


SIMONO DAUKANTO BIBLIOTEKA 
Spausdinta leidinyje „Lietuvių literatūros instituto darbai“, Kaunas, 1947, I, p. 
51—72. Čia spausdinamas iš rankraščio (nedatuoto), kiek paredagavus. 
AR PAGRISTA NAUJOJI VERSIJA APIE BAJORIŠKĄ S. DAUKANTO 
KILMĘ? 


Straipsnis išspausdintas Vilniaus universiteto laikraštyje „Tarybinis studentas“, 
1964 m. gruodžio 31 d., Nr. 41 (510), minint šimtąsias S. Daukanto mirties metines, 
Čia spausdinama iš rankraščio, sulyginto su mašinraščiu (abu nedatuoti). 


KELETAS PASTABŲ TEKSTOLOGINIAIS KLAUSIMAIS 


Straipsnis, pavadintas „Ar tiksliai ir teisingai pateikiama praeities literatūra?“, 
išspausdintas laikraštyje „Literatūra ir menas“, 1957 m. gegužės 25 d., Nr. 21 (551). 
Bendraautoris — J. Kabelka. Čia spausdinamas iš rankraščio, sulyginto su mašin- 
raščiu (abu nedatuoti). 


KRAŠEVSKIO LIETUVIŠKOJI TRILOGIJA ŠIMTO METŲ 
PERSPEKTYVOJ 
Spausdinama iš žurnalo „Židinys“, 1940, t. XXXI, Nr. 4, p. 437 — 452. 


LITERATŪRINĖS ĮTAKOS A. VIENUOLIO KŪRYBOJ 
Spausdinama iš žurnalo ,„Dienovidis“, 1938, Nr. 3, p. 122 —126. 


VILNIAUS UNIVERSITETO REIKŠMĖ LIETUVIŲ LITERATŪRAI 


Spausdinama iš rankraščio. Mašinraštis pažymėtas 1959.XI.23 data. Straips- 
nio pagrindu buvo parengtas pranešimas, skaitytas minint Vilniaus universiteto įkū- 


rimo 380-ąsias metines. Autografo paraštėse pieštuku vietomis nurodyti šaltiniai, 
iš kurių imti duomenys. ' 


NUOŠIRDUS LIETUVIŲ TAUTOS IR LITERATŪROS BIČIULIS 


Spausdinta leidinyje: In honorem Hermann Buddensieg. Heidelberg, 1968, S. 
64—66 (vokiečių kalba). Čia spausdinamas iš rankraščio, pažymėto 1968.IV.4 data. 

LIETUVIŲ LITERATŪRA 


Straipsnis parašytas italų enciklopedijai, kurią leidžia Milano Mokslo ir „meno 
akademija. Rankraštis nedatuotas. Straipsnis apsvarstytas Vilniaus universiteto Lie- 
tuvių literatūros katedroje 7969. balandžio 18 d. Straipsnio pabaigoje nurodyta 
literatūra: 

Lietuvių literatūros istorija. Red. prof. K. Korsakas. Vilnius, I-IV, 1957—1968. 

Mykolaitis-Putinas V. Naujoji lietuvių literatūra. Kaunas, I, 1936. 

Mauclėre J. Panorama de la Littėrature Lithuanienne contemporaine. Paris, 
1938. 

Tarybų Lietuvos rašytojai [biografijos]. Vilnius, 1967. 

Lietuvių poezija [antologija]. Vilnius, I-II, 1967. 

Graži tu, mano brangi tėvyne [antologija]. Vilnius, 1965. 





RODYKLĖS 





Rodyklės apima viso leidinio (įskaitant įvadinį straipsnį, išnašas, paaiškinimus 
ir parašus po iliustracijomis) asmenų ir geografinius vardus, tačiau ne visus. Ne- 
įtraukiami vardai, kurie minimi knygų antraštėse ir grožinės literatūros kūriniuose, 
mitologiniai vardai, taip pat išnašų vietovardžiai, nurodantys knygų leidimo vietą. 
Nededami šalių, kraštų, valstybių pavadinimai, nes vienur analogiškas dalykas pasa 
komas tikriniu (pvz., Vokietijos istorija), o kitur bendriniu vardu (pvz., italų res- 
publikų istorija). "Tais pačiais sumetimais rodyklėje nepažymėta Lietuvos Didžioji ku- 
nigaikštystė, Prūsija (Rytų Prūsija, Mažoji Lietuva), nes apie tai (nors ir nevartojant 
pavadinimų) kalbama dažname knygos puslapyje. Nenurodinėjami taip pat pagal- 
biniai vietovardžiai, vartojami orientacijai patikslinti (pvz., rajono, valsčiaus, apy- 
linkės pavadinimas, kai kalbama apie kaimą). Tokio pobūdžio informaciją būtų 
galima pateikti tik dalykinėje rodyklėje, kurios čia atsisakyta. ' 

Specialiai kuriam asmeniui ar kitam objektui skirtų straipsnių puslapiai nuro- 
domi tamsesniu šriftu. Kai minimas žinomo asmens veikalas, bet nutylimas pats 
autorius (jis aiškus iš konteksto), puslapiai rašomi laužtiniuose skliaustuose. Kita- 
taučių: pavardės transkribuojamos pagal įprastas normas, nurodant ir jų originalias 
formas, jei jos kick daugiau skiriasi nuo transkribuotosios. Originalioji forma vi- 
suomet nurodoma, kai pavardė paminėta tik išnašoj. Jei transkribuotos pavardės 
pirmoji raidė pasikeičia, duodama nuoroda iš originaliosios formos į transkribuo- 
tają. Kai pavardės gali painiotis, jos trumpai paaiškinamos arba po jų rašomi piini 
vardai. 


ASMENŲ 

Abramavičius V. 164 Aleksandras Jogailaitis 23, 68, 69, 71 
Adelungas F. 317 Aleksandras I 288, 294 
Adomkavičius 357 Aleksandravičius žr. Kossu-Aleksand- 
Agrikola Jonas 175 ravičius 
Aichofas (F. G. Eichhoff) 312, 317 Aleksejevas P. 322 
Aistis žr. Kossu-Aleksandravičius Alnpekė D. 313 
Aišbė žr. Kriščiukaitis Ambruazas (L. d'Ambroise) 325 
Akelaitis M. 249, 250, 326 Alvaras (E. Alwar) 318, 322 
Alantas V. 357 Anastasevičius V. 316 
Albertrandis J. 314 Andreiauskis (W. Andržejewski) 311, 
Albrechtas Brandenburgietis 56, 59, 321 

67, 88 Andrisonas (M. Andryson) 250 
Aleknavičius K. 385 Angrabaitis J. 253 
Aleknavičius R. 12 Areška V. 2 

Argentus J. 202, 203, 209 

Ariostas (L. Ariosto) 346 

Arnoldas (D. H. Arnoldt) 81 

Ašeris 55 

Augsikalnis A. 57 

Ausiejus (Haušėjus?) 187, 188, 189 
Avyžius J. 390 

Ažukalnis V. 385 


Bačko (L. Baczko) 177 

Baironas 320 

Balčikonis J. 9, 48, 74 

Balinskis M. 206, 314, 342 

Baliukonytė O., iliustracija 96—97 

Balkevičius J., iliustracija 128 — 129 

Baltakis A. 390 

Baltramaitis S. 122 

Baltrušaitis Jurgis 260, 338 

Baltušis J. 389, 390 

Balzakas O. 341 

Baranauskas Antanas 196, 199, 245, 
357, 381, 382, 385 

Baranauskas Augustinas 357 

Bartėlemi (J. J. Barthėlemy) 314 

Basanavičius J. 305, 324 

Batoras žr. Steponas Batoras 

Becenbergeris (A. Bezzenberger) 56, 
57, 80, 100, 101, 106, 109, 110, 115, 
199, 230, 231 

Bednarskis S. 151 

Bcheim-Švarcbachas (M. 
Schwarzbach) 178 

Bekeris (F. Becker) 252 

Bentamas (M. J. Bentham) 317 

Bentkovskis J. F. 307 

Bertoleitis J. 63, 78 

Bernardas, magistras, Vilniaus kapitu- 
los kanauninkas 23 

Beilingas (O. von Bėthlingk) 244 

Bychovcas A. 326 

Bičiūnas V. 359, 360 

Bieliauskas Alfonsas 390 

Bielinis J. 2 

Biesiekirskis J. 325 

Biliūnas J. 356, 357, 386 


Beheim- 

Binkis K. 387, 388 

Biržiška M. 201, 243 

Biržiška V. 66, 71, 81, 122, 150, 252, 
253, 263, 268, 269, 272, 316 

Bistronis (J. Bystron) 30, 33, 34 

Blaškovskis J. 364 

Blotnas Z. 103 

Bobovskis (M. Bobowski) 154 

Bobrovskis F. 317 

Bobrovskis M. 374 

Bogušas K. 281, 282 

Bohuševičius Adalbertas 208 

Bokas (F. S. Bock) 240 

Bokonsas (J. Bocons) 325 

Boldyrevas A. 323 

Bolenas (P. Bohlen) 317 

Borovojus S. J. 55 

Borovskis L. 374 

Boruta K. 387 

Brandas J. A, 161 

Brazdžionis B. 388, 390 

Brederis (Ch. G. Brėder) 318 

Bremsenas (K. M. von Bromsen) 318 

Brenšteinas (M. Brensztejn) 308, 309 

Bretkūnas J. 5, 13, 17, 39, 43, 48, 49, 
58,62, 78,79, 80, 81,87—94,95— 110, 
111, 129, 136, 144, 145, 158, 160, 162, 
316, 368, 383, 391, 393; iliustracija 
96—97 

Briukneris (A. Briūckner) 41, 42, 43 

Briune (J. Ch. Brunet) 313 

Brodovskis J. 157, 163, 165, 166, 167, 
168, 169, 170, 171, 172, 173, 174, 
175, 176, 181, 182, 183, 273, 384; 
iliustracija 128 — 129 

Brodskis D. 260, 261 

Bualio (N. Boileau Desprėaux) 315 

Buastas (P. C. V. Boiste) 317 

Budenzigas (H. Buddensieg) 381 — 382, 
395 

Būga K. 51, 154, 193, 199 

Bulavas J. 125, 202, 207 

Bulhakaitė Liucija Jonaitė Ščukaitė 73 

Bulhakaitė Sofija Jonaitė Ščukaitė 73 


Bulhakas (Bys'rak) Jurgis Jonaitis 
72, 3 

Bulhakas Jurgis Jonaitis Ščuka 73 

Bulhakas Jurgis Lukošaitis Zablockis 73 

Burba A. 253, 255 

Burba (CranncnaB Kra6puanosau Byp- 
6a) 77 

Butėnas D. 184, 327, 328 

Butkevičius A. 374 


Campe žr. Kampė 

Cezaris 314, 315 

Charlampovičius (K. XapaamnoBKuU) 
201, 210 

Chilinskis S. B. 377 

Chlebovskis (B. Chlebowski) 340, 341, 
342, 352 

Chmielius (A. Chmiel) 67 

Chmieliovskis (P. Chmielowski) 44, 342, 
346, 347, 348, 352, 355 

Ciceronas 15, 63, 140, 309, 315 

Croon žr. Kronas 

Cumptas (C. G. Zumpt) 318 

Cvirka P. 387, 389 


Čackis T. 281, 283, 284, 316 

Čechovas A. 359, 360, 361 

Čečotas (J. Czeczot) 348 

Čelakovskis F. Z. 242 

Česnulevičiūtė P., iliustracija 224— 225 
Čiurlionienė-Kymantaitė S. 388 
Čižaitė Marina 68, 69 

Čižaitė Sviatochna 68, 69 

Čižaitis Jokūbas 68, 69 


Dalis (B. Jas) 197 

Danilavičius J. 313, 316 

Danilevičius E. 21 

Daukantas Andrius (jo sūnus) 304, 
306 


Daukantas Izidorius, Simono dėdė. 


328 

Daukantas Jokūbas, Simono senelis 
328 

Daukantas Jonas (jo sūnus) 328 


Daukantas Jurgis, Simono tėvas 304: 
328 

Daukantas Jurgis (jo sūnus) 328 

Daukantas Petras, Simono dėdė 328 

Daukantas Simonas 4, 5, 14, 17, 181, 
182, 242, 253, 302, 304— 326, 327— 
329, 334, 336, 337, 376, 377, 385, 
395; iliustracija 224—225 

Daukantas Stanislovas, Simono pro- 
senelis 328 

Daukantas Steponas (jo sūnus) 328 

Daukantas Tadas, Simono dėdė 328 

Daukantienė Kotryna, Simono motina 
328 

Daukantų (dvarininkų šeima) 327 

Daukša M. 4, 5, 6, 7, 9, 10, 11, 17, 
32, 37, 39, 40, 41, 43, 48, 50, 53, 55, 
56, 57, 58, 87, 90, 91, 103, 111, 112, 
114, 117, 126, 128, 129, 136, 148, 
152, 154, 155, 309, 316, 326, 364, 
365, 366, 368, 378, 383, 391 

Davainis-Silvestraitis M. 304, 328 

Davidas L. 313, 326 

Defo D. 359 

Degutytė J. 390 

Devynakis (J. Dewinakis), S. Daukanto | 
slapyvardė 319 

Diskau (Ch. J. F. von DieBkau) 319 

Ditrichas (W. Dietrich) 79, 80, 81, 
83, 85 

Dlugošas J. 21, 22 | 

Dluska M. 147 

Dmitrijevas 357 

Dobilas žr. Lindė 

Dogelis (M. Dogiel) 312 

Donelaitis K. 4, 5, 6, 9, 12, 13, 17, 
87, 99, 109, 111, 166, 173, 174, 175 
198, 211—227, 228— 236, 237— 262, 
263—277, 316, 334, 335, 336, 337, 
369, 370, 381, 382, 384, 391, 392, 
394 

Doveika K. 2 

Dovydėnas L. 388 

Drazdauskas V. 259 

Družbacka E. 309 
Dazialinskis (A. T. Dziaiynski) 312, 316 


Eichhoff žr, Aichofas 

Eižbieta Andriejova 45 

Elžbieta, šv. 33 

Endzelynas (J. Endzelins) 49, 199, 200 

Engelsas F. 87, 91, 111, 292, 375 

Enslinas (Th. Ch. F. Enslin) 317 

Erazmas Eustachijus, Pasvalio klebo- 
nas 42, 45 

Erleris (G. Erler) 67, 81, 166 

Estreicheris (K. Estreicher) 27, 122, 
149, 150 

Everardas O. 317 

Ezopas 163, 164, 384 

Ėranas (A. H. L. Heeren) 314, 315 


Fabricijus (Fabricius) 84, 86 

Falkenhanas (V. Falkenhahn) 78, 79, 
81, 86, 91, 95, 110, 392 

Fateris (J. S. Vater) 317 

Fedras 315, 376 

Feigenbergaitė S. 55 

Felkelis (M. J. A. Voelkel) 252 

Fenelonas (F. Fėnėlon) 323 

Fenclau (W. Fenzlau) 192, 193, 194, 
195 

Fidleris O. F. 167 

Fijalekas (J. Fijalek) 24 

Filipavičius Jonas, Vilniaus kapitulos 
kanauninkas 23 

Finkas (W. Fink) 381 

Florianas J. P. C. 315 

Foigtas (J. Voigt) 313, 314, 326, 343 

Fokas J. F. 163 

Folbendingas (M. J. Ch. Vollbending) 
318 

Folgeris (W. F. Volger) 318 

Forsteris J. R. 318 

Freibergas J. 313 

Fridrichas II 315 

Frišbyras (H. Frischbier) 197, 198 

Fromas-Gužutis A. 386 

Gadebušas (F. K. Gadebusch) 314 

Gaigalaitis (W. Gaigalat) 79, 96 

Garbė (R. Garbe) 115 

Gediminas 206 

Gedkantas T. 63, 392 

Geistas E. 318 

Gelertas (Ch, F. Gellert) 215, 256 

Genlis de žr. Žanli 

Gerulis J. 74, 99, 103, 199 

Gervaisas F. (?) 240 

Gervaisas (B. K. L. Gerwais) 264, 314 

Getė (J. W. Goethe) 240, 5320 

Giedraitis J. A. 281, 284, 331, 363 

Vergilijus 240, 242, 253, 279, 284, 315 

Vibickis (J. Wybicki) 279 

Videmanas (O. Wiedemann) 252 

Vidugiris A. 46, 48, 50 

Vydūnas 386, 387 

Vienažindys A. 357, 385 

Vienuolis A. 3, 5, 13, 356—361, 386, 
387, 389, 395 

Vygandas Marburgietis (Wigand von 
Marburg) 313 

Vijūkas-Kojelavičius A. 126, 282, 309, 
314, 326, 334, 370, 371, 383 

Vikas (S. B. Vico) 313 

Vilentas Baltramiejus (tėvas) 5, 11, 13 
39, 43, 48, 49, 62, 78—86, 87, 89 
90, 110, 164, 167, 316, 393 

Vilentas Baltramiejus (sūnus) 81, 83, 
85, 167 

Vilentas Kasparas (jaun. Baltramiejaus 
Vilento brolis) 81 

Vilentienė Ona 78, 80, 81, 82, 84, 86 

Vilmikas V. 334 

Viršubskis (G. Wirschubski) 359 

Višnevskis (M. Wiszniewski) 315 

Vištelis A. 339 

Vytautas 22, 23, 69, 342 

Viteleskus (Mutius Vitellescus) 203, 
204 

Vitė (W. Witte) 96 

Vladimirovas L. 58, 125, 202, 207 

Vladislovas žr. Jogaila 

Voekel žr. Felkelis 

Voigt žr. Foigtas 

Volianskis (T. Wolanski) 315 

Volfenas (Ch. Wolfen) 318 

Volger žr. Folgeris 

Vollbending žr. Folbendingas 

Volteras 281 

Volteris E. 56, 57, 242, 253, 254, 305 

Votškė (T. Wotschke) 66, 67 

Zablockis J. 5, 13, 66—77, 393 

Zablockis Motiejus (MaTbicb 3a63011- 
kiii) 72 

Zaborskaitė V., iliustracija 224— 225 

Zajančkauskas V. 109, 378 

Zalenskis (S. Zatęski) 204, 205 

Zaleskis M. 284 

Zanas T. 308, 376 

Zanavikutis žr. Angrabaitis 


Zamoiksis 308 

Zeibotas E. 254 

Zeifertas (T. Zeiferts) 254 

Zengštokas L. 49, 118, 119, 129, 144, 
145, 164, 368 

Zetė Ambrozijus 65 

Zigmantas III (Zigmantas Vaza) 369, 
370 

Zilbers Eduards žr. Sudrabų Edžus 

Zinkevičius Z. 49, 195 

Ziornova A. S. 56 

Zitigas (E. Sittig) 57 

Zolia E. 359 

Zubovskis I. 185, 186, 187 

Zumpt žr. Cumpitas 


Žanli (S. F. de Genlis) 315 
Žemaitė 385, 386 

Žygimantas Augustas 28 
Žygimantas Senasis 68, 69, 74 
Žili (J. Gillies) 314 

Žilinskaitė V. 390 

Žilius J. (Ir. Jonas) 254 
Žiugžda J. 261 

Žukas V., iliustracija 224—225 
Žukauskas A. žr. Vienuolis A. 
Žukauskas Albinas 378 


GEOGRAFINIŲ VARDŲ 


Adutiškio apyl. 46, 47, 49 
Aleksandrija (Truikinai) 323 
Alksniai 197 

Argentina (Štrasburgas) 22, 28 
Ašmena 70, 71, 72, 73 
Aukšbikavis 298 


Baičiai 196 
Bamboliai 88 
Bardžiai žr. Bijotai 
Bartninkai 51 
Bazelis 22, 26, 27 
Berlynas 55 
Bijotai 278, 281 

Birbinčiai 192, 193, 194, 195 
ionė (Blonie) 27 
Bolonija, un-fas 23 


Čenstakava 318 


ibargužiai 194, 195, 196 
Darkiemis 167 

Daugėliškis 49 

Dercekliai 195 
Devynduoniai 3 

Dolhe (netoli Pružėnų) 339 
Dubičiai 73, 74, 75 
Dumpiai 193, 194, 196 
Duseikiai 327, 328 


Dusetos 50 
Dūkšto apyl. 46 
Dzikovas 122, 123 


Endriejavas 196 
Fridlandas 88 


Gardinas 280 

Gargždai 193, 198 

Gdanskas 197 

Geldapė (Geldupė) 166, 229 
Gervėčiai 49 

Gerviškėnai 237 

Getingenas (Gėttingen) 59, 78, 115 
Ginduliai 194 

Gumbinė 163, 268 

Gvildžiai 194, 195, 196, 198 


Halė 167, 177, 241 
Heidelbergas 251 
Hesenas (Hassia) 26 


Ignalinos apyl. 46 

Įsrutis 163, 229, 230, 251 
Jena, un-tas 241, 244 
Jonava 66 

Josvainiai 69 

Judrėnai 195 


Kalotė 192, 193, 194, 195, 196, 199 

Kaltinėnai 49 

Kalvarija žr. Žemaičių Kalvarija 

Kalviai 328 

Karaliaučius 55, 60, 80, 81, 82, 84, 
87, 88, 94, 116, 167, 185, 186, 187, 
199, 2i1, 213, 229, 240, 241, 244, 
250, 251, 308, archyvas 78, 244, un-tas 
59, 67, 81, 88, 116, 165, 166, 243, 
246, 250 

Kargaudai 73, 74 

Karklėnai 195 

Kaunas 3, 126, 206, 229, 257, 370, 
378 

Kelnas (Colonia) 26, 28 

Kėdainiai 365 

Kinčiai 194 

Kirdeikiai 49 


Kivyliai 305 

Kiaipėda 184, 185, 186, 188, 189, 
190, 193, 194, 195, 196, 197, 229, 
314, apyl. 194, 196, g-ja 252, kraštas 
193, 194, 196, 388 

Klevyčia (Knesmua) 70, 72, 73, 74 

Klipščiai 194, 195, 199 

Kodjoniai 194, 195, 196, 197, 199 

Kojeliai 192, 193, 194, 195 

Kraupiškas 61, 81 

Kražiai 126, 150, m-/a 11, 278 

Krekenava, prog-ja 3 

Kretinga 193, 196, 198, 343, m-la 328 

Krevas 69 

Krokuva 27, 28, 241, 250, akademija 
22, 27, 28, un-tas 22, 23, 27, 28, 67, 
68, 71, 72 

Kuliai 198 

Kvėdarna 198 


Labguva 59, 60, 88 
Laukiška 160 

Lazdynėliai 229 

Žazūnai 49 

Leipcigas (Liptzk) 25, 26, 27, 28 
Leipalingis 51 

Lenkimai 327, 328 
Liepoja 185, 356 

Lijonas 28 

Linkmenys 49 

Lipkiškės (Liupkiškės) 151 
Liškiava 51 

Londonas 240 

Luckas 210 

Luokė 327, 328 

Lvovas 249 


Maldūnai, dvarelis 278 
Marijampolė, g-ja 249 
Maskva 56, 113, 139, 357 
Mataičiai 195 

Melagėnų apyl! 47, 49 
Milanas 396 

Minkūnai 50 

Miroslavas 51 

Mozyrius 69 

Naugardukas 186, 347 
Nemakščiai 151 
Neringa 237 
Nesvyžius 112 
Niurnbergas 28, 79 


Odesa 55, 56 


Palanga 302, 303, 347 

Palūšė 49 

Panevėžys, mokytojų seminarija 3, 4, 14 
Papilė 284 

Paryžius 27, 28, 240, un-tas 26, 27 
Pasvalys 42, 45 

Paužolė (Poddębie) 75 

Pelesa 69, 73 

Penionys 69 

Petrapilis 56, 244, 245 

Petrikavas 28 

Pėžaičiai 193 

Pilkalnis 228, 229 

Plikiai 193, 194, 195 

Polockas 210 

Poznanė 27, 150 

Priekulė 193, 194, 196, 229 
Protnešiai 194 

Punia 52 


Ragainė 59, 60, 61, 63, 65, 160, 163, 
228, 229, 230, 245 

Raseiniai 278, 279, 280, 284, 298, m-la 
298 

Rietavas 184, 185, 186, 187, 188, 189, 
193, 196 

Ryga 254, 290, 291, 333 

Rodūnia 69 

Roma 30, 125, 204, 318, 342, 364 

Romanovo 339 


Sandomiežas 122 
Seda 323 

Seirijai 51 
Skiemonys 4 
Skuodas, g-ja 4, 14 
Sorbona 27 
Stalupėnai 213, 229 

Stokaičiai 298 

Surviliškis 249 

Suvalkai, g-ja 249 

Svydžiai 50 

Svyrių ež. 23 

Šiauliai 184 

Šimkai 196 

Šlavantai 51 

Štrasburgas (Argentina) 27, 28 
Švenčionėlių apy/. 45 

Švenčionių apyl. 46, 49 
Šventiškis 284 

Šventvakariai 196 

Telšiai 304 

Tilžė 60, 116, 163, 185, 229, 252 
Tiubingenas, un-tas 27, 67 
Tolminkiemis 229, 267 

Torunė, un-tas 392 

Trempai 81, 167, 168, 169 
Tridentas, bažnytinis susirinkimas 32, 33 
Tverečius 49 


Utena, g-ja 3, 4, 14 

Užbaliai 66 

Užbalis (Žubalis) žr. Zobalatis 

Užpaliai 69 

Užubalių giria 75 

Valtarkiemis 164, 237 

Valėnai 194, 195 

Varšuva 27, 122, 123, 241, 302 

Vaškai 193, 195 

Veiviržėnai 189, 193, 195 

Veliuona 198 

Venecija 28 

Verdainė 161 

Vidiškės 51 

Viduklė 299 

Viena, un-tas 26 

Vilnius, 4, 12, 23, 24, 31, 59, 66, 123, 
127, 149, 151, 201, 206, 242, 249, 
255, 281, 285, 309, 310, 328, 339, 
342, 343, 382: akademija ir un-tas 
4, 11, 13, 14, 21, 32, 58, 111, 112, 
125, 149, 151, 201, 281, 298, 307, 


309, 342, 362—380, 382, 391 396; 
bibliotekos: un-io — 55, 56, 78, 94, 
113, viešoji — 32, 56, pranciškonų — 
31; g-ja 307; Lietuvių mokslo draugi- 
ja 305; m-los 328; kapitula 23; šv. Ra- 
polo bažnyčia 203; Sinodas 33; Vy- 
riausioji seminarija 298 

Vilučiai 50 

Vitenbergas, un-10s 67, 79, 88 

Viurtembergas 67 

Vyžuonos 50 


Volfenbiutelio postilė 49, 79, 80 
Vosyliškės 69, 71, 73, 75 


Zarasai 334 

Zietela 48 

Zobalatis (Zablocz, 3a6040766) 67, 

68, 69, 70, 73, 74 

Žemaičių Kalvarija 126, 128, 129, 
151, 303, 328, m-la 307 

Žemaitkiemis 128 

Žiaukos 198 

Žydkiemis 81 

